
Notă la reeditare 


De ce clasicizarea realismului socialist? 

Şi ce ar însemna clasicizare în acest caz? 

Încerc să răspund, în linii mari, aruncând încă o dată 
în urmă, o privire peste realităţile literaturii din acești ani, 
1955-1956. | 

Mâna fermă a partidului comunist, cu tot ceea ce în- 
semna în mod obligatoriu : în primul rând relevanţa partinică 
a discursului literar și critic, este amprenta ideologică cea 
mai vizibilă în peisaj. Nu că această marcă n-ar fi fost 
prezentă din 1948 încoace în facerea și valorizarea operei. 
Ci că se ajunge la un fel de maturizare, mai exact la o 
siguranţă a dirijismului - determinată și de docilitatea 
celor dirijaţi, încât, la nivelul strategiei de partid, percepția 
generală este aceea a „slăbirii hăţurilor”. Câţiva au căzut 
_în această capcană a „pauzei ideologice”, a libertăţii de 
opinie critică (inclusiv la adresa partidului) ; se va observa 
însă, destul de repede, că de fapt era o stratagemă oficială 
de a-i identifica pe marii nemulțumiți și de a se face încă 
o dată „curăţenie” în rândurile partidului. 

Așa s-a întâmplat în 1956 - anul celor două congrese: 
al doilea al PMR și al scriitorilor și, între ele, consfătuirea 
tinerilor scriitori. Numai sugestia unui climat de discuţii 
mai destins și mai securizant a putut naște „cazul Jar” în 
care un scriitor (e adevărat, cu vechi stagii de „cântat în 
struna partidului”, e drept, amic cu cei mai influenți oa- 
meni din stat, apelându-se „Ghiţă” și „Jarule” — cum spun 

unii martori în memoriile lor), așadar un scriitor să acuze * 
partidul de dresaj, să fie „impotriva hotărârilor Congresu- 
lui al II-lea al partidului și să propovăduiască liberalismul 
faţă de manifestările ideologiei străine”... 

Această „acţiune dizolvantă, antipartinică” a avut-o 
prozatorul Al. Jar (al cărui caz îl prezint în această carte) 
într-o ședință de partid, după ce cu șase săptămâni înainte, 
într-un interviu publicat în Gazeta literară, considera lite- 
ratura din vreme falsă, neveridică, atât prin „idolatrizarea 
activistului (...), așezarea lui pe un soclu de carton”, cât și 
prin „înfățișarea vieţii noastre ca o cetate asediată [...). 
Sabotaje spectaculoase, vrăjmași perfizi (...) deznodăminte 
convenţional-optimiste”. Cauzele acestui dezastru literar 
general (în poezie: „versuri strălucitoare ca tinicheaua în 
soare și zgomotoase tot ca ea”) ar fi - afirmă Jar: asidua 
dădăceală a „șabloniștilor” — adică criticii literari și scrii- 
torii — exemplu și supunerea („ploconirea” — zice Al. Jar) a 
unui întreg front de scriitori în fața acestui dirijism ideo- 
logic: „ploconirea în vorbe și fapte în faţa micilor preoți ai 
marelui cult, adică în faţa acelor scriitori sau îndrumători 
care (...) s-au erijat în monopoliști ai spiritului de partid”. 

Dar nu acest criticism la adresa literaturii (care era de 
fapt strategia partidului) a trezit reacția oficială dură îm- 
potriva lui Al. Jar și excluderea acestuia din partid, ci 
critica sistemului, a partidului comunist, caz fără precedent. 

Clasicizarea realismului socialist înseamnă și menține- 
rea și încurajarea acestui criticism la adresa literaturii cu 
scopul vădit de debarasare, de aruncare peste bord a unor 
producții vechi și noi atinse de simplism ideologic, (adică 
„schematism”, „lozincărie”, „platitudini”, „liricul locvace”, 
falși „eroi”, false conflicte etc.). Simplismul ideologic (în 
poezie, proză, critică, moștenire literară) a primit în cursul 
anului 1956 un nume: dogmatism. Dogmatismul acestui 
răstimp însemna tot ceea ce nu era filosofie leninistă, 
adică idealismul metafizic, estetica, sociologismul, „mate- 
rialismul vulgar, mecanicist”. Congresul scriitorilor din 
iunie 1956 s-a desfășurat sub acest stindard belicos, al 

luptei împotriva „dogmatismului” (dogmatismul lor), iar 
ripostele critice din congres privind literatura plată, pedes- 
tră (a lui A.E.Baconsky îndeosebi) intrau în politica lite- 
rară a partidului, hotărât să primenească corpusul literar 
cu creaţii mai emancipate la nivelul viziunii și forţei ideo- 
logice. 

Ca întotdeauna, cei care urmăreau îndeplnirea acestor 
politici, „micii preoți ai marelui cult”, își intră cu zel în rol. 
Clasicizarea realismului socialist înseamnă și vizibilitatea 
mai mare a criticilor literari în acest răstimp ; revistele 
literare îşi aveau fiecare cronicarii lor de serviciu : la Viaţa 
românească, Ov.S. Crohmălniceanu, la Gazeta literară: 
Savin Bratu și M.Petroveanu; la Contemporanul Radu 
Popescu. S-au publicat, apoi, cele mai multe cărţi de 
critică literară în intervalul dat (Lucian Raicu, S.Damian, 
Ov.S. Crohmălniceanu, Dumitru Micu, Savin Bratu, Vera 
Călin), precum și cele mai combatante articole de îndru- 
mare a creaţiei și de susţinere a realismului socialist, adu- 
nate și grupate de mine în capitolul Dirijori și ideologi. 

. Clasicizarea realismului socialist a însemnat și o cam- 
panie - ca anexă a luptei împotriva „dogmatismului” - la 
adresa maiorescianismului și lovinescianismului ; semn 
că realismul socialist își crea propria teorie și estetică, 
centrate pe ideea leninistă a îndrumării literaturii de către 
partid și e de mirare, câtă argumentație și patos pun un 
Paul Georgescu, Ov.S. Crohmălniceanu, Eugen Luca, Petru 
Dumitriu, S.Damian, N.Tertulian în demonstrarea necesi- 

“tăţii acestui principiu genezic al operei realist-socialiste. 

În sfera poeziei, fenomenul de clasicizare a avut și el 
mai multe feţe și aspecte. Se continuă în 1955 „dezbaterea 
despre poezie” — anchetă găzduită și publicată în Gazeta 
literară încă din 1954, care, prin criticismul și exempla- 
rismul intrinseci, a provocat eliminări, autoeliminări și 
autoexaminări și, implicit a contribuit la impunerea poe- 
ziei politice valabile ; poeţii fruntași sunt tot aceiași (vezi 
Dicţionar de poezie). 

Clasicizarea poeziei realist-socialiste a însemnat și re- 
cuperarea unor voci poetice interbelice semnificative și 
integrarea acestora în peisajul realist-socialist ca urmare 
a „înrâuririi binefăcătoare” a filosofiei marxiste asupra 
inspiraţiei și creaţiei acelora. E vorba de T. Arghezi, mo- 
dernistul care, prin satira burgheziei (1907.Peizaje), prin 
umoarea criticistă a tabletelor din Pagini din trecut, prin 
Cântare omului — poeme scrise „în conformitate cu con- 
cepţia materialistă privind originea vieţii și a omului”, se 
circumscrie comenzii de stat în temele abordate. 

E vorba de suprarealistul Virgil Teodorescu care, pără- 
sind antipoezia și evadările exotice din cele patru-cinci 
plachete publicate între 1945-1948, eșuează în colectivă 
și alte priveliști socialiste, apreciate de cronicari drept „o 
lirică a odei închinate vremurilor noastre și partidului”. 

Dar domeniul în care aspectul de clasicizare mi se pare 
cel mai elocvent este proza anilor 1955-1956. Cărţile, atât 
de proză scurtă cât și romanele publicate acum, demon- 
strează maturizarea epicului, găsirea unor făgașe tipolo- 
gice și evenimenţiale în conformitate cu canonul ideologic 
sau fără grave abateri de la acest tipar: Petru Dumitriu, 
Francisc Munteanu, Marin Preda, Zaharia Stancu, Camil 
Petrescu, Aurel Mihale, Sütö Andras, Nagy Istvân continuă 
să fie prozatorii-exemplu, asigurând, alături de câteva 
debuturi valoroase (Titus Popovici, Eugen Barbu) viitorul 
și stabilitatea paradigmei. 

O paradigmă care, atât în proză cât și în poezie, prin 
articolele de îndrumare ale criticilor literari și desigur și-n 
cele de recenzare, trebuie să pună în lumină cu mai multă 
pregnanţă, cel puţin trei principii și realități ale operei: 
conținutul socialist, îndrumarea de către partid și spiritul 
leninist tutelar al scrierii; „să ţinem ca la lumina ochilor 
la conţinutul socialist al literaturii noastre” — suna o indi- 
caţie a lui Ov.S. Crohmălniceanu. 

Așadar: Neclintiţi pe poziţii — ca să cităm titlul unui 
editorial din Gazeta literară. 

Ediţia a doua a acestei cărți nu este una adăugită. Este 
doar individualizată prin subtitlu : Clasicizarea realismului 
socialist, subtitlu care, la fel ca-n cazul celorlalte trei 
volume despre literatura în totalitarism anterior reeditate 
la Cartea Românească, sintetizează principalul vector de 
conţinut al intervalului de timp radiografiat. 

Așa: Întemeietori și capodopere pentru anii literari 
1949-1951 ai Literaturii în totalitarism, volum reeditat în 
2007; așa: Bătălii pe frontul literar pentru Literatura în 
totalitarism, 1952-1953; așa: Anul 1954 -anul „gloriosului 
deceniu”, ediţia a doua în 2009. 

SCRIITORII ȘI CONTEXTUL 


Toate generaţiile 


După triumfalismul anului 1954, când obștea literară 
s-a întrecut pe sine în a dovedi efectul valoric, eficienţa și 
necesitatea îndrumării partinice în sfera creaţiei - propul- 
sată, după opiniile criticilor de frunte, pe orbita valorilor 
reale, nepieritoare ~- anii 1955 și 1956 au solicitat scrii- 
torilor alte mărturii, fapte și scrieri care să ateste supe- 
rioritatea realismului socialist. Înainte, însă, de a păși în 
spaţiul creaţiilor, să ne familiarizăm cu contextul politic și 
literar, mai exact cu acele evenimente care l-au pus pe 
scriitor în situaţia de a-și defini măsura pasiunii sau 
presiunii ideologice. 

Anii 1955 și 1956 sunt ani de congrese şi consfătuiri 
care au ca efect publicistic înmulțirea adeziunilor și ecou- 
rilor la aceste evenimente, prin specii ca interviul, însem- 
narea, dezbaterea, bilanțul, comentariul monografic ș.a., 
interesante pentru conturul gândirii literare și al mode- 
lului cultural. Astfel, anul 1955 debutează, în întreaga 
presă literară, cu extrase din Literaturnaia Gazeta privind 
lucrările celui de-al doilea congres al scriitorilor sovietici 
(raportul, coraportul, rezoluții, intervenţii, opinii) ori cu 
însemnări ale participanţilor autohtoni (Mihai Beniuc!, 
V. Em. Galan?). Pe la începutul lui iulie, presa (literară și 
neliterară) informează asupra sesiunii generale a Acade- 
miei R.P.R. Aflăm, de pildă, din Gazeta literară” că la 
secțiunea de știința limbii, literatură și arte „au fost aleși 
membri onorifici : Ion Agârbiceanu ; membri titulari activi: 

Tudor Arghezi, Mihai Beniuc, Geo Bogza, D. Panaitescu- 
-Perpessicius, Cezar Petrescu, Zaharia Stancu şi Tudor 
Vianu: membri corespondenţi: Eusebiu Camilar, Nagy 
István, Eugen Jebeleanu și Alexandru Philippide”. 

Al doilea congres al P.M.R. din decembrie 1955 mobili- 
zează, iarăşi, comunitatea scriitoricească. Activitatea Uniu- 
„_nii Scriitorilor se intensifică. Motiv pentru care oficiosul 
cel mai activ al acestei instituţii, săptămânalul Gazeta lite- 
rară, înfiinţează, în ianuarie 1956, rubrica „Viaţa Uniunii 
Scriitorilor”. Dintr-o notă aflăm că raportul organizaţiei 
de partid a Uniunii Scriitorilor prezentat de I. Vitner prile- 
juiește o „vie participare la discuţii (Mihail Davidoglu, 
Eusebiu Camilar, V. Em. Galan, Dumitru Ignea, Sūtö 
Andras $.a.)”. Concluziile le trage, tot atunci, primul secre- 
tar al instituţiei, Mihai Beniuc: „Frontul nostru literar 
cuprinde astăzi scriitori de toate vârstele, (...), care par- 
ticipă la lupta noastră, strâns uniţi în jurul partidului. 
Partidul a reuşit să-i câştige și să-i aducă pe poziții de pe 
care ei caută să realizeze opere care contribuie la educarea 
oamenilor muncii (...). Totuși, Raportul a arătat că viaţa 
noastră nouă nu este îndeajuns oglindită în literatura 
noastră. Omul nou nu este zugrăvit în toată amploarea și 
măreţia lui. Tematica actuală nu este îndeajuns cuprinsă 
și îmbrăţișată de scriitori în operele lor. Nici lupta de clasă 
nu apare în intensitatea cu care se desfășoară, nu este 
combătută cu destulă dârzenie de ideologia dușmană (...). 
(...). Un om care luptă de pe pozițiile cele mai avansate ale 
clasei muncitoare poate să spună cu curaj orice fel de 
adevăr, dacă gândește și spune acest adevăr de pe poziţiile 
de luptă ale clasei muncitoare”. 

Altă notă5 informează despre activitatea secţiei de poe- 
zie a Uniunii Scriitorilor: „poetul Rusalin Mureșan a citit 
un ciclu de cinci poezii, iar Nina Cassian ciclul Vacanța 
alcătuit din șapte poezii. Participând la discuţii Eugen 
Jebeleanu, Ov. S. Crohmălniceanu, Tiberiu Utan, Agatha 
Bacovia, Suzana Delciu, Letiţia Papu, Valeria Boiculesi, 
Vladimir Cavarnali, H. Rohan și alții, versurile citite au 

fost analizate sub raportul valorii lor cât și în legătură cu 
dezvoltarea și personalitatea poetică a autorilor. Discuţii 
vii au suscitat poeziile Dascălul satului și Grâul de toamnă 
ale lui Rusalin Mureșan, considerate ca mai izbutite în 
ciclu, și poeziile Portret și Imn ale Ninei Cassian. Inter- 
vențiile competente ale lui Eugen Jebeleanu și Ov. S. 
Crohmălniceanu au adus o prețioasă contribuţie la dis- 
cuții. 6.) a 

Tot în lumina raportului amintitului congres, este am- 
plificată și frecvent comentată ideea emulaţiei și unificării 
literare sub stindardul comunist, rod, de altfel, al unei 
politici de atragere, din 1953 încoace, a tuturor genera- 
iilor de scriitori în „frontul noii literaturi”. Sintagmele 
„front literar”, „bloc unit în jurul partidului”, atât de îndră- 
gite de unii redactori și editorialiști ai Gazetei literare (și 
nu numai), vor face carieră și în 1956. 

Un editorial” care se vrea, de fapt, o mărturie a eficienţei 
inregimentării ideologice a tuturor generaţiilor — recte rea- 
lismul socialist — oferă imaginea acelui convivium literar 
atât de des pomenit în anul „gloriosului deceniu”: „Dato- 
rită îndrumării înțelepte a partidului, creatorii autentici — 
aparținând diverselor generații — au pășit pe drumul litera- 
turii inspirate de principiile realismului socialist, literatura 
care răspunde cu adevărat problemelor și cerințelor timpu- 
lui nostru. Reprezentanţi de frunte ai realismului critic 
între cele două războaie mondiale, ajutaţi în creaţia lor cu - 
înțelegere și dragoste de partid, au creat opere care au 
intrat în fondul de aur al literaturii noastre actuale (...). 

În acești ani, aderând la principiile realismului socia- 
list, marele nostru scriitor Mihail Sadoveanu a scris roma- 
nul - devenit, în scurt timp, cunoscut pe plan interna- 
tional — Mitrea Cocor, în care regăsim imaginea luptei 
revoluționare dusă de țărănimea muncitoare sub condu- 
cerea proletariatului. Nicoară Potcoavă, prin concepţia 
superioară asupra istoriei care-i stă la bază, concepţia 
clasei muncitoare, și prin desăvârșirea mijloacelor artis- 
tice, reprezintă culmea cea mai înaltă pe care a atins-o 


15 


Ana Selejan 


marea literatură istorică a lui Mihail Sadoveanu. Mai recenta 
Aventură în lunca Dunării vădește sensibilitatea și recepti- 
vitatea scriitorului la aspectele noi și concrete ale con- 
strucţiei socialiste. Camil Petrescu a creat în aceşti ani 
piesa de teatru Bălcescu și primele două volume din tri- 
logia Un om între oameni. 

În dreptul numelui lui Tudor Arghezi, istoria noastră 
literară care se va ocupa de acești ani fertili, va nota titlul 
impresionantelor poeme 1907 şi Cântare omului. Cezar 
Petrescu, Victor Eftimiu, G. Călinescu, Demostene Botez, 
Tudor Vianu, Geo Bogza, Zaharia Stancu, lon Marin Sado- 
veanu, Ion Călugăru, Al. Kirițescu, Mircea Ștefănescu și 
alţi străluciți reprezentanţi ai vechii generaţii de scriitori 
au cunoscut în anii puterii democrat-populare o nouă 
înflorire a talentului, a puterii lor de creaţie. 

Cu aceeași dragoste și înţelegere a îndrumat partidul 
scriitorii generaţiilor mai tinere, ajutându-i să-și găsească 
adevărata personalitate artistică (...). (...). S-au ivit pro- 
zatori mai tineri ca Petru Dumitriu (Drum fără pulbere, 
Pasărea furtunii, Cronică de familie), ca Marin Preda (Des- 
fășurarea, Moromeţii), V. Em. Galan (Bărăgan), Francisc 
Munteanu (În orașul de pe Mureș), Titus Popovici (Străi- 
nul. Cităm aceste nume într-o ordine întâmplătoare. Ceea 
ce interesează în primul rând este certa izbucnire a nume- 
roase noi talente în proza noastră, în special în domeniul 
romanului amplu, social. (...). 

Poeziile emoţionante ale lui Mihai Beniuc, Marcel Bres- 
lașu, Maria Banuș, Eugen Jebeleanu, Cicerone Theodo- 
rescu, Nina Cassian, A.E. Baconsky, Veronica Porumbacu, 
Dumitru -Corbea, Dan Deșliu, Eugen Frunză au devenit 
larg cunoscute și iubite de marele public. În tânăra noas- 
tră dramaturgie s-au relevat creatori de frunte ca Mihail 
Davidoglu, Aurel Baranga, Lucia Demetrius, Laurenţiu 
Fulga, Horia Lovinescu, Ana Novac. 

În critica literară, unde greșelile au fost mai dese, s-au 
obținut o serie de succese care ne îndreptăţesc să vorbim 
astăzi de existenţa unei critici științifice, pătrunsă de spirit 

de partid, de o activitate rodnică și susținută în valori- 
ficarea moștenirii literare, activitate care numără printre 
bunele rezultate și apariţia manualelor de istoria litera- 
turii române, ca și alte studii și monografii valoroase. 

Literatura minorităţilor naționale din țara noastră a 
cunoscut, în acest răstimp, o înflorire nemaiîntâlnită. (...) 
Bogata creaţie aparţinând acestor minorităţi este o dovadă 
a justeţei politicii partidului. Nâgy István, Asztalos Istvân, 
Kovacs György, Horvath István, Horvath Imre, Letây Lajos, 
Alfred Margul Sperber, Franz Bulhardt etc. sunt astăzi 
nume cunoscute pe tot cuprinsul ţării noastre. (...) 

Putem spune că, la chemarea partidului, pentru dezvol- 
tarea culturii noastre naţionale și pentru făurirea unei 
literaturi noi, au răspuns ca un bloc unit toate generaţiile 
de scriitori”. 

Ca o avanpremieră la congresul din iunie al scriitorilor — 
a cărui dată și ordine de zi au fost anunţate printr-un 
comunicat” al plenarei Uniunii Scriitorilor încă din aprilie — 
are loc, în martie 1956, consfătuirea celui mai tânăr eșalon 
al frontului literar. Evenimentul este încadrat, se-nţelege, 
de comentarii pe orizontală (Profilul tinerei generati, Nu- 
mai câteva din problemele lor”, Îndemnul înaintașilori0) de 
medalioane despre tineri scriitori (Dumitru Micul!, Leo- 
nida Neamţu'?, Aurel Martin-Bologa', Ana Novac!4, Doina 
Sălăjan’, Paul Schuster!6, Szabo Gyula!” ș.a.), de publi- 
carea unor scrieri, în special poezii, mai ales în Gazeta 
literară care, de altfel, este principalul memorator al eve- 
nimentului, prin publicarea programului, raportului, dis- 
cuţiilor. 

Deschiderea cons/ătuirii'5 : „Cei peste trei sute de parti- 
cipanți la consfătuire și numeroși invitati (...) au arătat, 
prin prezenţa lor insufleţită, interesul și grija de care se 
bucură în țara noastră tineretul scriitoricesc, schimbul de 
mâine al literaturii. (...) 

Maestrul Mihail Sadoveanu a deschis consfătuirea, urând 
participanţilor o muncă rodnică, după care, poetul Mihu 
Dragomir, redactor-șef al revistei Tânărul scriitor, a pre- 
zentat Raportul asupra creaţiei tinerilor scriitori din țara 
noastră în perioada 1950-1956. 

Discuţiile la raportul prezentat de tovarășul Mihu Dra- 
gomir au început în dimineaţa zilei de miercuri, 21 martie, 
când au luat cuvântul un mare număr de scriitori tineri 
din București și din ţară, precum şi scriitori cu experienţă. 

Lucrările consfătuirii s-au călăuzit, așa cum sublinia 
in salutul adresat consfătuirii de ziarul Scînteia; de pro- 
gramul larg al dezvoltării construcției socialiste a poporu- 
lui nostru, trasat de cel de-al doilea Congres al Partidului 
Muncitoresc Român. (...) 

În după-amiaza zilei de marţi, 20 martie, au avut loc 
seminariile pe genuri de creaţie, în care au fost analizate 
și discutate scrieri ale tinerilor poeţi, prozatori, drama- 
turgi și critici literari. 

Discuţiile în seminarii au fost conduse de scriitori cu 
experienţă și critici literari: 

Seminarul I - POEZIE: Mihai Beniuc, Maria Banus, 
Eugen Frunză. 

Seminarul II - POEZIE: Eugen Jebeleanu, Veronica 
Porumbacu, Victor Tulbure 

Seminarul III - POEZIE : Demostene Botez, Mihu Dra- 
gomir, Radu Boureanu 

Seminarul IV - PROZĂ: V. Em. Galan 

Seminarul V - PROZĂ: Eusebiu Camilar, Remus Luca 

Seminarul VI - PROZĂ : Cezar Petrescu, Mihai Novicov, 
Mihai Gafiţa 

Seminarul VI- PROZĂ: Alex. Jar, Dumitru Mircea, 
Petru Vintilă 

Seminarul VIII — DRAMATURGIE: Mihai Davidoglu, 
Lucia Demetrius, Alex. Șahighian 

Seminarul IX - CRITICĂ LITERARĂ: Ov. S. Crohmăl- 
niceanu, Vera Călin, Savin Bratu 

Seminarul X - CRITICĂ LITERARĂ: Silvian Iosifescu, 
Mihail Petroveanu, N. Tertulian i 

Seminarul XI - LITERATURĂ PENTRU COPII: Marcel 
Breslașu, Nina Cassian, Gica Iluteș 

Seminarul XII — LITERATURA MAGHIARĂ: István Nagy, 
Asztalos Istvân, Majtenyi Eric, Robotos Imre 

Seminarul XIII — LITERATURA GERMANĂ: Alfred Margul 

Sperber, Heinrich Simonis, Franz Bulhardt. 

pi i 

Pentru a avea o imagine (generală și, totuși, sumară) a 
. acestei consfătuiri nu vom cita din raportul consfătuirii și 
nici din ampla intervenţie (aproape două pagini în Gazeta 
literară!?) a lui Mihai Beniuc, ci din cele 34 de rezumate ale 
discuţiilor întocmite și publicate de aceeași gazetă?0. Nota 
comună a celor mai multe intervenţii este critica dog- 
matismului, a proletcultismului, dirijismul redacţional și 
al criticilor literari. Cu excepţia luărilor de cuvânt ale lui 
Ioniţă Marin, Aurel Martin-Bologa, Bajor Andor, Ecaterina 
Oproiu, P. Stoenescu, George Ivașcu, M. Maxim, Darie 
Magheru, Ion Grecea, Z. Plăianu, Mihu Dragomir, Demos- 
tene Botez, reproducem succint filmul discuţiilor din ca- 
drul consfătuirii: | 

DOINA SĂLĂJAN : Vorbitoarea s-a declarat în dezacord 
cu părerea exprimată în referat cu privire la «cazurile rare», 
arătând că existenţa într-o schiţă a faptelor neobișnuite 
nu înseamnă întotdeauna o abatere de la tipizare. În sen- 
sul acesta a analizat două din schiţele lui Nicolae Ţic. 

În cuvântul ei, TAMARA PÂNZARU a recomandat culti- 
varea mai intensă a genului scurt. (...) 

ION BUDA (...). El a arătat, în continuare, că, după 
părerea sa, în raport, problema cunoașterii vieţii nu a fost 
pusă cu destulă profunzime și astfel nu a primit o rezol- 
vare satisfăcătoare. (...). El a mai arătat că, din contactul . 
permanent cu realitatea și nu din documentări ocazionale 
și răzlețe, astfel de fapte pot ajunge prin mijlocirea scrii- 
torului la cunoștința publicului cititor, oferindu-i pilde 
demne de urmat. 

ION GHEORGHE a mulţumit partidului pentru grija pe 
care a avut-o faţă de tinerele talente, pentru faptul că le-a 
dat posibilitatea să se dezvolte în școala de literatură. (...) 

VIOLETA ZAMFIRESCU (...) a arătat că tineri ca Tita 
Chiper, Venera lonescu, Horia Toma, care lucrează pe șan- 
tierul de la Bicaz, din dorinţa de a cunoaște temeinic viaţa, 
oferă o pildă meritorie care ar trebui urmată și de alți 
tineri scriitori și încurajată de Uniunea Scriitorilor. (...) 

NICOLAE STOIAN [(...) a criticat vehement activitatea 
Gazetei literare, despre care a spus că nu se ocupă în 
cronica literară de creaţia tinerilor și nu publică lucrări de 
ale lor. (...). 

TITA CHIPER a criticat atitudinea unor redacţii care ma- 
nifestă rezerve faţă de creaţia unor scriitori. A combătut, 
de 'asemenea, superficialitatea documentării unor scrii- 
tori tineri, pretenţiile exagerate pe care aceștia le formu- 
lează în legătură cu condiţiile de documentare. 

AL. ANDRITOIIU : (...) El a arătat (...) că poeții cu talent 
și personalitate în curs de afirmare, cu o cultură fru- 
moasă, cu orientare partinică și care se străduiesc să 
cunoască viaţa (N. Labiș, A. Rău, A. Gurghianu) au izbutit 
să redea în poeziile lor cele mai bune, axate pe probleme 
de acută actualitate, natura și frumuseţea specifică a 
diferitelor regiuni ale ţării. (...) 

AUREL RĂU a arătat că în calea dezvoltării tinerilor 
scriitori se interpun tendințe străine realismului socialist. 
Vorbitorul și-a concentrat expunerea în direcţia comba- 
terii unui soi de proletcultism discret, practicat adesea 
sub lozinca luptei împotriva lui. (...) 

VERONICA PORUMBACU :: (...) Oprindu-se la necesi- 
tatea de a-și îmbogăţi cunoștințele, a criticat pe unii tineri 
care, repudiind tendinţele proletcultiste, protestează îm- 
potriva lor prin excese de teribilism, prin «vitejii bahice» 
sau prin ameninţări și scandaluri. Adevărata luptă împo- 
triva tendinţelor proletcultiste ca și împotriva influențelor 
ideologiei burgheze nu se poate duce cu succes decât prin 
întărirea spiritului de partid şi prin formarea unei culturi 
temeinice. (...) 

Apreciind o serie de succese dobândite de tinerii scrii- 
tori maghiari în domeniul beletristicii, DOMOKOS GEZA 

a atras atenţia asupra rămânerii în urmă a tinerilor critici 
maghiari. (...) 

DOREL DORIAN a spus că este lipsită cu totul de sens 
împărțirea celor meniţi să devină schimbul de mâine al 
literaturii noastre în două categorii: tineri scriitori cu 
talent și tineri scriitori cu experienţă de viaţă. (...) Ceea ce 
se impune însă ca o lege de viaţă pentru crearea unei mari 
literaturi — care să oglindească concret frământările epocii 
noastre, lupta îndârjită dintre vechi și nou, și totodată 
victoria noului ~- este prezentarea adevărului de pe poziţiile 
realismului socialist, de pe poziţia partidului nostru. 

NICOLAE LABIȘ și-a exprimat părerea că printre fac- 
torii care stânjenesc activitatea tinerilor scriitori — ca de 
altfel și activitatea unor scriitori vârstnici - sunt prejude- 
căţile inguste, osificate, fie că au luat naștere în minţile 
scriitorilor înșiși, fie că au fost impuse de unele elemente 
incompetente care denaturează indicaţiile partidului. De 
pildă, frica de aspectele aspre ale vieții, interzicerea lor 
pentru literatură ca și a stărilor de spirit exaltate, pe care 
viața le oferă cu egală dărnicie scriitorilor. Vorbitorul a 
susținut, (...), că este o prejudecată blamarea în orice 
condiţii a crudităţilor verbale, după cum este o preju- 
decată impunerea lor abuzivă acolo unde nu este cazul. 

Între aceste prejudecăţi, vorbitorul a așezat și ideea că 
pentru a oglindi un anumit fenomen social sau moral, 
scriitorul are neapărat nevoie de o lungă perioadă de timp 
scursă de la ivirea acelui fenomen. După părerea sa, această 
idee duce la așteptarea inactivă a «perspectivei istorice». 
De asemenea, operativitatea cu tot dinadinsul, relatarea 
pripită a fenomenelor nedigerate, este la fel de dăunătoare. 
Perspectiva istorică nu este determinată atât de timp, cât 
de conștiința care percepe și generalizează ceea ce per- 
cepe, confruntând apoi rezultatul obţinut cu adevărul 
vieţii, de pe poziţia fermă a spiritului de partid. 

Aceste prejudecăţi rămân parţial inofensive, când sunt 
date ca păreri personale, când nu sunt impuse și altora. 
Atunci însă când sunt date drept obligatorii, caracterul 

lor dogmatic devine şi mai evident, iar rolul lor este dău- 
nător. Adevărata obligaţie a tinerilor scriitori este oglin- 
direa cu sinceritate partinică a adevărurilor vieţii. 

Vorbitorul a chemat tinerii scriitori la lupta dublă îm- 
potriva dușmanilor de clasă și împotriva unor elemente 
birocratice care frânează activitatea creatoare. (...). 

PAUL SCHUSTER: (...) Vorbitorul a precizat că atât 
scriitorii de limbă germană cât și scriitorii români au 
datoria să combată, prin creaţia lor, manifestările de șovi- 
nism, încercările de diversiune naționalistă, provocate de 
reacțiune, să facă educaţia cititorilor în spiritul internaţio- 
nalist. Scriitorii tineri trebuie să critice cu îndrăzneală 
prejudecățile naţionaliste. (...) 

EUGEN MANDRIC : «N-avem dreptul să diminuăm fru- 
museţea zilelor pe care le trăim și despre care scriem. 
Experienţa noastră de viaţă, atâta cât o avem, ne obligă la 
a pune și rezolva prin răspunsuri răspicate întrebările 
majore ale epocii noastre. (...) Zbuciumul creator, par- 
tinic, iată ce trebuie să fie oglindit în culori tari, nu nea- 
părat alb-negru, dar niciodată trandafirii». El a încheiat 
afirmând că elementul indispensabil talentului, personali- 
tăţii fiecărui scriitor contemporan din țara noastră, este 
partinitatea intransigentă, militantă. 

AL. OPREA: (...) Amintind sarcinile care stau în faţa 
literaturii după cel de-al doilea Congres al P.M.R., Al. Oprea 
a criticat faptul că în discuţii s-a vorbit mult despre pri- 
mejdia proletcultismului, a sociologismului vulgar, și prea 
puțin despre pericolul influenţei ideologiei burgheze : (...). 
Vorbitorul a semnalat ca o influenţă a ideologiei burgheze 
tendinţa de a se expedia în unele articole de critică analiza 
problemelor de conținut ale operelor literare. (...) 

SAVIN BRATU: (...) Tineretul nostru scriitoricesc are o 
întemeiată repulsie pentru proletcultism (...) pentru că 
proletcultismul frânează elanurile tinerești, transformă 
omul în schemă și viața în șabloane, ignoră bogăţia și 
complexitatea vieţii interioare, atât de furtunoasă și atât 
de prezentă pentru tânăr. Dar, ferindu-se de proletcultism, 

mulți tineri scriitori, mai cu seamă mulți tineri poeţi, ajung 
să dispreţuiască marile teme ale actualităţii, cufundându-se 
într-o cântare stearpă a așa-numitelor «teme eterne», atem- 
porale, asociale. Nici o temă eternă nu există deasupra şi 
în afara vieţii concrete, social-istorice. (...) Poezia tinerilor 
de azi, din ţara noastră, trebuie să fie, în ansamblul ei, 
prin aportul liric al fiecărei individualităţi, o imagine a 
luptei tineretului nostru pentru fericire, în condiţiile con- 
crete ale construcţiei sociale a fericirii poporului, ale con- 
strucției socialiste. (...) | 

ION BRAD a arătat că piatra de încercare a tinerelor 
talente este atacarea curajoasă a problemelor actuale com- 
plexe. (...) Ion Brad s-a ocupat pe larg de relaţiile dintre 
UTM și tinerii scriitori, subliniind necesitatea unei mai 
intense preocupări a organizaţiei de problemele de creaţie. 

RUSALIN MUREȘAN: (...) Vorbitorul a spus că tinerii 
scriitori trebuie să scrie o poezie simplă, nu simplistă, care 
să meargă la inima marilor mase de oameni ai muncii, 
să-i însuflețească în activitatea lor creatoare. 

RADU COSAȘU a dovedit că pericolul dogmatismului, 
al răstălmăcirii adevărului vieţii prin formule împietrite 
împiedică încă dezvoltarea creatoare a tinerilor scriitori. 
(...) Vorbitorul afirmă că reflectării profunde și convin- 
gătoare a adevărului vieţii încearcă să i se opună confor- 
mismul comod și existenţa unor prejudecăţi de birou. (...) 
Conflictele pure, despuiate de complicaţii inerente rea- 
lităţii, falsifică lucrările literare. (...) 

ȘTEFAN IUREȘ (...) a pledat pentru un înalt nivel filo- 
zofic al poeziei noastre, exemplificând cu poezia lui N. 
Labiş (...) 

ANDREI BĂLEANU : (...) Vorbitorul a subliniat în mod 
deosebit faptul că partidul a îndemnat întotdeauna cu 
toată fermitatea pe scriitori spre cunoașterea și reflectarea 
deplină a adevărului vieţii, că a militat cu perseverență 
pentru reflectarea oricăror reflectări false, mincinoase a 
realităţii, împotriva încercărilor de denigrare sau de po- 
leire a ei. (...) Scriitorul trebuie să considere ca o datorie 

primordială a sa reflectarea puternică, în toată măreţia 
lor, a forțelor triumfătoare ale noului”. 


* 


Pentru a avea o idee despre diferența dintre aceste 
rezumate şi cuprinsul unei intervenţii, să citim cuvântul 
lui Aurel Rău, publicat la scurtă vreme (16 apr.) în Con- 
temporanul, cu titlul „Timiditate” si teribilism. Chiar dacă 
rigoarea tipăririi a impus unele retușări, textul este cu 
siguranţă mult mai fidel intervenţiei decât rezumatul aces- 
teia: „Discutăm literatura noastră tânără în condițiile 
unor reale succese. Dar, în același timp, nu putem privi 
indiferenți felul cum vor fi oglindite noile teme, nu putem 
ignora piedicile care ne stau în cale. La una din aceste 
piedici vreau să mă refer. Suntem nevoiți să constatăm că 
bântuie în ultima vreme printre noi, tinerii scriitori, un 
soi de proletcultism discret, practicat cel mai adesea sub 
lozinca luptei împotriva lui. (...) 

Acest proletcultism înregistrează două moduri de mani- 
festare. În primul rând el se manifestă într-o apologie a 
simplismului, numit cu prudenţă «simplitate și modestie», 
o apologie a tot ceea ce este cenușiu și cuminte. Toate 
acestea se fac pentru a suplini lipsa de inspirație, de emo- 
ție, de idei, de personalitate. Prin simplitate, unii înţeleg 
camuflarea prezentării schematice a omului. De exemplu, 
într-o poezie, Florin Mugur face portretul unui muncitor: 


Tu ești atâta numai: un simplu muncitor ; 
Ai ochi naivi, albaștri și palme zgăriate. (...) 


Am impresia că autorii se tem ca nu cumva cei pe 
care-i descriu să pară interesanţi, complecși, deosebiți. 
Bunăoară, în poezia Deputatul, Horia Zilieru spune: 


E un om de fapt ca orișicare altul 
La port, la grai... 

În poezia Bani mulţi, Ștefan lureş spune pe un ton 
șugubăţ: | 


Nu-i așa de greu să fii om harnic. 
Am văzut deci până aici că muncitorii sunt simpli, că 
„deputaţii, bunăoară, sunt ca orișicare alţii etc. Până aici 
treacă-meargă, dar ce veţi spune de acum înainte ? Citez 
din poezia Prima zi de muncă de Rusalin Mureşan : 


Prin zăpada moale, alergând pe dâmb, 
Urme ca de ciută a lăsat o fată. (...) 
Undeva pe-aproape, vitele mugind 

O așteaptă simplu, rumegând. în staul ! 


După cum se poate vedea, poetul își ia toate măsurile de 
precauţie, pentru a nu putea fi acuzat cumva că vorbeşte 
de niște vite ieșite din comun, interesante, înfumurate sau 
cine mai știe... Căci vorba unui alt poet (în paginile revistei 
Tânărul scriitor) : 


Adevărul reînvie-n 
Cântul nostru anonim. 


Reţineţi: cântul nostru anonim! Mai departe: 


Noi trăim așa cum scriem 
Și descriem ce trăim. 


lată, în fine, cristalizată, deviza tinerilor modesti. Pen- 
tru anonimat, deci! Pentru simplism și neinteresant! Cu 
asemenea arme să pornești la drum pentru a cânta o 
epocă de mari transformări sociale și politice, o epocă în 
care se schimbă o mentalitate seculară și se creează o 
nouă morală! (...) E adevărat faptul că în ultima vreme — 
și nu vreau să jignesc pe nimeni — poeziile noastre sea- 
mănă una cu alta. (...) 

Al doilea mod de manifestare a cvasi-proletceultismului 
actual, cealaltă faţă a monedei, este tocmai îndrăzneala 
ce părea să lipsească în citatele analizate mai sus. Cei 
care o invocă o fac bineînţeles în numele epocii noastre. 
“Ei spun: 


Nu rutina zdrângănelii 
Prelungește-al nostru cânt. 
Trambulina îndrăznelii 

Îi dă farmec şi avânt. 


Nicolae Labiş, care știe uneori să publice şi lucruri 
frumoase, într-o poezie din nr. 2 al Iașiului literar spune: 


Deasupra ei plutește acel aer 
Atât de deseori împrăștiat! 
De oameni care mai sunt în viață. 


Vrând-nevrând, asociația pe care ești nevoit s-o faci e 
foarte urâtă. Dar iată-l pe același autor pretându-se, ca 
un Lautreamont niţel mai prudent, la o ambiguitate: 


Magma iubirii coaptă de mult 
Din grote largi pe-un crater se revarsă. 


Deși metoda freudiană nu mai e de mult la modă, parcă 
numai ea ar putea să descifreze câte ceva. S-a spus despre 
critica adusă acestui ciclu că are intenţia de a desfiinţa 
un ciclu reușit. Dacă ciclul e reușit, poate oferi asemenea 
imagini? Și oare nu autorul e cel care are de câștigat din 
faptul că i se indică ce versuri proaste trebuie să elimine? 

Iar un alt poet, în Viaţa românească, nr. 12, Gellu 
Naum, după ce spune: Despre femei cu umeri de amforă ` 
grecească / cu glezna cum e paiul, cu unghii de mărgele / 
despre migdali cu rodii ce-ncep să pârguiască, / și le visam 
pe toate, și-am fi mușcat din ele, se exprimă jopa ur- 
mează: 

Mai răbufnește, încă, glăsciorul lor și acuma, 
Nu-i vorbă, și mai scurmă și acuma pe la fund... | 


indrăzneala se manifestă apoi și față de logică, față de 
modul de-a face imaginea. Astfel se merge până la absur- 
dităţi de acest fel: 


El e-o rotiță nouă - deputatul, 
Ce bate ca o inimă fierbinte. (Horia Zilieru) 


sau: 


Nesomnu-mi saltă ochii, către stele, 
Sania iubirii-n zbor ne poartă, 
Zurgălăii ei se zbat în piept. (Gh. D. Vasile) 


sau: 


Dar ei nu cad în mreje de lacrimi ce se tes 
Nici șarpele tristetii nu-i țintuiește-n cuie 


și, peste așteptări: 


Ascultati! Amurgul în urechi îmi sună 
Și-abia atunci gust măreţia lui. (Andi Andrieș). 


Suntem, cum se vede, în plin suprarealism. (...) Vor- 
bind despre boala mediocrităţii și a teribilismului grotesc, 
boală pe care am numit-o cvasi-proletcultism și care tot 
boală ar rămâne dacă ar fi numită altfel - m-am referit la 
un mod greșit de a o înţelege și de-a face poezia. 

Proletcultismul este un mod de a scrie, indiferent de ce 
temă ar abuza. Un tânăr cu idei neinteresante, lipsit de 
pasiune, lipsit de cunoașterea vieţii, va fi tot așa de prolet- 
cultist și atunci când scrie despre un muncitor ca şi atunci 
când obiectul inspiraţiei sale va fi pădurea sau vreo fată 
oarecare. (...)” 

incă nu se liniștise valul comentariilor pe marginea 
congresului P.M.R., că altă sarcină urgentă apare în agenda 
şedinţelor de partid din mai 1956: dezbaterea raportului 
delegaţiei P.M.R. care a luat parte la lucrările celui de-al 
XX-lea congres al PCUS. Într-un asemenea context, pro- 
zatorul Al. Jar are, ca să folosim etichetările epocii, „o 
ieșire provocatoare, antipartinică”, acuzând partidul, prin 
imixtiunea ideologică în operă și cultul personalităţii, de 
marasmul literar și degringolada valorică în perimetrul 
artistic. De fapt, Al. Jar nu era la prima „ieșire” de acest 
gen; când, în aprilie1956, Uniunea Scriitorilor anunţa 
data congresului obștei, Gazeta literară, în același număr 
(15), introduce rubrica de interviuri intitulată „În întâm- 
pinarea Congresului scriitorilor” și primul intervievat a 
fost Al. Jar. Până în ajunul congresului, o bună parte dintre 
scriitorii fruntași vor fi clienţii rubricii: Eusebiu Camilar 
și George Macovescu (nr. 16), Marcel Breslașu (nr. 17), 
Szâbedi Lâszlo (nr. 18), Ov. S. Crohmălniceanu (nr. 19), 
Petru Dumitriu, T. Vianu, Mihai Novicov (nr. 20), Lucia 
Demetrius, Dan Deșliu (nr. 22), Nagy Istvân, Aurel Ba- 
ranga (nr. 23, 7 iun.). Însă nici una dintre convorbiri n-a 
atins radicalismul opiniilor lui Al. Jar, consemnate de 
Mihail Petroveanu?!. Să aflăm câteva dintre ele: 

„— După mine, la propagarea denaturărilor pomenite, a 
contribuit, chiar dacă indirect, cultul personalităţii. 

— Cum anume ? 

- Cultul personalităţii s-a răsfrânt în însăși concepţia, 
în metoda de creație a unora dintre noi, în dauna zugrăvirii 
veridice a comunistului. Infailibilitatea judecății acestuia, 
justeţea absolută a comportării sale, ireproşabilitatea vie- 
ţii sale politice şi personale, într-un cuvânt idealizarea 
activistului - crescândă, cu cât ocupa funcţii mai înalte — 
a dus la așezarea lui, a militantistului pe care-l numim, 
pe merit, conștiința epocii noastre, pe un soclu de carton, 
mai bine zis de hârtie, fiindcă era alcătuit din citate. Nu se 
distinge, oare, aici, reflexul în mic al modului în care am 
conceput, practic, până mai ieri, rolul personalităţii isto- 
rice, mod pe care Congresul al XX-lea al PCUS l-a dez- 
văluit și pe care partidul nostru, în ultima plenară cu 
activul propagandei sale, l-a combătut drastic? (...) În al 
doilea rând, cultul personalităţii a favorizat și între noi, 
scriitorii, ploconirea în vorbe și fapte, în faţa micilor preoti 
ai marelui cult, adică în faţa acelor scriitori sau îndru- 
mători care, ori prin numărul de ode închinate zeilor, ori 
prin cantitatea de citate scoase din tezaurul acestora (s-a 
Și spus că pentru asemenea idolatri și citatomani o idee 
este drumul cel mai scurt dintre două citate) s-au erijat în 
monopoliști ai spiritului de partid, ai devotamentului faţă 
de popor. De unde, efect inevitabil, înăbușirea criticii, a 
luptei libere de opinii, a încercărilor de promovare tocmai 
a uneia dintre cerinţele de bază ale realismului socialist — 
făurirea de curente și stiluri — stigsmatizarea «pe viaţă» cu 
etichete inflamante a scriitorilor care greșeau, așa cum 
s-a întâmplat cu Marin Preda, care, ani de zile, în plenare, 
în articole critice, la catedre, era considerat pe nedrept 
exponentul oficial al naturalismului. (...) 

Am auzit odată pe cineva spunând: «Voi scoate untul 
din scriitori». Nu e de mirare că cei mai slabi de înger au 
evitat atacarea temelor majore, politice ; de teama repre- 
siunilor sau a schematizării fatale se refugiau în trecut 
sau în basm, imitau jalnic penibilele modele produse în 
atelierul de eroi ideali, versuri strălucitoare ca tinicheaua 
în soare și zgomotoase tot ca ea, ori atât de fade că și 

sarea lor (aluziile la dușmani, accentele așa-zise com- 
bative) era dulce. Vezi, folosesc și eu un titlu al unui alt 
confrate. 

- Tovarășe Jar, iar vă veti mânia. Dar mi se pare că ați 
uitat că discutaţi cu mine și că nu sunteti în “Caragata». 
Faceţi satiră și trebuie să răspundeți unui chestionar. unor 
probleme. Lăsaţi *Caragaţa» în pace, până la apariție nu 
mai e mult. În toamna asta, nu? | 

- Da, prin septembrie sau cel mai târziu în octombrie. 
Trebuie să spun însă ceva și de ea. Cine te-a pus s-o 
pomenești? Acum o revăd în întregime. Nu, să știi, nu 
pentru ca să-i tocesc colții, dacă-aș putea i-aș mai ascuţi. 
Poate de aceea o și scurtez, dau la o parte tot ce-ar putea 
să o împiedice să muște cât mai adânc în proletcultism. 
Ce, ţi-e teamă cumva că voi irita pe unii sau chiar pe mai 
mulți? (...) De altminteri, te anunţ că peste un an sau doi, 
după ce voi fi terminat alte lucrări precum Un om s-a năs- 
cut în miez de noapte, Evadare (refăcută) și un ciclu de 
nuvele despre mineri, voi continua. 

— Cum, încă o «Caragată»? am strigat, sincer alarmat. 

- Da. Am să te duc atunci din Caragata în Gogoșița. Nu 
pot să nedreptăţesc proletcultiștii. Am să mă ocup și de 
alții. 

- De care? 

— Asta, nu! Secret profesional. Destăinuindu-ţi identi- 
tatea viitoarelor mele victime, acestea își vor lua măsuri 
și,'de nu vor izbuti să mă intimideze, te pomenești că se 
vor transforma, vor deveni „pozitivi” și nu voi mai avea 
clienți! 

— Tovarășe Jar, veti conveni, desigur, cu mine, că nu 
numai poleirea realității este unicul pericol pentru realismul 
socialist. 

— De ce nu-mi dai voie să-mi duc la capăt gândurile ? 
Știu bine că ne pândește negativismul care, deși nu s-a 
manifestat cu tot atâta tărie ca și schematismul, nu poate 
fi deloc menajat. (...) Negativismul - după mine - nu în- 
seamnă numai compromiterea noului. Eu înglobez în 

această noţiune, în această tendinţă de natură burgheză 
şi supraestimarea forțelor materiale și morale ale dusma- 
nului, a rămășițelor claselor exploatatoare și, ca urmare, 
înfățișarea vieții noastre ca o cetate asediată în care tre- 
buie să te ferești și de propriii tăi soldați, pentru că printre 
ei este un dușman sau ei ar fi, în principiu, coruptibili. 
Cred:că și datorită acestei teze, devenită o componentă 
fatală a cărţilor noastre (şi ale mele, vai!), s-a ajuns la 
făurirea unei icoane adeseori teribile, sinistre a realităţii. 
Sabotaje spectaculoase, vrăjmaşi perfizi, ale căror urzeli 
le spulberau niște acţiuni sau deznodăminte convenţio- 
nal-optimiste, fără să reușească să ne convingă nici de 
una, nici de alta (...). 

— Cum priviți evoluția actuală a criticii ? 

— (...) dă-mi voie să-ţi declar că nu vă compătimesc 
deloc pentru trecutul vostru de șabloniști. În mare măsură 
aţi contribuit la răspândirea uniformităţii, a șabloanelor, 
printre noi, scriitorii şi dacă voi înșivă plângeţi că v-aţi 
cioplit șabloanele voastre, ale criticii, siliți-vă să vi le 
spargeţi singuri (...).” 


* 


În ordinea desfăşurării cazului, urmează adunarea ac- 
tivului de partid de la raionul I.V. Stalin din București, cu 
ordinea de zi mai sus-pomenită. O idee care trebuia com- 
bătută, a cărei undă verde fusese dată în documentele 
Congresului al XX-lea al PCUS, era aceea a cultului perso- 
nalităţii în viaţa științifică și literară. Sinteza ședinței, 
publicată în Gazeta literară??, reproduce foarte succint 
ideea intervenţiei lui Al. Jar, accentul fiind pus pe ripos- 
tele, pline de „indignare și fermitate” date de Maria Banuș, 
Mihai Beniuc, Aurel Baranga și pe intervențiile mai ezi- 
tante „lipsite de simţ de răspundere partinică” (M. Davi- 
doglu, Ion Vitner). S-o citim parţial: 

„Participanţii la adunare au răspuns cu indignare și 
fermitate ieșirii antipartinice și calomnioase a lui Al. Jar 

la adresa partidului și liniei sale politice. Acesta s-a ridicat 
în ședință împotriva hotărârilor Congresului al II-lea al 
partidului și a propovăduit liberalismul faţă de manifes- 
tările ideologiei străine. El a încercat de fapt să nege rolul 
conducător al partidului în construcția culturală și reali- 
zările mari obținute de literatura noastră în anii puterii 
populare. 

Așa cum s-a dezvăluit, Al. Jar a desfășurat vreme înde- 
lungată o acţiune dizolvantă, antipartinică, în sânul Uniunii 
Scriitorilor și a organizației de bază din Uniunea Scriito- 
rilor, încercând să diminueze rolul conducător al parti- 
dului și să provoace o atmosferă nesănătoasă de intrigă și 
frământare. Din păcate, nu a existat o analiză serioasă a 
producţiilor literare ale lui Jar, multe la număr, dar viciate 
de schematism, vădind necunoașterea problemelor tratate 
și a vieţii, pătrunse de un naturalism abject și având 
manifestări de naționalism burghez. O atitudine neprin- 
cipială, lipsită de simţ de răspundere partinică, faţă de 
ieșirea provocatoare a lui Jar au avut, în adunare, scrii- 
torii M. Davidoglu și I. Vitner. (...) În numele organizaţiei 
de bază din Uniunea Scriitorilor și al său personal, tov. 
Maria Banus a înfierat atitudinea antipartinică a lui Jar. 
(...), tov. acad. Mihai Beniuc a spus că linia partidului a 
fost însușită și susținută în creaţia lor de cei mai buni 
scriitori ai noștri. (...) Tov. Beniuc s-a referit apoi la greșeli 
care au fost săvârșite în trecut de activiști ai frontului 
ideologic: tendinţe de administrare în îndrumarea creației, 
critici cu caracter sentenţios, slabul contact cu masa scrii- 
torilor (...). 

«Oamenii de artă din ţara noastră - a spus tov. A. 
Baranga - au cucerit în acești doisprezece ani mari suc- 
cese, Când, vreodată, în trecut, în orânduirea burgheză, 
s-a întâmplat ca o carte a unui scriitor român să fie tipă- 
rită peste hotare în șaptesprezece limbi, cum este cazul cu 
romanul Descult de Zaharia Stancu, când vreodată s-a 
intâmplat ca într-o stagiune piese originale românești, 

vechi și noi, să se joace pe scenele din Helsinki, Roma, 
Paris și America Latină? (...).» 

În același sens au mai vorbit mulți alţi pet (...) 

Au luat cuvântul în cadrul dezbaterilor tovarăşii Gh. 
Gheorghiu- Dej, Miron Constantinescu și Leonte Răutu. 
În concluziile pe care le-au făcut la dezbateri s-a subliniat 
marea însemnătate internaţională a tezelor elaborate de 
Congresul al XX-lea al PCUS; aceste teze privesc toate 
partidele comuniste și muncitorești și alte grupări demo- 
cratice, care luptă pentru pace, democraţie și socialism. 
(...) În concluzii a fost criticat comitetul raional de partid 
LV. Stalin pentru slaba combativitate în lupta împotriva 
influențelor ideologiei burgheze. (...) Așa cum s-a arătat la 
Congresul al II-lea al P.M.R. nu poate fi vorba de nici un 
fel de pauză în lupta ideologică”, 


* 


Ultimul episod al întâmplării, finalizată cu excluderea 
lui Al. Jar din partid și sancţionarea cu vot de blam a lui 
M. Davidoglu și I. Vitner, cu schimbarea Veronicăi Porum- 
bacu din funcţia de redactor-șef adjunct la Gazeta literară, 
este o ședință la ședință, adică adunarea de partid a scrii- 
torilor cu scopul dezbaterii concluziilor adunării activului 
PMR din raionul 1.V. Stalin din București. Din comen- 
tariul foarte amplu pe marginea acestei adunări, publicat 
în Gazeta literară’, Scinteia?*, Viaţa românească’, aflăm 
nu numai conținutul „ariei calomniei” lui Al. Jar, ci şi aria 
criticii celor care, într-un fel sau altul, s-au abătut de la 
aplicarea liniei partidului în literatură, inclusiv Gazeta 
literară”, care a favorizat publicarea unor idei „liberaliste”, 
care au putut crea imaginea unei „pauze” în munca ideo- 
logică. 

Adică: „Pe baza unui referat al biroului organizaţiei, 
adunarea a pus în discuţie abaterile unor membri ai orga- 
nizaţiei de la principialitatea marxist-leninistă și de la 
normele leniniste ale vieţii de partid (...). În referat se 

arată că, la adunarea activului de partid al raionului 
P.M.R. L.V. Stalin, Al. Jar a avut o ieșire antipartinică, 
făcându-se purtătorul unor neadevăruri și calomnii jos- 
nice la adresa partidului, a Congresului al II-lea al parti- 
dului, a Comitetului Central, a Scinteii, organul Comite- 
tului Central, și a masei membrilor de partid. 

Pornind de la propriile sale trăsături de om nesincer 
față de partid fățarnic, spunând despre sine însuși că a 
dus o viață dublă, Jar a atribuit cu nerușinare aceste 
trăsături tuturor membrilor de partid, tuturor comuniș- 
tilor. El a pretins în mod mincinos că partidul ar educa pe 
comuniști în spiritul lașităţii, al lipsei de curaj. Acestea 
sunt minciuni josnice. (...) Jignind pe membrii de partid, 
muncitori, ţărani muncitori, intelectuali care — cu ajutorul 
partidului — și-au ridicat mult nivelul de conștiință spre 
care, prin munca și iniţiativa lor creatoare, constituie tăria 
partidului -Jar a lansat fără ruşine afirmaţia calomnioasă 
că membrii de partid «gândesc mai puţin». El s-a ridicat în 
spirit anarhic împotriva organelor de partid și a rolului lor 
de a educa și organiza pe membrii de partid. 

Ridicându-se împotriva indicaţiei date de partid de a se 
combate liberalismul faţă de manifestările ideologiei bur- 
gheze, Jar a cerut să se renunţe la lupta împotriva libe- 
ralismului. (...) Jar, pierzând orice simţ al ridicolului, a 
avertizat că combaterea liberalismului ar pune în primej- 
die alianţa dintre clasa muncitoare și intelectualitate. 

Jar a înfățișat cu rea credinţă situaţia literaturii, afir- 
mând că în perioada în care s-a trecut la construirea 
socialismului (...) creaţia literară ar fi ajuns în dezastru. 
(...). Recent, într-un interviu publicat în Gazeta literară, 
Jar s-a dedat la aceleași atacuri calomnioase împotriva 
regimului democrat-popular și a literaturii noastre, lan- 
sând minciuna sfruntată că la noi în ţară s-ar practica 
represiuni polițienești împotriva unor scriitori. El a în- 
cercat să-și creeze pe cale demagogică un prestigiu pe 
care nu-l putea obţine prin producţiile lui literare în serie, 
dar deficiente din punct de vedere calitativ. (...) 

În referat se arată că luând în discuţie această com- 
portare, biroul propune adunării organizaţiei de bază a 
Uniunii Scriitorilor excluderea lui-Al. Jar din Partidul 
Muncitoresc Român. 

Cu toată riposta pe care a primit-o ieșirea antipartinică 
a lui Al. Jar — se arată în raport — trebuie spus că, din 
păcate, în rândurile organizaţiei noastre de bază s-au găsit 
scriitori care s-au lăsat influenţaţi de unele concepții străine. 
Astfel, tov. Mihai Davidoglu, la adunarea de la Comitetul 
raional I.V. Stalin, n-a luat poziţie faţă de ieșirea provoca- 
toare a lui Jar și a exprimat idei defăimătoare cu privire la 
literatura noastră. (...) La adunarea activului, tov. I. Vitner 
a avut o atitudine neprincipială și lipsită de spirit de răs- 
pundere. Mai înainte, în faţa biroului organizaţiei de bază, 
tov. Vitner, împreună cu Jar, au luat o poziţie profund 
nepartinică. La adunarea de la comitetul raional I.V. Stalin, 
deși a exprimat păreri diferite în unele probleme, nu nu- 
mai că n-a combătut atacul lui Jar, dar a declarat că 
împărtășește o serie de afirmaţii calomnioase ale acestuia. 
Pentru aceste motive, arată referatul - biroul propune 
adunării organizaţiei de bază a Uniunii Scriitorilor sanc- 
ționarea tov. M. Davidoglu și I. Vitner cu vot de blam. 

În adunarea activului de partid raional numai o serie 
de tovarăși, între care Minai Beniuc, Aurel Baranga, Maria 
Banuș, A.G. Vaida (deşi, în ce-l privește pe acesta din 
urmă, cu unele izbucniri pătimașe), precum și alţii au 
luat poziţii împotriva minciunilor și clevetirilor lui Al. Jar, 
exprimându-și atașamentul față de partid și principiile de 
dezvoltare a literaturii puse în slujba poporului. (...) 

În cuvântul la adunarea activului raional, tov. VERO- 
NICA PORUMBACU a ignorat indicaţiile permanente ale 
partidului de a reda adevărul vieţii în toată plenitudinea 
sa, în lumina concepţiei juste, partinice despre viaţă. 

În ce privește activitatea lui Jar, culminând cu manifes- 
tarea sa calomniatoare, ele li s-au părut unor membri ai 
biroului doar o atitudine «prostească și rușinoasă», fără a 
se aprecia caracterul provocator al acestei atitudini. (...) 

La Gazeta literară s-a creat o situaţie neprielnică pentru 
dezbaterea problemelor principiale ale creaţiei literare și 
pentru combaterea spiritului de grup și tămâiere reci- 
procă. (...) in redacţia și colegiul Gazetei literare lucrează 
membri de partid, între care, ca redactori șefi adjuncţi — 
tov. Paul Georgescu și, până de curând, tov. Veronica 
Porumbacu. Referatul biroului organizaţiei de bază pune 
întrebarea cum şi-au făcut cei doi tovarăși datoria, de 
vreme ce în condiţiile noastre de azi, când presa noastră 
are în general o orientare clară și partinică, revista a ajuns 
unul din puţinele locuri de propagare a unor idei greșite? 

Manifestări asemănătoare se resfrâng și în activitatea 
altor publicaţii ale Uniunii Scriitorilor. În organele de con- 
ducere ale Uniunii Scriitorilor, în secţii, în publicaţii, lu- 
crează nu puţini membri de partid. (...)” 


* 


În partea a doua și ultima a informării?” sunt sintetizate 
luările de cuvânt, majoritatea autocritici şi/sau înfierări 
ale „clevetirilor” lui Al. Jar: „În fața faptelor și văzând 
atitudinea fermă a organizaţiei faţă de el, Jar a fost nevoit 
să facă o declaraţie formală, în care recunoaște că a avut 
o atitudine antipartinică, calomnioasă, ridicându-se în 
mod deliberat împotriva liniei generale a partidului, încer- 
când să zdruncine încrederea în partid și vorbind de mem- 
brii de partid așa cum vorbesc cele mai reacționare oficine 
ale propagandei anticomuniste, dedându-se la injurii și 
calomnii în rândul scriitorilor. 

Participanţii la adunare au respins încercările demago- 
gice ale lui Jar de a se justifica și au cerut să i se aplice 
sancţiunea maximă. (...) 

Ținând seama de autocritica făcută de tov. M. Davi- 
doglu și T> Vitner, organizația de bază i-a obligat ca prin 
activitatea lor să dovedească temeinicia acestei autocritici. 
(...) Tov. MARCEL BRESLAȘU a înfierat ieșirea antiparti- 
nică a lui Jar și încercările acestuia de a susţine liberalis- 
mul față de ideile reacționare. (...) Iesiri ca acelea ale lui 

Jar nu pot fi socotite clipe de rătăcire ale unui om care nu 
știe ce face (...). Tov. VERONICA PORUMBACU a relevat 
cât de mult i-a ajutat în creaţie conducerea de către partid 
a literaturii, subliniind că, de fapt, partidul a format-o ca 
scriitoare. «Jar susținea că nu există primejdia ideologiei 
burgheze. Eu aș spune că prin însăși persoana sa ne-a 
servit ca exemplu al primejdiei pe care o reprezintă această 
ideologie». Tot AUREL BARANGA a arătat că Jar a urmărit 
dezbinarea scriitorilor, a propagat o serie de calomnii la 
adresa realizărilor scriitorilor noștri, calomnii care ținteau 
să dea o lovitură principiului conducerii de către partid a 
literaturii. (...) Tov. RADU BOUREANU a arătat între altele 
că unele confuzii ideologice l-au dus la greșelile din poe- 
mul dramatic Satul fără dragoste. Tov. AL. SAHIGHIAN a 
spus că au existat unele greșeli de metodă în munca de 
îndrumare care au fost îndepărtate, dar că aceste greșeli 
nu trebuie folosite pentru a nega rezultatele pozitive esen- 
tiale ale conducerii de către partid a literaturii. Tov. OV.S. 
CROHMĂLNICEANU a arătat că partidul stimulează pe 
toate căile critica principială, care are drept scop îndrep- 
tarea greșelilor. Jar n-a făcut o critică de pe poziţii de 
partid, ci a vorbit de pe poziţii potrivnice partidului. Vorbi- 
torul a arătat că el, ca membru al biroului organizaţiei de 
bază, are o serioasă răspundere pentru faptul că nua 
combătut la vreme o seamă de clevetiri ale lui Jar la care 
a fost martor. (...) 

Vorbitorul a criticat poziţia neprincipială a tov. Paul 
Georgescu în munca Gazetei literare cu scriitorii. Lipsa de 
fermitate în anumite probleme, evitarea lor sub pretextul 
reapariției metodelor greşite, tolerarea unor confuzii, lipsa 
unor replici prompte la adresa ideologiei burgheze nu 
puteau duce decât la lipsurile existente în Gazeta literară. 
În legătură cu propriul său interviu publicat în Gazeta 
literară, tov. Crohmălniceanu a arătat că în condiţiile în 
care unii încearcă să speculeze greșelile din trecut ca o 
diversiune, consideră că partea întâi a interviului n-a 
servit cauza literaturii noastre. 

Tov. MARIA BANUŞ, membră a biroului organizaţiei de 
bază, a arătat că anumite manifestări din viaţa literară 
dovedesc persistenta stihiei mic-burgheze. Împotriva aces- 
teia trebuie dusă o luptă continuă. Nu ne putem mărgini 
la invocarea ei ca o scuză pentru neprincipialitate sau 
pasivitate. l 

Tot despre primejdia atitudinii pasive față de răbufnirile 
ideologiei burgheze a vorbit și tov. EUGEN FRUNZĂ, ară- 
tând că minciunile sfruntate pe care le difuza Jar cu bună- 
știință urmăreau crearea unui climat prielnic influențelor 
dușmănoase. (...) 

Tov. MIHAI BENIUC a subliniat că în masa scriitorilor 
ieşirea antipartinică a lui Al. Jar a stârnit indignarea. La 
Uniunea Scriitorilor în ultima vreme nu prea au fost discu- 
tate și combătute atitudinile neprincipiale și greșelile ideo- 
logice. Lipsită de principialitate a fost și atitudinea faţă de 
Jar, care multă vreme a colportat minciuni și calomnii 
fără să primească riposta cuvenită din partea Uniunii 
Scriitorilor. (...) 

La deficiențele muncii Uniunii Scriitorilor s-a referit și 
tov. EUGEN JEBELEANU. Arătând rolul mare pe care 
trebuie să-l aibă Uniunea scriitorilor în justa orientare a 
creatorilor, el a criticat biroul Uniunii Scriitorilor din care 
face parte, pentru insuficientă activitate ideologică. Dato- 
rită acestei slăbiciuni, în unele cercuri ale scriitorilor s-a 
putut strecura interpretarea greșită a consecinţelor des- . 
tinderii internaţionale care, chipurile, ar duce la o «pauză» 
în lupta ideologică, când acum, de fapt, influenţa ideo- 
logiei străine caută să se intensifice în forme noi. (...) 

Tov. LETIȚIA PAPU a reamintit că disciplina de partid 
trebuie să fie egală pentru toți. (...) 

Tov. MIOARA CREMENE a arătat că tovarășul Mihail . 
Davidoglu și alţii își permiteau să închidă gura acelora 
care îi criticau, sub pretextul ca aceștia n-au talent. 

Tov. DAN DEȘLIU a arătat că slăbiciunile organizaţiei 
de bază au avut repercusiuni negative în viaţa literară. 
Organizaţia de bază n-a intervenit operativ și hotărât în 

dezbaterile literare pentru a promova linia partidului. Vor- - 
bitorul a recunoscut că în această situaţie își are partea 
lui de vină, prin nerespectarea disciplinei de partid. 

Tov. PAUL GEORGESCU a vorbit despre revolta scriito- 
rilor faţă de ieșirile antipartinice ale lui Al. Jar. Ela criticat 
și atitudinea neprincipială a lui I. Vitner. Referindu-se la 
activitatea dizolvantă dusă de Al. Jar în rândurile scriito- 
rilor, vorbitorul a relevat răspunderea pe care o are ca 
unul din prietenii care nu l-au ajutat pe Jar așa cum se 
cuvenea, ci l-au încurajat prin atitudinea lor. 

Referindu-se la lipsurile organizaţiei de bază, vorbitorul 
a arătat că sunt juste criticile aduse biroului; biroul orga- 
nizaţiei de bază n-a dat dovadă de fermitate partinică. 
Biroul are sarcina de a ridica munca de partid la nivelul 
sarcinilor politice și de creaţie ale scriitorilor. 

Tov. ȘTEFAN CRUCERU, secretar al comitetului orăse- 
nesc P.M.R., a apreciat ca pozitive dezbaterile adunării 
generale a organizaţiei de bază. (...) 

Trecându-se la vot, adunarea generală a organizaţiei 
de bază a hotărât în unanimitate (cu o abţinere) exclu- 
derea lui Al. Jar din partid. 

Tovarășii M. Davidoglu și I. Vitner au fost în unanini» 
tate sanctionati cu vot-de-blam”. 


Epilog. După un an: 

Al. Jar, Scrisoare deschisă (în Gazeta literară nr. 31,1 
aug. 1957): 

„Mi-e foarte greu să iau creionul în mână când simt că 
trebuie să folosesc mai întâi guma. Dar guma șterge litere 
pe hârtie ; ce fel de gumă ar putea să-mi şteargă greșelile 
în faţa altora și în faţa conștiinței mele? Nu au fost ușoare 
pentru mine lunile care au urrfiat greșelilor mele de acum 
un an și cât am încercat să mă judec sau să-mi găsesc 
circumstanțe atenuante - n-am putut-o face. Și dacă 
recurg azi la publicarea unei singure pagini din lunga 

mea frământare, nu o fac numai pentru mine, ci, mai ales, 
pentru acei tovarăși pe care cuvintele mele grele i-au putut 
jigni sau numai deruta. În ultimele luni mi-a fost dat să 
simt, cutremurându-mă, întreaga lor gravitate. 

Cum mi-am dat mai bine seama de acestea? M-au 
ajutat două împrejurări cruciale. Nu le iau cronologic — 
evenimentele importante în viață arar se întâmplă în ordine 
calendaristică. Ceea ce m-a zguduit cel mai tare în anul 
acesta au fost evenimentele din Ungaria. Evenimentele 
din Ungaria ne-au demonstrat - din păcate cu prețul 
atâtor jertfe omenești — cât rău poate face o critică necu- 
getată, pripită, nemotivată și nepartinică și cum poate ea 
degenera în acte obiectiv dușmănoase. Și în lumina aces- 
tor evenimente dureroase, mă gândesc cât simţ de preve- 
dere și răspundere a avut partidul zguduind conștiința 
mea printr-o critică făcută la timp. S-ar putea spune că a 
ars cu fierul roșu, dar trebuie să recunosc, a ars un ţesut 
infectat. 

Caut să recapitulez: cum am ajuns la asemenea gre- 
șeli? Cum am ajuns ca, având în faţă bilanţul rodnic din 
preajma primului congres al scriitorilor din R.P.R., care 
arăta drumul suitor al literaturii noastre îndrumate de 
partid, să neg tocmai rodnicia acestei îndrumări ? La început, 
constatasem simple greșeli de metodă: tendinţe de admi- 
nistrare a îndrumării, indicații rigide, critici exagerate, 
dar aceste greșeli au fost criticate și înlăturate chiar prin 
măsurile luate de partid. Erau oare aceste greșeli esen- 
țialul îndrumării ? Firește că nu. (...) 

Burghezia și scribii ei n-au stat și nu stau cu braţele 
încrucișate. În ofensiva liberalismului ea viza mult mai 
departe: de la liberalism la teroarea contrarevoluţionară 
din Ungaria n-a fost decât un pas. Un pas - și 60 000 de 
mercenari fasciști. Prin acest pas au călcat horthyștii 
pământul republicii prietene. Și cât sânge a costat acest 
pas până ce forţele sănătoase ale poporului maghiar, spri- 
jinite pe armele sovietice, au izbutit să zdrobească contra- 
revoluția! Să fii orb și tot ai putea vedea că liberalismul a . 

fost preludiul terorii, că teoria comunismului național — 
pe care mai baie monedă presa reacționară din apus — 
trebuia să fie preludiul naţional-socialismului. (...) De- 
parte de a-mi analiza propriile atitudini, propriile greșeli, 
eu m-am făcut în mod inconștient purtătorul de cuvânt 
nu al celor care luptă pentru libertatea poporului, ci al 
celor care voiau să izbească tocmai în această libertate. E 
greu să le iert lor, dar și mai greu să-mi iert mie. Să fi fost 
un acces de orbire parţială ? Pentru asemenea accidente 
există grefa de retină. Pentru orbirea spiritului care se 
cheamă lipsa de vigilenţă, trebuie intervenții chirurgicale 
mult mai dure. Am fost criticat, am fost zguduit, afir- 
maţiile mele au fost respinse cu indignare, dar toate aces- 
tea n-au fost decât prefața unui proces lăuntric mult mai 
grav: acela prin care trebuia să recunosc faţă de mine 
însumi cât de întemeiate au fost criticile și sancţiunea. 
Am gândit ca un om de partid? Nu. (...) 

Tuturor tovarășilor mei de muncă, tuturor oamenilor 
cinstiţi aș vrea să le spun prin aceste rânduri că am greșit. 
N-aș vrea ca ei să considere aceste rânduri numai drept o 
autocritică. Sunt gânduri născute în adâncă frământare 
de conștiință, sunt mustrările trecutului meu însuși care 
face cu atât mai condamnabilă izbucnirea mea nepartinică 
de anul trecut. 

Am servit reacţionarilor? Ei, bine, fie ca aceste rânduri 
să curme pentru totdeauna speranţa lor vană de a mă 
socoti de-al lor. Nu. Le-am fost și le rămân dușman!” 

După șocul provocat de ieșirea intempestivă a lui Al. 
Jar — care, de altfel, nu-și va vedea tipărite scrierile despre 
fauna proletcultistă anunţate în interviul buclucaș, in- 
trând ca și atâţia alţii într-o eclipsă editorială până după 
1965, când, părăsind proza encomiastică cu ilegaliști, gre- 
visti, uteciști va aborda paradigma ironică și parabolică?* — 
așadar, după acest incident, aparent fără consecinţe vizi- 
bile, începe o campanie publicitară, fără precedent în 
lumea literelor, pentru congresul scriitorilor (18-20 iunie), 
cu scopul vădit de a dovedi unitatea de granit a blocului 
scriitoricesc în jurul partidului. Aceasta nu înseamnă că 
în materialele plenarelor și congresului, în dezbateri și 
luări de cuvânt nu s-au exprimat critici; s-au exprimat, 
dar nu la adresa partidului. 

Așadar, reclamă și larmă jurnalieră, îndeosebi în Ga- 
zeta literară care, în același număr cu relatările cazului 
Jar și cu redacţionalul autocritic?”, continuă publicarea 
referatelor și discuţiilor de la plenarele secţiilor Uniunii 
Scriitorilor, Căci, în avanpremiera congresului, scriitorii, 
după :modelul vieţii de partid, s-au întrunit în plenare, 
unde, pe baza unui referat, se dezbătea starea literaturii 
și a activităţii de breaslă. Referatul optimizat prin luările 
de cuvânt va fi, apoi, punctul de plecare al diferitelor 
corapoarte prezentate în plenul congresului. De pildă, 
referatul plenarei secţiei de proză a fost întocmit și pre- 
zentat de Mihai Gafiţa*9, iar coraportor în congres : Petru 

Dumitriu ; cel despre poezie a fost prezentat în plenară de 
M. Petroveanuti, iar în congres de Dan Deșliu. Duete 
compuse din scriitori fruntași existau și pentru celelalte 
secțiuni: dramaturgie” (Florin Tornea - M. Davidoglu), 
critică literară“ (Savin Bratu - Paul Georgescu), literatură 
pentru copii** (Alecu Popovici — Marcel Breslașu) ș.a. 

În replică la cazul Jar, tot în avanpremiera congresului, 
sunt stigmatizaţi calomniatorii din afară, desigur la o 
scară critică mult redusă (de pildă A. de Rivard, Constan- 
tin Amăriuţei, „infieraţi” de Ov. S. Crohmălniceanu55). 

Dar să încercăm să luăm pulsul congresului nu din 
referate și corapoarte (pe care parţial le vom valorifica în 
capitolele următoare), nici din cele peste 30 de note găz- 
duite, împreună cu fotografiile autorilor, în două pagini ale 
Gazetei literare” intitulate „Scriitorii salută congresul”, ci 
din câteva luări de cuvânt. Gazeta literară a adoptat, de 
astă dată, un original procedeu de selecţie și publicare a 
intervențiilor. Unor vorbitori li se prezintă doar fotografia, 
la rubrica „Scriitori la tribună”: Geo Bogza, Eusebiu Cami- 
lar, Lucia Demetrius, Cezar Petrescu, Alexandru Şahighian 
(nr. 25), Octav Pancu-lași, Marin Preda (nr. 26); altora tex- 
tul: Demostene Botez, N. Țaţomir, Al. I. Ștefănescu (nr. 25), 
I. Vitner, Cella Serghi, Petre Solomon, Toma George Maio- 
rescu, loana Postelnicu, Tudor Măinescu, Savin Bratu, 
Silvian Iosifescu, Radu Theodoru, Dimos Rendis, Horia 
Bratu, Aurel Rău, Andrei Băleanu, N. Jianu, M. Rispler, 
Camil Baltazar și Petru Vintilă (nr. 26). Cicerone Theodo- 
rescu, mai ghinionist, apare și fără text și fără poză, doar 
intr-o Erată care face trimitere la un text inexistent. Să 
începem cu aceasta: 

Erată”: „În cuvântul tov. Cicerone Theodorescu din 
numărul trecut, la pag. 5, coloana VI-a, jos [în acest spa- 
tiu este publicat un fragment din cuvântul lui N. Tatomir — 
n.N.], după: «N-am nici o părere... o încurcai eu», se va 
citi: «Petroveanu e soțul Veronicăi Porumbacu și pe Vero- 
nica Porumbacu nu vreau s-o mai necăjesc și eu. Destul 

de necăjită e ea acum». De asemenea, la pag. 6, coloana i -- 
jos [fragment din cuvântul lui Demostene Botez -~ n.n.], 
întrucât unele pasaje au fost omise — se va citi: «Am toată 
stima pentru instituţiile Republicii: și pentru critică și 
pentru miliţie, chiar mai mult pentru miliţie, căci este 
politicoasă și nici nu se bagă în poezie. Dar un tânăr critic 
care în Viaţa românească, nr. 4 (...) scrie: «(Acceptând ideea 
că Desculțe o carte de valoare incontestabilă, a cărei faimă 
peste hotare e meritată, înseamnă că se confundă cu per- 
fecţiunea, fiind cu neputinţă a-i descoperi și cusururi ?» — 
un tânăr care vrea să emită judecăţi de valoare după 
simpatie ca Lucian Raicu sau un sublocotenent de miliție 
în estetica literară ca Savin Bratu (este vorba de o estetică 
sui-generis, adaptată și ea gradului său: o estetică sub- 
marxistă). 

(...) aceștia prea calcă în grupuri, prea bocăne cu ciz- 
mele prin literatură ca prin propriile lor străchini. Dacă în 
miliţie ai fost sublocotenent, nici în lupta literară nu poţi 
face dintr-o dată pe generalul competent și experimentat. 
(...) lar când din miliţie (...) vii în literatură, fii binevenit, 
însă nu-ţi aduce... numai cizmele !” 


CUVÂNTUL TOV: AL. I. ȘTEFĂNESCU: „Acumularea 
de cunoștințe fereşte pe scriitor de a cădea în greșeli 
proletcultiste, după cum îl ferește, desigur, și de alune- 
cările idealiste sau negativiste sau schematice. (...) Pot da 
un exemplu din practica mea redacțională. În prima formă 
publicată în Viaţa românească, nuvela Davida de Petru 
Dumitriu, așa cum semnalase și critica literară, era lipsită 
de o puternică rezonanţă socială. (...). Cred că formula 
«național la formă și socialistă în conținut» este uneori 
înţeleasă dogmatic și exclusivist. Și aici, ceea ce este 
important, este unitatea dialectică dintre naţional și socia- 
list, și nu delimitarea sferelor. (...) De aceea mi se pare mie 
că conţinutul lucrărilor lui A.G. Vaida nu țin suficient seama 
tocmai de această realitate. Dacă am schimba numele 

personajelor și ale localităţilor, plasând cartea în Bulgaria 
de pildă, poate că n-am avea multe lucruri de schimbat. 
Și acest lucru e foarte supărător?” = 


CUVÂNTUL TOV. ION VITNER: „(...) Regret că în cadrul 
evenimentelor care au precedat publicarea acestor docu- 
mente eu am jucat un rol negativ, am vădit confuzie ideo- 
logică, neprincipialitate și atitudine lipsită de reflecţie 
partinică. (...) Am văzut, de asemenea, foarte des folosită, 
în ultima vreme, în publicaţiile noastre noțiunea «judecata 
de valoare» devenită un termen de uz curent (...). 

Axiologia este însă o pseudo-știinţă și definiţia pe care 
o dă valorilor — implicit și celor estetice - este respinsă 
categoric de către materialism. (...) Din punct de vedere 
estetic axiologia proclamă deci vechea autonomie a este- 
ticului, idee atât de dăunătoare dezvoltării fenomenului 
artistic. (...) 

Judecata de valoare luată în sens juridic îl transformă 
pe critic într-un judecător lipsit de legislaţie și exerci- 
tându-și magistratura în sens subiectivist și dogmatic. 
Acest accident regretabil i s-a putut întâmpla si unui critic 
atât de inteligent și de cultivat ca N. Tertulian în studiul 
său Schematism și realism. (...). Valoarea estetică are un 
suport principal în corelația dintre conţinut şi formă, în 
unitatea dialectică a acestei corelaţii. Aici confuziile de 
ordin dogmatic sunt numeroase. Recent, tov. Novicov s-a 
lansat într-o dezbatere în jurul acestei probleme, emițând 
ipoteze și formule care mi se par inacceptabile (...). Gre- 
șeala tov. Novicov constă în faptul că, despărţind metodo- 
logic forma de conţinut, uită să despartă termeni ai unei 
unități dialectice. Tot tov. Novicov stabilește între conţinut 
și formă o relaţie cauzală, îngustă, nedialectică, de tip pozi- 
tivist atunci când spune în articolul «Conţinut și formă» 
din Gazeta literară. Citez: «După cum nu poate exista o 
formă frumoasă care să nu exprime un conținut frumos și 
important din punct de vedere al nevoilor societăţii, tot 

astfel nu poate exista într-o operă de artă un conţinut just 
care să fie exprimat într-o formă frumoasă». (...) 

O eroare cam de aceeași natură face tov. Novicov în 
articolul «Note despre teoria și critica literară» când afirmă 
că realismul critic are drept obiectiv negarea orânduirii 
capitaliste, iar realismul socialist afirmarea idealului so- 
cialist. Gândind nedialectic, dogmatic, tov. Novicov uită 
că atunci când negi ceva, trebuie să afirmi altceva și când 
afirmi un lucru, întotdeauna el înseamnă negarea altuia. 
Realismul critic este diminuat dacă-i atribuim numai mi- 
siunea negării”. 


CUVÂNTUL TOV. SILVIAN IOSIFESCU: „(...) Critica și 
beletristica sunt îndrumate de partid, potrivit cu objec- 
tivele construcţiei socialismului. Aceasta e în contradicţie 
totală cu o concepţie «feudală» asupra criticii, care să 
transforme pe câţiva fruntași prețuiţi în mari seniori ai 
literaturii, tabu pentru orice observaţie critică și tolerând 
numai laude - de preferinţă în cantităţi cât mai mari. 

În legătură cu aceasta, vă rog să-mi permiteţi să mai 
spun câteva cuvinte cu privire la faimoasa problemă a 
tămâierii. Ea are în critică o certă și deloc plăcută realizare. 
Celor mai mulţi dintre noi li s-a întâmplat să confunde 
oda cu critica. Cred că Dan Deșliu a avut dreptate. Admi- 
rația profund justificată pentru poezia lui Beniuc ne-a 
făcut pe Paul Georgescu, pe Savin Bratu ori pe mine să 
considerăm, în grade diverse, observaţia critică drept sacri- 
legiu sau s-o facem cu un sfert de glas. Este de asemenea 
cert, și a reieşit destul de clar din discuţii, că tămâierea nu 
se reduce la opera lui Beniuc (...). De aceea mi se pare că 
cuvintele autocritice rostite de Dan Deșliu trebuie salutate 
ca un început, dar sunt încă insuficiente. Stim doar că 
Deșliu a suportat cu stoicism norii de tămâie în care a planat 
atâţia ani. Nici Eugen Frunză n-a clipit când, într-o memo- 
rabilă plenară a Uniunii Scriitorilor, tov. Beniuc l-a compa- 
rat, nici mai mult nici mai puţin, cu Mihai Eminescu. (...)” 

CUVÂNTUL TOV. AUREL RĂU: „(...) S-au citat înaintea 
mea o serie de exemple incriminabile, luate din operele 
unor poeţi ca Dan Deșliu, Eugen Frëmză și alţi câțiva. Si 
s-a insistat asupra lor din diferite puncte de vedere, încât, 
pe bună dreptate, unii s-au întrebat de ce această pre- 
ferinţă, de ce această insistență exagerată sau, dacă vreţi, 
unilateralitate. Păcatele semnalate puteau fi identificate 
desigur și în versurile unor alţi poeţi fruntași — și e rău că 
nu s-a făcut acest lucru. Se putea cita din putinele exem- 
ple de acest fel pe care le oferă poezia lui Mihai Beniuc, 
cum ar fi versul: 


Și-au călit virtutea-n lampa de carbid. 


sau din Veronica Porumbacu unele ambiguităţi de nuanţă 
naturalistă: 


Şi-n inima muntelui rana adâncă rămâne căscată, 
Curge greu sânge din piatra cu lut uneori încleiată. 

Și prin galeria îngustă, săpată în munte, ușor 
Se-mpinge un om care umblă pe pântec cu-n perforator. 


Sau din A.E. Baconsky, pe lângă citatele rizibile de 
genul celor din raport, facilităţi ca acestea: 


De-atuncea șase ani s-au numărat, 
Am înălțat uzine noi și case, 

Și fiecare zi ne-a-ntâmpinat 

Cu fapte noi, cu fapte luminoase. 


Sau din Nina Cassian: 


La tractorul roșu au muncit 
Oamenii cu dragoste și sârg 
Toamna plini de roade i-a găsit 
Și cu inimile date-n părg. 

Sau din Cicerone Theodorescu sau din Maria Banuș 
sau din Eugen Jebeleanu și, bineînțeles, și din creaţia 
unor tineri ca Aurel Gurghianu, Victor Felea sau sub- 
semnatul. 

Cred că veţi recunoaște împreună cu mine că nu la 
acești poeţi se găsesc în mod curent semne ale unor ase- 

menea slăbiciuni. (...) Astfel, dacă se rămâne mai mult în 
preajma unor poeţi ca Dan Deșliu sau Frunză, se face din 
două motive. Întâi și întâi că opera lor continuă să fie 
plină de asemenea perle specifice modului lor de a scrie; 
în al doilea rând pentru că acești poeţi au fost ridicați la 
înălţimi cu totul ameţitoare. (...) 

La început au fost mirodeniile, se spune undeva. Para- 
frazându-l pe Zweig am putea spune: la început au fost 
articolele. Pe urmă au venit ședințele. Apoi premiile, meda- 
liile etc. (...) 

În ultima vreme n-am prea văzut să apară asemenea 
panseuri înguste, dar părerea că a-l critica pe Dan Deșliu 
e cel puţin neobișnuită mai dăinuie pe ici pe colo. Într-un 
articol pe care l-am publicat în revista Contemporanul și 
în care criticam o serie de greșeli ale poeziei tinerilor, 
mi-am permis să citez din cunoscutul poet o imagine pe 
seama căreia se făcea mult haz. Între condiţiile care mi-au 
fost puse pentru publicare, prima era aceea de a scoate 
pasajul privitor la Deșliu. (...) Nenumărate cronici - de la 
care n-a făcut excepţie nici una din publicaţiile noastre — 
luări de cuvânt la ședințe, cuvântări la radio, antologii, 
manuale școlare, cursuri universitare și chiar dicționarul 
mare al Academiei ne-au obișnuit să vedem în domnia sa 
pe unul din cei mai mari poeţi ai zilelor noastre. S-au mai 
adăugat apoi: de două ori Premiul de Stat — a doua oară 
Premiul de Stat clasa I-a oferit înaintea poetului Mihai 
Beniuc - importante funcţii sociale, traduceri și călătorii 
în străinătate după care faima creștea tot mai mult. Date 
fiind proporțiile cu totul fenomenale de care se bucură 
gloria poetică a tov. Dan Deșliu și dat fiind că, în raport, 


49 


Ana Selejan 


cu obișnuita-i modestie, n-a vorbit despre propria sa crea- 
tie decât tangenţial, socotesc instructiv să-mi iau eu sar- 
cina de a face câteva referiri nu atât la formă, care a mai 
fost analizată până acum, cât la orientarea și la conţinutul 
operei sale. (...) 

Tată o serie de aspecte regretabile ale poeziei unuia 
dintre poeţii talentaţi de la noi, dar care prea se bucură de 
titlul fruntaș. Cred că ele se datoresc într-o mare măsură 
tocmai numeroșilor lauri. (...) N-am insistat asupra cali- 
tăților poeziei lui Dan Deșliu întrucât în anii trecuți s-a 
vorbit destul de mult despre ele. (...) 

Cred că, pe viitor, fiecare om de litere, inclusiv Dan 
Deșliu, va trebui să ocupe locul pe care îl merită de fapt, 
să se bucure de rangul pe care, de fapt, i-l acordă trecerea 
cărților sale printre cititori. Iar critica principială, știin- 
țifică, păstrându-se în limitele adevărului, să judece drept 
și cu spirit de răspundere realizările bogate pe care le 
așteptăm de la anii viitori”. | 


CUVÂNTUL TOV. TOMA GEORGE MAIORESCU: „Îmi 
voi limita cuvântul la o singură problemă. (...) Este vorba 
de acel ajutor în creaţie pe care-l pot oferi scriitorului 
discuţiile în care analiza concretă a operei să-i dezvăluie 
pe de o parte succesele şi tarele, pe de altă parte să ridice 
problemele de principiu ale dezvoltării literaturii în genere. 
Aceste sarcini revin, alături de critică, după cum se știe, 
și acelor forme deosebite de muncă scriitoricească care 
sunt secţiile de creaţie. (...) 

Folositoare, cu unele rezultate bune, au fost ședințele 
secției de dramaturgie (președinte M. Davidoglu) mai ales 
in primul trimestru al anului trecut: discuțiile în jurul 
coraportului lui Korneiciuc la Congresul Uniunii Scriito- 
rilor Sovietici, discuţiile despre eroul pozitiv în dramatur- 
gie, discuţiile purtate în jurul piesei lui Vladimir Colin, 
Torpilorul roșu, cele mai recente în jurul raportului lui 
Florin “Tornea despre dramaturgia noastră. Cu toate că 
n-a trecut încă un an de la reînființare, spre deosebire de 

anii trecuţi, comisia de teorie și critică literară (președinte 
George Macovescu, secretar S. Damian) a trecut la o muncă 
efectivă, știind să atragă în activitatea ei o bună parte a 
criticilor noștri de frunte. (...) 

Secţia de traduceri, deși înființată doar în ultimul an, a 
desfășurat o activitate bogată, dovedindu-și în scurt timp 
capacitatea de a deveni o adevărată școală în care tradu- 
cătorii noștri să-și poată dezvolta măiestria. (...) Discuţiile 
purtate arată că această comisie (președinte Alexandru 
Balaci, secretar Mihnea Gheorghiu) a înţeles deplin rostul 
secţiei atrăgând în munca ei specialiști de seamă orien- 
tând discuţiile din plenare spre problemele fundamentale 
ale genului (...). 

Printre comisiile nou create este și comisia de dra- 
maturgie cinematografică (secretar Mihu Dragomir). Pline 
de învăţăminte au fost unele discuţii organizate cu parti- 
ciparea unor activiști ai cinematografiei. (...) 

Mai slabă a fost, în ultimii ani, activitatea secţiilor de 
poezie și proză. Secţia de poezie s-a limitat la două acţiuni: 
discutarea volumului lui A.E. Baconsky și plenara despre 
«Poezia zilelor noastre» (exceptând plenara din preajma 
congresului). Este drept că munca Biroului (președinte 
Maria Banus, secretar Szasz János) nu s-a limitat doar la 
organizarea acestor plenare. (...) În același timp, întreaga 
activitate a secţiei de proză (președinte Eusebiu Camilar, 
secretar Dumitru Mircea) s-a redus la o singură plenară: 
«Eroul zilelor noastre în proza actuală», exceptând și aici 
plenara din preajma congresului, cu un nivel nesatis- 
făcător”. 

' Note și comentarii 


. Mihai ae, Despre poezie la al iTed Congres al Scriitorilor 


Sovietici. În: Viaţa românească, nr. 3, mart. 1955 


. V.Em. Galan, La Congresul scriitorilor sovietici (I- -III). În Ga- 


zeta literară, II, nr. 2 (44), 13-27 ian: 1955 


„*** Sesiunea generală a Academiei R.P.R. În: Gazeta lite- 


rară, nr. 27 (69), 7 iul., 1955 


. ** Discuţie consacrată documentelor celui de-al doilea Con- 


gres PM.R. (rubrica „Viaţa Uniunii Scriitorilor”). Ibidem, 
nr. 2 (96), 12 ian. 1956 ~ 


„*** Cenaclul secţiei de poezie. (Viaţa Uniunii Scriitorilor). 


Ibidem, nr. 3 (97), 19 ian. 


„.*** Toate generaţiile. (Editorial). Ibidem 


*** Comunicat. Ibidem, nr. 15 (109), 12 apr. 1956 


. În Gazeta literară nr.11 (105), 15 mart. 

. Lucia Demetrius, Numai câteva din problemele lor. Ibidem 
. Veronica Porumbacu, Îndemnul inaintașilor. Ibidem ` 

. S. Bratu, Două studii ale unui tânăr critic literar. În “pata 


literară nr. 11 (105), 15 mart. 


. Ion Horea, Leonida Neamţu. Ibidem. | 
„ Leonard Gavriliu, Aurel Martin — Bologa. Ibidem. 
. V. Mândra, Câteva rânduri despre Ana Novac. În: Gazeta 


literară, nr. 12 (106), 22 mart. 1956 


„ Georgeta Horodincă, Doina Sălăjan. Ibidem 
. Alfred Margul Sperber, Un tânăr scriitor: Paul Schuster. 


Ibidem. 


. lanos Kovacs, Szabo Gyula. Ibidem 
„ *** Deschiderea Consfătuirii. Ibidem. F 
« Mihai Beniuc, Să încălzim inimile cititorilor. În : Gazeta lite- 


rară, nr. 13 (107), 29 mart. 1956 


20. 
21. 

*** Consfătuirea tinerilor scriitori. (Discuţii). Ibidem 
Mihail Petroveanu, Probleme actuale ale prozei. De vorbă cu 


„Alexandru Jar. (rubrica „În întimpinarea Congresului scrii- 


24. 
. În: Viaţa românească nr. 6, iun. 
26. 


27. 
28. 
29: 
30. 
31. 
32. 
33. 
34. 


35. 


torilor”). În Gazeta literară nr. 15 (109), 12 apr. 1956 


. *** Documentele Congresului al XX-lea al PCUS în dezbaterea 


activului de partid al comitetului raional P.M.R. „I.V.Stalin”, 
București. In: Gazeta literară nr. 2 (115), 24 mai 1956 


„.*** Împotriva abaterilor de la spiritul de partid. Şedinţa orga- 


nizaţiei de bază P.M.R. a scriitorilor din București. În Gazeta 
literară nr. 22 (116), 31 mai 1956 
In: Scânteia, nr. 3610, 1 iun. 


Între nr. 20 - 50, 17 mai — 13 dec. 1956, JA letai Gazetei 
literare, în urma schimbării Veronicăi Porumbacu din func- 
tia de redactor şef-adjunct au rămas doar Zaharia Stancu 
(director) şi Paul Georgescu (redactor-șef adjunct). Echipa 
de conducere se va completa, începând cu nr. 51, 20 de- 
cembrie, cu încă doi redactori-șefi adjuncţi: Vicu Mândra 
și Mihail Petroveanu. 

Vezi nota 23 

Scrieri de Al. Jar publicate îtcepână cu 1966: Aare cel 
înțelept (roman), Trădarea lunii (roman, 1968), Eu, Consuela 
(nuvele, 1971), Nasul și fericirea lumii (nuvele, 1976) ș.a. 
*** Să îmbunătăţim munca ideologică în domeniul literaturii. 
În: Gazeta literară, nr. 22(116), 31 mai 1956 

Plenara secţiei de proză. Referatul tov. Mihai Gafiţa. Ibidem, 
nr. 22 (116), 31 mai 1956 

Plenara secţiei de poezie. Referatul tov. Mihail Petroveanu. 
Ibidem, nr. 23 (117). 7 iun. 

Plenara secţiei de dramaturgie. Referatul tov. Florin Tornea. 
Ibidem. Co-raportul în nr. 25 (119), 21 iun. 

Plenara lărgită a Comisiei de critică literară. Referatul tov. 
Savin Bratu. În Gazeta literară, nr. 25(119), 21 iun. 
Plenara secţiei literatură pentru copii. Referatul tov. Al. 
Popovici. În Gazeta literară, nr. 20 (113), 10 mai 1956 
Ovid. S. Crohmălniceanu, Dl. Amăriuței, Kafka și Rivarol. 
În: Contemporanul, nr. 19 (501), 14 mai: „Premiul Antoine 
de Rivarol, destinat încurajării autorilor străini, care scriu 
direct în limba franceză, a fost acordat anul acesta unui 
român (Constantin Amariu: Le Paresseux roman, Edition 


„Dennoel (...). E greu, de pildă, să ni-l închipuim pe Mistral, 

manifestându-și entuziasmul pentru literatura lui Isidore 
Isou, pe Boileau strângându-i mâinile lui Andre Breton sau 
pe Thiers decernându-i lauri lui Aragon. De aceea, vă măr- 
turisesc cu toată umilința, nu-l văd nici pe Rivarol delec- 
tându-se cu proza domnului Constantin Amăriuţei, devenit 
domnul romancier Constantin Amariu. Autorul „Micului 


Almanah al Oamenilor noștri Mari”. M. de Rivarol, a fost, e 


drept, un dușman de moarte al revoluției și republicii. (...) 
Dacă juriul a căutat în persoana premiatului asemenea 
afinități cu Rivarol, n-a greșit. (...) Rivarol n-a fost numai 
un Simplu jurnalist reacţionar, ci și unul din cele mai 
caustice spirite ale timpului. (...) Cum să-i placă atunci lui 
Rivarol romanul „Le Paresseux” care este un „sub-kafka”, o 
piesă de serie, o variantă a unui tip de literatură imitată și 
răsimitată până la refuz? Nu scria el «Marile talente - sunt 
de obicei mai mult rivale decât amice ; ele cresc și strălucesc 
la distanţă, de teamă să nu-și facă umbră reciproc. Oile se 
adună în turmă, leii trăiesc în singurătate». Dar domnul 
Constantin Amariu face parte tocmai din categoria talen- 
telor mediocre. (...) În Franţa, literatura kafkiană e azi 
foarte răspândită. Se scrie „ă la Kafka”, cum se dansează 
„à lamericaine”. Din tot ce a fost însa logica absurdă a 
fantasticului kafkian, „Leneșul” nu păstrează decât schema 
descurajantă a procedeului. După un calapod uzat, cartea 
se chinuie să imagineze și ea un fel de istorisire simbolică, 
dar pe temele preferate ale propagandei imperialiste. (...) 
Eliberate de teama confruntării cu realitatea și puse sub 
semnul vag al simbolisticii, calomniile cele mai dezgustă- 
toare, născocirile cele mai stupide, pot fi înşirate în liniște. 
Nu lipsesc astfel din „Leneșul” (Le Paresseux) nici „colec- 
tivele în care oamenii nu mai au nume, ci sunt simple 
numere” (pag. 83); nici „lagărele de muncă forţată”, nici 
„persecuția artiștilor” (pag. 96), în sfârșit nici unul din 
sloganurile zilnice ale ziarelor ultrareacționare. (...) Dom- 
nul Constantin Amariu își execută mica sa îndeletnicire de 
calomniator. Așa își și permite - de pildă - să arate cum sub 
pretextul că nu „mașinile, ci sentimentele omoară oamenii” 
în România democrat-populară, comuniștii interzic munci- 
torilor să părăsească lucrul, chiar atunci când e vorba să-și 
vadă nevestele care abia au născut, asta, după ce actualul 
regim a creat creșe în nenumăratele sate, unde de veacuri 

femeile năşteau pe câmp în timpul lucrului. Așa își permite, 
de asemenea, să „descrie” cum tot în Republica Populară 
Română, oamenii de partid organizează un pogrom, asta, 
după ce același regim, în țara care a cunoscut pogromuri 
sălbatice încă acum 15 ani, a desfiinţat orice discriminări 
rasiale. (...) Ce se poate spune, însă, despre „filozofia” pre- 
miatului nostru? El face eforturi penibile spre a demonstra 
că lenea este una din expresiile libertăţii umane, una din 
formele cele mai autentice de afirmare a individualităţii 
noastre în ceea ce are ea mai propriu omenesc. O asemenea 
„filozofie” e într-adevăr de natură să entuziasmeze un anu- 
mit mediu social (...)”. 

*** Scriitorii salută Congresul. În: Gazeta literară nr. 24 
(118), 14 iun. 1956 

Erată. În Gazeta literară, nr. 26 (120), 28 iun. 1956 

Două bilanţuri 


Încerc să schițez fizionomia fenomenului liric din acești 
doi ani după metoda exersată și-n volumele anterioare, 
adică dinspre general spre particular. Voi începe, așadar, 
cu valorificarea unor sinteze (bilanţuri, comentarii, dez- 
bateri, opinii) pentru ca, în final, să grupez într-o suită de 
medalioane, pe acei poeţi care, prin apariţii editoriale în 
răstimpul 1955-1956, au stat în atenţia cronicarilor de 
serviciu de la revistele literare cu cea mai mare putere de 
orientare și influenţă: Gazeta literară, Viaţa românească, 
Contemporanul, Steaua. Fatalmente unele idei și aspecte 
se vor repeta și încrucişa. Suntem în era șabloanelor, a 
prefabricatelor și înlocuitorilor, deși nicicând în mișcarea 
literară, prin dezbateri teoretice, nu s-a combătut cu mai 
multă vehemenţă manierismul, în timp ce, în exercițiul 
cotidian, acesta prolifera vertiginos. 

În anii pe care-i avem de cercetat, despre poezie s-a 
scris mult; de pildă, am în faţă sumarele numerelor pe 
1955 ale celor patru reviste pomenite. Fac o numărătoare 
și ajung la o cifră: 96 de articole de analiză (cronici lite- 
rare, recenzii, note, opinii, comentarii) ; cu câteva unități 
în plus sau în minus, tot atâtea vor fi şi în anul următor. 
Bibliografiile mă lămuresc și asupra poeţilor cu noi apa- 
riții editoriale: circa 20 în 1955 și 15 în 1956, majoritatea 
cu câte un volum, cu excepţia lui Eugen Frunză (1955), 
Cristian Sârbu (1956) și Ion Brad (1956) cu câte două 
volume sau plachete. 

Debuturi sunt puţine: Tiberiu Utan și Violeta Zam- 
firescu în 1955, Ion Horea, Nicolae Labiş în 1956. Și mai 
putini sunt poeţii care-şi păstrează continuitatea în apa- 
riții editoriale în cei doi ani: Tudor Arghezi, Mihai Beniuc 
și Ion Brad. În rest, nume binecunoscute nouă din 1948 
încoace. Astfel, în 1955 au publicat noi volume: Maria 
Banuș, M. Beniuc, T, Arghezi, Marcel Breslașu, George Dan, 
D. Corbea, Victor Felea, Eugen Frunză, Rusalin Mureșan, 
Veronica Porumbacu, Letiţia Papu, Virgil Teodorescu, Vic- 
tor Tulbure, N. Țaţomir, Tiberiu Utan și Violeta Zamfi- 
rescu. În 1956: T. Arghezi, Mihai Beniuc, Ion Brad, Ion 
Bănuţă, Ion Horea, Cristian Sârbu, Aurel Rău, Florin 
Mugur, Ștefan Iureş, Mioara Cremene, Dimos Rendis. 

Dar să părăsim cifrele şi statistica și să ne apropiem de 
fenomenul poetic surprins la ceas de bilanţ de doi dintre 
criticii fruntași realist-socialiști : George Munteanu şi Radu 
Popescu. 

Anul literar 1955!: „(...) Chiar și numai la o primă 
privire generală, devine evident faptul că literatura noastră 
a mai străbătut în 1955 o distanţă pe drumul acelui început 
de maturizare, evident pentru toată lumea încă de acum 
un an-doi. (...) Referindu-ne acum de-a dreptul la anul 
literar 1955, credem a distinge că el constituie o «etapă 
specifică» a acelui început de maturizare. În poezia noas- 
tră, un eveniment literar - și unul impresionant - l-a 
constituit apariția poemelor Cântare omului și 1907 de 
Tudor Arghezi, prin care marele poet și-a marcat în chip 
original și pilduitor împlinirea a șaptezeci și cinci de ani. 
La o vârstă când inspirația multor poeți seacă și pana le: 
cade din mână, Arghezi a izvodit noi «cuvinte potrivite», 
care să mărturisească aderenţa sa la contemporaneitate, 
participarea tinerească în frontul poeziei noastre mili- 
tante. (...) 

O biruinţă de mare importanţă pentru dezvoltarea poe- 
ziei noastre a constituit-o, în acest an, orientarea mai 
hotărâtă și încununată de valoroase rezultate a multor 
poeți spre marile teme de pace. Şi dacă pomenim aici, în 

primul rând, poemul Ție-ţi vorbesc, Americă! al Mariei 
Banuș, e pentru că el a constituit de asemenea un eveni- 
ment al vieţii noastre literare, câștigându-și prețuirea una- 
nimă a scriitorilor de la noi și devenind cunoscut și peste 
hotare, după ce a fost distins cu Premiul și medalia de aur 
a Festivalului Mondial al Tineretului și Studenţilor de la 
Varșovia. Fără să constatăm o depășire hotărâtă a nive- 
lului general la care se ajunsese în 1954, observăm că 
volumele ori lucrările apărute prin reviste dezvoltă cu 
succes cuceririle anilor trecuţi, oferind cititorilor pano- 
rama unei literaturi orientate spre înaltele idealuri ale 
creaţiei realist-socialiste. E adevărat că în proză şi mai cu 
seamă în dramaturgie nu se observă încă în măsura dorită 
de alţi. cititori promovarea frecventă și multilaterală a 
temelor centrale ale contemporaneităţii. (...) 

De aceeași inspiraţie ca Tie-ti vorbesc, Americă! sunt 
valoroasele poeme ample Rapsodie europeană de Veronica 
Porumbacu și Cancerul omenirii de Nina Cassian. Concepută 
ca o imaginară drumeţie prin bătrâna mumă Europa, Rap- 
sodia europeană e o mărturie vibrantă a acelui spirit de 
pace care animă popoarele şi pe care reprezentanţii guver- 
nelor apusene l-au nesocotit de curând la Geneva - după 
cum Cancerul omenirii dezvăluie pricinile pentru care 
cercurile agresive nesocotesc voinţa de pace a popoarelor. 
(...). După Copiii din Valea Arieșului, poemul Lucrări și 
Anotimpuri sau Mișcarea de Revoluţie al lui A.E. Baconsky — 
apărut în vară — vine să reconfirme îndrăzneala creatoare 
a acestui poet atât de puţin discutat în presa noastră 
literară și atât de mult comentat în convorbirile nedes- 
tinate publicităţii. (...) 

Dintre apariţiile deosebite în materie de poezie clin re- 
vistele noastre, cititorii au reținut desigur noul fragment 
din mult așteptata Poveste a Poveștilor de Marcel Breslașu, 
intitulat În târg la Iași, specie a poemului istoric și poem 
frescă. Povestea poveștilor va însemna ~ după cât se poate 
bănui din fragmentele publicate prin reviste -— veritabilă 
incununare a poeziei lui Marcel Breslașu. (...) În sfârșit, 

dintre poemele demne de reținut, publicate de reviste, s-a 
mai distins, în mod special, Vară fierbinte. 

Autorul, Victor Tulbure, își anunţase înclinarea spre 
epic, cum și receptivitatea sa faţă de ceea ce e eroic, încă. 
din Vișinul lui Vania, poezie de structură baladescă și 
“viguroasă evocare simbolică a eroismului ostaşilor sovie- 
tici care ne-au eliberat țara. Vară fierbinte constituie o - 
proză de rezistenţă în acest sens. Figurile bine și cu căl- 
dură conturate ale secretarului de partid din satul arde- 
lean, a pionierei Boroș, ori a tatălui acesteia — președintele 
de gospodărie colectivă -, subliniază convingător posi- 
bilităţile poetului în domeniul epicului, iar poemul, în 
ansamblu, constituie o imagine reprezentativă pentru fră- 
mântările de astăzi din satele noastre. De altfel, dacă am 
urmărit bine, Lucrări și anotimpuri sau Mișcarea de Re- 
voluție şi Vară fierbinte au fost în ultima vreme singurele 
poeme consacrate oglindirii de proporţii a vieții ţărănimii 
noastre. (..:) 

Volumele de versuri care au apărut anul acesta aparțin 
mai ales tinerilor. E drept că și unii poeţi de mult consa- 
craţi s-au impus atenţiei cititorilor prin — am zice — reluă- 
rile vechilor volume : Mihai Beniuc, Cicerone Theodorescu, 
Radu Boureanu, Nina Cassian și-au alcătuit în acest an 
culegeri de Versuri alese, care oferă iubitorilor de poezie - 
posibilitatea de a le studia creaţia în desfășurarea ei. 
Dintre poeţii generaţiilor de mijloc, Mihu Dragomir și-a 
tipărit cel de-al treilea volum de versuri Pe struna fulge- 
relor în care se remarcă îndeosebi poeziile din constelația 
Odei fulgerelor — expresie a unui lirism filozofic de elanuri 
romantice ; Victor Tulbure a anticipat apariția poemului 
Vara fierbinte prin publicarea valorosului volum intitulat 
Laudă patriei, care evidenţiază ascensiunea lirică a poe- 
tului; în comparaţie cu volumele sale mai vechi Vioara 
roşie si Holde, impunându-l — după cum spune și titlul 
recentei culegeri — drept un inspirat cântăreț al priveliștilor 
și oamenilor din patria noastră, Nicolae Tăutu aduce cu vo- 
lumul său Inscripții aceeași structură de fond al eroismului 

ostășesc și al eroismului în genere. Letiţia Papu si Nicolae 
Țaţomir și-au strâns și ei în câte un volum versurile publi- 
cate de aceștia în reviste. O atenţie deosebită a suscitat 
debutul editorial al unor poeți ca Tiberiu Utan ori Victor 
Felea care, prin volumele lor Chemări - respectiv — Mur- 
murul străzii au evidenţiat un profil artistic distinct - 
originalitate a surselor de inspiraţie și originalitate a mij- 
loacelor artistice. (...) Certe reușite (...) Träinicie — noua 
carte de poezii datorată fruntașului literaturii noastre, Mihai 
Beniuc, și amplul volum al poetei Veronica Porumbacu, 
intitulat Generaţia mea”. 


RADU POPESCU?: „(...) anul literar 1956 nu a fost 
bogat în cărţi din acelea care constituie prin ele însele un 
eveniment. (...) Dara fost un an de efort colectiv intens, de 
înaintare în masă, pe tot frontul literar. Se poate afirma că 
anul 1956 constituie un eveniment în sine, un progres 
însemnat al nivelului general al cărţilor, al posibilităţilor 
noastre literare, ceea ce se manifestă, cum e firesc, în 
producţia curentă, în densitatea concepţiilor, a ambitiilor, 
a meșteșugului. Nu au apărut, poate, opere memorabile, 
dar au apărut în schimb multe opere bune, de un nivel 
mult superior ultimilor ani și au apărut mult mai puţine 
opere fabricate, sterile și zadarnice - opere dogmatice, 
schematice, șablonarde. (...) Căci anul 1956 înseamnă 
într-adevăr un moment literar nou, în care se poate con- 
stata că întreg frontul literar, eliberându-se de câteva 
prejudecăţi, pe cât de confortabile pe atât de periculoase, 
începe să practice concepţia și metoda realismului socia- 
list într-un spirit larg, într-un spirit liber, care este tot ce 
poate fi mai opus unui spirit liberalist. (...) Așadar lupta 
împotriva tuturor devierilor și a restrângerilor vastului 
câmp de oglindire realistă a vieţii constituie, credem noi, 
caracteristica efortului literar colectiv al anului 1956. (...) 

Mulţi poeţi, ca să zic așa, consacraţi, Demostene Botez, 
Eugen Jebeleanu, Cicerone Theodorescu, Radu Boureanu, 
Miron Radu Paraschivescu, Virgil Teodorescu sunt absenţi 

din lista de volume a anului 1956, ceea ce poate atrage 
multe regrete dar nici o învinuire. (...) 
În schimb, un poet foarte consacrat, Mihai Beniuc, ne-a 
dat volumul Azimă, iar o poetă, tot atât de consacrată, 
Maria Banuș, a publicat Se arată lumea. Dan Deșliu a scos 
poemul eroic Cuvânt despre sergentul Belate Alexandru, 
iar Veronica Porumbacu confesiunea lirică Generaţia mea. 
Anul 1956 a adus însă, şi acesta e foarte îmbucurător, 
o mulţime de volume mai mari sau mai mici, de poeme 
scrise de tineri poeţi: nefericitul, neuitatul şi atât de dărui- 
tul Labiş, Ion Horea, Ion Brad, Ștefan Iureş, M. Cremene, 
Dimos Rendis (acesta cu două volume) și alţii, încă inegali, 
desigur, dar îndreptăţind fiecare o speranță. în sfârșit un 
poet vârstnic, Demostene Botez, ne dă, pe neașteptate, un 
volum de reportaje din Bulgaria, ceea ce dovedește tine- 
rețea și o conștiință de călător-cetăţean”. 

Ce poezie se face ? Ce poezie se cere? lată drastic sim- 
plificată mulţimea de întrebări pe care și le-au pus și la 
care au încercat să-și răspundă participanţii la Discuţia 
despre poezie începută în octombrie 1954 și găzduită până 
în iulie 1955 de Gazeta literară. În volumul anterior (Lite- 
ratura în totalitarism. Anul 1954, Sibiu, 1996; București: 
Cartea românească, 2009) în capitolul Învățăturile de- 
montam cu încetinitorul mecanismul opiniilor ori pe cel 
al replicilor (căci la un moment dat discuţia s-a transfor- 
mat în polemică, așa cum, de altfel, se va întâmpla și în 
1955: Crohmălniceanu-Novicov-Raicu sau: Popescu-S. 
Fărcășan-G. Stelea). Așadar, după intervenţiile din 1954 
ale lui E. Jebeleanu, M. Banus, V. Porumbacu, N. Cassian, 
M. Breslașu ş.a., în 1955 discută despre poezie: Radu 
Popescu”, Petre Luscalovf, Ov. S. Crohmălniceanu5, Victor 
TulbureS, Sergiu Fărcășan” și M. Beniuc”. Concluziile la 
dezbatere le trag Gazeta literară? şi Scinteia!”. 

Voi menţiona, în continuare, în lumina celor doi poli 
interogativi enunţați la începutul acestui capitol, cele mai 
pertinente opinii susţinute în dezbaterea despre poezie. 

RADU POPESCU: „Nevoia de a redescoperi sursa poe- 
ziei populare, realiste a creat un alt curent, care, prin 
exagerare, prin adaptare mecanică și necontrolată, a dus 
la o altă monotonie, la o altă uniformitate. Câţi poeţi n-au 
scris în acești ultimi ani o baladă ? Cred că-i putem număra 

pe degetele unei mâini. E adevărat că s-au înregistrat 
succese remarcabile, la originea cărora stă influenţa bine- 
făcătoare exercitată de tov. M. Beniuc, care însă - să ne 
înțelegem bine - se află pe un drum al său încă de mult, și 
n-a inovat nimic faţă de sine însuși. E adevărat că Dan 
Deșliu s-a dovedit cu deosebire dotat în această direcţie. 
Dar în schimb, am fost pur și simplu turtiţi, sufocati, 
înecați într-un torent de cântece şi balade, care au ame- 
nințat să inunde sertarele tuturor editurilor și coloanele 
tuturor publicaţiilor, depunând aluviunile unor pure abe- 
raţii poetice. 

S-a pus problema reînvierii literare a marilor figuri ale 
istoriei naţionale, sau ale eroilor clasei muncitoare. N-a 
fost poet, cred, să nu fi răspuns prezent şi am avut toren- 
tul biografiilor versificate. Jebeleanu a înregistrat în această 
direcţie cele mai mari biruinţe ale sale, Mihnea Gheorghiu 
a dovedit calităţi remarcabile, Beniuc și Breslașu și-au 
făcut datoria ca doi ostași vechi, capabili să lupte pe orice 
teren, iar restul plutonului a produs platitudini înfioră- 
toare. (...) Partidul a cerut într-adevăr scriitorilor să valo- 
rifice poezia populară, să reînvie figurile marilor eroi ai 
poporului, să satirizeze rămășițele vechilor apucături și să 
biciuiască pe dușmanii patriei și ai păcii. Dar partidul n-a 
cerut niciodată tuturor scriitorilor să scrie despre aceleași 
subiecte, cum nu le cere tuturor muncitorilor să plece la 
țară şi tuturor inginerilor să se deplaseze la SMT-uri. 
Partidul cere, din contră, scriitorilor să nu se niveleze și 
să nu se uniformizeze, demonstrând printr-o creație liberă 
și variată infinitele posibilităţi de realizare ale realismului 
socialist. (...). Într-un anume fel, versul alb devenea un 
semn al formalismului. Aceasta a atras expulzarea lui din 
practica poetică, o dată cu expulzarea însăși a formalis- 
mului.(...) A fost justificată această ostracizare ? Contra- 
vine versul alb, măcar într-o anumită fază a dezvoltării 
realismului socialist, cerinţelor fundamentale ale acestei 
metode ? S-ar părea că nu, deoarece doi dintre poeţii noștri 
de frunte, Mihai Beniuc și Maria Banuș, ne dau azi, aproape 

concomitent, două poeme în versuri albe. În special poe- 
mul Mariei Banuș pune o problemă, nu de estetică sau de 
critică literară, ci, cum să spun, o problemă de poet, de 
creaţie. Pentru ce? Pentru ce poeta - gravă, sensibilă, 
patetică - a simțit nevoia să adopte această formă în 
pateticul apel pe care l-a adresat Americii? 1 s-a părut 
versul alb mai suplu, mai maleabil, mai încăpător, sau că 
intenţia persuasivă a poemului pretând la discursivitate, 
nu s-ar realiza în încătușarea rigidă a ritmului și a rimei ? 
Oare i-a fost dictată această formă de senzualitate dis- 
cretă, dar puternică, acea senzualitate, aș putea zice de 
specie, care dă o atmosferă cu totul aparte celor mai multe 
producţii ale tov. Maria Banuș? 

Desigur că la toate aceste întrebări, și la altele încă, s-ar 
putea găsi răspunsuri juste din afară, adică de pe poziția 
de cercetare a esteticianului sau a criticului literar”. 


O replică promptă la imaginea sumbră, populată de 
clișee și platitudine a poeziei văzută de Radu Popescu, 
apare în Steaua!!, unde un autor, la adăpostul iniţialelor, 
al ironiei sterile și generalităţilor, nu contrapune nici un 
exemplu care să ilustreze „toate succesele poeziei noastre 
noi” în numele cărora intervine: „Privind câmpul poeziei 
noastre, dintr-un balcon improvizat la repezeală, el dis- 
tinge prin monoclul aristocratic o necuprinsă platitudine, 
al cărei peisaj predispune. la melancolie și la cugetări 
pătrunse de tristeţe. O apă uriașă, cenușie, fără vad, fără 
curs, opacă și mâhnită ca mlaștinile unui fluviu impot- 
molit prin stepe. Iată câteva aspecte ale acestui peisaj 
sumbru și zadarnic, așa cum le schițează autorul. (...) 

Ar fi greu să începem a înșira în coloanele unei simple 
note toate succesele poeziei noastre noi, invitându-l pe 
autorul Sugestiilor să le cunoască. Studiile ample care 
s-au publicat n-au reușit decât într-o anumită măsură să 
le scoată la lumină și să le valorifice. Dacă însă un om 
neavertizat ar lua articolul lui Radu Popescu drept bilanţ 


67 


Ana Selejan 


serios și competent al poeziei noastre, ar avea o imagine 
pătrunsă de scepticism și ră ia falsitate”. 


Ov. S. CROHMĂLNICEANU : „În ţi problemelor poe- 
ziei, Gazeta literară poartă de multă vreme o discuţie de la 
care n-aș vrea să lipsesc. (...) Cum se face deci că la pro- 
blema pusă de Eugen Jebeleanu, preopinențţii dau răspun- 
suri deosebite și ele se dovedesc, pe rând, valabile? Cred 
„că aceasta se întâmplă din două motive: 

„Întâi, pentru că, de fapt, însuși tovarășul Eugen Jebe- 
leanu n-a pus o singură întrebare, ci cel puţin șase. Astfel 
el vrea să știe: | | 
1. de ce mai apar lucrări apolitice, opace și inexpresive ? 
2. de ce mai apar lucrări stridente și triviale, de asemeni 

apolitice? 

3. de ce apar poezii cu greșeli ideologice ? 

4. de ce apar versuri care par a fi fost scrise într-o atmo- 
sferă de banchet general, cu ghirlande pe mese, la 
ferestre și pe căpăţânile convivilor? 

5. de ce unii poeți reputați dau după creații admirabile, 
lucrări sub orice critică? 

6. de ce apar poezii în care realităţile puternice din patria 
noastră n-au contur definit, se înfățișează palide «ca: 
niște ectoplasme — simplu pretext, fundal incolor», «para- 
van pentru feluritele speculații personale dar lipsite de 
personalitate ale autorilor»? 

E evident că la o asemenea listă de întrebări nu există 
un singur răspuns. 

Lipsa pregătirii ideologice poate explica, de pildă, foarte 
bine, apolitismul unor versuri, idilismul lor, sau corsetul 
ermetic pe care-l mai păstrează pe dedesubt, ca pe o 
ultimă cochetărie a unei jalnice și trecute costumaţii deca- 
dente. Pe de altă parte, exigenţa profesională scăzută, 
lipsa de patos artistic și, de ce nu, doamne, chiar lipsa de 
talent, par să fie mai degrabă cauzele aducerii pe lume a 
diverselor versuri anemice, împiedecate și bolnave de 
gâlci. (...) 


68 


Literatura în totalitarism. 1955-1956 


Așa, de exemplu, ce definește, propriu-zis, acea platitu- 
dine poetică, împotriva căreia toţi ne propunem să ducem 
război ? (...) N-aș jura, deși într-adevăr lozincăria goală, 
fără priză asupra cititorului, e în ultimă instanţă tot o 
formă de apolitism. Luând însă cuvintele în accepţia lor 
curentă, trebuie să recunoaștem că asemenea versuri sunt 
de cele mai multe ori, măcar de faţadă, politizate, ba chiar 
aduse într-un fel la o actualizare penibilă. 

Haiducii sunt puși, de pildă, să facă reclamă produselor 
MAT: 


Când ţi-o fi bine și ţie 
Să ai cai, să ai cocie 


Şi ogorul ce-ai dorit 

Cu grâu mare și-nflorit, 

Şi ogorul ce-ai dorit 

Umple sticla cu răchie, 

Cum făceam în haiducie, 

Umple-o bine și-o golește! 

Şi de mine pomenește. 
(AL. JEBELEANU, în Scrisul bănăţean, 
nr. 1/54) 


"Stejarii sunt înzestrați cu sentimente patriotico-jert- 
felnice : | 


De s-ar cere jertfă nouă 
pentru-al țării căpătâi, 
ca stejar setos de rouă. 
eu mă dărui cel dintâi. 
l (AL. ANDRIȚOIU, Pentru Patrie, în Scân- 
teia tineretului nr. 1726) 


(...) Întrebarea «la ce se mai scriu asemenea lucrări ?» 
își pierde, vai, nu o dată, sensul concret, în practica vieții 
literare. Pentru că ce înseamnă - de fapt — «poezia cutare 
nu-i cine știe ce, dar merge»? Unde merge? Pentru ce 

merge ? La ce ? Reflectaţi mai atent asupra acestor cuvinte 
și veți vedea că nu e vorba aici doar de o imperfecţie a 
interpretării și aplicării legilor poeziei, ci de ceva mai grav. 

Oare noi, redactorii, poeţii, criticii literari, n-avem încă 
o destul de îngustă reprezentare a ceea ce constituie propriu- 
-zis spiritul de partid în artă? Nu manifestăm, socotind că 
toate acestea merg, o bună doză de desconsiderare faţă de 
cerinţele cititorilor ca și faţă de însuși rolul social al poe- 
ziei? (...) Faptul că poezia, ca să fie o armă în lupta de 
clasă, trebuie să miște oamenii, să le răscolească adânc 
sufletul, e bine să ni-l amintim adesea mai viu, mai con- 
cret. Ori de câte ori ne simţim tentaţi să spunem bleste- 
matul «în fine, nu-i cine știe ce, dar merge». Şi ce ne poate 
ajuta mai sigur să nu uităm aceasta, decât conștiința 
nemijlocită a luptei în care ne aflăm angajaţi, pasiunea 
pură pentru a o câștiga cât mai devreme? Poetul trebuie 
să fie o adevărată uzină pentru făurirea armelor poetice 
ale clasei sale. Nu se pune însă în funcţiune o mare uzină — 
observa Maiakovski - spre a fabrica pocnitori”. 


SERGIU FĂRCĂȘAN: „(...) În viaţa literară poţi adesea 
auzi reproșuri îndreptăţite la adresa poeţilor care scriu nu 
totdeauna bine, «iarăși despre tractoare Și iarăși despre 
colectivă și luptă de clasă», dar unii tovarăși, înșirând tot 
felul de obiecţii şi păreri juste, ba încă și combătând 
ruperea de viaţă, nu fac totuși destule eforturi de a înfățișa 
tocmai acele aspecte de a căror oglindire nu sunt mul- 
țumiţi. (...) Nu e din fericire o imagine generală, ci se 
referă doar la unele colţișoare ale vieţii literare, fiind totuși 
grăitoare pentru asemenea colțișoare, dacă ne gândim la 
sarcina de a desţeleni în poezie pământul fericit al actua- 
lităţii. (...) 

E destul să participi la o seară de poezie sau să privești, 
de pildă, Gazeta literară, pentru a vedea că au rămas tot 
mai puține cazurile de impasibilitate, că poeţii noștri se 
mobilizează pe un front larg și sunt hotărâți, combătând 
indiferentismul și ruperea de viaţă, să determine un nou 

avânt al poeziei noastre. Numai în ultimele trei-patru 
numere ale Gazetei literare poţi să citeşti cu bucurie poezii 
actuale, combative, despre care nu s-ar putea spune că 
sunt prozaice (deşi, desigur, unele au lipsuri care ar putea 
fi luate în discuţie în cadrul unei analize separate). Mă 
refer, în ordine cronologică, la poeziile lui Eugen Frunză și 
Demostene Botez, la cele semnate de Dan Deșliu și Vero- 
nica Porumbacu, precum şi — în numărul cel mai recent — 
la poeziile lui Mihai Beniuc, Mihu Dragomir, Victor Tul- 
bure, E. Majtenyi, J. Szasz, A. Sperber. Scrisoare din odaia 
de lucru a lui Cicerone Theodorescu, nu poate fi socotită, 
pur și simplu, o poezie reușită; ea reprezintă un progres, 
pe linia celor mai izbutite creaţii anterioare ale sale. (...) 
Acesta e Cicerone Theodorescu pe care dorim să-l vedem 
dezvoltându-se mai departe, și nu acela care a scris în 
Contemporanul (nr. 4) Orânduiala — o poezie care mai arată 
primejdia -unor influenţe ermetice, o poezie greoaie, cu 
imagini lipsite de frumuseţe, și din care nu înţelegi mai 
nimic, sau poţi înţelege orice (un tânăr poet mi-a explicat 
că ar fi vorba de proporțiile între industria grea și agricul- 
tură, un altul că e vorba de desţelenire sau de intrarea 
unor ţărani în gospodăria colectivă (...)”. 


* 


Gazeta literară!?: „Principala problemă la care au de 
răspuns poeţii noștri în clipa de faţă este: ce poezie ne 
trebuie? Care este poezia iubită de masele largi de con- 
structori ai socialismului, apropiată sufletului lor? Care 
poezie răspunde.mai bine frământărilor şi năzuinţelor 
oamenilor muncii din ţara noastră ? Răspunsul la această 
întrebare definește esenţa poeziei celei mai înaintate a 
epocii noastre. Celelalte probleme decurg dintr-insa, pri- 
vesc aspecte sau laturi ale ei. De măsura în care poetul, 
înzestrat cu talent și cultură, a aflat răspunsul just la 
această întrebare esenţială, atârnă succesul creaţiei sale, 
situarea sa în primele rânduri ale poeziei noastre. (...) 

Poezia cea mai reprezentativă pentru epoca noastră, 
poezia care se va întipări cel mai puternic în cugetele 
oamenilor noștri, este acea poezie care va izvori nemijlocit 
“din realităţile noastre și va contribui activ la construirea 
socialismului. (...) Ne trebuie poezia care izvorăște din 
realităţile construirii socialismului, din viața oamenilor 
lui, le cântă izbânzile, denunţă și combate cu vigoare pe 
dușmanii lor. Poezia noastră trebuie să răspundă mai 
operativ și mai amplu la problemele actualității. Legătura 
directă cu viaţa, în scopul de a ajuta, concret construirii 
socialismului, oglindirea complexă a acestor realităţi, a 
succeselor și a piedicilor pe care le avem de trecut, acestea 
constituie problema centrală a poeziei noastre în momen- 
tul actual. (...) Chipul eroului vremii noastre, al comunis- 
tului aflat mereu în fruntea masei, constructor conștient 
și luminat al socialismului; expresia în poezia lirică a 
sentimentelor și ideilor înaintate ale acestui erou ; necesi- 
tatea însușirii marxism-leninismului ; caracterul educativ; 
transformator de conștiințe, al poeziei realismului socia- 
list; operativitatea ei militantă în slujba cerinţelor celor 
mai actuale ale constructorilor socialismului ; lupta pen- 
tru un nivel artistic ridicat al poeziei, pentru măiestria 
artistică; cunoașterea limbii și creaţiilor poporului (...). 

Drumul ascendent al poeziei n-ar fi cu putinţă dacă 
poeții n-ar duce o luptă susținută împotriva tendinţelor și 
influențelor care încearcă să-i abată, să le frâneze dezvol- 
tarea către culmile realismului socialist. (...) Caracterul 
atemporal al unor poezii care mai apar prin publicaţii este 
o manifestare specifică de apolitism. Ocolirea temelor cen- 
trale, apolitismul, secătuiesc poezia de vigoare realistă, îi 
taie aripile, îi dau o viziune înghețată, care nu pătrunde la 
inima cititorului. Ignorarea și nepăsarea faţă de realitate, 
faţă de vibrația sufletească a oamenilor prinși în clocotul 
muncii lor cotidiene, absenţa la chemarea marilor mulțimi, 
reveria transportată la distanţe cosmice sau ghemuită în 
penumbra unor sterile frământări intime, nu acestea stau 
la baza adevăratei poezii. Astfel de tendinţe și manifestări 

trebuiesc combătute fără cruțare, pentru a deschide drum 
larg înfloririi nezăgăzuite a talentului.(...) 

În legătură directă cu problema centrală a poeziei, se 
pune problema zugrăvirii chipului omului nou. Chipul 
constructorului luminat, conștient al socialismului, și, în 
primul rând, chipul muncitorului nu sunt în mod cores- 
punzător redate de poezia noastră lirică și cea epică. După 
poeme întinse ca Tovarășul Matei a primit Ordinul Muncii, 
de Veronica Porumbacu, Lazăr de la Rusca şi Minerii din 
Maramureș de Dan Desliu, În satul lui Sahia de Eugen 
Jebeleanu, Drumul minerilor de Aurel Rău, Cincisutistul de 
Ion Brad etc. — în ultimul timp mai ales, poeţii noștri nu 
ne-au dat chipuri pilduitoare de constructori ai socialis- 
mului. (...) 

Trebuie ridicată cu toată puterea problema educației 
patriotice a poporului nostru. Poezia noastră va răspunde 
acestei sarcini în primul rând abordând temele centrale 
ale vieţii noastre, care sunt cele legate de construirea 
socialismului, redând chipurile oamenilor noștri înaintați, 
care sunt constructorii socialismului. De asemenea, în 
faţa poeziei noastre stă sarcina de a dezvolta toate genurile 
și speciile poeziei, care răspund în mod direct necesităţii 
educaţiei patriotice a maselor. Trebuie cultivate şi promo- 
vate într-o măsură sporită lirica patriotică şi poezia ostă- 
șească, atât de iubite de poporul nostru, genuri în care 
clasicii Alecsandri, Coşbuc și alţii au dat creaţii nemuri- 
toare, care au însufleţit și mobilizat întotdeauna masele 
largi. Descrierea frumuseţilor patriei noastre în izbutite 
pasteluri, evocarea măiestrită a eroilor istoriei noastre, a 
fiilor clasei muncitoare - trebuiesc de asemenea conti- 
nuate în vederea educaţiei sentimentului patriotic. (...)” 


* 


Scînteia!3: (...). „În discuţiile din Gazeta literară s-a 
trecut însă adesea cu ușurință peste faptul că, de pildă, 
de o bună bucată de vreme o specie atât de importantă a 

poeziei cum este poezia epică a rămas mult în urină, că în 
ultimii ani n-au mai apărut încercări de a generaliza artis- 
tic viaţa de astăzi în poeme cuprinzătoare etc., iar unii 
participanți au ajuns chiar să ignore sau să nege valoarea 
poeziei agitatorice, cu mare putere de pătrundere în mase 
ca. și a oricăror elemente de publicistică în literatură. 
Astfel, în articolul Schematism și realism se impută unui 
roman valoros ca Dulăii de Zaharia Stancu tocmai unul 
din meritele sale - caracterul publicistic ; în discuţia despre 
poezie aproape că nu s-a vorbit despre rolul și însemnă- 
tatea poeziei publicistice. | 

Alături de alte genuri și stiluri literare, oamenii mai au 
nevoie însă și de poezia publicistică, agitatorică, răspun- 
zând cu operativitate evenimentelor celei mai arzătoare 
actualități; poezie în care marele Maiakovski a creat o 
strălucită tradiţie și pe care o ilustrează mulţi dintre frun- 
taşii literaturii sovietice, ca și poeţi talentaţi din ţara 
noastră. Literatura realist socialistă este variată, diversă, 
dar diversitatea ei este diversitatea vieţii, temele ei prin- 
cipale trebuie să fie, în ansamblu, temele principale ale 
vieţii. (...) 

Ar fi fost de dorit ca discuţiile literare și îndeosebi 
discuţia despre poezie -care a durat vreme îndelungată și 
a atras un mare număr de participanţi — să-și pună ca o sar- 
cină principală clarificarea poeţilor în problemele tematicii, 
orientarea lor spre temele cele mai arzătoare, combaterea 
manifestărilor îndepărtării de viaţă, ale apolitismului. Poe- 
zia este astăzi unul din sectoarele înaintate ale literaturii. 
Poezia noastră și-a cucerit mari merite în înfățișarea pasio- 
nată, și adesea la un înalt nivel artistic, a multor aspecte 
de seamă ale vieţii de azi. Poate că în nici un alt gen literar 
nu este atât de evidentă, de radicală transformarea prin 
care trece literatura noastră, renăscută la o viață nouă. În 
paginile revistelor literare cititorii au întâlnit și în ultima 
vreme multe versuri bune, semnate de poeţi ca - de pildă — 
Maria Banuș, Mihai Beniuc, Dumitru Corbea, Dan Deșliu, 
Mihu Dragomir, Eugen Frunză, Horvâth Istvân, Eugen 

Jebeleanu, Cicerone Theodorescu, Victor Tulbure, ca și 
creaţii valoroase ale altor poeţi români și din rândul mi- 
norităţilor naţionale. Totodată trebuie spus că sunt încă 
puţine versurile care transmit cititorilor poezia vieţii și 
“luptei clasei muncitoare, care cântă măreţia omului vremii 
noastre, romantismul lui înflăcărat. 

Totuși, discuţia despre poezie — cu excepţia unor inter- 
venţii preţioase ca aceea a lui Eugen Jebeleanu, care a 
insistat asupra necesităţii insușirii organice a marxism- 
-leninismului, a Mariei Banuș, care a vorbit frumos, am- 
plu, convingător despre importanța cunoașterii vieţii, a 
lui Marcel Breslaşu, care a cerut mai multă exigenţă - nu 
i-a ajutat pe poeţi să rezolve sarcini esenţiale, să-și îmbo- 
găţească tematica, să răspundă, cu toată forța talentului 
lor, cerinţelor poporului. 

În încheierea acestei discuţii a apărut articolul tov. 
Mihai Beniuc Poezia noastră. Încercarea unui poet fruntaș 
de a formula teoretic unele principii ale poeziei și de a 
înmănunchea învățăminte ale activităţii sale creatoare 
rodnice de câteva decenii nu poate trezi decât cel mai 
mare interes. (...) Trebuie spus însă că articolul suferă de 
o lipsă esenţială: el nu dă riposta cuvenită ideilor greșite 
și confuziilor care astăzi constituie principalele frâne în 
calea dezvoltării poeziei noastre. Dimpotrivă, tratarea în 
articol a problemei conţinutului, a tematicii poeziei este 
de natură să stârnească, la rândul ei, confuzii. Astfel, în 
unele părți ale articolului, autorul, pierzând din vedere 
lipsurile ce se manifestă în momentul de față în domeniul 
poeziei - a oglindirii vieţii în versurile poeţilor noștri — 
consideră că problema ar fi deplin rezolvată, și nu ne-ar 
mai rămâne decât să ne concentrăm principalele eforturi 
asupra formei artistice. Aceasta, desigur, nu-i poate ajuta 
pe poeţi să ia în piept sarcina lichidării lipsurilor existente 
în ce privește tematica și cunoașterea vieții și să abordeze 
din plin temele cele mai arzătoare, mai rodnice. 

Deși acordă un spațiu amplu problemelor tematicii, 
articolul nu reușește să scoată în evidenţă cu claritate și 

forţa cuvenită temele centrale ale vieţii de azi, sarcinile de 
căpetenie ale creaţiei poetice”. 


* 


Cei mai tineri poeți!“: „Multe din numele înșirate aici îi 
vor fi poate necunoscute cititorului. De un lucru am vrea 
să fie însă oricum convins: numele acestea reprezintă în 
momentul de faţă cele mai certe «rezerve de muncă» ale 
poeziei noastre și a verifica și a proba acest lucru este 
pentru noi nu numai o datorie firească, dar și o îndelet- 
nicire cu deosebire plăcută. Aceasta pentru că tinerii poeți 
la care ne gândim (Nicolae Labiș, Rusalin Mureșan, Doina 
Sălăjan, Leonida Neamţu, Niculae Stoian, Gheorghe Tomo- 
zei, Florin Mugur, lon Gheorghe etc.) făgăduiesc să aducă 
şi chiar aduc în peisajul actual al liricii noastre tonuri 
proaspete și îndeajuns de expresive. (...) 

lată, spre o pildă, problematica generaţiei, versuri de 
inspirație specifică, o atari prezenţă e cu totul firească în 
preocupările tinerilor poeţi. O și întâlnim, de altfel, în 
versurile mai tuturor. (...) Mulţi dintre tinerii poeţi încep 
să înțeleagă așadar că rostul lor nu este de a îngâna la 
nesfârșit pe cei mai în vârstă decât ei, și că în faţa lor se 
întinde un imens pământ neexploatat pe care tocmai ei, 
cu forța și însufleţirea tinereţii, sunt chemaţi să-l desțe- 
lenească. Acești tineri încep să înţeleagă tot mai mult că 
trebuie să experimenteze ei înșiși, că sunt datori să pună 
în valoare ceea ce este al lor. (...) 

Nu-i întâmplătoare tocmai de aceea evoluţia, cu per- 
spective din cele mai făgăduitoare, a unui poet talentat ca 
Nicolae Labiș, în ale cărui versuri generaţia sa nu va 
întârzia să se recunoască pe sine. (...) Exemplul cel mai la 
îndemână în această privinţă ni-l furnizează Tânărul ote- 
lar- poem în atâtea privinţe neizbutit și, ca atare, cu totul 
susceptibil de a deveni o pradă ușoară în mâna celor puși 
pe critică. 

Dacă Nicolae Labiş este în primul rând un poet reflexiv, 
predispus la meditaţie lirică și doritor să smulgă împre- 
jurărilor vieţii semnificaţia lor lăuntrică pentru sine și 
pentru cei în numele cărora vorbește, nu același lucru se 
poate vorbi despre un alt reprezentant talentat al tinerei 
generaţii Doina Sălăjan. Pentru tânăra poetă «problema- 
tica generaţiei» se convertește specific, (...), într-o aspirație 
frenetică spre fericire, ceea ce dă versurilor sale un accent 
personal rar întâlnit (...): 


Cântaţți cu mine ramuri de cais ! 

E-aproape vara. Dulce să vă fie 

Ca mierea - fructul, ca iubirea mea; 
Curată:fie mierea aurie. 

Oricum iubitul inima mi-o vrea. 

M-a îmbăiat văzduhul și mă cheamă, 
Iubirea cea mai mare, mai de seamă... (...). 


Pericolul ce ameninţă o atare poezie stă în .posibila 
claustrare a eroului liric într-un orizont cu totul strâmt, 
în care accentul contemporaneităţii și semnele participării 
la cauza obștească ameninţă să se șteargă cu totul. (...) 

Pe Niculae Stoian și pe Florin Mugur îi apropie la pri- 
mul moment preferința comună amiîndorura, pentru o 
lirică mai strâns autobiografică. Dintre cei doi, novatorul 
e Niculae Stoian, care promovează o lirică de promițătoare 
perspective, îndrăzneață, nepremeditată, orală prin exce- 
lenţă, avându-și punctul de plecare în poezia lui Mihai 
Beniuc. (...) 

Cu Florin Mugur pătrundem ceva mai sistematic în 
lumea de preocupări a adolescentului și tânărului de azi. 
În poeziile care se cheamă Începutul - 1957, Preludiul 
epopeii, Cândva peste vremuri, Maturitate, Despre prie- 
tenie, Când teii-s înverziţi, Înainte de examen etc., tânărul 
poet cântă, cu avânt și fervoare, evenimente specifice 
vârstei. E evocată adolescenţa, în manieră beniuceană, 
dar cu tonalitate băiețească: 

Noi ăștia, cei de șaisprezece ani, 
Noi ăștia, cei în care se-mpreună. 
Fluierături subțiri de băietan 

Cu vuiet de năpraznică furtună, 

Noi vă păstrăm într-un ungher curat 
Pionierești cravate, păturite... (...). 


Va trebui ca tânărul poet să-şi supravegheze cu străș- 
nicie o supărătoare înclinare spre abstracţie, spre formula 
generală și spre epitetul absolut care mimează marea trăire, 
incapabil să o și comunice. (...) Şi fiindcă o dată cu această 
paranteză pătrundem în tabăra tinerilor rapsozi, fără a 
uita că poezia directă se înfruntă și aici cu poezia — pretext, 
să ne ierte poetul de promiţător talent care este Gheorghe 
Tomozei dacă, inaugurând seria cu numele său, vom începe 
prin a observa, fără ocoliș, o anumită înclinare tipicară și 
nefirească a creaţiei sale. (...) 

Împrejurarea vine de acolo că tânărul poet — care dove- 
dește o certă predilecție pentru poezia rapsodică, pentru 
baladă și pentrru poemul obiectiv ce grefează considerații 
lirice pe un dat real — nu se adresează de cele mai multe 
ori realităţii spre a-l obţine pe cale directă, ci recurge de 
preferință la pretexte livrești și la procedee ocolite (...). 
Așadar, poezia-pretext operează din plin în creaţia lui 
Gheorghe Tomozei în forme de cele mai felurite, pe primul 
plan stând totuși pretextul cultural și aluzia istorică - 
acesta din urmă folosit cu rost și fără rost. Bunăoară, ca 
să poată cânta codrul, poetul închipuie în singurătatea 
lui mormântul unui comunist, sau își pleacă privirea Ca 
în fața unui sfânt altar, pe locul unde socotește că s-ar fi 
iubit cu o fată haiducul Radu al lui Anghel. În așteptarea 
primăverii, poetul evocă într-un triptic simetric, dar fără 
nici o necesitate, pe cronicarul Neculce, pe Eminescu și 
pe Marx și Lenin, apoi îi abandonează tot atât de pe neaș- 
teptate, pentru a încheia declarativ cu un imn închinat 
primăverii și păcii (Și va fi primăvară). (...) O concluzie se 
impune în chip necesar după toate cele spuse: tânărul 

poet nu s-a limpezit încă, dar ceea ce-i mai supărător e că 
stăruie în scrisul său un fel de stranie înceţoșare. (...) 

O bună parte din tot ce a scris până în prezent Leonida 
Neamţu («condei nou» în urmă cu trei ani, în paginile Alma- 
nahului literar de la Cluj) se îndrumă în direcţia baladei și 
a poemului epic: Plutașul de pe Mara, Întâmpinare, Atacul 
de la Prislop, Povestea sergentului, Frânarul, Poveste despre 
trei prieteni, Fiul cel Mare etc.” 


x 


Despre etica eroului liric și despre... modestie!5: „Ceea 
ce mi s-a părut cu deosebire valoros în intervenţia poetului 
Aurel Rău la Consfătuirea pe țară a tinerilor scriitori (...) a 
fost încercarea de a investiga, în practica de creație a 
poeţilor noștri tineri sau mai puţin tineri, nu simple lipsuri 
disparate, așezate cap la cap, ci anumite tendinţe şi orien- 
tări de o natură mai generală, care pun într-o lumină 
neașteptată fenomenele negative observate și stabilesc 
relații semnificative între manifestările acestora. 

Iată — spre pildă — proletcultismul. 

E ceea ce încearcă în articolul său Aurel Rău atunci 
când distinge proletcultismului (așa cum se manifestă el, 
concret, în unele producții literare mai recente) nu numai 
urmările lui pe planul expresiei, dar însuși imboldul inițial 
care le determină şi care face ca o seamă de poeţi, dintre 
care unii de real talent, să rătăcească adesea pe căi ne- 
prielnice creaţiei. (...) 

Primul mod de manifestare al acestui soi de prolet- 
cultism disimulat — după Aurel Rău, dacă l-am înţeles 
bine -în arborarea unei atitudini fățarnice faţă de realitate 
și față de'omul nou al acesteia, de unde și o seamă de 
consecinţe privind structura și comportamentul eroului 
liric. Atitudinea aceasta s-ar manifesta printr-o elogiere 
sistematică a tot ce-i «modest», «simplu», «anonim», «obiș- 
nuit» în viaţă, dar elogiul cu pricina se face în chipul cel 
mai simplist cu putință, fără nici o înțelegere pentru ceea 

ce e multilateral, complex, organic și omeneşte măreț în 
acest simplu. (...) 

De unde nu însemnează, cu necesitate; că noei îndrăz- 
nelii și ai marelui elan ar fi prin chiar aceasta feriţi de 
orice primejdie. Dimpotrivă — şi aici trecem la cel de-al 
doilea mod de proletcultism discret observat de Aurel Rău 
în articolul său — se poate spune cu tot atâta îndreptăţire 
despre unele creaţii ale poeţilor din această familie că de 
multe ori îndrăzneala și combativitatea, afirmarea discretă 
și impetuoasă sunt folosite numai în calitatea lor de cara- 
pace exterioară menită a ocroti un conținut poetic cu totul 
plăpând şi inform, rudimentar și neevoluat, menţinut la 
afirmaţii cu totul generale. (...) Din păcate — trebuie s-o 
spunem — exemplele aliniate de Aurel Rău în dreptul de- 
monstrației sale nu reușesc să ilustreze destul de convin- 
gător acele trăsături cu adevărat caracteristice speţelor de 
proletcultism amintite ; totodată în felul cum au fost selec- 
tate, unele din exemplele înşirate suferă de o anume îngus- 
tare şi parţialitate. Când un cutare vers stângaci al cutărui 
poet de tot tânăr ne va convinge de primejdia simplismului 
ce se dă drept atitudine înaintată. Dimpotrivă, multe din 
stângăciile acestea trebuie puse pe seama adevăratei lor 
cauze: inexperienţa oricărui început și îndeosebi — dacă 
este să descoperim adevăratul vinovat - răul exemplu 
oferit adesea de operele unor poeţi mai experimentați, ca 
și lipsa de exigenţă cu adevărat condamnabilă din partea 
redacţiilor care îngăduie asemenea rătăciri. (...) 

Mai greu de depistat sunt acele forme de proletcultism 
care, înjosind realitatea, dau, pentru moment, impresia 
că o înalţă în ochii noștri și aceasta datorită faptului că 
exprimarea poetică, hrănită cu ecouri și atitudini livrești 
se menţine la un nivel satisfăcător, iar poetul nu se anga- 
jează sufleteşte decât într-un mod cu totul decorativ, de la 
distanţă. Ca să folosim formula lui Aurel Rău, vom spune 
-că avem de-a face cu o formă de proletcultism cât se poate 
de discret și anume, nici modest cu ostentaţie, nici teribilist 
„cu vehemenţă. E un soi de proletcultism care se practică 

pe o scară relativ largă și nu se cunoaște îngrădirea de 
grup. Îl vom întâlni, deci, fără deosebire în paginile revistei 
noastre și nu se va mira nimeni când vom spune că chiar 
autorii unor arte poetice anti-proletcultiste l-au ocrotit o 
vreme, fără să știe, în scrisul lor. Nu e decât un an de 
când, în paginile revistei Steaua al cărei mandatar a fost, 
prin părerile exprimate la Consfătuirea tinerilor scriitori, 
poetul Aurel Rău, apărea o poezie închinată copiilor din 
tara Dornelor, poezie care, în ciuda tonului intim-fan- 
tezist, conţinea acea trăsătură depreciativă cu privire la 
realitate, ceea ce constituie caracteristica de bază a prolet- 
cultismului : 


Nu m-așteptam să-mi vorbeşti 
Despre lenisei și Niagara. 
Esentele de copaci 

le cunoașteți pe degete, 

dar am fost surprins 

s-aud din gura voastră cuvinte 
ca boabab și arbore de cauciuc... 


se miră cu candoare poetul Aurel Gurghianu. (...) 

Da, credem cu Aurel Rău că poezia nu trebuie să devină 
«Cor de glasuri anonime» și că numai prin afirmarea și 
încurajarea individualităţii artistice poate crește răspun- 
derea socială și morală a artistului. Mai credem, totodată, 
că «poeţii de la Cluj» — «constelația» clujeană, cum îi place 
s-o numească Marcel Breslașu într-un interviu recent — 
are merite de necontestat în limpezirea adevărurilor cu 
privire la căile de urmat ale poeziei noastre. 

Totuşi, există unele manifestări de proletcultism per- 
deluit ca acela din versurile lui Gurghianu și nu numai 
ale lui (nu afirmă, oare, A.E. Baconsky în ultimul său 
poem întins în cea mai pură manieră simplistă: 


Si-n clocotul imenselor uzine 
Simt grânele ţăranilor prezente. 

lar pe de altă parte, tendinţa de a lucra la consolidarea 
lirismului, de a repune în drepturile ei firești individualita- 
tea artistului ameninţă să alunece în rătăciri net individua- 
liste, vizibile în numeroase creaţii ale poeţilor clujeni. (...) 

Cum de-a fost cu putinţă — te întrebi - ca într-un inter- 
val de timp relativ scurt să ia avânt atari porniri egolatre, 
o astfel de epidemie — chiar dacă numai locală - de narci- 
sism? Fruntașul acestei orientări este, mai presus de 
toate, un poet de reale și verificate posibilităţi, un poet de 
la care lirica noastră aștepta şi așteaptă mult. Acesta-i un 
adevăr pe care numai cei de rea-credinţă sau cu totul 
insensibili la frumos ar putea să-l conteste. După cum, 
un alt adevăr, tot atât de îmbucurător, e faptul că, de la o 
vreme încoace, multe din versurile poetului sună din plin, 
substanţa lor e mai densă, iar autorul însuși mai aproape 
ca oricând de sursele de apă vie ale lirismului - e pe cale 
de a-şi clarifica adevărata sa natură de meditativ care 
descoperă în realitatea zilelor noastre prilejuri nesecate 
de gândire asimilată organic. Cel care în ultima sa poezie 
publicată are versuri ca acestea: | 


Dormiţi adânc, în suflet, voi gânduri de demult! 
Imagini din războaie, dormiţi ca-n templul mării 
Epavele de fosfor. 

Nu vreau să vă ascult. 

Sus pe covertă-mi place-s-ascult corăbierii. 
Dormiţi în suflet dureroase amintiri, 

Cum dorm în scoici marine furtuni şi naufragii — 
Tu vânt de primăvară ce-n pieptul meu respiri. 


Pe linia celor spuse și întorcându-ne la poetul despre 
care vorbeam - aţi ghicit: e vorba de A.E. Baconsky -— 
suntem întru totul de acord cu el atunci când într-o poezie 
notează: 


Stau ca un ogor semănat peste care 
Zadarnic bruma și burnița vine. 

Poetul care în urmă cu câţiva ani schiţa încă, la modul 
teribilist :' 


De-acuma mă cunoaște multă lume 
Pe-aici prin Cluj și-aiurea-n alte părți. 
Unii la față, alții după nume 

__Că m-au citit prin ziare ori prin cărți 


A ajuns să sufere în chipul cel mai serios de boala 
cumplită a orgoliului, ceea ce se manifestă în forma unor 
hipersecreţii egolatre de natura acestora: 


M-a hărăzit destinul 

Eu să trăiesc în era 

Acestor biruințe 

Și să-l aud întâi (...). 

Şi totuși drumul nu-mi va fi ușor 
Îi caut șerpuirea printre primii. 


Iar în cazul concret al poeziei lui A.E. Baconsky, din 
două-una: sau versurile cu pricina (cărora nu le lipsește 
o anume solemnitate) sunt utilizate mai mult de dragul 
sonorității cuvintelor și pentru grandilocvenţa aproape 
simbolică a atitudinilor — și în acest caz «marea mea apo- 
teoză» trebuie restituită seriei largi de formule retorice a 
poeziei baconskyene (...) sau ceea ce e mai probabil — 
cuvintele acestea exprimă totuși o realitate afectivă și 
morală şi sunt în acest caz alături de tot ce e exprimare 
pompoasă și pretențioasă în poezia lui A.E. Baconsky, 
formă de manifestare a unui morb etic, cocoaşa unei mal- 
formaţiuni spirituale. 

E limpede că ne aflăm în fața unei situații deosebit de 
dificile prin contradictoriul ei, când unul din cei mai talen- 
taţi poeţi ai generaţiei tinere, totodată unul din cei mai 
interesanţi, autorul atâtor poeme întemeiate pe idei poe- 
tice deschizătoare de perspective, pierde creditul cititoru- 
lui prin goala preocupare de sine, care transformă eroul 
liric al poemelor sale într-un ins vulnerabil, cu o conștiință 
și cu trăsături de caracter străine în atâtea privinţe omului 

cu vederi şi sentimente înaintate din zilele noastre. Acestui 
contemporan al nostru care e mai presus de toate modest, 
modest fără orgoliu, îi repugnă în aceeași măsură fățăr- 
nicia ca și lăudăroșenia, înfumurarea. Şi cum din viață 
sunt mai greu de izgonit, el nădăjduiește că măcar poezia 
se va primeni de vreuna ca și de cealaltă. (...) 

Aurel Rău, pe linia celor mai izbutite creaţii ale sale, a 
realizat de curând două frumoase cicluri lirice - unul 
despre petroliștii din Valea Prahovei. Cine ar crede însă că 
poetul care — scriind despre oamenii petrolului — a știut să 
concentreze în aceste admirabile versuri (...) superiori- 
tatea forţei umane asupra puterii oarbe a naturii: 


Vestind în țară iarna călătoare 
Un vânt lovește-n tevi și-n brazi ciuntiți 


(...) cine ar putea, așadar, crede că același poet vădind 
certe preferinţe pentru cântec, pentru poezia de notație, 
pentru baladă și pentru poemul epic obiectiv, se simte 
totuşi obligat — numai pentru că așa procedează și alții — 
să-și intercaleze cu tot dinadinsul eul în materialul pro- 
priilor poeme, pentru a fi mai sigur de veșnicie: 


Alături sunt de tineretul lumii 

Și n-am să-l fac de râs în bătălie 

Și de-am să cad, pe cripta mea să scrie: 
„El e mereu cu tineretul lumii...” 


sau. 


Subt para aurorei viorie 
Mă-nclin cu-n gest cât văile-n Carpați... 


În același timp, în versurile lui Aurel Gurghianu, Victor 
Felea și ale tânărului poet Leonida Neamţu se manifestă 
în voie obișnuinţa curioasă de a saluta festiv şi cu oarecare 
condescendenţă realitatea, dar și cealaltă obișnuinţă, întâl- 
nită în poezia lui Aurel Rău, de a-și face simțită prezența 
în vers prin referiri directe la persoana proprie” (Dan COSTA). 

T. Arghezi 


Conștient că, pentru a supravieţui ca om și poet, a cantona 
în lumea lui Zdreanţă echivala cu o sinucidere literară — 
căci contextul aștepta o angajare mai substanţială - Tudor 
Arghezi, aflat în pragul unei vârste venerabile, se hotărăște 
(sau este nevoit) să iasă din „prisacă”. Îl salvează satira și 
pamfletul în care se exersase până în 1948, atât ca poet, 

cât și ca „tabletar”. Realismul socialist a secretat un munte 
de scrieri care înfierau „regimul reacţionar burghezo-moșie- 
resc”, S-au obţinut lauri, s-au clădit glorii literare (Petru 
Dumitriu : Cronică de familie) din ponegrirea trecutului în 
scrieri, recte interpretarea științifică a istoriei prin prisma 
ideologiei marxist-Icniniste, în scopul educării comuniste 
a oamenilor muncii și al transformării operei literare în 
armă eficientă de luptă. Tudor Arghezi nu va fi vizat un 
asemenea efect belicos, atunci când s-a hotărât, în 1955, 
să revină în mișcarea literară cu Pagini din trecut (tablete) 
și 1907. Peizaje (poezii), dar intuia că această paradigmă 
critică putea fi integrată oarecum în noua metodă de creaţie. 
De va fi fost aşa - vorba cronicarului - dacă omul Arghezi, 
bătrân și suferind, își va fi făcut astfel de socoteli, pentru 
Arghezi poetul, n-are prea mare importanţă, dar un lucru 
e sigur: efectul a fost peste așteptări; nici un volum arghe- 
zian n-a beneficiat de atâtea laude fără rezerve. 

Realismul socialist a proliferat, apoi, un munte și mai 
înalt de ode, imnuri şi cântări despre omul nou, o litera- 
„tură encomiastică cu eroi pozitivi, racolaţi doar dintre 
comuniști ilegaliști, activiști sau alţi,progresiști”. În Cân- 
tare omului, T. Arghezi va dezvălui originile „omului nou” 
încă în preistorie, în lupta sa cu natura, în conformitate 
cu concepţia materialistă privind originea vieţii și a omu- 
lui. Nici în acest caz opțiunea argheziană n-a dat greș. 
Greșită a fost supralicitarea acestor opţiuni, integrarea 
lor forțată în miezul peren al „noii literaturi”. Criticii lite- 
rari s-au întrecut în a demonstra că noua vigoare lirică 
argheziană s-ar datora exclusiv limpezirilor ideologice ale 
poetului septuagenar. Contextul opresiv obținuse cea mai 
însemnată victorie, învinsese cerbicia unei individualităţi, 
atrăsese ultima conștiință interbelică de marcă în masa 
egalizatoare a eului colectiv ; cel puțin în aparenţă, pentru 
imaginea „frontului unit în jurul partidului”. Vin și recom- 
pensele: în mai 1955: Ordinul Muncii clasa I „cu prilejul 
împlinirii a 75 de ani de viaţă și pentru merite deosebite în 
domeniul creaţiei literare”!$; în iulie: academician; în 
toamnă: Premiul de Stat cl. I pentru 1907. Peizaje. 


* 


T. ARGHEZI, Congresul!” : „Client de bunăvoie, aproape 
exclusiv al lui Hipocrat, al preoților și ţârcovnicilor lui, 
n-am prea avut prilejuri, decât bâjbâind din auzite, să iau 
un contact aproximativ cu conturele așezărilor socialiste 
de la noi. (...) 

De scurtă vreme, bolnavul a început să circule și să 
iasă pe patru roți. A început să vadă și să audă, să vadă și 
alte lucruri, nu numai medici și medicină. El nu mai zăreşte 
cu ochii de odinioară, căci i-a rămas cam întreg numai unul. 
Dar și un sfert din el e, până una-alta, încă de ajuns. 

După vreo cincisprezece ani de rătăciri prin neanturi, a 
intrat, din întâmplare, în fosta librărie Alcalay, azi o vastă 
expoziţie de cărţi, de o sobră frumuseţe universitară. (...) 

Am fost dus, bolnavul, la capătul bulevardului dinspre 
Cotroceni, la un spectacol de balet, Fântâna din Bahci- 
sarai, cinci acte dansate în pantomimă. M-am nedumerit 
într-un edificiu vast, cu săli şi largi coridoare imense, 
clădit nu știam când, și ieșit din pământ, ca la un semn 
de baghetă. 

- Unde suntem? am întrebat. 

- E teatrul de operă și balet... (...). 

Cârmuirea socialistă biruie în muzică, în teatru, în 
librărie, în editură, în sport, în arheologie, în știință, în 
literatură. Din politeţe profesională las literatura la coadă. 

. Ne găsim în plin Congres al II-lea al Partidului Muncito- 
resc. E de reţinut din expunerile, una a primului secretar 
al Partidului, Gheorghiu-Dej şi cealaltă a lui Miron Con- 
stantinescu, membru în biroul politic al partidului, con- 
cepţia referitoare la evoluţia literaturii. Acestui mers în 
sus și înainte i se consacră mijloace unice în ce privește 
liniștea și munca scriitorilor, într-o epocă în care anal- 
fabetismul de optzeci la sută, de odinioară, stârpit, dă 
milioane de cititori, până mai dăunăzi orbi pentru carte, 
și ediţii în variatele case de edituri ale statului, de zeci de 
mii de exemplare, plus, pe lângă ziare, periodicele săptă- 
mânale și mensuale, cu minimum de 100.000 tiraj. 

A face comparații cu brigandajul editorial din trecut, 
împotriva căruia personal m-am zbătut sub fel-de-fel de 
guverne, ani și ani de zile, în deșert, și cu nepăsarea 
aventurierilor politici de toate culorile cu putinţă, e de 
prisos”. 


* 


Ar fi greșit să se înțeleagă că, în acești doi ani, cu toată 
reabilitarea oficială și cu toată vâlva criticii literare în 
jurul volumelor argheziene, poetul a fost și o prezenţă în 
presa literară. Cu excepţia revistei Viaţa românească (mai 
ales în 1956), celelalte gazete literare publică foarte rar poe- 
zii argheziene (v. nota 16), iar rubrica Tablete, reintrodusă 

în Gazeta literară după Congresul Scriitorilor, a avut o 
periodicitate neregulată, doar patru apariții!ă. 

În fine, să ne familiarizăm cu “percepţia (grila) realist- 
-socialistă a volumelor argheziene, care s-a extins, firește, 
și în manuale școlare, în tratate și studii, impunând câtorva 
generaţii de dascăli, elevi, studenţi, cititori o imagine falsă, 
unilaterală despre complexitatea fenomenului arghezian. 


* 


B. ELVIN”: „În ziua în care a trecut totul de la eu la 
noi, poetul a stii 1907 şi dacă poeziile sale de până acum 
erau un monolog, 1907 este un coral. (...) Există, desigur, 
o punte care leagă poemul 1907 de alte versuri înaintate 
din lirica argheziană. Dar de la câte un vers răzbunător în 
indignarea sa, de la câte o ocară aprigă în mânia ei, în- 
dreptate împotriva uneia sau alteia din tarele societăţii 
burgheze, poetul a trecut la un act de acuzare a întregii 
orânduiri. 

În poemul său Arghezi denunţă crimele claselor domi- 
nante: pătimaș și direct, se ridică împotriva opresiunii 
burghezo-moșierești, redând o vehemenţă pierdută nenu- 
măratelor cuvinte. 1907 este poemul unui scriitor care se 
dezice de un limbaj atenuat, nu se refugiază în eufemisme, 
a cărui expresie nu cunoaște ezitare, a cărui invectivă nu 
cunoaște îngăduinţă. (...) Batjocura cu care scriitorul | 
urmărește pe autorii masacrului, chemările la luptă pe 
care le strigă răsculaților, se însoțesc cu o mare, cu o 
adâncă suferință. Cum și unde a putut încăpea în bor- 
deiele ţăranilor atâta durere se întreabă parcă poetul și 
fiorul acestei întrebări zguduie poemul. Sub bolta poe- 
mului ea răsună ca o sentință. O sentință de la care au 
fugit clasele stăpânitoare, dar care îi caută, îi urmărește 
și-i va găsi. Nu există scăpare, nu există ascunziș: 


Boierului cămașa lui Petru îi plăcuse 
Și-a pus-o de-o parte de printre catrafuse 


88 


Literatura în totalitarism. 1955-1955 


Când s-o trezi dintr-insa neliniștit strigoiul 
Străngându-i beregata să-năbușe ciocoiul ? 


" (..) Când judecăm acest moment al liricii argheziene, 
nu putem să facem abstracţie de mișcarea generală a 
literaturii noastre, tot așa cum nu se poate explica miş- 
carea unei singure planete, fără a ține seama de totalitatea 
atracţiilor care-i asigură ascensiunea”. 


* 


Dar cel care, întrecând originalul, va reconstitui con- 
vingător, cu răbdare și, aș spune, cu talent, brânciul 
arghezian dat „scheletului găunos al edificiului burghezo- 
-moşieresc”, accentuând pe „satira grotescă” și pe postura 
de „tribun justiţiar în numele poporului” etc. este Mihail 
Petroveanu, în cele patru ample comenatrii publicate în 
Gazeta literară. Titlurile acestora sugerează traseul gân- 
dirii lirice din ciclul 1907. Peizaje: Bâlciul ticăloșiilor””, 
Începutul mânie?!, Răzbunarea pământulut?, Barbarie și 
demnitate??. De altfel, Mihail Petroveanu va fi al doilea 
comentator, după Ov. S. Crohmălniceanu (1960), al lui 
Arghezi de „după Eliberare”, prin volumul Tudor Arghezi, 
poetul tipărit în 1961; urmează după câţiva ani (1965) 
cartea lui D. Micu (Opera lui Tudor Arghezi). Cum vom 
vedea, cei trei critici au fost printre primii interpreţi ai - 
poeziilor argheziene apărute în 1955, 1956. Să citim, sever 
prescurtate, o parte a comentariilor lui Mihail Petroveanu. 


Bâlciul ticăloșiilor: „Cine confruntă în Arghezi pe pam- 
fletarul tradițional cu autorul recentului volum, observă 
imediat cât de devreme a deslușit poetul strâmbătatea - 
orânduirii rezemate pe clase vrăjmașe. În același timp, 
însă, este obligat să recunoască că acum Tudor Arghezi 
își reprezintă aceeași detestată întocmire socială cu o 
claritate istorică aproape științifică. (...) Din acest punct 
de vedere literatura răscoalelor din 1907 a câștigat încă o 

frescă. Versificat și încărcat cu imagini sarcastice tipic 
argheziene, adică spăimântător de concrete, romanul devine 
o satiră grotescă. (...) Poetul folosește acul seringii, lanţeta, 
cuțitul și microscopul. Ceea ce s-a mai subliniat. Aș adăuga 
o nuanţă. Desfăcând în elementele componente scheletul 
găunos al edificiului burghezo-moşieresc, Arghezi exami- 
nează până în fibrele lor ascunse (...) denunţă într-însele 
o fiinţă hibridă şi funestă poporului său, omului, vieţii. 
(...) Acest monstru, această iasmă are înfățișări multiple, 
grosolane ori rafinate. 

Iat-o perfidă, depânându-și urzeala otrăvitoare în stil 
vrăjitoresc: k 


Toti păianjenii domnesti 

Stau la pândă în Bucuresti, 

Și apucă pe furiș 

Oamenii-n păienjeniș, 

Făcuţi ghem, pe dedesupt, 
Şi-i păstrează pentru supt (...). 


Iat-o atotmistuitoare şi trufașă, încarnată într-un stol 
de păsări prădalnice: 


Primarele, prefectul, crâșmarul, arendașul 

Îl leagănă-n bâzdâcuri și ţâfnă pe Conașul. 
Conașul stăpânește zece moșii și are 

Mai multe miji câmpie și codri şi hectare. 

Ei se urăsc, viclenii, dar cum vorbesc de tine, 
Parcă-au călcat cu talpa pe ghimpi și mărăcine. 


Iat-o, de astă dată, lacomă, în aparenţă umilă dar te- 
nace și în forme respingătoare, vâscoasă: 


În țară, două soiuri de boieri 
Împart puterea între ele, 
Boieri de o zi, boieri de ieri, 
Stăpânitorii vieții mele. 

Iat-o umflată de-atâta vlagă suptă din mulţime, ca o 
hidră cu trei capete în chip de simbol al spurcatei împe- 
recheri dintre jecmănitorii autohtoni și cei străini care a 
lepădat un avorton: 


Toate erau din vămi, în vămi 

Închise ca în chingi, cu catarămi, 

Cu lacăte și cu tâtâne; | 

Ca să pricepi că ție nici praful nu-ţi rămâne. 
Că toate sunt de tine 

De mâna și de gura ta străine. 

Uscându-se de sânge și destrămându-ți viața, 
Îţi lasă din mălaiul cernut prin ciur, mătreața. 


Pe țărani îi tratează «ca niște târnuri, hârburi sau buș- 
teni», deci ca pe obiecte inerte și sfărâmate, bune de arun- 
cat, căci sunt lesne de înlocuit. (...) 

În fine, stoarcerea şi desconsiderarea truditorilor devine 
o plagă biblică egipteană, o molimă pustiitoare și hidoasă: 


Copiii zac de gușter și coptură, 

Tâșnită din urechi și ochi, ca o untură; 
De oftică, de friguri, de scrofuri și pelagră, 
De uscăciune sau de bubă neagră, 

Si mor mai mulţi de două ori, 

Decât trăiesc cu gălci în subsuori. 


Hidra a împrumutat și aspectul omului.(...). Măști de 
boier distins, învăţat și liberal (conu Alecu), de avocat 
pretenţios, de cucoană de lume mare, de ofiţer demn sau 
suveran înțepenit în solemnitate și toţi cucernici. Conu 
Alecu «argumentând politic și vrând să te-nveţe» e un 
«ilustru animal» care guvernează cu trei principii, res- 
pectiv, trei sfinte înjurături. Ciocoi bătrân, amator de 
mătăsuri, s-a îmbrăcat în cămașa de borangic a lui Petre, 
sluga ucisă la comanda lui. Duduia (replică la Boierul lui 
Matei Caragiale) care «muncește» supraveghind «la seceră, 

la coasă, călare şi ciufută» e o «făptură neîmplinită și fată 
fătălău» și «blazată... de cultură». (...) Prefectul e un Tândală 
care ia drept instigatori și spioni pe”notabilităţi. Drept 
urmare, e dat afară. Ciocoiul prost și îngîmfat, părăsit în 
cursul răscoalei de argaţi, «încearcă să dea vitele la apă», 
dar nu reușește «pentru că vitele nu știu stricat pe franţu- 
zește» și el nu ştie ce e gâscă [...). 

Punând să defileze pe acești caraghioși respingători, 
poetul se satură repede de prada ipocriziei şi rupe hotărât 
și complet măștile, aplicând cea dintii pedeapsă (...). 
Deocamdată e cea mai ușoară sancţiune, aceea a rostirii 
adevărului în faţă, a numirii lor pe spurcatul lor nume, 
însoţite de batjocura sa exasperată, arzătoare: 


Ce-i cu maimuțele-astea rase, 
Cu geam la ochi și cu nădragi la dungă. . 
Înhăimărate ca la parastase 
În straie negre și cu coadă lungă? 
Se uită boii, vacile mirate, 
La maimuţoiul ăsta de sârmă, câlți și cârpă, 
Cu vorbe-ntortochiate în gât 
Și scăâlciate 
Că li-i şi lor lehamite și scârbă (...).” 
(Mihail PETROVEANU). 


* 


Începutul mâniei: „Contopit cu eroii lui, cărora le dăruie 
arma irezistibilă a cuvântului său, sau păstrându-și doar 
rolul de narator și comentator al isprăvilor lor, Tudor 
Arghezi vorbește și în numele său direct ca acuzator furios 
al pasivităţii, al resemnării animalice: 


-Tu te duci să ceri iertare 

Ciocoiului obraznic și slugilor fudule, 

Că n-ai făcut mătănii la ușa lor destule 
Așa că de la Paște și până la Crăciun 

Și din Crăciun în Paște mai pocăit, mai bun, 


QE 

Ti se înmoaie vlaga și nu treci din blestem 
La sfânta răzvrătire, de care ei se tem. (...) 


Postura de tribun a poetului aflat pe linia justiţiară a 
poeziei românești (Coşbuc, de exemplu, care este undeva 
amintit) se completează cu poziţia anunţată politic a agita- 
torului. (...) 

În fine, atitudinea instigatorului, cum îl numește oficia- 
litatea pe agitator, alternează admirabil mustrarea pentru 
răbdătorii umili și povața răzășească la răzbunarea strămo- 
șilor cu prorocirea unei răzvrătiri solidare și necurmate. 
Substratul imboldului destinat obidiţilor e acelaşi, mobi- 
lizator. Tonul diferă : moderat, sfătos aproape în primul 
caz, iar în celălalt prăpăstios, apocaliptic, deoarece prefi- 
gurează o catastrofă totală în care apa ia foc și cerul se 
sfărâmă peste orânduirea hulită. 

Sentimentul demnităţii trezite e imposibil de anihilat și 
argatul nu numai că nu se mai închină stăpânului în 
așteptarea loviturii, ci «dezertează» de la curte şi replica 
lui țâșnește iute în nasul ciocoiului. Versul lui Stan denotă 
aceeași lapidaritate semeaţă, surprinzătoare cu care ne-a 
obișnuit poetul și proprie, totodată, oamenilor deciși să 
nu admită insulta. (...) Stăpânul care e și caraghios şi 

uimit de îndrăzneală, pare slugă și sluga stăpân: 


Si boboșat, și roșu de mânie, 
Voi să dea cu palma ca năuc. 
Dar Stan răspunse: «Sfântă boierie, 
N-o ridica mai sus că ti-o usuc. [...).» 


Cu convingerea că eroi ca Pătru al Catrinei au animat 
patima obștească, poetul pândește cursul crescând al 
acesteia. Valul urii, subterane încă, inundă ţara, umflă 
pieptul năpăstuiţilor, le năpădește gura coclită de ama- 
ruri, de acolo este împroșcată peste obrazul înmărmurit 
al moșşierilor, în bulboane fierbinţi. Aceasta este senzaţia 
produsă de versul arghezian : de revărsare iminentă a unor 


93 


Ana Selejan 


ape tulburi, tot mai dese și de nestăvilit. Limbajul eroilor 
este acum fără menajamente: am spune, urât, scrâșnit, 
strident, plin de invective. Glasurile țăranilor îi încolțesc 
pe ciocoi din toate părţile, câinoase cu câinii: - 


Ăsta trăiește cât butucul roții 
O să ne-ngropi și strănepoții, 
„ Parșivă spiță de boier, 
Și ne jupoi rugându-te la cer. 
Scrâșneau din dinţi și din măsele, 
Țăranii goi, cu ce-au rămas din piele. 
Te săturăm noi de bănet! | l 
Mânia le crescuse-ncet-încet. (...).” (M. PETROVEANU). 


* 


Răzbunarea pământului „(...) Pe teatrul răzmeriţei se 
perindă scene de o violență absolută și regizate de poet cu 
un realism atât de fioros, dacă se poate spune, încât ajung 
halucinante. Un ciocoi este redus literalmente la neant 
după o întreagă comedie a preparativelor suprimării. (...) 
Chipul de căpcăun al secătuitorului îndreptățește și chiar 
cere să fie răsplătit cu o pedeapsă nemaipomenită, cu 
desființarea. Urmează momentul prinderii boierului aflat 
în trăsură, pe șosea, al invitării, în chip de somaţie, a 
acestuia de a-și aşterne de veci: 


Dă-te boierule, zic, jos, / Și nu tipa, că-i de prisos, 


al așteptării ca boierul să-și isprăvească portocala care 
este ultimul lui act de sfidare a mizeriei norodului: Mai 
linge-te pe dește / Să nu pierzi nici un strop / Și haide, 
hopa! Hop! 


Al serviciului funebru: 


Un clopot de biserică săracă / Se auzea dogit în de- 
părtare/ / Vezi câtă grijă are / Și popa de sorocul du- 
mitale ? (...). 

Apoi, după atare joc de ceremonii lugubre, vine exe- 
cuţia întreprinsă cu tenacitatea rece cu care ne-a obișnuit 
Pătru al Catrinii și care-l înapoiază ţărânii pe stăpânul 
barbar, ca pe o fiinţă făcută din putreziciuni, într-un ceas 
de coșmar al firii: 


Mocirle, sânge, bale,/ Le-nghiţea cu liniște țărâna, / 
Atoate peste oameni și legi, și timp stăpâna, / Ca 
stropul de cerneală hârtia sugătoare / N-a mai rămas 
nimic din medulare, / L-au ciocănit călcâiile ca-n piuă, / 
O noapte-ntreagă pân-la ziuă, / Și oasele, și ele, au pie- 
rit. / Intrase-ntreg ciocoiul pedepsit. Fărâmă cu fărâmă, 
frământată (...). 


Măreţia atroce a faptei constă în credinţa, fie și obscură, 
a săvâr-şitorilor ei de a fi astfel exponenţi ai unei legi care 
nu este numai a dreptăţii, ci a vieţii înseși insultată secoli 
de-a rândul de boieri. (...) 

Speriate, interesele lor fundamentale de proprietari se 
unifică şi pretinsele conflicte politice dintre partidele de 
guvernământ, liberal și conservator, amuţesc într-o îm- 
brăţișare generală. (...) Poetul ia biciul în mână și ples- 
nește în dreapta și în stânga «monstruoasa coaliție»: 


Domnișorii se adună / Să se sfătuie-mpreună. / În 
cincizeci de ani la sfat / S-au scuipat și înjurat, / La 
coșciugul mortului, / Ca la ușa cortului, / Mari ciocoi și 
mici ciocoi, / Ciocoi vechi și ciocoi noi, / Corbi în stoluri, 
câteșcâte, / Ca pe hoituri tăbărâte, / Dumicând același 
leş, / La mâncare înțeleși. 


Instinctul de conservare, asociat cu o furie deşănţată 
împotriva maselor, îi împinge pe democrații patriotarzi la 
o disperare publică și zgomotoasă, la fuga peste graniţă, 
la implorarea târâtoare a ajutorului străin: 


Un boier, vechi cărturar, / La un ochi c-un ochelar, / A cerut 
să intre-n țară / O armată din afară, / Orișicare, nu îi 
pasă, / Cu stăpânii înțeleasă, / Ca să fie chezășie / De 

huzur și de moșie. / Patrioti de vorbe mari, / Cărturari, 
necărturari, / Unii daci, alții romani, / Sunt cu noi până 
la bani. / Încercarea dacă vine, / Ori cer oștilor străine / 
să le fie-ntr-ajutor, / împotriva tării lor. / Care geme, 
„care plânge, / Înecată-n fum și sânge. [...) (..) (M. 
PETROVEANU). 


+ 


Barbarie şi demnitate: „Devotat cu totul memoriei lui 
1907, Tudor Arghezi n-a șovăit nici înaintea ultimei și 
celei mai importante sarcini trasate de adevărul istoric: 
condamnarea trecutului ca asasin al răsculaților. (...) 

Mărturia poetului acuză cinismul masacratorilor în 
preocuparea acestora de a acoperi întocmai procentajul 
de morți planificat, de a semăna ţara cu morminte: 


Stăpânii judecății, fără jind, 
Dau pildă și osândă ce faptei se cuvine, 
Că țara ne rămâne, socotind 
Cu treizeci de morminte mai puţine. (...) 


Lovitura morţii, colectivitatea o primește cu o muţenie 
senină, cu o demnitate firească. Calmul ţăranilor, lipsit 
chiar de sfidare, acoperă răcnetele boierului și ale colo- 
nelului: : | 


Și mai deștepţi decât stăpânul lor 
Nu-ncep, vorbind, cu «poate» și cu «dacă» 
Şi, în auzul treaz al tuturor 

Știu să răspundă și știu să tacă. 


Răsculații refuză umilirea de a face pe plac colonelului 
strigând «trăiască generalul» (Averescu) și scot din sărite 
pe Conu Alecu, care: 


Smuci cureaua burţii din loc, cu cataramă 
Şi-ncepu pe oameni, cu urletul «Trăiască» 
Pe faţă, peste gură, și pleoape să-i plesnească. (...) 

Am fost nevoiţi să sugerăm doar că 1907 are un filon 
îndepărtat dar profund în biografia artistică a lui Tudor 
Arghezi. Studiile vor documenta această afirmaţie. Și tot 
ele vor întări convingerea că 1907, dacă a fost clădit pe un 
vechi fundament, nu s-ar fi ridicat fără concursul ideo- 
logiei clasei muncitoare. Din acest punct de vedere trebuie 
apreciată, laolaltă cu ascuţimea viziunii poetului asupra 
trecutului și claselor exploatatoare, laolaltă cu ardoarea 
pasiunii sale politice, cu dragostea sa fanatică pentru 
revoluţii și sesizarea laturii anarhice a mișcării rurale, 
necălăuzite de proletariat: 


Credeam c-aduceți care încărcate, 
Vite și cai, și pâine, frate 

Am ascultat cirezi și turme, herghelii, 
Arzând de vii 

O noapte-ntreagă au gemut 

Atât v-aţi priceput? (...) 


1907 a suscitat, alături de aplauze, dezaprobări vio- 
lente din partea vrăjmașilor socialismului, dinlăuntrul și 
din afara graniţelor. (...)” (Mihail PETROVEANU). 


* 


Considerând volumul 1907. Peizaje „o sărbătoare a 
poeziei românești”, Ov. S. Crohmălniceanu insistă nu nu- 
mai pe efectul de instigare și ură al versurilor devenite 
„aici pentru întâia oară expresia unei conștiințe revolu- 
ționare” ci și pe istoricul acestui sentiment liric îndelung 
reprimat și totodată motiv poetic, circumscris între două 
epoci: epoca Faclei (1912) și epoca „spaimelor mistice și a 
marilor descurajări” (Cărticica de seară, 1935). 

Cum bine știm, în acest interval, Tudor Arghezi și-a dat 
măsura adevăratei sale originalităţi lirice prin volumele 
Cuvinte potrivite (1927) şi Flori de mucigai (1931). Dar Ov. 
S. Crohmălniceanu are altă părere: „Între aceste două 
epoci se înscriu ani lungi de căutări și rătăciri, de ridicări 

şi căderi, de zvârcoliri dureroase şi de împăcări înșe- 
lătoare, de triumfuri și catastrofe (...). Sub ea, imaginea 
adevărată, integrală a anului 1907 cu toate «peizajele» lui 
rămânea încă ascunsă. Abia momentul avânturilor regă- 
site. de astăzi a fost în stare s-o scoată la iveală şi s-o 
lumineze din plin, mai mult ca oricând în spiritul făgă- 
duielii din Testament”. 

Mai perspicace, totuși, decât ceilalţi aajmelitatori, Ov. 
- S. Crohmălniceanu prevede o justificată obiecţie: diluția 
lirică, descriptivismul, versificările care au înlocuit celebra 
concentrare metaforică și o parează cu destulă abilitate: 
„Spuneam că în ciclul 1907 Arghezi caută și reușește să 
scape versurile sale de umpluturi prozaice. Dar ce se 
înţelege prin aceasta? Ce distinge versificaţia de poezie ? 
Iată o întrebare la care nu m-aș încumeta să răspund 
foarte categoric și sentenfiga, Cee poezia? Mai degrabă aş 
fi în stare să spun ce nu e”. 

Dar răspunde şi încă bine, ilustrând cu exemple de 
„versuri tiranice obsesive”, de mare „putere rezumativă” 
din creația anterioară a lui Arghezi și din ciclul 1907. Le 
reproducem, căci ele răstoarnă întregul eșafodaj de argu- 
mente prin care criticul dovedeşte că prin 1907 și Cântare 
omului „arta poetului şi-a regăsit expresia ei cea mai va- 
labilă”. 

Așadar, de o parte: 


Durerea noastră surdă și amară | 
O grămădii pe-o singură vioară. (Testament) 


` Tot una-i ce faci 
Sau culci pe bogati, sau scoli pe săraci. (Cina) 


Apropiată mie și totuși depărtată, 
Logodnică de-a pururi, soție niciodată. (Cântare) + 


Iubirea noastră a murit aici 
Tu, frunză cazi, tu creangă te ridici. (Oseminte pierdute) 

Şi dincoace: „Și în 1907 există asemenea versuri. Cele 
mai multe au fost citate până acum. Dar lista lor nu s-a 
terminat. De exemplu: 


E-o domnișoară-naltă, subțire și trecută 
Și nu e nici femeie de tot și nici bărbat. (Duduia) 


Nu căuta dreptatea domnească, frățioare, 
Ia pe ciocoi ca hreanul și dă-l pe râzătoare. 
(Pe răzătoare) 


De-o parte puști şi tunuri, de alta mâna goală, 
Prostimea puturoasă și pătura deșteaptă. 
Eşti gata generale ? Că gloria te-așteaptă. (Punga) 


Într-un ceas vijelios 

Timpul s-a întors pe dos 

Şi se stinse deodată 

Ca o lampă răsturnată. (Doină pe Nai). 


Dar să citim un fragment din studiul lui Ov. S. Croh- 
mălniceanu: „Poemul 1907 reprezintă nu numai împli- 
nirea unei datorii mai vechi, a lui Arghezi, faţă de morţii 
răscoalelor, ci și o sinteză de formule artistice încercate 
ale marii creaţii argheziene. El ilustrează un adevărat salt 
calitativ în evoluţia ideologică a poetului. Verbul lui răzvră- 
tit devine aici pentru întâia oară expresia unei conștiințe 
revoluţionare, luminată de idealurile clasei muncitoare. 
Peizajele răscoalei au o adâncime uimitoare, sunt dese- 
nate în linii sigure, de un realism zguduitor. Toate resor- 
turile sângeroasei tragedii sociale - așa cum numai o 
concepție științifică asupra istoriei le putea dezvălui — apar ` 
limpede înaintea noastră. (...) 

Regimul proprietăţii private asupra mijloacelor de pro- 
ducţie e văzut în efectele sale înfricoșătoare, de stăpânire 
însăși a vieţii celor mulţi și umili, închiși parcă de vii 
într-un uriaș sicriu. 

„Și cheile-s la ei 

O mână de stăpâni cu shei 
Care descuie tara și o încuie 
Ca un coșciug bătut în cuie 


Sistemului exploatării crâncene ciocoiești prin învoieli 
agricole, dictate sub presiunea foamei, i se descoperă 
latura monstruoasă, halucinantă. Boierul - arată poetul 


„„ Se face veacul de când tot îngroapă 
Bărbaţi, neveste, văduve, copii 
Ca în pământ, în munci, și-n datorii. 


Arghezi dă o imagine cutremurătoare a urii pe care 
țăranii o poartă boierilor. Sub izbucnirea ei înverșunată, 
însăși materia se pleacă înspăimântată și-și schimbă pro- 
prietăţile. Pe ciocoi, satul îl calcă în picioare — am mai 
spus - făcându-l, într-adevăr, una cu ţărâna. (...) 


Aduceți-mi încoace un ciocoi — explică el 
Şi-n fața dumneavoastră cuprins de două gânduri 
Eu singur, cu călcâiul meu, îl îngrop în scânduri. (...) 


Teribila vervă pamfletară argheziană, cu obiectul ei atât 
de concret social se revarsă în versuri (...). Așa se întâmplă 
cu ciocoiul avocat, urmărit fără cruţare în fișa biografică, 
combinațiile politice și profesionale, apucăturile intime și 
relațiile cu părinţii, scuipat în sfârșit cu o imensă scârbă 
printr-o memorabilă strofă invectivă: 


Așa se face măre, că bietul de ţăran 
Rămâne singuratic, uitat din an în an. 
Odrasla lui stricată îl ține ca pe vite 

Să tragă-n jug la moara lichelei ciocoite. 


La o egală acțiune corosivă e supusă neputința îngâm- 
fată a feciorului Cucoanei Mari, «boierul de treflă și birlic», 
sau sadismul Duduii la care «în loc de fraga guri-i crestat 


100 


Literatura în totalitarism. 1955-1956 


un buzunar». lar ca supremă batjocură, Cuconului Alecu 
lliescu, marele moșier și elector de Olt, i se bate efigia 
caricaturală în materialul nobil al sonetului: 


- Pe Alecu Iliescu partidul liberal 

L-a pus pe Olt mai mare și, uns pe cinci județe; 
E cel ce-a spus odată-n Senat, în tinerețe 
Primatul României că-i autocefal... 


Arghezi aduce un mod propriu, personal, de a vedea 
lucrurile, diferit de al lui Rebreanu. La el tăria masei 
țărănești nu se impune atât ca izbucnire elementară, ca 
erupție. vulcanică a unei îndelungi exasperări colective, în 
fața manifestărilor căreia voința individuală aproape că 
dispare cu desăvârșire, cât ca o încruntare ursuză a oame- 
nilor, ca un refuz batjocoritor al lor de a se mai supune 
unei ordini întoarse, nenaturale a lucrurilor. Lumea în- 
treagă se scutură parcă de o tutelă înjositoare. De aici 
disprețul imens pentru ciocoi. 

Acesta e văzut dezbrăcat de toate insignele puterii, ca o 
făptură căzută sub umanitate într-un regn scârbos al 
paraziţilor. Despre ciocoiul din O răzbunare oamenii spun: 


A fost un soi de spumă 

De zgârciuri încleite, cu oase, ca de gumă... 

N-a fost nici om ca lumea, n-a fost măcar bărbat, 
Că sta mai mult în perini și da porunci culcat. 

Îi putrezise carnea pe oase, din strămoși. 

Ca tuturor acestor bitangi de domni frumoși. 
Fătaţi de morţii puhavi, de acum câteva veacuri, 
Ei se târăsc prin viață cârpiţi și dreși cu leacuri. 


Duduia, Cocoana Mare, Avocatul, Coconu Alecu sunt 
ființe deficiente, în care omenescul s-a chircit, s-a de- 
gradat. Pe boier, ţăranii lui Arghezi îl numesc — ameste- 
când scârba cu ura > jigodie, hoţ, bătrân, cioclu, ciocoiule 
borât, lichea, omidă, gândac, păianjen, lipitoare. (...) 

1907, ca și Cântare omului, reprezintă în creaţia lui 
Tudor Arghezi o întoarcere violentă, fericită, către social. 
Sub efectul ei, însăși arta poetului și-a regăsit expresia ei 
cea mai valabilă, și încă sub semnul unei concepții de 
viață noi, superioare. Aceasta nu-i un fapt literar oarecare. 
E o sărbătoare a poeziei noastre”. 


* 


Întoarcerea „violentă”, efect al „unei concepţii de viață 
noi, superioare” — cum conchide Ov.S. Crohmălniceanu — 
a liricii argheziene spre socialul interbelic este salutată și 
de SAVIN BRATU?5. Adevărul este că poetul, prin cari- 
catura fără precedent liric a „exploatatorului” era, cum se 
spune, „pe linie”, pe linia ideologiei oficiale. Nu întâmplă- 
tor toate interpretările scot în relief acest portret grotesc. 
„Factorul esenţial nou al acestei faze în creaţia argheziană 
este cel al clarificării ideologice, al înţelegerii lumii și 
societăţii de pe poziţiile materialismului dialectic şi istoric, 
accentuează și S. Bratu. Și continuă: 

„Poemul 1907 la o distanţă de aproape o jumătate de 
secol de la arta poetică a tinereţii, îl îndeplinește în pleni- 
tudinea înţelegerii forţelor sociale, care se înfruntă, și a 
perspectivei revoluţiei socialiste triumfătoare. (...). Nou- 
tatea experienţei argheziene în 1907 constă în deliberata 
adunare a diferitelor peisaje într-un întreg, încărcat cu un 
sens general şi transmițând un mesaj ideologic. Fără să 
aibă o desfășurare epică, fără să-și propună aceasta, 1907 
își organizează peisajele demonstrând și îndreptând totul 
spre perspectiva din Epilog. (...) 

«Primul peisaj» — prima imagine cinematografică a docu- 
mentului, aduce pe prim plan portretul etic și social al 
ciocoiului, stabilind un prim raport ciocoi-țărani: moșia, 
crescută neîncetat pe spinarea țăranilor, copleșește întin- 
derile, ajunge «până la noi în casă», ca o ființă monstruoasă, 
elefantiazis nezăgăzuit, umplând tot spaţiul (...). De fapt, 
omul — ciocoiul — dispare ca individualitate îndărătul forţei 

sale economice, îndărătul proprietăţii sale care-l simboli- 
zează prin imaginea ei acaparantă, înăbușitoare. Al doilea 
«peisaj» aduce pe primul plan omul, cel care cheamă la 
lupta indivizilor asupriţi împotriva moșiei. (...). Epilogul, 
concentrând acumularea de sensuri de până acum, lasă 
să izbucnească caile fie teii răsturnării definitive a orân- 
duirii exploatatoare. 

1907 aduce în viziunea sa peisajista” un element pro- 
priu fazei de clarificare ideologică, de resituare pe poziţii 
direct combatante: îndemnul direct, agitatoric, încărcat 
cu violența dură a pamfletului arghezian. Îndemnul acesta 
constituie un laitmotiv, diferențiat formal, care leagă între 
ele peisajele şi menţine filonul chemării la luptă. 

Între primul peisaj și cel de-al doilea, distihul de culmi- 
nare al primului e parcă un fel de motto la cel de-al doilea: 


Nu căuta dreptatea domnească, frățioare, 
Ia pe ciocoi ca hreanul și dă-l pe râzătoare. 


Imperativul răscoalei e același, și de aceea revine ca un 
refren: 


Ai dus-o-ntr-o scrâșnire tăcută, însă are 

O margine rostită răbdarea orișicare. 

Ia furca taică-n mână și-ascute-i bine dinţii. 
(Răzvrătitul) 


dar și ca o morală: 


Vezi dacă ceri tot mila tuturor ? 
Dumitre, pune mâna pe topor! (Arenda) 


Tabloul sintetic al societăţii burghezo-moșierești în ele- 
mentul ei esenţial, acela al împărțirii în exploatatori și 
exploataţi, înlocuiește elementele directe prin alegorie: 


Așa că-n vremea ei de ridicare, 
Trăiau în țară două alăturate popoare 

Ca două ape blestemate, 
Să zacă-n două mătci apropiate, 
Să nu se întâlnească nicidecum, 
Una să sece-n drum, 
“Sorbită de pustie, 
Și alta, subțiată, s-ajungă-n marea vie. (O răzbunare) 


Ţăranii răsculați sunt purtătorii dreptăţii care trebuie 
să se înfăptuiască, de aceea Pătru al Catrinii și nevastă-sa 
se transformă din acuzaţi în acuzatori, iar răzbunarea 
aproape incredibilă a «dumicării» ciocoiului cu pământul 
«era parcă dreptatea ce-o face chiar pământul». Conștiinţa 
deplinătăţii pedepsei (până ce din „ciocoiul pedepsit” n-a 
mai rămas decât o pată pe ţărână) se întâlnește cu con- 
știința duratei, cu receptarea și acumularea timpului în 
succesiunea fragmentelor lui cele mai mici, după ritualul 
adunării încete a otrăvii «până se umple oala».(...). 

1907, ca operă finită, nu are precedent în creaţia arghe- 
ziană. Ea aduce în literatura contemporană mărturia forţei 
creatoare a unuia din cei mai mari poeţi ai noștri și a 
ideologiei clasei muncitoare care, întâlnindu-se, au dus la 
o nouă treaptă cuceririle artei argheziene, dezvoltând şi 
unind posibilităţi și experienţe anterioare”. 


* 


/ 


Tot MIHAIL PETROVEANU? își propune să dezvăluie 
altă faţetă a liricii argheziene datorate „înnoirii filosofice” 
a autorului; cu un fragment din comentariul acestuia 
încheiem acest tablou, cu menţiunea că în note?” infor- 
măm și asupra altor contribuţii critice. 

Cântare omului (I) : „La apariţia în reviste, Cântare omu- 
lui, primul ciclu din volumul cu același titlu, a fost privită 
cu încântare ca și 1907 dar şi cu o uimire justificată de 
înnoire a filosofică a poetului. Înfierând pe asasinii țăra- 
nilor răsculați, autorul lui 1907 încheia un rechizitoriu 
început în anii tinereţii sale — firește, stăpânind azi o 

conștiință politică superioară, mult mai ascuţită. Ca să 
înalțe o cântare omului, el a trebuit să își inmoaie condeiul 
într-o cerneală preparată din substanţe cu totul noi. (...). 
Să analizăm deocamdată primul obiectiv al poetului, cel 
legat de lupta omului cu natura, pentru ca în numărul 
următor să ne oprim asupra celuilalt, lupta pentru liber- 
tate socială. Din capul locului este izbitor că divinitatea 
este o ipoteză nu numai inutilă teoretic, dar grozav de 
împovărătoare. Condamnând omul la ocna veșnică a ani- 
malităţii, la neputinţa de a se ridica deasupra făpturii sale 
«bicisnice», biserica îl împiedică să prindă aripi. De aceea, 
revolta omului împotriva «dumnezeilor» este revolta dem- 
nităţii împotriva umilinței: 


Dacă ce spune cartea din vechi e-adevărat 
Că ieși din frământarea țărânei cu scuipat, 
Baţjocura-i plătită cu vârf și răzbunată. 

Nu trebuia să cugeti tu, vierme, niciodată. (asa 


Apostrofa insultătoare, luciferică cum ar fi spus roman- 
ticii, la adresa himerei cerești, se combină cu elanul teribil 
al celui ce înfruntând Zeci de dumnezei / Îngrămădiţi pe 
tine și poruncindu-ți: Crede ! Cucerește pământul, zările. 
Omul se duce până la stele, într-un avânt sălbatec, de 
unde se întoarce cu flacără dar și cu mâna arsă cu care a 
scormonit în jarul alb. 

Accentul pus pe latura dureroasă până la sacrificiu a 
luptei pentru progres face ca bătălia colectivității pentru 
eliberarea ei de sub tirania fricii să se concretizeze, să 
devină o realitate aproape fizică. (...) Nu e de mirare că un 
act elementar ca ridicarea omului de pe sol se profilează 
pe fundalul timpurilor ca o întreprindere eroică și hotărâtă 
pentru soarta sa glorioasă, de atunci încoace (+. 


Fuseși blestemat 
Să zaci în neputinţă, de asemenea călcat. 
Dar chinuit de râvna de a fi, muncit de gând, 

Miracolul trezirii l-ai săvârșit voind, 
Tiai dezlipit pământut-de buze la picioare 
Slujit de-aici-nainte de mâinile ușoare. (...). 


Vederea comparată, ca să spun așa, între momentul în 
care omul și-a făurit primele unelte şi momentul actual în 
care mânuitorul ciocanului și ferăstrăului de odinioară a 
cucerit spaţiul și a pătruns în intimitatea atomului, îi pri- 
lejuiește măsurarea distanţei uriașe parcurse de semenii 
săi și exprimarea încrederii în aptitudinea omului de a 
prelua conducerea lumii: 


E timpul, slugă veche și robul celui rău 
Tu, omule și frate, să-ţi fii stăpânul tău. 


Revine, așadar, lui Tudor Arghezi meritul de a fi opus, 
cu o vigoare artistică proprie, o concepție umanistă, plină 
de speranţă în destinul nobil al omului, în capacitatea 
acestuia de a-și cuceri libertatea CS 


* 


Conştiința și aspirația spre libertate care s-a izbit mult 
timp neputincioasă de zidurile rânduielilor sociale ne- 
drepte furnizează al doilea motiv Cântării omului. l 

Ca în 1907, dominatia unei pături subțiri asupra majo- 
rității muncitoare apare și aici la fel de clară și odioasă. 
Impresionat de durata atât de mare a asupririi, poetul nu 
o poate măsura în cifre istorice, ci cu termenul cronicăresc 
«vremi» (Și-a mai trecut o vreme, și zeci de vremi și sute / Și 
mii de vremi, pe număr, în şir, nemaiștiute.). (...) 

Critica claselor de sus, fără să aibă înverșunarea colo- 
rată și inventivă din 1907, se nutrește dintr-o ură și un 
dezgust foarte arghezian, câteodată chiar prea arghezian, ca 
în A mai trecut o vreme. de prisos încărcată cu buboaie și 
mocirle duhnitoare. Mai izbutită din acest punct de vedere 
este poezia A fost o noapte oarbă, bazată pe contrastul 
violent dintre forţa irezistibilă a revoltaţilor și lașitatea 

cârmuitorilor. În timp ce mușuroiul de curteni se risipește 
şi bicisnicul vodă se ghemuie în cea mai intimă dintre 
încăperile sale, mulțimea irupe ca o stihie dintr-un decor 
pe care Arghezi îl numește apocaliptic. 

Caracteristica versurilor despre care vorbim este fondul 
lor popular. Despuierea şi oprimarea sunt văzute în spirit 
tradițional țărănesc, adică având la bază setea de avere, 
rapacitatea și trufia unui pumn de trântori care își satisfac 
poftele prin intimidarea și înșelarea bunei credinţe a pros- 
timii. i 


Din vremile bătrâne, cinstit, copilăros, 
“Poporul blând primise pământul drept prinos. 
Bogata moştenire l-a așteptat, muncită, 

Să-i dea rodire nouă,-nsutită și-nmiită, 

Şi avutia zestrei spori îimbelșugată, 

Dar iată că mâncăii șireți se și arată. 


Ridicarea popoarelor la nivelul de unde pot desluși 
pricinile nenorocirilor lor se înfăptuiește tot cu mijloacele 
stilului și gândirii populare. Dincolo de graniţe, oamenii 
discută între ei și decid unirea peste capetele opresorilor, 
cu o familiaritate de vecini care descoperă, ca pe un lucru 
firesc dar de mult uitat, frăția : 


Ce ti-am făcut eu ţie, ce mi-ai făcut tu mie, 
Ca tara ta să fie cu-a mea în dușmănie ? 

Ne pasă, oare, nouă, că domnii-n capitale, 
Se-ngână ca dulăii rânjiți şi-şi dau târcoale ? 
Ni se sporește vlaga și grâul ni se coace 

Mai repede-n războaie decât în timp de pace? 


Din păcate trebuie să mărturisim că inelele ce formează 
ciclul Cântare omului n-au același procent de aur. [...) 
Tudor Arghezi, degajând avântul sublim către progres al 
omenirii din blocul inform al începuturilor ei trudnice - a 
căror urmă îi place să creadă a fi umbra veșnic însoțitoare 
a omului — a sporit blazonul poeziei românești. Iar dacă 

zbuciumul omului pentru guvernarea cosmosului ar fi 
fost impletit strâns cu lupta lui pentru sfărâmarea opri- 
mării, am fi căpătat un ansamblu pe deplin credincios 
spiritului filozofiei marxist-leniniste despre lume. E și de 
mirare până la un punct întrucât poetul însuși se arată 
conștient de necesitatea acestei legături. Nu spune el: 
N-ajunse-n luptă omul să biruiască firea / Că trebui să 
intre-n război cu stăpânirea ? Prin urmare a intuit adevărul 
că triumful integral al omului asupra materiei nu poate fi 
obţinut atâta vreme cât stăruie exploatarea. (...). Dar tot 
aici este de semnalat o limită a poziţiei autorului. Repre- 
zentarea naiv patriarhală a originilor și dezvoltării orân- 
duirii împărțite în bogaţi și săraci, pe temeiul instinctelor 
rele și al apucăturilor crude (...) nu corespunde învăţăturii 
științifice despre adevăratele cauze ale aceleiași realităţi. 
(...) De aceea, revoluția înfățișată de poet este mai degrabă 
o răzmeriţă țărănească de tip anarhic. Tudor Arghezi a 
găsit forma de a realiza mai bine ideologic şi artistic o 
sarcină asemănătoare în 1907. (Mihail Petroveanu). 


A.E. Baconsky 


Cuvântul lui A.E. Baconsky la Congresul scriitorilor n-a 
fost reprodus în presă, ca și alte intervenţii cu adevărat 
problematizante ; îl găsesc publicat de autorul însuși, în 
volum, în anul următor. Vorbitorul strigă adevăruri teribile 
în gura mare ; aproape toate spuse -în împrejurările știute — 
și de Al. Jar = doar că acesta apăsase pe cauza cauzelor: 
de degringolada valorică este vinovat partidul, prin încorse- 
tările impuse inspirației şi creaţiei. Mai subtil, A.E. Baconsky 
arată cu degetul spre altcineva, deși în aceeași direcţie: 
spre critica literară. 

Gândirea șablonardă, anchilozantă, vulgarizatoare a 
criticilor-ideologi, vigilenţa veșnic trează, sadismul adu- 
cerii pe linie în numele purității și eficienţei comuniste a 

operei, interpretările procustiene, mâniile neroniene, exe- 
cutările, direcţionările acestea și multe altele le dezvelesc 
dar mai ales le dovedesc în cărțile mele despre fenomenul 
literar totalitar românesc prin citat după citat, în aștep- 
tarea unui lector care n-ar trebui să le treacă cu vederea 
și înţelegerea. Astfel, cărţile mele se umplu de inepţii, dar 
continuu să înot în mlaștina subliteraturii pescuind în 
ape tulburi nu plevușcă ci rechini, aceia care, în alte 
sinteze (de pildă despre infamologia literară, ori despre 
cauzele vidului literar între 1948-1955) să figureze în locul 
în care singuri s-au așezat, chiar dacă, între timp, „s-au 
revizuit”, și ce era înainte decadentism reacţionar, prolet- 
cultism, realism socialist devine expresionism, simbolism, 
modernism, parnasianism, neoromantism etc. 

Si e de mirare cum, o mână de critici, nu mai mult de 
15-20 - stratificaţi după vârstă ori experienţă în trei gene- 
raţii, dar păstrând, cu insesizabile nuanţe, ideologia și 
misiunea plutonului începător: Sorin Toma, Ion Vitner, 
Mihai Novicov, Nicolae Moraru, Nestor Ignat, Ov. S. Croh- 
mălniceanu - e de mirare, zic, cum au reușit să încoloneze 
peste 200 de condeieri. Evident, mirarea mea este pur 
retorică. Cum retorică este și întrebarea: cine-i obliga să 
scrie la comandă ? Răspunsul, în linii mari, îl știu mulţi; 
dar în condiţionările lui istorice se poate afla numai din 
documente ; acesta este scopul cercetării mele. Cineva, nu 
mai știu cine, spunea că istoria o scriu cei care nu vor să 
uite și să se uite. 

Dar să revenim la A.E. Baconsky şi să-i ascultăm, 
„pentru început, cuvântul?’ la congres: 

„Cu toate că corapoartele au fost menite să constituie 
punctele de plecare pentru discuţii, trebuie să observ că, 
bunăoară, cel despre poezie a fost oarecum trecut cu 
tăcerea. Tovarășul Szemler a făcut în această privință 
câteva observaţii substanţiale și poate încă cel mult doi- 
-trei dintre vorbitori. (...) Aș vrea să-l felicit pe tovarășul 
Deşliu pentru modul ireproșabil în care a reușit să nive- 
leze și să banalizeze peisajul poeziei noastre. (...) lar dacă 

uneori raportul alunecă în teorie, aflăm de pildă că adânca 
«originalitate de compoziţie» a ciclului 1907, scris de maes- 
trul Arghezi, constă în... «poziţia sa făţișă de partea mase- 
lor populare». 

Noi suntem foarte fericiţi că avem acest prilej să aso- 
ciem pe maestrul Arghezi — ai cărui ucenici ne considerăm 
cu toţii, noi poeţii din R.P.R. — dar să fie aici secretul 
originalității marelui nostru poet? Dar oare ceilalți poeţi 
ai noștri — chiar tovarășul Deșliu, bunăoară, nu se situează 
fățiș de partea maselor populare? Și atunci care este 
deosebirea dintre cei doi poeţi? De altfel, în general, poeţii, 
așa cum apar în coraport .și departe de realitate, sunt 
îmbrăcaţi în uniformă, tunși cu mașina zero și porniţi în 
plutoane compacte să cucerească zările. (...) Care sunt 
particularităţile lor? Foarte simplu. De pildă, Beniuc «se 
identifică cu poporul», Veronica Porumbacu «se identifică 
cu felul în care privesc masele munca», în timp ce Frunză 
«vorbește în numele întregului popor». Apoi ni se spune că 
Maria Banuș e autoarea «răscolitorului poem» : Ție-ţi vorbesc. 
Americă! lar Frunză scrie Prietenilor din Apus, care este 
un răscolitor apel. La capitolul lipsuri figurează invariabil 
formulele : «greșeli de realizare și concepţie», «îndepărtarea 
de viaţă» sau «insuficientă cunoaștere a vieţii». 

Până și alegerea citatelor este subordonată virtuoasei 
nivelări. De cele mai multe ori versurile citate în sens 
pozitiv și cele în sens negativ sunt de egală valoare, încât 
ești complet nedumerit de ce unele sunt elogiate și cele- 
lalte incriminate. (...) Cred că veţi conveni și dumneavoas- 
tră că dacă un om n-ar cunoaște creaţia lui Beniuc și-ar 
face despre el o imagine cu totul falsă din citate ca acesta: 


Să uit amarul cântului de jale, 

Să-mi pară bine că avem fruntași 

În muncă și la sat și la oraș, 

C-avem motoare, cărţi, hidrocentrale etc. 


Cum a reușit să navigheze raportorul printre nenumăra- 
tele frumuseți atât de specifice activităţii lui Mihai Beniuc, 

făcându-se că nu le vede și ancorând la asemenea versuri 
nesemnificative — e o problemă greu de rezolvat. Foarte 
asemănător este modul în care ni se prezintă, prin citate, 
activitatea multor alţi poeţi, între care Marcel Breslașu, 
Cicerone Theodorescu - cu eternul său Certificat de ale- 
gător, Maria Banuș, Veronica Porumbacu, Victor Tulbure 
ș.a.m.d. (...). Pe mine personal mă poate lăsa complet 
indiferent felul în care mă prezintă și mă apreciază tova- 
rășul Deșliu, salutând în special poemele despre mineri, 
adică Balada despre Barta. Ţin să precizez, în fața dum- 
neavoastră, că asemenea versuri le consider cu totul regre- 
tabile şi dacă, bunăoară, Dan Deșliu care le tot citează 
mereu ar fi ispitit să le revendice paternitatea, i le-aș ceda 
cu deosebită plăcere. (...) 

Peisajul poeziei noastre noi este însă cu totul altul; e 
un peisaj plin de dramatism, de varietate și forţă impe- 
tuoasă. Poezia noastră nu e monotonă și uniformă. (...) 
Câteva modeste precizări de principiu voi încerca, totuși, 
să schiţez în cele ce urmează. 

Aș vrea mai întâi să-i mulţumesc tovarășului Deșliu 
pentru lumina pe care o aduce raportul domniei sale în 
problema proletcultismului. În concepţia proletcultismu- 
lui autohton, așa cum o arată coraportul, am cinstea să 
conduc o formaţie proletcultistă puternică, alcătuită din 
poeţi ca Mihai Beniuc și Veronica Porumbacu, Dumitru 
Corbea și Aurel Rău. Sunt copleșit de importanţa sarcinii 
acordate, pentru că, veţi recunoaște și dumneavoastră, 
nu e ușor să fii în fruntea unor asemenea proletcultiști 
înrăiţi! Cred însă că e o scăpare a poetului faptul că în 
raport se ignorează și o serie de proletcultiști ai genera- 
țiilor mai vechi ca Tudor Arghezi și Bacovia. 

Privitor la problemele poeziei noastre aș vrea să accen- 
tuez asupra a ceea ce numim lirică realistă. (...) Dacă ulti- 
mele decenii au însemnat o îndepărtare a poeziei noastre 
de realitate, ameninţând-o chiar cu o moarte anteică — 
îndrumarea dată de partid a readus poezia la realism, la 
rosturile ei umane de totdeauna. 

Care sunt limitele realismului în lirică, unde sfirșește 
realismul și începe banalitatea sau, dimpotrivă, elucu- 
braţia - iată probleme veșnic actuale și niciodată pe deplin 
rezolvate, pentru simplul motiv că în acest domeniu instru- 
mentele geometriei sunt inaplicabile. (...) Există, după 
părerea mea, o permanentă primejdie, mai cu seamă pentru 
poezie, de a degenera sub false auspicii realiste, în versi- 
ficare pedestră a faptului cotidian, luat în totalitatea lui. 
Această versificare pedestră are, după cum se observă, 
două modalităţi mai frecvente: pe de o parte anecdota 
povestită cu chicoteli și în modul cel mai șugubăţ cu 
putinţă, pe de altă parte comenatriul simplist și șablo- 
nard. Despre anecdota versificată nu € nevoie să mai vor- 
besc, specia e suficient de cunoscută și de odioasă. Din 
această categorie fac parte și Balada despre Barta, şi cea 
despre lăptari și alte câteva penibile eșecuri ale începutu- 
rilor mele întru realism. Le recunosc cu mâhnire și jenă și 
le reneg. Tot din această categorie fac parte și Tovarășul 
Matei a Veronicăi Porumbacu și Cronica din mina de căr- 
buni a lui Beniuc și unele poeme săltăreţe ale Mariei 
Banuș, așa cum este acela cu Strungul, plugul și condeiul 
care au început să chiuie. Ceea ce este rău e însă faptul că 
unii continuă să creadă despre operele lor de o asemenea 
factură că sunt perfect valabile. Mă gândesc, de pildă, la 
Dan Deșliu care, în volumul său de Versuri alese, apărut 
cu doi-trei ani în urmă, a găsit de cuviinţă să păstreze 
intregul balast de cronică rimată travestită stângaci în 
poezie. Şi aceasta, probabil, în numele realismului. (...) 
Pagini întregi sunt pline de asemenea materiale, ce-i drept 
din când în când pigmentate cu violentări de limbă ca de 
pildă : «compresoru-i tun de tunuit», «vântul mă vântuiește» 
sau vocative intime ca: «hai bădiță compresoare» sau «Hai 
noroc să trăiești, măi tovarășe Plan». Sunt, oare, asemenea 
banalități condimente folositoare cuiva? 

Multă vreme s-a acreditat părerea că ele plac maselor. 
Personal mă îndoiesc profund și cred că anumiţi critici — 
fraţi siamezi ai scaunelor redacţionale — care adeseori nu 

știu să deosebească secara de orz, ar trebui să renunțe la 
asemenea formule : «cititorii îl iubesc pe tovarășul X» sau 
«cititorii nu iubesc poezia lui Y». Să facă bine asemenea 
critici minunati și să nu-i atribuie cititorului toate câte se 
nasc în minunatele lor capete. (...) 

La fel de străin realismului este comentariul versificat, 
"relatarea terestră, monotonă și diluată care uneori umple 
pagini întregi de poem ca, de pildă, Bălcescu a lui Eugen 
Jebeleanu: | 


Nu e chip să-l cauti 

În guri de bordeie 

C-au în pumni țăranii 
Furci și reteveie. 

Cel bărbat când pleacă, 
În coșar cresc puști. 
«Vin măi logofete, 

din pușcă să muști». (...) 


Și așa mai departe, pagini și pagini, sute și sute de 
versuri, fără contur (...). 

Pe de altă parte, în numele realismului, unii poeţi refuză 
să utilizeze cuceririle artei poetice moderne și îi condamnă 
pe cei care o fac. Se vorbește mereu despre această pro- 
blemă și se insinuează anumite lucruri în legătură fie cu 
simbolismul francez, fie cu poeţii români din secolul al 
XX-lea ca Arghezi, Bacovia. Cred însă că adevărata primej- 
die în acest sens o constituie rigiditatea și spiritul dog- 
matic anchilozat. (...) 

“ Dacă vom ignora însă toate marile lor cuceriri în dome- 
niul artei poetice, al expresiei, al metaforei, dacă ne vom 
izola de ceea ce s-a scris și se scrie în ultima vreme, vom 
semăna cu ţăranul care s-a înfățișat la o mare expoziţie 
de invenţii prezentând o mașină foarte ingenioasă creată 
de dânsul, după o muncă de o viaţă. Performanţa era 
uimitoare, dar mașina ca atare era de mult brevetată și se 
fabrica în serie la numeroase întreprinderi din marile 
orașe. 

Mult mai actuală este în poezia noastră primejdia opusă 
și anume anacronismul mijloacelor de expresie, adevărat 
epigonism. Pentru că dacă poezia noastră trebuie să uti- 
lizeze limbajul poetic modern, ea nu poate apela astăzi la 
cel al lui Văcărescu sau Bolintineanu. Şi totuși o face 
adeseori. Iată de pildă Dimitrie Bolintineanu scrie: 


Cei ce rabdă jugul ș-a trăi mai vor 
Merită să-l poarte, spre rușinea lor! 


Iar în poemul Bălcescu de Eugen Jebeleanu, găsim o 
rezonanţă cu totul asemănătoare: 


N-a clintit Bălcescu 
Însă celălalt 
Tremură, căci parcă-l 
Vede mai înalt. (...). 


Se poate scrie astăzi, oare, ca la '48? Pot exista dili- 
genta și avionul cu reacție? Personal, nu cred” (A.E. 
Boconsky). 


* 


Placheta Două poeme apărută în 1956 încheie, în linii 
mari, primul ciclu al liricii baconskyene, cel realist-so- 
cialist, început cu volumul Poezii (1950), continuat cu 
Copiii de pe Valea Arieșului (1951), Cântece de zi și de 
noapte (1954) și Itinerar bulgar (1954), deși umbre și urme 
proletcultiste pot fi sesizate și în volumele apărute în 
1957, mai ales în Fluxul memoriei, cu toată selecția aucto- 
rială. Dar pecetea modernităţii, a unui nou stil și viziune 
lirică sunt dominante, iar rădăcinile lor pot fi detectate și 
în placheta de faţă; aproape toți comentatorii au remarcat 
faptul. Să ne convingem, nu înainte de a citi un scurt 
fragment din poemul Lucrări și anotimpuri sau Mișcarea 
de revoluţie, publicat întâi în 1955 în Gazeta literară?9, 
apoi în această plachetă 

. Priviţi pământul nostru semănat, 

Acest imens ocean în care doarme 
Dezastrul celor care l-au brăzdat 

Nu cu tractoare ci cu mii de arme. 
Priviţi pământul, voi dușmani de-acum, 
Vă domoliți furia voastră oarbă, 
Strămoșii voștri pulbere-s și fum, 
Mormintele s-au dizolvat în iarbă. 
Ascultati câmpul dimineața, seara, 
Vremea de aur, mareea grânelor, livada: 
Cel care le va cerceta cu spada | 
De spadă îi va fi sortit să cadă! ` 
Pământul vrea pacea holdelor 
Câmpia-vrea mașini, îngrășăminte, 
Ploi liniștite sau repezi, 

Și soarele cu raza lui fierbinte. 

Trec anotimpuri și apun departe 
Pe-ntinderea cu herghelii de cai. 
Aceasta e inima noastră. 

Aceasta e viața pământului — 
Noiembrie și luminosul mai. 

Drumul nostru duce înainte, 

Cu fiecare anotimp urcăm o treaptă — 
Sus peste vârfuri se aprind lumini 

Si țara comunismului ne-așteaptă. 


* 


„1955-1956 


PETRU DUMITRIU? comentează poemul publicat în 
presă : „O tăcere regretabilă a criticii literare s-a întins, nu 
știu de ce, în jurul poemului lui A.E.Baconsky, Lucrări și 
anotimpuri sau Mișcarea de Revoluţie. Tema e veche. [...) 
Autorul acestor rânduri, iubitor de poezie, și care pre- 
țuiește creaţia lui A.E. Baconsky, îndrăznește să-i spună 
însă că față de admirabila idee și față de frumuseţea 
concepției generale a poemului, o mai mare perfecţie a 
versului, o mai susținută strălucire a imaginii, o mai largă 
respiraţie și un ritm mai vast al frazării, sunt mai proprii 

pentru a exprima ideile poetului. Nu-i cerem să se arate 
pretutindeni un discipol al lui Whitman ; (...). Lui Baconsky 
însă îi aparţin și nu numai lui, ci și sufletului nostru în 
care ele vor rămâne, versuri ca: 


E-aproape ziua când 

Alături toți, întâmpina-vom timpul. 

Se adânciră stelele-n orbite. 

Și ultimele dalii ofilite 

În drumul meu și-au scuturat privirea. 

Mă plimb pe malul Oltului. 

Apa n-a mai crescut. 

Totuși, din când în când, apar bucăţi de lemn 
Plutind la vale sub pecetea tainei. 


Am dori ca poetul, reluând munca la acest poem, să fie 
mai consecvent cu sine însuși, să se menţină mereu la 
nivelul pe care e în stare să-l atingă, interzicându-și plati- 
tudinea și incorectitudini ce merg până la cacofonie («prin 
anotimpuri trec acum»), urmări, toate, ale grabei. Critica 
literară nu l-a ajutat pe Baconsky ; noi, însă, cititorii care 
îl iubim, îi adresăm aceste modeste observaţiuni și cererea 
să fie el însuși, în încercarea prezentă de a contopi marea 
tradiţie cu noutatea nemaivăzută a epocii noastre, în opere 
noi și strălucite”. | | 


* 


B. ELVINS!: „Este în poezia lui A.E. Baconsky o vădită 
strădanie de a renunţa la vechi tipare de versificaţie, de a 
părăsi arsenalul de procedee poetice curente. (...) Nu e 
mai puţin adevărat că Baconsky are adesea în faţă scrieri 
ale lui Arghezi, Bacovia sau Bogza și că farmecul aces- 
tor poeţi exercită asupra sa o marcată influenţă. Nu e o 
tutelă acaparantă și copleșitoare, ci o firească împărtășire 
dintr-un bun pe care dovedești că-l respecţi atunci când 
nu-l ignori. (...) 

Celebrând ploaia ca o binefăcătoare putere a naturii, 
un elixir de care lumea se pătrunde cu intensitate, o 
urzeală scânteietoare între pământ și cer, Baconsky pare 
a-i da un nou înţeles poetic: 


Plouă bogat peste câmpii și sate, 

Ploi străvezii peste orașe zboară. 

Flori mici și mari deschid petale colorate, 
Sorbind nectarul ploilor de vară. (...) 


Cele două poeme (Cântecul verii acesteia şi Lucrări și 
anotimpuri sau Mișcarea de Revoluţie) constituie un elogiu 
sobru și grav adus oamenilor înfrăţiţi cu natura într-o 
creatoare'muncă. (...) 


E vară iar 
“atâtea veri trecură 
Foșnind în fruntea plopilor subțiri. 


scrie pot desemnând tabloul acestei veri. (...) Ceea ce 
în primul rând realizează scriitorul e impresia de măreție 
a muncii văzută ca un ritual solemn, un sacerdoţiu: 


O, tu care muncești, oriunde-ai fi, 
Descoperă-te-o clipă și-ascultă peste țară, 
E ceasul sfânt când plugurile ară 

Pentru sămânța care va-ncolți. (...) 


Sentimentul curgerii vremii e unul din cele mai puter- 
nice în lirica lui Baconsky. El determină desigur o ușoară 
nostalgie, dar în nici un caz o tristeţe.(...) De aceea, sfârși- 
tul unui anotimp nu răsună în poezia lui Baconsky ca un 
final dramatic, o tragică moarte, ci e primul capitol dintr-o 
nouă și fragedă viaţă, ca în aceste remarcabile versuri: 


Frunza căzând, în fulgi s-a preschimbat, 
O frumusețe a trecut în alta [...). 


TEATA 

„ Când vara își dă sfârșitul, e un sfârșit imperial, clopo- 
tele bat prelung, totul se înveșmântează în culori strălu- 
citoare, e asfinţitul unei puteri glorioase, la catafalcul 
căreia admiri vitejia cu care a înfruntat și cea din urmă 
bătălie: 


Se stinge august undeva pe creste, 
_ In amurguri somptuoase de purpur arzând. (...) 


Trebuie însă să observăm că privirea pe care o aruncă 
poetul asupra oamenilor e adesea difuză și superficială. 
De aici vin destule versuri searbede și goale, pe care poezia 
adevărată le respinge (Acum amiaza lunecând ușor / Peste 
câmpii aripa încet și-o lasă / La umbră un utemist agita- 
„tor / Gazeta le-o citește după masă / Atenti ascultă fiecare 
rând... etc.). Poetul strigă numele oamenilor, dar nu se 
aude nici un ecou și totul pare o chemare înecată, înăbu- 
șită în depărtări. 

Aspiraţia de a-și înnoi poezia nu se poate realiza în 
afara unui contact mai strâns cu prezentul și oamenii lui. 
Tractoarele, batozele care circulă prin poemele lui Ba- 
consky par câteodată a fi doar elemente de decor care nu 
suplinesc necesitatea unei legături mai intime cu actua- 
litatea. (...) Se vorbeşte mereu de caracterul modern al 
poeziei lui Baconsky. E o realitate. Se vorbește, în același 
timp, de atemporalitatea unora dintre versurile sale. E și 
aceasta o realitate. Două direcţii atât de diferite nu pot sta 
una în vecinătatea celeilalte. Aceasta a înţeles-o și poetul, 
care caută să suprime contradicţia. 

În poezia lui Baconsky au răsunat la început unele 
accente grandilocvente, unele accente retorice și multe 
din versurile sale au fost doar o explozie de orgoliu juvenil. 
Volumul de faţă arată că poetul este pe cale de a-și cuceri 
o maturitate gravă, reflexivă, care are o remarcabilă pon- 
dere şi discreţie de ton”. 

* 


RADU LUPAN*?: „Spiritul modern, precum se știe bine, 
nu este o caracteristică a timpului nostru. Definit în mod 
curent ca o căutare a adevărului în termenii vremii, el e 
caracteristic activității spiritului uman în genere, fără 
deosebire de epocă. (...) Când A.E. Baconsky în Cântecul 
verii acesteia declară: 


Timpul în care m-am născut 
E orbita pe care alunecă 
Planeta nouă a gândurilor mele. 


el se reclamă, evident, a fi un poet modern. (...) 

O cercetare mai atentă a volumului Cântece de zi și de 
noapte în comparație cu Două poeme va arăta că nu în- 
cercăm să întreprindem exegeza unor declaraţii, fie ele și 
poetice, că nu stabilim trepte în evoluţia unui poet, călău- 
zindu-ne după afirmaţii care pot fi, mai la urma urmei, 
simple năzuinţi. Mai confuz exprimat în primul volum, 
mai adesea confundat cu o noutate eexterioară, spiritul 
modern în accepţia sa cea mai adecvată, mai intimă, e 
vădit prezent în multe din versurile celui de al doilea. (...) 

Pentru A.E. Baconsky, în multe din poeziile cuprinse în 
Cântece de zi și de noapte, această problemă se rezolvă pe 
latura ei exterioară. Prezentul era evocat de multe ori 
descriptiv, fără a se sugera adevăratele probleme ale celor 
ce-l trăiesc sau modul în care ei le pot lămuri. Iată, de 
pildă, versurile, care nu erau departe, în intenţia poetului 
de a constitui un tablou al fericirii generale, al viitorului 
nostru: 


Noi însă nu ne vom opri nicicând 
Vom duce steagul luptei înainte, 
Dușmanii toți îi vom zdrobi pe rând 
Cum se arată — cum îi ținem minte. 
Vom duce colectivele mai sus 

Și altele ne vom lupta să crească 

Tractoare încă multe-avem de-adus 

Larg să brăzdeze țarina sătească 

Ne vom sui pe dealuri să vedem 

Cum să tăiem luminii noastre cale 

Când apele vom auzi cum gem 

Cu mii de glasuri în hidrocentrale 

Bătrâni analfabeti de odinioară 

Atenti și gravi vor căuta-n ziar . 

Veşti de la Baia, de la Hunedoara..: (Pământul) 


O întreagă recuzită a epocii, nu veche dar uscată și cu 
care desigur nu se pot spune stihuri noi! (...). Tonul frecvent 
reflexiv al poeziilor lui Baconsky nu poate câștiga în vibra- 
ție lirică și în adâncimi, decât prin înlăturarea generalită- 
ților abstracte, seci și, în ultimă instanţă, prozaice. Poetul 
realizează cu adevărat imagini noi când renunţă la ta- 
blourile largi în aparenţă - în fapt simple înșiruiri de 
formule stereotipe de tipul celor amintite — când relevă fie 
cum consideră diversele aspecte ale realităţii gândirea 
omului modern, fie în ce mărturisește această realitate 
transformarea adusă de lucrările oamenilor de azi. 

Acest fel de imagini se găsesc mai adesea în volumul 
Două poeme. (...) Și nu doar prin menţionarea ultimelor 
cuceriri ale științei — energia atomică etc. Cum s-a afirmat — 
se sugerează în poezia lui Baconsky spiritul timpurilor de 
azi, ci prin contrastul acesta, realizat într-o judicioasă 
alternanță de-a lungul întregului poem, a alegerii pe care 
trebuie să o hotărască omul modern. (...) Spiritul nou al 
poemului nu ar putea fi sugerat, evident, nici prin repetarea 
lozincii mobilizatoare, maiakovskiană: «Cereale! Tone — 
zece milioane !». El este, în schimb, prezent în sentimen- 
tul acesta al omului care a pătruns misterul schimbării 
naturii, al determinării direcţiei ei biologice. (...) Abuzul 
verbal declarativ a dispărut aproape cu totul, muncile 
câmpului și bucuriile celor ce le împlinesc sunt înfățișate 
cu o sobrietate care le împrumută ceva din solemnitatea 
dezvăluirii uneia din marile taine ale firii: 

Frunza căzând, în fulgi s-a preschimbat: 

O frumusețe a trecut în alta 

Dealul din fată pare un monument ciudat, 
Pe care mii de sculptori l-au făurit cu dalta. 


Am insistat în rândurile de față mai mult asupra măsurii 
în care versurile lui Baconsky sunt animate de spiritul 
modern, deoarece, într-un fel, el e poetul care a clamat cel 
mai mult și mai stăruitor necesitatea poeziei de a fi astfel. 

Putem spune că invocaţia pe care o făcea într-un Post- 
-scriptum mai vechi: 


Cântecul meu, o, ani ai viitorului 
Din depărtări vă caută, vă cheamă. 


nu a rămas zadarnică. A.E. Baconsky s-a convins tot mai 
mult că nu poate fi poet al viitorului acela care nu e al 
prezentului, al timpului său. Şi Două poeme e o mărturie 
a acestei convingeri”. 


* 


MIHAIL PETROVEANUSS : „Petru Dumitriu, într-un arti- 
col publicat curând după apariţia în Gazeta literară a 
poemului Lucrări și anotimpuri şi, mai târziu, M. Dragomir, 
într-o dezbatere a aceluiași poem, organizată de biroul 
secţiei de poezie a Uniunii Scriitorilor, a vorbit despre 
Hesiod, iar B. Elvin a amintit într-un articol mai recent de 
caracterul virgilian al poemului. 

Remarca e și, totodată, nu e întemeiată. Prin obiectul 
și respiraţia vastă, Lucrări și anotimpuri se apropie de 
opera elenă. (...) Este atunci înrudit cu Bogza ? Desigur că 
prin solemnitatea, aerul de oficiere a unei slujbe, prin 
gesturi oratorice sau formule menite să sublinieze extraor- 
dinarul în obișnuit, da. Aceste trăsături se recunosc în 
special în Cântecul verii acesteia: O, slavă tie, falnic ano- 
timp / Mă-nchin în fața măreției tale [...). Poetul numește 

undeva munca sfântă cu o înfiorare de recules înaintea 
minunii istorice ce se îndeplinește: restabilirea fraterni- 
tăţii dintre om și lume, întrertiptă de lunga epocă de coș- 
mar a exploatării, a asupririi, a războaielor dintre popoare. 
De aceea, în mintea sa, tehnica industrială, maşinile agri- 
cole, avionul, în fine tot ce pe autenticii retrograzi îi înspăi- 
mântă, pe poet îl desfată, având certitudinea întrebuinţării 
lor binefăcătoare. La el, tractorul lunecă, câmpia vrea 
mașini, îngrășăminte, «mașşinile-s făcute pentru oameni». 

Colectiviştii citesc în mod firesc o carte despre fân sau, 
poate, despre culturi de in sau de legume, Despre colhozuri 
îndepărtate / Sau despre noaptea care stăruie-n lume /0 
carte-n care inima ascultă / Melodia vieţii fără sfărșit — / 
Ca niște glasuri îndepărtate / Și dragi / Se aud oamenii de 
azi şi de-ntotdeauna. Agitatorii de partid, intraţi și ei adânc 
în viața satului, par niște crainici vechi dar cu îndemnuri 
noi, de a-i mobiliza pe săteni în lupta pentru propria lor 
fericire. Chemările lor, lozinca vestită «Cereale! Tone - 
zece milioane» sună ca un salut amical, care, cu exigenţe 
tot mai înalte, va deveni și el tradiţional pentru o societate 
ce nu cunoaște limite ale buneistări. (...) Aici, la încruci- 
șarea dintre bucuria de a trăi viaţa socialistă pe pământul 
patriei și nostalgia către infinitul spaţiului și timpului, stă 
însuşi poetul. În el însuși mirajul vagabondării planetare 
nu are nimic primejdios. Poetul trebuie să viseze, nu nu- 
mai înainte în viitor, dar și în «spaţiu», să se plimbe în 
univers. Totul e să nu piardă drumul de întoarcere. În 
acest caz, artistic vorbind, efectele se resimt implacabil în 
golirea de substanţă sau în emfaza convenţională, într-o 
poză poetică. Aceasta și nu «schematismuLb imaginii clasei 
muncitoare, sau poate în genere a omului, constituie poate 
meteahna poetului”. | 

Maria Banuş 


Am citit aproape toate memoriile și revizuirile publicate 
până acum de principalii figuranțţi ai cărților mele : mi-am 
reprimat, de fiecare dată, imboldul de a pune faţă-n faţă 
imaginea trăită cu cea contrafăcută. Scrisoarea deschisă 
a Mariei Banușst mă face să mă abat (deși nu pentru 
întâia oară) de la pozitivismul programat. 

În anul de graţie 1996, Maria Banus continuă să creadă 
că opera ei realist-socialistă, născută din credinţă și cinste, 
are „unele merite literare ce au fost remarcate (...) de cri- 
tica de la noi și din alte părţi”. Quod erat demonstrandum: 
gloriile și monumentele de carton pe care le-a construit 
critica literară marxistă pot fi scoase dintr-o ierarhizare 
valorică de istorie literară, ori din circuitul percepţiei gene- 
rațiilor ulterioare, dar ies cu mult mai greu din mintea 
celui glorificat. Maria Banuș se referă la poemele Casa din 
Gori şi Ție-ti vorbesc, Americă!, și-l mustră pasional dar 
ferm („fără sechele”) pe Gabriel Dimisianu că face aprecieri 
critice eronate și „observaţii de ordin estetic nedrepte”, că 
dă „un greu verdict de ordin moral” când, în realitate, 
aceste scrieri pot „trece drept orbire politică dar nu drept 
model de idioţenie și de necinste”. 

Dar să citim o parte din scrisoare, în care, printre altele, 
se fac referiri și la culisele „cazului Al. Jar” menţionat 
anterior: 


„Stimate Gabriel Dimisianu, 

Dta să fii cel care scoţi poezia mea, Casa din Gori (din 
50-51) — pe care o dai, între altele, ca exemplu de oligo- 
frenie - din contextul istoric bine cunoscut ? Dta să uiţi că 
o lume întreagă avea memoria obnubilată de victoria Uniunii 
Sovietice împotriva Germaniei hitleriste și identifica izbân- 
zile armatei sovietice cu personalitatea lui Stalin și cu 
presupusul lui geniu? | 

E de conceput să nu realizezi că, scoasă din epocă, din 
curentul acesta de exaltare, o asemenea poezie, descope- 
rită acum, poate ușor trece drept orbire politică, dar nu 
drept model de idioţenie și necinste? (...) În treacăt fie spus, 
regăsesc în Casa din Gori, cu o stranie senzaţie de ireal, 
credința de odinioară, în «les lendemains qui chantent». 

În ce priveşte Ție-ţi vorbesc, Americă !, din păcate rea- 

“litatea nu e-n discordanţă cu tematica poemului, nici cu 
patosul care-l anima. (...) Poemul e conceput în formulă 
directă, discursivă, whitmaniană, maiakovskiană, ce nu 
se mai practică azi. (...) Dacă refuzăm o asemenea tratare 
lirică, mi se pare că nu putem, totuși, vorbi despre acest 
poem ca despre o producţie situată în sfera patologicului. 
Ba îndrăznesc să spun că, lipsit, poate, de inefabil şi de 
conotaţii sugestive, el are unele merite literare ce au fost 
remarcate, pe vremea publicării lui, de critica de la noi și 
din «alte părți». | 

Conchid : exemplele de idioțenie, din acea perioadă, nu 
mi se par bine alese. Ți-aș putea furniza altele, mai conclu- 
dente. Dar nu pentru necinste care, după Dta, ar fi sorgin- 
tea stupidităţii lor, așa cum, cu dezinvoltură, susţii. (...) 

Cer iertare celor ce ar citi aceste rânduri pentru că 
m-am ocupat de niște vechi poeme ale mele. Am fost 
nevoită să fac acest lucru deoarece, o dată cu aprecieri 
critice pe care le socotesc eronate, dai, stimate coleg, și un 
greu verdict de ordin moral. Observațiile de ordin estetic, 
oricât le-aș socoti de nedrepte, n-ar fi putut să-mi pună 
condeiul în mișcare. Patologia literară a fost un catalizator. 
Reacţia s-a produs. Pentru asta îţi rămân îndatorată. 

De ani de zile încerc să descâlcesc firele unui destin 
încurcat. Să clarific, să înţeleg, să mă liberez. De ce lucru- 
rile s-au petrecut așa și nu altfel? Și ajungând la oarecare 
limpezire, să împărtășesc și altora experienţa pe care am 
trăit-o. (...) Așa a fost. Și eu am fost în arcadia iluziei. Și 
eu am străbătut pământul ars al trezirii. Pentru mine ea a 
fost pe etape și teribil de lentă. Patruzeci de ani am tra- 
versat deşertul, cum scrie în Carte. (...) Credinţa nu-mi 

putea fi zdruncinată nici de cele mai eclatante dezminţiri 
ale realităţii. (...) Alţii, mai lucizi, și-au schimbat, în acel 
„timp, atitudinea. (...) Tot patruzeci de ani mă despart de 
teribilul 1956, care a deschis ochii multor intelectuali, din 
Occident, mai ales. Acești ani s-au petrecut altfel pentru 
mine. Trezirea a fost lentă și convulsivă. Poate că lucrurile 
vor deveni mai clare dacă voi evoca un moment crucial, mai 
bine zis, care ar fi putut deveni crucial pentru destinul meu. 

Participam la o ședință municipală de partid, în primă- 
vara anului 1956. (...) În februarie 1956, Hrușciov ţinuse 
raportul secret care dezvăluia crimele lui Stalin. Partidele 
comuniste fură, treptat, puse la curent cu secretul rapor- 
tului. Puternic traumatism în rândurile lor. 

Pe de àltă parte, intelectuali din ţările satelite, însu- 
fleţiţi de mișcările din Ungaria, începeau să ia atitudine. 
Demonstraţii studențești aveau loc și în România. Con- 
ducătorii de partid din țările frățești erau îngrijoraţi. Gh. 
Gheorghiu-Dej, politician abil și cinic, înţelegea să ia măsuri 
preventive. Cum cereau uzanțele și tactica, se începea cu 
membrii de partid și anume cu scriitorii. 

Prima victimă predestinată, perfectă în rol, era Al. Jar. 
Vechi comunist militant, evreu, scriitor de prestigiu, slo- 
bod la gură. Eu eram cea desemnată să-l denunțţ ca anti- 
partinic în adunare. Aveam alt statut. Dar, ca și el, eram 
aleasă cu schepsis în rol. 

Câteva zile înaintea ședinței. 

Gheorghiu-Dej îl invită la masă pe Jar. Se cunosc din 
ilegalitate. Sunt per tu: «Ghiţă» și «Jarule». 

- Zici că oamenii sunt nemulţumiţi și că le e frică de 
partid? Deschide gura în ședință. Vorbește. 

Si Jar vorbește. Vorbesc și alții cărora li s-a dat ghes. - 
Dar nu ei sunt cei destinaţi a fi victime exemplare. Jar, da. 

În pauză, biroul organizaţiei de bază este chemat la un 
aparte cu Dej. 

Eroul cântat de mine în Slavă eroilor Doftanei emite, 
deodată, niște fraze năucitoare : „Jar e un lumpenproletar 
din fundul Căii Dudești... Ce părere ai Dta, tovarășă Banuș ?” 

—... Eu cred că e un comunist adevărat. A luptat și în 
Rezistența franceză, alături de Olga Bancic, soţia lui — 
decapitată de nemți... E el cam-slobod la gură, dar e 
cinstit. 

-< — Dta ești cinstită. Nu el. a 

Și, fiind eu cinstită, mi se face cinstea să dau citire 
raportului, pregătit dinainte, probabil de tovarăși de încre- 
dere din C.C. Şedinţa se redeschide. 

Nu știu cum am ajuns pe estradă. Mi-e frig. Hârtia îmi 
tremură-n mână. De-abia mă ţin pe picioare. O să spun ca. 
Jar: mă tem de partid ? Toţi ne temem... Ce-o să urmeze ? 
Afară din partid. Afară din reviste. Şi copiii? Cum or să se 
uite la ei colegii, profesorii? Și el? Fără slujbă. Și eu, 
ciumată. Singură. Toţi se feresc de mine. Un corp străin. 
Aruncat în gol. Negru înaintea ochilor. O veşnicie ? O clipă. 
Deschid ochii. Citesc. Îl demasc. Antipartinic. Înapoi la 
locul meu. Am ajuns. Mă așez. (...) Eyi 

La patru decenii distanță, când îmi derulez filmul eveni- 
mentelor, nu mă miră atât cedarea mea din primăvara lui 
'56, cât faptul că atari șocuri n-au izbutit să-mi zdruncine 
credința. Asaltată de îndoieli, găseam puterea să le su- 
grum. Credeam că le-am ucis. Nici gând. Reveneau în 
forță. Aflam recurs şi refugiu în leninism. (...) În templul 
meu o singură icoană era admisă: Lenin. Sub semnul 
acesta și în numele lui, o să micşorăm falia dintre noi și 
tinerele generaţii, mă iluzionam eu. Căci observasem, cu 
durere, cum tinerii se îndepărtează de idealurile noastre. 

Recitesc, cu o ciudată senzaţie de inconfort, a doua 
versiune a poemului meu Ne recunoaștem, scris în dece- 
niul șapte. La începutul deceniului opt, titlul capătă, într-o 
nouă ediție, un semn de întrebare, Ne recunoaștem ?, iar 
ceea ce urma era un răspuns dezolant : Nu ! Nu mai puteam 
recurge la exorcism. Nu mai credeam în puritatea, în 
justeţea învăţăturii leniniste, în evanghelia noastră. (...) 

Inima mea continua să bată la stânga. 

Chiar dacă unii pot spune: sunt sechelele vechii boli: 
iluzia comunismului... Ştiu că nu e asta. A fost o boală de 

care m-am vindecat deplin. A avut grijă un doctor infai- 
libil: comunismul real. O realitate pe care, într-un târziu, 
_am perceput-o în adevărata ei înfățișare și esenţă (...). Nu 
m-aș angaja în nici un partid. Nu numai pentru că sunt 
prea bătrână și vaccinată. Pentru că am înţeles ceea ce ar 
fi trebuit să înţeleg acum aproape șaizeci de ani, când am 
citit cartea lui Julien Benda, La Trahison des Clercs, ple- 
doarie pentru neimplicarea cărturarilor în politică. (...)” 


* 


O înaltă preţuire“: „Maria Banuș a fost distinsă pentru 
poemul Ție-ţi vorbesc, Americă! cu premiul întâi și medalia 
de aur a Festivalului Mondial al Tineretului și Studenţilor 
de la Varșovia. (...)” 


* 


Poezie politică® : „Actuala poezie pe temă politică este, 
prin însăși natura ei, expresia puternică a vremurilor pe 
care le trăim. (...) Dreptul de a face politică (...) sunt cu- 
ceriri esenţiale smulse de marea mulțime a oamenilor 
simpli, abia în lumea și epoca noastră istorică. (...) Toc- 
mai de aceste semnificaţii noi (...) e încărcat ultimul poem 
al Mariei Banuș, Tie-ti vorbesc, Americă! Nu numai tonul, 
dar întregul sistem de imagini și simboluri ale poemului 
Mariei Banuș, creşte- cum am spus, organic prin această 
nouă accepţie a politicului — (...). E chemată să reflecteze 
asupra problemelor păcii și războiului nu America «pum- 
nului și linșajului», nu «patroana crimelor și orgiilor», nu 
«vrăjitoarea ce mână sabatul drăcesc al miliardarilor», ci 
America simplă, mama băieților și fetelor din birouri și 
fabrici, (...) faţa acestei alte Americi, cea adevărată, tru- 
dită, omenească, evocată cu rară forță sugestivă. (...) Cina 
în familie ilustrează unul din momentele cele mai înduio- 
șătoare și cele mai grave ale acestor istorii. (...) Problemele 
păcii și războiului, ale încordării internaţionale și ale 

șantajului atomic se nasc cu o tragică intensitate din 
însăși desfășurarea firească a acestor preocupări. 


Ce se alege din tot? / Ce vor să facă din micul meu 
univers ? / În mijlocul lui stă casa / În casă stă inima 
ei, / Ca un fruct stau sâmburii deopotrivă culcați în 
găoace / De ce vor să rupă fructul în bucăţi? 


În spiritul aceleiași discuţii de la om la om și pe tema 
celor mai simple adevăruri ale vieţii, poeta închipuie și în 
fața Europei, a femeii care, de asemeni, la ora aceasta nu 
doarme, nu poate să doarmă; (...). Miracolul limbajului 
comun s-a produs (...). Cele două lumi sunt acum uimitor 
de aproape: două vecine care stau peste drum una de 
alta, care se presimt, se ghicesc, dar nu se cunosc. (...) 
Discuţia despre pace și război purtată în acești termeni 
ajunge să definească uimitor de clar și conștiința politică 
superioară a lumii, care a trecut prin ororile măcelului. 
Europa vorbește cu o luciditate tragică. (...) 


O, mamă, / O, Americă simplă, / Să nu-ti fie dat să 
cunoști vreodat/ Gustul acesta al fericirii / Amestecat 
cu cenușă și sânge. (...) 


Adevărul, în forma lui cea mai evidentă ţâșnește într-un 
strigăt, dureros avertisment: Sora mea, prietena mea, / 
Nu-i prea târziu, (...) / Desfă-te din strânsoarea minciunii 
(...) Principala originalitate a poemului Mariei Banuș stă 
în profunzimea cu care izbutește să transpună în termenii 
artei un mod cu totul nou de a trata problemele politice, 
modul oamenilor politici. 

E curios însă că acestui poem mulţi i-au contestat 
tocmai originalitatea, oprindu-se la alura generală a ver- 
surilor și e amintit în legătură cu ele numele lui Pablo 
Neruda. Incontestabil că Maria Banuș care a și tradus din 
Neruda (...) a ales o modalitate de expresie poetică vizibil 
influenţată de cea a creatorului vestitului Canto general. 

E aici o abdicare de la ideea originalității artistice ? Nicide- 
cum. A fi tu însuţi nu înseamnă a descoperi un limbaj 
poetic cu totul nou. (...) În poezia Mariei Banuș evenimen- 
tele vieţii sunt trăite cu toată fiinţa într-o stare de mare 
receptivitate. Chiar zonele cele mai obscure ale simţurilor 
ajung să fie răscolite de intensitatea sentimentelor”. (Ov. 
S. CROHMĂLNICEANU) 


* 


Se arată lumea” : „Maria Banuș a dat recentului său 
volum - Se arată lumea - o organizare evident progra- 
matică, grupându-și poeziile din ultimii ani în jurul pro- 
blemelor de mare întindere Despre pământ, Tie-ti vorbesc, 
Americă! și La porțile raiului. (...) 

Realitatea este că programele, artele poetice și angaja- 
mentele Mariei Banuș sunt de obicei sub nivelul realiză- 
rilor ei poetice. 

Personalitate deosebit de puternică, trăind viaţa la o 
înaltă tensiune pasională, poeta nu poate fi decât ea însăși, 
ca o chintesenţță concentrată de fermitate și de ardoare 
militantă. Programul adevărat al poetei, odată depășită 
faza adolescenţei tulbure și căutătoare, nu se află în pre- 
ludiile programatice ale ciclurilor şi volumelor, ci în însăși 
poezia sa, de la Chemare până la Porţile raiului, în ceea ce 
are acesta mai profund și mai desăvârșit ca expresie lirică. 

Maria Banuș nu izbutește în profesii de credinţă, ci în 
chemări și cântări directe. (...) Nerudianismul Mariei Banuș, 
nu o dată adus ca document acuzator, mai ales în critica 
verbală și neprincipială, nu e un neadevăr. Maria Banuș, 
mai ales în cele două poeme Ție-ţi vorbesc, Americă! și La 
porțile raiului împrumută realmente expresia nerudiană (și 
whitmaniană), până, uneori, în detalii. Așa cum a împru- 
mutat și expresia Cântării Cântărilor în ultimul poem. Şi 
totuși, e absurd și necinstit să nu recunoști că, folosind 
versul nerudian și versetul biblic, Maria Banuș a creat o 
poezie de o profundă originalitate, mesageră a personalității 

ei unice, înfăptuire majoră a «întregului cântec» — filosofic 
şi pasional — pe care l-a căutat. w 

Ne închipuim nava plutind pe «marea posterității», văzută 
în poezia Un vis. Auzim chemarea poetei: 


Pofteşte pe navă. Pornim pe vecie. 
Mai sunt câțiva prieteni pe vas. 

Nu toti, chiar acei ce făceau gălăgie... 
Câţiva pe la vămi au rămas. 


Și răspunsul ei: 


O, treceţi prieteni! Eu am dezlegare. 
Mă ţine-n cătușă un val. 

Furtunilor veacului meu sunt datoare. 
Prea surd mi-a fost cântul, prea pal. 


Judecata posterităţii e dificil s-o prevezi. Contemporani, 
putem doar afirma că o mare parte din poezia Mariei 
Banuș și, mai ales ultimele ei cântece, nu sunt nici surde, 
nici pale. În orice caz, de un lucru putem fi siguri: nici- 
odată nu se va putea spune despre ea că... făcea gălăgie. 
Ca toţi poeţii adevăraţi, Maria Banuș cântă.” (Savin BRATU) 


* 


O poezie pasionată: „Volumul de versuri Se arată 
lumea înmănunchează poezii și poeme scrise între anii 
1949 și 1956. Totuși, după cum ne spune o notiţă expli- 
cativă de la începutul volumului, cartea de faţă cuprinde 
mai ales producția poetică a Mariei Banuș din ultimii trei 
ani. (...) 

Maria Banuș e o poetă pasionată. Majoritatea poeziilor 
sale mărturisesc cu prisosință acest lucru. (...) Poeta pri- 
vește lucrurile cu ochii unui contemporan pe care nimic 
nu-l lasă indiferent; mai mult, ea se simte chemată să fie 
glasul epocii, glasul celor care vor să pregătească un viitor 
mai fericit pentru oameni. Această atitudine o încadrează 

pe Maria Banuș în rândul poeţilor militanţi cărora nu le e 
străin un oaretare accent retoric. Dar acest retorism nu 
se desfăşoară în gol, ca o explozie de artificii verbale, ci se 
datorește unui patos adevărat, unor idei și sentimente 
afirmate în mod explicit, aproape ca niște aforisme poe- 
tice. (...) Ideea legăturii dintre generaţii, a unei continuități 
istorice pe baza unui străvechi ideal al dreptăţii şi al pro- 
gresului constituie o temă esenţială în poezia Mariei Banus. 
Chiar când nu e exprimată explicit, ea se face simțită 
aproape în fiecare poezie. În poemul Fiilor mei o întâlnim 
formulată în mod convingător: 


Există ceva ce ne leagă 

și ne aseamănă, 

mai tare ca riașterea, 

mai tare ca legătura de sânge, 
e șuvoiul aprins 

ce trece prin noi și vine 
zvâcnind 

de departe. 


În poezii ca Aur, Părinţi și fii, Bătrânul steag, Târgul de 
demult, Slavă eroilor Doftanei, Prima carte comunistă, Prima 
întâlnire etc., trecutul este consemnat cu multiplele lui 
aspecte caracteristice. Exploatarea nemiloasă, atmosfera 
apăsătoare a orașului burghez, dar mai ales lupta și sufe- 
rinţele eroilor anonimi ai clasei muncitoare. Și din toate 
se desprinde sensul măreț al victoriei care a dus la noua 
orânduire socială de azi. (...) Chiar dragostea, acest sentiment 
etern omenesc își va schimba și-și adâncește semnificaţia 
în cadrul noilor relaţii omenești bazate pe încrederea reci- 
procă. i 


Așa sunt iubirile noastre 
în metamorfoză 


spune poeta, iar versurile următoare ne fac să întrevedem 
întreaga evoluție a femeii în societatea noastră: 

De-ai ști ce putere-mi dă umărul tău 

lângă umărul meu, 

și ce mândru sunt de victoriile tale, iubito, 

de orizontul tău larg, la fel de larg ca al meu, 
de bogăţia minţii tale descătușate și proaspete, 
de-nsujleţirea cu care poporul te-ntâmpină 
când urci la tribună, 

în adunări cetățenești 

sau în sala de cursuri. 


(...) Misiunea de poetă a poporului, ea o vede tocmai în 
conștiința veșnic trează, în seriozitatea cu care abordează 
cele mai dificile teme ale actualităţii. Deci atracţia bătăliei, 
iată o caracteristică de seamă a poetei, cum singură recu- 
noaște: | 


Dar e destul să cânte cocoșul de ziuă 
e destul să treacă pe uliţă toboșarul 
vestind : 

«Bătălia începe! Bătălia e-n toi! 
Fericirea-și adună ostașii l» 

Și eu nu mai aud nimic altceva 

decât tropotul luptei, 

decât chemările luptei, 

decât veseliile si grozăviile luptei. 


Poezia Mariei Banuș e încă un exemplu fericit al cli- 
matului social și spiritual în care trăiește și se dezvoltă 
literatura noastră, pe drumul înnoirilor revoluţionare” 
(Victor FELEA). | 

Alţi comentatori ai liricii Mariei Banuș în acești doi 
ani: Dumitru Micu, Silvian Iosifescu, Mihai Novicov, lon 
Vitner (v. nota 39). 

Mihai Beniuc 


Nu mai puţin de șapte cărți își tipărește primul secretar al 
Uniunii Scriitorilor în acești doi ani: Versuri alese 2 vol. 
(1955), Trăinicie (1955), Ură personală, nuvele (1955), o 
prelucrare de folclor: Păcală slugă la primar (1955), Azimă 
(1956), Poezii (1956) și comentariul publicat în serial în 
Gazeta literară, intitulat Poezia noastră (1956). 

Au scris despre poezia lui Beniuc : Savin Bratu“, Dumi- 
tru Micut!, A.E. Baconsky?, Ion Dodu Bălan“*, Paul Geor- 
gescu și Radu Popescu. 

PAUL GEORGESCU“: „Nu voi muri pe de-a-ntregul, 
nu murim de tot. În Trăinicie Mihai Beniuc lărgește sensul 
versului horaţian. (...) De altfel, sâmburele Trăiniciei e în 
Mărul de lângă drum, neuitatul poem ce dă titlul volumului 
anterior. Observam în recenzia acelui volum o transfor- 
mare în evoluţia sentimentelor poetului: mutaţia amără- 
ciunii în bucurie. Această transformare e accentuată acum 
fiindcă poemele lui Beniuc cresc unele dintr-altele. (...) 

Căci, pe scurt, care este mesajul poetului în acest volum ? 
(...). Concret: iubește tot ce ajută, grăbește construirea 
socialismului, urăște tot ce slăvește vremelnic construirea 
lumii noi. Iar iubirea și ura intense se fac fapte. Meditaţia 
și activitatea nu sunt antagonice, ci complementare, trec 
una într-alta, decurg una din alta. De aceea Trăinicie e un 
manual al luptătorului meditativ. (...) 

Dar nu è de-ajuns să-ți treci elanul în faptă, ci rodul 
muncii trebuie apărat: 


Gonește lupi — ce umblă pe imaș, 
Neiertător fii fată de vrăjmaș, 


Și fii vrăjmașul celor ce nu vor 
Să fie drumul muncii drumul lor. (Atât) 

Poezia lui Beniuc devine -— lucrul acesta s-a observat 
prea puţin - o poezie a muncii socialiste, a unei noi atitu- 
dini faţă de muncă (...). Caracterul popular al poeziei lui 
Beniuc se manifestă încă o dată în atitudinea față de 
dușmanul de clasă în numeroase poezii, dintre care cităm: 
Dușmanul, De-o fi furtună, Împungi un brad, Nu doarme, 
Pălămida etc. Făt-Frumos luptă cu balaurul ținând în faţa 
lui spada «tăioasă, dreaptă, necruțătoare». Reptilei i se 
cântă descântec în care gluma și mânia se împletesc în 
incantaţia populară: 


Șarpe, când te doare capul - 
Iesi la drum de-ți cată leacul. 
Om o fi, dar nu e om de treabă, 
Iar pentru viață nu-i podoabă. 
Șarpe, când te doare capul, 
Ieși la drum de-ți cată leacul. 


E simplitatea stilizată a Descântecului zis din fluier cu 
revenirea obsedantă a motivului ameninţător. (...) 

Doar în «era fără lanţuri» poate fi realizată libertatea 
reală care este lichidarea conflictului între existenţă și 
esenţă, prin manifestarea creatoare a esenței omenești în 
munca omului pentru om. Așa se creează opera trainică și 
nemuritoare : 


Fii mândru că ești fiul țării tale, 

Că poți să faci plăceri din vechea 

Și din tristeţi și vechi amărăciuni, 

Noi bucurii vieții, noi minuni. (La drum) 


RADU POPESCUf5: „Beniuc era «născut» pentru un 
partid comunist în faza de luptă ilegală, pentru o clasă 
muncitoare care, după luarea puterii, luptă pe toate fron- 
turile, și pe fronturi noi, cu dușmani numeroși, feluriţi, 
îndârjiţi. Din faza Cântecelor de pierzanie era clar că lui 
Beniuc îi place lupta (...). Poetul-soldat va deveni în ultimii 
ani un laitmotiv al poeziei lui Beniuc, și e foarte interesant 

de urmărit progresiunea conceptului, și supunerea, s-ar 
zice metodică, la sfera lui a trăsăturilor hkuptătorului singu- 
ratic, individualist, pe vremuri chiar anarhic. Multă vreme 
Beniuc s-a văzut «haiduc», «lotru» în atitudini populare 
cam dezordonate. Încet, încet — la drept vorbind, destul de 
repede — ele au cedat locul atitudinii de ostaș, de «soldat» 
al Partidului, calitate pe care o proclamă cu mândrie foarte 
apăsată. Iată, numai în volumul Azimă, frecvente afirmări 
din sfera noţiunii de soldat, în afară de cele cuprinse în 
poema Nicevo: Și pot să mor, dar nu s-adorm pe armă; Eu 
am rămas cu fata spre vrăjmași, / Cu ochii-n patru, şi 
atent la pași; (...). O poemă poartă titlul Simplu soldat. 
Atitudinea de soldat, reprezentând o treaptă calitativă 
superioară, de disciplinare, orientare şi recunoaștere a 
unei scări de valori morale, nu a tocit deloc elanul vital, 
setea de luptă (...). 

Ideea unei eventuale înfrângeri i se pare imposibilă, 
rizibilă, și aici el este cu adevărat erou de spirit popular, 
adăugând numai umflarea pieptului și incruntarea spec- 
taculoasă a sprâncenelor: Nu-ţi cer milă, nici iertare, / 
Încă-s crâncen, încă-s tare. / lar pe cât mă știi, eu, spadă, 
/ Nu port numai de paradă... (...). 

Prin tendinţa spre luptă, sufletul lui Beniuc se deschide 
cu sinceritate, el fiind unul din poeţii cei mai limpezi și 
mai convingători pe care-i avem. (...). Nici lupta pentru 
pace nu e absentă în volumul Azimă, cu poema Umbra de 
la Hiroşima pe care mă simt înclinat a o declara cea mai 
bună realizare a volumului. (...) 

După cum se vede, Azimă nu reprezintă o etapă, sau 
măcar o nuanţă nouă la producţia poetului Beniuc. Am 
spus mai sus că Beniuc nu poate fi privit decât în total, 
poezia lui fiind un bloc, una din cele mai unitare pe care le 
avem. (...) Totuși, o anumită scădere se poate remarca în 
ultimele lui producţii și aceasta provine nu din limitarea 
temelor, ci din lipsa de adâncire și din facilitate formală. 
Beniuc scrie foarte multă poezie și fecunditatea aceasta 

este în sine o dovadă poetică ; în el, am mai spus-o cândva, 
totul «se face vers» [...). 

Cred, deci, că petele din poezia lui Beniuc se datoresc 
facilităţii, vitezei, superficialităţii. Tematica lui, oricât de 
redusă, este grandioasă și potrivită, cum am arătat, tem- 
peramentului, convingerilor și experienţei lui de viaţă. (...) 
Pentru aceasta, Beniuc, atât de liric, atât de tumultuos, 
atât de bogat în sentimente, n-are decât să se desfacă de 
un soi de manieră ocazională de care s-a lăsat prins în 
ultima vreme. Cine oare nu-și dă seama că în sufletul 
acestui poet ardelean revoluționar clocotesc sentimente şi 
idei adânci, o lume poetică în fuziune şi că el are toate 
darurile creatoare pentru a o organiza și a o trage din 
haos?” 


lon Brad 


Din eșalonul tinerilor poeţi realist-socialiști care au avut 
un debut promiţător (Cincisutistul, 1952), face parte și Ion 
Brad care publică, în acest interval, trei volume: Balada 
împușcaților (1955), Cântecele pământului natal ( 1956) și 
Orele cântatului cu copiii satului (1956). Se pare că prin 
manierism și prozaizare, poetul a „imbătrânit” repede, deși 
„tematica” era la nivelul cerinţelor ; cel puţin asta susține 
Mihail Petroveanu în cronica literară la cel de-al patrulea 
volum de poezii. Dar să mergem pe firul cronologiei receptării 
critice din anii 1955 și 1956 și... și să începem cu recenzia 
lui H. Zalis care, povestind poemul Balada împușcaţilor 
(un soi de critică tematistă realist-socialistă), recomandă 
și alte valori din începuturile lirice ale lui Ion Brad. 

Un nou poem epic“: (...) „Mesajul și structura poe- 
mului nu constituie o apariţie întâmplătoare în creaţia lui 
Ion Brad. Încă din volumul Cu sufletul deschis, în ale 
cărui pagini se contura imaginea unui poet-cetățean, dor- 
nic să celebreze în verbul său marile realizări ale vieţii noi, 

Ion Brad și-a exprimat recunoștință faţă de poporul sovie- 
tic, al cărui sprijin l-am simţit necontenit în lupta pentru 
eliberarea noastră de sub jugul fascismului, 


Stepe și mesteceni, râuri ce vuiesc, cotropitor : 

Slavă tie, larg pământ 

Sate și orașe de oțel și piatră... 

Fiii voştri iarăși, în torent ne-nfrânt 

Au cosit negară de pe-acest pământ 

Şi ne-au dat lumină, liniște și vatră. (Umăr lângă umăr) 


Această idee prețioasă, scumpă poetului, poate fi regă- 
sită și în Balada împușcaţilor. Fabulaţia poemului e sim- 
plă: într-unui din târgurile Ardealului, pe unde trăiau din 
moși-strămoși cobzari romi, fasciștii, în retragere, che- 
fuiesc în cel din urmă ceas dinaintea fugii şi cheamă 
lăutarii să le cânte. Dar vestea apropierii armatei sovietice 
împrăștie panica în rândurile lor. De furie, naziștii îi con- 
damnă la moarte pe lăutari. Zvârliţi în temniţă, cobzarii 
cunosc aici un activist de partid. Omul acesta iși aștepta 
moartea cu seninătate, după ce făcuse nenumărate acte 
de eroism împotriva ocupanților odioși. În temniță, cob- 
zarii au intrat cu inimile strânse. O ceaţă grea le învăluia 
gândurile. Dar comunistul îi întâmpină cu un optimism 
caracteristic, pe care poetul l-a redat cu autenticitate. O 
noapte întreagă au stat lăutarii la sfat cu necunoscutul. 
Și treptat, lumina și încrederea în viitor le-au umplut pe 
de-a-ntregul sufletele. O spun singuri cu simplitate, excla- 
mând, minunați de tăria luptătorului: 


Ei, ceoml 

În jurul lui stăteau ca sub un pom 
Care drumețului slăbit îmbie 

Inima lui de poame, aurie. 


Acest moment important, realizat de poet cu bune mij- 
loace artistice, va fi hotărâtor pentru cobzarii întemnițați. 

Curând, sosirea trupelor sovietice eliberatoare îi smulge 
morții. Nemţii contraatacă însă cu forțe superioare și le 
ocupă, temporar, târgul. Denunţaţi de notabilităţi că au 
ieșit cu însuflețire în întâmpinarea rușilor, cobzarii cu 
familiile lor sunt uciși puţin înainte de ceasul definitivei 
lor eliberări. 

„Acest moment, ca şi cele care îl preced, îl zguduie pe 
cititor și conștiințele se pătrund de chemarea poetului 
care condamnă atrocitățile războiului. (...)” 


MIHAIL PETROVEANU“: „Vreau să spun că orice ar 
cânta : socialismul, pacea, trecutul dureros, lupta antifas- 
cistă — sună mai spontan în decorul sau în elementele ce-i 
sunt familiare. Și încă cu condiţia să nu practice maniera — 
fie și mai îndemânatic ca altul, mai coșbucian, pe care 
pentru a doua sau a treia oară o combat - a verificării 
unui subiect, a unei biografii cu tâlc, a unei pseudobalade 
pe care aș numi-o epicul meschin. Ca în Brigadierul care, 
exercitându-și cu un zel cuminte sarcina, nu știe că, Cu 
pasul șesul măsurat spre seară, rar, / Acestor noi istorii 
hronicar, / Cu largul lui compas pe umăr pare / Că prinde- 
-aripi, spre lin să zboare, ca în Baladă de toamnă, ca în 
Balada lui Ion, sau în Balada unui plugar și a unei foi de 
hârtie, ultima, o bănuițţi, fiind povestea eternului Hamlet 
rural: Să intre ? Să nu intre ? Aceasta e-ntrebarea. Aceste 
aspecte ale satului, prins între vechi și nou, când trec 
însă prin filtrul temperamentului poetului, sunt cele mai 
apropiate de obiectivul social și totodată curate și auten- 
tice. Valea blestemată, De vorbă cu plugul vechi (cu excep- 
tia ultimei părţi în care dialogul nemijlocit între autor și 
temă, întrerupt de episodul convertirii tatălui la tractor și 
care alcătuiește altă poezie), La grădinița satului, Seară, 
Din umbra livezilor, Sandu din vecini, Îndrumâtorul sau 
cântecele, dacă vreţi, de dragoste fără adâncime sau patos, 
degajă o boare proaspătă, mai lirică. (...) 

Ciclul produs în urma vizitei sinistre prin lagărul de la 
Auschwitz este sau descriptiv sau însoţit de câteva comentarii 

inspăimântate, sau direct, cu blesteme lipsite încă de forță 
acuzatoare, rutiniere ca stil şi uneori confuze din cauza 
stângăciei: Da-n stele-s ochii celor care / Curând o să le 
puie funii / Și-or fi prezenţi la acuzare, / Femei, podoabe 
ale lunii]. (...) Aceeași tară a poetului, vocea prea mică 
pentru a exprima emoţii mari, apasă și poeziile de luptă 
împotriva agresorilor și a zbirilor comuniștilor din închi- 
sorile burghezo-moșierimii. Și zi și noapte-mi amintesc 
zicala / Cu lupii care nu se schimbă-n oi / De-acum şi 
până-n veacul de apoi. / Cu haita lor se luptă Guatemala / 
Acum când iar aud în vânt rafala. Sau: Semnati chemarea 
păcii! / Ea prăvale vântoase, trăznete, cazmale. / În coasta 
acelor munţi de ură beată, / li macină bucată cu bucată. 
Sau: Prin beznă, uite cum înoată / Urmașii roții, bleste- 
matii: / Bastoane lungi de cauciuc, / Sub care zeci de 
generații / Păleau ca frunzele de nuc... Legătura dintre 
poet și viaţă există, curentul funcţionează însă slab, cu 
descărcări intermitente. (...) 

Din când în când descoperim, acolo unde nu ne mai 
așteptăm, câte o imagine sau o intuiţie poetică, în ger- 
mene, gâfâind printre banalităţi ca să răzbată la suprafaţa 
artei. (...) Continuând această operaţie de scafandru sau 
de miner, ca să-ntrebuinţăm una din comparaţiile pre- 
ferate ale poetului, am mai găsi astfel de mici pepite. Dar 
nu așa îl putem ajuta, ci numai cerându-i să lupte cu sine 
impotriva înclinaţiei spre conformism, spre minima rezis- 
tentă, împotriva gândirii poetice mărginite, natural înlăun- 
trul artei sale de inspiraţie favorite, și tematic și ca mediu. 
(...) De aceea, dacă nu au dreptate cei care-l înjură c-ar fi 
«proletcultist», că nu face «declaraţii de dragoste, candid» 
și că nu bate veşnic «toba la ușa ta, partid», este adevărat 
că nu are «rime rare» și că Inima deși pare fierbinte / Se 
picură în versuri egală și cuminte. În decalogul bunului 
poet, propun să figureze și această poruncă: «Să nu trans- 
formi un cusur într-o podoabă». 

Marcel Breslașu 


Poezie şi fantezie’ : „O lecţie de istorie în stihuri și imagini — 

iată unul: din primele gânduri care-ţi vin după citirea 
poemului În târg la Iași 1917. Totul ne este cunoscut, în 
esenţă, din manualele de specialitate, fiindcă poetul — 
voind să ne ofere, în spaţiul unui poem tabloul global al 
epocii - n-a coborât până la faptul concret ~ istoric, parti- 
cular, ci s-a menţinut de obicei în zona genericului, a 
împrejurărilor și evenimentelor văzute pe planul simbolic, 
apte să ilustreze în felul acesta o anumită idee. Nu distin- 
gem nici figuri cu o stare civilă bine pecizată, ci doar per- 
sonaje de asemenea înfățișate simbolic: Vodă, Kaiserul, 
Țarul - ca exponenți ai asupritorilor — Ivan, Vlad, Neagu, 
o bătrână - dintre asupriţi. Chiar Ilie Pintilie — cu toate că 
în legătură cu prezentarea lui autorul pare să fi avut o 
anumită ezitare - rămâne în planul simbolic. 

Și totuși, cum se face că noi, cititorii, acceptăm aproape 
pas cu pas lecţia pe care ne-o oferă poemul? Explicaţia 
rezidă în faptul că aceasta nu e pur și simplu reeditarea 
seacă a unor date istorice și idei bine cunoscute despre 
epoca în discuţie. (.... (...). Şi aici e de văzut prezenţa 
tutelară a fanteziei poetului — ce suplă desfășurare a firu- 
lui narativ, în limitele fixate de adevărul istoric, ce varie- 
tate de atitudini și perspective lirice, cât inedit în asocierile 
de imagini, ce patos și vervă în comentar, ce prestigioasă 
artă a construcției, ce virtuozitate a limbajului. Iată valenţe 
care explică viabilitatea poemului, — convingătorul său 
mesaj de idei. (...). Iată-l, bunăoară, pe Vodă, după pero- 
raţia sa belicoasă, fixat ca într-un insectar de curiozități 
ridicole - în numai câteva versuri de o inestimabilă forţă 
satirică: | 


În palatul din Copou, 
incuiat cu zece chei 
și păzit de trei lachei, 

șade Vodă la birou, 

fericit de-un timbru nou (...). 
A găsit un cap de bou, 

E al doilea la colecţie! (...). 


Dar poate că nicăieri, în planul satiric al poemului, nu 
se relevă mai bine capacitatea autorului de a imagina 
situaţii care să ilustreze mentalitatea şi reacţiile unei 
întregi 'clase, ca în episodul ce surprinde ecoul trezit de 
vestea revoluţiei ruse în rândurile burgheziei ieșene. (...). 


Se-nspăimântă-ntăi telalii 
de prin fundul mahalalei... 


Precupeții fug de boală 
doar cu cobilița goală... 


Dughengii în patru labe 
Se pitesc după tarabe... 


Comersanţi cu mare faimă 
fug împunși și-mpinşi de spaimă... (...). 


Episodul amintit își găsește un corespondent pe potrivă, 
dar mult mai amplu, în penultimele tablouri ale poemului; 

| acolo, situaţiile pigmentate de humorul tonic popular, 

| converg toate spre acel expresiv moment în care Ilie Pin- 

tilie, jucând tradiționala căzăcească rusă, o însoțește cu 

un monolog ce dezvoltă în chip original strigătura satirică 
românească. Versurile sunt inedite și sub aspect ritmic : 


Mâinile-n șold 

sau cu brațe-ncrucișate ! 

Astfel înfruntă-ii stăpânul crunt! 

N-a priceput ?... Burdușește-l pe la spate 
cu vârfurile cizmelor în tact mărunt! 
Dă-i - cu dreptul una, 

dă-i — cu stângul una, 

dă-i — atât și atâtea 
câte-ncap |! 

Dă-i — cu tocul una, 3 
dă-i cu ciocul una, 

doar i-ajunge mintea 

pân-la cap! 


.. Și pentru că veni vorba, am releva printre aspectele 
mai ON realizate ale poemului și acea uşoară lipsă de 
măsură, evident uneori în mânuirea imaginilor ori a cuvin- 
telor. (...) 

De asemenea (și aici se manifestă probabil reversul 
capacității imaginatorii a poetului) poate că unele epi- 
soade se-lungesc, deoarece în ele se 


Toarnă, toarnă, toarnă, toarnă. 
Versuri, versuri, versuri, versuri, 
(cam cât astea sau mai multe !) 


cum ţine să sugereze mucalit însuși autorul. (Mă gândesc 
la unele momente ale adunării populare). 

Dincolo însă de aceste observaţii — și în imediată legă- 
tură cu ele, trebuie subliniat mai cu seamă altceva: calita- 
tea de creator de limbă a poeziei, pe care Marcel Breslașu 
şi-o confirmă odată mai mult prin poemul În târg la lași - 
1917. (...)” (George MUNTEANU). 


* 


Poezie politică”: „Pentru că am început să vorbesc de 
poeme politice bune și peste care critica a cam trecut cu 
vederea, se cuvine să spun ceva despre La poarta fabulei, 
poemul lui Marcel Breslașu (publicat în Scînteia, nr. 3218). 
Aici problemele sunt discutate — aşa cum precizează și 
titlul — în limbaj esopic, fabula dovedindu-se mai demult o 
veche slăbiciune a autorului și un gen care în special, 
graţie lui, se menţine binișor la noi în pas cu actualitatea. 

Amintiţi-vă numai de Rentierul, de Documente (Niste fabule), 
de Buretele (Urzica nr. 1/ 1949) sau de Vulpea mărinimoasă 
(Scinteia nr. 2871). 

Toate aceste piese satirice aveau o deosebită calitate: 
ele erau originale în însuși tâlcul lor fabulistic ; (...), plecau 
direct de la evenimentele vieţii contemporane și descope- 
reau chiar în desfăşurarea lor o morală, o concluzie exem- 
plară. De pildă, din manifestările concrete ale luptei de 
clasă din ţara noastră, poetul scoate o învățătură despre 
burtă-verdele și buretele care deopotrivă nu dau îndărăt 
- nimic de bunăvoie: Ci seva și vlaga nu poți să le-ntorci / 
din bărdăhanul celor doi nemernici / decât dacă-i strângi, 
decât dacă-i storci / în pumni necruțători și puternici; 
(Buretele). De asemeni, din tărăboiul diferitelor cercuri 
agresive pe tema așa-zisei «cortine de fier», istoria vulpii 
partizană a lumii «cu porţile deschise» la... coteţe și ogrăzi 
ca și morala: 


Ne-a învăţat o experienţă grea... / Că scoate colții, că-şi 
pune funde, / că se «declară», ori că se ascunde / 
Cumătra vulpe, de când e ea / Ori e sătulă - și știm de 
unde / Ori e flămândă — și știe ce vrea. (Vulpea mărini- 
moasc). (...). 


Recentul poem aduce «la poarta fabulei» însăși lumina 
atomică prin patru dintre reprezentanţii ei cei mai auto- 
rizaţi și anume: atomul de Uraniu, atomul de Thoriu, 
atomul de Actiniu și neutronul de Hidrogen. (...) 

Râsul stârnit de prompta punere la punct a celor care 
visează să ţie lumea sub călcâi are aici o semnificaţie 
majoră. El ilustrează practic eșecul politicii bazate pe 
șantajul atomic, de vreme ce amenințările nu trezesc decât 
riposta batjocoritoare, calmă, plină de siguranţă, a popoa- 
relor conștiente de forţa lor unită în lupta pentru pace; 
efectul critic al poemului e excelent. 

Marcel Breslașu e un fabulist modern în întreaga ac- 
cepție a cuvântului. Nu numai tâlcul fabulelor lui e nou și 


143 


Ana Selejan 


țâșnește din evenimentele vieţii contemporane, din noile 
lecţii pe care ni le dă istoria, dar însăși structura internă 
a acestor piese satirice poartă o foarte vizibilă amprentă a 
veacului XX. Printre personajele clasice ale genului, măga- 
rul, vulpea, ursul, leul, cimpanzeul, sau elefantul, în versu- 
rile poetului nostru apar elemente nucleare. De asemeni, 
la el arcușul merge la psihiatru (Viorile); hiena se lasă 
intervievată de un reporter (Hiena) iar în discuţie, pro- 
tagoniștii aduc vorba de Hiroșima si Bikini, de tabela lui 
Mendeleev și de comicsuri, de Pentagon și de alte lucruri 
la ordinea zilei. (...) 

inainte de a încheia aş vrea să mai adaug ceva. (...) Nu 
e destul ca fabulistul să-și exprime reflecţiile asupra vieţii 
în pilde. E nevoie ca și pildele lui să conţină un dram de 
înțelepciune, să aibă miez sau, cu alte cuvinte, în formă 
figurată, concretă, adevărul să pară mai viu, mai evident, 
să se impună cu o mult mai mare forță. Deoarece, cum 
arată foarte bine poetul, 


. mustrarea ce o face înțeleptul / vine mai frumos 
cârmită decât otova, de-a dreptul. (Tudor Arghezi, 
Fabula fabulelor, Viaţa românească nr. 1/1955). 


Astfel, formularea ideii prin alegorii și simboluri se 
transformă într-un verbiaj pretenţios, artificial și cu atât 
mai inutil în lumea noastră, cu cât așezările ei cer ca 
lucrurilor să li se spună pe nume, fără nici o teamă de 
supărarea cuiva. 

Acesta e formalismul fabulei, «blestematul limbaj eso- 
pic» la care se referă cu dispreț Lenin, când amintea de o 
vorbire obligatorie pe ocolitelea, impusă însă de rigorile 
cenzurii ţariste. Acesta e aspectul perisabil al genului, 
elementul lui desuet. (...) Din păcate, însă, la un asemenea 
examen, numeroase fabule noi nu rezistă și chiar poemul 
lui Marcel Breslașu prezintă serioase deficienţe. (...) 

Esop-ul lui Marcel Breslașu rămâne totuși aici stân- 
gaci, nedovedindu-se în stare să istorisească până la urmă 

o întâmplare simplă, plină de miez. (...). De aceea, după o 
pornire vijelioasă, către final o curbă demonstrativă a 
poemului merge descrescând, concluzia neconstituind o 
culminaţie a argumentaţiei” (Ov. S. CROHMĂLNICEANU). 


* 

literară, nr. 5 (93), 22 dec. 1955 

Eugenia Tudor, În târg la Iași - 1917. În: Viaţa românească, nr. 
12, dec. 1956 


Nina Cassian 


Cinci poeţi ating în 1955 acea maturitate lirică ce îndreptă- 
teşte tipărirea de Versuri alese. Printre ei (Eugen Jebeleanu, 
Mihai Beniuc, Radu Boureanu, Cicerone Theodorescu) se 
numără și Nina Cassian. Aflăm despre profilul liric al 
poetei din însemnările lui Valeriu Râpeanu, Ov. S. Crohmăl- 
niceanu și Petru Dumitriu. 

VALERIU RÂPEANU*: „Drumul poetic al Ninei Cassian 
este deosebit de interesant și semnificativ. Rămasă o peri- 
oadă apreciabilă de timp prizoniera formalismului, mani- 
festat mai ales în volumul La scara 1/1, aspru criticat, la ` 
momentul apariţiei, de către presa de partid, Nina Cassian 
s-a eliberat totuși greu de pe aceste poziţii. Până la urmă, 
datorită ajutorului eficace primit, poeta a izbutit să îndrepte 
creaţia sa pe drumul sănătos al realismului socialist. (...) 
Parcurgând cele aproape trei sute de pagini (dintre care 
aproape o sută sunt rezervate poemului Nică fără frică) 

cititorul își poate da seama de eforturile incontestabile pe 
care le-a făcut în ultima vreme autoarea pe calea unei 
poezii noi. (...) 

Există o notă dominantă a poeziilor Ninei Cassian, o 
trăsătură esenţială care face ca poeta să aibă în ansamblul 
literaturii noastre un loc bine precizat. Sentimentele, în 
cele mai multe din versurile sale, nu irump, nu capătă -în 
majoritatea cazurilor - o expresie violentă vulcanică. (...) 
Chiar în poeziile cele mai patetice, cum ar fi Balada femeii 
care și-a pierdut iubitul în război, poeta ocolește decla- 
matoriul și falsul patetism. (...) Ea esteo cântăreaţă a tine- 
reții noastre, caracterizată prin optimism, vigoare, dragoste 
de acţiune, cu toate forțele dăruită cauzei păcii și socia- 
lismului : 


Să fii tânăr înseamnă să scaperi 
Ca văpaia nestinsă în vânt, 
Steagul roșu să-l pui și să-l aperi 
Pe reduta acestui pământ! 


S-ar mai putea vorbi de Nina Cassian ca poetă a ano- 
timpurilor, evident mai ales în ciclul Florile patriei. zugră- 
vite în trăsături sumare, însă expresive. Poeta realizează 
mai puţine tablouri încărcate de culoare și mai multe 
contururi, cu celelalte elemente plastice fin estompate. 
Dar anticiparea pe care o făceam mai sus se cuvine deta- 


liată acum. Este vorba de pericolul care ameninţă unele - 
din poeziile Ninei Cassian din pricina menţinerii și la un ` 


mod de expresie extrem de general și abstract. (...). Igno- 
rarea faptului concret nu numai ca sursă de inspiraţie, 
dar și ca material primar din care se va extrage substanța 
mai îndepărtată a poeziei sale, se repercutează nefavorabil 
asupra unor creaţii din actualul volum. Omul cu arma ar 
vrea, de pildă, să semnifice pe apărătorul hotarelor patriei 
noastre. Dar figura lui, redusă la cele mai comune trăsă- 
turi, devine ștearsă (...). Poeta se mulțumește a face numai 
consideraţiuni de natură generală, fără însă a da relief 

măreției de caracter a acestui om nou şi O strofă (...) ne 
edifică asupra modului în care e construită poezia : 


El apără tractorul și strungul 
Tăblița școlăriței silitoare, 

Și tot ce noi am cucerit de-a lungul 
Acestor vremuri fără-asemănare. 


Tendinţa spre superficial, spre o viziune unilaterală, 
neclară, se face evidentă și în alte poezii închinate trans- 
formărilor revoluţionare din patria noastră, cum ar fi de 
pildă Orașul copilăriei. (...) Spaţiul nu ne permite o mai 
largă analiză și a altor poezii care vădesc deficienţe asemă- 
nătoare. Ne mulțumim să cităm Odihna, Dreptul la viaţă, 
Într-o uzină, În frunte. (...)” 


* 


Poezie politice?! : „Am semnalat, nu de mult, structura 
originală a unuia din cele mai reușite poeme pe temă 
politică din literatura noastră nouă (Ție-ţi vorbesc, Ame- 
rică ! de Maria Banuș). O altă piesă de același gen, tratata 
pe nedrept cu destulă indiferenţă critică, e Cancerul lumii, 
poemul Ninei Cassian. Dacă însă versurile Mariei Banuș 
închipuie, pe tema problemelor celor mai actuale politice, 
un dialog grav între oamenii simpli și de bună credință 
din Europa și din America, versurile Ninei Cassian tind să 
reconstituie termenii eventualului dialog între apărătorii 
păcii și dușmanii ei. (...) 

Soluţia aleasă e surprinzătoare şi totodată ingenioasă. 
Poeta mimează răspunsul complotiștilor împotriva păcii, 
prefăcându-se că-i acceptă rațiunea. Dar cu o calmă și 
surâzătoare ironie îi dezvăluie inconsistența parodiindu-i 
logica penibilă (...). 


O bază militară — se citează după ei - este un lucru 
foarte bun. (...) 

E o chezășie că vor fi bogate 
în tunuri 

și trupe aeropurtate. E 
Prosperitate ! Securitate ! 


Nina Cassian luminează inteligent acest alogism inte- 
rior (...) reproducând însuși stilul argumentaţiei în favoa- 
rea politicii «de pe poziţii de forţă (...)». (...). Ridiculizarea 

„aceasta rece, calmă, a vorbăriei despre intenţiile pașnice 

nutrite de cei care împânzesc globul: cu baze militare e 
completată și de intervenţiile soldatului Jim. În numele 
oamenilor simpli, el face din când în când scurte observatii 
dictate de bunul-simţ. Astfel se trezește întrebând: «Ce-i 
asta NATO, PATO, SEATO, ce fel de păsărească-i asta ?» 
Sau când mamele din Peloponez se declară impotriva trans- 
formării străvechii lor livezi de măslini într-un aerodrom 
și leagă un prunc de fiecare trunchi, spunând: 


Dacă vreţi să tăiati copacii 
tăiaţi și copiii. 
Copiii și copacii sunt ai noștri. (...) 


Printre poeţii noştri de astăzi, Nina Cassian ocupă un 
loc de frunte, și versurile ei dovedesc o matură experienţă 
artistică. Mi se pare totuși, că, până acum, autoarea lui 
Nică fără frică nu şi-a recunoscut suficient timbrul pro- 
priu, n-a învățat îndeajuns să-și distingă înclinațiile reale 
și să le folosească la maximum. (...) 

Momentele din Marea Revoluţie fixate în câteva tablouri 
foarte viu colorate de puterea fanteziei (Asaltul Palatului 
de iarnă - neintrodus însă în volumul de Versuri alese — 
Cosașul Constantin Petrovici, Lenin în drum spre Smolnii) 
n-au trezit un interes meritat (...). Adânc îti mulțumesc, 
Caragiale sau Dreptul la viată au primit mai dese elogii. 
Umorul, când negru, când tandru, din admirabila scenetă 
dedicată Criticii de jos a fost pus pe același plan cu ale- 
goriile forțate și dulcegăriile din Rândunelul inovator. 

Nimeni n-a ridicat argumente convingătoare împotriva 
tentatiei de a aborda cu mai scăzute șanse de reușită, așa 
cum pare cel puţin până acum - tărimul meditaţiei filo- 
sofice (În frunte, Nemurire). Ba autoarei i s-a sugerat că 
are în special vocaţia pateticului, a durerii umane sau că 
e o «cerebrală» și de aici prețuirea unor piese mediocre ca 
Dans popular spaniol sau Străzile din București. Personal 
cred că nici mult admirata Baladă a femei care și-a pierdut 
iubitul în război, rămânând cert o piesă valoroasă, nu-i e 
proprie creatoarei acestor cântece suave ale Oanei, linia- 
relor dar vibrantelor mesaje din ciclul cel mai oropsit de 
critică Tinerețe (Ce înseamnă să fii tânăr, Tineri din lumea- 
-ntreagă, Vindecări, Prietenie) (...). 

De pildă, în cazul poeziei politice și Critica de jos şi 
poemele amintite din An viu 1917 și cele din placheta 
Tinerețe ca şi cele din ciclul recent Muzeul de antichități 
(Viaţa românească, nr. 12), sunt poezii politice ale Ninei 
Cassian, (...). (...). În poezia politică, facultatea Ninei Cassian 
de a asocia datele experienţei imediate cu simbolurile, 
complicate sau livreşti, ale vieţii sociale moderne, ca în 
Cancerul lumii se valorifică foarte bine, aşa cum am încer- 
cat să arăt. 

Se valorifică şi tensiunea lucidă a spiritului, fie că e 
vorba de ironia calmă, sigură a omului avizat, pe care nu-l 
sperie ca în Impostura farsele istoriei, fie că e vorba de 
cutremurarea ascunsă sau de măsurarea gravă din Umil- 
inta și Solul vacant. (...) 

Poemul Ninei Cassian nu numai că pulverizează în 
nenumărate explozii comice aparenta logică a limbajului 
despre război și pace folosit de domnii «răspânditori ai 
ciumei» (...), dar face să apară treptat, printr-o iscusită 
desfășurare a imaginilor, însuși simbolul acestei politici: 


Cancerul lumii care 
unde apare 
mănâncă, roade 
frumuseţea vieţii. (...). 
(Ov. S. CROHMĂLNICEANU). 

* 


PETRU DUMITRIU”: „(...) Cititorul, care a adresat 
această invitaţie unei fiinţe iubite sau prietene, va înțe- 
lege; și nădăjduiesc că va accepta să citească, împreună 
cu autorul celor de faţă, recentele poeme ale Ninei Cassian, 
apărute în numărul 12 al Vieţii românești, sub un titlu 
care arată că ele sunt numai câteva dintr-un grup, Muzeul 
de antichități. 

Nu e o surpriză pentru cei care preţuiesc poezia Ninei 
Cassian, calitatea acestor poeme. Ceca ce e o surpriză, e 
ceea ce aș numi accentul lor de maturitate. (...) Nu vreau 
să spun că în aceste versuri poeta realizează întreaga sa 
personalitate; dar că una din laturile personalității sale 
artistice și anume o certă înclinație spre reflexiunea asu- 
pra marilor probleme generale iese la lumină într-o formă 
sigură. (...) Într-adevăr, ele se axează toate nu pe un sen- 
timent, (...) ci pe o idee (...) Și anume aceea că o seamă de 
relații sociale vor dispărea, în viitorul socialist al omenirii, 
fiindcă au fost generate de societatea împărțită în clase. 
Culoarea afectivă o dă sentimentul de ostilitate față de 
aceste relaţii, și satisfacția dispariţiei lor. Câteodată ele 
sunt semnificative prin obiectul materjal în care ele se 
cristalizează : coroana, gârbaciul, panoplia de arme ; alteori 
e vorba de relaţiile înseși și efectele lor: plusvaloarea, 
umilința, impostura; în fine, ca țel suprem, apar și condiţii 
biologice fundamentale ale vieţii ca fiind învinse : moartea. 

Toate acestea devin antichități în muzeul viitorului. 
Ideea e de un optimism îndrăzneţ; ea e expresia unei teze 
din cele mai importante ale filozofiei revoluționare a clasei 
muncitoare: în societatea care nu mai e împărțită în clase, 
exploatarea omului de către om și toate înjosirile fiinţei 
omenești, generate de exploatare, dispar; totodată, stăpâ- 
nirea naturii de către om capătă proporții și perspective 
nelimitate : Acesta e conţinutul de idei al poemelor Ninei 
Cassian. (...). Umilința astfel devine o fiinţă omenească: 
prosopopee ; poeta i se adresează (...). Iată poemul: 

Pe care loc să te așez, ființă 
De lacrimă și sânge, Umilinţă ? 


Nu știu cum să te-ating fără trufie... 
Fiinta ta e toată-o rană vie. 


În părul tău cărunt și întristat 
se vede încă urmă de scuipat, 


Si-n ochii tăi, se tulbură de-a valma 
rușinea, ghiontul, palma și sudalma. 
În care fașă blândă de uitare 

Să te-nvelesc — pentru vecia mare. 


Să dormi...de-acum și pentru totdeauna... 
O ceaţă-ai fost. Dar ai adus furtuna. 


Acum după ce cititorul are versurile în faţa ochilor, va 
aprecia sobrietatea și conciziunea întregului poem, referi- 
rea la cât mai multe date concrete asociate cu ideea cen- 
trală (ruşinea, ghiontul... scuipat... rană vie... frumuseţea 
melodică a unui vers grav și trist ca: 


Tremurătoare maică a durerii 


și emistihul decisiv, acela care dă orientarea revoluționară 
a poemului: 


Dar ai adus furtuna. (...) 


Același fel de a dezvolta ideea pare să fi condus la 
crearea poeziei Plus-Valoarea, însă desfășurarea nu mai e 
atât de clară și de concret exprimată (...). 

Două poezii, Soclul vacant și Panoplia, sunt întemeiate 
pe o altfel de dezvoltare a ideii. În întâia, Soclul vacant — 
stă gol deocamdată, până când și moartea va deveni piesă 
de muzeu. (...) Prin mijloace variate, Nina Cassian exprimă 
în aceste câteva poezii conţinutul socialist al gândirii și 
simţirii unei personalităţi artistice ajunse la maturitate”. 

Dumitru Corbea 


Profilul unui poet militant”: „De la apariţia primei culegeri 
de poezii a lui Dumitru Corbea se împlinesc în curând 
douăzeci de ani. Volumul Sânge de țăran din 1936 aducea 
un spirit neliniștit nu doar din pricina căutărilor unui 
drum poetic, atât de anevoios în peisajul plin de răspântii 
ale epocii în care poetul își începea cântecul; neliniștea 
eroului liric al lui Dumitru Corbea era în primul rând de 
provenienţă socială, ea izvora din adeziunea poetului la 
cauza mulțimilor necăjite. (...) 

Creaţia lui Corbea face parte dintre cele care constituie 
la noi tradiţia poeziei de rezistenţă împotriva regimului bazat 
pe exploatare, în epoca dintre cele două războaie. (...) 

Permanentă rămâne la Corbea, de-a lungul întregii 
creaţii, așa cum vădește recenta culegere de Versuri alese 
și volumul său nou apărut Pentru inima ce arde, patima 
sa pentru lupta în folosul celor necăjiţi, dragostea pentru 
ei, credința într-un viitor mai bun pe care ciclul Candele 
păgâne, scris în anii războiului și publicat abia acum, îl 
lega direct de visul comunismului. lar dacă poezia lui 
Dumitru Corbea din ultimii ani cuprinde mai puţine oglin- 
diri ale victoriei luptei cântate de poet la începutul drumu- 
lui său - spiritul biruinței trăiește intens și se manifestă 
într-o mare bucurie a triumfului. (...) Dar dacă cercetăm 
chiar volumul de Versuri alese și mai cu seamă Pentru 
inima ce arde, ajungem la concluzia că resursele poetului 
care a cântat lupta pentru dobândirea libertăţii sunt de- 
parte de a fi limitate atunci când în ţară a venit vremea să 
sune cântecul vieții libere. (...) Dar un loc încă mai însem- 
nat, poetul îl acordă luptei împotriva principalilor duș- 
mani ai poporului și vieţii noi. (...) Dar trebuie să arătăm 
că poemele epice realizate în spirit popular, mai recent 
Asupritorii clăcașilor și mai demult Doftana și Balada celor 
patru mineri, reprezintă o creștere însemnată a poeziei lui 

Dumitru Corbea pe linia celor mai bune tradiţii ale scrisu- 
lui său și reprezintă trecerea de la atmosfera grea, apăsă- 
toare a lui: 


Mi-e inima fierbinte — ca și jarul — 
Şi nu știu, zău, cu cine să mă bat. 
(Birul — Sânge de țăran) 


către optimismul din Tovarășul Ion (Alte poezii): 


Nu mai sunt boierii la putere, 
Nici rege din import pe tron. 
S-a luminat tovarășul Ion, 
Țăran trudit, fără avere. (...). 


Vom spune că cele două balade au valori poetice ne- 
contestate, că au abordat ulterior, în creaţii de amploare, 
teme legate de lupta comuniștilor în ilegalitate și de con- 
struirea socialismului”. (Mihai GAFIȚA). 


* 


RADU POPESCUS*; „Accentul acestei noi culegeri [Pen- 
tru inima care arde — n.n.] îl constituie tot poemul țărănesc 
al unui om care exprimă vitalitatea, simplitatea, lumino- 
zitatea sufletului țărănesc. (...). Totul, pentru el, începe și 
se situează în registrul rural, de la senzaţia directă: 


Peste arătura lanului aș trece 
Să miros pământul, să simt roua rece, 
Să mai sfărm în palme floarea de trifoi... 


până la viziunea cosmosului: soarele este redus la rangul 
de particule risipite în vatra satului. (...) 
O asemenea concepţie - dacă se poate numi concepţie, 
și nu, mai curând, o stare, o trăire — ar duce neîndoielnic 
la un naturism obsesiv, la un fel de semănătorism foarte 
îngust, deloc potrivit pentru o poezie a zilelor și a ideilor 

noastre. Din fericire, poezia lui Corbea se întemeiază pe o 
forță încă mai profundă (...) şi această forță este conștiința 
prin care el ridică lumea satului la rangul unei categorii 
istorice în neîncetată frământare. (...) 

Cu cel mai firesc accent, el declară cântând: 


Dragi îi mai sunt inimii mele 
Florile de pe vâlcele 

Şi pădurea de stejari 

De pe dealurile mari... 


Conștiinţa istorică transformatoare, realistă, se vădește 
fie în căutarea suferințelor și luptelor trecute ale țărănimii, 
ca în poema (...) Asupritorii clăcașilor (...) fie în demascarea 
dușmanilor transformării socialiste a satului, ca în poema 
Bandiţii (...), fie, în sfârșit, îh apariţia unor poeme satirice 
și moralizatoare, în care poetul demască lenevia, hoţia, 
„lauda de sine și moravuri înapoiate. (...) Pentru trecut: 
balada; pentru acţiunile dramatice ale prezentului — tonul 
unei povestiri simple, directe, în versuri care amintesc de 
Arghezi din Flori de mucigai: 


La miezul nopții au cântat cocosii, 
Lătrau și câinii, somnoroșii, 
Pârâul gâlgâia în vale... 

Bandiţii au bătut în poartă, 

De groază, fata era moartă. 


În sfârșit, pentru satirizările și moralizările adresate 
oamenilor muncii din noua agricultură, Corbea a găsit un 
soi de umor de șezătoare (...). Forma e a distihului, care e a 
improvizaţiei populare. De pildă, despre «țăranul boieros»: 


Stai un ceas s-aprinzi tigara 
Și aștepți să treacă vara. 


Volumul ne oferă însă și surpriza neplăcută a unor 
poezii ca Marea sau ca Intoarcere, la al căror gen îl rugăm 
pe poet, din tot sufletul, să renunțe (...). 

Îmi place marea când e-nfuriată 
Dansând, din țărm în țărm, turbată... 


În cealaltă, Întoarcere, descoperim cu tristeţe pe finul 
şi hazliul moralist de șezătoare, tratând cu o impasibilă 
morală pe un soţ care s-a abătut de la îndatoririle con- 
jugale (...). 


intoarce-te acasă, nevasta te așteaptă... 
Va trece peste fapta-ţi o minte înțeleaptă. 


Ce caută asemenea trandafiri de hârtie colorată, de 
cea mai detestabilă forţă intelectuală și poetică, în fra- 
gedul buchet de flori câmpenești care este Pentru inima ce 
arde? (...)”. 


Dan Deșliu 


De vorbă cu Dan Deșliu5S: „— Vezi, eu am schiţat acest 
tablou al poeziei noastre de azi, fiindcă de aci trebuie să 
pornim. Un lucru de însemnătate primordială e să nu 
scăpăm niciodată din'vedere, atunci când vorbim de viitor, 
ce s-a realizat până acum. De ce spun asta ? Am observat 
o anumită tendinţă - precizez: limitată, restrânsă - de a 
nega ce s-a făcut în acești 12 ani în literatura noastră. 
Acestei tendinţe i-a dat expresie Alexandru Jar. Dar e o 
tendinţă străină de noi, străină de frontul nostru literar. 
Și ca o dovadă că este așa, e că n-a găsit sprijin în rându- 
rile noastre. Cum am putea noi să ne desolidarizăm de noi 
înșine, negând ce am realizat? Lirica noastră numără 
astfel de realizări și nu puţine. Să amintesc câteva la 
întâmplare: Certificatul de alegător de Cicerone Theodo- 
rescu — sau asta nu e lirică? Fără a fi specialist mi se pare 
că e, totuși, lirică. Sau: Nici lacrima de Eugen Jebeleanu ; 
sau: Va rămâne un rând de Mihai Beniuc; sau: Copiii 
coreeni la Congresul Păcii de Baconsky ; sau destule poezii 

din ciclul Generaţia mea de Veronica Porumbacu - și pot 
să mai citez din fiecare poet. Aș putea cita multe încă, și 
din aceștia de mai sus și din alţii. Dar de ce despre un 
anumit aspect al liricii se vorbește foarte puţin? Cum se 
poate ca în atâtea cronici care s-au scris în ultimul timp 
despre poeziile tovarășului Beniuc, unul din fruntașii liri- 
cii noastre, nu a fost remarcată poezia Mesaj scrisă în 
cinstea Congresului al II-lea al partidului?” 


* 


Tipărit fragmentar în Viaţa româneascee€, poemul Cu- 
vânt despre sergentul Belate Alexandru apare în volum în 
1956, părând să facă parte dintr-un ciclu liric cu sergențţi, 
căci în aceeași revistă (nr. 5) Dan Deșliu publică alt poem: 
Cuvânt despre sergentul Georgică, toate fiind producții 
gen Lazăr de la Rusca și Minerii din Maramureș, care au 
stat, din 1949 încoace, în fruntea tuturor listelor de suc- 
cese ale literaturii noi. Şi mai stau încă; iată, de pildă, în 
Gazeta literară, într-o pagină premergătoare celui de-al 
doilea congres F.M.R. intitulată Chipul comunistului în 
literatură”, alături de Interogatoriul lui Al. Jar și piesa 
Familia Kovacs de Ana Novac, ilustrări la temă se fac și cu 
cele doua poeme ale lui Dan Deșliu. Tot în același context, 
M. Novicov*8 își alege demonstraţia pentru articolul Clasa 
muncitoare în literatură și pe baza poemului Minerii din 
Maramureș. 

Pentru autor, cele două specii, pe care le-a frecventat 
printre primii: poemul epic și poezia publicistică, conti- 
nuau să rămână singurele formule lirice valabile, capabile 
să surprindă amploarea și grandoarea actualităţii. Şablo- 
nul și manierismul nu existau: „cum să ne desolidarizăm 
de noi înșine?” 


* 


În fața unei asemenea poezii oficializate, piruetele criti- 
cilor au fost mai mult sau mai puţin elegante. 

AUREL MARTIN® : „De aceea, numeroși creatori, dor- 
nici să realizeze tipuri asemănătoare ca forță sufletească 
lui Toma Alimoș, Meșterul Manole, Ion ăl Mare sau Ciobă- 
nașul moldovan din Mioriţa, se alimentează neîncetat de la 
uriașul și nesecatul izvor de apă vie al literaturii populare. 
Atunci când ucenicul ştie învăţa de la acest incomparabil 
dascăl, rodul strădaniilor sale e încununat de succes. 
Cazul poemului închinat de Dan Deșliu lui Lazăr de la 
Rusca e grăitor, ca de altfel și acela al Baladei impușcaților 
de Ion Brad, în ciuda unor slăbiciuni de care nici una din 
aceste lucrări n-a fost, din păcate, scutită. (...). Unele din 
elementele amintite sunt proprii, fireşte, și încercărilor 
unora dintre poeţii noștri contemporani. Dramatismul, 
bunăoară, e o coordonată internațională și a poemului 
Violetei Zamfirescu - Ion ăl Mare ~ dar şi a poemului 
recent apărut al lui Dan Deșliu = Cuvânt despre sergentul 
Belate Alexandru. (...) 

Dominanta speciei fiind ideea de acţiune, artistul nu se 
va mărgini (sau nu va prefera) să portretizeze, la modul 
pictural, chipul personajelor sale, ci va căuta să le sur- 
prindă în împrejurările cele mai adecvate, adică în atari 
momente când fizionomia lor e în stare a se defini mai din 
plin. Un astfel de moment = cu valoare de altfel antologică — 
este, luat în sine, acela care, în poemul lui Dan Deșliu sau 
în Vară fierbinte de Victor Tulbure, eroii principali își riscă 
existenţa înfruntând plumbii vrăjmașului. 

Ne-am aștepta ca, având în vedere intenţiile artistice, 
și Deșliu să aplice formula populară sau cea folosită de 
Vasile Alecsandri, preluând modelul folcloric. Deșliu (ca și 
Tulbure) preferă însă o altă modalitate. El acordă o atenţie 
similară aproape tuturor eroilor. Cânturile ajung astfel să 
aibă, succesiv, o altă vioară întâi. Formula e a poemului 
arborescent, ceea ce -— teoretic — dacă poemul e bine scris 
și conceput, ar trebui să dea o mai mare amploare acţiunii 
(vezi Vară fierbinte). Practic, nu se întâmplă însă întotdea- 
una. La Dan Deșliu, de pildă, procesul sfârșește — de data 
aceasta — prin a împiedica, într-un grad apreciabil, aprofun- 
darea fizionomiei personajului selectat ca central. (...) 

Poemului epic îi este inerent, după cum spuneam -= ca 
şi baladei - fiorul liric. (...) Lirismul s-ar vrea, de data 
aceasta, ca în Cuvânt despre sergentul Belate Alexandru, 
similar ca funcţie, corului antic. Fără îndoială, fenomenul 
în sine nu trebuie condamnat. Creatorul e liber să-și aleagă 
mijloacele pe care le socoate potrivite. El poate fi avertizat 
însă că orice procedeu devine primejdios atunci când împie- 
dică, într-un fel sau altul, cristalizarea optimă a ideilor de 
bază ale Doemului sau desfășurarea normală a acțiunii”. 


* 


EUGEN LUCAS: „Esecul liricului locvace se datorește 
uneori faptului că verbalismul îneacă emoția (chiar dacă 
emoția aceasta e reală), faptului că verbul depășește con- 
ținutul, care astfel ne apare minor, neinteresant. (...) 

Verbiajul rezultă însă adesea din contrafacerea unor 
sentimente, din simularea unor emoţii. (...) E regretabil că 
indignarea poporului nostru când a aflat de sentinţa Tri- 
bunalului fascist de la Karlsruhe nu și-a aflat ecoul poetic 
așteptat. Dar e, poate, și mai regretabil faptul că versurile 
prin care Dan Deșliu și Rusalin Mureșan au încercat să 
dea glas acestei indignări, nu au avut răsunetul dorit în 
sufletele noastre. Aceasta fiindcă evocarea bombastică a 
primului e construită artificios, rațional, cum se poate 
vedea chiar numai din aceste două strofe: Aţi vrut să 
interziceți, pe cât mi-aduc aminte, / încă de mult această 
mișcare înainte / și-aţi imitat, ca astăzi, pornirile bolnave / 
a craiului cel antic pierzând a sale nave. / (...). La al doilea, 
domină verbalismul nud. (...) 

Cine simte nevoia să scrie poezie publicistică de un 
larg și profund ecou - şi necesitatea unei astfel de poezii e 
acută azi — trebuie să posede la perfecţie meșteșugul poetic 
și să trăiască din plin sentimentele pe care vrea să le 
propage. Altminteri, devine locvace, și nu elocvent, gău- 
nos, nu convingător”. 

* 


E. RADOVICI! ; „Ultima carte a lui Dan Deșliu nu pune 
decât în subsidiar probleme noi față de cele anterioare, 
fiind construită după același tipar, - nuvelă versificată cu 
o acțiune ale cărei elemente şi personaje sunt oarecum 
consacrate, mai cu seamă în funcțiunile lor simbolice. 
Ceea ce constituie specificul unei asemenea cărți este, pe 
plan literar, efortul uneori înduioşător al autorului de a 
converti în metaforă limbajul cotidian, apelând la năs- 
trușnicia conformă cu recuzita poetică de la sfârșitul seco- 
lului al XVIII-lea. Rezultatele acestui efort sunt uneori 
impresionante : 


Îngăduiţi să raportez! 

- Ascult Belate. 

Ce se-ntâmplă ? 

- Apoi... mi s-a vârât sub tâmplă, 
iertați-mă, — 

un titirez. 


Încolo, ca de obicei «trudnic duduie motorul», «trăgaciul 
scântuie», oamenii «se-nghesuie duduruz», au «mici năbă- 
dăi de cocoşel» etc.etc. fără surprize. Narațiunea are și 
unele elemente de ton oarecum noi: pe lângă pastișa 
cunoscută a folclorului, e abordată de data aceasta o 
interesantă pastișă a lui Coşbuc: 


Numai Zamfira văd că nu-i 
voioasă — ci pe sub sprâncene 
priveşte crunt la dumnealui: 

- Ba nici în glumă să nu-i spui 
viclean, băiatului, 

viclene ! 


Versurile citate nu sunt din Nunta Zamfirei ci sunt 
semnate de Dan Deșliu și aparțin volumului de care ne 
ocupăm. 

La sfârșitul acestei recenzii am adăuga unele conside- 
rațiuni paralele şi ne-am exprima o mâhnire. Am mărtu- 
risit în primul rând că, din spirit birocratic, n-am știut 
cum să încadrăm volumul lui Dan Deșliu, ezitând în mod 
lamentabil între poezie și proză. În al doilea rând, am 
preciza că, nedorind să ne repetăm şi contând pe fantezia 
cititorilor noştri, considerăm că închinând aceste rânduri 
cărții lui Dan Deșliu am scris în același timp - mutatis 
mutandis — și despre volumele Liberi și stăpâni de E. Frunză, 
Fructe în mai de lureș, Orele cântatului cu copiii satului de 
I. Brad, cum și despre filmul Alarmă în munti. 

În al treilea și ultimul rând, — să ne cerem iertare pentru 
penibila sărăcie de idei —, și, în sfârșit, să regretăm că 
subiectul atât de suculent al Cuvântului despre sergentul 
Belate Alexandru n-a putut deveni o admirabilă nuvelă”. 


Nicolae Labiş 


Nu numai prin poezie ci și prin comentarii critice despre 
poeţi semnalate de Aurel GurghianuS?, Leonida Neamţu? 
și Dimos Rendis**, Nicolae Labiș continuă să fie o prezenţă 
asiduă în presă și în acești ani. Menţionăm în continuare 
fragmente critice pe marginea volumului Primele iubiri 
(1956) și a ciclului liric Tânărul oțelar, publicat în august 
1955 în Gazeta literară. 

Supliciul tânărului oțelar** : „Chiar și în faţa platitudinii 
se impun oarecari discriminări. (...) Sunt, de pildă, plati- 
* tudini oneste, inofensive care viețuiesc în paginile revis- 
telor sau cărților ca niște chiriași cuminţi, stăpâniţi de 
fatalitate și resemnare. Asemenea platitudini te înduio- 
șează parcă mai mult decât te supără și în cel mai rău caz 
iți creează o stare de indispoziţie latentă. Există însă 
platitudini de alt fel. Platitudini agresive, pretenţioase, 
stridente care se agită în pagini, se travestesc și atentează 
și la liniștea cititorului. Întotdeauna astfel de platitudini 

se produc sub semnul îndrăznelii și al luptei pentru inedit 
și au aerul extravagant al celei mai țipătoare lipse de gust — 
fapt care le face de-a dreptul insuportabile. 

Cu atari platitudini te poţi întâlni în ciclul de poezii 
publicat în nr. 32 al Gazetei literare sub semnătura lui 
Labiş. (...) Poeziile din ciclul de care vorbim poartă titlul 
general Tânărul oțelar, ceea ce face o bună impresie citi- 
torului. În sfârșit, își zice el, iată tinerii poeţi au pornit să 
cerceteze viața și munca oţelarilor noștri. (...) 

Autorul porneşte prin a afirma că oţelarul este Pro- 
meteul epocii și-al său. Cu atât mai curioasă pare absenţa 
aproape totală a oţelarului din versurile ce urmează. Cu 
foarte mici modificări, ciclul ar purta titlurile: Tânărul 
miner, Tânărul strungar, Tânărul țăran etc. şi... chiar Tână- 
rul poet. Să luăm, de pildă, poezia cea mai aproape de 
subiect, intitulată Șarjă. Schimbând doar două-trei cu- 
vinte profesionale, obţinem o varianta adecvată titlului 
Cărbunele: 


Sunt un arc vânjos în încordare 
Putin și fi-va echilibrul drept. 

Între cărbuni, lumină și sudoare, 

În pântecul acesta colosal 

Se mistuiește hranei necesară. 

Noi, împreună-o inimă vom fi 

Şi-o vom pulsa uzinelor din țară. (...) 


După ce vorbește despre șarje, autorul purcede la cân- 
tarea tânărului oţelar în diversele împrejurări ale vieții 
cotidiene. Bineînţeles că un loc important îl ocupă dragos- 
tea și astfel se dau la iveală strofe de aceeași esenţă. (...) 
N-ar fi încă nimic dacă totul s-ar reduce la aceste aspecte, 
dar iată că platitudinea devine agresivă și neobișnuită, 
când eroul liric (în speţă tânărul oțelar) constată că: 


Sărutările-năbușesc idei 


fapt cu care, hotărât, nu putem fi de acord, din elementară 
consideraţie faţă de tradiția erotică. (...) Nu mai puțin 

curioasă este și atitudinea poetului nostru faţă de dus- 
man. Tânărul oţelar, în numele căruia vorbeşte poetul 
Labiş, s-a frământat un timp, întrebându-se ce este de 
fapt cu acești dușmani: 


Sunt oare-aceste suflete de câlți 


își zice el? Cine știe. Parcă n-ar prea părea. Filozofând în 
continuare, eroul liric își zice 


.. CĂ-S lași și că-s sărmani 


dar cum nici această ipoteză nu-l mulțumește, conchide 
că: «Uzinei li-s dușmani», formulare care arată o atitudine 
dușmănoasă faţă de gramatică. (...) 

Dacă asemenea bazaconii ar fi prezentate pur și simplu 
ca stări de spirit ale autorului lor, încă n-ar fi prea grave. 
(...) Trist este însă faptul că ele sunt atribuite tânărului 
oțelar, care nu e cu nimic vinovat și în consecinţă n-ar fi 
meritat o asemenea osândă. (...) Dar e de domeniul lipsei 
de răspundere să bagatelizezi o temă atât de importantă, 
dedicându-i o suită de platitudini versificate cu ușurință 
și emfază - platitudini ce nu se salvează chiar dacă se mai 
vorbește de Prometeu, de Magma iubirii și sunt epuizate 
nenumăratele superlative, pentru că, oricum, nu putem 
accepta impresia mărturisită de Labiş în ciclul despre care 
am vorbit și anume că: Tot ce gândim și facem este artă !. 
(G. St.-George STELEA). 


x 


MIHAIL PETROVEANU®; „Primele iubiri emană de la 
un suflet de copil care vrea să prelungească copilăria. Fră- 
gezimea nativă este semnul nostalgiei lui după sat, după 
oamenii dintre care s-a înălţat, după părinţii lăsaţi acolo — 
tatăl, chinuit pe ogor, ca soldat fără voie în războiul cotro- 
pitor, ca infometat de marea secetă din Moldova anului 

1946, dar apoi devenit agitator comunist, mama «plânsă, 
cu părul lung, despletit, cu firele albe ca inul» și care i-a 
«aprins în suflet chinul crud al conștiinței»; și mai ales 
nostalgia după pădurea protectoare față de care e atașat 
ca față de o legătură de sânge. (...) 

Natura o vede sadovenian (cum o recunoaște indirect 
în ciclul omagial Sadoveniene), compusă armonic, din 
muzica șoptită a foșnetelor și a tăcerilor (...). Dându-i o 
nuanţă personală, prin încercarea de stilizare a tablou- 
rilor, Labiş organizează un fel de feerie, desenează gingașe 
decoruri de poveste. Impresiile sunt dantelate, cu tremu- 
rarea fină a acului unei sensibilităţi vii dar temătoare, 
respectuoase, cu naivitate. Poziţia smerită în faţa firii, 
intuiţia solemnităţii ei, ca rezultat al unui proces de medi- 
tație supremă, e un mecanism pe care numai maestrul 
său Mihail Sadoveanu știe cum Şi când să-l declanșeze. 
(...) Fără să stăpânească arta matură a evocării zgudui- 
toare, Labiș scrie poezia durerii sociale, cu surdină, așa 
cum a păstrat-o memoria și inocenţa copilului, vârsta cea 
mai sensibilă, tocmai fiindcă nu înţelege rădăcinile exacte 
ale nenorocirilor. E durerea poporului în fond, privită cu 
ochii adumbriţi ai copilului. (...) Semnificativ, Labiş des- 
chide volumul cu o închinare, cam argheziană, către meș- 
terul Manole și laudă într-altă parte folclorul din care zice 
că purcede. (...) 

Elementele noului, el le întîimpină cu bucurie, tot can- 
didă, fiindcă le înregistrează ca pe o industrie sau o serie 
de construcții în miniatură alcătuind un cadru feeric, deci 
motive peisagistice (...). Totuși, e o afirmare a unui spirit 
deschis înfățișării socialiste a lumii. Necesitatea îmbrăţi- 
șării idealurilor epocii o formulează el cel mai bine când 
adaptează ideea stilului său vegetal și totodată instelat, 
ca să-și reprezinte viaţa în formele naturii (...). Am ţinut 
să arăt că Labiș e un poet, în sensul că manifestă o stare, 
o poziţie poetică în faţa realităţii. Unii vor spune că se 
ştia. E adevărat că de vorbit se vorbește mult. De scris, 
însă, și nu cred că mă înșel, nu, sau mult mai puţin. Cam 

din aceleași motive, nu am stăruit asupra influențelor 
topite în el, unele absorbite, ca suspinele lui Esenin, altele 
neamestecate bine, deci mai vizibile, ca aceea a lui Arghezi. 
In fine, se poate regăsi, în aceeași ordine de idei, o aspi- 
rație meditativă și câteodată şi erotică de gen eminescian, 
Pentru Eminescu, poetul nostru are un cult. 4)? 


* 


EUGEN LUCAS: „Sensibil detașat de confrații săi de 
generaţie, Nicolae Labiş, în pofida tinereţii lui, este, în 
cele mai valoroase creaţii ale sale, un artist care îmbogă- 
țește cu tonuri noi, pure, peisajul poeziei noastre contem- 
porane. (...). Volumul Primele iubiri e selectiv, cuprinzând 
cantitativ puţine din piesele acestui fecund poet, numai 
acelea pe care autorul le consideră izbutite (...). E semni- 
ficativ însă că dintre toți eroii universului sadovenian, 
tânărul slujitor al muzelor își manifestă preferința pentru 
Cozma Răcoare, personaj romantic prin excelenţă. Labis e 
romantic în primul rând ca viziune. De aici predilecţia lui 
pentru mituri, pentru atmosfera legendară. Romantic, poe- 
tul e însetat de puritatea absolută și, de aceea, revine 
mereu asupra copilăriei și își construiește o lume în care 
domină verdele crud al brazilor şi albul imaculat al zăpezii. 

Contemporan și apropiat nouă, fiindcă şi-a încorporat 
organic în ființa lui idealurile clasei muncitoare, poetul, 
deși a dobândit astfel unele certitudini ferme care dau 
creaţiei sale o tonalitate stenică, trăiește totuși, ca orice 
romantic, neliniști și frământări sfâșietoare. Ele iși au 
izvorul în amintirea dureros de vie a trecutului dar și în 
supraviețuirea ori perfida insinuare în prezent a acestui 
trecut: Și totuși multi din ei au ochiul minţii / Posomorât 
din timpurile vechi / Și multi din ei nu inteleg cântarea / Ce 
înșiși ei o cântă în urechi. (...) 

Am spus că Labiș e un îndrăgostit al miturilor, al legendei. 
în loc să scrie, asemeni confraţilor săi, zeci de arte poetice, 
el recreează, modernizând, mitul creaţiei. Modernizează 

mitul meșterului Manole, punând accentul pe elementul 
național și social, pe etica înaltă a creatorului. Meșterul e un 
«valah» și încheagă «minunea de la Argeș mai în jos» pentru 
valahii de rând, însetați și de frumos și de dreptate. (...) 

in Moartea căprioarei, Labiş creează un nou mit: un 
mit care justifică sacrificarea purității și frumuseții, în 
împrejurările în care jertfa e reclamată de însăși necesi- 
tatea de a conserva viaţa, izvorul tuturor frumuseţilor, 
omul, bunul cel mai de preţ. (...) Mitul căprioarei ucise nu 
contrazice mitul meșterului valah, sacrificiul acestuia slu- 
jind nu numai frumuseţii, ci, prin frumusețe, vieţii, omu- 
lui.Și pădurea e ridicată în poezia lui Labiş la rangul de 
mit, deşi nu o dată poetul i se adresează familiar, ca unei 
surori, mame sau iubite. Ea întruchipează mitul vieţii 
neîntrerupte. (...) 

Vorbind despre poezia lui Labiş, unii confrați au ţinut 
să scoată în evidenţă influenţele care s-au exercitat asupra 
tânărului rapsod. S-au pomenit numele lui Eminescu, 
Sadoveanu, Arghezi și chiar al lui Barbu. Pe bună drep- 
tate. (...) 

Recunoscându-i, în general, talentul viguros și măies- 
tria, unii confraţi (Mihail Petroveanu) conchid că poetul, 
vădind predilecție pentru lirismul ideilor, trebuie să depă- 
șească această fază a poeziei, să-i spunem, infantile ; alţii 
(G. Mărgărit), dimpotrivă - îl imploră să nu-și părăsească 
codrii, munţii şi cerbii şi să renunţe la orice intenție de a 
filozofa poetic. 

Ambii opinenţi văd doar un aspect al problemei. Nu-i 
putem cere poetului să renunţe la o anumită ingenuitate, 
care constituie, dacă vreţi, condiţia poeziei înseși. (...) Şi e 
eronat să declarăm eșecul poetului când abordează lirica 
de idei, când și Meșter valah și Moartea căprioarei sunt — 
după cum cred că am demonstrat - poezii de idei. Apoi, 
omagiul adus de poet gândirii comuniste, «osiei lumi- 
noase» care trece și prin ființa lui și care dă armonie 
universului, fără de care toate s-ar prăbuși în neant, e 
într-adevăr vibrant. (...) 

Labiş poate scrie, deci, poezie filozofică valoroasă. 

Nu e mai puţin adevărat însă, că pe această linie se 
înscriu și unele dintre cele mai evidente nereușite ale 
acestui volum, poetul fiind înclinat uneori spre un anumit 
joc cu abstracțiunile, care-l fac să lunece pe panta retoris- 
mului, a prozei rimate”. 


* 


PAUL GEORGESCUS8: „Cum aș fi putut crede, cine ar 
fi putut crede, când Nicolae Labiș mi-a dat primul lui 
volum, că acesta avea să fie și ultimul. Cum aș fi putut 
crede că Primele iubiri aveau să fie şi cele de pe urmă. Îi 
pregătisem o recenzie intitulată Aerodrom 1956 dar, urmă- 
rind cu bucurie şi dragoste această decolare, am văzut 
îngrozit cum — dimineața aceea n-am s-o uit niciodată! — 
un accident stupid și laș a izbit la pământ una din cele 
mai promițătoare înălțări poetice. 

Mă stăpânește furia și mă îndoaie durerea. Când moare 
un scriitor talentat, suferim cu toţii, căci e atât de rar, de 
fragil, de ciudat ceea ce oamenii numesc talent. Dar, (...), 
ne rămâne ceea ce talentul lui a clădit, ne rămâne opera 
lui mai durabilă ca bronzul. Aici, însă, poezia românească 
a fost lovită în viitoarea ei așezare. Un Eminescu sau un 
Arghezi doborât tocmai când îşi lua zborul, o floare rară și 
candidă, frântă înainte de a înflori: | | 

În constelația viitoare a poeziei românești un loc va 
rămâne gol și opac, pentru eternitate. k 

Se spune: îi citeşti în suflet ca într-o carte. In cartea lui 
citeşti ca într-un suflet. Copilăria limpede şi zburdalnică, 
pârâu curat din munții lui, învăluită în primele pâcle ale 
unei dureri otrăvitoare și neînţelese: războiul. Războiul 
şi-a lăsat pecetea peste sensibilitatea infantilă, tulburând 
Începutul, urmărindu-i în joc, în vers, în somn (Zurgălăul, 
Ion, Blestem, Versuri de dimineață). 

Era o durere neînţeleasă, un joc întrerupt, un cântec 
oprit și necântat. Copilăria nu se mai întoarce şi în anii 

primei tinereţi, ai primelor iubiri, poetul se va reintoarce 
asupra acelor senzaţii confuze, asupra dureroaselor pâcle 
și va căuta, retrospectiv, să le înţeleagă. (...) 

Pe această placă sensibilă se înregistrează alte dureri 
și bucurii: marea secetă din Moldova, ridicarea oamenilor 
la luptă, primele victorii (Moartea căprioarei, După secetă, 
Loc, Întâlnire cu tractoriștii, Liliacul timpuriu, Prietenul Glad, 
Comunistului). (...) 

Ultimele poezii cuprinse în volum, ca şi unele din cele 
scrise în ultimele luni vădesc orientarea poetului spre 
probleme etice și o mutație calitativă a posibilităţilor artis- 
tice. În poezia lui Labiş, mă uimea profunzimea de gândire 
și acea capacitate de a transforma conceptele în imagini, 
capacitatea foarte rară chiar la poetii cei mai talentaţi. 
Poezia politică-filozofică a lui Labiş nu devenea un rațio- 
nament rimat, nu era povestire-cu pildă ci gândire filozo- 
fică în imagini. Era în el un efort spre limpezire, spre 
poezia de cunoaștere, anunţat în ultimele poeme ale volu- 
mului şi susţinut de creaţia recentă: 


Din fenomene oarbe, ce mă-ngrozeau alt'dată, 
Am deslușit natura necontenit lucrând 
Materia-n mișcare și-n forme distilată, 
Simetrică priveliște de gând.” 


Florin Mugur 


Înrudindu-se prin viziune poetică cu Labiș, Florin Mugur 
își tipăreşte în 1956, la trei ani de la debut, volumul 
Romantism. 

SAVIN BRATU“: „La prima vedere, unele poezii ale lui 
Florin Mugur pot apărea ca un ecou întârziat al unei 
anumite poezii moderniste, exaltând călătoriile exotice, 
navele și mările misterioase, ca și drumurile fără sfârșit. 


Pe 

- Unii tineri poeți de azi descoperă ca pe o materie inedită 
simbolistica desuetă a celor ce fuseseră moderni inainte 
cu jumătate de secol și nu rareori poezia lor se complace 
într-o alegorică transfigurare, prin care tânărul cântăreţ 
devine matelot sau chiar navă plutind sprezări. (...) Florin 
Mugur se vede «pe ţărmul mării-nvăluite-n fumuri» și 
căutând «spre-un țărm visat», spre care «marea însăși știe 

să-l poarte». (...) 
| Mugur vrea să aducă o poezie a tinereţii noastre de azi, 
romantică nu în sensul sentimentalității exaltate ci, dim- 
potrivă, în sensul avântului revoluționar. Imaginile simbo- 
lice urmăresc evocarea unei posturi proprii adolescentului 
care-și simte energia clocotind. Eroii săi, printre care se 
"include ca erou liric, sunt «bravi căpitani pe-ale visării - 
năvi», asemeni, ca psihologie, «căpitanului de 15 ani» al 
lui Jules Verne. Ei apar «cu păr sburlit, cu gulerul răs- 
frânt». (...) | 

Mugur vorbește în numele unei generaţii. El scrie Noi, 
Cântecul adolescentului, dând glas când pentru «noi ăştia, 
cei de șaisprezece ani», când pentru cei care au «simţirea 
celor douăzeci de ani». Generaţia aceasta e localizată isto- 
ric, integrată în fenomenul grandios al revoluției socialiste 
pe care o trăim, ca parte a sa și exponent al său. Piesa de 
rezistenţă a volumului e poemul care i-a dat titlul: Roman- 
tism. (...): 


Zăpezile de-atunci... le străbăteam 

Cu ghete sparte şi cu haina ruptă. 
Domniţele orașului, la geam, 

Râdeau de noi, dar noi porneam la luptă. 
Infometaţi ades, entuziaști, 

Vindeam Scânteia și-ncingeam bătaie. 
Nemângâiaţi de nici-o fată, caști 

Obrajii erau numai vânătaie. 


Mugur nu mi se pare însă un poet format. Stângăciile 
și naivităţile se întâlnesc adesea, repetările ajung obse- 
dante. Maturitatea va putea aduce surprize. (...) 

Am vrea să găsim, perpetuându-se, căldura pe care o 
pune Mugur în evocarea noilor relații între oameni, în evo- 
carea tovărășiei și prieteniei în societatea noastră. Poezii 
ca Greșești uneori sau Prietenul meu aparțin, indiscutabil, 
documentelor emoţionante despre nașterea acestor noi 
relaţii, în care critica și autocritica devin realmente moda- 
lităţi de viaţă profunde, intime. 

Am vrea să vedem maturizată nota sa polemică, adânc 
afectivă, care apără cu îndârjire și cu durere ceea ce 
constituie filonul de aur al tinereţii noastre neînvinse ; 
care denunţă dezamăgirea celor imbătrâniţi înainte de 
vreme, slabi, șovăielnici, ducând o viață sedentară și filo- 
zofând despre zăpezile de altădată; (...): care avertizează 
asupra morţii psihice, într-una din cele mai izbutite poezii 
ale volumului, Portret: 


Eşti tot mai lânced și pufos- un nor 

Cu trupul moale și-n priviri cu brumă. 
Trezește-te ! Căci te destrami ușor, 

- În somnul fără capăt = ca o spumă... (...). 


Veronica Porumbacu 


Generaţia mea (1955), a șaptea carte cu versuri a Vero- 
nicăi Porumbacu, după debutul din 1947 (Visele babei 
Dochia) are aceeași orientare spre actualitatea socialistă 
„ca majoritatea volumelor precedente: Anii aceștia (1950), 
Mărturii (1951), Prietenii mei (1953), volumul fiind o verigă 
trainică în ansamblul liricii cetățenești din vreme. 

VERA CĂLIN”: „Deschizi, tu, critic literar, volumul de 
poezie pe coperta căruia scrie Generaţia mea, cu emoție — 
profesională - atunci când generaţia autoarei e generaţia 
ta, generaţia celor care au întâmpinat urletul sirenelor și 
bubuitul artileriei antiaeriene, au cunoscut, neinformaţi 
incă, experienţele trăite «sub felinare camuflate», s-au 

maturizat atunci precoce şi grăbit, în anii de după eliberare. 
«Şi eu am fost acolo», spune criticul la fel ca poeta. (...) 

Retrăiești, citind volumul Veronicăi Ponămbacu, istoria 
de până acum a acestei generaţii, îi urmărești pe tinerii 
„de-abia ieșiţi din adolescenţă, mai întâi fulgeraţi de izbuc- 
nirea războiului, care le descumpănește mersul (Cine plă- 
tește pentru bolovanii / Ce ne loviră zborul început ?), apoi 
regrupându-se în armata tăcută a partidului ce pregătea 
istoria zilelor de azi, luptând, lucrând, instruindu-se în 
umbră ; îi urmărești mai departe, în vremea începutului 
de viaţă nouă, în lumina eliberării, revărsându-se voioși pe 
străzi, dar și legându-și în mers rănile, simțind încă cica- 
tricea anilor negri, anilor «de care au fost prădaţi». (...) 

Am putea să afirmăm, încercând să stabilim nota speci- 
fică a poeziei Veronicăi Porumbacu (...), că receptivitatea 
poetei față de problematica morală se vădea încă din volu- 
mele anterioare. Preferăm însă să spunem că această 
receptivitate evidentă în volumul de faţă e rezultatul unei 
maturizări artistice și că, o dată cu acest câștig, poeta a 
simţit nevoia să-și înnoiască registrul poetic. (...) Sufletul 
poetei e un suflet tânăr, dar matur care nu bagatelizează 
problemele vieţii, ci consideră cu gravitate sarcinile im- 
puse de împrejurări (Nu mi-am bătut vreodată joc de 
viaţă»). (...). Condiţia identificării, garanţia stabilirii acestei 
corespondențe, e solidaritatea cu vremea, cu oamenii ei 
înaintați, cu viaţa: 


Eu multe știu pe lume, dar regretul 

C-am stat cumva departe, mi-e străin 

Preferă remușcările poetul, 

Decât un suflet gol, în veci senin. (Atât aș vrea) 


Partidul, în jurul căruia se axează universul moral al 
poetei, pulsează ca o inimă în multe din poeziile volu- 
mului, fiind generator de imagini ce transmit ideea înnoirii 
revoluţionare (Voi, comuniști, prin vise sfărâmate / voi, omul 
deşteptati în om, din nou /...Și-aud sub felinare camuflate, 

cum puiul vremii ciocane în ou). Din păcate sunt și strofe 
ce se deapănă monoton, o dată cu succesiunea unor ver- 
suri declarative: 


El a sădit în mine liber, gândul: 

el m-a deprins prin mine să gândesc, 

ca omul după faptă judecându-l, 

pe nimeni să nu crut etc. (Sunt zece ani) 


Dar astfel de versuri nu dau măsura volumului. (a) 

O dată cu concepția etică ni se comunică, în paginile 
volumului, un om, o conștiință, o luptătoare care a trăit 
cu intensitate bucuriile și durerile vieţii, care a cunoscut 
deopotrivă satișfacţia biruinţei si amărăciunea înfrân- 
gerii. (...) 

Setea aflării adevărului, patosul moral străbate și grupul 
poeziilor satirice adunate în volum. (...) 


x 


GEORGE MUNTEANU”! : „(...) Cele două cicluri mari 
ale volumului - intitulate sugestiv: Sub felinare camuflate 
și Ne revărsăm pe străzi se referă la două etaje distincte 
din viaţa generației și a poetei înseși (...). Sentimentul con- 
temporaneității, prezenţa în viaţa epocii noastre, bucuria 
de a se ști fiul acestei epoci (...) iată trăsătura cea mai 
valoroasă a liricii Veronicăi Porumbacu și cea mai preg- 
nant afirmată în Generaţia mea. Acestea toate mi s-au 
părut că le înţeleg din întreg volumul, dar îndeosebi din 
substanţialul Omul, ca și din Contemporan cu focul- poeme 
care se impun prin înălțimea cugetării, prin elevația tonu- 
lui, printr-un vers sculptural: 


Contemporan cu focul ce scapără din piatră 

si cu atomul unde atomul arde-n vatră, 
Contemporan cu plugul de lemn - prin generații — 
cu brazda de tractoare nemărginită-n spaţii. (...) 


Ana Selejan. 


intr-un caz se poate vorbi, totuși, de dezvăluirea unei 
însuşiri noi a talentului poetei; mă gândesc la domeniul 
poeziei satirice, ilustrat perseverent în Generația mea, iar 
într-o seamă de cazuri - cu rezultate de o netăgăduită 
valoare. Meduzele, de pildă, e un poem care se impune pe 
dată atenţiei cititorului (...): 


Fac pluta, știu să lingă și apele și sarea, 

Și-aproape nevăzute, stau veșnic la atac. 

După furtuni, cu greață la țărm le varsă marea. 
„Și printre alge, trupuri se desfac. 

Așa-s lingăii: masă difuză, transparentă, 

n-o vezi, și câteodată nici nu-i poți da ocol. 

Te miri când te improașcă otrava ei latentă, 

de unde a răsărit în locul gol? (...) 


O asemenea poezie — la care am putea adăuga și Insec- 
tar și Epavele — îmbogățește realmente patrimoniul poeziei 
noastre satirice, deschizându-i poetei o cale de afirmare mai 
mult și de care ea abia a început să se folosească. (...) Dar 
câte n-ar avea de observat critica, în legătură cu acest poem 
al generaţiei ajunse azi «in linia întâia W Dacă i-ar acorda 
atenţia meritată. Pentru că Generaţia mea, ca orice creaţie 
într-adevăr valoroasă, îngăduie discuţii prelungite (...)”. 


Virgil Teodorescu 


După etapa lirică suprarealistă și după o pauză editorială 
de opt ani, Virgil Teodorescu intră hotărât în frontul poe- 
ziei realist-socialiste, cu volumul Scriu negru pe alb (1955) — 
piatra de temelie a edificiului poeziei politice elaborate în 
următorii ani. Primește premiul Academiei R.P.R. : premiul 
George Coșbuc pe anii 1950-1955, distincţie care, după 
reorganizarea Academiei, mai fusese acordată în 1949 
doar Mariei Banus și lui Radu Boureanu. 

SAVIN BRATU (Gazeta literară nr. 4,26 ian. 1956): „Volu- 
mul lui Virgil Teoderescu - Scriu negru pe alb - este o 
culegere din întreaga producţie a poetului, reprezentativă 
prin selectarea din totalitatea poemelor ce-i marchează 
drumul. Poezia — prefaţă cu acest titlu vorbește despre o 
căutare și o străbatere, în timp, până la victoria poetului 
ajuns: 


..„„ ostaș în lupta pentru pâine, — 
Spre fericirea zilelor de azi 
Şi măreția zilelor de mâine. 


Imaginea, aici densă, expune o autobiografie poetică și 
un program. Poetul, cândva atras profund de suprarea- 
lism, nu se: putuse realiza ca poet luptător. Cele patru 
poezii din epoca 1934-1936, din care trei au văzut lumina 
tiparului în revistele progresiste ale vremii, vibrează de forta 
dragostei pentru clasa muncitoare și a încrederii în lupta 
ei, dar nu sunt integral eliberate de imagistica nebuloasă, 
arbitrară, puţin convingătoare a suprarealismului. (...) 

Poezia lui Virgil Teodorescu de după eliberarea patriei 
se clarifică ideologic, se obiectivează imagistic, se diver- 
sifică tematic. Poetul afirmă Scriu negru pe alb nu numai 
in sensul pronunțării răspicate a sentinţei de condamnare 
adusă dușmanilor socialismului și păcii, (...). Poetul cântă 
priveliștile noi ale patriei, pe care le contemplă, le descrie 
şi le comentează liric, cu o evidentă capacitate de a le 
proiecta în perspectiva viitorului. Ogoarele colectiviștilor, 
în viscolul iernii, nu sunt încă, dar vor fi de neînfrânt în 
păstrarea hainei de zăpadă protectoare a germinaţiei: 


Câmpia va dormi sub fulgi de nea, 
Se va deschide bobu-n așternut... (Priveliști noi) 


În ograda colectivei sunt, acum, «doar cinci puicuţe», 
«dar se deschide o ușă» spre viitor, căci, îndărătul ușii 
sunt cutiile lungi în care se vor naște, la primăvară, cinci 

-= mii de pui. (...) Dar cântarea libertăţii se împletește, la 
Virgil Teodorescu, cu expresia bucuriei de viață a omului 
liber, cu expresia recunoștinței poetului pentru marile idei 
eliberatoare ale revoluţiei sociâliste, pentru partidul clasei 
muncitoare. Lirica lui Virgil Teodorescu este mai ales o 
lirică a odei închinate vremurilor noastre și partidului. 

În împletire cu oda se reliefează în poezia lui Virgil 
Teodorescu poemul epic, de cele mai multe ori construii 
nu ca un mic roman în versuri, cu acţiuni și personaje, ci 
ca o evocare de epocă, în care întâmplarea e cântată și 
lăudată de poet. Astfel sunt poemele închinate trecutului 
de luptă al partidului — evocarea Doftanei în lumina prezen- 
tului victorios, sau mai ales amplul poem Lumini ce nu se 
sting, închinat memoriei utecistului erou Filimon Sârbu, 

și faptelor sale. 

Oda alternează nu atât cu satira, cât cu poezia de gravă 
acuzare a dusmanilor vieţii şi ai poporului. (...) Versurile 
din ciclul Satirizări și fabule n-au niciodată virulenţa celor 
de mai sus, nici ţinta lor nu este atât de gravă în impor- 
tanţă. Fabulele și celelalte, din această parte a volumului, 
lovesc vag în cusururi eterne şi tonul este minor, școlă- 
resc: săgeata e îndreptată împotriva «pricepuţilor care se 
mulțumesc să stea după zăplaz», a îngimfaţilor, a celor 
neînzestrați de natură care se plâng că sunt nedreptățiţi, 
a «nerăbdătorului» etc. (...) n 

Ni se pare că Virgil Teodorescu e deficitar încă în ceea 
ce privește precizia şi concizia imaginilor. De-aici, diluarea 
celor mai multe poezii care - cu excepţia catrenelor şi 
sonetelor — sunt peste măsură de prelungi, fără necesitate, 
ca într-o continuă zbatere de a spune ceva cu conștiința 
că nu-i destul ceea ce s-a spus. (...)” 

Victor Tulbure 


Scrieri apărute ; Laudă patriei (1955), Premiul de Stat cl. 
II pentru poezie și Vară fierbinte (1956). 

GEO ŞERBAN”? „(...) Urmărind diversele etape ale evo- 
luţiei lui Victor Tulbure ne gândim că drumul său, cu 
toate meandrele urmate, este tipic pentru condiţiile de 
dezvoltare a tinerelor talente în anii puterii populare. În 
locul atmosferei morbide dinaintea celui de-al doilea răz- 
boi mondial, îmbâcsită de cultul individualismului feroce, 
de încurajare a curentelor filozofice mistice și de răspân- 
dire a naturalismului șovin, care nu putea decât să deru- 
teze și să-l împingă pe tânărul scriitor spre falsa artă a 
poeziei pure, impersonale, a psihologismului irațional (aces- 
tea se și premiau. !) cel ce-a pornit să cânte pe strunele Viorii 
Roșii, și ca el atâţia alţii mai apoi, au cunoscut repede, 
după primii lor paşi, atmosfera cea mai propice creaţiei, 
condiţionată de sprijinul neincetat al partidului. (...) 

Doi ani după Vișinul lui Vania - exact în ultimele zile 
ale anului 1952, cum citim în caseta tehnică de la finele 
volumului - Tulbure publică culegerea intitulată simplu 
Versuri. (...) Este o tonalitate specifică în aceste versuri pe 
care o vom sugera întrucâtva numind tonalităţile opuse. 
Nu este masiva încredere cu care E. Jebeleanu pășește 
spre mâine. Nu este clarviziunea liniștită a lui M. Beniuc. 
Nu este nici siguranţa aproape ostentativă cu care A.E. 
Baconsky înfruntă posteritatea. De Dan Deșliu sau Eugen 
Frunză nu mai vorbim, căci ei au cu totul altă formulă 
temperamentală. Dacă este posibilă vreo apropiere, ea 
poate fi eventual făcută cu lirica Mariei Banus, care însă 
cultivă un anume sarcasm fin, impropriu lui Tulbure. (...) 

Revirimentul mult așteptat al liricii lui Victor Tulbure îl 
marchează volumul Laudă Patriei (1955). (...) Eroul poeziei 
este integrat materialului de viaţă. Nici acest moment supe- 
rior al evoluţiei lui Tulbure nu este izolat și independent 

de mișcarea întregului front literar. t...) Încununarea unor 

căutări înfrigurate de ani de zile o constatăm cu bucurie 

în Cântare omului a maestrului Tudor Arghezi, care ajunge 

aici la o interesantă împlinire a propriei personalităţi. 

Poetul Cuvintelor potrivite şi al Florilor de mucigai găsește 

un răspuns pentru prima dată marilor întrebări din care a 
țâșnit cel mai adesea creaţia sa, în lumina perspectivei 

sigure pe care i-o dă asupra vieţii filozofia materialistă, 

marxistă. (...) 

Mihu Dragomir a scris Războiul și numai după aceea — 
observați! — ne-a dăruit Oda fulgerelor, remarcabilă prin 
îndrăzneala meditaţiei poetice. Acorduri emoţionante obține 
și Ion Brad în Cântecele pământului natal inspirat de 
aceeași experienţă personală. Victor Tulbure nu dezminte 
constatarea (...). Diversele aspecte pe care le îmbracă patrio- 
tismul în lirica lui Tulbure, au sugerat lui Savin Bratu în 
Gazeta literară un șir nesfârșit de comparații cu opera 
maestrului Sadoveanu. (...) | 

În afara unei duioșii - pe care o au însă şi alţii, poate 
prea din belșug — personal nu vedem ce atitudine artistică 
l-ar apropia pe Tulbure de maestrul literaturii noastre, pe 
care înțelegem că-l iubește nespus. Artisticește poetul nu 
intră în familia sa. Îi lipsește sentimentul veșnicei trans- 
formări a vieţii, descifrată în natură, în sufletele oameni- 
lor, și în zbuciumul atâtor vieţuitoare. (...) Lirica lui Victor 
Tulbure a câștigat serios în ceea ce privește aprofundarea 
emoției, comunicând cititorului nu numai efuziunea sin- 
ceră a poetului, ci sentimente autentice, care-l mișcă și pe 
care le simte că-i aparţin. (...) Se cere evidenţiat faptul că 
poezia lui V. Tulbure a crescut și sub raportul combati- 
vității. înţelegem, prin urmare, mândria poetului, care își 
vrea condeiul ascuţit pe tăișul baionetei, poezia-armă: 


Adesea-i greu: sunt arșiți, sunt nămeți — 
Zidiri, întreceri, lupte cu dușmanii... 

Dar eu pe drumul zbuciumatei vieți 
Mi-aliniez, ca pentru luptă, anii. 

Si-s mândru că sub steag desfășurat 

Se naște-n vremea noastră luminișul 

Că soldăteşte versul e-mbrăcat, 

Când spre dușmani îi fulgeră tăișul. (...). (in fată) 


Deficienţele izbesc cu atât mai neplăcut cu cât se con- 
turează mai evident curentul larg de reimprospătare ce dă 
aripi liricii lui Victor Tulbure. Este regretabil că trebuie să 
ne împiedecăm, când am prefera să avem în intregime 
atenţia absorbită de acele tendinţe inedite ivite în poezia 
lui Tulbure, care certifică amplificarea universului său 
poetic. (...) S-a spus că aceeași muză nu vizitează doi poeţi. 
Bineînţeles, poeţi în toată greutatea cuvântului. (...) Indivi- 
dualitatea muzei lui Tulbure o vom numi, confruntându-l 
pe acesta cu alt poet liric prin excelenţă, A.E. Baconsky. Îi 
apropie fiorul sincer, căldura, unele teme tratate în co- 
mun, însă, priviţi atent, se disting neapărat. Pe Baconsky 
mi-l închipui undeva în voia înălțimilor, fascinat de bătaia 
marilor vânturi, pe când Tulbure înregistrează adierea 
acestora de sub coroana arborilor pădurii, unde-i încântă 
urechea tăcutul susur al izvoarelor. 

În acord cu acest susur, Tulbure înclină spre cântecul 
cristalin, melodios și dulce, refuzat lui Baconsky, care 
iubeşte acordurile pline, orchestrale. (...) Să-l ascultăm în 
poemul de inspiraţie clasică Lucrări și anotimpuri sau 
Mişcarea de revoluție: 


Prin anotimpuri trec acum și cânt 

Minunea muncii din câmpii și sate, 

Prin anotimpuri trec acum slăvind 

Pe meșterii recoltelor bogate. 

O, mugur, înverzește-n versul meu 

Ploaia de vară, fulgerele tale 

Să-mi lumineze pașii — și mândrul curcubeu, 
Pe boltă sus să tremure agale. 

Vă legănați cu ramurile pline 

În versul meu, livezi de meri şi peri 

Voi, muncitori din câmpuri, vă-adunaţi în mine 

Şi răsăriți în era care vine 
Peste amurgul robilor de ieri. 


Înseamnă aceasta că Tulbure e poet mai mic decât 
Baconsky? Nicidecum. (...) 

Dorim să citim curând alt volum de Victor Tulbure, cu 
satisfacţie de a cunoaște în el bucuria unei noi împliniri. 
Pentru aceasta poetul singur a găsit îndemnul cel mai 
potrivit: ai 


Tu, versului podoabe tese-i 
Atātă-i pân-la flăcări jarul. 


RADU POPESCU”? „lată cum ni-l descrie Tulbure pe 
unul din eroii din Vară fierbinte, ţăranul sărac Boroș, 
devenit elementul cel mai activ ai nou gospodării colective, 
în preajma sărbătorii de 23 August... Asfințește ziua-n 
văi, / Vara asfințește / De trei nopţi și zile trei, / Boroș 
meşterește. / Bate-n cuie gardul nou, / 'Nalţă o ulucă, / 
Zugrăvește un panou /Şi de-abia îmbucă. / Ba-ntre oameni, 
ba la sfat, / Ba la colectivă / [...). 

Oricum ar fi, povestea ne spune exact următoarele, 
fără nici o omisiune din partea noastră : în satul Ojder, pe 
care-l bănuim situat în Regiunea Autonomă Maghiară, 
s-a înfiripat, destul de repede, datorită acţiunii partidului, 
o gospodărie colectivă al cărei președinte este ţăranul 
sărac Boroș. Fostul plutonier de jandarmi Uzdup și câţiva 
chiaburi s-au constituit în bandă de sabotori și teroriști și 
au atras între ei și pe Dezsi, ţăran mijlocaș, membru al 
colectivei, trădător și bandit din motive erotice, îndrăgostit 
nebunește de Margit, fiica lui Kerekes chiaburul, gazda și 
complicele principal al bandei. Tâlharii au asasinat pe 
activistul de partid care a dus munca de propagandă și de 
înjghebare a gospodăriei colective și, acum, în ajunul 
serbării de 23 August, încearcă și asasinarea lui Boroş. 
Dar copila acestuia, Mărioara, născută cu zece ani înainte, 
chiar în noaptea eliberării, și recentă pionieră, se strecoară 

din casă fără să observe atacatorii și alarmează miliţianul 
satului: acesta mobilizează oamenii din sat, urmărește pe 
bandiți și-i împușcă. (...) 

Nu e greu deci de remarcat care sunt defectele ei. în 
primul rând, șablon în subiect, cu atât mai supărător cu 
cât oamenii nu există decât ca nume: avem numai eroi 
pozitivi — Boroș și fiica sa, Mărioara (...). Ceilalţi oameni, 
țărani din sat care au constituit gospodăria colectivă, 
masa oamenilor muncii, nu se văd, nu se aud, nu sunt 
deloc: satul e populat numai de eroii povestirii. Negativii, 
tâlharii, sunt ceva, abia ceva mai substanțţiali (...). 

Toate aceste lipsuri dovedesc în mod suficient că Victor 
Tulbure este mai puţin dotat pentru poemul epic decât 
pentru cel liric. (...). Dar toate aceste lipsuri nu acoperă 
calităţile poetice, autentice, totdeauna prezente, ale poe- 
tului care ţâșnește variat, în diferite direcţii așa cum am 
arătat în unele citate de mai sus - și cum vreau să mai 
arăt, de pildă, în acest pastel nocturn, admirabilă poezie 
de sine stătătoare: Caldă noapte de gustar, / Albe nopți de 
vară! / Luna a spoit cu var / Cimpul de secară. / În 
podgorii struguri copti / Se-n-dulcesc ca mierea. / Greierii 
albastrei nopţi / Bat în zimti tăcerea. / Aţipește în cimpoi / 
Doina cea bătrână / Bacii dorm pe pre oi, / Câinii, lângă 
stână. / (...). 

Victor Tulbure se distinge îrteitleăriă prin lirica lui 
optimistă, viguroasă și limpede. Repet, sufletul lui ex- 
primă cel mai bine, printre poeţii de aceeași vârstă, sufle- 
tul viguros al poporului nostru de pe ogoare. (...)” 


Poeți maghiari din R.P.R. 


„Cei 17 poeţi maghiari din R.P.R., editaţi recent de 
ESPLA, constituie - pentru lectorul român — o frumoasă 
surpriză. Poezia lor simplă și gravă este un ecou al marilor 
transformări politico-sociale din ţara noastră și impre- 
sionează, în primul rând, printr-un patriotism cald și 
printr-o combativitate hotărâtă.. 

În pământul nostru liber, poeţii maghiari din R.P.R. 
văd patria comună, pe care o cântă într-un spirit nou: 


Sunt ungur și mă mânii: 

nu slavii și românii 

ne-au fost dușmani vreodat' ! 
„Noi ne sfârșeam în lupte, 

Pe când, luându-și prada, 

domnii-și lărgeau ograda 

din sângele vărsat. 


Această strofă a lui Hajdu Zoltân cuprinde, în simpli- 
tatea ei, un mare principiu de interpretare a trecutului 
istoric. (...) 

Folosind un bogat colorit, Horvâth Imre zugrăvește un 
substanţial tablou al aceluiași Pământ însorit: 


Acesta mi-e poporul, asta țara! 

Iubesc aceste plaiuri românești 

cu soarele ce bate în ferești 

mi-s dragi și munți, și râuri, și câmpie: 
acest pământ mi-e patrie și mie! 

Sentimente similare se găsesc în versurile tuturor poe- 
tilor maghiari din R.P.R. (...). Pe primul plan stă lupta-de 
clasă comună; apoi, reconstrucția patriei și consolidarea 
păcii. (...) Populând numeroase poeme și balade cu eroi 
români, poeţii maghiari contribuie la mărirea sentimen- 
tului de stimă reciprocă dintre cele două neamuri. (...) 
Tudor Mureșan, de pildă, din viguroasa baladă a lui Hajdu 
Zoltán, e un document zguduitor. Nu mai puțin impresio- 
nanţi sunt ţăranii lui Lâtây Lajos care, în poemul Venea 
furtuna, surprinde un moment de caldă apropiere între 
maghiari și români. (...) | 

Asemenea întâmplări - simple în aparenţă, dar bogate 
în semnificaţii - scot la iveală un profund proces de apro- 
piere între români și maghiari. El începe de la muncitorii 
industriali și țărani și cuprinde apoi pătura intelectuală: 


Iosif Albu, 

Stăm pe rând cu tine altădată. 
Azi, cu scriitori români stau, iată. 
Toţi aceeași țintă urmărim, 
Pana, strungul, coasa, le menim 
Să răsune toate laolaltă, 
Oricare-ar fi graiul ce-l vorbim. 


Redactorii acestui volum au urmărit să prezinte poezia 
maghiară din R.P.R. în ceea ce are ea mai caracteristic : ca 
tematică generală și pe autori. Ei au reușit! (...). 

Cu toate acestea, nu se poate afirma că absolut toți 
poeţii maghiari din R.P.R. sunt prezentaţi la cea mai de 
sus linie a valorii lor. În scopul echilibrului tematic, în 
general, unii autori au fost mai restrânși, încât, în recitate,. 
ei reprezintă mai mult decât apar în antologie (Horvâth 
Imre, Kiss Jenö, Majtenyi Erik). Pe de altă parte, unii 
și-au semnalat evoluţia după apariţia traducerii românești 
(Kányádi Sándor, Bárdos B. Arthur și Szekely János). (...) 

Parcurgând volumul, lectorul român constată că majo- 
ritatea poeziilor sunt expresia unui realism viguros și a 

unei paternităţi hotărâte, realizată fără stridenţe lozin- 
carde. Țăranii săraci și colectiviști apar cu un bogat fond 
omenesc și adânc frământat, până la realizarea convin- 
gerilor luminoase. Nimic festiv și gratuit nu-i în argatul 
lui Horvâth István, ori în plugarii lui Lâtây Lajos. (...) 

Deşi temele tratate sunt deseori aceleași, e demn de 
subliniat faptul că fiecare din cei 17 poeţi se distinge 
printr-o notă personală. Astfel, trecând peste descripţia 
prea lineară a lui Anavi Adam, găsim un prim fior de 
poezie autentică, deloc umbrită de evocarea infernului de 
la Belsen și Auschwitz (Salamon Lâszlo), sau de chinui- 
torul lagăr de la Târgu Jiu (Majtenyi Erik). Lectorul remarcă 
mai departe balada viguroasă a lui Hajdu Zoltân, alături 
de larga rapsodie a lui Kiss Jenö, ori de suita perntru pace, 
în şase poeme, a lui Szemler Ferencz. Dacă versul lui Letây 
e pictural, a lui Kânyâdy e mușcător - și, lângă drama- 
tismul sumbru al lui Horváth István, stă poezia cristalină 
şi aforistică a lui Horvâth Imre, limpezită prin cugetarea 
filozofică. (...) Cele mai valoroase traduceri au fost reali- 
zate, fără îndoială, de poetul Ioanichie Olteanu. (...). Bune, 
deși pe alocuri plate și abstractizante, sunt traducerile lui 
Petru Solomon. O remarcabilă vigoare au dovedit și poeţii 
Virgil Teodorescu, Al. Andriţoiu, George Dan și H. Gră- 
mescu”4”. (Marius NICOARĂ) 


182 


Poeți debutanţi 


Tiberiu Utan 
(debut 1955) 


Sensurile unor chemări lirice'5: „De un timp încoace, poetii 
au grijă ca în volumele lor de versuri sâ figureze aproape 
invariabil una sau mai multe arte poetice. (...) 

În culegerea de versuri intitulată Chemări - prima sa 
carte — Tiberiu Utan a integrat și el câteva poezii care-i 
ilustrează nemijlocit convingerile artistice și care con- 
tribuie realmente la definirea a ceea ce e valabil, nou, în 
creaţia poetului. 

Fără a anticipa prea mult, trebuie să spunem că lectura 
acestor poezii impune două constatări distincte — pe care 
le confirmă străbaterea întregului volum: prin evoluţia sa 
artistică lipsită de poticneli, necontaminată de influențe 
străine, ca şi prin elevația gândirii și a sentimentelor, 
Tiberiu Utan e un reprezentant caracteristic al noii gene- 
raţii de scriitori crescută de partid organic înclinată să 
aducă în literatură o ambianţă morală ce prefigurează 
lumea viitorului ; iar prin natura versurilor și prin viziunea 
artistică, Utan se dovedește un adevărat poet, chemările 
sale fiind imposibil de atribuit altuia. 

Poezia Ușor, un cântec e concludentă în sensul celor 
arătate mai sus. Generalizând mai bine ca oricare alta 
crezul artistic al autorului, ea afirmă cu vigoare gândul că 
«poezia a devenit o dimensiune firească a vieții noastre»: 

Cum să nu cânți când viața lumii 
Cu noi odată a-nceput ? 
De-aceea cântecul răsare: 

Cu el pe buze m-am născut. 


şi că adevăratului poet-cetăţean - părtaş inspirat la avân- 
tul creator şi la bucuriile poporului — îi sunt străine ster- 
pele frământări ale amatorilor de frumuseți artificiale. (...) 
Cum bine a remarcat critica, versurile sale - lirice prin 
excelenţă - denotă un poet înzestrat, cu o fină sensibilitate 
și receptiv îndeosebi faţă de ceea ce e luminos și pur în 
sufletul omenesc. Mai precis vorbind, Utan e un interpret 
delicat al sentimentelor care înfrumuseţează viața oame- 
nilor de azi, dragostea, iubirea de patrie, prietenia popoa- 
relor şi - ca o matcă afectivă a lor — optimismul social, 
bucuria de a trăi în era când: Viaţa lumii / cu noi odată 
a-nceput. (...) 

Izvorând din asemenea dispoziţii emoţionale, e firesc 
ca versurile lui Tiberiu Utan să aibă de cele mai multe ori 
tonalitatea cântecului ori a confesiunii lirice — forme în 
cultivarea cărora - cum iarăși s-a remarcat - poetul se 
dovedeşte un vrednic discipol al lui Coşbuc și Șt.O. Iosif, 
precum și al poetului sovietic Isakovski. [...) 

Într-un limbaj potrivit, cu rezonanţe folclorice, versurile 
iniţiale ne deslușesc laconic gândurile cu care intră colec- 
tivistul în pădure și dilema care i se creează: 


M-au trimis ortacii mei 
Să iau scândură de tei 
Și pe dânsa să încrust 
Douăzeci și trei August. 


Coborâii într-o vâlcea 
Si-ntrebai teiul de vrea 
Scândură din el să-mi dea 
De pe-un deal m-a auzit 
Nucul și s-a amărăât. 
Frunzele și le-a foșnit 

Si mi-a spus cu jale-n gåt: 
- Bade, bădișorul meu, 
Vreau să fiu scândură eu, 
Am lemn tare și lucios 

Si aduc la sat folos. 


Poezia M-au trimis ortacii mei se înrudește cu Cuvântul 
lui Blag Zenobie de Aurel Rău, un poem nu mai putin 
semnificativ din acest punct de vedere. 

O atenţie deosebită merită poeziile Convorbire telefonică 
si Un cântec, amândouă din ciclul al doilea al volumului 
Jurnalul unei călătorii, scris când poetul era student la 
Institutul de literatură „Maxim Gorki” din Moscova. (...) 

Cântecul pe care i-l prilejuiește poetului despărțirea de 
colegii de studii şi întoarcerea în patrie - romantică împle- 
tire de nostalgie după cele ce au intrat de acum în zona 
amintirilor și de avânt tineresc îndreptat spre viitor - poate 
fi socotit o firească ṣi necesară replică lirică la adresa 
trubadurilor mistuiţi de mirajul unor metafizice plecări. 


Un cântec pleca-va pe cincizeci de drumuri 
În cincizeci de limbi l-am cântat. 
Vorbește-acel cântec 

Despre tinerii din lumea întreagă 
Ce-au făcut legământ 

În vise și luptă 

tot umăr la umăr să meargă 
Răsună-acel cânt 

Tineresc, îndrăzneț, avântat 

Le cere-acel cânt 

Îndrăgit și-apărat. (Un cântec) 


Poeziile de dragoste ale lui Utan sunt, se pare, cele care 
le-au dat prilej criticilor să-l definească drept poet al sim- 
tămintelor delicate, candide - și nu fără temei (deși regis- 
trul său afectiv e mult mai variat). 

În sfârșit, cele Trei cântece populare avare (De leagăn, 
De luptă, De dragoste) şi Kainazarova dovedesc o preferinţă 

particulară a poetului pentru viața și arta popoarelor 
orientale din Uniunea Sovietică, constituind un atestat al 
virtuozităţii cu care știe Utan să se folosească de elemen- 
tele folclorului naţional al acestora. (...) 

Spuneam mai sus că omogenitatea artistică a Chemă- 
rilor lui Utan face deopotrivă de dificilă indicarea poeziilor 
celor mai bune și a celor mai puţin izbutite. În această din 
urmă privinţă, poate că nici nu se poate vorbi de poezii 
care să fie pe de-a-ntregul nerealizate, ci mai degrabă, de 
o tendinţă spre discursivitate sau spre mimarea lirismului , 
autentic, ivită ici-colo de unele poezii, precum și de folosirea 
discutabilă în câteva rânduri a mijloacelor artistice. Mă 
gândesc, de pildă, la poeziile Poruncile de la Șugag, Prima 
lecție, Epilog, Caspica în furtună ori Întâia carte, în care 
lipsurile amintite sunt mai evidente”. (George MUNTEANU) 


* 


Alt comentariu pe marginea acestui debut, în revista 


Viaţa românească'$. 


Violeta Zamfirescu 
(debut 1955) 


SAVIN BRATU77: „(...) Titlul volumului Inima omului cu- 
prinde deci semnificaţia poeziei pe care vrea s-o facă Violeta 
Zamfirescu: o poezie care să descopere inima omului, inima 
omului epocii ei, a noastră. S-ar indica, așadar, înclinația 
către o bifurcare a lirismului ; spre exprimarea propriului 
eu, căutător și evoluând ca participant intens la epocă; spre 
dezvăluirea lirico-epică a inimii celor ce sunt eroii vre- 
murilor noastre, constructorii socialismului. Într-adevăr, 
majoritatea poeziilor cuprinse în volum sunt portrete lirice: 
muncitorul care pleacă la ţară în sprijinul campaniei agricole ; 
Mos Nicoară săditor de pomi cu semnificaţie simbolică ; 

fierarul, altădată țigan nomad, cinstit azi deopotrivă / 
De-un sat... de colectivă |; învăţătoarea, ostașul, agrono- 
mul, doctorul satului etc. (Pesemne proveniența poetei 
îndreaptă căutarea în lumea satului - fabrica, orașul rămâ- 
nând necunoscute, muncitorul industrial, intelectualul 
fiind. urmăriţi doar în drumul către sat, în viața satului). 
Violeta Zamfirescu a intuit just calea ei poetică, pentru 
dezvăluirea inimii omului: un dialog continuu între poet 
și omul zilelor noastre, dialog în care poetul cugetă și 
cântă, iar omul acţionează expresiv, răspunzând prin fapte. 
(...) Violeta Zamfirescu n-a depășit, în căutarea ei, o fază 
de epigon didactic al lui Coșbuc, Ritmul, servil până la 
detaliul modelului, trădează încă adolescenţa poetică, având 
de străbătut drumul maturizării abia de acum înainte. 

Ultima parte a volumului, în dimensiunea amplă a 
peste 50 de pagini, cuprinde poemul Ion ăl Mare, încercare 
îndrăzneață de a aborda epicul direct. Poemul evocă în 
centrul său figura unui conducător al revoltei țărănești, 
încă clocotinde după înăbușirea răscoalei lui Tudor Vladi- 
mirescu”. 


x 


Inima omului'8: „(...) Drumul de la această atitudine 
pur contemplativă la înțelegerea majoră a căilor ce duc 
spre Inima omului, i-a fost luminat de învățătura Parti- 
dului, căruia îi și sunt închinate, in semn de recunoștință, 
primele Rânduri. 


Oamenii- mi-ai strigat — oamenii au bucurii... 
dar și răni; rănile dor, 

Te-ai uitat vreodată în adâncul inimii lor ? 
Dar într-a ta, într-a ta te-ai uitat bine ? 


Tema predominantă a întregului volum este viața satu- 
luis (...) 

Viața din domeniul industriei pare a fi prea puțin cu- 
noscută de poetă. O singură încercare mai directă aflăm 

în acest sens: poezia Aceeași sevă. Aici poeta caută să 
prezinte coordonatele comunităţii de luptă și de ideal ce 
animă, deopotrivă, pe «minerii tăind cărări în stâncă» şi pe 
«țăranii răscoalelor de ieri». Violeta Zamfirescu își mărtu- 
riseşte de altfel ignoranţa în ce privește acest sector al 
vieţii, în poezia Prietene: 


Greoii mei pași anevoie-o pot trece! 
Pădurea de struguri e sură și rece. 


Întrebarea formulată în ultimul vers al poeziei pare să 
ne dezvăluie însă ceva din planurile de viitor ale poetei, în 
această direcţie: 


O! Cel mai mare poem al meu, al tău, al păcii, când am 
să-l scriu ! 


Gingăşie, emoție, lirism autentic reflectă versurile de 
dragoste. Din nimic râd, De ce-mi ești drag, Mărturisire, 
Fericire, Aceeași dragoste. (...) 

Cea de-a doua parte a volumului este consacrată am- 
plului poem Ion ăl Mare. Poeta își propune să înfăţișeze 
un moment dramatic din trecutul ţărănimii noastre : răs- 
coala clăcașilor, conduși de fostul pandur Ion ăl Mare, 
împotriva regimului de cruntă împilare la care erau supuși 
de către serdarul Călin Piecan. Poemul nu este lipsit de 
calităţi (...). Supără prezenţa tiparelor (cum este, de pildă, 
scena petrecerii de la curtea lui Bibescu), îi lipsește nou- 
tatea. i 

Împotriva unor asemenea slăbiciuni poeta mai are încă 
de luptat. Și mai are de luptat și împotriva tentației, destul 
de evidentă uneori, de a recurge la o serie de mijloace de 
exprimare specifice unora dintre clasicii noștri, cum ar fi 
strofa și ritmul poeziei lui Coșbuc (Fierarul, Gardul, Ion ăl 
Mare), sau Topârceanu (unele strofe din Cramă oltenească, 
Ion ăl Mare etc). (...)”. (C. DORNESCU) 

Victor Felea 
(debut 1956) 


Poezia lirică — artă mobilizatoare”? : „În volumul Murmurul 
străzii se găsesc opt poezii ce reprezintă rezultatul imediat 
al meditaţiilor autorului asupra atitudinii şi menirii sale. 
Sunt aşa numitele arte poetice, biografiile literare, confe- 
siunile lirice. (...) 

Unii critici s-au ridicat alarmaţi împotriva inflaţiei de 
arte poetice apărute în ultima perioadă în reviste sau în 
volum. N-am îndrăzni să spunem că acest fenomen con- 
stituie neapărat un motiv de îngrijorare, ci mai degrabă că 
e un fapt necesar, de vreme ce izvorăște din dorința intimă 
a poetului de a se lămuri cu sine și cu lumea din care face 
parte. : 

La Felea a existat realmente o asemenea necesitate și 
nu-l putem învinui că i-a rezervat, în volumul său de 
debut, o parte destul de însemnată. În poeziile cu caracter 
programatic sau de confesiune, poetul a găsit o modalitate 
imediată de a-şi afirma eul liric și poziția de combatant pe 
frontul literaturii. (...) Victor Felea face parte dintr-o gene- 
ratie care şi-a consumat adolescenţa în anii războiului. 
(...) E firesc, prin urmare, ca rememorarea trecutului să 
determine în vocea poetului accente critice de revoltă și 
dezaprobare, puse în contrast cu perspectivele create prin 
instaurarea orânduirii sociale de după 23 august 1944, 
dată pe care Felea o consideră crucială în dezvoltarea lui. 

Toate acestea se pot citi în Biografie, prima poezie din 
ordinea de care vorbim, unde autorul tinde să-și precizeze 
poziția actuală în raport cu cea din trecut. (...) Astfel, 
Biografie e un început în procesul de formare a noii sale 
conștiințe artistice. Poezia nu e datată, dar spiritul și 
substanţa ei ne fac s-o socotim din aceeași perioadă cu Ai 
înțeles atunci, și oricum anterioară Autocriticii, scrisă în 
1948. (...) În raport cu poeziile analizate, aceasta din urmă 

prezintă o mult mai mare limpezime de idei și de scopuri 
și de aceea este net superioară ca valoare. (...) 

Poezia — spune Felea - nu e vorbă goală și nici dichis 
estetic, nu e meditaţie abstractă; ruptă de realitate: 


- Nu acesta e drumul - e altul. 

“Nici gândul, singuratecul, înaltul, 

nici vorba-mpodobită, nici vorba de pripas; 
nu pot da versului sânge și glas. 


Poezia există și durează numai când 1 Ai are izvorul în 
oameni și în viaţa lor: 


Numai lângă Wibbe y vii din uzină 
gândul primeşte lumină; 

Versul ce nu crește din fapte, din luptă, 
are fața galbenă și suptă. (...) 


Ar mai rămâne să vorbim - pentru a încheia seria 
profesiunilor de credinţă - despre Aici, De pe pământul 
drag... (poezie fără titlu) și De ziua mea. (...) Cu Aici, Felea 
își mărturisește patriotismul, atașamentul profund faţă 
de ţara sa. (...) De pe pământul drag... lărgește privirea 
autorului asupra rolului poeziei și elementelor noi pe care 
le aduce sunt originalitatea și libertatea expresiei pentru: 


Să cânt mereu ce n-a mai fost cântat 
și liber să-mi răsune pururi glasul (...). 


În sfârșit, De ziua mea, densă în optimism și încredere 
în oameni și în forţa mobilizatoare a poeziei, reconfirmă 
poziţia principială a autorului (...): 


Nu mă plec 

nici îndoielii, nici prostiei. 

Eu scutur pomul poeziei. 

Vreau doar un vis să-mi împlinesc; 
sunt flacăra-i zvâcnind fierbinte ; 

cântările să făuresc, 
Să ducă viața inainte! 


Excluzând artele poetice și operând din pura intenţie 
de a facilita organizarea analizei, putem grupa versurile 
lui Felea, după conţinut, în două mari categorii de inspi- 
ratie: evocări politico-istorice și reflectări ale realităţii 
contemporane. Prima categorie se deschide - în ordinea 
cuprinsului — cu Azi toți se întorc... Autorul evocă aici, cu 
o sobră duioşie, luptele greviștilor de la Grivița, cântând 
totodată libertatea și mândria de azi ale muncitorilor. (...) 
Mai convingătoare decât poezia de mai sus ni s-a părut 
Balada flăcăului fără nume, de altfel singura tentativă 
alături de Ultima plecare de a da construcţiei poetice o 
mai mare-amploare, apropiată de genul epic. (...) 

În aceeași suită de evocări se inserează și La Doftana. 
Reușita poeziei ni se pare de la început compromisă prin 
lipsa de unitate între conținut și formă. Un fost deţinut 
comunist al groaznicei temnițe «naţionale» se duce să 
revadă locul atâtor suferinţe, care-i trezesc amintirile cătu- 
șelor, ale hainelor vărgate, ale morţilor pentru dreptate. 
Pentru tratarea acestei teme, poetul a ales însă un ritm 
prea alert, s-ar putea spune prea vesel, în contrast cu 
gravitatea temei. i 

În schimb, Unui comunist datorită îndeosebi ideii din 
final, cuprinde versuri mai valabile. (...) Poeziile, inspirate 
nemijlocit de realitatea contemporană, abordează teme 
variate. Pe toate le înglobează, ca într-o summa summa- 
rum, Un cântec viu de slavă, cu care se deschide volumul. 
E o odă scrisă în cinstea gloriosului deceniu, aniversat anul 
trecut. În ea se înregistrează, ca într-o carte de aur, toate 
realizările de seamă ale regimului nostru de democraţie 
populară, dar în primul rând sunt cântați oamenii care 
le-au înfăptuit, comuniștii. (...) Desprindem pentru valoa- 
rea lor poetică deosebită, următoarele două strofe : 


În lupta grea am fost mereu în frunte. 
Trecură zece ani, biruitori. 

Nici timpului, nici urii dușmănoase 

Noi cu nimic nu le-am rămas datori. (...) 
Înalt un cântec pentru voi, tovarăși, 

Un cântec ca o rază de lumină — 

Să vă-nsoțească inima și pașii 

Pe drumul luptelor care-o să vină; 

Un cântec pentru voi care-aţi schimbat 
- În ani putini- al tării chip iubit 

Şi ati înscris cu un cuvânt de foc 

În marea lege tot ce-am biruit. (...) 


Celelalte poezii din Murmurul străzii s-ar putea grupa 
în câteva subdiviziuni: pasteluri, intime (nu intimiste) sau 
de dragoste, ciclul Festivalului, antiimperialiste (...). Con- 
cluziile la care conduce analiza primului volum de poezii 
al lui Victor Felea sunt, în genere, pozitive, în ciuda unui 
cert decalaj între propoziţiile artelor poetice şi restul ver- 
surilor. (...) 

Poezia lui Felea, în marea ei majoritate, e mobilizatoare 
şi chiar dacă angajamentul din Autocritică nu a fost realizat 
cu continuitatea și la tensiunea intenţiilor, se poate, totuși, 
afirma că autorul Murmurului străzii a răspuns în mod 
demn chemării sale de poet nou. (...)” (Florian POTRA). 


Ion Horea 
(debut 1956) 


Poezia vieții rurale“: „Deşi publică de multă vreme, lon 
Horea s-a complăcut în a fi discret și modest, văzându-şi de 
munca lui la poezii, fără să încerce să atragă luarea aminte 
a criticii prin vreo zgomotoasă afirmare poetică, așa cum 
obişnuiesc adesea tinerii, nerăbdători să se vadă salutați 
şi sărbătoriţi. (...) Ion Horea nu se manifestă ca un începă- 
tor care tatonează terenul poeziei în mai multe direcţii; 
(...). De aceea nu găsim la el inegalităţi flagrante sau 
dibuiri supărătoare de debutant, deși lucrează adesea cu 

unelte împrumutate. Dar uneltele maeștrilor săi, Arghezi, 
Beniuc sau Pillat, sunt utilizate cu întreaga conștiință a 
celui ce se pregătește pentru un drum propriu, greu și 
îndelungat. Ceea ce e împrumutat corespunde, de cele 
mai multe ori, intenţiei și temperamentului său. 

Lumea lui Ion Horea este aceea a satului ardelean. Dar 
nu e satul luat în întregime, cu variatele lui aspecte de 
muncă, de natură, cu atitudinea ţăranului în faţa vieţii și 
a morţii: poetul se limitează la notarea câtorva aspecte 
rurale: aratul, semănatul, culesul, grădinăritul, odihna 
din timpul iernii, nunta etc. (...) 

Aportul prețios al lui Horea îl reprezintă cele câteva 
poezii despre sat care constituie un fel de nucleu al volu- 
mului. În poezia Pomenire, poetul defineşte cu emoție 
relațiile dintre el și peisajul satului natal: 


Eu m-am născut din grâne, din fân, din cucuruz, 
Şi-n mine port mireasma pământurilor sfinte. 

Şi behăitul turmei și mugetul de vite 

Si cântecul de greieri îmi stăruie-n auz. (...) . 


În Moment de toamnă, Horea realizează una din poeziile 
care indică cel mai mult specificul talentului său: 


Prin tuleiștea sură trecu un vânt ușor, 
Înconjurând hotarul în toamna timpurie, 
Înfrigurați, bostanii, de lângă vița lor 
De aur, sub înaltul acoperit de nor 

Se uită către dealul cu via arămie. (...) 


Ceea ce lipsește volumului lui Horea nu e atât o tema- 
tică diversă cât o problematică mai bogată. (...). Expresia 
poetică formată și mânuită cu supleţe ne face să credem 
că — presimţindu- și o mobilitate intuitivă în direcţii mul- 
tiple — Ion Horea va reuși să dea un contur mai cuprin- 
zător, mai variat, lumii sale poetice”. (Victor FELEA). 

SAVIN BRATU’! : „Ion Horea e un autentic poet al pămân- 
tului natal, al lucrărilor agricole şi al roadelor. (...). Horea 
continuă astfel o poezie tradițională a poporului nostru, 
legată de viața sa agricolă, de evenimentele ciclurilor agrare 
și de condiţiile sociale ale traiului țărănesc. Tendința tra- 
dițională, poetul și-o proclamă şi, bătrânește, își deschide 
volumul cu o Predoslovie. El înfruntă astfel, pe cât se 
pare, fățiș, rezervele acelora care agreează în bloc spiritul 
modern, acordându-i, cum remarcase de curând, o aprio- 
rică superioritate. (...) 

Tânărul Ion Horea, căutându-se, nu se poate încă des- 
prinde de Arghezi și de Beniuc, uneori de Fundoianu, 
alteori de Blaga. Dar asimilând influenţe atât de diverse, 
începe totuși, avem impresia, să-și formeze un univers 
poetic propriu, într-o combinaţie care ţine să devină chi- 
mică. Poezia sa începe să se contureze ca o poezie prin 
natura ei hesiodică (...). Hesiodismul lui Horea aduce 
deocamdată prea de multe ori a Alecsandri: 


Tractoarele-s pornite și drumul e tăiat 
Către pământul nostru. Pornim la semănat | 


Horea trăiește creșterea vegetalelor. O enumerare, care 
ar părea ciudată în poezie, devine o laudă gravă, cu iz 
arhaic, a fertilităţii: 


Fasolea și cartofii, bumbacul și ovăzul 
Si mazărea și orzul și soia cum și alte 
Legume cumu-i ceapa, ce-ţi lăcrimează văzul 
Parcă le simţi sub soare-mplinindu-se înalte. 
(În fata pământului) 


Nunta ţărănească e evocată pe fundalul toamnei, văzută 
mereu ca anotimpul recoltei, cum e în calendarul agricol. 
(...) Poezia lui Horea, a primăverii, a toamnei și a odihnei 
cu bucuria ascunsă, e politică: ea evocă o posibilitate a 

traiului pe cre numai acum îl poate avea lucrătorul pămân- 
tului, când e stăpân pe roadele muncii sale. Sau stadiul 
nou în experiența agricolă, în condiţiile tranformării socia- 
liste, când ţăranul a învăţat să-și deslușească științifică și 
să-şi dezvolte regulile unei bătrâne civilizaţii agrare. lată 
aceste tâlcuri într-o poezie, totuși, obsedant argheziană : 


Secretele naturii abia de-acum băiete 
Le învăţăm mai bine din cărți și din caiete. 
Că până azi știurăm să ne lucrăm doar locul 
Si ne erau străine plaivazele și tocul. 
(Despre oameni și despre recolte) 


Important este însă că Ion Horea, poet tânăr, are talent. 
Că el cultivă o tendinţă interesantă în ansamblul poeziei 
noastre actuale. Că are, în acest sens, un incipient orizont 
poetic, o anumită concepţie poetică. (...)” 

Privire generală 


Fără îndoială, anii 1955 și 1956 au fost ani benefici 
pentru proza realist-socialistă. Naturalismul, principalul 
dușman al'prozei realist-socialiste fusese, în linii mari, 
neutralizat, prin convertirea principalului exponent al lui, 
Marin Preda, dinspre Întâlnirea din pământuri spre Des/fă- 
șurarea, Ferestre întunecate, Moromeţii. Nu întâmplător, 
în dezbaterile din presă, ori de la congresul scriitorilor, 
acuzaţiile de proletcultism au vizat mai mult sectorul 
poeziei. Aceasta nu înseamnă că pseudoproza, șablonul, 
manierismul nu fac prozeliţi și ravagii. Dar, spre deosebire 
de poezie care avea umbre și scăderi în chiar paradigma 
considerată valabilă : Beniuc - Banuş - Baconsky - Cassian — 
Jebeleanu - Frunză - Labiş - Andriţoiu ș.a., proza con- 
trapune nume asupra cărora dubitativul s-a exprimat mai 
puţin sau deloc: Mihail Sadoveanu, Zaharia Stancu, Petru 
Dumitriu, Sütö Andras, Nagy István, V. Em. Galan, Marin 
Preda, Titus Popovici. 

„Așa se face că, după exemplul ir ut e Mihail Sado- 
veanu ~ afirmă George MUNTEANU! - care prin Mitrea 
Cocor a oferit un prim model de operă creatoare pe baza 
metodei realismului socialist - după Desculț de Zaharia 
Stancu, câteva reportaje ale lui Geo Bogza și unele creații 
izolate, răspândite pe parcursul mai multor ani, ale poe- 
ților de frunte, anii 1953-1954 au marcat începutul de 
maturizare despre care vorbeam. [...) 

Publicându-le mai întâi sporadic, prin reviste, Petru 
Dumitriu a reunit recent în volumul Cronică de familie 
nuvelele în care urmărește destinul unei familii și — din- 
colo de ea - destinul, istoria fostei clase boierești de la noi. 
(...) Și astfel, literatura noastră s-a mai îmbogăţit cu o 
operă care - date fiind darurile de observator ale autorului — 
își va menţine intactă și în viitor valoarea de document, pe 
lângă cea artistică, ceea ce — să recunoaștem — nu înseamnă 
puţin lucru. O asemenea valoare i se recunoaște fără îndoială 
și romanului Morometii al lui Marin Preda, roman-frescă, 
roman-monografie a satului românesc văzut dinainte de 
1940. În istoria familiei Morometţilor autorul a văzut și a 
simbolizat drama păturii mijlocii a țărănimii noastre, în 
condiţiile dominaţiei burghezo-moșiereșşti, după cum în 
soarta altui erou, ȚPugurlan, a semnalizat tribulațiile ţăra- 
nului sărac și începutul de limpezire a conştiinţei sale 
care-l călăuzea pe acesta, evoluția socială, cu mult înainte 
de instaurarea regimului demo-crat-popular. (...) 

Un romancier de certă vocaţie recunosc unanim cititorii 
în Titus Popovici, autorul romanului Străinul, apărut în 
vară. Fiindcă modul în care tânărul prozator conturează 
și urmărește evoluţia nu mai puţin tânărului erou Andrei 
Sabin - chiar dacă-l pierde de câteva ori pe drum - defi- 
nește pe romancierul, în bună măsură format, în stare să 
reconstituie veridic întreg sistemul de instituții și realități 
sociale care conluerează la determinarea destinului indivi- 
dual al unui ins anume. (...) 

Dintre cărţile de proză ale anului 1955 mai trebuie 
menţionate: nuvelele Foc nestins de Petru Dumitriu, Scri- 
soarea de Francisc Munteanu, Mostenirea de Petru Vintilă, 
Soare de august de A.I. Ştefănescu - toate apărute în noua 
colecție inaugurată de ESPLA, „Luceafărul” ; de asemenea — 
interesantele însemnări de călătorie ale lui G. Călinescu 
şi M. Ralea, în sfârșit romanele Pavel Dogaru de Dan 
Costescu și Nedeea din Poiana Miresii de N. Deleanu ori — 
acum în urmă - Pe malul Dunării de Șerban Nedelcu (...)”. 

S-au tipărit multe cărți de proză în acest interval, încât 
balanţa poezie-proză e aproape stabilă, în medie 20 de 
cărți pe an, echilibru neatins până acum. În afara debutan- 
tilor care sunt mai numeroși decât în poezie, motiv pentru 
care îi vom nominaliza în context separat, în completarea 
bilanţului anterior, din anul 1955 tabloul editorial din anul 
1956 este edificator: Eugen Barbu (Tripleta de aur, Balonul 
e rotund, Unsprezece), Constantin Chiriţă (Teroare neagră), 
Ștefan Gheorghiu (Comoara din tunel, Nufăr alb scăldat în 
sânge), Laurenţiu Fulga (Oameni fără glorie), Remus Luca 
(Liniştea iernii, Stefan Luca (Zile de iulie, Aventurile lui 
Nucu, Din satul meu) Isac Ludo (Soluția a patra), Dumitru 
Mircea (Povestiri, Întoarcerea lui Nicolae Coșoiu), Marin 
Preda (Ferestre întunecate), Ion Popescu-Puţuri (Vestitorii 
primăverii), I.D. Sârbu (Concert), leronim Şerbu (Izgonirea 
din rai), Iulia Soare (Familia Calaf]), Radu Tudoran (Ultima 
poveste), Nicuţă Tănase (Muzicuţă cu schimbător) ș.a. 

Cu toate aceste numeroase scrieri în proză, la care se 
adaugă reeditările, numărul operelor exponenţiale pentru 
realismul socialist, numărul prozelor scrise după deviza 
maiakovskiană - „marxismul, metodă de-a trage la ţintă, 
folosește-o cu iscusinţă” — este încă mic, afirmă criticii. Se 
cere nu proză cu personaje ci proză cu eroi; nu orice fel de 
eroi, ci eroi reprezentativi, „fără pete”. 

Adică: „De la Mitrea Cocor, personajul cu care maestrul 
Mihail Sadoveanu a deschis drumul eroilor pozitivi ai noii 
epoci din istoria poporului nostru, literatura noastră a 
cunoscut neincetat efortul creator de a pune în centrul 
desfășurării epice pe omul înaintat al zilelor noastre. (...) 

Deși sunt încă multe de făcut, nu se poate să nu relevi 
strădaniile prozatorilor noștri, maeștri și tineri, care pe 
diferite trepte de realizare artistică, au creat în ultimii 
doi-trei ani figuri ca Anton Filip, Ilie Barbu sau Adam 
Jora, au încercat să oglindească semnificaţiile măreţe ale 
luptei noastre în personaje ca Farcaș, Oniga sau Pavel 

Cuc, ca Toma Gavrilaș sau Melchior, ca Sârbu sau Ștefan 
Moroianu, ca grupul Vlad Oprișa, Badea și Ciura - ori 
și-au luat ca erou principal omal în care încep să mijească 
trăsăturile noului, ca Ion Vulturar, «ciobanul care și-a 
pierdut oile». 

Unii dintre aceștia au fost recunoscuţi unanim de către 
cititori și critici ca realizări care marchează drumul înainte 
al literaturii omului nou din ţara noastră. Alţii au stârnit 
discuţii aprinse despre diferitele probleme ale creării erou- 
lui pozitiv, cum s-a întâmplat, în special, în ultima vreme, 
cu Adam Jora - sau, apoi, cu personajele romanului În 
orașul de pe Mureș de Francisc Munteanu. în jurul unora 
s-au ridicat critici serioase, ca în cazul personajelor roma- 
nului lui Aurel Mihale, Floarea vieții. 

Articolul de faţă își pune ca scop să discute unele 
probleme ale creării eroilor pozitivi în proza noastră epică 
de mare întindere, apărută în ultimii ani. (...) Este evident 
că, de pildă, în Desfășurarea lui Marin Preda, alegerea 
eroului central descoperă, de fapt, însăși ideea artistică a 
operei. Acest erou este Ilie Barbu, deși în acțiune rolul 
determinant îl joacă mai curând alţi doi eroi pozitivi ca 
Țurlea și Anghel. (...) 

Deosebit de interesantă și de o mare importanţă este 
ideea artistică ce a stat la baza alegerii de către Petru 
Dumitriu a lui Adam Jora ca erou al unui conflict puternic 
şi emoţionant. (...) Nu cred că este necesar să mă opresc, 
aici asupra însemnătăţii pe care o are acest personaj în 
literatura noastră nouă, prin înalta măiestrie artistică pe 
care Petru Dumitriu a pus-o în realizarea lui, într-o mare 
parte a cărții. (...) 

Literatura anului trecut în ţara noastră a înregistrat i în 
acest sens un însemnat pas înainte prin crearea lui Anton 
Filip, eroul principal al romanului lui V. Em. Galan. După 
experiența activiștilor de partid care ocupau locul central 
în acţiunea romanului Otel și pâine al lui Ion Călugăru, și 
a lui Maftei, menit să întruchipeze forța ofensivă a parti- 
dului de asemeni în centrul acţiunii, crearea lui Anton 

Filip însemnează depășirea unei faze de căutări și înce- 
perea unei noi faze, în care scriitorul a organizat întreaga 
desfășurare epică pe ideea esenţială artistică a mobilizării 
forţelor pozitive în jurul eroului care știe intotdeauna ce 
vrea, pentru că e luminat de o cauză măreaţă și e stăpân 
pe o bogată experienţă de luptă. (...) 

Analiza amănunţită făcută de I. Mihăileanu în studiul 
său Arta tipizării în romanul „Bărăgan”, în bună măsură a 
scos în evidenţă varietatea tipologică a personajelor, de la 
Mitu Cârstei și Cermâș până la Prodan și Dincă Grovan, 
arătând și scăderile de natură schematică în realizarea 
celor din urmă. (...) 

Dintre romanele noastre apărute în ultimii ani, cele 
mai multe discuţii le-a stârnit, în această privință, roma- 
nul lui Fr. Munteanu ; prin personajul său Mircea Rotaru. 
Se cunoaște discuţia dusă pe marginea cronicii din Gazeta 
literară, care-i reproşa, printre altele, lui Fr. Munteanu, 
ultracomplicarea personajului Mircea Rotaru. Deschiderea 
spontană a acestei discuţii destul de aprinse dovedește 
interesul remarcabil al criticii noastre literare pentru pro- 
blemele creării eroului pozitiv și, nu întâmplător, a izbuc- 
nit în jurul romanului lui Fr. Munteanu. Categoric, e vorba 
de un roman caracterizat în primul rând printr-o îndrăz- 
neaţă căutare de a rupe șabloanele eroilor schematici și 
de a oglindi în personaje o variată complexitate de tipuri 
sociale. Ceea ce cred că a dus la crearea unei confuzii în 
această discuţie și la imprecizia analizei personajului a 
fost ruperea problemei Mircea Rotaru de ansamblul sensu- 
lui cărţii lui Fr. Munteanu. 

Lui Mircea Rotaru nu i se pot reproșa riadime = de 
fapt contradicţiile puternice tipice micului burghez. Esen- 
tial este că în evoluţia lui, atât de contradictorie, scriitorul 
reliefează posibilitatea unei dezvoltări ascendente, pe baza 
elementelor pozitive din caracterul său. (...) 

În mod cert însă, trebuie discutate, în legătură cu crea- 
ţia lui Munteanu, primejdia deformării naturaliste a reali- 
tăţii, dar nu privitoare la așa-zisele pete. (...) Trebuie să 

spun că despre eroii lui Aurel Mihale n-am uitat cum 
vorbesc din cauză că ştiu o caracteriştică comună tuturor: 
încă nu s-au învăţat să vorbească fără șabloane, fără să 
țină discursuri și fără ton didactic, moralizator. Ţin minte 
astfel că Vlad Oprișa îi arată lui Silviu, cu degetul, citatul 
din Marx și îi vorbește profesoral despre greutăţile dru- 
mului spre știință, şi că fostul argat Ciurea nu moare fără 
să țină măcar în gând ultima cuvântare. (...) Cerinţele 
formulate în legătură cu un roman ca Floarea vieții intere- 
sant prin acţiune, drag nouă prin sensul luptei pe care o 
înfăţişează, îndrăzneţ, prin temă, dar nerealizat prin sub- 
aprecierea specificului artistic în reflectarea veridică a 
realităţii în transformarea ei revoluţionară, sunt valabile 
pentru orice roman care are în centrul său chipurile minu- 
naţilor oameni ai zilelor noastre: crearea eroului pozitiv 
cere o înaltă exigenţă a scriitorului faţă de sine însuși, 
pentru a folosi tot ce poate fi procedeu artistic în scopul 
conturării cât mai concrete, mai vii, a vieții și figurii erou- 
lui. (...) 

Să ne aducem aminte, pentru asemenea cazuri, cuvin- 
tele lui Mao-Tze-Dun despre intenţie și efect, deosebit de 
prețioase pentru fenomenul literar în care mai mult ca 
oriunde cunoaștem și apreciem efectul — opera așa cum se 
prezintă ea: «Aici nu intră în discuţie - spune Mao-Tze- 
-Dun - poziţia ; poziţia este justă, intenţia este bună, ideea 
este clară, numai modul de exprimare nu este bun, de 
aceea rezultatul este contrar celui urmărit, iar efectul 
nefavorabil»”.? (Savin BRATU) 


* 


Si încă: „Însemnătatea recentului articol din revista 
Komunist nr. 18, constă tocmai în avertismentul limpede, 
hotărât, pe care-l dă dogmatismului în estetică, încercării 
de a înlocui studierea și generalizarea fenomenelor literare, 
a experienţei artistice universale, prin formele atotcuprin- 
zătoare, care nu sunt verificate de experienţa artistică. (...) 

Dincolo de distincţiile curente, controversate, care se fac 
în legătură cu romanul lui Marin Preda, un lucru evident 
apare la o lectură mai atentă a romanului, o constatare cu 
care ar fi de acord criticii de diferite opinii și de diferite 
gusturi: rotunjimea remarcabilă a personajului principal, 
sinteza organică a tuturor trăsăturilor sale, fac din el nu 
numai un erou care trăiește, ci un erou care are o deo- 
sebită valoare de cunoaştere, care dezvăluie ceea ce este 
fundamental, caracteristic unui proces social-istoric : pau- 
perizarea unei însemnate părţi a țărănimii între cele două 
războaie mondiale. (...) 

Prin ce se caracterizează această sinteză, această rotun- 
jime a personajului? Credem că tocmai prin caracterul 
necesar pe care-l are sinteza, îmbinarea, combinarea diferi- 
telor sale trăsături — într-un cuvânt prin unitatea persona- 
jului. Dacă, de pildă, l-am lipsi pe Moromete de ciudăţeniile 
sale, de acele reacţii neprevăzute care deconcertează pe 
interlocutor, dacă am șterge din configuraţia personajului 
acel amestec de planuri, pe care evoluează constant și 
spontan, continua confuzie - stârnită fără premeditare 
între comic şi serios ; dacă am elimina din imaginea noas- 
Lră acel ansamblu de delicateţe sau de brutalitate delicată, 
care-l caracterizează, Ilie Moromete ar înceta să mai fie 
Ilie Moromete. (...) 

Analizând şi celelalte personaje reușite rotunjite din 
literatura noastră de azi, vom ajunge la această constatare 
incontestabilă ; că între diferitele trăsături ale unui erou 
există o unitate indisolubilă, indiferent ce principiu ar 
prezida la această unitate : gradul de răspândire, evidenţa 
deosebită a condiționării sociale etc. Cine ar putea, oare, 
nega că în conceperea eroului principal din romanul Un 
om între oameni, lupta continuă a eroului împotriva bolii 
necruțătoare, care-l macină - ftizia - este mai puţin rele- 
vantă pentru psihologia personajului - ca intransigenţa sa 
activă, revoluționară, incapabilă de compromisuri neprin- 
cipiale, de concesii morale? Că pentru Darie din Descult 
al lui Zaharia Stancu, memoria excepţională, afectivă, 

care colorează semnificativ întimplările din copilărie, este 
indiferentă în raport cu caracterul colțos al personajului, 
sau cu nesecătuita sa curiozitate etc. de evidentă și de 
refulantă. Cine ar putea oare nega că spontaneitatea excep- 
țională, vitalitatea interpretativă, curajul care caracteri- 
zează pe Adam Jora sunt mai importante în construcţia 
personajului, ca acea înclinaţie, aparent irezistibilă, către 
situaţiile riscante, periculoase, pe care eroul și le înfrâ- 
nează numai în urma reflexiunii ? (...) 

Aici trebuie neapărat luat în considerare specificul me- 
todei realismului-socialist, faptul că-i este proprie, ca o 
trăsătură inalienabilă, perspectiva. Un erou lipsit de per- 
spectiva revoluţionară asupra dezvoltării realității noastre 
sociale nu poate fi tipic, după cum nu poate fi liber. Tocmai 
această perspectivă caracterizează combativitatea și dâr- 
zenia lui Anton Filip din romanul Bărăgan al lui V. Em. 
Galan. Modificările din versiunea definitivă a romanului 
lui Petru Dumitriu Pasărea furtunii au adus după sine 
modificarea întregii perspective a romanului. Căci acolo 
unde în versiunea anterioară, mai cu seamă spre sfârșit, 
comportarea personajelor respira un fatalism pesimist, 
nu mai putea fi vorba de perspectivă, iar tipicitatea perso- 
najului ieșea serios diminuată. l 

În editorialul publicat în revista Komunist se atrage 
atenția asupra eroarei de a socoti tipicul și caracterul de 
masă al fenomenului drept categorii care se exclud”.* 
(Horia BRATU). 


* 


Pentru că: „Un erou literar, realizat cu măiestrie, luptă- 
tor ferm pentru apărarea și dezvoltarea noii noastre orân- 
duiri, devine pentru cititor un propagandist de frunte al 
ideilor partidului, un exemplu viu de urmat. Mitrea Cocor, 
Anton Filip, Adam Jora, Lazăr de la Rusca, Petru Arjoca, 
Ilie Barbu și alţi eroi puternic realizaţi capătă pentru 
cititori existenţă reală (...). Tot astfel, cărți ca povestirea 

istorică Nicoară Potcoavă de Mihail Sadoveanu, poemul 
1907, de Tudor Arghezi, romanul lui Camil Petrescu Un 
om între oameni, Descult de Zaharia Stancu, Cronică de 
familie de Petru Dumitriu etc. arată în chip plastic, cu 
neputinţă de contrazis, adevărul despre momente istorice 
atât de denaturat prezentate de ideologii burghezi. (...) 

Nici un sector de viaţă cu problemele lui adânci n-a 
fost îndeajuns exploatat, nici o temă nu se epuizează, 
oricâţi scriitori o abordează, niciodată chipurile oamenilor 
socialismului realizate la un nivel artistic superior, nu vor 
fi prea multe, nu vor osteni pe cititor. 

(...) Se cere, așadar, scriitorului, să aducă în creațiile sale 
tocmai marile probleme ale timpului nostru, să răspundă, 
prin tratarea acestor probleme, aspirațiilor şi preocupări- 
lor maselor celor mai largi de constructori ai socialis- 
mului (...)”.* (Editorial în Gazeta literară) 


* 


În rest, Schematism şi speudoliteratură” : „Ținând mor- 
tiş ca orice conflict particular să se rezolve pozitiv (...), o 
seamă de autori confecţionează asemenea subiecte, sim- 
plifică într-atât logica fenomenelor, încât se ajunge la un 
prototip de subiect general valabil (...). În scrieri unde e 
vorba despre clasa muncitoare, se va istorisi despre o 
uzină în care treburile nu merg tocmai ca pe roate, datorită 
birocratismului, de pe urma căruia profită dușmanul de 
clasă. Elementul dinamic nu lipsește însă și, ajutat de 
partid, un anume erou, reprezentant al noului, va impune 
schimbarea radicală a stării de lucruri; dușmanul va fi 
demascat şi oamenii muncii se vor avânta spre izbânzi tot 
mai măreţe. 

Nu altul este tiparul subiectului în cazul unor romane 
care abordează teme din viaţa satului, adaptat, binein- 
teles, condiţiilor locale, într-un sat (Nalba, în Trandafir de 
la Moldova de Ion Istrati; Plopșor în Pâine albă de Dumitru 
Mircea; un sat oarecare din Delta Dunării, în Soarele 

răsare în deltă de Vladimir Colin ; Miraslar în Casa apelor 
de Maria Vlad) ia fiinţă o gospodărie colectivă (agricolă, 
piscicolă etc). Colectiviștii muncesc cu însufleţire. Dușma- 
nul de clasă nu doarme și, profitând de lipsa de vigilență 
a conducerii, exploatând superficialilatea în muncă sau 
degenerarea politică a unuia din comunişti cu muncă de 
răspundere, se strecoară într-o funcție importantă, la adă- 
postul căreia desfășoară acţiuni de sabotaj (...). Curând 
se va descoperi că provocatorul tuturor nenorocirilor fusese 
chiaburul furișat în gospodăria colectivă, unde activase 
fără a da cuiva de bănuit. Odată banditul demascat și 
deferit justiţiei, nimic nu mai ameninţă bunul mers al 
colectivei, deoarece oamenii au învățat din greșeli şi păzesc 
neadormita vigilenţă. Recolta este bogată, peste așteptări, 
veniturile colectiviștilor considerabile, perspectivele de viitor 
superbe, fapt ce determină șovăielnicii rămași lângă ogo- 
rul lor îngust să dea buzna în gospodăria colectivă. (...) 
Schema de subiect denunţată e proprie doar unei nuvele 
ca Desfășurarea. Vom răspunde că orice schemă și tipar 
sunt acceptabile, exclusiv în măsura în care s-a turnat în 
ele un conţinut, o substanţă originală. (...) Cui a citit două 
romane de felul Rădăcinilor bucuriei, personajele altor 
cărţi de același soi îi vor apărea familiare înainte ca ele să 
fi dobândit, prin sfântul botez, nume personale (...). În 
Rădăcinile bucuriei, măștile sunt distribuite astfel: con- 
ducătorul birocratizat, depărtat de mase - Medrea, duş- 
manul de clasă mediat - inginerul-șef adjunct Bogdan; 
exponentul organizaţiei de partid - Vasile Sitaru. În alte 
roluri: masa muncitorilor în vârstă (rol coral); un rezumat 
al masei: maistrul Petre Duma: tinerii utemiști și secre- 
tarul lor -= cam stângist, după cuviinţă, din exces de zel: 
Andrei. Muncitori înapoiaţi ; în sfârşit, cozile de topor ale 
dușmanilor (un soi de demoni, slujitori ai lui Bogdan 
Scaraoţchi). 

(Unii critici au întâmpinat cu aplauze acest roman, iar 
semnatarul acestor considerații, făcând concesii temei, 
entuziasmat de realizarea unor momente secundare și 

întemeiat pe memoria unei lecturi vechi, a recunoscut — 
cu o inadmisibilă ușurătate - realizarea artistică a lui 
Moroianu, Sitaru, Medrea, într-un articol din Viaţa roma- 
nească, nr. 6/1956). 

Fără doar și poate, însă, nicăieri personajele nu sunt 
atât de inexistente uman ca în Ogoare noi de Aurel Mihale. 
Acest scriitor ce a realizat pagini remarcabile în Judecata 
sau în Floarea vieţii, nu vede în Ogoare noi altceva decât 
proresii, funcțiuni și categorii sociale. (..:) 

Suntem cu toţii de acord că schematismul constituie 
un înseninat obstacol în calea dezvoltării noii noastre 
literaturi. Raportul de activitate al CC al P.M.R. la Con- 
gresul al doilea condamnă schematismul (...). 

Vorbindu-se despre schematism în critica literară, ter- 
menul este utilizat, de obicei, într-o accepţie ambiguă. E 
calificat drept schematic Maftei din Drum fără pulbere şi, 
tot astfel, Pavel Dogaru. Se vorbește despre schematismul 
personajelor din Dulăii de Zaharia Stancu și, de asemenea, 
despre al acelora din Pe marginea Dunării de Șerban Ne- 
delcu. Dar putem noi reduce personajele din aceste scrieri 
la acelaşi numitor, chiar admițând că ele ar fi, toate, 
schematice? Nu cumva personajele lui Zaharia Stancu și 
Petru Dumitriu, chiar cele mai schematice, se deosebesc 
net de figurile întâlnite în cărţi de factura celor pomenite 
mai sus? Poate există două înţelesuri ale noţiunii de 
schematism ! (...). 

Există însă schematism și schematism. Există schema- 
tism moral și schematism sociologic. (...)” (D. MICU). 


Să ne ierte cititorul pentru aceste eliptice formule anton- 
panneşti cu ajutorul cărora am făcut o navigare rapidă 
prin proza acestor ani, de la un pol la altul. În continuare ` 
vom prezenta schiţe monografice de autori și teme, fără 
ca, totuși, imaginea epicii din presa cercetată să fie com- 
pletă ci doar surprinsă în direcțiile ei esenţiale. Multe 
dezbateri despre proză le-am transferat în capitolul despre 
critica literară, căci sunt probleme de principii și metodă 

analitică. Altele le-am expediat în Note și comentarii, cum 
ar fi, bunăoară, frecventele analize la romanul Bărăgan de 
V. Em. Galan, care, deși a apărut în 1954, continuă să 
entuziasmeze cronicarii” sau cazul și mai numeroaselor 
comentarii despre opera lui Mihail Sadoveanu, în special 
din 1955 când două evenimente - 75 de ani de viaţă și 
Medalia de Erou al Muncii Socialiste — au determinat o 
multilaterală radiografie a operei, din care puţini analiști 
au lipsit. Menţionăm în note? peste 20 de contribuţii critice 
la opera sadoveniană prilejuite de momentul aniversar. 

Înscriindu-se, prin nuvela Desfășurarea, în galeria 
scriitorilor realist-socialiști fruntași, Marin Preda îşi con- 
solidează poziţia prin tipărirea în acest răstimp a primului 
volum din Morometii (1955) și a nuvelei Ferestre întunecate 
(1956). Încă de la publicarea, aproape în întregime, în 
Viata românească (nr. 6-9, 1955), romanul, distins cu 
Premiul de stat clasa I, este repede încadrat în categoria 
scrierilor care servesc societatea prin dezvăluirea dezuma- 
nizării sau mutilării sufletești a ţăranului - în cazul de 
faţă a unui ţăran înzestrat - în condiţiile societăţii bur- 
gheze și a „blestematei lupte pentru apărarea lotului indi- 
vidual”. Căci, iată ce afirmă Ov. S. Crohmălniceanu? : 

„Moromeţii caută chiar să ridice pe fondul acestei închi- 
deri în sine a ţăranului, o interesantă problematică morală 
cu adânc ecou social. Mult discutatul fel de a fi deosebit al 
ţăranului, specificul puternic al purtărilor și reacţiilor lui, 
e de un mare tragism - ţintește să arate Marin Preda. 
Toate aceste ciudățenii și particularităţi ascund o luptă 
disperată împotriva mutilării sufletești pe care o înfăp- 
tuiește societatea capitalistă, un efort deznădăjduit al 
individului de a se împotrivi dezumanizării, disimulân- 
du-și fondul adevărat al gândurilor și sentimentelor, pre- 
făcându-se a fi simplu, neînţelegător, dur, rudimentar. 
(...). Tragic - ne arată Marin Preda -— e aici efectul moral: 
disimulându-și viața sufletească, supunându-se acelei 
permanente duble comportări, Moromete nu-și dă seama 

că tocmai astfel își schilodește sufletul (...). Prezentarea 
de o rară pătrundere a măcinării sufletului ţăranului în 
orânduirea capitalistă, de către blestemata luptă pentru 
apărarea lotului individual, cartea lui Marin Preda, cu 
toate aspectele ei discutabile, și acestea nu puţine, se 
anunţă ca una din operele cele mai interesante ale noii 
noastre literaturi”. 


* 


Înainte de a menţiona o parte din comentariile la ro- 
man, să facem câteva remarci. Cele trei niveluri ale unei 
opere: exprimat, intenţional și sugestiv se dezvăluie și 
vorbesc în chip diferit cititorilor dintr-un anumit timp și 
loc istoric: o serie de factori (experienţa personală, am- 
bianţța istorică, modelul cultural etc.) determină o con- 
linuă permutare nu numai a direcţiei receptării, ci și a 
conţinutului acesteia în funcție de fixarea pe un nivel sau 
mai multe. Această navigare și fixare în structurile operei 
este condiţionată la rândul ei de felul în care opțiunea 
răspunde orizontului de așteptare al insului, al vremii. 
Caracterul caleidoscopic, contrastant chiar al receptării 
unei opere, e și: mai accentuat de-a lungul timpului, pe 
măsură ce opera se îndepărtează de momentul (real și 
ficțional) care a generat-o. 

Rezonanța Morometilor în contemporaneitatea critică 
sună cam așa: e vorba de „drama micului gospodar devo- 
rat de fiscalitatea statului exploatator, de aviditatea și 
rapacitatea chiaburilor” ; sau : „măcinarea măruntei proprie- 
tăți” de o parte și „procesul de acaparare chiaburească” pe 
de altă parte ; dezmembrarea familiei este „efectul ascuțirii 
luptei de clasă în sat” ; sau: „romanul demonstrează adevă- 
rul descoperit de marxism-leninism că economia tipic capi- 
talistă desfiinţează treptat mica proprietate”. (Dar economia 
socialistă ?). Până și disimularea, un comportament psihic 
vechi de când lumea, este efectul înstrăinării și izolării în 
contextul ostil burghezo-moșieresc etc. 

Întrebările sunt: a răspuns pozitiv și mulțumitor ori- 
zontului de aşteptare al timpului pornit vijelios spre colec- 
tivizarea agriculturii, volumul întâi din Moromeţii? Sau 
interpretările de mai jos sunt vulgarizatoare, șablonarde, 
sociologizante, iar valoarea și inefabilul moromeţian stau 
în altă parte sau, poate, altfel spuse. Eu zic că în toate 
cele trei situaţii interogative răspunsul e afirmativ, în 
funcţie de nivelul operei pe care se pune accentul recep- 
tării critice la un moment dat. 

Dar să citim comentariile. 


* 


DUMITRU ISAC: „Complexitatea specifică a Morometi- 
loroferă multiple posibilități de abordare analitică. Finalul 
romanului aruncă însă o lumină sigură peste ideea prin- 
cipală de care s-a călăuzit autorul și care nu poate să ne 
scape: «înfățișarea dramei ţăranului mijlocaș prins în 
plasa distructivă a relaţiilor sociale şi economice bur- 
ghezo-moșierești». Iar eroul pe care se așază analiza și 
efortul artistic al autorului este Ilie Moromete, figură repre- 
zentativă pentru toți ceilalţi necăjiţi ai satului. Insistând 
asupra lui, socotim â fi pe linia intenției scriitorului — în 
inima romanului. E fără îndoială că în Ilie Moromete auto- 
rul a văzut și s-a străduit să dea figura centrală a roma- 
nului, simbolul ţărănimii mijlocașe și centrul de simpatie 
a ţăranilor săraci (...). | 

Drama lui Moromete constă în prăbușirea iluziei că 
starea lui de mijlocaș poate fi condiţie a unei vieți fericite. 
În adâncuri și în depărtări insondabile pentru el sunt 
dușmanii neînțeleși deocamdată, care vor ieși să-l încon- 
joare cu o pânză din care nu se va mai salva până la 
urmă. Căci Moromete, cu gospodărie bine închegată, se 
află, totuși, printre cei la care «perceptul» bate periodic în 
poartă și vine cu «jandarmii» să-l «împilească». Are dobânzi 
de achitat la bănci, are de plătit «fonciire», împrumuturi la 
d]. Aristide, și mai trebuie să-l dea și pe cel mic, Niculae, 

la școală. Produsul pământului și al muncii nu găsește 
preţ. La Pitești stau vagoanele ticsite de grâu și negustorii 
nu-l cumpără decât la un preţ de batjocură. (...) 

Prăbușirea sufletească, morală, a lui Moromete este de 
înţeles și, omenește, impresionantă. Va cunoaște un cres- 
cendo, de la seninul omului încrezător în viată, în forţele 
lui, împăcat cu o stare de lucruri grea dar dominabilă prin 
inteligenţă şi tactică gospodărească, la sumbrul descom- 
punerii. 

S-a spus că Moromete e un filosof în felul lui - nu însă 
mai mult decât alţii de seama sa. Psihologia lui e a ţăra- 
nului cuprins de nevoi, în luptă permanentă cu greutăţile 
și hărţuielile vieţii din care a tras înţelepciunea exprimată 
în vorbe cu tâlc, în ironii ușoare, în pilde indirecte, în 
glume și acte aparent paradoxale. Tot așa s-ar putea 
spune că e un diplomat; căuta cu abilitate să menţină 
echilibrul în familia lui pestriță, să-și atragă copiii la 
unitate de vederi, Robust moral - în faza de început — 
Moromete e o insulă calmă, vorbă plăcută și glumeaţă, un 
izvor de omenie și înţelegere, un educator al lui Pugurlan. 
Totuşi e un naiv - în oarecare măsură idealist. Nu poate 
pătrunde în adâncul oamenilor din jur, nu înțelege propria 
lui familie și nici resorturile mecanismului social căruia îi 
devine victimă. | 

Răzvrătirea fiilor îl găseşte complet nepregătit, lovitura 
lor îl zguduie din temelii. Are însă atâta forţă să se recu- 
leagă și să facă față cu o ultimă îndârjire a voinței și, 
inteligenţii. Din moment ce le-a descoperit complotul, 
începe să se prefacă, se arată slab, intimidat, șovăitor. 
Vrea să-i cunoască şi să-i descopere deplin în ticăloşia lor. 
Parcă nu-i vine a crede ceea ce auzise și vedea, de ce-i fug 
copiii, cu ce a greșit față de ei? Moromete nu-și înțelege 
resorturile dramei, nu ; pricepe de ce i se destramă familia. 
(...) Drama vieţii lui Moromete — ca exponent al unei pături 
sociale în echilibru instabil — și-o dezvăluise în ultimele 
pagini, în răfuiala cu feciorii. (...) E drama micului gospo- 
dar (...) încă devorat de fiscalitatea statului exploatator, 

de aviditatea și rapacitatea chiaburească și de conjunc- 
turile nefavorabile ale economiei burgheze. Moromete nu 
mai poate rezista. (...) 

La drept vorbind, romanul lui Marin Preda face o artis- 
tică incizie în stratificarea socială a satului, culegând cu 
grijă exemplarele reprezentative, conturându-le în mod 
potrivit, situându-le în împrejurări tipice și dotându- le cu 
psihologia respectivă. (...) 

Viaţa nu e însă atât de rea pentru toată lumea ; e așa 
numai pentru «alde» Moromete sau «alde» Pugurlan. Bălosu 
și Aristide o duc bine și profită de necazurile oamenilor; 
unul cumpărându-le pământul pe bani puţini, celălalt — 
cu afacerile și furturile de la moară. Scriitorul se situează, 
evident, pe punctul de vedere al ţărănimii sărace și-și 
concretizează viu adversitatea faţă de chiaburi, moșieri și 
de slugile lor din aparatul de stat. (...) 

Galeria personajelor tipice prin care scriitorul vizează 
critica unor orânduieli sociale începe cu Bălosu și Aristide, 
se continuă cu cadrele didactice, învăţători și popi care 
dau spectacol de grosolănie, meschinărie, mărginire sau 
lașitate, poate cu unele exagerări din partea autorului. 
(...) Partea a doua se termină cu înfățișarea stării învăţă- 
mântului școlar în satele noastre de atunci. 

Drama copilului Niculae Moromete, inteligent și dornic 
de învăţătură dar lipsit de condiţii materiale, bolnav și 
chinuit în munca de acasă, premiant, totuși, la școală — 
sintetizează în scene impresionante soarta nenumăratelor 
generaţii de copii talentaţi care au rămas totuși mai de- 
parte la mâna brazdei, la mizerie și umilință. Moșierimea 
se află mai la distanţă, nu apare pe primul plan, dar ex- 
ploatarea ei e prezentă în figura lui Țugurlan, care lucrează 
«în parte» la boier. (...) 

În bătaia criticii apar și unele instituţii cum e școala, 
închisoarea, spitalul, premilităria. Una din realizările cele 
mai de seamă ale romanului e povestirea emoţionantă a 
stăruinţei copilului Niculae Moromete să meargă la învăță- 
tură. (...) 

Dispensarul e neîncăpător, afluenţa bolnavilor e mare 
și medicul nu poate face faţă. Statul burghez trata cu 
aceeași vitregie și cultura și sănătatea poporului. Cine 
avea bani primea învățătură, cine avea douăzeci de mii de 
lei se putea vindeca și de tuberculoză, cine nu... Cazarma, 
pușcăria sunt la fel. (...) 

Politica e prezentă în satul moromeţilor doar prin flecă- 

reala parlamentară redată de gazetă şi prin mașinaţiunile 

meschine ale chiaburilor. Fără să înţeleagă prea mult din 
toată vorbăria aceasta, țăranii se impart, totuși, și ei după 
diverse culori ; poate dintr-un joc copilăresc de oameni mari, 
poate dintr-o vagă și tainică speranţă. Singur Țugurlan e 
contra frământării acesteia fără rost și într-o zi, la fierăria 
lui Iocan, își manifestă tot disprețul şi ura pentru alcă- 
tuirile politice ale vremii și faţă de jocul de-a politica al 
sătenilor. (...) De fapt, Țugurlan, figura eroică a roma- 
nului, e singurul care se ridică împotriva nedreptății cu 
pumnul, viaţa și libertatea lui. Exponent al ţărănimii semi- 
proletare, el este peste tot vocea oamenilor săraci şi ne- 
mulţumiţi. (...) 

Prin origine socială, stare economică și temperament, 
Țugurlan e - instinctiv — revoluționar. Dorinţa lui princi- 
pală e să aibă pământ, și își dă seama că l-ar putea deţine 
numai într-un mod excepţional ilegal — dar care lui i se 
pare totuși firesc [...). 

Măreţia lui "Țugurlan stă în faptul că se angajează în 
două spectaculoase bătălii cu forțe mai tari decât el, față 
de care își pune în joc viaţa și își jertfește libertatea, numai 
pentru că nu admite ca oamenii de felul lui să fie umiliţi și 
furaţi. 

În el crescuse an de an tensiunea contra neomeniei 
asupritorilor și în momentul în care tovarășul său, Miai, e 
bătut de morarul chiabur, nu mai poate sta, năvăleşte și 
se încaieră, dărâmându-l, oprit și pălmuit apoi de jandarm, 
nu stă mult pe gânduri şi-i dă și lui o lecţie lăsându-l în 
mijlocul drumului după care îi confiscă și arma. 

E desigur una din realizările cele mai valoroase ale 
romanului, figura aceasta atât de tipică și vie a ţăranului 
proletar îndârjit și luptător, Scriitorul l-a conturat bine, 
l-a creat viu și veridic, se pare însă - lucru curios — că nu-l 
înţelege suficient. Căutând să-i descoase şi să-i explice 
resorturile psihologice ale revoltei, interpretarea ni se pare 
putin cam încâlcită. (...) Țugurlan e o figură centrală în 
roman și pentru că, simbolic, el reprezintă unitatea țără- 
nimii sărace cu muncitorimea. În închisoare el simte din 
nou nedreptatea, sub forma regimului de înfometare la 
care-i supune direcţia. De aceea, când comuniștii se hotă- 
răsc să protesteze, singur Țugurlan, dintre ceilalți, intră 
în rândurile lor, fără teamă de urmări. (...) 

Romanul e plin de conflicte care-i dau interes, mișcare, 
ascuţime psihologică ; de oameni vii, cu dureri, suferinţe, 
frământări, ciocniri - cu un cuvânt, de viaţă. Se pune însă 
problema din ce punct de vedere prezintă scriitorul această 
viată? Orientarea ideologică a romanului corespunde inte- 
gral cerinţelor anului 1955? (...) 

Cu toate indiscutabilele sale calități, romanul lui Marin 
Preda ridică unele îndreptăţite obiecţiuni; mai întâi se 
pune întrebarea dacă e admisă imitarea aidoma a vorbirii 
populare - în măsură absolută, cum o înţelege autorul — 
sau scriitorul trebuie să facă o alegere, o prelucrare artis- 
tică, să fie şi aici un creator și nu un simplu - chiar dacă 
iscusit — culegător şi reproducător al limbii provinciale 
curente. Concepţia scriitorului pare să fie aceea că nu e 
nimic de lăsat deoparte, nici greșelile gramaticale, nici 
cuvintele triviale, nici chiar înjurăturile cele mai groso- 
lane. E adevărat că pe acestea le maschează punctat, dar 
e totuna. În această privinţă nu suntem de acord. 

Socotim că romancierul a abuzat atunci când a stropit 
paginile unei singure cărţi cu nu mai puţin de şaizeci de 
înjurături, plus numeroase cuvinte triviale. (...) 

S-ar putea obiecta, de asemenea, desenarea unei înţe- 
legeri a lumii prea rudimentare la personajele romanului. 


221 


Ana Selejan 


Singur Țugurlan simte ceva, dar mai mult empiric, in- 
stinctiv, fără să înţeleagă. Ceilalţi se supun stării în care 
se află, nu văd și nu caută nici o ieșire. 

Ar fi însă legitim să se ceară ca un scriitor al timpului 
nostru să nu se mulţumească a face o simplă redare a 
realităţii, ci să vadă mai mult, să pătrundă în esenţa ei 
revoluționară, mai ales că Marin Preda a văzut suficiente 
contradicții și conflicte de clasă, iar unii din eroii săi 
stăteau gata să-i urmeze indicaţiile. Rămânem de aceea 
cu convingerea că romancierul e prea legat de aspectul 
fotografic al lucrurilor, prea debitor memoriei și nu dă 
dovezi de inventivitate şi imaginaţie. 

Unde este acea prelucrare ideologică, acea interpretare 
a realităţii sociale din care să reiasă cu claritate și fermi- 
tate, (...) năzuinţa revoluţionară a ţărănimii noastre ? Scrii- 
torul merge prea mult pe linia de copist al realității. 

Nu există nici un singur erou excepțional vestitor al 
lumii ce avea să vină peste câţiva ani.” 


* 


SAVIN BRATU!0: „Aici formula compoziţiei urmează cu 
fidelitate succesiunea capitolelor eterne ale unei mono- 
grafii sătești, întreaga acţiune desfășurându-se pe o por- 
țiune a acestei monografii, delimitată, temporal, în planul 
anului agricol, de la prașilă până la sfârșitul muncilor la 
câmp. Adică de la începutul verii, când familia Moromete 
isprăvea de sapă, până toamna târziu, după seceriş, după 
treieriş, după măcinatul grânelor la moară și încheierea 
socotelilor anuale. (...) 

Monografia scrisă de Marin Preda nu e atemporală și 
nu e lină. Nu e adevărat că «viaţa se scurge fără conflicte 
mari». Nu-l credeţi pe Marin Preda ; adică nu credeţi spu- 
sele lui, căci sunt ca și spusele lui Ilie Moromete și ale 
altor eroi ai săi: sunetul lor trebuie să disimuleze glasul 
ascuns al gândurilor și al faptelor știute numai de el. (...) 

Formula de compoziţie a romanului Morometii, după 
succesiunea invariabilă și calmă a mișcării de revoluţie a 
pământului și a circuitului elementar al vieţii omenești 
este un mod moromeţian de a expune marea dramă cen- 
trală a satului. Scriitorul nu aduce pe scenă drama. El își 
plimbă, aparent impasibil, privirea peste viața satului, de 
la începutul verii până la sfârșitul toamnei, peste copii, 
peste tineri, peste bătrâni. (...) 

Moromete, ţăranul mijlocaș, e purtătorul iluziei despre 
stabilitatea micii proprietăţi țărănești, în care nu poate 
crede nici Boţoghină de o parte, nici Bălosu, de alta. Sfă- 
râmarea acestei iluzii e drama centrală a romanului lui 
Marin Preda. De aceea, acțiunea lui se circumscrie între 
limite precise, în ciuda varietăţii de planuri și a desfă- 
șurării, aparent egale, în intensitate : între momentul când 
Moromete, sigur de recolta țarinei lui, nu vrea să-și vândă 
nici salcâmul din curte, râvnit de Bălosu, și momentul 
când Moromete îi vinde lui Bălosu, după ce renunţase la 
salcâm, mai bine de jumătate din pământul lui. (...) 

Drama lui Moromete scoate la iveală procesul de măci- 
nare a măruntei proprietăţi ţărăneşti în orânduirea capita- 
listă, reliefând implicit procesul de acaparare chiaburească. 
Episodul Boţoghină nu poate fi detașat fără a dăuna între- 
gului, el subliniind integrarea destrămării gospodăriei Moro- 
meţilor în procesul general de destrămare a gospodăriei 
mici și mijlocii, pândit şi grăbit prin acţiunea Băloșilor 
care folosesc orice prilej, inclusiv boala și moartea, pentru 
a pune mâna pe noi petice de pământ. 

Drama familială a lui Moromete nu este decât răs-. 
frângerea în sânul familiei țărănești a ascuțirii luptei de 
clasă în sat. (...) 

Izolarea satului de oraș în romanul lui Marin Preda 
izolează implicit lupta ţărănimii muncitoare, de cea a cla- 
sei muncitoare, în imaginea de ansamblu a cărții. Revolta 
anarhică, adeseori de o mare luciditate, a lui Țugurlan, 
aruncă însă o punte spre înțelegerea dezlegării viitoare, 

când clasa muncitoare, eliberându-se pe sine, sub condu- 
cerea comuniștilor — cu care Țugurlan ia contact în închi- 
soare — va elibera și țărănimea muncitoare de sub apăsarea 
exploatării și a ruinării. 

Romanul lui Marin Preda descoperă sub vălul vieții 
sătești care se scurge «fără conflicte mari» legile pe care 
relațiile capitaliste le impun micii economii țărănești. (...) 

Acest roman al dezintegrării gospodăriei țărănești mici 
și mijlocii, al dezechilibrării profunde a-viețļii satului în 
orânduirea capitalistă este, prin forţa de evocare realistă 
a oamenilor și împrejurărilor, un mare succes al literaturii 
noastre noi și se alătură, ca o excepţională valoare artis- 
tică, celor mai de seamă realizări ale literaturii române 
închinate vieții satului. (...)” 


* 


SILVIAN IOSIFESCU!!; „Figura lui Moromete, relaţiile 
lui cu familia și cu satul se află în centrul cărţii. Figura 
aceasta are un relief excepţional și tipul se înscrie printre 
cele mai remarcabile pe care le cunoaște literatura anilor 
noștri. Nimic din vorbele și actele acestui personaj divers, 
surprinzător (...) nu dă impresia de gratuitate, de bizarerie 
pitorească. În psihologia și comportarea lui neprevăzută 
descoperim o motivare profundă și, prin ea, o apreciere 
clară asupra unei epoci și a unui fenomen social. De aici 
și impresia de necesitate artistică de anti-artificial care-l 
însoțește permanent pe cititor. 

Cea mai izbitoare trăsătură de caracter pe care au rele- 
vat-o mai toate cronicile ce s-au ocupat de romanul lui Marin 
Preda este complicata forţă de disimulare a lui Moromete, 
forță care devine pentru el mijlocul principal de navigare 
printre amenințările mari și mici ale vieţii (...). 

Opunerea Morometilor faţă de semănătorism e evidentă. 
În liniile principale, la fel de clară e și opunerea faţă de 
naturalism, de falsificare a realităţii cu nimic mai presus 
decât prima. Problema aceasta prezintă un interes sporit, 

cu cât, în legătură cu alte scrieri ale lui Marin Preda, cu 
Întâlnirea din Păâmânturi, ori, mai ales, cu Ana Roșculet, 
s-a vorbit, în bună măsură îndreptăţit dar, adesea, grăbit 
şi superficial, de naturalismul lui Marin Preda. (...) 

Romanul stăruie asupra înăspririi relaţiilor dintre oame- 
nii din sat. Această înăsprire o ilustrează numai diversele 
înjurături şi cuvinte scrise pudic, cu inițială și puncte — 
puncte care sunt presărate printre pagini cu inutilă și 
obositoare dărnicie. (...) Izbucnirea elementară n-are, deci, 
în Moromeţii semnificaţia naturalistă a reducerii la un joc 
de instincte. De asemenea - și aceasta este al doilea aspect 
principal prin care scrisul lui Preda din Moromeţii se opune 
naturalismului, discreţia notării, obiectivitatea nu devin 
niciodată atitudine de simplă constatare, caracteristică 
procesului-verbal naturalist. (...) 

Moromete, Boţoghină, Birică se zbat izolaţi, încercând 
să se ferească de acţiunea puterilor necunoscute care scad 
preţul grânelor, le măresc impozitele, îi silesc să vândă 
pământul. Nimic din ce fac ei nu poate încă urni orândui- 
rea pe care o reprezintă Aristide și o păzeşte jandarmul. (...) 

Pe Țugurlan, proletarul agricol, romanul începe a-l 
înfățișa dintr-un moment când amărăciunea strânsă devine 
revoltă și izbucnește. Deși neimprăștiată absurd, ca la 
Boţoghină, izbucnirea lui Țugurlan e totuși izolată și fără 
sorţi de reușită. Spre sfârșitul cărții ni se sugerează, indi- 
rect, că, în închisoare, Ţugurlan s-a apropiat de activiștii 
comuniști. Redat însă cu oarecare artificialitate, foarte 
rară la Marin Preda, prin povestirea soldatului eliberat, 
acest moment din evoluţia personajului e mai palid, mai 
puţin convingător. (...)” 


* 


DUMITRU MICU!2: „Soarta gospodăriei lui Moromete 
spulberă idealul micii proprietăţi înfloritoare, dezminte 
tezele potrivit cărora agricultorul poate trăi fericit culti- 
vându-și peticul de pământ. Romanul lui Marin Preda 


225 


Ana Selejan 


demonstrează prin impresionante fapte de viață adevărul, 
descoperit de marxism-leninism, că economia capitalistă 
desființează treptat mica proprietate, ducând la înghiţirea 
ei de către marea proprietate burgheză. Situaţia ţăranului 
mijlocaș e una de provizorat; (...) în majoritatea zdrobi- 
toare a cazurilor va fi împins spre pauperizare. (...) Prăbu- 
șirea lui semnifică surparea fericirii clădite pe himere. 

Dezvăluind gândurile ce-l torturează pe Moromete când 
își dă seama de situaţia reală în care se află, romancierul 
notează: «...se crezuse om liber, stăpân pe liniştea și lucru- 
rile sale și iată libertatea în care crezuse se prăbușea, iar 
neliniștea și spaima amenințau să-i ia locul». (...) Tragedia 
începe o dată cu conștiința rătăcirii și a orbirii cărora se 
abandonase cu seninătate, cu impresia beatitudinii. (...) 
Rătăcind pe câmp, pradă gândurilor chinuitoare, eroul se 
simte, «cu desăvârșire singur», suspendat parcă într-un 
dens întuneric. (...) Individualismul eroului lui Marin Preda 
nu e, însă, pur și simplu, o îndepărtare de semeni, o des- 
considerare a suferinţei celor mulţi. (...) 

Moromete va trebui să plătească greu. Cei pe care îi 
îngheţase cu disprețul său vor triumfa asupra lui. Adevă- 
rat că Tudor Bălosu nu-l va vedea niciodată umilindu-se, 
implorându-i milă, dar în societate, el, chiaburul, neguţă- 
torul oribil, va fi întotdeauna la suprafaţă. (...) Paraschiv 
aruncă, la un moment dat, o replică grozavă, dezarmantă 
«O sută de inși cu carte și nu mă dau pe ei». Propoziţiunea 
aceasta rezumă o concepţie de viață pe care societatea 
burgheză o cultivă și o stimulează. Întreprinzător și fără 
scrupule, Paraschiv va ajunge la București, se va apuca 
de negoț, își va deschide prăvălie, va cumpăra un camion 
cu care va întreprinde acțiuni pe picior mare, nu va pre- 
geta, desigur, să-și gonească din casa părintească mama 
vitregă, fraţii, să acapareze moștenirea acestora, nu se va 
da în lături de la nici o mârșăvie pentru a se îmbogăți. (...) 

Pictându-l pe Ilie Moromete în toată puritatea și goliciu- 
nea sa morală, relevându-i virtuțile și scăderile, neuitându-i 
slăbiciunile, lașitatea, dar relevându-i cu putere imensul 

capital sufletesc cheltuit ori nefructificat, Marin Preda face 
din istorisirea soartei eroului un redutabil act de acuzare 
împotriva societăţii care întreprinde orice spre a-l izola pe 
omul de valoare, a-l închide în mincinosul castel fermecat 
al tuturor închipuirilor deșarte, pentru ca la urmă să-l 
izbească năprasnic, cu o invincibilă cruzime, crescând pe 
cadavrul său toate buruienile mediocrității. 

Sfârșitul romanului nu pecetluiește iremediabil desti- 
nul eroului, dimpotrivă, în ultimele pagini, atât de sumbre, 
se deslușește tremurul unei lumini ce pare a prevesti o 
posibilă răsucire neașteptată a evoluţiei lui Ilie Moromete. 

În finalul cărții, eroul se zbuciumă, își pune întrebări, 
caută cu înfrigurare înţelesuri, soluţii. Întrebarea: «Ce e 
de făcut?» stăruie ca o obsesie în mintea inundată de 
întuneric. Si, în ciuda beznelor, ce cresc asemenea unei 
ape tulburi, eroul își zice că în lumea ce i-a devenit deo- 
dată impenetrabilă, trebuia să existe undeva o împletitură 
ascunsă, niște întrebări nevăzute care o susțineau, în faţa 
ochilor interiori îi răsare Țugurlan și batjocurile acestuia, 
râsul lui rău, dizolvant, subminând optimismul miop, i se 
relevă în sfârșit în adevărata lor valoare. Moromete ajunge 
să-și dea seama că nu în amuzamentul gratuit, nu în 
frământările dureroase stă înțelepciunea vieţii, ci în scru- 
tarea nemiloasă a fenomenelor. (...) 

Îndureraţi de prăbușirea (...) lui Ilie Moromete, cu adie- 
rea speranţei că anii de răspântie istorică îl vor salva din 
paralizanta stare depresivă, trăim (...) o tristeţe adâncă ce 
nu duce nicidecum la demobilizare și pesimism, ci, dimpo- 
trivă, fortifică, oţelește sensibilitatea, inteligența, sporind 
înțelegerea, conștiința”. 


* 


OV. S. CROHMĂLNICEANU!*: „Moromeţii au, înainte 
de toate, un ascuns sens polemic. E o carte antisemă- 
nătoristă, se observă imediat. Nimic nu e îndulcit, spus 
poetic, încălzit de comentarii lirice duioase. Totul apare 

dur, încordat, dens, narat cu o răceală teribilă, aproape 
înspăimântătoare. Dar sensul polemic al romanului e și 
mai adânc. Țăranii nu numai că nu sunt pitoreşti şi idilici, 
așa cum i-a prezentat literâtura semănătoristă — insistă 
Marin Preda - dar ei, în realitate, nu sunt nici măcar 
simpli, primitivi, spontani, lipsiţi de complicatii, firești ca 
natura. Țăranii sunt oameni ca toţi oamenii, se străduiește 
să demonstreze autorul; în lumea lor există toată varie- 
tatea pasiunilor şi contradicţiilor. pe 

Morometii sunt astfel nu numai o carte despre tragedia 
economică a micii gospodării țărănești, o analiză uimitor 
de exactă a modului cum se produce ruina ei în sistemul 
capitalist, dar şi un roman psihologic aș indrăzni să spun, 
primul nostru roman psihologic în mediu rural. Afirmația 
aceasta ușor ostentativă a complicatţiei sufletului țărănesc 
nu i-a scăpat lui Petru Dumitriu, și nuvela Vânt de martie 
este construită în întregime pe un soi de dialog ascuns cu 
ideea centrală a prozei lui Marin Preda. (...) Acest nou 
mare prozator ţăran a descoperit efectiv în lumea satului 
o sumă de realităţi sociale și morale, încă neexplorate de 
nimeni și le pune în lumină cu o rară vigoare. (...) Există, 
însă, și un alt fel de a rezista al sufletului țărănesc. Oame- 
nii rămân pe loc, intră în circuitul noilor relaţii sociale, 
împrumută formele de viaţă urbane, se «civilizează». Dar, 
pe dedesubt - tocmai pentru că în lumea capitalistă între 
sat și oraș se păstrează un antagonism mereu mai ascuţit — 
țăranul își creează un fel de solidaritate a lui cu relaţiile 
satului, un soi de sens dublu, disimulat al tuturor compor- 
tărilor sale faţă de ordinea socială în care a intrat. Aceasta 
e viclenia, neîncrederea, naivitatea prefăcută, muţenia 
expresivă ţărănească, pe care de la Slavici la Rebreanu și 
acum, în urmă, la Zaharia Stancu, au observat-o atâția 
scriitori. Marin Preda îi dezvăluie însă rațiunile social- 
-morale, cele mai intime și mai ascunse, reconstituind 
primul tragismul omenesc al acestei atitudini. (...) Ceea ce 
dă profunzime Moromeților e în primul rând o asemenea 
prezentare a dramei economice. (...) 

Pe Bălosu îl domină arătându-și un total dezinteres 
faţă de preocupările lui acaparatoare. (...) 

Marx în Elemente de critică a economiei politice arată că 
«patima de îmbogățire [...) este posibilă numai când bogă- 
tia ca atare este individualizată într-un anumit obiect, 
adică de îndată ce banii îmbracă cea de a treia calitate a 
lor (...)». Dezumanizarea începe aici de la transformarea 
mijlocului în scop. De aceea și Moromete, atâta timp cât 
păstrează o oarecare independenţă, rezistă printr-un fel 
de inerție morală unui asemenea proces de schilodire 
sufletească. (...) Eroul lui Marin Preda își dă seama că, în 
general, situaţia e foarte proastă și n-are ieşire, că ori le 
porți ca Bălosu, ori ajungi ca Tugurlan. Ilie Moromete 
nădăjduieşte însă că în particular el va găsi totuși o scă- 
pare, va şti să se strecoare într-un fel. Cu conștiința aceasta 
individul trăiește două existenţe, una a realităţii sociale, 
alta a realităţii individuale cu care e consecvent interior. 
Dar așa ajunge neapărat să se dedubleze, să-și facă din 
disimulare o a doua fiinţă. (...) Moromeţii fac parte din 
categoria romanelor trăite. 

Apropiindu-mă de sfârșit, presimt și unele reproșuri. 
Nu te-ai ocupat de slăbiciunile lucrării, nu i-ai arătat 
lipsurile. Sincer mărturisesc că nu i-am găsit cărţii lui 
Marin Preda alte cusururi decât cele câteva mărunte, pe 
care le-am semnalat. N-am, de asemeni, nici sentimentul 
că - după un termen consacrat de critica noastră — tămâiez. 
Nu entuziasmul în faţa cărţilor cu adevărat bune e repro- 
babil, ci lipsa simțului proporțiilor sau înflăcărarea fără 
acoperire, Criticul joacă într-un fel întotdeauna, la o masă 
cu vremea. El își mizează, cu fiecare părere, prestigiul 
prin anticipație. De aceea i se recomandă prudenta. 

Dar Morometii sunt o carte, pe care nu mi-e frică s-o joc.” 


> 


Încercând să distingă specificul formulei epice a lui 
Marin Preda, în comparaţie cu altele, Al. OPREA!“ distinge 

trei „stiluri” mai bine definite în proza contemporană și 
anume : stilul romantic sau proza poetică reprezentată de 
Zaharia Stancu, stilul clasic, balzacian reprezentat de 
Petru Dumitriu și „stilul nou” al lui Marin Preda, un soi 
„de echilibru între stiluri” (tradiţional și modern, realist și 
psihologic). 

„Echilibrul” dintre stiluri”: „Unii, în faţa Morometilor lui 
Marin Preda, impresionați de autenticitatea acestei cărţi, 
au căutat modele la diferiţi scriitori din trecut și le-au 
găsit la Slavici și Rebreanu. Este clar însă că, la o analiză 
a Moromeților, această ipoteză cade. [...) Adevărul este că 
suferind diverse influenţe, opera lui Marin Preda nu se 
află sub steaua vreunui stil vechi, ci inaugurează în proza 
noastră ţărănească un stil nou. (...) Țăranii lui Marin Preda 
fiind de fapt niște copii mari cu un suflet inocent și pur 
aruncaţi în angrenajul unor întâmplări teribile, dramatice, 
încâlcite. Ca procedeu specific de zugrăvire literară, Marin 
Preda își pune eroii în situația de a rezolva diferite pro- 
bleme psihologice complicate, care oglindesc contradicţiile 
sociale ale epocii. (...) 

Prezentaţi în situaţii complicate, eroii lui Marin Preda 
au acele trăsături caracteristice, acele ciudățenii relevate 
în critica literară. Eroii săi sunt mereu în dilemă, nedume- 
riți. (...) De aici acel caracter reflexiv, acele conversații de 
unul singur, acea zugrăvire a eroului prin automișcare su- | 
fletească. (...) Folosind tradiţia literaturii realiste moderne, 
Marin Preda reușește să zugrăvească adesea subiecte de 
viaţă noi. (...) 

Marin Preda realizează (...) un echilibru între tradiţia 
cea mai nouă din proza munteană (Camil Petrescu, Cezar 
Petrescu etc.) și tradiţia literară veche, din care noi am 
amintit pe Ion Creangă. Marin Preda nu folosește, de pildă, 
procedeul hiperbolei în crearea eroilor, așa cum am văzut 
la Petru: Dumitriu. Personajele sale nu sunt ridicate pe 
piedestal de statuie ci sunt oameni oarecare, de rând. - 
Scriitorul folosește capacitatea de a face mari generalizări 

sociale menţinân-du-se, totuși, la limita vieţii obișnuite 
de fiecare zi. (...) 

Discutând unele probleme mai generale, remarcăm că 
Marin Preda nu se mişcă cu atâta dezinvoltură ca, de 
pildă, Petru Dumitriu, de la un sector de viață la altul. 
Lumea creată de opera sa nu depășește cadrul satului și 
nu numai atât, dar al unui singur sat (...). Marin Preda 
nu este un creator de vaste fresce sociale. Nu în aceasta 
constă forţa principală a talentului său. Cărţile lui Marin 
Preda sunt de fapt compuneri de instantanee psiholo- 
gice. (...) El este un mare creator a ceea ce se numește 
microstructura și mai puţin macrostruetura tablourilor din 
viaţă. (...) 

În orice caz, astăzi nu se mai poate scrie despre ţărani 
fără a se lua în considerație experienţa acestui stil nou. 
(...) Trebuie spus că nu se pot stabili între stilurile dife- 
riților scriitori delimitări stricte, absolute. Am văzut că 
Petru Dumitriu, aducând în condiţiile literaturii noastre 
stilul clasic, în operele sale prezintă și trăsături de altă 
natură, care vădesc influenţa literaturii realiste, moderne. 
(...). Practica vie a literaturii noastre noi dovedește în chip 
de netăgăduit că realismul socialist nu numai că nu stân- 
jenește dar dă adevărata libertate de creaţie artistului, 
creează un suport trainic căutărilor lui îndrăzneţe, îi dă 
acele aripi care-i ridică creaţia la înălțimi nebănuite” 
(Al. OPREA). 


+ 


În continuare, două opinii despre nuvela Ferestre întu- . 
necate. | 
- LUCIAN RAICU!S: „Problema raportului între tradiţie și 
inovaţie, între spiritul tradiţional și spiritul modern și-ar 
găsi o rezolvare superficială dacă am încerca să stabilim 
o silită opoziţie între realismul critic și realismul socia- 
list. (...) Problema raportului între tradiţie și inovaţie se 

pune, cred, sub aspectul ei principal şi, mai ales, sub 
aspectul ei concret în căutarea acelei forme și modalităţi 
literare capabile să surprindă specificul epocii contem- 
porane şi să comunice spiritul ei, reconstituind atmosfera 
caracteristică a prezentului. Una din soluţii o sugerează 
Marin Preda şi, după părerea mea, e o soluţie convenabilă. 
E vorba, în esenţă, de a păstra elementele acceptabile 
pentru contemporaneitate din literatura vechilor prozatori 
(Slavici, Hogaş etc), renunțând, totodată, la caracterul 
prea static, nepotrivit realităților prezente, precum și la 
expresia revărsată specifică acestui gen de literatură, dea 
prelua în același timp spiritul modern, pătrunderea ana- 
litică și intelectuală a prozatorilor mai apropiați (G. Căli- 
nescu, Camil Petrescu, Cezar Petrescu) dar renunțând la 
fantezia intelec-tualistă, care aplicată realităţilor prezente 
poate duce la construcţii arbitrare. Esenţialul este de a 
păstra un just echilibru între aceste două direcții posibile. 
Formula înțeleasă astfel îşi găseşte o exemplificare feri- 
cită, în primul rând chiar în literatura lui Marin Preda, cu 
atât mai mult într-o scriere inspirată din actualitate, cum 
este nuvela cea mai recentă a scriitorului, Ferestre întu- 
necate [...). 

Dominanta copleșitoare în nuvela lui Marin Preda este 
atmosfera, o atmosferă specifică, apăsătoare, de încordare 
şi neliniște, «întâmplarea dramatică» la care urmează să 
asistăm, după cum zice autorul, are loc într-o dimineaţă 
de iarnă a anului 1954, chiar în dimineaţa când trebuia 
să se întrunească comitetul de iniţiativă al unui GAC. Care 
sunt faptele? (...) Președintele sfatului voia să strângă 
ceva avere, să-și mai consolideze casa, de aceea lui îi 
«convenea» să se amâne constituirea gospodăriei. Celălalt 
secretar, Voicu Iancu, fusese cu «ideea», fiindcă lui, da, îi 
convenea, era om tânăr și gospodăria i-ar fi dat o bună- 
stare pe care altfel n-ar fi putut să și-o creeze. Și în genere, 
vor aceia care-și pierduseră «iluzia proprietăţii». Preșe- 
dintele încă nu o pierduse și în afară de asta mai are şi 
alte păcate, dar Voicu Iancu se gândește că nu e tactic să-l 
critice tocmai acum, mai bine să ajute și el la formarea 


232 


Literatura în totalitarism. 1955-1956 


gospodăriei «și pe urmă va mai vedea». La ședința comite- 
tului lipsește Vasile Bodescu, nu fiindcă femeia i-ar fi 
interzis să vină, ci pentru că e încă în dependenţă econo- 
mică faţă de verii săi, şi aceştia nu sunt dispuși să-i dea 
bucata de pământ care i se cuvine. «Întâmplarea drama- 
tică» se petrece acasă la Vasile chiar în ziua aceea, și 
înțelesul ei stă în încercarea lui Vasile de a se smulge de 
sub dominaţia materială înăbusitoare a verilor și de a-și 
crea o situaţie independentă. | 
Tocmai acest proces, surprins în clipa trecerii neaștep- 
tate dintr-o fază nelămurită, obscură, apăsătoare, stră- 
bătută de neliniști, în fața conștiinței lucide — tocmai acest 
proces face obiectul atenţiei scriitorului și e studiat cu 
maxinium de pătrundere, cu o putere analitică ieșită din 
comun. Tratarea acestui interesant proces se face în spirit 
modern, scriitorul cercetând deopotrivă zonele joase, întu- 
necate, indecise ale conștiinței şi zonele clare, înalte, fără 
să se lase intimidat de ideea, încă stăruitoare, potrivit 
căreia, în conformitate cu o lungă tradiţie literară, lumea 
satului se pretează cel mai puțin ori nu se pretează deloc 
spiritului modern, (...) tratării analitice a unor cazuri de 
conştiinţă. Asemenea cazuri sunt generate chiar de proce- 
sele specifice vieţii contemporane şi ar fi păcat să trecem 
pe lângă ele cu ușurință, sub cuvânt că nu sunt specific 
rurale. E principalul merit inovator, modern al lui Marin 
Preda ca romancier și nuvelist al satului românesc. (...)” 


* 


MIRON DRAGU” : „Redeșteptarea ţăranului român își 
găsește o linie caracteristică în personalitatea eroilor lui 
Marin Preda. Critica literară a întreprins cercetări profunde 
și hotărâtoare pentru determinarea profilului lor sufle- 
tesc; ele constituie, fără îndoială, elemente de bază în 
aprecierea psihologiei lui Ilie Moromete sau Ilie Barbu. Apa- 
riția nuvelei Ferestre întunecate oferă posibilitatea înţele- 
gerii profunde a chipului de ţăran creat de Marin Preda, 

înverșunarea cu care își apără puritatea sufletească împo- 
triva trivialităţii și a grosolăniei dimprejur apare și mai 
evidentă, parcă, la Vasile Bodescu, eroul principal al nuvelei. 
Marea încordare în care se desfășoară acțiunea nuvelei, 
își are explicaţia nu numai în intensitatea conflictului 
dintre eroul nostru și vărul lui, chiabur, care-l exploatează 
cu cruzime. (...) | 

Din aceeași familie de spirite cu ceilalţi eroi ai lui Marin 
_ Preda, Vasile știe și el să se bucure de farmecul și măreția 
naturii. (...) 

Clarificarea morală și politică a eroului nuvelei a fost 
fericit surprinsă prin sondajul realizat de scriitor în men- 
talitatea lui Vasile Bodescu, prin urmărirea atentă a ten- 
siunii reacţiilor sale caracteristice în contact cu realitatea. 
Etapa parcursă din momentul repetării acelui dramatic 
«de ce?» şi până la ultima scenă a ciocnirii, depășește 
semnificaţia unei simple eliberări de sub imperiul apă- 
sător al robiei chiaburului. Este mai curând o succesiune 
de împrejurări care au marcat progresiv și cu o mare plas- 
ticitate transfigurarea treptată a puterii latente a eroului 
într-o forță dinamică, ofensivă, conștientă, călăuzită de 
luciditate și îmbogăţită de un sentiment al superiorității, 
al propriei demnități dobândite. Vasile Bodescu îmbogă- 
teste, astfel fizionomia sufletească a caracterelor create de 
Marin Preda”. 

În anul 1955 prozatorul Petru Dumitriu își publică la 
ESPLA trei cărţi: romanul Cronică de familie, volumul de 
proză scurtă Cronică de la câmpie și nuvela Focul nestins, 
aceasta apărută în colecţia „Luceafărul”. Nici una dintre 
aceste apariţii editoriale nu a atins nivelul entuziasmului 
criticii răsfrânt asupra Moromeților sau asupra altor romane 
ale lui Petru Dumitriu ca Drum fără pulbere dar, mai ales, 
Pasărea furtunii, distins în anul 1955 cu Premiul de Stat 
clasa I, roman care la doi ani de la apariţie încă preocupă 
comentatorii, nu numai în sinteze literare ci și în analize 
distincte, motiv pentru care vom încheia prezentul meda- 
lion de autor cu câteva dintre ele. Aceasta nu înseamnă că 
în sinteze și dezbateri critice, parte dintre ele valorificate 
și în capitolul destinat criticilor literari - nu va fi recu- 
noscut meritul autorului Cronicii de familie, acela de a fi 
oferit un model de radiografie necruțătoare a „putrezi- 
ciunii burgheze” de pe poziţiile marxism-leninismului. 

Dar să citim câteva comentarii. Să începem cu cele 
referitoare la romanul Cronică de familie. 


SAVIN BRATU: „Apariţia în volum a Cronicii de fami- 
lie, împreună cu apropiata apariţie a Cronicii de la câmpie, ` 
dezvăluie cu pregnanţă unitatea epică a literaturii lui 
Petru Dumitriu. Scrieri diferite, datând din 1949 sau 1954, 
din 1952 sau 1950, se regăsesc într-o cronică sau alta, 
integrându-se cu precizie într-o succesiune epică iniţială — 

sau care apare acum astfel — ca elementele în tabloul lui 
Mendeleev. Este evident că unele bucăţi recente, ca de 
pildă Aquarium, încă necuprins în volum, își au locul bine 
stabilit ca noi capitole intercalate sau adăugate în Cronică, 
întocmai precum Fuga ~- capitol anunţat în Bătălia pier- 
dută și încă nepublicat. Avem deci, în faţă, nu povestiri 
sau nuvele izolate, ci fragmente de roman (...). Cronică de 
familie este de fapt istoria unei clase sociale, familia bogat 
ramificată a Cozienilor fiind reprezentativă, tipică. De la 
vechii Cozieni de pe timpul lui Brâncoveanu, până la 
paharnicul Manolache Cozianul, fugit de spaima revoluției 
de la 1848 - ca atâţia alţi boieri —, până la Alexandru, tatăl 
Davidei — trăitor pe vremea pregătirii monstruoasei coaliții 
burghezo-moșierești —, până la nepoatele lui Alexandru, 
contemporanele represiunilor din 1907, și, în fine, până 
la strănepoatele și strănepoții din vremea noastră, Elvira 
și Mihai Vorvoreanu, Cezar Lascari, Șerban Romano, Dimi- 
trie Cozianu, împreună cu tânăra generaţie a Donei Vorvo- 
reanu - familia ilustrează destinul bătrânei și degeneratei 
clase boierești în decursul unor esenţiale schimbări sociale 
şi al unor hotărâtoare evenimente istorice. (...) Cronică de 
familie este un fragment dintr-o istorie a societăţii româ- 
nești, de la destrămarea feudalismului și așezarea orân- 
duirii capitaliste-moșierești până la marea răsturnare a 
vechii orânduiri și întemeierea celei noi, socialiste. (...) 

Conservarea și amplificarea averilor moștenite accen- 
tuează procesul de decadenţă morală a familiei. (...) Salo- 
nul feudal al tatălui, transformat în salonul modern, de 
tip occidental, al fiului, devine un centru de întâlnire 
politică a capilor conservatori, adulterul începe să fie îngă- 
duit din motive politice și pasiunile personale să se împle- 
tească premeditat cu cele politice. (...) 

.Decrepitudinea morală și politică a descendenților 
Cozieni reliefează o semnificaţie istorică adâncă; clasa 
vechilor exploatatori, supraviețuirea orânduirii lor prin 
coaliția propusă de burghezia capitalistă, trăiește destinul 
acesteia, rezistând pe poziţiile ei materiale și sociale, dar 

zguduită până în temelii de mișcările populare și, în cele 
din urmă, lovită de moarte, ireversibil, de venirea la putere 
a clasei muncitoare. Trăsura Davidei la 1860 a scăpat cu 
fuga din faţa ţăranilor veniţi cu furci și topoare să ceară 
reforma agrară. Trăsura Elenei Vorvoreanu a scăpat și ea 
cu fuga în 1907, strecurându-se dintr-o primejdie hotărâ- 
toare. Dimitrie Cozianu, de la fereastra hotelului Athenee 
Palace, privește în 1945, ca și Elena Vorvoreanu de la 
fereastra casei, în 1907, cum trage armata în popor. Dar, 
în 1945, oamenii «nu se mișcară din piaţă (...) se vedeau 
oameni întinși pe asfaltul pieţii, dar mitralierele tăcuseră». 
Pe soclul statuii lui Carol I un om vorbea cu glas răsună- 
tor, pasionat, despre victoria inevitabilă a clasei munci- 
toare. (...) 

Cronica- oglindire a realităţii istorice prin evoluţia unei 
familii de-a lungul a aproape.100 de ani -, constituie o 
întreprindere majoră a scriitorului. (...) Cronică de familie, 
una din cele mai însemnate opere ale prozei noastre lite- 
rare, confirmând o dată mai mult marele talent, virtuo- 
zitatea și îndrăzneala creatoare a lui Petru Dumitriu de a 
reconstitui drumul de un veac al unei clase sociale, din 
anii încă ai grandorii până la anii decadenţei ei totale, 
trebuie să fie împlinită, în forța ei demascatoare şi educa- 
tivă, prin realizarea unui echilibru în desfășurarea epică, 
între imaginea forţelor reacționare și a celor progresiste, 
între imaginea exploatatorilor şi cea a poporului. (...) 

Evident, cheia viziunii epice a Cronicii de familie este 
tocmai împletirea acestei triple selecţii: a momentului 
istoric, a personajelor reprezentative pentru acest mo- 
ment, a conflictului etic angajat de aceste personaje prin 
fixarea unei anumite atitudini de viaţă. Pentru realizarea 
acestei viziuni, rolul hotărâtor îl capătă descrierea de 
epocă, portretul, analiza psihologică. | 

Unde se dovedește Petru Dumitriu un emul al mode- 
lului balzacian este descrierea de epocă, dacă ne referim 
la minuţioasa inventariere a componentelor arhitecturale 
şi mobiliare ale interioarelor. (...) Fără îndoială, picturalul 


237 


Ana Selejan 


e propriu artei descriptive a lui Petru Dumitriu. El are o 
potenţă sugestivă mai mare decât o arhivistică inventa- 
riere a detaliilor. p 

Picturalul este unul diń mijloacele folosite cu măiestrie 
de;Petru Dumitriu și în portretizare. (...). Portretul, la Petru 
Dumitriu, transmite însă și aprecierea sentimentală și 
morală a autorului. (...). Lascar Lascari era ca «o bucată 
de caș care a făcut păr şi vorbeşte cu o intimitate și o 
indiscreţie insuportabilă». Pentru oamenii din popor, por- 
tretizarea folosește (...) reliefării trăsăturilor caracterizante 
pentru viața interioară a omului —, în special a ochilor — 
alături de acelea care vorbesc despre forța omului, apăsată 
și aplecată sub jug: Rizea era «tânăr, înalt și lat în spete și 
cu ochii verzi turburi». Cu «ochii săi turburi verzi» îl pri- 
vește pe Marinică și întreabă: «Da... oamenii s-au sculat ?» 
(privire neîncrezătoare în exterior, căutând și negăsind). 
«Cu ochii săi verzi, grei de necaz» îl privește Marinică 
atunci când acesta îl îmbrobodește evident cu amăgirea 
despre moartea regelui și ordinul reginei (necaz pentru 
minciună, necaz pentru hotărârea de a prelua și duce mai 
departe minciuna). (...) 

Expresia psihologică la Petru Dumitriu e astfel caracte- 
rizată prin discreţie, prin penetraţie indirectă în sufletul 
omului. De aici - sau raportat la aceasta, stilul lui Petru 
Dumitriu, care amintește de încercarea pe care el însuși o 
făcuse cândva, de a defini stilul realist: «Stilul realist prin 
excelență este expresiv și simplu». (...)” 


* 


AL. OPREA??: „Dacă studiem opera lui Petru Dumitriu, 
ne dăm seama că aducând în condiţiile literaturii noastre 
stilul clasic balzacian ea prezintă trăsături inovatoare. 
Cronica lui Petru Dumitriu lasă posterităţii imaginea boie- 
rimii românești care asociindu-se cu burghezia naţională 
într-o monstruoasă cârdășie trăiește în acele perioade de 

mari frământări sociale care până la urmă o doboară și o 
desfiinţează ca clasă. (...) 

Găsim aici reflectarea unei perioade istorice specifice din 
evoluția boierimii românești care, în urma unor veacuri 
de însușire a plus-produsului nemuncit, cunoaște o degra- 
dare și degenerare spirituală. Pe chipul Elenei Vorvoreanu 
își pusese pecetea morții sufletești, felul de existenţă al 
unei clase putrede. (...) 

Vorbeam la început despre înalta dar și greaua sarcină 
pe care și-o asumă Petru Dumitriu în a fi cronicar al 
epocii sale. Uneori el își trădează însă acest măreț pro- 
gram, și anume atunci când uită că trebuie să redea 
spiritul vremii sale, al cărui crainic artistic se vrea - și se 
cere — a fi. În ultima vreme se poartă discuţii pe tema 
«realism critic sau realism socialist?» Nouă ni se pare că 
însăși punerea problemei este greşită. Realismul socialist 
nu poate fi opus realismului critic în sensul că ar lua naș- 
tere prin ruptura de vechile metode realiste de creaţie. (...) 

Epoca noastră are nevoie de propriile ei vorbe inalte și 
în înfățișarea acestora stă doar însăși sarcina unui croni- 
car pasionat al timpurilor lui, așa cum este, prin covârși- 
toarea parte a creaţiei sale, Petru Dumitriu”. 


* 


LUCIAN RAICU (Viata românească, nr. 5, 1956): „In 
raport cu tradiţia, meritul de inovator al lui Petru Dumi- 
triu este acela de a fi descoperit terenuri încă neumblate 
în procesul de decădere a aristocrației. E un subiect al 
său și, pe drept cuvânt, Cronică de familie epuizează, pro- . 
babil, tot ce un scriitor ar fi putut spune în legătură cu 
acest subiect. (...) 

Literatura română în aspectul ei critic e hotărât anti- 
burgheză. Tipul de parvenit burghez a fost dintotdeauna 
profund antipatic scriitorului român. Începând cu N. Fili- 
mon, trecând prin Duiliu Zamfirescu, până la romancierii 

moderni, literatura română nu numai că n-a făcut apo- 
logia spiritului întreprinzător, pretutindeni adaptabil, dar 
l-a denunţat pe toate căile. În schimb a fost destul de 
puternică simpatia pentru aristocrat, pentru boierul de 
rasă ca factor de opoziţie faţă de pătrunderea relaţiilor 
burgheze aducătoare de mizerie și depravare. (...) Meritul 
lui Petru Dumitriu este de a fi spus întreg adevărul necru- 
țător despre evoluţia istorică a vechilor clase, de a fi pătruns, 
cum s-a spus, fără respect, în conacurile aristocrației, 
dând la o parte vălul de idealizare care tinde să acopere 
starea reală de lucruri. (...) 

Petru Dumitriu este creatorul unei destul de intime 
tipologii pe care, în linii mari, o epuizează. S-a spus că 
nuvelele lui Petru Dumitriu sunt cărți de fapte și cărţi de 
oameni. Dimpotrivă, nu cred că scriitorul excelează în 
acţiune, în desfăşurarea dramatică a faptelor, în schimb 
portretele oamenilor sunt desăvârşite și așezate într-o 
severă înlănţuire, probează magistral legea”. 


* 


M. PETROVEANU2: „Animat de dorinţa legitimă de a-l 
ajuta pe Petru Dumitriu să ridice la un nivel cât mai înalt 
Cronică de familie, N. Tertulian, în cuvântul său la con- 
gresul scriitorilor, a socotit că: «Aquarium a rămas o schemă 
sociologică generală, (...), iar personajul nu este o indivi- 
dualitate organică, ci o construcție livrescă». (...) De aceea, 
ca și spre a evita reproșul de a-l fi citat tendenţios, să-mi 
daţi voie a reproduce în întregime pasajul corespunzător: 
«Pentru a-și susține ideea socială generală, Petru Dumitriu 
și-a creat eroul din două blocuri intelectuale eterogene: 
critica iraționalismului și respingerea marxismului. Dar 
scriitorul n-a găsit acele particularităţi, acel profil specific 
unui intelectual raţionalist burghez care rămâne și în 
critica iraţionalismului un intelectual burghez, contami- 
nat de prejudecăţi și superstiții ideologice - acele particu- 
larităţi care l-ar fi diferențiat și de mistici și de marxisti și 

ar fi făcut verosimile impasul și rătăcirea lui. În nuvelă 
însă, repudierea marxismului apare ca o situaţie intro- 
dusă de autor din necesităţile demonstraţiei teoretice, dar 
nu ca o realitate sufletească a eroului care, prin întreaga 
lui structură intelectuală, ne apare ca depășind condiţia 
clasei sale». 

De la început suntem siliţi a declara că portretul ideo- 
logic trasat de critica eroului nu este fidel. (...) Cine nu 
ştie că noul umanism marxist este de conceput numai în 
cadrul socialismului. Or, de nicăieri în nuvelă nu reiese că 
strănepotul Davidei s-ar preocupa de reformarea rânduie- 
lilor în care trăiește. Recunoaștem că perspectiva răstur- 
nării lor, agitată pe dinaintea ochilor săi de comunistul 
Wegener nu-l alarmează, dar aceasta, pentru că pe de o 
parte nu-l interesează tema prea minoră iar pe de altă 
parte pentru că la acea dată era încă un profitor incon- 
știent al condiţiei sale sociale. (...) Se mai suprapune oare 
filozofiei marxiste gândirea lui Romano hrănită cu iluzia 
posibilității unei teorii, să-i zicem și materialistă, dar ruptă 
de practica socială?! Fănică Niculescu putea să-l întrebe 
de ce nu e marxist, e adevărat. N. Tertulian, nu! (...) 

Nici un scriitor, și deci nici Petru Dumitriu, nu are 
dreptul la privilegiul scutirii de critică, indiferent de carac- 
terul, la prima vedere neobișnuit pentru el, al reproșului 
ce i-a fost adus. În definitiv, dacă cu toţii am fost mai mult 
sau mai putin dogmatici, să nu fi făcut și el concesii 
aceluiași spirit? Așa și este. Le-am putut recunoaște în 
schematismul multor pagini din Drum fără pulbere, din 
Nopțile din iunie, în elementele secundare ale volumului | 
din Cronica de familie (...) și poate mai sunt și... vor mai fi. 
Stă în sarcina criticului care va cerceta în ansamblu scrie- 
rile autorului Salatei să o spună mai amănunţit. Prin- 
cipalul e să nu încercăm a-l trata de boală când ea nu 
există. Ca să demonstreze teza preconcepută după care 
Romano ar fi un personaj elaborat, stăpânit de contradicții 
născocite ad-hoc, criticul a substituit propria lui schemă 
despre Romano imaginii reale a acestuia așa cum a ieșit 

ea din mâinile scriitorului. Mai e oare nevoie să amintim 
ceea ce credem că rezultă din analiza și așa prea lungă, 
anume că Şerban Romano este un produs al clasei sale, și 
totodată veridic, individualizat, autentic? (...) 

Am refuzat să cred că cei care vorbeau de înclinațiile 
către dogmatism ale lui N. Tertulian ar avea dreptate și 
am fost chiar supărat când articolul său faimos Împotriva 
schematismului a fost considerat de unii astfel. Văd acum 
că e nevoie să-mi revizuiesc, parțial, părerea, (...)” 


* 


N. TERTULIAN?! : „Evoluţia eroului interesantei nuvele 
Aqvarium de Petru Dumitriu, mi s-a părut contradictorie 
și, uneori, incoerentă. Figura celui care în introducerea 
nuvelei apare ca un tânăr burghez cu ambiţii filozofice 
diletante, urmărind descoperirea unui sistem atotcuprin- . 
zător al structurii universului, a cărui conștiință filozofică 
nu pare să inspire prea mare încredere din moment ce-l 
vedem exprimându-și admiraţia pentru originalitatea și 
dialectica vie a gândirii unui Nae Ionescu - capătă, în 
continuare, un alt relief: ne aflăm, de astă dată, în faţa 
apărătorului adeseori energic al concepţiei umaniste și 
raționaliste a filozofiei, în fata unui tânăr filozof care-și 
afirmă cu pasiune și dezinteresare convingerea că onoarea 
gândirii umane stă în investigația curajoasă, consecventă 
a realităţii, care biciuiește cu indignare filozofia nepu- 
tinţei, scepticismului. (...) 

Ulterior, fizionomia eroului suferă o transformare etică 
Și intelectuală tot mai accentuată. Șerban Romano apare 
in postura unui intelectual nevertebrat, narcotizându-și 
voluntar rosturile conștiinței sale umane. (...) Conflictul 
dintre această conștiință burgheză sufocată de scepticism, 
nihilism cinic, decadență a intelectualităţii universitare 
germane în anii 1930, explică desigur starea aceea de 
nemulțumire dureroasă, de enervare și exasperare morală 
a tânărului Romano (...). 

În desfășurarea nuvelei, Petru Dumitriu schimbă însă 
tot mai accentuat natura morală a personajului și dintr-o 
natură problematică cu aspirații nobile (...), scriitorul îşi 
transformă eroul într-o natură problematică meschină, 
clădită pe sentimentul imposibilității eroului de a armo- 
niza imperativele etice obiective ale conștiinței cu micul 
său univers de neputinţă, lașitate și egoism. (...) 

Concepţia fatalismului sociologic în Aquarium a fost 
marcată și de Marin Preda, care a definit astfel impresia 
pe care i-a lăsat-o nuvela: «După lectură se precizează 
următoarea idee: că individul e neputincios faţă de desti- 
nul clasei sale, că el nu poate ieşi din acvarium. E adevărat 
că generalizarea se limitează la un anumit individ și anume 
la individul cult al clasei condamnate, dar premisele artis- 
tice au trădat.această idee. (...)». La un moment dat însă 
devine previzibil, cam pe la jumătatea lucrării și din clipa 
aceea asistăm la o agonie care nu mai prezintă pentru 
cititor nici o semnificație. După cum se vede, interpretările 
asupra structurii personajului pot fi variabile, pluralitatea 
determinărilor care compun individualitatea eroului lasă 
deschisă posibilitatea discuţiei asupra naturii figurii sale — 
și noi nu avem deloc pretenţia absolută că interpretarea 
noastră este unica posibilă. (...) 

Ce argumente a produs M. Petroveanu în recentul său 
articol din Gazeta literară împotriva punctului nostru de 
vedere exprimat extrem de succint într-un pasaj al cuvân- 
tării la Congres? Criticul încearcă să bagatelizeze fizio- 
nomia intelectuală umanistă a discipolului modern al lui 
Leonardo, reducând-o la o «aspirație» fragilă, la o «înclina- 
ție spontană, temperamentală», dar rechizitoriul pătimaș, 
pe care eroul îl face întregului front al iraționalismului 
german în numele idealului umanist al marii filozofii cla- 
sice arată limpede că acolo ne aflăm în faţa unei atitudini 
filozofice evoluate, determinate social-istoric, (...). 

Cât de obiectiv este «portretul» pe care criticul îl face 
eroului ne-o arată și diferitele «păcate» pe care i le atribuie: 
M. Petroveanu îi reproşează eroului că asistând la târârea 


243 


Ana Selejan 


unui evreu de către o bandă nazistă «rămâne, totuși, pasiv» 
deși oricine poate constata că această scenă declanșează 
un adevărat cutremur sufletesc, :o răsturnare dureroasă 
în conștiința lui Romano («se cutremura: nu, nu putea 
asista la asta l»). (...) | 

M. Petroveanu ne întreabă: «De ce refuză N. Tertulian 
ceea ce îi admite desigur lui Ladima de exemplu (eroul din 
Patul lui Procust), viabilitatea, în ciuda atitudinii incon- 
secvente a acestuia ; atitudine care e poate mai surprinză- 
toare decât aceea a personajului lui Petru Dumitriu». (...) 

Cum a putut un critic literar să stabilească așadar vreo 
asemănare între «conversiunea penibilă a unei conștiințe 
cu năzuinţe umaniste într-o conștiință lașă, filistină, târâ- 
toare» (Aqvarium) şi sfârșitul tragic al eroului Patului lui 
Procust, cum a putut să împingă analogia aceasta lipsită 
de orice fundament estetic atât de departe încât să sta- 
bilească cu seninătate o paralelă absurdă între figurile lui 
Serban Romano și Ladima? (...)”. 


* 


MIRCEA TOMUŞ?”?: „Nuvelele cuprinse în volumul lui 
Petru Dumitriu Cronică de la câmpie sunt cunoscute citi- 
torilor din ediții mai vechi, în care au apărut separat, din 
prelucrarea lor cinematografică - Noptile din iunie - iar 
altele din coloanele revistelor literare. Autorul le-a conceput 
și le-a scris în așa fel încât să se succeadă una pe alta, să 
se completeze, să se clădească într-un întreg simplu și 
masiv, chiar dacă cronologia publicării lor n-a respectat 
întru totul cronologia faptelor. 

Cronică de la câmpie consemnează evenimentele dintr-un 
sat de pe malul Dunării din zilele agitate ale lui martie 
1945 - începând cu împroprietărirea ţăranilor și instau- 
rarea guvernului democratic — până în 1949, când în sat 
s-a constituit gospodăria agricolă colectivă. Preocuparea 
scriitorului pentru istoria unui fenomen social se vădește 

și în volumul său Cronică de familie apărut cu puțin timp 
înaintea celui de care ne ocupăm. Cronică de familie urmă- 
reşte descompunerea unei clase sociale — boierimea - 
prezentându-ne destinele reprezentanților ei, care eşuează 
rând pe rând într-o viaţă goală, plină de compromisuri. 

Un alt viitor îi așteaptă însă pe ţăranii din Cronică de la 
câmpie : eliberaţi de exploatarea boierilor și chiaburilor, ei 
îşi clădesc bazele unei vieţi omenești. (...) 

Impresionează, încă de la prima pagină, felul în care 
Petru Dumitriu a creat atmosfera apăsătoare și încărcată 
a satului în momentele cele mai dramatice. În zilele lui 
martie 1945, când ostașii întorși de pe front sunt hotărâți 
să-și facă singuri dreptate şi să intre pe moșia boierului, 
în sat se reaprind toate dușmăniile, se dezgroapă vechile 
certuri pentru pământ și vechea ură contra ciocoilor. [...) 
Revenirea aceasta, pasul pe care-l fac ţăranii de la plugul 
de lemn la tractor nu se face fără zguduiri, fără ezitări, 
fără împotriviri. În satul pe care-l descrie Petru Dumitriu, 
cei care au hotărât victoria au fost o mână de oameni tari, 
strânși în jurul organizaţiei de partid. Câteodată a rămas 
un loc liber între ei: Gudică, unul din membrii biroului 
organizaţiei de partid, a fost ucis de chiaburi ; Vasile, finul 
lui Eftimie, chiaburul, s-a dovedit trădător. S-au ridicat 
însă alţii și au ocupat locurile goale, iar acest nucleu a 
rămas la fel de rezistent. (...) 

Cronică de la câmpie întregește tabloul societăţii româ- 
nești zugrăvit în Cronică de familie. Importanța acestei 
cărţi — în întregul operei lui Petru Dumitriu constă în 
dubla ei semnificaţie: epilog și prolog în același timp. 
Astfel, pe de o parte, este un ultim act al dramei ce s-a 
desfășurat secole de-a rândul în ţara noastră, brodată pe 
conflictul între boieri și ţărani. (Acest conflict a îmbrăcat 
forme felurite, determinate de stadiul de dezvoltare al 
societăţii, în fiecare din părţile Cronicii de familie. Cronică 
de la câmpie conţine rezolvarea acestui conflict)”. 

ROMULUS RUSAN?5: „Nuvela lui Petru Dumitriu, apă- 
rută în colecția „Luceafărul”, atacă o temă industrială. 
(...). Arta lui Petru Dumitriu este rezultatul unei severe 
filtrări intelectuale; îl vezi parcă pe scriitor ștergând, co- 
rectând, concentrând într-o frază ceea ce exprimase în 
trei, înlocuind termeni improprii cu alţii mai adecvaţi. Și — 
ceea ce e mai interesant — exigența aceasta artistică duce 
la exprimări atât de concentrate încât ele cer cititorului o 
atenţie deosebită, pentru a fi înţelese perfect. (...) | 

În privinţa peisajului, Petru Dumitriu e un Bogza al 
industriei. Analogia nu se referă doar la nuanţarea și 
realismul descrierii, ci şi la alte procedee artistice utilizate 
de cei doi scriitori. Deosebirea este că personificării bog- 
ziene îi corespunde la Dumitriu o comparare a fenome- 
nelor tehnice cu elementele naturii. (...) 

Petru Dumitriu studiază metodic viaţa, caută să-i 
pătrundă tainele. Ne-a dovedit-o excelentul reporter al 
Luminătorilor, ne-o dovedește autorul Focului nestins. Pa- 
siunea sa merge însă până acolo că ne reconstituie exact 
o mulţime de gesturi, urmărite pe viu, de a căror descriere 
îi pare parcă rău să se lipsească. În loc să se rezume a 
spune că băieții zvăârleau cu lopețile bulgării cenușii de 
ferosiliciu în cuptor, Dumitriu deschide o paranteză şi- cu 
un încetinitor nevăzut - descompune mișcarea în com- 
ponente («se apropiau până la un metru... legănau o dată 
lopata...» etc). Asemenea filmări binevenite în cadrul unui 
reportaj își dovedesc valabilitatea și în cazul nuvelelor de 
faţă. Așteptăm cu interes viitoarele lucrări ale prozato- 
rului, inspirate din viața uzinei noi. Le dorim la fel de 
multe ca și Focul nestins”. 


* 


„Pasărea furtunii” — cronică contemporană?*: „Dintr-o 
povestire ceva mai întinsă, de o tensiune reală, captivantă, 
dar inegală și nu suficient sudată sub raportul compoziţiei, 

cum se înfățișa Pasărea furtunii de la prima apariție în 
Viaţa românească (nr. 1, 1953) avem astăzi un roman 
dintre cele mai consistente. Eforturile scriitorului pentru 
desăvârșirea lucrării sunt cu atât mai meritorii cu cât ele 
au fost stimulate de dorinţa realizării unei imagini artistice 
durabile, capabilă să comunice efervescenţa și grandoarea 
zilelor noastre, imaginea îndreptăţită şi tulburătoare a revo- 
luţiei săvârșită în raporturile dintre oameni, în conștiința 
lor despre ei înșiși și despre lumea pe care o alcătuiesc. 

Cronică contemporană este Pasărea furtunii prin pasiu- 
nea cu care reflectă procesele structurale, dramatismul 
şi avântul cutezător caracteristice nașterii unei societăţi 
noi. (...) 

Petru Dumitriu a dobândit un prestigiu îndreptățit cu 
Cronică de familie, având meritul de a fi surprins în evolu- 
tia câtorva exemplare de o individualitate pregnantă, defini- 
torie, fenomenul istoric al prăbuşirii aristocrației autohtone, 
cu explicaţii și rădăcini în însăși poziția clasei. El o prezintă 
într-o anumită ipostază, îi prevede agonia, crepusculul. 
Adică momentul când i se va impune să cedeze locul altei 
clase și altei orânduiri. De unde deduc intenţia nemăr- 
turisită a prozatorului de a-și crea, compunând Cronică 
de familie (iată limitarea obiectivului precizată încă în 
titlu), doar premisele cerute de desfășurarea largă a altei 
cronici, scrisă cu experienţa și cu entuziasmul martorului 
ocular. Această cronică s-a zămislit încă înainte ca scriito- 
rul să fi proiectat un asemenea impunător edificiu unic. 
(...) Atâtea nuvele ale lui Petru Dumitriu - Vânătoare de 
lupi, Dușmănie, Nopțile din iunie, apoi masivul roman Drum 
fără pulbere — au fost concepute ca răspunsuri prompte 
ale scriitorului la probleme ivite în iureșul construcţiei 
socialiste. Ulterior abia, s-a văzut că nuvelele țărănești ar 
putea alcătui o suită unitară. Cronică de la câmpie era astfel 
scrisă aproape în întregime. Pasărea furtunii continuă 
această linie de dezvoltare a prozei lui Petru Dumitriu. (...) 

Prozatorului care ne-a dăruit chipuri atât de expresive 
din lumea fostei aristocrații, încât astăzi desemnăm abjecta 

turpitudine, degradarea acelei lumi pomenind doar nume 
ca Vorvoreanu, Lascari, Ipsilanti, Cozianu, îi putem pre- 
tinde să nu se oprească aici, să îmbrăţișeze cu îndrăzneală 
întreaga multilateralitate a vieţii contemporane. Alături 
de Adam Jora, așteptăm să regăsim în creaţia lui Petru 
Dumitriu și alţi eroi capabili prin exemplul lor să modeleze 
şi să transmită viitorului cât mai mulţi oameni cu con- 
știința curată” (Geo ȘERBAN). 


* 


Comunistul Adam Jora”: „Pasărea furtunii se deschide 
cu o întrebare: «Poţi schimba legea ?». Adam Jora este 
eroul cărții și asta nu numai pentru că așa a vrut autorul, 
dar pentru că el își pune o asemenea întrebare și până la 
urmă o rezolvă. (...). Adam Jora nu este un filozof însetat 
de clarificări, ci un om obișnuit. El vrea să se însoare cu 
Uliana și să aibă copii, vrea să-i poată asigura mamei lui 
o bătrâneţe fără chinuri, vrea să poată trăi în muncă și 
demnitate o existenţă simplă ale cărei revendicări sunt 
minimale. Monstruozitatea situaţiei stă în faptul că acest 
minimum nu era realizabil. De aici mânia lui Jora. Intensi- 
tatea sentimentelor lui face dramatică ciocnirea cu societa- 
tea burgheză, care îl condamnă la temniţă nu atât pentru 
că l-a pârât pe chiaburul Eftei, ci fiindcă simte că privirea 
lui încărcată cu dinamită este primejdioasă pentru lumea 
lor. Prometeu trebuia să fie înlănțuit! (...) 

Anii de temniţă nu-i frâng tăria lui Adam Jora. Furia se 
concentrează, ura, împotriva lumii burgheze se conden- 
sează, devenind izvorul unei mari forțe pe care, cu ajutorul 
„ comuniștilor ce-i cunoscuse în închisoare, va ști cum s-o 
folosească. (...) 

Cititorul nu se miră când îl reîntâlnește pe Adam Jora 
comunist, activist de partid. Era de așteptat. Simion Danilov 
îi spune fratelui său Pricop: «din ăștia ca el se fac comu- 
niștii». Da, avea dreptate feciorul de chiabur: (...). Adoles- 
centul a devenit bărbat, revolta spontană, anarhică, a 

trecut în spirit revoluționar. Forța lui Adam Jora nu s-a 
micșorat, dimpotrivă, a crescut. Dar e o forță calmă, folo- 
sitoare oamenilor. La șaptesprezece ani Jora e un tempe- 
rament. La treizeci e un caracter. (9) 

Da, din asemenea oameni se fac comuniștii, și din 
asemenea caractere se creează eroii literaturii noastre 
realist-socialiste. De asemenea eroi are nevoie literatura 
noastră, literatura epocii construirii socialismului”. (Paul 
GEORGESCU). 

A debutat în 1955 cu o plachetă, Povestiri, care con- 
ținea două naraţiuni inspirate din actualitate, tipărite în 
colecţia „Ogoare noi” a Editurii Tineretului. 

„În figura lui Gusti Iluţ, din schiţa cu același nume, 
Titus Popovici creionează portretul unui om bătrân și 
împovărat de ani, îndârjit de asprimea unor vremuri tre- 
cute, dar care participă astăzi în construcţia noastră. 
Speriat și jignit de îndrăzneala inginerilor care vin într-o 
bună zi și îi măsoară ograda pe unde avea să treacă 
barajul hidrocentralei, Gusti Iluţ se închide în el însuși. 
Pentru el nu are importanță faptul că îi pun la dispoziţie 
o casă prefabricată, incomparabil mai bună decât boj- 
deuca sa înnegrită de ploi și de înghețuri. De zidurile . 
casei, în care a îndurat amarul unei vieţi de tăietor de 
lemne, pe cât de harnic pe atât de sărman, Iluţ simte că 
nu se mai poate lipsi. (...) 

În alegerea nimerită a momentelor care motivează și 
redau firesc ivirea şi creșterea hotărârii lui Gusti Iluţ de a 
pune umărul la construcţia hidrocentralei, ca și pătrun- 
derea structurii lui sufletești, trebuie căutat meritul prin- 
cipal al autorului. 

Cealaltă schiţă a volumului lui Titus Popovici - Bacs 
Jurca - conturează figura unui vechi luptător comunist, 
cu un temperament impulsiv, vulcanic, deopotrivă de 
intransigent cu slăbiciunile lui ca și cu cele ale tovarășilor 
de muncă. Interesantă este mai ales în acest caz caracte- 
rizarea portretului psihologic al lui Jurca, în care este 


250 


Literatura în totalitarism. 1955-1956 


permanent prezentă o împletire de duioşie și asprime, 
mânie şi afecţiune prietenească”?S (Al. RADU). 
I 
* 


Placheta Povestiri este semnalată, într-o notă la fel de 
succintă, şi de Viaţa românească” : „Între tinerii noștri 
scriitori, Titus Popovici atrage atenţia prin sobrietatea și 
austeritatea compozițiilor sale. Personajele pe care şi le 
alege şi care fac obiectul celor două bucăţi din Povestiri 
sunt bătrâni ţărani de la munte, ursuzi dar în secret plini 
de inteligență și inimă, cu dragoste de progres, interesaţi 
de tot ce se înfăptuiește pozitiv în jurul lor și care, după o 
scurtă criză de adaptare, (...) se încadrează în acel ritm și 
stil de muncă ce schimbă astăzi la noi fața pământului și 
a societăţii. 

Acesta e cazul lui Gusti Ilut (...). Criza la el constă în 
greutatea de a-şi părăsi casa bătrânească pentru una 
prefabricată, în folosul hidrocentralei ce urma să se con- 
struiască pe Cerniţa. (...) 

În felul lui Slavici, a preferat să vadă în ţăran nu rudi- 
mentarul, ci complexitatea. E drept că în celălalt text (Bacs 
Jurca) personajul titular apreciază faptul că inginerul Popa 
a început să înjure, drept o noutate pozitivă, un indiciu de 
mai bună orientare de viaţă. (...) 

Bătrânul Mihai Jurca, tată al primului secretar al Re- 
gionalei de partid din Arad şi mecanic-șef pe șantierul 
hidrocentralei de pe Cerniţa, e un consătean al lui Gusti 
Ilut dar care, până în 1944, fusese muncitor la căile ferate 
și vechi membru al partidului, un ilegalist. 623 

Problemele alese de Titus Popovici sunt actuale, cei doi 
eroi nu sunt produse obținute cu şablonul şi nici rezultate 
ale unor simplificări în vederea obținerii unui efect deco- 
rativ, în plus pot fi gândiţi în legătură cu tradiția noastră 
literară, prin urmare calitatea scrierilor se impune de la 
început” (R[adu] PETRESCU). 

Dar Titus Popovici va intra în atenția maeștrilor criticii 
literare în același an, după câteva luni, o dată cu apariția 
romanului Străinul, „primul roman al eliberării patriei 
noastre”, înscriindu-se, de la început, în peisajul prozei 
realist-socialiste, nu ca o promisiune ci ca o certitudine. 
O afirmă toţi comentatorii care, „cu o legitimă satisfacţie 
profesională”, înregistrează încă o scriere care acoperă cu 
batjocură și dispreţ burghezo-moșşierimea, pseudodemo- 
craţii și-n general, umanitatea ne-predetară. 


GEORGETA HORODINCĂ?*; „Titus Popovici a realizat 
un roman al eliberării noastre, cu conflicte şi eroi repre- 
zentativi, cu tumultul caracteristic al epocii care precipita 
precizarea poziţiei politice şi a mijloacelor de acţiune ale 
claselor și ale partidelor atunci în luptă. Scriitorul a fixat 
intr-o galerie foarte bogată de eroi deruta cu care clasele 
exploatatoare, în acel moment - apropiatul faliment al 
dictaturii fasciste - părăseau nava care se scufunda, silin- 
du-i să-și alcătuiască în pripă o faţadă de opoziționiști. 
Dintre aceste figuri care reprezintă în modul lor individual 
trăsăturile specifice ale unei clase - marea burghezie și 
moșierimea -— cele mai artistic realizate și mai vizibile din 
diverse unghiuri, sunt baronul Romulus Papp din Zerind, 
avocatul și acţionarul Varga și Vislan, directorul ziarului 
local (acţiunea se petrece într-un oraș din Ardealul nece- 
dat prin Diktatul de la Viena). Mai departe, în câmpul de 
vedere al romanului se agită părintele Potra, un mărginit 
dar fariseic și viclean iezuit, prefectul judeţului, generalul 
fascist Belega, avocatul Motzeanu (...). În prim plan, însă, 
dintre reprezentanţii claselor exploatatoare și ai partidelor 
istorice apar primele trei figuri tipice amintite. (...) 

În fresca epocii, Titus Popovici a acordat - cum era și 
firesc - un spaţiu larg forțelor progresiste, categoriilor 
sociale exploatate. (...) Reprezentanţii clasei muncitoare, 
comuniștii, sunt înfățișaţi în acest roman al eliberării în 

momente semnificative, care îi arată ca adevărata forţă ce 
s-a împotrivit fascismului, sabotând frontul antisovietic 
și pregătind dezrobirea patriei. (...) Autorul a bazat chiar 
conflictul cărţii pe ideea că forţele umaniste și partidele 
istorice în general (baronul Papp, Varga etc.) au făcut 
paradă de rezistență în preajma încheierii armistiţiului de 
la 23 august 1944, ca urmare a întăririi și extinderii miș- 
cării comuniste ilegale, singura mișcare politică efectiv 
interesată în eliberarea și democratizarea ţării. (...) . 

Am lăsat intenţionat la o parte până acum tipurile de 
intelectuali din roman (Vislan, deși ziarist, nu are pro- 
bleme de acest ordin, fiind complet incult) pentru că auto- 
rul a pus un accent deosebit, în structura lucrării, asupra 
destinului intelectualităţii noastre, în momentul istoric 
dat (...). Andrei Sabin, Suslănescu și Lucian Varga sunt 
cei trei eroi care reprezintă în roman pătura intelectuală 
şi care, aparent, la început se află pe aceeași poziţie și 
sunt prieteni. (...) Suslănescu, tânărul profesor de istorie al 
lui Andrei, cu toate că-i place să apară ca un inadaptabil, 
este acela care de teamă își trădează elevul pentru că a 
scris o lucrare împotriva războiului sfânt și, până la urmă, 
în lunile care au urmat actului de la 23 august, se relevă 
tot mai mult ca un acolit al reacţiunii, ca un om pentru 
care cultura era numai o bravadă. Lucian, de asemenea, 
de la căutările și lecturile întinse, sfidându-și familia pe 
care o disprețuiește, ajunge - trecând printr-o fază de 
religiozitate sub îndrumarea lui Potra - un demn fiu al 
tatălui său, pe care deși îl socotește mărginit și cabotin, îl 
urmează întru totul. Apartenența sa de clasă, educaţia pe 
care a primit-o, au biruit. Dimpotrivă, Andrei face parte 
din acea parte a intelectualităţii pe care eliberarea ţării a 
trezit-o la viaţă. (...) 

Străinul începe prin a fi romanul unui licean chinuit de 
minciuna școlii și de lipsa de orizont a vieţii în ultimii ani ai 
dictaturii antonesciene și, pe nesimţite, romanul capătă un 
caracter de frescă a societăţii noastre în preajma și în lunile 
imediat următoare actului de la 23 August 1944. (...) 

Acest prim roman al său este o surpriză literară îmbucu- 
rătoare, prin maturitatea construcției, prin capacitatea de 
a pătrunde:personaje cu o psihologie atât de diferită, prin 
bogăţia şi ineditul observaţiilor, prin nivelul cultural. (...)” 


* 


M. PETROVEANU%: „Ca o legitimă satisfacţie profe- 
_sională, toţi recenzenţii consideră drept meritul de bază al 
„cărţii, diversitatea mediilor abordate de autor — dintre care 
unele ca pe niște domenii familiare — și numeroasele pro- 
bleme ridicate pe marginea unei epoci istorice complicate. 
(...) O putere originală de stigmatizare străbate paginile 
abundente care înfățișează burghezia, oscilând între ne- 
voia de a sări din corabia spartă a fascismului și între 
instinctul ei de clasă ce o trăgea înapoi, îngrozită de per- 
spectiva triumfului poporului. Din mai multe motive, ni 
se pare însă interesant a stărui asupra energiei depuse de 
Titus Popovici în batjocorirea unei clase definitiv discre- 
ditate și condamnate. O mărturie atât de biciuitoare ca 
Străinul fortifică încrederea în dreptatea bătăliei purtate 
azi de clasa muncitoare, spre a mătura din calea viitorului 
excrescenţele trecutului și a preveni orice tentativă de 
însufleţire a unor stafii. Apoi, scăldând în dispreţ, ca 
într-un curent de apă tare, partea cronicii care zugrăvește 
vechiul, Titus Popovici și-a unificat materialul întins și 
cam dispersat într-o imagine puternică în sensul artistic 
și pur partinic. (...) 

Să desfășurăm nuantele dispreţului usturător faţă de 
făţărnicia și egoismul stupid al popii, dar și voios faţă de 
acest caraghios căruia educaţia iezuită i-a dat un aer de 
înțelepciune și iscusință nemeritată ; e hohotitor și dez- 
gustat faţă de Vislan, lepădătură atât de josnică, încât cel 
ce-l utilizează îl apucă cu două degete și-l ţine la o distanță 
profilactică. Sarcastică și totuși amuzantă pe socoteala 
lui Varga, deoarece el mai e și un politician închipuit, 
atitudinea devine strivitoare, chiar răzbunătoare fată de 

Suslănescu, fiindcă profesorul de soiul lui Klim Samghin 
a dezamăgit visele lui Sabin — şi e furioasă faţă de Motzeanu, 
avocatul cauzei pierdute a fascismului consumat în orga- 
nizaţia „Sumanele negre”. În fine, sentimentul apare rece, 
tenace şi, în special, vigilent faţă de baronul Papp de 
Zerind, care e un Maniu în ediţie locală, cum s-a observat 
uşor, căci imitaţia e străvezie. 

De unde și-a extras Titus Popovici ardoarea acestei 
porniri mobilizatoare pentru cititor și fecundă pentru facul- 
tăţile sale de observator crud, ca și pentru paleta imagi- 
naţiei sale fierbinţi? Revărsată din belșug peste obrazul 
dușmanului, sfidarea ţâșnește dintr-un contact prea aspru 
ca să nu fie concludent cu o societate cangrenată. (...) 
Setea de răfuială este însă orientată și înălțată la o treaptă 
superioară a conștiinței, a spiritului de partid, prin înţe- 
legerea substratului de clasă și a formelor sângeroase pe 
care le-a îmbrăcat piesa sinistră, montată de burghezie pe 
spinarea maselor. (...) 

În al treilea rând şi nu cel mai puţin important, Străinul 
obligă la o concluzie care confirmă pătrunderea autorului 
în mecanismul putred al trecutului. (...). Semnalez, în 
trecere, că unul din punctele dezbaterii cărții ar putea fi 
amestecul dintre descrierea obiectivă a eroilor și prezen- 
tarea lor parodică (...). 


* 


LUCIAN RAICU : „Întâiul roman al evenimentelor din 
August 1944, deși nu se consacră cu exclusivitate aces- 
tora, Străinul de Titus Popovici, vine să adauge un nou 
capitol, dintre cele mai sugestive și interesante, la marea 
cronică a istoriei noastre contemporane. (...) 

Fixându-se asupra unei epoci istorice de o nemăsurată 
însemnătate, scriitorul a urmărit să pună în lumină, pe 
primul plan, destinul unui tânăr intelectual în formare, 
agitat de a găsi un sens existenţei sale, alăturat în cele din 
urmă partidului comunist, în care - deocamdată — vede 

personificarea mai mult a unor principii morale decât ex- 
presia strictă a necesităţii istorice. (...) 

Romanul adolescenţei e de obicei fructul maturității. 
(...) Nu acesta e cazul nostru. Adolescenţa și tinereţea 
sunt observate în chip autocritic de un autor foarte tânăr 
el însuși. (...) 

Intelectualul vine în literatură cu o condiţie socială și 
psihologică aparte. Am avut un intelectual așa numit 
inadaptabil, suflet angelic zdrobit de vicisitudinile vieţii 
burgheze, incapabil de acţiune. (...) Alteori s-a propus ca 
soluţia posibilă, atitudinea Luceafărului eminescian, pri- 
vind cu răceală învălmășeala vieţii, cercul strâmt al exis- 
tenţei ; în sfârșit, ca în dramaturgia lui Camil Petrescu s-a 
promovat o filozofie activă ale cărei scheme abstracte mer- 
geau însă în paralel cu viaţa fără să o poată întilni vreo- 
dată. Se pune astăzi întâia oară în literatură problema 
intelectualului în condiţii radical deosebite, se încearcă o 
rezolvare mai fericită. (...) 

Titus Popovici a adus în romanul său unul din eroii cei 
mai caracteristici ai societăţii noastre. (...) E, în același 
timp, în eroul lui Titus Popovici nu doar un adolescent 
intovărășit de un intelectual. Andrei e un intelectual în 
formare. (...) 

Titus Popovici ni-l prezintă pe eroul său ca pe un răz- 
vrătit, un tânăr cu înalte virtuţi morale și intelectuale, 
care din pricina purității sufletești și, mai ales - prin 
lectură și prin gândire proprie — se pune în opoziție cu 
societatea în care trăiește, căutând drumul care ar duce 
lupta împotriva ei. (...) Autorul face sforţări vizibile de a se 
distanţa oarecum de erou, de a-l încadra unei existenţe 
obiective, unei lumi reale, fără însă a izbuti la gradul 
cuvenit. (...) 

Scriitorul a intuit traiectoria posibilă a personajului 
(...) E împins spre comuniști nu de la condiţia sa de clasă 
în primul rând, nici de cunoașterea din cărți a marxismu- 
lui, ci mai mult de o spontaneitate tinerească, de dragoste 
de adevăr, de oroarea de mizeria convenţionalismului ce 

domnesc în acea societate. Pentru a da o justificare obiec- 
tivă lui Andrei Sabin, autorul l-a pus în direct contact cu 
evenimentele politice și sociale în desfășurare, a simţit 
necesitatea să treacă la un examen, oricât de sumar, al 
epocii. (...) 

Scriitorul stăpânește de pe acum, pe un plan superior, 
câteodată cu o intuiţie sigură, arta de a portretiza prin 
îngroșare apăsată caractere și tipuri de oameni; cu aceste 
mijloace reconstituie starea de spirit a cercurilor condu- 
cătoare-autorităţi, intelectualitatea burgheză, lideri naţio- 
nal-ţărăniști în preajma eliberării ţării de către armatele 
sovietice. Aici romanul înregistrează un câștig remarcabil — 
câteodată pagini excelente - printr-o bună stăpânire a 
mijloacelor de tipizare specifice genului satiric. (...) 

Salvator Varga, omul politic de fațadă, de care baronul 
Papp de Zerind, şeful țărăniștilor din localitate, se folo- 
seşte ca de o marionetă. [...) 

Sprinţarul Lucaci, directorul liceului din localitate, suflet 
amorf, cu neputinţă de definit; Guiașu, spirit mai practic, 
preocupat să tergiverseze transportarea utilajului tehnic 
în Germania («să nu ne lăsăm jefuiţi»), modalitate de a-și 
pregăti un prestigiu, un nume, în perspectiva vremurilor ce 
vin — reprezintă succese portretistice ale tânărului roman- 
cier; caricatura şi nuanţa pronunţat satirică nu înăbușă 
aici liniile tipice și atitudinile reprezentative. (:. di 


* 


PAUL GEORGESCU?!: „Romanul lui Titus Popovici, 
Străinul, constituie o mărturie artistică a experienței umane 
pe care aceşti tineri — care la eliberare împlineau între 20 
şi 15 ani — au trăit-o. Este o carte politică, fiindcă spe- 
cificul vremii transforma fiecare act cotidian într-o luare 
de poziţie, o atitudine politică. Este o carte actuală, fiindcă 
se preocupă de problemele vremii noastre : socialism sau 
fascism, demnitate sau descompunere, civilizație sau bar- 
barie. Este o carte cu spirit de partid, fiindcă reiese din 


257 


Ana Selejan 


paginile ei pentru ce orice om cinstit era silit de realitate 
să ia poziţie faţă de fascism și de pseudo-democrații bur- 
ghezi, pentru comuniști. ; 

Despre Străinul s-au scris multe articole în care criticii, 
subliniind valoarea cărții, au făcut observaţii interesante (...). 
Dacă Titus Herdelea sau Darie sunt priviţi de autori cu 
bunăvoință, dar cu distanţă, (...), sfera de înţelegere a lui 
Sabin și a lui Titus Popovici aproape coincid. (...) 

„ Reamintind galeria de personaje, menţionăm capaci- 
tatea autorului de a crea figuri tipice, vii, adesea cu un 
temperament opus lui Sabin, adică menţionăm capaci- 
tatea autorului de a se obiectiva (...). Cei doi fraţi Varga 
(...) consemnează două valente ale burgheziei. (...). Titus 
Popovici se arată un talent de o surprinzătoare maturitate 
in satirizarea politicianismului burghez. Portretele politi- 
cienilor sunt excelente (Papp de Zerind, generalul prefect 
Belega, chestorul Bunea Motzeanu, Salvator Varga, zia- 
ristul Vislan, Jacquot Robber etc). (...) 

Cronicar politic bine pregătit, Titus Popovici mânuiește 
mase cu un sigur simţ al ansamblului, în care amănun- 
tele, bine selectate, au forţă sugestivă. (...) 

Evoluţia unui tânăr scriitor e compatibilă de surprize, 
nu obligatoriu plăcute. Credem însă că nu ne înșelăm 
când vedem în Titus Popovici un romancier al vremii noas- 
tre, demn de vremea noastră”. 

Prin personajul Mircea Rotaru din romanul În orașul de 
pe Mureș (1954), Francisc Munteanu a prilejuit o largă 
dezbatere printre critici privind profilul eroului pozitiv 
(recte comunistul) dacă acesta să aibă sau nu „pete” și ce 
fel de pete, dispută care continuă și în anul 1955. Întrucât 
liniile de forță ale acestei gâlcevi le-am menţionat în pre- 
cedentul volum, o vom părăsi, indicând în note“? câteva 
intervenţii, pentru ca: în acest context să luăm pulsul 
percepției critice (și implict să ne familiarizăm cu evoluţia 
acestui prozator) asupra noilor sale proze scurte tipărite 
în cărţile Ciocârlia (1955), Scrisoarea (1955) și A venit un 
om (1956). 

AL. OPREA%: „Interesul stârnit în rândurile cititorilor 
de scrierile lui Francisc Munteanu se datorește tocmai 
faptului că tânărul scriitor pornește în creaţiile sale de la 
fenomene de viață și nu de la scheme prefabricate, redând 
din acest punct de vedere gir concepțiilor subiectiviste, 
cum sunt pe tărâmul artei conceptiile idealizante care 
contrafac realitatea, o falsifică. (...) 

În ceea ce privește definirea clară a raportului dintre 
concepţia despre lume a scriitorului și metoda artistică de 
creaţie, critica literară oferă încă serioase goluri. (...) În 
epoca noastră nu poate exista un om de artă care să redea 
fidel adevărul vieţii, fără a-și fi însușit organic concepția 

despre lume a clasei muncitoare. Orice confuzie de con- 
cepţie are repercusiuni directe asupra realismului imagi- 
nilor artistice. Această axiomă își dovedeşte valabilitatea, 
după cum vom vedea, și în scrierile lui Francisc Mun- 
teanu, unde conceperea greșită a luptei împotriva ideali- 
zării îl situează în anumite cazuri pe poziţii obiectiviste, 
știrbind veridicitatea unor personaje. (...) 

În scrierile sale, Francisc Munteanu manifestă predi- 
lecţia tratării aspectului etic al unor probleme de viaţă. 
Eroii lui în diferite chipuri își pun problema rostului exis- 
tenţei, caută în viaţă pasărea albastră a fericirii. Astfel 
este Lenta din povestirea cu același nume (...). 

Povestirea Ilie Teleagă cuprinsă în volumul Ciocârlia 
are în aparenţă un subiect lipsit de importanţă, sau, în 
orice caz, de o semnificaţie socială restrânsă. Ilie Teleagă, 
urmașul unor moţogani care obișnuiau să-și spele în 
sânge rușinea familiei, fiind părăsit de soţia ce-i fugise cu 
un lăutar, pleacă s-o ucidă. (...) Francisc Munteanu îl 
compară pe Ilie Teleagă cu «un trandafir de câmp în vreme 
de ploaie», cu un trandafir sălbatec, însă involut. (...) Dar 
trandafirul de câmp din vreme de ploaie își va deschide 
larg petalele către soare, în spital, cînd Ilie Teleagă va 
cunoaște și va fi mişcat de frumuseţea morală a comu- 
nistului Romulus Buga. (...) La fel se vor destrăma și 
sentimentele încâlcite, intunecoase ale lui Ilie Teleagă sub 
razele curate, strălucitoare ale unei noi conștiințe. (...) 
Observăm cum revine ideea adevăratei vieţi, a fericirii 
omului la care nimeni nu are voie să atenteze. (...) 

Nuvela Ciocârlia, care dă titlul volumului, reprezintă 
prin tema ei o variantă a Lentei. (...) Spre deosebire însă 
de drama Lenţei care are loc în zilele noastre, drama Elenei 
se petrece în domnia blestemată a diavolului: Elena nu va 
avea un Gheorghe Petcu, a cărui dragoste să o întărească 
în lupta pentru descătușarea dintr-o căsnicie bazată pe 
silnicie și înșelăciune. (...) Francisc Munteanu, în înfăţi- 
șarea unora din actele Elenei, nu se preocupă să dezvăluie 
sensul lor ideologic, semnificaţia lor tipică, escamotând 

astfel clara determinare socială a figurii eroinei și implicit 
ideea de bază ce a intenţionat să o întruchipeze. (...) 

În critica literară se studiază încă puţin concepţia filo- 
zofică a operelor literare. Citind cronicile despre un roman, 
găsești orice: caracterizările personajelor - în formă de 
fişă medicală, consem-nându-se de-a valma trăsăturile de 
caracter, relatarea subiectului, a unora din slăbiciunile 
romanului, dar un singur lucru nu găsești: o privire gene- 
rală asupra cărţii, sublinierea ideii principale care strânge 
într-un tot unitar elementele componente ale operei, într-un 
cuvânt mesajul de idei. (...) 

Acesta este și motivul pentru care furtunoasa polemică 
din jurul romanului lui Francisc Munteanu În orașul de 
pe Mureș a suferit un puternic caracter sociologizant (...)”. 


* 


MIRCEA TOMUȘS+: „Iubitorii de literatură au avut, în 
ultima vreme, o plăcută surpriză : apariţia primelor lucrări 
din colecţia „Luceafărul”, menită să răspândească în tiraje 
mari realizările de frunte ale nuvelisticii noastre actuale. 

Începutul a fost făcut de Mihai Beniuc cu culegerea de 
nuvele Ură personală, Petru Dumitriu cu nuvela Focul 
nestins și Francisc Munteanu cu Scrisoarea. 

Nuvela celui din urmă reconstituie momente din viaţa 
unei fabrici în perioada premergătoare naţionalizării — 
epocă în care vechii luptători comuniști și numeroși acti- 
viști tineri sunt puși în faţa unei probleme noi: recon- 
struirea industriei noastre distruse de război. 

Acţiunea se petrece într-o fabrică de textile, în care cei 
mai ridicaţi muncitori — în frunte cu Horvath și Gherasim — 
se străduiesc să monteze trei ringuri pe care proprietarul 
fabricii, Baronul Wollmann, le ţine adăpostite într-o maga- 
zie. (...) Prin agentul său strecurat în comitetul judeţean 
de partid și sprijinit de atitudinea oportunistă a social- 
-democraţilor de dreapta, baronul reușește să întârzie 
lucrările de montare. Horvath, secretarul comitetului de 

fabrică, este ucis de o unealtă a patronului, însă Ghera- 
sim, Trifan și ceilalți muncitori conștienți formează echipe 
voluntare de montori și hotărăsc să trimită o scrisoare 
tovarășului Gh. Gheorghiu-Dej, cerându-i sprijin pentru 
a înfrânge rezistența inginerului Albu din comitetul jude- 
tean. într-o ședință, la care participă și delegatul Comite- 
tului Central, comuniștii celulei în care activau Gherasim 
și Trifan hotărăsc montarea imediată a strungurilor. 

' Scriitorul a intuit just poziţia fiecărui grup de personaje 
faţă de problema centrală : baronul neînduplecat, gata să 
folosească și crima pentru a-şi salva avutul, social-demo- 
craţii de dreapta nehotărâţi, partizani ai reformelor cu 
caracter economic - în dauna problemelor esenţiale ale 
producției, comuniștii dârji, conștienți că nu mărirea tai- 
nului de pânzeturi revenit fiecărui muncitor va îmbunătăţi 
situația muncitorilor din fabrică ci montarea mașinilor 
care ar avea drept efect sporirea capacităţii de producţie a 
fabricii. 

Trebuie spus, însă, că Francisc Munteanu n-a sesizat 
ceea ce constituia, în acea vreme, noul, în toată deplină- 
tatea sa, deşi s-a bucurat de avantajele pe care i le oferă 
faptul de a fi scris această nuvelă după 7-8 ani de la 
vremea când se petrece acţiunea și în această perspectivă 
elementul nou este mai ușor de observat prin evoluţia sa. 

Aceste lipsuri de conţinut devin vizibile în modul cum 
și-a construit autorul eroii pozitivi. Într-adevăr, după lec- 
tura nuvelei nu-ţi rămâne întipărit în memorie nici un 
asemenea personaj. (...) Inconsistenţa personajelor pozi- 
tive influențează defavorabil asupra rezolvării conflictului. 
Sfârșitul nuvelei nemulțumește, pentru că nu se arată 
clar cum au învins Gherasim și tovarășii lui. Francisc 
Munteanu a prezentat numai începutul deznodământului 
refuzând să ne înfăţișeze cum s-a desfășurat ultima încleș- 
tare, de fapt cea hotărâtoare. (...) Autorul nu răspunde în 
acest fel la o sarcină principală a literaturii noastre noi: 
aceea de a arăta «însuși-procesul real de înfrângere și 

eliminare a vechiului de către nou» („Problemele actuale 
ale criticii literare”, în Scînteia nr. 3387). (...) 

Demn de reţinut este însă faptul că Francisc Munteanu 
a intuit trăsături veridice ale psihologiei maselor de mun- 
citori din acel timp: trezirea conștiinței de oameni liberi și 
demni, de stăpâni ai ţării, în sufletul unor oameni îmbă- 
trâniţi prea devreme, roşi de boli, flămânzi, aspri și necul- 
tivaţi, cu haine rupte şi bocancii sparți. În aceasta și rezidă 
valoarea nuvelei lui Francisc Munteanu”. 


* 


GEORGETA HORODINCĂS5: „Dintre tinerii scriitori, 
Francisc Munteanu este, în ultima vreme, poate cel mai 
activ. (...) 

Cât de puţin i-a folosit lui Francisc Munteanu discuţia 
purtată în jurul romanului său o dovedesc, credem, ulti- 
mele lucrări ale lui în care unele slăbiciuni semnalate în 
romanul În orașul de pe Mureș au devenit mai accentuate. 
(...). Ferindu-se să dizolve personalitatea umană a eroilor 
săi într-un principiu, deziderat cu totul firesc, Francisc 
Munteanu a ales însă o cale menită să-l ducă la o slabă 
generalizare artistică : aglomerare de amănunte, de întâm- 
plări, unele amuzante în sine, dar care, tocmai pentru că 
nu servesc o idee artistică precisă, clară, și nu contribuie 
la determinarea socială a tipurilor nu depășesc valoarea 
unor complicaţii abil construite dar factice. (...) 

Dacă ne oprim la nuvela A venit un om, ceea ce ni se 
pare a fi neconform cu adevărat vieţii, nu este povestea 
sentimentală a activistului de partid Mihai Bochiș, om 
însurat și cu copil care e gata să se îndrăgostească de o. 
fată tânără și foarte frumoasă, din satul în care a fost 
trimis să ajute la crearea unei gospodării colective. 0). 
Ceea ce ni se pare supărător în această nuvelă este faptul 
că Mihai Bochiș, eroul principal, este înfățișat cu insis- 
tenţă și predilecție în cadrul acestei încurcături sentimen- 
tale, care nu poate epuiza conținutul sufletesc al lui Mihai 

Bochiș și mai ales nu poate releva complexitatea însuşi- 
rilor care să ne îndreptăţească să-l considerăm pe Mihai 
Bochiș un activist de partid tipic. (...) Creând personajul 
Mihai Bochiș, ca și întâmplările al căror erou este el, scrii- 
torul a intenţionat să demonstreze, în modul specific artei, 
cum ajutorul acestui activist de partid este esenţial în orga- 
nizarea gospodăriei agricole colective în satul Livada. (...) 

Atunci avem dreptul să-l întrebăm pe Francisc Munteanu 
de ce tocmai în acţiunile care ar fi trebuit să servească 
această idee, care ar fi trebuit să releve în persoana lui 
Mihai Bochiș elanul, abnegaţia în muncă, seriozitatea și 
partinitatea activistului, eroul ne apare fad și nesemni- 
ficativ? Oare nu tocmai din pricină că autorul a înţeles în 
mod greșit umanizarea personajului se poate obține numai 
prin crearea unor complicaţii sentimentale și nu prin zugră- 
virea atentă a eroului în manifestările sale variate care-i 
pot releva un conţinut sufletesc bogat, în relaţiile sale de 
muncă, în activitatea sa obștească? Noi credem că din 
această pricină. (...) Credem că Francisc Munteanu, voind 
să evite șablonul personajelor create sărăcăcios, cu o rea- 
litate interioară simplistă, tinde să impună un alt șablon, 
acela al complicărilor abundente care se fac în afara gene- 
ralizării ideologice şi artistice şi în dauna ei. 

Poate că nuvela A venit un om ar putea trece drept o 
nereușită în creaţia lui Francisc Munteanu, fără să îndrep- 
tățească exagerarea unor asemenea concluzii, dacă cealaltă 
nuvelă, Ciocârlia, nu ar prezenta slăbiciuni asemănătoare, 
ceea ce ni se pare simptomatic. (...) 

Aceste observaţii credem că trebuie să fie spuse deschis, 
cu atât mai mult cu cât slăbiciunile prozei lui Francisc 
Munteanu, semnalate în legătură cu două dintre lucrările 
sale apărute recent, se conjugă cu o evidentă coborâre a 
exigenţei sale artistice, după cum o dovedește și nuvela 
Scrisoarea tipărită în colecţia „Luceafărul”. Această poves- 
tire nu se încadrează deplin în discuţia de faţă și de aceea 
nu ne oprim mai pe larg asupra ei. Vrem numai să arătăm 

că o legătură poate să existe între nivelul artistic scăzut la 
care este realizată Scrisoarea [...). Obiecţiile critice grave 
aduse acestor lucrări nu urmăresc retezarea elanului crea- 
tor al autorului, temperatura îndrăznelii artistice, evidenţiate 
atât de decis. Pasiunea lui pentru înfățișarea problemelor 
umane, pentru cercetarea unor teritorii mai puţin explo- 
rate în literatura noastră - calități pentru care a fost căl- 
duros apreciat - nu poate decât rodi însutit dacă scriitorul 
se orientează bine din punct de vedere ideologic, dacă 
tinde spre generalizări artistice profunde și juste”. 


Camil Petrescu 


Al doilea volum din trilogia Un om între oameni de Camil 
Petrescu, apărut în 1955, a suscitat, încă de la început, 
alt val de discuţii și controverse pe marginea reprezenta- 
tivităţii personajului central. 

La începutul anului următor, puncte de vedere diferite 
sunt prilejuite de reeditarea romanului Ultima noapte de 
dragoste, întâia noapte de război. 


LUCIAN RAICU®® : „Din punctul de vedere al modalităţii 
artistice, romanul lui Camil Petrescu Un om între oameni 
ocupă un loc bine determinat în literatura noastră. Nu e 
cazul acum, şi nici nu urmărim să precizăm formula artis- 
tică în care s-ar încadra. E de ajuns să arătăm, fără a 
intra în detalii că, în raport cu romanul anterior de analiză 
psihologică Ultima noapte de dragoste, întâia noapte de 
război sau Patul lui Procust, concepţia scriitorului, viziu- 
nea să asupra societăţii românești s-a modificat simţitor, 
orientându-se către o interpretare materialistă a istoriei, iar 
metoda sa artistică a evoluat spre realismul socialist. (...) 

În cronicile scrise mai ales la apariţia celui de-al doilea 
volum, unii critici nu judecă întotdeauna romanul în ra- 
port cu formula stilistică de care se apropie. (...) 

Într-o cronică publicată la apariţia celui de-al doilea 
volum al romanului, tovarășa Vera Călin nu ţine seama pe 
tot cuprinsul cronicii de această modalitate specifică lui 
Camil Petrescu, considerând cusururi de ordin artistic, 
anumite particularităţi creatoare: «se întâmplă - spune 
criticul — un proces de depersonalizare, Bălcescu desprin- 
zându-se de orice contingenţă lumească, devenind în unele 
pagini o abstracţiune, pe care o putem numi, după voie, 
creierul sau sufletul revoluţiei».(...) Din cuvintele tovară- 
şei Vera Călin s-ar desprinde concluzia. că în romanul lui 
Camil Petrescu, eroul a încetat de a mai avea o prezenţă, 
ceea ce nu corespunde adevărului, vom demonstra altă 
dată de ce; suntem însă de acord cu tovarășa Vera Călin 
că în anumite cazuri eroul evoluează pe un plan abstract, 
pe un plan al ideilor, că se depersonalizează - expresia 
nu-i fericită - în sensul că renunţă la o viaţă personală 
bine determinată; - dar asta a şi urmărit scriitorul, asta 
se încadrează, credem, în intenţiile sale, în formula sa 
artistică și nu vedem de unde răul. În concepţia lui Camil 
Petrescu, Bălcescu e un erou ferm până la fanatism (...)”. 


* 


R. ABRUDAN? : „În două masive foiletoane din „Scîn- 
teia tineretului” (numerele 1949 și 1950 din 5 și, respectiv, 
6 august) Lucian Raicu semnează o copioasă cronică la 
cel de-al doilea volum al romanului lui Camil Petrescu, Un 
om între oameni. Parcurgând cele circa șase coloane de 
ziar, cititorul nu poate decât să salute intenţia mărturisită 
în încheiere de critic de a demonstra «diferenţierea calita- 
tivă, structurală, a romanului de azi în raport cu întreaga 
operă a lui Camil Petrescu» și pasul hotărâtor al scriitorului 
«spre o literatură de tip nou, strâns legată de concepţia cla- 
sei muncitoare, purtând pecetea realismului socialist». (...) 

În ciuda acestor intenţii, demonstraţia pe care o între- 
prinde Lucian Raicu nu poate decât să-l pună în conflict 
cu sine însuși. Într-adevăr: ce vrea să spună într-alt loc 
afirmaţia criticului cum că «al doilea volum din Un om 

între oameni este şi el o carte de genul Camil Petrescu, nu 
mai puţin ca Ultima noapte ori Patul lui Procust» ori - ca să 
împingem lucrurile până la limită - «Eugen Lovinescu sub 
zodia seninătăţii imperturbabile ?» (...). Unde apare atunci 
«pasul hotărâtor al scriitorului spre o literatură de tip 
nou ?». Unde «afirmarea superioară a unei individualități 
bogat înzestrată ?» (...) 

În contradicţie cu propriile sale intenţii critice, Lucian 
Raicu sărăcește și minimalizează la extrem saltul cu ade- 
vărat existent în opera lui Camil Petrescu, în care întâlnirea 
dintre o remarcabilă personalitate artistică și concepţia 
științifică marxist-leninistă asupra lumii a rodit cele mai 
valoroase lucrări ale literaturii noastre contemporane. [...)” 


* 


D. MICU : „Potrivit exigenţelor reflectării realiste, auto- 
rului îi revenea menirea de a reînvia într-o plăsmuire 
artistică personalitatea celui care, în 1848, întruchipa, la 
un grad mai înalt decât toţi contemporanii, conștiința 
revoluţionară, în spiritul înaintat al epocii; o asemenea 
sarcină presupune nu numai redarea unui Bălcescu auten- 
tic, așa cum a fost el, dar revelarea în aceasta a însuși 
tipului de revoluţionar democrat, legat prin sângele și 
sufletul său de popor. (...) Fără tipizare, adică fără reflec- 
tarea artistică a raporturilor esenţiale, generale, perma- 
nente, necesare, dintre fenomenele vieţii sociale, a legilor 
ce guvernează existența oamenilor, arta realistă nu e posi- 
bilă. (...) 

În romanul Un om între oameni, Nicolae Bălcescu devine 
un individ viu, uman datorită intuirii de către autor a 
naturii intime a personajului istoric în esenţa ei. Camil 
Petrescu creează un erou cu o conștiință lucidă, eferves- 
centă, dârz orientată spre ceea ce, în momentul istoric 
respectiv, reprezenta supremul ideal al poporului și al 
exponențţilor săi. S-a mai spus, chiar în coloanele Gazetei 
literare, că Bălcescu și-a găsit în Camil Petrescu evocato- 
rul cel mai indicat. În adevăr, nimeni nu putea surprinde 

cu mai multă ascuţime drama istoricului revoluţionar 
decât creatorul unor personaje ca George Demetru Ladima, 
Ştefan Gheorghidiu, Andrei Pietraru, Gelu Ruscanu, inte- 
lectuali în conflict cu odioasă societate a vremii lor, mis- 
tuiți de întrebări fără răspuns - naturi problematice. (7) 

În cronica din România liberă, Vera Călin consideră că 
eroul «nu trăieşte cu intensitate, pe lângă marile senti- 
mente obștești, pe cele omenești» și că în volumul II al 
romanului «se întâmplă un proces de depersonalizare, 
Bălcescu desprinzându-se de orice contingență lumească, 
devenind în unele pagini o abstracțiune...». În dezacord 
cu această obiecţie, Lucian Raicu vede în ea o carenţă a 
receptivităţii critice și susţine că sobrietatea figurii lui 
Bălcescu constituie o calitate, iar nu un defect al artei 
autorului. 

Adevărul e, fără doar și poate, de partea sa, chiar dacă 
argumentaţia îi este vulnerabilă, după cum just observă 
Horia Bratu în amplul său articol: „Problema revolutiei și 
arta romancierului în opera «Un om între oameni»”. Tre- 
buie subliniat astfel că succesul realizării lui Bălcescu în 
romanul Un om între oameni rezidă nu numai din aceea că 
eroul se încadrează... în formula artistică, proprie litera- 
turii lui Camil Petrescu, ci în primul rând în veridicitatea 
realistă a chipului zugrăvit. În volumul II al romanului, 
Bălcescu apare așa cum e firesc să apară un revoluționar 
urmărit în toiul luptei. Fremătând de sentimente obștești, 
el este tocmai prin aceasta uman. În primul volum, eroului 
nu i-a contestat nimeni realitatea vibraţiei omenești, pro- 
babil fiindcă acolo viaţa lui personală își găsea în chip 
firesc o mai largă reflectare. (...) 

Așa stând lucrurile, oare nu se poate vorbi, totuși, de o 
depersonalizare a eroului? Nu este aceasta o abstrac- 
țiune ? Celor înclinați să-l considere astfel le recomandăm 
citirea unor episoade ca acel ce urmează întâlnirii lui 
Bălcescu şi Telegescu cu Christophi, acela în care eroul 
discută cu Alecu Golescu despre unii membri ai guver- 
nului provizoriu ca Rosetti și Brătianu. (...) 

Nicolae Bălcescu se afirmă în roman ca un om al atitu- 
dinilor ferme, incapabil de compromis, preconizator al 
acţiunilor cutezătoare, vizionar uluitor. E — într-un fel — 
un erou romantic, viaţa sa având intensitatea și puritatea 
unei văpăi (...). 

Volumul al treilea al amplului roman va lumina desigur 
prin noi fapte imaginea personalităţii lui Bălcescu. Numai 
cunoscând întreaga trilogie vom aprecia de fapt, cu mai 
multă siguranţă, gradul realizării eroului, al tipicităţii 
sale. Pe temeiul lecturii primelor două volume se poate 
afirma, în orice caz, că figura lui Bălcescu și romanul în 
întregul său reprezintă una din creaţiile durabile ale lite- 
raturii române”. 


* 


Dacă în cazul discuţiilor despre Un om între oameni 
preocuparea centrală a criticilor era de a demonstra dacă 
respectivul roman venea în prelungirea formulei epice 
interbelice camilpetresciene sau, dimpotrivă, intra sau nu, 
în paradigma valabilă a noii proze, în cazul opiniilor despre 
Ultima noapte... accentul cade pe imaginea lui Stefan Gheor- 
ghidiu. De fapt nici n-a fost o discuţie ci o replică dispro- 
porţionată (două ample foiletoane critice) ale lui Horia 
Bratu la însemnările de lector ale lui D. Micu. Preopinentul 
acestuia din urmă propune revizuirea gândirii și iubirii 
lui Gheorghidiu, statornicită de „critica de ieri”. Dar să 
citim o parte din aceste puncte de vedere. 


DUMITRU MICU : „Reeditarea romanului Ultima noapte 
de dragoste, întâia noapte de război mi-a fost imbold de 
a străbate încă o dată tulburătoarele pagini ale acestei 
cărți. (...). | 

S-a zis că Ultima noapte... ar fi monografia geloziei. 
Adevărat, dar ce determină această gelozie și ce aspect 
particular dobândește ea? Înainte de toate trebuie ob- 
servat că Ştefan Gheorghidiu, la fel ca toți eroii lui Camil 
Petrescu, e un om integru, incapabil de compromisuri, de 

tranzacții cu propria conștiință. (...) Eroul nostru vrea să 
realizeze în căsătorie, ca în toate, absolutul. Nu poate con- 
cepe ascunzişuri, perfidie, convenţii, între soţie și el. Vrea o 
dăruire deplină de ambele părţi, o comuniune perfectă, până 
la contopirea simţămintelor preocupărilor aspirațiilor. De- 
. cepția se ivește însă curând. (...) Ridicată pe planul conștiin- 
tei, suferinţa sa din dragoste își amplifică dimensiunile, 
devenind o dramă filosofică, a cunoașterii. (...)” 


* 


HORIA BRATU“9: „Există, într-adevăr, o prejudecată 
care a înlănțuit critica de ieri, după cum frânează în bună 
parte critica literară de azi, atunci când este vorba de 
analiza' eroilor lui Camil Petrescu: pornind de la faptul 
incontestabil că opera lui Camil Petrescu conţine o puter- 
nică problematică teoretică, că eroii lui Camil Petrescu 
sunt intelectuali și că la acești eroi există tendinţa de a 
privi contradicţiile propriei lor existenţe pe planul ideilor, 
criticii consideră că ne-am găsi în faţa unui neiertat sacri- 
legiu dacă am pune la îndoială faptul că majoritatea acestor 
eroi — în ciuda propriilor concepţii despre ei înșiși - nu 
sunt deloc niște martiri ai pasiunilor intelectuale, niște 
eroi care trăiesc exclusiv în sfera ideilor, ci au sensibi- 
litatea afectivă, orientată mereu cotidian, spre plăcerile și 
bucuriile cetăţeanului obișnuit. A demonstra că dramele 
lor atât de particulare participă totuşi la dramele vieţii de 
fiecare zi, caracteristice meleagurilor de la gurile Dunării, 
este considerată ca o blasfemie, o încercare de diminuare 
indirectă a semnificației creaţiei lui Camil Petrescu, o 
neînțelegere a specificului ei. 

De o asemenea prejudecată în legătură cu opera lui 
Camil Petrescu care decurge dintr-un anumit snobism — 
din snobismul inteligenţei — ne-am lovit în discuţia roma- 
nului Un om între oameni. De o asemenea prejudecată ne 
lovim și astăzi, când criticii, văzând un erou cu licenţa în 
filosofie, ajung neapărat la concluzia că Ştefan Gheorghi- 
diu este un erou ultra-lucid, implicat în drame cerebrale, 

care exasperează pe mediocrii din jur. Se afirmă că avem 
în fața noastră «o adevărată dramă a cunoașterii». (...) 

Nici Ladima, nici Gheorghidiu nu sunt asceți prin voca- 
ție. Ştefan Gheorghidiu se foloseşte însă de ceea ce hazar- 
dul îi dăruiește cu amândouă mâinile : avere (într-adevăr 
impozantă) şi acel farmec personal, care dezlănțuie o ava- 
lanșă de insistenţe și adulaţia tuturor femeilor din socie- 
tatea selectă, chiar de condiţie superioară soţiei sale, (...). 
La Ştefan Gheorghidiu relaţiile sale mondene, peregrină- 
rile sale prin diferite palace-uri, restaurante, întotdeauna 
de prim rang, curse de cai, dineurile, recepțiile, jocurile de 
noroc, partituri pigmentate de cancanuri, aventurile ga- 
lante (iniţiate din dorinţa de răzbunare faţă de soţie), toate 
acestea ar fi putut stârni invidia oricărui snob, amator să 
fuzioneze cu societatea selectă. Este adevărat că multe 
din aceste peregrinări sunt narate de erou cu intenția 
critică, însă în ansamblu ele constituie mediul ambiant 
pe care Gheorghidiu dacă nu-l acceptă, cel puţin îl suportă 
cu o destul de veridică bonomie (...). 

Toate aceste detalii spulberă aureola de austeritate, cu 
care D. Micu îl martirizează pe altarul lucidităţii, însă 
reprezintă un elogiu pentru realismul autorului care, pe 
urma marilor clasici, a înţeles să nu falsifice o experiență 
creând un erou infailibil în condiţii și într-un mediu care 
nu permiteau aceasta. El n-a creat un Gelu Ruscanu sau 
un Ladima atunci când era nevoie de un erou cu câte ceva 
din rasa unui Fred Vasilescu - aviatorul totodată monden 
şi candid și serios din Patul lui Procust care, spre deosebire 
de Ștefan Gheorghidiu trece însă cu o ironică detaşare 
prin purgatoriul lumii mondene, colportând cu o anumită 
impasibilitate cronica acestei lumi. Viziunea artistică a 
lui Camil Petrescu capătă astfel o coloratură specifică în 
fiecare din operele sale, în raport cu obiectul, cu sectorul 
de viaţă, pe care îl abordează. Originalitatea viziunii artis- 
tice se exprimă astfel nu numai prin ceea ce este comun 
diferiților eroi, dar și prin ceea ce este specific fiecăruia 
dintre ei. 

Discutabil mi se pare și modul în care Dumitru Micu 
concepe uneori controlul conștient al sentimentelor. Desi- 
gur, teoria iraționalității iubirii repugnă (...). Ar fi însă 
greșit să confundăm prezentul cu trecutul, să luăm un 
deziderat drept realitate, mai ales când este vorba de 
societatea împărţită în clase antagoniste și încă de socie- 
tatea capitalistă. Diverse stăvili și prejudecăţi au ridicat 
_ întotdeauna un perete despărțitor în relaţiile dintre bărbat 
și femeie. (...) Am spune că dragostea lui Gheorghidiu nu 
se întemeiază nici în momentele sale culminante pe un 
real și sincer simţământ al valorii femeii iubite, ci este mai 
degrabă o pasiune care înghite, mistuie totul și implică 
mereu un învingător şi un învins. (...) 

O.mai precisă determinare socială și Aaen lidia a 
personajului, o mai mare atenţie faţă de nuanţe și deose- 
biri i-ar fi îngăduit lui Dumitru Micu să surprindă mai 
concret individualitatea lui Ştefan Gheorghidiu în raport 
cu ceilalți eroi ai operei lui Camil Petrescu. (...) Cred că 
valoarea romanului ar fi ieșit și mai mult în evidenţă dacă 
Dumitru Micu s-ar fi referit mai mult la diferitele expe- 
rienţe pe care le trăieşte eroul și nu la autoanaliza lui 
Gheorghidiu. (...) 

Ultima noapte de dragoste, întâia noapte de război rămâne 
unul din romanele noastre cele mai bune, ale literaturii 
noastre realist-critice în primul rând, fiindcă demască 
“întreaga hidoșenie a războiului imperialist, adevăratul 
conţinut al lozincii unităţii naționale, destinat să mascheze 
traficul cu vieţile oamenilor simpli, contrabanda oficială, 
orientarea subzistentelor către inamic. (...) Războiul a 
apropiat oameni ca Ștefan Gheorghidiu de popor, a creat 
o unitate reală de sentimente între oameni ca el și masele 
populare (...). 

Ștefan Gheorghidiu este un fiu al acestui sol, născut pe 
malurile Dâmboviţei, după cum și Vasilescu Lumânăraru, 
industriașul care-și ascundea analfabetismul sub ochelari 
fumurii, simulând o pretinsă infirmitate, sau Nae Gheor- 
ghidiu sunt exemplare tipice faunei politice și lumii comer- 
ciale din aceste meleaguri nord-balcanice. (...)” 


2/2 


Prozatori maghiari 


Comentând, pe la începutul anului 1955, culegerea de 
nuvele Hazánk magyar elbeszelăi, ((ESPLA, 1954), MAROSI 
PETER?! afirmă, la început, printre altele : „tabla de ma- 
terii a acestui volum de 450 pagini, format mare, cuprinde 
31 de scriitori. Un atare număr dă de gândit și cititorilor 
maghiari”. Că există o vie emulație a literaturii noi și în 
această limbă, ne-am convins și din volumele mele ante- 
rioare, scriitori fruntași ca Sütö Andras, Asztalos István, 
Bella Károly, Horvath István, Nagy István, Kovács György 
ş.a. (ca să ne referim numai la prozatori) nefiind omiși din 
nici o listă a succeselor literare. În anul 1955, de pildă, 
romanul La cea mai înaltă tensiune de Nagy Istvân a fost 
distins cu Premiul de Stat cl. I. 

În note“? indicăm câteva analize mai detaliate despre 
performanţele unor autori ca Nagy István (S. Damian, 
Dumitru Mircea, Járai Rezsö), Sütö Andras (Radu Cosașu), 
Asztalos Istvân (Eugenia Tudor), pentru ca aici să ne oprim 
asupra a două sinteze scrise de Marosi Peter (v. nota 41) 
și Földes Laszlo. 

Nuveliști maghiari din R.P.R.: „Miezul antologiei trebuia 
selecționat (...) din opere ale lui Asztalos István, Bella ` 
Kâroly, Gagyi Lâszlo, Horvath Istvân, Kovâcs Gyorgy, Nagy 
István, Papp Ferencz, Stită Andras, Szilágy András, Tamas 
Gáspár și Tomesa Sándor - care au publicat până acum 
unul sau mai multe volume. În această selecţie și-ar fi 
găsit, de asemenea, un loc al lor și scrierile reușite ale 

autorilor mai tineri, sau începători ca: Bajor Andor, Fodor 
Sándor, Hornyak Jozsef, Kormos Gyula, Méhes Gyorgy, 
Szabo Gyula — precum și nuvela istorică a poetului Szemler. 
Acum, cei înșiraţi mai sus — împreună cu alţi doisprezece — 
figurează toţi cu câte o lucrare. (...) 

Volumul constituie o dovadă a creșterii personalităţii 
scriitorilor, a dezvoltării lor ideologice şi a priceperii lor de 
a crea imagini umane tipice. (...) 

Progresul acesta nu se manifestă numai la scriitorii 
tineri, ci și la cei mai vârstnici, dintre care mulţi au devenit 
populari prin romanele lor. În timp ce scrie romanele sale 
Vântul nu se stârnește din senin și Cu inima tânără, 
ASZTÂLOS ISTVÁN, de pildă, a descoperit numai cu mare 
greutate conflictul «care să înceapă» în nuvelă. (...) Nuvela 
intitulată Joska, care face parte dintre cele mai recente 
scrieri ale sale, constituie, în această privinţă,o ieșire din 
impas. De altfel, în locul tragicomicului de odinioară, 
opera lui Asztâlos are astăzi un aer mai senin. Și eroii 
nuvelelor sale noi sunt oameni modești, adesea copii de 
muncitori. Scriitorul râde fără nici o răutate de greșelile 
lor mărunte, spre a comunica prin această bună dispozi- 
ție tocmai bucuria dezvoltării omului nou. (...) Tonul lui 
Asztâlos devine însă ironic îndată ce eroii săi intră în 
conflict cu micul-burghez, care tăinuiește acţiunile duş- 
manului de clasă ori este iertător față de acesta. (...) 

Alături de scriitorii maturi a apărut, în cursul câtorva 
luni, un șir întreg de nuvelișli noi și talentaţi. De fapt, 
aceasta este și cea mai de seamă constatare ce se desprinde 
din recenta antologie. Schiţele satirice ale lui BAJOR ANDOR 
biciuiesc păcatele birocraţilor, hoţilor, șarlatanilor, găgău- 
tilor și carieriștilor. (...). FODOR SÁNDOR a scris nume- 
roase nuvele despre viața tineretului din școlite-satelor 
secuiești. Cea mai însemnată dintre nuvelele sale este Cu 
bastonul pe apă care a apărut și în antologie. (...) 

Abia cu un an și jumătate în urmă a apucat din nou 
condeiul GAGYI LÂSZLO, cunoscutul romancier al peri- 
oadei dintre cele două războaie mondiale. Dintre noile 

sale scrieri, pentru antologie s-a ales descrierea de călă- 
torie intitulată Păstrăvii din Ilva. Eroul însuși este autorul 
care admiră cu un sentiment de bucurie deplină frumuse- 
tile patriei. Schiţele lui HORNYÂK JOZSEF sunt în mod 
vizibil influențate de arta lui Cehov. (...) Ultimii ani au 
operat schimbări în scrisul lui KORMOS GYULA, care 
atrăsese un timp îndelungat atenţia criticilor asupra sa 
prin nvele ce aveau un aer forțat, (...) conflicte și figuri 
schematice. De un timp încoace, Kormos și-a descoperit 
tematica ce i se potrivește. Ce-i drept, în scenele sale despre 
viața colectiviștilor elementul anecdotic este încă prea 
abundent (?..) în detrimentul zugrăvirii personajelor. (29) 

Asupra lui SUTO AN DRÂS nu mai este necesar să atra- 
gem atenţia cititorului român. Printre noii nuveliști maghiari 
din România, el este, incontestabil, cel mai proeminent. 
Umorul său izvorăște din situaţii mai dramatice decât cel 
al lui Asztâlos. Cum își recunoaşte ţăranul muncitor duș- 
manii, cum își dă seama alături de cine trebuie să stea, 
cum începe să se organizeze, să trăiască în mediul nou — 
iată problemele celor mai frumoase scrieri ale sale. (...) 

Cel mai tânăr dintre prozatorii noștri maghiari este 
poate SZABO GYULA. (...) Ce te surprinde în scrierile sale? 
Tocmai multilateralitatea zugrăvirii omului, a desfășurării 
conflictului, a situațiilor, ca și efortul de a analiza cât mai 
amănunţit dezvoltarea eroilor săi. (...) Nuvela sa intitulată 
Ordinea de zi se ocupă de o organizaţie UTM dintr-o școală 
superioară. O seamă de carieriști umilesc pe un fiu de 
țăran (...). Membrii cu-adevărat revoluționari ai organi- 
zaţiei sunt însă de partea acestuia. 

TAMÂS GÂSPÂR își prezintă eroii, de obicei ţărani, nu 
în clipele primelor acţiuni calăuzite de un ţel constant, ci - 
tocmai în momentul decisiv al transformării lor. (...) 

_Trebuie să spunem aici un cuvânt şi despre TOMCSA 
SÁNDOR, acest remarcabil umorist care - după indelungi 
încercări — a dat din nou schiţe demne de luat în seamă. 
Vechi maestru al umorului realist, Tomcsa îndreaptă ascu- 
țișul satirei sale împotriva dușmanului de clasă. (...) 

Totuși, aprecierea acestui belșug, a acestui spor can- 
titativ şi calitativ, nu poate satisface pe deplin cititorul. (...) 
Prima observaţie pe care o facem - și-i una ce dă de gândit — 
este că în cele mai multe nuvele autorul nu ajunge în 
conflict direct cu dușmanul de clasă. (...) Eroul central al 
majorităţii lucrărilor nu este personajul cel mai conștient, 
ci tocmai un om care se hotărăște sau s-a hotărât abia 
acum a porni la luptă, pe temeiul poziţiei sale de clasă, de 
care și-a dat seama. (...) 

Într-o însemnată categorie de nuvele, figura dușmanu- 
lui de clasă nici nu apare măcar, sau, mai bine zis, autorul 
zugrăvește în ele conflictul dintre fruntași și codași sau 
oameni deveniți ostili din pricina rămânerii lor în urmă. 
Ne gândim aci la conflictul principal al unor opere de o 
însemnătate mai mare, cum este lupta dintre Balint Dezso 
și Kese Peter din nuvela intitulată Face cât o victorie a lui 
Nagy Istvân. (...) Este oare o greșeală să scrii nuvele cum 
sunt cele înșirate aici? (...)”. (MAROSI PETER). 


* 


Umanismul scriitorului comunist împotriva obiectivismu- 
lui și subiectivismului!*: „Spiritul de partid și umanismul 
socialist nu renunţă nici în literatură la înțelegerea eveni- 
mentelor şi a legilor obiective de transformare a omului, | 
după cum nu renunţă nici la aprecierea conștientului 
social al faptelor. (...) 

Și dacă într-adevăr concepţia scriitorului este pătrunsă 
de spiritul umanismului socialist, atunci — fără declarații 
despre eroii săi — exclusiv prin concluziile morale ale desti- 
nelor înfățișate, se manifestă partinitatea operei sale, ura 
și dragostea şi toată gama de sentimente cuprinse între 
aceste atitudini. 

lată, spre pildă, incendiatorul din nuvela Un pachet de 
tutun de SUTO ANDRÂS, acest personaj cu un destin 
tragic, care în cele din urmă este achitat de autor. Îl achită 
și cititorul. Și bine face! Sentimentul pe care ni-l trezește 

personajul este o dragoste plină de înfiorare şi teamă. 
Stim că justiţia și morală burgheză îl vor condamna ca 
incendiator, înțelegem, în același timp, că nu el ci socie- 
tatea care l-a adus în această stare este criminală. (...) 
Süto însă îşi propune să-și aleagă personajul din lumea 
celor decăzuţi (...). De aceea caută în viaţă, de aceea ima- 
ginează şi pune în centrul acţiunii pe Csonka Agoston, 
care n-a putut alege drumul luptei de clasă conștiente. 
Ținând seama de originea sa socială — în mod abstract — el 
ar fi pregătit să lupte, dar condiţiile concrete ale vieţii sale 
l-au făcut incapabil de luptă. (...) Un scriitor anarhist — 
poate -— ar fi aşezat această faptă pe un piedestal eroic. 
Umanistul mic-burghez ar fi deplâns deopotrivă și pe 
conte și pe incendiator și i-ar fi socotit victime ale forţelor 
oarbe (...). 

Denes, unealta chiaburului din romanul lui HORVÂTH 
ISTVÂN, Brazdă peste haturi, de asemenea dă foc. Chia- 
burul îl ademenește, trezește în el speranţa că îi va da fata 
de nevastă şi îl mână împotriva comuniștilor dându-i a 
înţelege că de fapt el nu e o slugă, ci stăpânul casei. Îl 
îmbată cu iluzia îmbogățirii, a sporirii proprietății indivi- 
duale. (...) Care e atitudinea afectivă a autorului faţă de 
Denes? E vorba măcar de o licărire de dragoste față de 
personaj? Nu, evident că nu. Dar de milă? Asta, da! (...) 
o milă plină de scrâșnet. Sentința este o condamnare 
străbătută de tristeţe. Dar cu siguranţă e condamnare. 
Cititorul e de acord cu destinul și socoteala că Denes și-a 
salvat ultima picătură de demnitate omenească atunci 
când a găsit puterea necesară să-și pună capăt vieţii. Căci 
această viaţă nu mai avea nici o perspectivă. (...) 

Un sentiment asemănător, dar mai puțin sever, stârnește 
proletarul agricol Kovâcs Jânos din lucrarea lui Sūtö O 
biruinţă în zori. (...) Denes, eroul pozitiv al nuvelei, privește 
cu tristeţe pe acela care nu era departe de a păși pe calea 
trădării. E trist, dar acest simțământ pornește din dragoste 
de om. Această tristeţe nu este dușmanul ci aliatul sancțiu- 
nii. E un sentiment pornit din umanismul socialist. (...) 

lată-l pe denunţătorul din romanul Cu inimă tânără de 
ASZTALOS ISTVÂN. Situaţia sa de lumpenproletar, edu- 
cația, mediul și trăsăturile lui de caracter determină logica 
destinului său. Asztalos nu are nici un simțământ de apro- 
piere faţă de el. (...) Repulsia domină în toată atitudinea 
sa. Rușinea, dezgustul, scârba. Aceste simțăminte se cuvin 
oamenilor pierduţi din punct de vedere moral; lor le prici- 
nuim moartea morală prin demascare, boicot -în ceea ce, 
în general, se cuvine dușmanului (...). Sentința rostită de 
Asztalos Istvân în legătură cu acest personaj este sentinţa 
însăși a umanismului socialist. 

O reacțiune asemănătoare (...) stârnește bigotul iehovist 
Borocsanzki Mate din nuvela Cuviosul Marci de TAMÁS 
GASPAR. 

Să examinăm acum drumul vieţii eroilor care trezesc 
sentimente de dragoste. Biro Sebestyen, eroul nuvelei lui 
SZABO GYULA, Punct la ordinea de zi, student ridicat din 
țărani săraci, este legat prin toate fibrele sale de partid. 
(...). O atitudine afectivă asemănătoare provoacă și Marci 
din nuvela lui TAMÁS GASPAR - Cuviosul Marci — ca și 
Szocs Janos dintr-o altă nuvelă a aceluiși autor. Deşi în 
primul caz dragostea noastră este înspăimântă și nedu- 
merită, în cel de-al doilea caz ea este plină de respect fiind 
în același timp dojenitoare și înduioșată. (...) În romanul 
lui NAGY ISTVÂN, La cea mai înaltă tensiune, alături de 
părerea de rău ce-o trezește domnul Jasko își face loc și 
mustrarea, dragostei însoţite de îmbărbătare i se alătură 
și un surâs jovial. Adică, îl judecăm așa cum merită, potri- 
vit rolului său social. (...) Pe Zsuzsika din Bogar Zsuzika 

își ia rămas bun, cititorul o urmărește cu o dragoste fără 
rezerve, se teme pentru ea, ar însoţi-o pe drumul ei ca s-o 
ajute. Deși uneori nu-și poate reţine un zâmbet, are deplină 
incredere în ea. Libuc, din romanul lui ASZTALOS ISTVÂN, 
Cu inimă tânără, un semiproletar însetat de dreptate, re- 
voltat de orice faptă samavolnică, îl trece pe cititor printr-o 
gamă foarte întinsă de simțăminte. (...) 

Ce este comun în lucrările analizate ? Unde găsim în 
ele forţa care convinge și ne îndeamnă la o atitudine? (...). 
Datorită esenței lor omenești trezesc dragoste construc- 
torii socialismului și datorită esenței lor omenești stârnesc 
ură exploatatorii. 

Tocmai acesta este secretul viziunii realiste, înţelesul 
adânc al umanismului socialist. Exploataţii, împilații care 
se eliberaseră de opresiune, au un conţinut sufletesc pozi- 
tiv tocmai datorită situaţiei lor sociale. (...)” 


Semnele obiectivismului: [subtitlu al studiului lui 
Földes L. - n.n.]: „Concepţia marxist-leninistă ne ajută să 
descoperim în ce fel se produce descompunerea diaman- 
tului și în ce fel transformarea cărbunelui în diamant. Și 
dacă, totuși, se ivesc în literatura noastră cazuri în care 
autorul descoperă fire de diamant acolo unde, în realitate, 
nu există, acest lucru e foarre departe de adevăratul uma- 
nism. 

Romanul lui NAGY ISTVÁN, La cea mai înaltă tensiune, 
a fost aspru criticat în Scânteia, între altele și pentru 
înfățișarea obiectivistă a figurilor de exploatatori. Au fost 
unii care după apariţia articolului din Scânteia au înclinat 
să conteste până și valorile reale ale romanului — operă 
remarcabilă în ciuda slăbiciunilor sale. Critica din Scânteia 
ne-a pus serios pe gânduri, dat fiind că la apariția roma- 
nului, am scris o cronică în revista Utunk și, entuziasmat 
de calităţile cărţii n-am vorbit deloc despre lacunele ei. 
Scânteia mi-a atras luarea-aminte asupra unor greșeli. (...) 
În loc de o tardivă autocritică aș încerca să analizez (...) 
unele manifestări ale obiectivismului în romanul lui Nagy 
Istvân. În primul rând trebuie să delimităm figurile de 
dușmani care trezesc indulgență, de cele care sunt zugră- 
vite după cerințele umanismului socialist. 

Figura lui Kolesi nu e înfățișată în chip obiectiv. E 
adevărat că acesta se sinucide, dar nu vedem aici nici un 
motiv de compătimire. (...) Dar - spun unii — e posibil să 
îinfăţișăm pe capitalist ca pe un om care cedează lupta și 

alege calea sinuciderii? Oare nu înseamnă asta dezar- 
marea maselor muncitoare? Această problemă privește 
compoziţia operei. În economia romanului, Nagy Istvân 
nu acordă locul principal acestui capitalist liberal, ci fascis- 
tului (Szentgelicey) care nu cedează ci, dimpotrivă, luptă 
până la ultima suflare împotriva puterii populare. (...) De 
asemenea și figura lui Kolesi îndeplinește o anumită func- 
ţie. Rolul ei este să creeze un element de contrast și astfel 
să reliefeze mai puternic putreziciunea familiei burgheze. 
(...) Tot atât de ușor s-ar putea dovedi că nici în înfățișarea 
domnișoare Maria, ori a contelui Torni nu găsim nimic 
care să trezească simpatia și mila. (...) În romanul lui 
Nagy Istvân un astfel de personaj care se justifică din 
punct de vedere moral — deși în contururi estompate - este 
domnul Ammer. E șef-contabil, sluga burgheziei și săvâr- 
şeşte faptele sale infame sub presiunea morală a exploata- 
torilor ori din pricina conștiinței sale confuze. (...) Domnul 
Ammer e îndeajuns de dușmănos ca să nu-l iertăm. Dar 
dacă înfățișarea domnului Ammer poate fi descoperită 
numai cu un subtil instinct de clasă, nu astfel stau lucru- 
rile în ceea ce privește familia contelui Telegdy. (...) Dar 
greșeala lui Nagy István nu e aceea că nu i-a înfățișat pe 
cei din familia Telegdy ca dușmani periculoși. Greșeala 
este că i-a înfățișat ca pe niște epave, victime ale forţelor 
istorice, ca pe niște oameni care ar fi meritat o soartă mai 
bună (...).” 


Semnele subiectivismului [subtitlu al studiului lui 
Földes L. - n.n.): „Sunt unii care ar fi dispuşi să renunţe 
la cerințele umanismului luând ca pretext greșelile ce 
rezultă din înţelegerea deformată a acestuia. Numai că 
acest lucru nu e posibil. (...) E interesant că Nagy Istvân, 
care a înfățișat diferite categorii de exploatatori în rapor- 
turi multilaterale, cade în extrema cealaltă când vrea să 
reprezinte un exponent al dușmanului de clasă. Szent- 
gelicey-Beke din romanul La cea mai înaltă tensiune este 
un ticălos nu prin viciile formate în drumul vieţii, ci prin 

natura sa ereditară. (...) Este acest Szentgelicey-Beke un 
om rău, respingător? Fireşte că da! Dar e și om, și de aceea 
răutatea lui îmbracă forme omenești. De ce ne înfăţişează 
Nagy István în locul omului turbat, un lup turbat? (...). 

Butuc Gheorghe, chiaburul ucigaș din romanul lui 
Papp Ferencz, Dinti de fier, nu este respingător și mârșav 
pentru că e chiabur, (...), ci din dorinţa arbitrară a auto- 
rului care motivează faptele personajului sau exclusiv pe 
temeiul originii sociale. Scriitorul și-a format personajul 
ca atare, în loc să-l lase a se arăta el însuși în cadrul unor 
relaţii determinante. 

Tot astfel ne apare caracterul adi al lui Barabas (Papp 
Ferencz: Dinti de fier) ori caracterul odios al arhitectului 
sabotor Deaki (KORMOS GYULA: Constructorii) despre 
care cititorul află cum de au ajuns la asasinat, respectiv, 
la sabotarea construcţiilor prin determinarea exercitată 
asupra lor de condiţiile sociale, educaţie, mediul în care 
trăiesc și mentalitatea ce o manifestă. În loc de toate aces- 
tea ni se dă o asigurare declarativă a scriitorului: «așa 
sunt ei pentru că sunt odrasle de moșieri». (...)” (FÖLDES 
Lâszlo). 

Debuturile în proză depășesc, în acest interval, pe cele 
din poezie ; o enumerare, incompletă totuși, este ilustrativă. 
Începem cu debutanţii din 1955: Eugen Barbu (Gloaba), 
Titus Popovici (Povestiri), Alecu Ivan Ghilia (Fratii Huţulea), 
Dumitru Ignea (Povestiri), Al.I. Ștefănescu (Soare de august). 
Anul următor numărul prozatorilor debutanţi crește: Ion 
Băieșu (Necazuri și bucurii), I.D. Sârbu (Concert), Teodor 
Mazilu (Insectar de buzunar), Eugen Mandric (Campanie 
de primăvară; Pe teren), Ion Grecea (Răzbunarea), Iulia 
Soare (Familia Calaff), Corneliu Leu (Ochiul dracului). 

Cu excepţia ultimilor doi autori care abordează de la 
început romanul, debutul se face sub zodia genului scurt. 


Eugen Barbu 
(debut 1955) 


Debutează ca nuvelist în 1955 cu volumul Gloaba - noul 
tilu al prozei Munca de jos publicată în foileton în Viata 
românească în același an. Tot în foileton și tot în același 
serial, Eugen Barbu publică o bună parte a romanului 
Groapa - care, în volum va apărea în 1957. Se știe, insă 
că, criticii literari realist-socioliști se pronunțau cu ma- 
ximă rigoare și asupra literaturii publicată în reviste. Așa 
a fost cazul romanului lui E. Barbu, ale cărui comentarii 
critice au întrecut analismul volumului de debut — rămas 

aproape neobservat. Vom începe cu opinii critice despre 
romanul Groapa, încă needitat, vom continua cu o privire 
analitică asupra debutului și vom încheia cu un comen- 
tariu la romanul cu temă sportivă Unsprezece, apărut în 
1956, alături de alte două volume cu proze scurte pe aceeași 
temă: Balonul e rotund şi Tripleta de aur. 


MIHAI GAFIȚA**: „Ne-am oprit după lectura fragmen- 
telor intitulate Groapa, din paginile Vieţii românești, cu o 
senzaţie de amărăciune, de mâhnire. Fără să fi pornit la 
lectură cu idei preconcepute, ne-am așteptat la altceva, la 
mai mult. Descopeream o dibace mână de scriitor, înzes- 
trată cu o deosebită capacitate de a reproduce întâmplări, 
portrete de oameni, priveliști, stări sufletești, de a sintetiza 
în câteva cuvinte naraţiuni întregi. Acesta se numește, pe 
scurt, talent. Eugen Barbu este un prozator cu un talent 
deosebit (...). 

Dar cele cinci fragmente alcătuiesc un tablou lipsit de 
perspectiva pe care un scriitor realist-socialist nu poate 
să n-o dea creaţiei sale, dacă nu vrea să și-o condamne la 
sterilitate (...). Să-i spunem pe nume: este reproducere 
naturalistă ceea ce autorul realizează în Groapa — făcând 
însă dovada unei rare capacităţi descriptive și narative, 
din păcate irosită. Unde această irosire atinge o adevărată 
culme este în fragmentul Iepe de șișic. Aici se înfățișează 
viaţa unei bande de pungași (...). Nici o concluzie - nimic 
altceva decât un șir de tablouri din viața unei drojdii a 
societăţii, a oamenilor căzuți iremediabil la fund. Lumea 
aceasta, în special a mahalalei bucureștene, nu este deloc 
necunoscută și nici cu totul nouă în literatura noastră (...). 

Sarcina scriitorului de azi este nu numai să reconsti- 
tuie și să repete tabloul periferiei, al cartierelor mărginașe, 
așa cum ni l-a dat realismul critic, ci să descifreze în acea 
lume ceea ce scăpase acestei literaturi. Cu atât mai mult 
stătea acest lucru în faţa autorului unui roman cum e 
Groapa, scris în anii noștri, cu cât, în reportajele lui Geo 

Bogza sau Eugen Jebeleanu, alături de protestul împotriva 
regimului care genera şi menținea drama lumii periferiilor, 
prindeau contur cauzele care au determinat mizeria și 
lipsurile (...). 

Noi căutăm să aflăm în Scrisul autorului, pentru ce 
idee militează el, ce critică, și ce promovează el din câte 
zugrăvește. În Groapa însă asistăm numai la o detaliată 
descripţie a jocurilor de noroc din ceata hoțţilor, cu vorbele 
și gesturile de rigoare, la pregătirea și efectuarea unei 
_ lovituri -furtul unor cai — la toate operaţiile de schimbare 
a înfățișării cailor, la vânzarea în obor, la chef. Și de ce 
toate acestea ? — se întreabă, pe drept cuvânt, cititorul. De 
ce ni le spune autorul? Nu intervine alt răspuns decât cam 
acesta: pentru că astfel de lucruri s-au petrecut! Pentru 
că ele sunt atrăgătoare la scris și izbitoare la citit! (...). 

Groapa aparţine, în aceste două fire principale ale ac- 
țiunii ei, după cum se înțelege, unei viziuni obiectiviste, 
naturaliste. Unde autorul se ridică abia la nivelul realis- 
mului critic — este în zugrăvirea unor aspecte ale vieții 
muncitorilor de la atelierele Griviţa și a salariaţilor de la 
tramvaiele cu cai (...).” 


* 


LUCIAN RAICU“5: „N-a trecut multă vreme de când 
numele lui Eugen Barbu era cu totul necunoscut. S-a 
afirmat pe neașteptate și în momentul acesta scrierile 
sale dau destulă bătaie de cap criticilor literari, care se 
află, fără să fi prins de veste, în faţa unui scriitor pe deplin 
format, stăpân pe mijloacele sale, înzestrat cu putere de 
evocare realistă, într-adevăr, neobișnuită. Pe deasupra 
tuturor controverselor, specia cam deosebită de roman, 
care se cheamă Groapa, a produs o revelaţie. Origina- 
litatea scriitorului e în afară de orice discuţie. Groapa — 
apărută deocamdată în fragmente (și ar fi de dorit să o 
vedem întreagă) — confirmă în Eugen Barbu pe unul din 

romancierii noştri buni și, în orice caz, un scriitor foarte 
interesant. 

inainte de a publica Groapa, Eugen Barbu a scos la 
iveală o nuvelă din viaţa contemporană Munca de jos, 
apărută şi în volum, cu titlul schimbat. Nuvela a cam fost 
trecută cu vederea de critici (...). Nuvela e izbutită fără a fi 
o capodoperă. Se remarcă prin autenticitate, prin pito- 
rescul vorbirii personajelor, printr-o firească lipsă de exal- 
tare (...). La prima vedere, Munca de jos pare a trata un 
caz psihologic, o criză de conştiinţă. Și nu e așa. Pătrun- 
derea psihologică a scriitorului nu depășește straturile 
de-ajuns de superficiale ale sufletului uman. Scriitorul 
nici nu urmărește cu orice preţ sondajul psihologic (...). 
Nuvela reprezintă ceva mai puţin, în același timp ceva mai 
mult decât tratarea unei situaţii psihologice cu mijloacele 
analizei psihologice (...). Antonică, un muncitor tipograf, 
apucă pe un drum greșit, face fapte incompatibile cu mo- 
rala proletară : bea, își înșală nevasta etc. Cu mare părere 
de rău, conducerea întreprinderii îl scoate din postul pe 
care îl ocupă și îl trimite la munca de jos. 

Antonică cere să i se dea pe mână gloaba, o mașină 
veche de tipărit, părăsită de zece ani de zile, încă din 
timpul burgheziei. Pe atunci, dacă te arătai nesupus, obraz- 
nic, stăpânul tipografiei, Bazilescu, nu te dădea afară, 
chema altul să lucreze la mașina ta, iar pe nesupus îl ruga 
să treacă să lucreze la gloabă. «Fii bun, vezi că e mult de 
lucru, du-te dumneata de lucrează pe 32, omu ăsta e nou, 
nu știe seama». Antonică cere să se ocupe de mașină și în 
puţină vreme o pune iarăși în funcţiune. 

Asta e substanţa epică a nuvelei într-adevăr cam săracă 
și sugerând ceva despre un posibil schematism (...). Așa 
cum am spus, meritele nuvelei trebuie căutate în altă 
parte. În toate aceste zile, când Antonică a trecut la munca 
de jos, ascultăm un foarte lung monolog precipitat și foarte 
expresiv, prin care eroul se auto-comentează, imaginează 
scene sau reconstituie alte scene. Interesant e că prin 
intermediul unei expuneri monologate, legată printr-o 

gesticulaţie interioară foarte sugestivă, se probează pătrun- 
derea unor elemente ale noii mentalități. Nuvela e străbătută 
de suflul vieţii prezente, punând în evidenţă aspectul nou 
al simţirii oamenilor, un notă mod de a judeca viaţa. Fără 
a se ridica la o problematică umană ieșită din comun, 
Munca de jos este o scriere modernă în care atât materia 
cât și mijloacele de tratare se recunosc ușor a fi din sfera 
vieţii contemporane”. 


x% 


SAVIN BRATU*® : „Eugen Barbu a scris un roman despre 
viața sportivă a țării noastre, alegându-și un moment de 
la începuturile sportului nostru popular (...). Eugen Barbu 
este unul din acei scriitori care, neştiuți până mai ieri, 
sunt azi prețuiți ca certe valori artistice. O nuvelă a indicat 
prezenţa talentului viguros, capacitatea analizei interioare, 
de tipul literaturii psihologice. Fragmente publicate dintr-un 
roman în ultima fază de elaborare au confirmat talentul 
și, cu toate deficiențele semnalate, critica literară a fost 
unanimă în relevarea unei forţe epice de perspectivă [...). 

Pentru un scriitor ca Eugen Barbu, pe care ne-am 
obișnuit să-l considerăm printre cei mai buni din gene- 
rația nouă a romancierilor noștri, o carte ca Unsprezece 
pare un exercițiu superficial, dus la capăt în cea mai mare 
grabă, cu sacrificarea virtualităților temei și ale talentului, 
cu risipirea într-un tot neviabil a unor elemente viabile 
(...). Pentru că, în afara inconsistenței epice și a didacti- 
cismului supărător, cartea este redactată cu o neglijenţă 
stilistică rară (...). 

Se pare că Eugen Barbu încă nu este conștient de 
prețuirea pe care și-a câștigat-o în faţa cititorilor și pe 
care trebuie să și-o păstreze prin fiecare pagină și carte 
sub care iscălește. De la Eugen Barbu nu prevedem decât 
surprize plăcute, care să întărească, în fond, o părere în 
cea mai mare măsură formată. Unsprezece n-a fost o 
surpriză plăcută”. 

Alte comentarii din 1956 la prozele din ciclul sportiv 
al lui Eugen Barbu, de pildă la volumul Tripleta de aur, 
în Contemporanul nr. 29 (Eva Dragomir) şi Steaua nr. 7 
(C. Vasiliu). 


Eugen Mandric 
(debut 1956) 


S. DAMIAN”: „Literatura fragedă a lui Eugen Mandric ni 
se pare o garanţie de viitor (...). Zorii lui literari luminează 
peisajul moldovean, peisaj al scriitorilor molcomi și visă- 
tori, creatori dibaci de atmosferă. În micul volum de repor- 
taje Drumuri se plimbă un călător exersat, care gustase 
frumuseţile patriei și elogiase cu entuziasm formele noi 
de viaţă (...). De aceea a fost considerat un scriitor de o 
anumită constituţie, încadrat într-o anumită familie lite- 
rară și se privea cu îndoială aventura alcătuirii unui roman 
sau a unei nuvele cu mult conţinut epic. Eugen Mandric 
are însă o mustață răsucită ironic, adăpostind zâmbetul 
maliţios la adresa prietenilor săi critici cam prea pesimiști. 
Cele două povestiri publicate ulterior: Pe teren (Scânteia 
tineretului) şi Campania de primăvară (Tânărul scriitor) au 
contrazis prevederile posomorâte. Campania de primăvară — 
ne vom referi în special la această nuvelă — recomandă un 
prozator viguros, dens și avar, indiciu de maturitate. Chiar 
dacă nu întâlnim marea respiraţie a prozei de suflu, toc- 
mai precipitarea agitată indică o efervescenţă atât de opusă 
clasificării de visător și contemplativ. 

Sub care zodie literară trebuie să-l așezăm atunci? În 
orice caz, pentru demarcaţii fără drept de apel, suntem 
preveniţi. Mandric se furișează scuturând tutela distinsă, 
încercând o potecă neumblată (...). Modalitatea creaţiei 
lui Mandric corespunde spiritului epocii. Scriitorului îi 
displace imaginea monotonă, sleită, cu care te întâmpină 
uneori producţia născută din documentări frugale (...). 

Zămislirea noului este examinată ca un proces complicat, 
cu efecte și comice și tragice. Umorul lui Eugen Mandric 
nu depășește limita indulgențţei, marcând tocmai nepo- 
trivirea dintre elementul viabil și formele perimate, când 
miezul sănătos încă n-a azvârlit coaja putredă. Mai ales în 
volumul de călătorii, autorul cultivă un umor robust și 
tonic. Activitatea unei utemiste, Savasta Achirei, începe, 
paradoxal, printr-o bătaie administrată de părinte, prin care 
` osilește să meargă la ședința tineretului. În primul reportaj 
de drumeţie, figura artileristului deschide traiectoria unui 
tip preferat. Lăudăroșenia nu exclude deloc devotamentul, 
elanul unui militant social. Abia ieșit din întunecimea igno- 
ranţei, artileristul constată, degajat, lacuna vechiului sistem 
economic în munții Vrancei (...). Deşi temerar, capabil de 
acţiuni de mare vitejie, el nu știe bine cum să se poarte cu 
fata iubită, ca și Tănase din schiţa Pe teren. Timiditatea 
tandră în dragoste faţă de fermentația combativă în munca 
obștească definește un anumit conţinut sufletesc. 

În Campania de primăvară, alături de accentele comice, 
ivirea noului întărâtă și vechi tragedii mocnite. Fără a 
sonda cu profunzime filozofică, problematica stringentă a 
nuvelei este expusă cu multă forță [...). Venit să facă 
dreptate, instructorul de partid Avădanei, incoruptibil și 
tenace, e bănuit în mod calomnios, datorită unei manevre 
monstruoase (...). Presiunea adversă acţionează brutal și 
insinuant. În calea instructorului se interpun ispite puter- 
nice, iată trupul pâlpâind de doruri neîmplinite al Ilenei, 
femeia care, în apatia umilinţei și a veștejirii, ascultă cu 
religiozitate glasul lui Avădanei, vorbind despre demnitate 
și plenitudine sufletească. Apoi ademenirea celor care 
sunt traficanții vieţii noi, gata oricând să încheie tranzacții 
murdare pentru păstrarea confortului personal (...). Nuvela 
realizată la o înaltă tensiune nu are încă adâncimea de 
gindire necesară unei astfel de teme. Înfruntarea concep- 
ţiilor apare mai mult pe latura directă, senzitivă și mai puțin 
pe planul ideilor, al divergenţelor de principiu. Întreaga 
armătură artistică servește însă bine relevarea dinamis- 
mului ciocnirii (...). 

Revenind la zodia. lui literară, ne ferim a face, pentru 
faza actuală a creaţiei sale, referinţe sigure. Etapa este 
încă în trecere, dar plină de perspective, dacă ameţeala 
succesului nu va periclita dorinţa sănătoasă spre adevăr 
și noutate. Folosind optica zodiacului, se poate afirma că 
dimineaţa literară a lui Eugen Mandric se anunţă de bun 
augur”. 

Alte referinţe bibliografice, în notef8. 


Alecu Ivan Ghilia 
(debut 1955) 


Un examen concludent“? : „Al. Ivan Ghilia e un tânăr scrii- 
tor cu o viziune plastică, având o predilecție pronunţată 
pentru orchestraţia culorilor. El e tentat deopotrivă și de 
miniatura în care accentul cade pe amănuntul lucrat cu 
precizie și de fresca amplă în care nuanțele își pierd con- 
turul, pentru a se realiza imaginea în ansamblu, cum e, 
de pildă, acest tablou zugrăvit cu o economie de mijloace 
vădind un început de reală maturitate artistică (...). 

Ucenic al lui Creangă, într-o vreme când tinerii, consi- 
derând, pesemne, că nu mai au ce învăța de la bătrânul 
humuleștean, îi întorc spatele, și al lui Sadoveanu, într-o 
vreme când dorința de a se asemui maestrului îi făcuse 
adesea pe tineri să se uite pe ei înșiși, Al. Ivan Ghilia este, 
ca toţi moldovenii, în primul rând un liric. Dar glasul lui 
nu se pierde în cor, ci se aude distinct, chiar dacă n-are 
deocamdată o rezonanţă atât de puternică. 

Ca liric, el cântă într-un adevărat poem în proză dru- 
murile țării (Drumuri! Drumuri ]) și, prin ele, slăvește patria 
cu toate frumuseţile ei vechi și noi, istoria ei frământată. 
El plânge cu accente sfâșietoare tristeţea câmpiilor înțele- 
nite, năpădite de buruieni, dar știe da glas și marii bucurii 
a răscolirii pământurilor sălbăticite până azi, de fierul 
plugurilor purtate de tractoare (Pământul apelor). 

Și e destul de dureros că autorul anonim al unei notițe 
inserate chiar în coloanele acestei gazete, vede reflectat în 
povestirea pe care o discutam (În rând cu lumea) nu marele 
proces spiritual menţionat de noi, ci numai acela, impor- 
tant și el, al ridicării nivelului de viaţă al ţărănimii mun- 
citoare. 

Lirismul afișat, nestăpânit, se pretează, însă, — se știe — 
numai la anumite specii de proză, de obicei la cele a căror 
acţiune se consumă pe un spaţiu restrâns (...). Fresca — se 
știe — presupune, în general, obiectivitatea. Tânărul scrii- 
tor Al. Ivan Ghilia, care vizează, probabil, fresca vastă, a 
dobândit conștiința acestei necesităţi, s-a străduit să se 
depășească și, ultima lui lucrare, Frații Huţulea, dovedește 
că efortul depus pentru a-și stăpâni temperamentul, pen- 
tru a se obiectiviza, a dat roadele așteptate. 

Oglindind în această povestire aspecte din viața unei 
gospodării agricole colective, formele noi pe care le ia lupta 
de clasă în aceste unităţi socialiste de producţie, mentali- 
tatea țăranilor eliberați din cătușele proprietăţii private, 
care se simt stăpâni ai țării, și, pentru prima oară, cu ade- 
vărat liberi, Al. Ivan Ghilia nu se rezumă numai la asta. El 
tinde și de astă dată să comunice înţelesuri mai adânci — 
și aceasta denotă un tânăr scriitor care știe nu numai să 
contemple viața nouă, dar și medita asupra-i (...). 

Se cuvine remarcată priceperea cu care tânărul scriitor 
conduce acţiunea povestirii Frații Huţulea, intuiţia sigură 
cu care descifrează stări de spirit nebuloase (...). ESPLA 
anunță pentru acest an romanul Cuscrii de Al. Ivan Ghilia. 
Socotim îndreptățită nerăbdarea cu care așteptăm această 
operă, căci ea va continua un serios examen al acestui 
interesant scriitor al tinerei generaţii”. (Eugen LUCA). 


= 


VASILE TĂTARUSC: „Acţiunea nuvelei care deschide și 
dă titlul volumului semnat de Al. Ivan Ghilia se axează pe 
conflictul dintre relaţiile familiale și cele sociale (...). 

Cu pricepere și intuiție psihologică se stabilesc rădăcinile 
ce alimentează dușmănia dintre fraţii Huţulea : deosebirea 
de temperament existentă încă din copilărie, dragostea 
lor pentru aceeași fată și, mai ales, alunecarea lui Mihai 
Huţulea sub influenţa vechilului Gheorghe Cotun. 

Conflictul final dintre acești doi fraţi apare însă palid, 
prea puţin tulburător, prea puţin dramatic. Se observă, în 
primul rînd, că, pe măsura desfășurării acţiunii, trăsă- 
turile sufletești ale celor doi frați se estompează (...). Por- 
tretele lor — sugestiv prinse la început — se diluează și frații 
Huţulea sfârșesc nu ca două caractere, ci ca două ipos- 
taze, reci și goi, şterși ca niște scheme sărace. Ce l-a 
împins pe Ion să-și demaște fratele? De unde a luat el 
atâta putere pentru a-și călca pe inimă ? Au fost suficiente 
pentru asta: doar aluziile răutăcioase ale colectiviștilor ? 
Autorul nu răspunde în nuvelă la aceste întrebări, nu 
descrie convingător și impresionant, frământarea unui om 
văzându-și fratele apucat pe calea necinstită EI 

Meritorii sunt cele două povestiri care încheie volumul. 
Mai ales - În rând cu lumea - care atrage atenția prin 
problematica ei legată de transformările din lumea satului 
şi de evoluţia mentalităţii oamenilor (...). 

Discutarea oricărui volum de debut aduce după sine, 
aproape întotdeauna, o atitudine - am spune - foarte 
didactică şi schematică în același timp a recenzentului, 
când greu poate scăpa de inerția fixării în concluzie a 
unor merite și lipsuri, împreună cu obișnuitele recoman- 
dări. Pentru a nu păcătui împotriva uzanţei generale, vom 
încheia în același ton - lectura volumului ne-a prilejuit 
surpriza plăcută a unui talent de prozator, inzestrat cu 
receptivitatea în faţa problemelor contemporaneităţii și 
pricepere în declanșarea conflictului. Credem că viitoarele 
nuvele ale lui Ivan Ghilia vor dovedi o sporită cunoaștere 
în adâncime a sufletului uman, o mai intensă preocupare 
pentru conturarea caracterelor”. 

lon Grecea 
(debut 1956) 


H. ZALIS5!: „Nuvelistica actuală s-a îmbogăţit cu un nume 
nou: Ion Grecea. Preocupat să releve specificul rural cu 
primenirii esenţiale petrecute în anii din urmă, tânărul 
prozator s-a străduit să-și construiască povestirile și nu- 
velele dintr-o versiune nouă, realist-socialistă (...). Lec- 
tura povestirilor şi nuvelelor sale, reunite într-un volum 
de aproape 300 de pagini, face simțită tendinţa spre son- 
daj psihologic (...). În special nuvela de mai mare întindere 
Răzbunarea evidenţiază efortul scriitorului de a învăţa de 
la Slavici, îndeosebi, Delavrancea și Caragiale ; și totodată 
de a răspunde cerințelor prozei actuale (...). 

Răzbunarea se deschide cu momentul în care S 
principal al nuvelei, Mihai Donciu, se află în fața judecății 
(...). Mihai Donciu începe să-și povestească retrospectiv 
viaţa (...). Fostul său stăpân, de la moara al cărei director 
este azi, apare la fel de viclean şi de rapace, jucând abil o 
comedie a pocăinței în condiţiile socialismului. Fostul 
argat e aproape înșelat de aparențele acestui joc rafinat 
(...). Acţiunile partidului în obștea satului pentru clarifica- 
rea și antrenarea ei sunt relatate vioi, lăsând o impresie 
de autenticitate (...). 

Adevărul acestei constatări este mai cu seamă vizibil în 
cazul lui Mihai Donciu, prin al cărui destin se exprimă 
pulsul viu al epocii socialismului. La fel ca și Sandu din 
povestirea Vine ministrul sau Dumitru din nuvela Doi ve- 
cini, avatarurile lui Mihai Donciu concretizează fenomenul 
propriu epocii noastre, al pătrunderii gândirii și activităţii 
politice creatoare în viaţa de fiecare zi a oamenilor de la 
sate (...). Ion Grecea n-a plătit aici tribut vechilor scheme 
semănătoriste din tiparele cărora ieșea un țăran candid și 
primitiv, de carnaval (...). 

Dacă tot pe linia menţiunilor pozitive, meritorii, avem 
să relevăm la Ion Grecea firescul dialogurilor, dinamica 

acțiunii și limpezimea frazei, ferită, după exemplul valabil 
al clasicilor, de prolixitate și artificios, este totuși necesar 
să stăruim asupra unor scăderi serioase (...). 

Lipsa de organicitate a caracterelor din nuvela Doi ve- 
cini sau a unor eroi din Răzbunarea își află explicaţia în 
stângăcia scriitorului când e chemat să urmărească o 
acțiune pe mai multe planuri şi să definească trăsături 
caracterologice mai nuanţate (...). Adeziunea la o con- 
stiință estetică modernă, al cărei exemplu ni se pare cu 
fericite rezultate a fi Marin Preda, ar permite autorului 
Răzbunării să-și lărgească şi să-și diversifice mijloacele 
pe care zugrăvirea autentică a realităţii le reclamă”. 


Ion D. Sârbu 
(debut 1956) 


SERGIU FĂRCĂŞAN®?: „Un alt volum (...) este Concert de 
Ion D. Sârbu. Cartea suferă (...) de lipsuri serioase. E 
vorba aci de un cantonier bătrân, căruia hitleriștii i-au 
ucis fiica şi care acum a venit să-și vadă nepoata dând un 
concert la școala medie de muzică ; totodată, el recunoaște 
în portarul școlii pe unul din asasinii fiicei sale (...). Scrii- 
torul lasă însă ca zgura convenţionalismului literar și a 
amănuntelor inutile să pătrundă în schiţă, dublându-i 
spaţiul şi dându-i un caracter facil (...). Cea mai severă 
convenţie literară e însă aceea a peisajelor. Fiecare gol al 
povestirii e umplut printr-un peisaj (...). 

Dar cea mai mâhnitoare manifestare e a concertului. 
Aici autorul a găsit, în sfârșit, prilejul potrivit pentru un 
lung monolog interior al eroului. Închipuiţi-vă că aproape 
întreg programul concertului - Mozart, Chopin, cvartet de 
viori, solo de flaut, Rachmaninov, Haendel - e descris 
piesă după piesă, cu o minuţie pe care n-o întâlnești, din 
păcate, la cronicarii muzicali. Într-un stil penibil sunt 
evocate stările sufletești ale ascultătorului (...).” 

Note şi comentarii 


. George Munteanu, Anul literar 1955. În: Steaua, nr. 12, 


dec. 1955. 


. Savin Bratu, Imaginea glorioșilor noștri contemporani. În 


Viaţa românească, nr. 7, iul. 1955. 


. Horia Bratu, Tipic și individual. Ibidem, nr. 5, mai, 1956. 
. G. L., Indemn la fermitate ideologică. (Editorial). In: Gazeta 


literară, nr. 2 (96), 12 ian. 


. D. Micu, Schematism și pseudoliteratură ? În: Gazeta lite- 


rară, nr. 52 (146), 27 dec. 


. Comentarii despre romanul Bărăgan de V. Em. Galan det 


lectiv): 

- Miron Dragu, Figuri de comuniști în poari «Bărăgan. 

În: Gazeta literară, nr. 8 (80), 24 febr. 1954. 

- Dan Costa, Despre «Bărăgan» și câțiva din eroii săi. În: 
Steaua, nr. 4, apr. 1955. 

- S. Bratu, Ion Mihăileanu: Arta tipizării în romanul «Bără- 
gam. În: Viaţa românească, nr. 5, mai 1955. 

- Geo Șerban, Un contemporan. În: Gazeta literară, nr. 49- 
(91), 8 dec. 1955: „În Bărăgan, V. Em. Galan a înzestrat cu 
acte de stare civilă un erou exemplar, fără a-l dota cu 
atribute excepţionale, cu daruri unice (...). Cu toate aces- 
tea, Anton Filip este un erou neobișnuit. El are calități 
comune cu ceilalți eroi pozitivi din roman, ceea ce și face 
posibilă conlucrarea lor, dar posedă, în plus, o capacitate 
de a înțelege oamenii și împrejurările pe care nimeni altul 
nu o dovedește (...). Succesul repurtat de V. Em. Galan prin 
crearea acestui valoros tip de erou comunist care este Anton 
Filip stă, poate, tocmai. în cea mai mare măsură, (...) în 
faptul de a fi știut să releve superioritatea caracterologică a 

eroului nu prin detașarea lui de restul personajelor pe. 
Scriitorul a uzat de un mijloc fericit pentru a reliefa supe- 
rioritatea lui Filip, așezând alături de el pe celălalt director 
de fermă, Pamfil Vișcu. Printr-o muncă tenace, plină de 
devotament, Vișcu se găsește în situația de a conduce o 
adevărată fermă model. Și totuși, activitatea sa păleşte 
dintr-o dată în faţa prezenţei lui Filip, fiindcă se dovedește 
abia acum că realizările fermei condusă de Vișcu se bizuiau 
nu o dată pe șantajarea celorlalte unități de acest fel, în 
orice caz a fermei din Lespezi, lovind astfel în consolidarea 
elementelor socialiste pe frontul agriculturii (...). Mai inainte 
de a deveni o pildă demnă de urmat pentru cititori. Anton 
Filip polarizează în jurul lui, acţiunilor sale atenția altor 
eroi din roman, asupra cărora exercită o influență fertilă, 
înnoitoare (...). Cu toate acestea, nu s-ar putea spune că 
scriitorul şi-a propus să realizeze un personaj complex. El 
a căutat.mai curând caracterul net pronunțat, pasiunea 
puternică, reală care să pună stăpânire pe fiecare gest, să 
transpară din fiece gând al eroului — şi a găsit-o în ata- 
șamentul și devotamentul absolut cu care Anton Filip tra- 
duce în viață cauza partidului”. 

. Sadoveniana în intervalul oct. — dec. 1955 (selectiv). 

- Savin Bratu, Însemnări despre inceputurile literare ale lui 
M. Sadoveanu. În : Viaţa românească, VII, nr. 10, oct. p. 43-46 
- Savin Bratu, Întâlnire cu Sadoveanu. În: Gazeta literară, 
II, nr. 43 (85), 27 oct. 

- Savin Bratu, Omul din popor în centrul operei. În: Con- 
temporanul, nr. 43 (473), 28 oct. 

- Marcel Breslașu, Povestitorul [M. Sadoveanu]. În: Gazeta 
literară, II, nr. 43 (85), 27 oct. 

- G. Călinescu, Mihail Sadoveanu. În: Viaţa românească, 
nr. 10, oct. 

- Ovid. S. Crohmălniceanu, Însemnări despre eroi sadove- 
nieni. În: Contemporanul, nr. 43 (473), 28 oct. 

- Ovid S. Crohmalniceanu, La aniversarea lui M. Sadoveanu. 
În Gazeta literară, nr. 43 (85), 27 oct. 

- Ovid S. Crohmălniceahu, Târgul vechi moldovenesc în lite- 
ratura lui M. Sadoveanu. În: Viaţa românească, nr. 10, oct. 
1955. 

— Petru Dumitriu, Exemplul lui Sadoveanu. În: Viața româ- 
nească, nr. 10, oct. 1955. 

- Mihai Gafiţa, Fruntaș al literaturii noastre realist-socialiste 
[M. Sadoveanu]. În: Gazeta literară, nr. 43 (85), 27 oct. 1955. 
- V. Em. Galan, Cântărețul sufletelor simple [M. Sadoveanu]. 
În: Viața românească, nr. 10, oct. 1955. 

- Paul Georgescu, Surâzând, surâzând... încercări critice 
despre opera lui M. Sadoveanu. În Gazeta literară, nr. 43 
(85), 27 oct. 

- Georgeta Horodincă, Erau niște oameni triști și simpli. În: 
Gazeta literară, nr. 43 (85), 27 oct. 

- Iorgu Iordan, Maestru al limbii noastre literare: M. Sado- 
veanu. În: Gazeta literară, nr. 43(85), 27 oct. 1955. 

- George Macovescu, Însemnare simplă. În Gazeta literară, 
nr. 43 (85), 27 oct. 

-lon Manole, Marele rapsod popular. În Gazeta literară, 43 
(85), 27 oct. 

- Perpessicius, Lirism și narațiune în opera lui M. Sado- 
veanu. În: Viața românească, nr. 10, oct. 

- Philippide Al., Note despre stilul lui M. Sadoveanu. În: 
Viaţa românească, nr. 10, oct. 

- Mihai Ralea, Note asupra specificului operei lui Mihail Sado- 
veanu. În: Viaţa românească, nr. 10, oct. 

- lon Marin Sadoveanu, Poet și tâlcuitor al naturii. În : Gazeta 
literară, 43, 27 oct. 

- D.I. Suchianu, Mihail Sadoveanu și poezia legendei. În 
Viaţa românească, nr. 10, oct. 

- Tudor Vianu, Înţelepciune și politețe. În: Gazeta literară, 
nr. 43, 27 oct. 

- S. Damian, Focurile de artificii [Mihail Sadoveanu, Locul 
unde nu s-a întâmplat nimic). În Gazeta literară, nr. 44, 3 nov. 
- Mihai Gafita, Mihail Sadoveanu — erou al muncii socialiste. 
În: Gazeta literară, nr. 45, 10 nov. 

- Georgeta Horodinca, Nicoară Potcoavă. În: Gazeta literară, 
nr. 51, 23 dec. 1955. 


„Ov. S. Crohmălniceanu, Un nou roman: Moromeţii. În Gazeta 


literară, nr. 35 (77), 1 sept. 1955. 


„ Dumitru Isac, Primul roman al lui Marin Preda. in: Steaua, 


nr. 12, dec. 1955. 


„Savin Bratu, Marin Preda: «Moromeţii. În: Gazeta literară, 


nr. 1 (95), 5 ian. 1956. 


Silvian losifescu, Moromeţii. În: Viaţa românească, nr. 3, 
mart. 1956. 

13. 


14. 


15. 


16. 


17. 


18. 


19. 

Dumitru Micu, Drama individualismului în «Moromeţii». În: 
Contemporanul, nr. 29 (511), 20 iul. 1956. 

Ov. S. Crohmălniceanu, Moromeţii (roman) de Marin Preda. 
În: Viaţa românească, nr. 9, oct. 1956. 

Al. Oprea. Stiluri în proza contemporană (1). În Gazeta lite- 
rară, nr. 17 (111), 26 apr: „Într-o frumoasă cronică apărută 
cu ocazia primei versiuni a romanului Desculţ, Ion Vitner 
arăta că în roman „Avem personaje, dar n-avem eroi, tipuri”. 
D-sa critică lipsa complexității sufleteşti, a personajelor 
principale. Aceeaşi observație, într-o altă formă, o făcea N. 
Tertulian în articolul „Schematism și realism” dar de astă 
dată la romanul Dulăii. D-sa obiecta în fond faptul că în 
Dulăii nu întâlnim caractere adânci, complexe, «shakes- 
peariene», și dădea ca exemplu dialogurile impersonale ne- 
individualizate din roman și care, de fapt, n-ar mai fi fost 
decât vorbele autorului puse în gura ţăranilor. Observațiile 
ni se par foarte'adevărate dar credem că ele se cuvin să fie 
constatări și nu critici. Cărţile lui Zaharia Stancu nu sunt 
cărţi de caractere ci de atmosferă, evocări (...). Să analizăm, 
de pildă, ultima operă a lui Zaharia Stancu Florile pămân- 
tului (...). În Florile pământului totul este autentic: mersul 
lui Darie cu luntrea pe Dunăre, întâlnirea cu ostașii prizo- 
nieri muribunzi, cu oameni bolnavi de pelagră dar plini de 
atâta umanitate etc. Dar nu putem afirma că avem de-a 
face cu tipuri complexe (...). Intervenţii directe, divagaţii 
lirice, digresiuni istorico-sociale, chipuri de oameni și eve- 
nimente, sau curate poezii scrise în formă de proză, toate 
se întrunesc şi, la căldura talentului poetic se sudează, 
fuzionează într-o autentică operă artistică și care aduce o 
contribuţie originală în cadrul amplului curent al prozei 
lirice din literatura noastră nouă”. ` 

Al. Oprea, Stiluri în proza contemporană (111). „«Echilibrul» 
intre stiluri”. Ibidem, nr. 20(114). 17 mai 1956. 

Lucian Raicu, Aspecte noi in nuvelistica actuală (1). În : Viața 
românească, nr. 5, mai 1956. 

Miron Dragu. Forța ascunsă. in: Gazeta literară, nr. 41 
(135), 11 oct. 

Savin Bratu, Petru Dumitriu: «Cronică de familie». (I-II). În: 
Gazeta literară. nr. 48 (88)-49 (89). 17-24 nov. 1955. 

Al. Oprea. — „Stiluri în proza contemporană” (II). Ibidem, 
nr. 18 (112). 3 mai, 1956. 

24. 
25. 
26. 
27. 
28. 
29. 
30. 
31. 


32. 


33. 

36. 
37. 
38. 

M. Petroveanu, Cine este dogmatic ? Ibidem, nr. 31 (125), 
2 aug. 1956. 

N. Tertulian, Discuţie în jurul unei nuvele. În: aig româ- 
nească, nr. 10, oct. 1956. 

Mircea Tomuş, Cronică de la câmpie. În: Steaua, nr. 2, 
febr., 1956. 

Romulus Rusan, Petru Dumitriu: „Focul nestins”. Ibidem, 
nr. 11, nov., 1955. i 

Geo Serban, „Pasărea furtunii”. Cronică contemporană. În: 


Viaţa românească, nr. 8, aug. 1956. 


Paul Georoescu, Comunistul Adam Jora. În : Gazeta literară, 
nr. 51 (93), 22 dec. 1955. 

Al. Radu, Titus Popovici: „Povestiri”. Ibidem, nr. 18 (60), 
5 mai 1955. 

R. Petrescu, Povestirile lui Titus Popovici. În: Viaţa româ- 
nească, nr. 6, iun. 1955. 

Georgeta Horodinca, «Străinul de Titus Popovici. În : Gazeta 
literară, nr. 33 (75), 18 aug. 

M. Petroveanu, Puterea de a disprețui. Ibidem, nr. 37 (79), 
15 sept. 

Lucian Raicu, Titus Popovici: «Străinub. În: Viaţa româ- 
nească, nr. 10, oct. 1955. 

Paul Georoescu, Tinerețe fără tinerețe. În: Gazeta literară, 
nr. 49 (91), 8 dec. 

Discuţii pe marginea romanului În orașul de pe Mureș de 
Francisc Munteanu, în 1955: 

- Al. Simion., Alături de țintă. În: Gazeta literară, nr. 1 (43), 
6 ian., 1955. 

- Ion Mihăileanu, Alături de cronică. Ibidem, nr. 2 (44), 13 ian. 
- Horia Bratu, Conflict și eroi. Ibidem, nr. 5 (47), 3 febr. 
Al. Oprea, Însemnări despre proza lui Francisc Munteanu. 
În: Viaţa românească, nr. 6, iun. 1955. 

Mircea Tomuș, Francisc Munteanu : «Scrisoarea»: În Steaua, 
nr. 10, oct. 1955. 

Georgeta Horodincă, Importanța generalizării ideologice și 
artistice. În: Gazeta literară, nr. 31 (73), 4 aug. 1955. 
Lucian Raicu, Sugestii privind receptivitatea criticului (1). 
Ibidem. 

R. Abrudan, «Febrilitatea» criticului. Ibidem, nr. 35 (77). 1 
sept. 

D. Micu, Camil Petrescu: «Un om între oameni». Ibidem. 


39. 


40. 

Dumitru Micu ; Drama lucidității. Ibidem, nr. 3 (97), 19 ian. 


„1956. 


Horia Bratu, Începutul lucidităţii. Ibidem, nr. 7 (101), 16 
febr. și Adevărata „educaţie sentimentală”. Ibidem, nr.8 
(102), 23 febr. 

Marosi Peter, Nuveliști maghiari din R.P.R.. În Steaua, nr. 3, 

mart. 1955. 

Comentarii despre prozatorii maiia (selectiv): 

- S. Damian, Lauda tenacității comuniste. [despre romanul 
La cea mai înaltă tensiune de Nâgy István]. În Gazeta lite- 
rară, nr. 49 (91), 8 dec. 1955: „Kâroly Bucsi n-a reținut 
suficient atenţia criticii literare, poate prea avidă de formele 
spectaculoase ale victoriei noului erou. Nagy Istvân a com- 
pus elogiul perseverenţei și al modestiei (...). Ca și Anton 
Filip, cuceritorul Bărăganului, Károly Bucsi este omul bătă- 
liilor îndelungi și mărunte, al răbdării și al calculului precis 
(...). Comparat cu alţi promotori ai eroismului în plămădirea 
edificiului socialist, conformaţia lui se remarcă pregnant. 
Temerarul moriac Adam Jora, de pildă, nu pare indicat pentru 
încăierarea migăloasă, perfect cumpănită pe care o duce 
Kâroly Bucsi (...). În romanul lui Nagy Istvân tensiunea clima- 
terică, deși e „cea mai înaltă”, capătă un alt caracter (...). 

Acţiunea romanului evocă o etapă eroică a istoriei parti- 
dului și proletariatului: naţionalizarea fabricilor, formarea 
primilor directori muncitori, respingerea și zădărnicirea 
încercărilor disperate de sabotaj ale vechilor stăpâni (...). 
Ținta ireproşabilă etic-, nu este aici un indice al idealizării, 
deoarece motivările propuse de autor converg armonios. Ca 
și unii din eroii favoriţi ai lui Marin Preda, Bucsi îmbină 
severitatea cu candoarea, semn al purității sufletești (...). 
Romanul lui Nagy Istvân descrie pe prim plan divergențe 
între Bucsi și Bereczki, (...) tipul politicianului arogant și 
palavragiu, care concepe lupta de clasă ca o defilare in 
aclamaţiile spectatorilor (...). Înfățișarea rolului partidului 
în canalizarea fructuoasă a energiilor presupune adesea 
capacitatea relatării activităţii propriu-zise a organizaţiei de 
partid. În acest sens, ședința de partid este expresia cea 
mai nimerită a muncii colective, a creșterii nivelului cetăţe- 
nesc, a maturității politice a poporului (...). La Nagy István 
ședința descrisă reconstituie un moment solemn: anun- 
tarea vastei naționalizări (...). 

În tratarea importantei teme a industrializării socialiste, în 
elaborarea figurii muncitorului comunist, romanul La cea 
mai înaltă tensiune are merite incontestabile (...). Totuși, 
alunecarea spre frescă, spre cronică jurnalistică și câteva 
note de îngăduință mioapă faţă de chipuri de exploatatori, 
deteriorează şi unele trăsături ale personajului principal 
(...). Dar, în linii esenţiale, scriitorul a demonstrat artistic 
valoarea deosebită a temei muncii, sursă de conflicte mari, 
de caractere puternice, modele de imitat. El este foarte 

Critica criticii 


În acest capitol introductiv inserăm două materiale de 
sinteză, unul venind din partea Scînteii, celălalt din partea 
Uniunii Scriitorilor, articole care ne vor oferi imaginea 
oficială, între directivă și exercițiu analitic concret, a cri- 
ticii literare, în două momente cruciale pentru principalii 
răspunzători de acurateţea ideologică a operei — criticii 
literari — și anume înaintea congresului PMR şi în timpul 
congresului scriitorilor. Așadar, o sinteză din 1955, alta 
din 1956. Dar figura criticii literare, care ni s-a dezvăluit, 
de altfel, din toate comentariile anterioare despre poezie și 
proză, nu va rămâne la acest aspect general și oficial; în 
capitolele următoare vom încerca să surprindem princi- 
palele direcţii și directori de opinie, manifestate în acest 
interval de timp. 

Propaganda comunistă a lucrat diferențiat cu obștea 
scriitoricească. Ea a învestit critica literară de la bun 
început cu rolul de paznic vigilent al aplicării principiilor 
marxist-leniniste în creaţia și moștenirea literară și, pe 
acest unic fundament, era prima răspunzătoare de crearea 
noii literaturi. Un succes literar așadar, o operă profund 
pătrunsă de ideologia comunistă, putea fi un merit al 
autorului; dar un insucces era, înainte de toate, din vina 
criticii literare. Care n-a prevenit, n-a oferit o bază teore- 
tică adecvată, n-a înfierat cu suficientă forță un caz, inainte 
ca acesta să devină fenomen. Și, ce-i drept, fenomenele se 
succedau în lanţ. Să ne amintim: formalism, obiectivism, 

cenușiu tipologic, idilism, schematism, estetism, dogma- 
tism, apolitism etc. 

Evident, vinovaţi erau și autorii; dar în spiritul dialec- 
ticii comuniste trebuia combătută întâi cauza și apoi efec- 
tul; iar cauza era lipsa de vigilență și de îndrumare a 
criticii literare. În fond, totul trebuia luat de la început: se 
voia şi se construia un nou edificiu literar. În prima linie: 
proiectanţii şi arhitecţii (recte criticii-ideologi), apoi meş- 
terii: betoniști, zidari, zugravi. În acest context, greșelile 
de proiecţie ori de diagnostic literar erau periodic afișate, în 
numele criticii constructive, în oficiosul comunist Scânteia 
în scopul însănătoșirii organismului literar - recte a forței 
lui educativ-partinice. Așadar: 


Probleme actuale ale criticii literare! : „Pe lângă o seamă 
de realizări remarcabile în crearea eroului pozitiv, se întâl- 
nesc încă în literatura noastră destule romane, piese de 
teatru, nuvele în care eroii pozitivi sunt șterși, schematici 
în raport cu modelele din viață, iar uneori mai puţin 
realizaţi decât personajele negative. Firește, oamenii mun- 
cii nu se recunosc în asemenea eroi pozitivi și nu au nevoie 
de o literatură populată cu figuri artificiale, ticluite în 
atelierul literar. Schematismul slăbește și adesea chiar 
anulează forța artistică și educativă a operei literare (...). 

Este greșit și inadmisibil ca problema luptei împotriva 
schematismului să fie transformată într-o problemă de 
sine stătătoare, ruptă și izolată de sarcina literaturii de a 
reflecta viaţa în dezvoltare, de a înfățișa, cu toată vigoarea 
artistică, noul, lupta și victoria lui împotriva vechiului, de 
a educa poporul. Un asemenea punct de vedere greșit s-a 
manifestat în articolul Schematism și realism (Gazeta lite- 
rară, nr. 47, 48), în care tov. N. Tertulian își propune să 
combată schematismul și-i cheamă pe scriitori să-și indi- 
vidualizeze eroii pozitivi. Dar în numele cui este combătut 
în articol schematismul? Şi ce fel de individualizare, cu ce 
scop, cu ce conţinut, se cere scriitorilor? Oare în numele 
fidelității faţă de viaţă, al înfățișării în toată plenitudinea 

a ceea ce este tipic, esenţial, în realitate? Zadarnic va 
căuta cititorul în acest articol atât de voluminos vreun 
îndemn către cunoașterea vieţii, către descoperirea și relie- 
farea tipicului. Cu toată abundența de citate din lucrările 
de estetică ale lui Marx şi Engels, din articol lipsește 
tocmai teza fundamentală cu privire la esenţa tipizării 
realiste: «Realismul implică... în afară de veridicitatea 
amănuntelor, redarea veridică a caracterelor tipice în îm- 
prejurări tipice». (Fr. Engels) (...). 

Teoriile criticului, ca și aplicarea lor practică la diferite 
exemple, tind să sugereze scriitorilor concluzia greșită că 
eroul pozitiv apare viu, neschematic, doar în momentele 
de slăbiciune, când latura negativă copleșește pe cea pozi- 
tivă (...). Această afirmaţie nu corespunde adevărului în 
ce privește romanul Bărăgan și este în vădită contrazicere 
cu esenţa tipizării realiste (...). Nicăieri în acest articol nu 
se reproșează însă vreunui scriitor că n-a reușit să întru- 
chipeze într-un erou cele mai caracteristice trăsături pozi- 
tive, nicăieri nu se arată că mijlocul principal de a da viaţă 
eroilor pozitivi este sintetizarea într-un caracter individual 
unic a unor însușiri din cele mai bune ale poporului (...). 

Tendinţe asemănătoare s-au observat și în articolele 
altor critici literari. În jurul romanului În orașul de pe 
Mureș de Francisc Munteanu, o carte cu merite reale, s-a 
dus în presa literară, pe tema eroului pozitiv cu sau fără 
pete, o discuţie cu totul disproporționată și cu multe laturi 
confuze. Majoritatea participanților la discuţii nu și-au 
pus însă deloc întrebarea elementară: cum educă această 
carte tineretul căci lui i se adresează îndeosebi ; prezintă 
ea sau ba vreun erou pozitiv, exemplu demn de imitat în 
viaţă, capabil să dezvolte în sufletele tinerilor trăsăturile 
morale proprii tineretului comunist? 

Nu ar fi fost greu de observat că tocmai un asemenea 
erou, care să rămână întipărit în mintea cititorilor, să le 
înfierbânte inimile și după ce-au lăsat cartea din mână, 
nu există în paginile romanului În orașul de pe Mureș [...). 
Astfel, în articolul Schematism și realism se impută unui 


305 


Ana Selejan 


roman valoros ca Dulăii de Zaharia Stancu tocmai unul 
din meritele sale — caracterul publicistic ; în discuția despre 
poezie aproape că nu s-a vorbit despre rolul şi însemnă- 
tatea poeziei publicistice (...). 

Discuția despre poezie — cu excepția unor intervenţii 
prețioase ca aceea a lui Eugen Jebeleanu, care a insistat 
asupra necesităţii însușirii organice a marxism-leninis- 
mului, a Mariei Banuș, care a vorbit frumos, amplu, con- 
vingător despre importanţa cunoașterii vieții, a lui Marcel 
Breslașu, care a cerut mai multă exigenţă — nu i-a ajutat 
pe poeţi să rezolve sarcinile esenţiale, să-și îmbogăţească 
tematica, să răspundă cu toată forţa talentului lor cerin- 
telor poporului. În încheierea acestei discuţii a apărut 
articolul tov. Mihai Beniuc — Poezia noastră. Încercarea 
unui poet fruntaș de a formula teoretic unele principii ale 
poeziei (...) nu poate trezi decât cel mai mare interes.În 
articolul Poezia noastră autorul susține multe teze juste, 
se pronunţă cu tărie pentru o poezie însufleţită de spirit 
de partid, transmite tinerilor scriitori observaţii de real 
folos asupra creării imaginii artistice, asupra limbii lite- 
rare. Trebuie spus însă că articolul suferă de o lipsă 
esenţială : el nu dă riposta cuvenită ideilor greșite şi confu- 
ziilor care astăzi constituie principalele frâne în calea 
dezvoltării poeziei noastre (...). Astfel, în unele părţi ale 
articolului, autorul, pierzând din vedere lipsurile ce se 
manifestă în momentul de faţă în domeniul poeziei, pune 
problema tematicii ca și cum chestiunea conţinutului poe- 
ziei — a oglindirii vieţii în versurile poeţilor noștri — ar fi pe 
deplin rezolvată și nu ne-ar rămâne decât să ne concen- 
trăm principalele eforturi asupra formei artistice. Aceasta, 
desigur, nu-i poate ajuta pe poeţi să ia în piept sarcina 
lichidării lipsurilor existente în ceea ce privește tematica 
și cunoașterea vieţii și să abordeze din plin temele cele 
mai arzătoare, mai rodnice (...). 

Unele intervenţii în discuţiile din presa literară, ca și — 
de altfel — destule articole de critică, n-au analizat princi- 
pial, profund, conținutul și forma lucrărilor literare, n-au 

dat dovadă nici de exigenţă şi combativitate faţă de greșe- 
lile ideologice și de slăbiciunile și neglijențele artistice, 
nici de căldura și înțelegerea necesare pentru a ajuta 
efectiv scriitorilor noștri să creeze opere importante, cu o 
înaltă măiestrie artistică (...). 

Partidul i-a chemat întotdeauna pe scriitori și pe critici 
să lupte pe două fronturi : împotriva rămășițelor și a influen- 
telor estetismului și împotriva tendinței de desconsiderare 
a formei artistice. Orice slăbire a luptei împotriva este- 
tismului, formalismului, apolitismului nu poate decât să 
dăuneze dezvoltării literaturii pe drumul realismului socia- 
list (...). Literatura noastră s-a născut, a crescut și crește 
în luptă împotriva concepţiilor putrede ale esteticii bur- 
gheze. Aceasta este o lege obiectivă a dezvoltării literaturii 
noastre, a literaturii care înfățișează veridic viaţa în ima- 
gini artistice puternice, este educarea poporului în spiritul 
învingătoarelor idei ale comunismului. Nu există o altă 
cale spre o literatură mare și însemnată decât aceea a 
realismului socialist, a literaturii în slujba poporului. 

Pe această bază, a unităţii depline a ţelurilor artistice 
şi educative ale literaturii, s-a format în jurul partidului și 
se consolidează frontul larg al scriitorilor din toate gene- 
rațiile (...). Spiritul de grup n-are nimic comun cu politica 
partidului nostru în literatură și artă, cu interesele poporu- 
lui; tendinţele de izolare sectară, de creare a «bisericu- 
telor» literare trebuie să fie combătute cu cea mai mare 
tărie, oriunde s-ar ivi (...). Este regretabil că în recentele 
discuţii din presa literară, cititorii n-au întâlnit numele 
unor critici cunoscuți ca Ion Vitner, Traian Șelmaru, Paul 
Georgescu ma t 

În urma discuţiilor literare din acest an a avut loc la 
Uniunea Scriitorilor o ședință importantă a Comisiei de 
critică, în care au fost dezbătute larg probleme arzătoare 
ale criticii literare, iar o serie de critici de frunte au luat 
poziție justă, au ajutat la îmbunătăţirea muncii în acest 
domeniu. Deși a trecut destulă vreme, Gazeta literară n-a 
găsit încă loc să publice o dare de seamă substanţială a 
acestei dezbateri (...).” ` 

Mult mai ilustrativ pentru fizionomia criticii literare 
este coraportul despre problemeie criticii prezentat de Paul 
Georgescu cu prilejul congresului scriitorilor din iunie 
1956. Principalul duşman: liberalismul în critica literară. 
Adică: 

„Reamintim doar lupta împotriva criziștilor care, con- 
testând proletariatului rolul conducător în planul creației 
artistice, prooroceau lichidarea literaturii române (...). 
Aceasta a fost perioada de constituire a tinerei critici 
literare care a avut totuși forţa ideologică necesară de a da 
o lovitură mortală criticii burgheze, idealiste, retrograde. 
În această perioadă au început să se manifeste şi să de- 
pună o rodnică activitate criticii |. Vitner, Traian Șelmaru, 
Mihai Novicov, Ov. S. Crohmălniceanu, N. Moraru, Vicu 
Mândra și alţii (...). 

Fireşte, există și în critică realizări importante. Studii 
de ansamblu: Oameni deosebiți de S. Iosifescu, Imaginea 
glorioșilor noștri contemporani de S. Bratu, Generalitatea 
și individualitatea ideii operei literare de S. Damian, Despre 
originalitate în literatură de Ov. S. Crohmălniceanu, Pro- 
blemele romanului social de L. Raicu, articolele recente ale 
lui M. Gafiţa despre unele probleme ale prozei ș.a (...). 

Mult mai activă a fost critica literară în analiza cărţilor | 
literare. Aici s-au afirmat tinerii critici: S. Damian, Savin 
Bratu, Aurel Martin, D. Micu, Georgeta Horodincă, Ileana 
Vrancea, G. Munteanu, Al. Oprea, Lucia Olteanu, Geo 
Serban, S. Arghir, V. Râpeanu, H. Zalis, Dumitru Solomon, 
Ion Dodu Bălan, ca să nu mai amintim de criticii cu mai 
multă experienţă ca Ov. S. Crohmălniceanu, Silvian Iosi- 
fescu, Vera Călin, V. Mândra, M. Petroveanu, S. Fărcășan, 
M. Gafiţa, Radu Popescu, S. Alterescu ș.a. 

Se poate vorbi de o înviorare a criticii în ultimii ani, de 
o creștere a profunzimii analizei literare (...). 

Cronica literară ţinută de Ov. S. Crohmălniceanu la 
Viata românească, de Savin Bratu la Gazeta literară, cronica 

dramatică a lui V. Mândra, cronica literară din Contem- 
poranul a lui Radu Popescu au creat obligația morală a 
generalizării acestui sistem bun al cronicii permanente 
(...). Se scriu deseori articole despre importanța tematicii 
majore și despre faptul că abordarea tematicii majore nu 
este pentru scriitori o scuză a deficienţelor lor artistice, ci 
le creează mari îndatoriri și responsabilități (...). Ase- 
menea subapreciere a tematicii, deși în forme mult mai 
benigne, s-au manifestat și în articolul lui V. Mândra 
despre E. Frunză sau în articolele recente ale lui Paul 
Georgescu despre volumul Trăinicie de Mihai Beniuc, al 
lui M. Petroveanu despre volumul Un cântec din ulița 
noastră de Cicerone Theodorescu, cronica lui Savin Bratu 
despre poezia lui Victor Tulbure ș.a (...). 

Un exemplu în același sens ni se pare acela manifestat 
recent în discuţia purtată în jurul fragmentelor ample și 
concludente din romanul Groapa, publicate în Viaţa româ- 
nească. Mihai Gafiţa a scris un articol în care arată exis- 
tenţa unor puternice elemente naturaliste și a unei viziuni 
străine concepţiei noastre în aceste fragmente. Mai mulţi 
critici au sărit asupra lui Mihai Gafiţa, legându-se de 
unele formulări neclare ale lui despre raportul dintre rea- 
lismul-socialist și realismul-critic, discutând dacă un ro- 
man poate fi apreciat numai după fragmente etc. Fondul 
chestiunii însă a fost abandonat și, punându-se accentul 
pe chestiuni lăturalnice, nu s-a dat un ajutor serios talen- 
tatului autor al romanului, E. Barbu, care tocmai lucra la 
refacerea cărții. 

Nu e mai puţin adevărat că uneori tematica a fost 
criteriul, dacă nu unic, în orice caz determinant pentru 
aprecierea anumitor opere. Astfel, vrând să demonstreze 
valoarea poeziei În numele vieții semnată de Dan Deșliu, 
Mihai Novicov se înflăcărează pentru frumusețea luptei 
pentru pace, fără a analiza câtuși de puţin valabilitatea 
artistică a poeziei. În general, articolul lui M. Novicov Pe 
marginea poeziei lui Dan Deșliu poate fi acuzat de faptul 
că este credincios titlului, adică este scris pe marginea 

poeziei lui Deșliu și, în general, a poeziei. Deși autorul se 
înflăcărează, gesticulează, exclamă, totuși nu ne convinge 
nici de calităţile, nici de lipsurile poeziei lui Deșliu (...). Un 
bun critic, Ileana Vrancea, dă girul semnăturii sale unei 
cărți proaste, Orașul nou, scrisă de un om netalentat, 
Stefan Andrei, numai pentru că ataca o temă realmente 
importantă, construirea unui oraș. Mihai Gafiţa laudă 
excesiv un roman cu lipsuri, Ogoare noi de A. Mihale - pe 
același criteriu. În articolele despre ultimul roman al lui 
A.G. Vaida, Clocote, nu se amintește nici că este prost 
scris, deși redactorii de la ESPLA au asudat la stilizare (...) 
Exemplele pot fi înmulțite (...). 

Criticii noștri s-au ocupat destul de puţin de problema 
personalităţii artistice, a curentelor și stilurilor diverse în 
cadrul realismului-socialist (...). Studiul lui Ov. S. Croh- 
mălniceanu despre problema personalităţii artistice, ca și 
discuţia începută despre receptivitatea criticului, au adus 
elemente interesante dar care nu pot fi considerate sufi- 
ciente pentru elucidarea teoretică a chestiunilor amintite. 
Varietatea literaturii noastre oferă un material uriaș cer- 
cetătorilor (...). 

Scriitorii noștri au respins cu fermitate și dezgust atitu- 
dinea antipartinică și calomnioasă a lui Jar, care a incercat 
să lovească în linia justă a partidului nostru, în principiul 
îndrumării literaturii de către partid, să nege succesele 
noastre și să arunce stigmatul lașităţii asupra scriitorilor 
(...). Acelora care vântură iresponsabil și calomnios teoria 
autonomiei esteticului, a libertății absolute a creației, care 
încearcă să reînvie teoriile reacționare ale lui Maiorescu și 
ale urmașilor lui, le răspundem că aceste chestiuni au 
fost lămurite de clasicii marxismului și nu există nici un 
temei să le repunem în discuţie. În clasicul său articol 
Organizația de partid și literatura de partid, Lenin a demon- 
strat științific falsitatea tezei neutralității scriitorului în 
societatea împărțită în clase (...). 

Tot datorită atitudinilor liberaliste s-a manifestat o 
slăbire a vigilenţei ideologice față de recidivele tezelor 

burgheze cu privire la istoria literaturii noastre, faţă de 
denaturările principiului leninist al moștenirii literare, ca 
încercarea recentă a acad. Victor Eftimiu de a reabilita 
estetica reacționară a lui Titu Maiorescu. Gazeta literară 
a publicat conferința acad. Tudor Vianu, România și Franța, 
care conţine o privire obiectivistă asupra relațiilor cultu- 
rale dintre poporul nostru și poporul francez. Ar reieși din 
articolul amintit al stimabilului și iubitului nostru om de 
cultură o părere la care - suntem siguri - acad. Tudor Vianu 
nu poate adera şi anume că întreaga noastră cultură ar fi 
o imitație a celei franceze. A-i reduce pe Grigorescu și 
Enescu, pe Babeș și Parhon, pe Eminescu și Sadoveanu 
la simpli învățăcei ai maeștrilor francezi e nedrept și jig- 
nitor pentru poporul nostru, acest mare creator de valori 
autentice, originale (...). 

O răspundere serioasă pentru aceste manifestări de 
liberalism revine presei noastre literare și indeosebi Gaze- 
tei literare — în care s-au purtat majoritatea discuţiilor — și 
mie personal. Astfel, eu am dat la tipar interviul lui Jar 
care cuprindea, în germene, ieșirea lui antipartinică și 
calomnioasă, produsă ceva mai târziu. Am publicat inter- 
viul lui D. Corbea și.al lui Ov. S. Crohmălniceanu care 
cuprindeau, în parte, o agitaţie diversionistă asupra unor 
greșeli remediate de mult, în loc să discute problemele 
reale ale literaturii (...). 

Unele cronici n-au manifestat o preocupare serioasă 
pentru stabilirea valorii reale a unei opere, analiza com- 
petentă a operei literare, în unitatea conținut-formă, ci au 
ocolit toate deficienţele cărții respective. 

Dăm câteva exemple: articolul meu despre volumul 
Trăinicie de Mihai Beniuc, al lui Ov. S. Crohmălniceanu 
despre romanul Bărăgan de V. Em. Galan, al lui D. Micu 
intitulat „Drama lucidităţii în Ultima noapte de dragoste, 
întâia noapte de războř, articolele lui Traian Șelmaru 
despre Anii împotrivirii de Geo Bogza și neiîncetatele referiri 
apologetice ale lui Lucian Raicu la opera lui Camil Petrescu, 
cronica lui Radu Popescu la volumul de Versuri alese al 

lui Radu Boureanu, cronica lui Savin Bratu la În târg la 
Iași-1917 de Marcel Breslaşu, articolul lui S. Alterescu 
„Concepţia umanistă în dramaturgia lui Mihail Davidoglu” 
etc (...). i 

Tot datorită liberalismului s-au manifestat și unele 
forme de estetism (...). Tot de această latură se leagă și un 
alt aspect pe care Eugen Jebeleanu l-a numit critica de 
cameră. Limbajul ezoteric, adesea contorsionat, prețios, 
îngreunează lectura, ascunde ideile sau lipsa de idei, ușu- 
rează calea spre estetism (...)."2 

„Adio, domnule Maiorescu!" 


Fantoma autonomiei estetismului era scoasă strategic 
în faţă, fie la răspântii cruciale (evenimentele politice), fie 
pentru a evita „liberalismul” în critică și devierea de la 
modelul analitic realist-socialist. Articolul de adio adresat 
maiorescianismului de Georgeta Horodincă a fost publicat 
în preajma celui de-al doilea congres al PMR, când Gazeta 
literară raporta succese ale literaturii, în pagini chiar astfel 
supraintitulate. 

Înainte de a panorama ideile Georgetei Horodincă pri- 
vind inactualitatea lui Maiorescu, să citim opiniile acesteia 
despre receptarea romanului Bietul Ioanide, de G. Călinescu, 
ca o addenda la capitolul „Provocarea lui G. Călinescu” 
din anteriorul nostru volum. 

Spre lauda criticii literare? : „În numărul 2 al revistei 
Viaţa românească a apărut un amplu articol consacrat 
ultimului roman al academicianului George Călinescu. 
Din păcate critica noastră literară nu se poate înfățișa la 
un judeţ mai sever cu multe asemenea articole de înaltă 
ținută ideologică și de pătrunzătoare analiză literară. 

Acest articol intitulat: Despre Bietul Ioanide și semnat 
de N. Doreanu, oferă un exemplu de artă a criticii, de 
dezvăluire necruțătoare a unui conţinut dăunător învăluit 
într-o formă meșteșugită, lucrată cu abilitate și cu fast 
erudit. 

Cum se știe, în momentul apariției romanului Bietul 
Ioanide, critica noastră literară a manifestat în general o 


313 


Ana Selejan 


indulgență nepermisă, intimidată fiind de abilitatea teh- 
nică cu care a scris George Călinescu, ca un bun cunos- 
cător al literaturii universale ce se află, cartea sa nefiind 
în stare să deosebească simplul meșteșug de adevărata 
măiestrie care cere neapărat îmbinarea unui conţinut înain- 
tat cu o formă artistică înaltă, cei care s-au ocupat de 
romanul lui Călinescu au trecut sub tăcere sau au criticat 
numai cu timiditate marile lipsuri de ordin ideologic și 
artistic ale cărţii. O atitudine tot atât de lipsită de fermitate 
au dovedit și acei critici literari care, în momentul apariţiei 
cărții au manifestat, chiar dacă nu totdeauna în scris, o 
opinie favorabilă ei, iar ulterior dându-și seama de gre- 
șelile cărții nu au luat atitudine făţișă. 

„Articolul tovarăşului N. Doreanu vine să împlinească 
tocmai această lacună a criticii noastre literare, supunând 
unui examen sever și conştiincios romanul Bietul Ioanide. 
Relevând pe dreptate opinia nefavorabilă de care s-a lovit 
cartea în rândurile cititorilor, autorul articolului arată că 
nu întâmplător masele de oameni ai muncii au reacţionat 
astfel, simțind că în această carte se ascunde un fond 
străin vieţii noastre de astăzi. 

Tov. N. Doreanu a arătat în articolul său, de o odc 
foarte strânsă, cum conținutul retrograd al romanului care 
nu servește lupta actuală a poporului nostru pentru socia- 
lism și pentru apărarea victoriilor cucerite, l-a îndepărtat 
pe autor de realism, ca să nu mai vorbim de realismul 
socialist, l-a dus de-a dreptul la denaturarea adevărului. 

- Prin competenţa și seriozitatea cu care analizează ro- 
manul lui George Călinescu, prin combativitatea dârză și 
profundul său spirit partinic, articolul tovarășului N. Do- 
reanu poate constitui un model pentru noi, criticii literari”. 


* 


GEORGETA HORODINCĂ?: „Se făcea că stăteam de 
vorbă cu Titu Maiorescu. Ca să spun drept, mă impresiona 
mai ales la începutul convorbirii noastre. Avea o distincţie 
aristocratică, puţin ostentativă, care jena, cred, pe orice 

interlocutor (...). Tinea capul uşor aplecat spre umărul 
drept (...) o mână îi spânzura neglijent pe speteaza scau- 
nului în timp ce cu cealaltă bătea un tact discret pe 
scoarțţele unui volum de pe măsuţa mea de lucru. Mă 
privea cu o ironică indulgență (...). 

- Și, dumitale-ţi place cartea asta ? m-a întrebat, într-un 
târziu, accentuând pe scoarţele volumului tactul care trăda 
nervozitatea reținută (...). 

- Da... dumneavoastră, nu? 

- Cum să-ţi spun, mi-a răspuns neașteptatul și inco- 
modul meu musafir, care totuși începea să mă intereseze, 
unele comparații poetice îmi plac, adjectivul sensibil este 
uneori la locul lui și personificările purcese din trebuința 
de a sensibiliza gândirea mi se par nelipsite de interes. 

- Numai atât? Nu remarcațţi o gândire originală la Mihai 
Beniuc, nu vă place conţinutul nou... — îmi căutam cuvin- 
tele ca să înving distanța dintre minţile și inimile noastre 
necontemporane — în sfârșit, viziunea, concepţia filozofică 
și artistică a acestor poezii ?... 

- Eh, tinereţe, tinereţe... — mi-a răspuns surâzând blând, 
numai cu o luminiţă de ironie jucându-i în pupilele aţintite 
asupra mea ~- asta mă interesează mai puţin. «Poetul nu 
este și nu poate fi totdeauna nou în ideea realizată: dar 
nou și original trebuie să fie în veșmântul cu care o învă- 
luiește și pe care îl reproduce în imaginațiunea noastră». 

- Cred că greșiţi, fiindcă... 

- «Nu, subiectul poeziilor, impresiunile lirice, IRANI 
omenești, frumusețile naturii sunt aceleași de când lu- 
mea; nouă însă și întotdeauna variată este încorporarea 
lor în artă...». 

- O, dar e un lucru de mult dovedit că nu-i adevărat. 
Uitaţi-vă, și aproape i-am smuls cartea de sub degetele-i : 
nervoase care dansau pe scoarțele ei. Iată, deschid la 
întâmplare: 


Am cunoscut ce nu vor mai cunoaște aceia ce-n urma 
mea s-or naște, 

Căci am trăit când se sfărâmau cătușe, când se făceau 
îimpărății cenușe, 
Iar altele să le mai ieie locul n-au mai avut nici când, 
nici cum norocul. 


- Ei, ajunge, ajunge... 

- Ba nu, daţi-mi voie, nu oricând se , pot scrie asemenea 
versuri. Astea sunt versurile vremii noastre = m-am înflă- 
cărat eu. Conţinutul — am accentuat cu subinţeles — acestei 
poezii este nou. Noi găsim în aceste versuri mândria noas- 
tră, a celor care trăim prefacerile revoluţionare ale ţării 
noastre de astăzi și care luptăm pentru înfăptuirea lor... 

- Ei, vezi, uite aici greșești — m-a întrerupt iar interlo- 
cutorul meu, cu o lumină de biruinţă în ochi. «Atât cel 
puțin e sigur (...) că cele mai rele aberaţiuni, cele mai 
decăzute produceri între poeziile noastre, de la un timp 
încoace, sunt cele ce au primit în cuprinsul lor elemente 
politice». 

- Dar bine, domnule Maiorescu, m-am indignat eu, 
deodată, foarte stăpână pe mine, exact aceleași cuvinte 
le-aţi spus, ba chiar le-aţi scris acum mai bine de optzeci 
de ani. De atunci lumea s-a schimbat foarte mult și, în 
orice caz, numai în literatura noastră s-a scris destulă 
poezie politică, încât să infirme total aceste afirmaţii ale 
dvs., pe care le susțineți din nou, fără cea mai mică modi- 
ficare despre «cele mai decăzute produceri între poeziile 
noastre de la un timp încoace». 

- Poate ai uitat că eu am ţinut în viața mea prelegeri 
universitare fără cea mai mică mistificare — sublinie el 
ironic — la distanţă de douăzeci de ani. 

- Nu e o cinste pentru dvs., m-am înfuriat eu. 

Ieşirea mea nepoliticoasă l-a jignit. Şi-a strâns buzele 
ca și cum ar fi gustat dintr-o lămâie şi a început să-și 
mângâie nervos barba. 

= lertaţi-mă... dar m-am cam aprins. Dumneavoastră, cu 
această teorie, incriminaţi toată poezia noastră actuală [...). 

Voi încerca să vă demonstrez de ce îmi plac poeziile pe 
care le cuprinde și de ce îl socotim noi un succes al lite- 
raturii contemporane (...). lată, mă opresc la una dintre 
cele mai bune poezii din volum, care i-a dat și titlul: Mărul 
de lângă drum: 


Sunt măr de lângă drum și fără gard, 
La mine-n ramuri poame roșii ard. 
Drumeţule să iei fără sfială [...). 


Nu găsiţi că sentimentele patriotice ale poetului sunt 
aici expuse într-o imagine dintre cele mai frumoase ? Şi să 
mă iertaţi, dar această superbă imagine nu se putea naște 
decât ca rod al unui conţinut poetic nou, al ideologiei 
înaintate și generoase. 

- «Poezia este un product de lux al vieţii intelectuale — 
mi-a răspuns sec musafirul meu — une noble inutilite, cum 
a zis așa de bine M-me De Staël» - a adăugat, agitând spre 
înălțime arătătorul mâinii drepte. «Ea nu aduce mulțimii 
nici un folos astfel de palpabil încât să o atragă de la sine, 
din motivul unui interes egoist ; ea există pentru noi numai 
întrucât ne poate atrage și interesa prin plăcerea estetică». 

- Daaa? L-am interpelat eu, aproape familiar și obraz- 
nic. Aflaţi atunci că poezia noastră contemporană, ase- 
meni acestui Măr de lângă drum se bucură de o mare 
simpatie din partea maselor populare și chiar în acest 
volum pe care îl ţin în mână se află versuri de o rară 
splendoare care mărturisesc o osmoză de idei și simță- 
minte între poet și popor. lată, în poezia Oaspeți, Mihai 
Beniuc își face o frumoasă autocritică: 


Avea pegasul meu ovăz, 

Eu nu aveam vreun of, vreun păs, 
Mă liniștisem, mă-ngrășasem, 
Aveam și ceas și portofel; 

Cât de Parnas îl cam uitasem 

Și nu-l mai cercetam defel. 

Și-apoi (...) poetul povestește cum a invitat la ospăț 
oameni noi din fabrici. Le-a dat din heleșteie păstrăvi 
proaspeți şi i-a cinstit cu vin (...). Dar oaspeţii n-au fost 
mulțumiți : 


- Bucatele, orice s-ar spune, 

Nu-s fără gust, ba chiar sunt bune (4 
Şi prepelita, deşi-i grasă, 

A fost crescută lângă casă, 

Găina e... vezi, mi-ar plăcea 

Vânat mai rar la dumneata etc. Etc. 


Există, cum spune poetul, aici un veșnic schimb, între 
creator și mase (...) care atestă că literatura a devenit 
astăzi un bun al maselor largi, al cititorilor foarte exigenți. 
Poeţii noștri pentru acești cititori scriu. Și să știți că nu-i 
puțin lucru. S-o mohori odată... se cheamă o foarte bună 
poezie din acest volum. Și am început să-i citesc înduio- 
șată : S-o mohori odată ziua mea,/ ca zmeura în soare va 
curge asfințitul / pe văi s-o-ntinde giulgi de păâclă ge / în 
soare va fi scormonit cuțitul. 

- Mda, descripţiunea simțământului manifestată în formă 
estetică.. 

L-am întrerupt Și se întreabă poetul cu o umbră de 
melancolie pentru făptura-i trecătoare: 

Poporul meu, ținea-mă-vei, tu, minte, 

Or, fericit sub raza noii vremi, 

Pe cei ce suferiseră înainte 

Nici chiar în gând mai mult n-ai să-i rechemi ? | 

E firească această întrebare. Ascultaţi, vă rog, domnule 
Maiorescu ultimele două strofe care sunt deosebit de fru- 
moase: 


Cât despre mine, foșnet de rogoz, 

Ori tângă de cocor pierdut în toamnă... 
Poate-un țăran la dânsul în colhoz 
Nainte de-a sorbi vinul din cană 
Cinstind cu alţii strașnica recoltă, 

Un strop sub masă va turna gândind 
La cei apuși. Străbuna mea revoltă 
Atunci în căni va spumega zâmbind. 


Vedeţi? Şi marele Goethe pe care-l tot citați și dvs. 
spunea: 

«Individul nu poate fi bucuros și fericit decât atunci 
când are curajul să spună că el nu este decât o parte 
dintr-un întreg». . 

- Da, conveni el, perfid, «dar să nu uităm că în poeţii 
cei mari a căror chemare poetică este mai presus de con- 
testare, în Corneille, Racine, Shakespeare, Goethe, nu se 
află nici un vers de politică sau de teorii serioase asupra 
științelor». 

- Ah, scrâșnii eu, sunteţi incurabil și, de altfel, n-aveţi 
dreptate ! El zâmbi calm și continuă: 

- «Unde se întâmplă, este un simptom rău, nu numai 
pentru literatură ci și pentru viața publică. Căci nere- 
cunoștința deosebirii sferelor în literatură merge paralel 
cu ignorarea competinţei autorităţilor în stat, și, când se 
introduc reflecții politice în poezie, se introduc și fantezii 
poetice în politică - două confuzii, între care este greu de 
hotărât care este mai primejdioasă». 

Argumentaţia lui mi s-a părut cel puţin amuzantă și 
am început să râd. | 

— Nu văd, totuși, de ce un poet ar fi neapărat un incom- 
petent om de stat. Știţi, exemplele nu lipsesc. Dar să lăsăm 
asta. Teoria dvs. care opune atât de radical științei artei 
gândirea poeziei, este o teorie desuetă. Noi am acordat 
demult poeţilor dreptul de a gândi sau, dacă vreți, și l-au 
luat ei singuri. în orice caz, creatorii pe care-i prețuim, 
asemeni lui Mihai Beniuc (...) sunt oameni care gândesc 
Și care iubesc patria. 

— «Frumoasele arte și poezia mai întâi, sunt repaosul 
inteligenţei». 

Degeaba, am izbucnit eu, nu sunteți recuperabil! Eram 
din nou enervată. Mi-am luat cartea sub braț și am dat să 

ies. În prag m-am oprit ca să-i spun: numai atât: Adio, 
domnule Maiorescu ! Dar el dispăruse”. 


* 


N. TERTULIAN: „Se poate stabili între critica făcută 
de Gherea ideologiei politice a junimismului şi critica 
exercitată asupra ideilor estetice ale lui Maiorescu o uni- 
tate și o legătură interioară (...). Cu îndârjire și fanatism, 
Lovinescu a încercat să conserve cu orice preț imaginea 
unui Titu Maiorescu care repudia idealurile sociale din 
artă, din înaltele raţiuni filozofice ale unui gânditor format 
la școala platonismului (...). Să amintim aici reacția lui 
Lovinescu atunci când Ibrăileanu avea să continue ideea 
lui Gherea (...). Dispreţul lui Maiorescu pentru popor, 
pentru capacităţile politice ale maselor populare era ab- 
solut și lua formele celui mai înrăit și mai înverșunat 
ciocoism: «acolo unde este mulțimea este de regulă și 
incapacitatea», sună una din sentinţele sale. 

intr-un discurs pronunțat în 1874, susținând modifi- 
carea legii comunale elaborate de Kogălniceanu în 1864, 
Maiorescu pretindea că spiritul democratic al acestei legi 
poartă vina decăderii școlii, bisericii și higienei la sate. 
Teza maioresciană se referea la incapacitatea mulțimii la 
noi pentru ideile democratice, pentru practicarea indepen- 
denţei individuale «incapacitatea mulţimii de a-și gospo- 
dări treburile» (...). Sunt extrem de semnificative satis- 
facţia și rictusul ironic cu care Maiorescu demonstra în 
Partide constituţionale și precedente politice că «guvernul 
liberal al dlui Brătianu, de câte ori a luat o hotărâre de 
importanţă practică recunoscută, a făcut politică conser- 
vatoare, adică restrictivă» (...). 

O asemenea critică a politicianismului și ipocriziei de- 
magogice a liberalilor ar fi putut să creeze impresia unei 
apropieri între junimism și dezgustul plin de mânie față 
de același politicianism și față de frazeologia goală libe- 
rală, pseudo-democratică a unor conștiințe înaintate ca 

Eminescu și Caragiale, dacă am ţine seama că în glasul 
sarcastic al lui Maiorescu nu răsună amărăciunea, dez- 
gustul și mânia unei conștiințe ultragiate de lipsa de 
sinceritate a liberalilor, ci satisfacția ironică a politicia- 
nismului reacționar, a exponentului moșierimii și marii 
proprietăţi funciare, care a salutat acţiunile conservatoare 
ale partidului liberal (...). 

În spiritul acestor concepţii ending te Maiorescu 
a desfășurat încă din primii ani ai activității sale o luptă 
îndârjită împotriva ideilor subversive propagate de lucră- 
rile fostului pașoptist S. Bărnuţiu, îndeosebi împotriva 
teoriilor sale care cereau desființarea marii proprietăți 
feudale și împărțirea pământului «între toţi locuitorii» (...). 

Pentru mentalitatea și orizontul gândirii lui Maiorescu 
sunt extrem de semnificative discursurile aprinse rostite 
împotriva pătrunderii ideilor politice în cultura și învăţă- 
mântul universitare (...). Se ridică întrebarea capitală: a 
fost oare Maiorescu în judecăţile sale literare despre operele 
diferiților scriitori acea conștiință estetică pură, nepervertită 
pe care o propagă ideologia sa estetică ; a fost Maiorescu 
în judecata sa estetică acea «conștiință impersonală» care, 
apropiindu-se de opera de artă, își uita într-adevăr cate- 
hismul său moral și politic; a fost Maiorescu un profe- 
sionist autentic al emanaţiei dezinteresate, libere de orice 
consideraţii etice, politice, filozofice? A fost Maiorescu în 
simpatiile și antipatiile sale literare un om de gust strict, 
o personificare a himericului ideal estetic kantian de a 
judeca frumosul în pură contemplare «fără considerații 
utilitare, fără interese», fără concepte, fără moțiuni etice 
și idealuri social-politice? (...). 

Dacă: în studiul său Comediile domnului Caragiale... 
Maiorescu exila în afara artei «poeziile cu intenţii politice 
actuale», caracterizându-le ca fiind «simula-re a artei dar 
nu artă adevărată» (...) dacă mai departe Maiorescu expulza 
din arta însăși exprimarea patriotismului considerând că 
«chiar patriotismul... nu are ce căuta în artă, ca patriotism 
ad-hoc, căci orice amintire reală de interes practic nimicește 

emoțiunea estetică», în răspunsul său din 1909 la discursul 
lui Duiliu Zamfirescu, «cântecul de lebădă» al criticii maio- 
resciene, cum îl numea cu pioasă admiraţie Lovinescu, 
schisma de dezgust a estetului faţă de «utilitarismul» în 
artă și faţă de pătrunderea «intereselor practice în opera 
artistică», «atitudinea sa strict estetică» capătă de astă 
dată brusc şi violent un fățiș caracter de clasă, «automa- 
tismul estetic» fanatic și intolerant și reacţionarul îndârjit 
contopindu-se deschis într-o sinteză unică: «De mult era 
cunoscută cererea unor socialiști-poporaniști, care se ames- 
tecă în ale esteticii și îndemnau pe scriitori să se ocupe 
exclusiv de mizeria claselor de jos și de vinovăția celor de 
sus. Dar, dacă toate tendinţele și intenţiile utilitare sunt 
dăunătoare în artă, cel puţin tendinţa învrăjbirii claselor 
a rămas cu desăvârșire stearpă în producerea de opere 
frumoase» — scria Maiorescu ca un reflex literar al atitu- 
dinii reacţiunii față de răscoalele ce avuseseră loc cu doi 
ani în urmă (...). 

Când Maiorescu avea să retracteze vechea sa afirmaţie 
despre reprimarea sentimentelor patriotice în artă — con- 
strâns de evidenţa valorii unor poezii de O. Goga, Ibrăi- 
leanu avea să noteze cu ironie și o logică impecabilă : «O. 
Goga a avut darul să zdruncine credințele d-lui Maio- 
rescu în contra celor scrise altădată, domnia sa spune în 
raportul către Academie, publicat în numărul jubiliar al 
Convorbirilor... «patriotismul este în inimile sincere ; în afară 
de orice tendinţă politică (Hm! Notează ironic Ibrăileanu), 
un simțământ sincer și adevărat și întrucât este astfel, 
poate fi în atari împrejurări născător de poezie» (...). 

Concepţia idealistă a lui Maiorescu propaga ideea după 
care opera de artă este «în esenţa ei ideală», fiind «reflexul 
unei lucrări închipuite», procesul de creație artistică cerând 
artistului să se «purifice» de orice concepţii, tendinţe și 
năzuinţe reale (...). 

Maiorescu procedează asemenea filozofului speculativ 
ironizat și denunţat de Marx care, pornind de la fructele 
reale, construiește o noţiune abstractă a «fructului» (...). 

Teoria artei ca «reflexul unei lumi închipuite», ca o 
activitate spirituală eliberată de orice afinități cu atitu- 
dinile și năzuinţele reale ale omului real din câmpul vieţii 
și activităţii practice — devenea la Maiorescu instrumentul 
principal pentru a propaga ideea artei ca având o sem- 
nificaţie și o valoare strict fictivă, ea exercitând asupra 
conștiinței omului o acţiune gratuită, transcendentă a 
vieţii, lipsită de orice finalitate practică, politică, estetică 
sau filozofică (...).” 


23 


Volume de critică literară 


Tabloul editorial al criticii literare este și-n acest inter- 
val, ca și în anii precedenţi, la fel de succint. Au debutat în 
volume: Dumitru Micu (Sensul etic al operei lui Mihail 
Sadoveanu, 1955), S. Damian (Generalitatea și individua- 
litatea ideii operei literare, 1955) și Lucian Raicu (Dezvol- 
tarea romanului social, un fenomen caracteristic al noii 
noastre literaturi, 1955). | 

Alte cărți de critică literară: Eroul timpurilor noastre în 
proza din ultimii ani și Moștenirea lui G. Ibrăileanu, ambele 
publicate în 1955 de Savin Bratu, Despre originalitate (Ov. 
S. Crohmălniceanu 1955), Articole de critică (Vera Călin, 
1955), Poezia Mariei Banuș (D. Micu, 1956), Încercări de 
analiză literară (S. Damian, 1956). 

Să facem o rapidă „survolare” asupra conţinutului aces- 
tor volume, în lumina receptării critice: 

Vera CĂLIN, Articole de critică: „Cunoscută de mai 
multă vreme prin studiile și articolele ei de critică și de 
istorie literară - română și universală - Vera Călin are în 
publicaţiile noastre o apariţie destul de capricioasă, nu 
numai împrăștiată în paginile a mai multor ziare și reviste, 
dar și cam rară și fără continuitate. Culegerea, reflectând 
aceasta, cuprinde două articole și două prefețe din 1952, 
trei articole din 1953 și patru din 1954, ultimele datate 
semnificativ: două de la începutul anului și celelalte două 
din octombrie. De la ultimul articol, cuprins în volum, e 
prea ușor să numeri câte a mai publicat până azi. 

Deși cu o frecvenţă caracterizată prin cele arătate mai 
sus, Vera Călin își afirmă o anumită prezenţă în actuali- 
tate, prin căutarea de a analiza cu predilecție, în legătură 
cu literatura noastră, probleme dintre cele mai arzătoare 
pentru justa orientare a beletristicii pe drumul realismului 
socialist. E semnificativ că ea și-a deschis volumul cu 
studiul Omul înaintat în poezia noastră nouă, care — îm- 
preună cu cel al lui Silvian Iosifescu Oameni deosebiți — 
contribuie la cercetarea științifică, de pe o poziţie parti- 
nică, și cu exigenţă artistică a problemei cheie pentru noi: 
crearea eroului pozitiv al epocii noastre (...). 

Și primul studiu și altele din volumul Verei Călin dove- 
desc străduinţa și pasiunea de a ridica, în legătură cu 
literatura actuală, probleme generale, tratând în cadrul 
unui articol mai multe opere și fenomene literare (...) Arti- 
colul Literatura Griviței, de pildă, este o incursiune în 
istoria literaturii noastre contemporane, privind oglindirea 
artistică a unui moment revoluţionar, hotărâtor în mișcarea 
muncitorească a ţării noastre, în lupta partidului nostru 
(...). Cu documentare vastă, demonstrând familiaritatea 
necesară oricărui critic cu exemplele cele mai strălucite 
ale literaturii universale, articolul În cuvinte puține, lucruri 
mari, discută «câteva din problemele schiţei» (...). Ceva 
despre critica liricii, caracterizat prin aceeași căutare -— 
încă rară la criticii noştri — de a deosebi specificul fiecărei 
probleme (...). Articolele cuprinse în volumul Verei Călin 
prezintă inegalităţi surprinzătoare, uneori nefiind evitate 
chiar locurile comune, clișeele critice cele mai supără- 
toare. Se întâmplă așa chiar în ultima pagină, unde vor- 
beşte despre obligativitatea luptei împotriva «imaginilor 
devenite stereotipie în critica noastră literară» și e penibil 
că ultima frază din ultima pagină a volumului nu este și 
ea decât o imagine stereotipă (fie culinară sau nu) care se 
spune mai mult decât oricare alta, tocmai pentru că, în 
diferite variante, e întâlnită excesiv. Regretăm sincer că 
volumul se închide cu «triste mâncări, alcătuite din câteva 
bucățele de carne slabă ce plutesc într-un interminabil 
sos alb»”. (Savin BRATU). 

Două. studii ale unui tânăr criti: „Cineva curios să 
cerceteze publicaţiile literare bucureștene apărute prin 
1948-1949, va întâlni din când în când și numele lui 
Dumitru C. Micu (...). Pe calea maturizării sale critice, 
cele două studii — Sensul etic al operei lui Sadoveanu și 
Poezia Mariei Banuș apărute în „Mica bibliotecă critică” - 
constituie, evident, jaloane stabile (...). 

` Numeroase detalii ale studiului lui Dumitru Micu dove- 
desc înţelegerea fină a operei lui Sadoveanu, a semnifi- 
caţiei sale profund etice. Întrebarea care se pune, însă, 
este dacă autorul studiului a izbutit să dea sintezei pe 
care și-a propus-o armătura sigură a unor concluzii care 
să epuizeze, în ceea ce e hotărâtor, problematica unei 
opere vaste şi diferenţiate, concluzii abstrase din studierea 
atentă a deosebitelor lucrări și a sensului etic, stabilit 
istorico-social, în raport cu diversitatea personajelor și 
temelor sadoveniene (...). Caracterul liric imprimă, indis- 
cutabil, operei sadoveniene o unicitate în tratarea speciilor 
epice, dar ne interesează această unicitate ca aparţinând 
epicului. Apoi, nu putem subaprecia cântărirea sigură a 
importanţei pe care «galeria de tipuri» o are în opera lui 
Sadoveanu (...). 

Nediferenţiind personajele, preluând teoria după care 
toate personajele ~ indiferent de situarea lor istorică şi de 
clasă — sunt doar expresii ale eului sadovenian, D. Micu 
diminuează semnificaţia tipurilor sadoveniene și, implicit, 
a însuși creatorului lor (...). 

Prin valabilitatea observaţiei fundamentale că opera 
sadoveniană are un sens etic-filozofic unitar, prin subtili- 
tatea unor observaţii juste, prin caracterizarea sugestivă, 
fie şi în treacăt, a unor personaje și împrejurări, prin 
succinta înfățișare a semnificației răzvrătirii în viaţa omu- 
lui sadovenian, mai ales în partea ultimă a lucrării sale, 
Dumitru Micu a realizat în orice caz un studiu interesant 
și inteligent, la o înaltă ţinută critică (...). 

Cu studiul despre Poezia Mariei Banuș, Dumitru Micu 
realizează de pe acum o matură exegeza. Căutând «ele- 
mentele definitorii în constituția personalității artistice» 
a poetei, Micu abordează de data asta privirea istorică, 
urmărind formarea originalității Măriei Banuș (...). Ceea 
ce e neapărat relevabil în scrierile acestui critic este ţinuta 
lui stilistică elegantă - deși încă oarecum căutată, pre- 
țioasă — frumuseţea și iscusința frazelor sale și a apa- 
raturii sale demonstrative, suficient de sigure de pe acum 
pentru a le putea recunoaște chiar fără semnătura auto- 
rului lor. Evoluţia lui depinde de o mai adâncă funda- 
mentare ideologică marxist-leninistă, de o abordare mai 
precis științifică a operelor, de înlăturarea primejdiei de a 
transforma activitatea de critică într-o neincetată confesie, 
în dauna interpretării și valorificării obiectiv-știinţifice”. 
(Savin BRATU) 


x 


Lucrări interesante în „Mica bibliotecă critică'®: „Pro- 
cesul moștenirii lui Ibrăileanu nu pare deci, de la început, 
ușor, și curajul lui Savin Bratu e încă o dovadă de creștere 
a criticii noi. O operă ca a lui Ibrăileanu, o operă deschisă 
îndrăznelilor teoretice, o operă ostilă dogmatismului, foind 
de idei originale, de subtilități și nuanțe, nici nu putem 
găsi audienţă decât o dată cu înfrângerea multor concepții 
dogmatice și primitiviste în critica literară (...). 

Studiul lui Savin Bratu ilustrează cu alte cuvinte un 
studiu de comprehensiune a criticii noastre. De aceea a 
izbutit să pună premisele unei discuţii fructuoase care 
continuă încă. Și dacă această discuţie e, într-un fel, 
primejduită și ea către apologetică sub fascinația perso- 
nalităţii lui Ibrăileanu, Savin Bratu are meritul să-i fi 
stabilit de la început o bază de plecare solidă, cumpă- 
nindu-și cu luciditate aprecierile și nesfiindu-se să vadă 
într-adevăr erori acolo unde sunt. 

Studiul e sever, fără să fie lipsit de entuziasm, atent la 
nuanţe și lotuși nerisipit în amănunte de exegeză prea 
detaliată [...). 

„La Ibrăileanu, criticul, teoreticianul, latura ideologică 
joacă un rol mult mai mare (...). Personalitatea o dă aici 
aplicarea la practică, modul cum se concretizează con- 
__cepţția estetică în analiza literară. Și Savin Bratu ar fi 
făcut să câștige mult studiul său, dacă i-ar fi dat ocazia să 
prezinte nu numai pe ce poziţie se situa Ibrăileanu în 
câteva probleme principale de estetică, ci și care erau 
argumentele lui, cum ajungea gândirea sa la aceste păreri 
și ce consecinţe deosebite literare scotea de aici. Ar fi apărut 
astfel pecetea individuală a criticului în opiniile sale (...). 

Savin Bratu, care se ocupă cu hărnicie de istoria lite- 
rară, de critica la zi — în cronica din Gazeta literară, scrie 
o lucrare intitulată Eroul timpurilor noastre (...). Adesea, la 
noi, așa-zisele articole cu caracter de sinteza, se fac cu 
„totul altfel. Criticul lucrează mai mult programatic, el pune 
înaintea literaturii probleme (nu rareori false), și apoi caută 
exemple pozitive sau negative în susținerea tezelor sale 
(...). Ceva din această structură artificială are și studiul 
lui Savin Bratu. El își propune să vorbească despre eroul 
pozitiv al ultimelor noastre cărți de proză (...). Există evi- 
dent o concepţie a infailibilităţii eroului pozitiv, ca răsfrân- 
gere literară a cultului personalităţii. Ea nu-i sare criticului 
în ochi, deoarece o lasă în al doilea plan, pe când despre 
eroul pozitiv cu pete descoperit doar în câteva cărți ale lui 
Francisc Munteanu, se ocupă pe larg. 

La fel Savin Bratu nu discută disproporţia existentă în 
proza noastră din ultima vreme, între eroii pozitivi reali- 
zaţi, ţărani ca Mitrea Cocor, Ilie Barbu sau Ana Nucului, 
intelectuali ca Andrei Sabin sau Mircea Rotaru și mun- 
citori (...). El nu încearcă să-și explice fenomenul, să-i 
descopere cauzele şi de aceea paginile care pledează pen- 
tru romanul industrializării socialiste, par iarăși progra- 
matice, inspirate nu de realităţile literare, ci de deziderate 
interioare. Sentimentul artificialităţii îl dau și problemele 

just abordate, dar evident necerute numaidecât de tema 
studiului (...). 

Criticul introduce o idee simplă, pe care o dictează 
bunul simț. În eroul pozitiv adevărat — zice tovarășul Savin 
Bratu - individualitatea reflectă întotdeauna o trăsătură 
fundamentală pentru noile relaţii socialiste, devenite pre- 
cumpănitoare în viața noastră. 

Studiul lui Savin Bratu mai păcătuiește și printr-o 
insuficientă ascuțime critică faţă de literatura care pune 
în circulație simulatori de eroi pozitivi”. (Ov. S. CROHMĂL- 
NICEANU). 


x% 


Despre scrierile lui S. Damian aflăm din studiul critic 
al lui Ov. S. Crohmălniceanu din Viata românească. În 
prima parte comentează cărţile de critică literară ale lui 
D. Micu și Savin Bratu, iar în partea a doua (nota 9) 
radiografiază volumele lui S. Damian și Lucian Raicu. 

OV. S. CROHMăLNICEANUS : „Iată studiul lui S. Damian 
Generalitatea şi individualitatea ideii operei literare bazat 
şi el pe expunerea prealabilă a câtorva teze teoretice, 
servite după aceea de exemplificări. Totuși, sentimentul 
că discută chestiuni legate organic de viaţa literară se 
impune. De la ce pleacă tovarășul Damian? El constată . 
că în lumea literară există încă o înțelegere greșită a ceea 
ce se numește ideea operei de artă. E, aici, vorba de o 
problemă scoasă din buzunar? Nicidecum, pentru că S. 
Damian arată repede cum concepţia simplistă, foarte răs- 
pândită, după care conţinutul unei opere ar consta din 
câteva teze abstracte social-politice, se reduce de fapt tot 
la această problemă (...). 

Interesul lucrării stă mai ales în demonstraţie. Criticul 
ia o serie de cărți cunoscute. Se întreabă care e conţinutul 
lor, ce idee degajă ele la lectură. Răspunde apoi în felul 
primitiv, vulgarizator: ideea nuvelei lui Petru Dumitriu, 

Bijuterii de familie ar fi «demascarea forţelor sociale retro- 
grade în cadrul istoric al răscoalelor țărănești din 1907» 
(...). Ce-şi propune S. Damian este de a arăta cum studiind 
în amănunţime caracterul personajelor unei lucrări, des- 
tinul lor individual, fiecare particularitate a situațiilor, ne 
ridicăm abia la adevăratul conţinut, descoperim realmente 
valoarea de generalitate economică, socială, istorică, psi- 
hică, morală a lucrării respective. 

Demonstrația ne relevă o inteligenţă critică ascuţită 
(...). Numai ţinând seama de individualitatea personajelor, 
situaţiilor, a lucrării întregi, a viziunii scriitorului până la 
urmă, i se poate stabili unei opere literare realul conţinut 
(...). Studiul, deși compus în cea mai mare parte din ana- 
lize literare, urmărește o sinteză teoretică de ordin estetic. 
El se străduieşte să aducă o contribuţie în mult disputata 
problemă a raporturilor dintre formă și conţinut. Care ar 
fi ideea nouă? Că individualizarea în artă nu e numai 
formă ci și conţinut (...). Dar o sinteză estetică are nevoie 
de mai multă vigoare. Dincolo de intuiţia critică exactă, 
aparatura teoretică a studiului e foarte săracă. Sensul în 
care sunt folosiţi termenii rămâne imprecis. Ce e pentru 
S. Damian conţinut şi ce e formă în opera de artă ? Se știe 
că aici terminologia estetică plutește într-o mare confu- 
zie (...). | 

În lumina dialecticii marxiste e însă clar de la început 
că ceea ce într-un anumit raport joacă rolul formei, poate : 
să capete într-altul rolul de conţinut. Faţă de conștiința 
socială, activitatea artistică e formă, o formă a conștiinței 
sociale (...). 

Spre deosebire de tina = în primul rând teoretică — a 
lucrării lui S. Damian, cea a lucrării lui Lucian Raicu e 
mai degrabă istorico-literară. Studiul urmărește să scoată 
la iveală câteva particularităţi ale dezvoltării romanului 
social la noi, în ultima vreme. O mulţime de cărți sunt 
aduse în discuţie, se fac raportări la altele, cunoscute, se 
compară situaţii, împrejurări, rezultate. Totul dă o exce- 
lentă sinteză de un deosebit interes. Progresul literaturii 

actuale e ilustrat nu prin două-trei opere luate izolat și a 
căror însemnătate istorico-literară rămâne incă discu- 
tabilă, ci prin prezenţa unui fenomen general, dezvoltarea 
surprinzătoare a romanului social. Ce face aici tăria demon- 
strației ? Priceperea criticului de a fixa efectiv trăsăturile 
unui fenomen viu în toată individualitatea sa (...). Ca 
rezultat avem astăzi — zice Lucian Raicu - un nou tip de 
roman istoric, mai social, prin unghiul științific sub care 
priveşte trecutul, mai contemporan, prin problematica la 
care face apel. Exemplu Nicoară Potcoavă al lui Mihail 
Sadoveanu și trilogia Un om între oameni de Camil Petrescu. 
Se înregistrează apoi o considerabilă dezvoltare a romanu- 
lui țărănesc, care prin opere ca Desculţ de Zaharia Stancu 
sau Moromeţii de Marin Preda își adâncește viziunea asu- 
pra vieţii satului.» 

Cu alte lucrări, «probleme ce au frământat mai multe 
generaţii se îndreaptă acum către o rezolvare». Apare un 
roman, nu al inadaptabilităţii intelectualului ci, dimpo- 
trivă, al integrării sale în societatea socialistă (vezi În 
orașul de pe Mureș de Francisc Munteanu, Străinul de 
Titus Popovici etc). Se produc treptat în al patrulea rând — 
socotește Lucian Raicu — o reorientare a romanului, din 
chiar punctul de vedere al materiei ce o tratează, al obiecti- 
vului ce şi-l propune. «Se dezvoltă un roman actual» (...). 

Se constată mai departe apariţia romanului frescă, a 
romanului cronică, de tipul Un om între oameni, Drum 
fără pulbere, Negura etc. O a șasea particularitate ar consta 
în capacitatea unor lucrări epice de a dezbate în cuprinsul 
lor probleme filozofice de ordin general, cum face Pasărea 
furtunii de Petru Dumitriu (...). Studiul conţine după aceea 
o exemplificare concretă. Pentru ilustrarea principalelor 
formule de roman sunt analizate câteva lucrări”. 


* 


Note despre personalitatea criticului!” „S. Damian și-a 
inceput cariera de critic literar abordând probleme ample. 

în articole de generalizare a fenomenului literar. Faptul 
putea ușor să apară ca semn de tinereţe prezumţioasă, 
încercând să reclame în mod-violent atenţia. Nu ar fi fost 
unicul caz. Evoluţia ulterioară, oglindită și în volumul 
apărut recent — ne face, dimpotrivă, să recunoaștem în S. 
Damian un tânăr modest, am zice timid, care-și exprimă 
cu glas încet, domol, deși hotărât, opiniile cele mai intere- 
_sante [...). 

Primele articole, interesante și pentru conduita criti- 
cului — fermă, dintru început, pe poziţiile criticii prin- 
cipiale — au asemenea titluri grăitoare : Unele recidive ale 
naturalismului, De ce nu se aude glasul poetului? (de- 
nunțare a criticii rigide, sociologiste și a marilor săi preoți 
care, considerând estetica marxistă drept o dogmă, se con- 
siderau singurii cunoscători ai tainelor ei) sau Imperativul 
exigenței (calmă demonstraţie a falsității concepției după 
care o operă poate fi viabilă numai prin ideea tematică). 

Curând, însă, Damian nu mai publică asemenea arti- 
cole teoretice pigmentate cu minime analize exemplifica- 
toare. O abdicare de la preocuparea pentru generalizarea 
fenomenelor? Nicidecum, ci o depășire a cadrului «artico- 
lelor concepute încă sumar» (cum le consideră el însuși, 
în nota care deschide volumul), o căutare plină de serio- 
zitate a celor mai potrivite drumuri spre viitoare studii 
teoretice de o exigenţă sporită, riguros științifice (...). Multe 
din „încercările” lui devin astfel, pe drept cuvânt, subtile 
„analize literare”. 

S. Damian revine asupra unor probleme, le urmărește 
cu insistenţă, căutând implicaţii, aspecte noi ale acestora. 
La un moment dat face un popas și își limpezește obser- 
vaţiile în concluzii. Așa a apărut, în „Mica bibliotecă cri- 
tică”, studiul despre Generalitatea și individualitatea ideii 
operei literare (...). 

Articolele mai recente ale lui Damian mărturisesc stră- 
duinţa continuă de a-și extinde observaţia, de a-și desă- 
vârși măiestria critică. E evidentă tendinţa de a descoperi 
valoarea operei literare și prin raportarea ei la alte valori 

înrudite, confruntând nuanţe ale aceleiași culori (Adam 
Jora și Bucsi din La cea mai înaltă tensiune... etc.) (...). 

Fără îndoială, lui Damian nu i se poate reproşa lipsa 
de îndrăzneală în abordarea directă a unora din cele mai 
importante probleme ale literaturii. Dar, în același timp, 
este sensibilă o anumită reticenţă în modul de a-și for- 
mula exigenţele, lipsa unei riposte ardente, a unui spirit 
polemic neastâmpărat, viu. Însăși necultivarea unei cro- 
nici permanente, care să îimbrăţișeze o mai vastă porţiune 
a fenomenului nostru literar, și preocuparea aproape exclu- 
sivă pentru realizările artistice consacrate, denotă această 
reticenţă. Ieșirea dintr-o astfel de rezervă ar ajuta nemă- 
surat de mult criticului”. (Horia ALDEA) 

În căutarea dogmatismului 


Adun aici doar câteva dintre opiniile unor critici despre 
confrații lor analiști; ele mărturisesc faptul că zelul și 
vigilența de paznic neadormit la farul ideologic se răs- 
frânge nu numai asupra poeziei, prozei, dramaturgiei și 
reportajului, ci și asupra propriei tabere. Ce-i drept, cele 
câteva intervenţii dezvăluie doar o parte a impozantului 
șablon critic practicat din 1948 încoace ; dar nu ne plân- 
gem: și fără aceste „dezvăluiri” ne-am făcut până acum o 
imagine clară despre dogmatismul critic. Periodic, pentru 
a salva aparențele și în numele principialităţii comuniste, 
proletcultismului analitic i se dezvăluiau slăbiciuni și 
greșeli, mai vechi sau mai noi. O campanie de acest gen a 
avut loc în 1956 pentru a conferi congresului scriitorilor 
necesara aureolă de combativitate dar mai ales de efi- 
cienţă partinică. Evident s-au făcut dezvăluiri reale și 
afirmaţii juste dar fără nici un efect. Aspectele incriminate 
continuau să persiste, căci le practicau chiar și cei care le 
combăteau. În acest caz dialectica comunistă trebuia să 
funcţioneze invers - erau criticate efectele constrângerii, 
ale tiparului, ale schemei și șablonului și nu cauza: con- 
strângerea ideologică, tipicul, schema, șablonul ideologic. 

Așa se face că neputând fi extirpată cauza, până la 
urmă totul s-a finalizat cu o gâlceavă sau cu o răfuială 
între critici. Bineînțeles că acest rezultat nu putea fi satis- 
făcător. În editorialul Neclintiţi pe poziții de pe la finele 
anului 1956 (24 noiembrie), Gazeta literară găsește cauza 

ineficienței campaniei împotriva dogmatismului în ieșirea 
din schemă, din dogma comunistă — căreia, se-nțelege, nu 
i se recunoaște efectul constrângător, mutilant. Era, dim- 
potrivă, o ideologie „vie, suplă, umanistă, favorizând dez- 
voltarea multilaterală” ; dogmatism și corset deformator, 
reacționar însemna altceva: idealism metafizic, sociolo- 
gism vulgar, estetism. Dar să citim o parte a editorialului 
suscitat: | 

„Nu întâmplător partidul, conducătorul ideologic al 
luptei noastre, a fost acela care a deschis focul împotriva 
pericolelor dogmatismului. Pentru că dogmatismul este în 
contradicţie flagrantă cu marxismul, este un dușman pri- 
mejdios al său, străin în esenţă de gândirea materialist- 
-dialectică.. 

Numai pornind, după îndemnul partidului, de la o justă 
fundamentare ideologică, am putut reîncepe lupta împo- 
triva dogmatismului și dobândi, în puţină vreme, succese 
însemnate în lichidarea tezelor sale și a efectelor acestor 
teze. Astăzi, o sumă de interpretări mecanice privind sar- 
cinile literaturii noastre realist-socialiste sunt definitiv 
zdruncinate. Varietatea de stiluri și curente, obținută ne- 
dezminţit pe baza concepției noastre comune despre func- 
tile literaturii realist-socialiste, au astăzi un câmp larg de 
manifestare. Lirica profund tradițională în literatura noas- 
tră românească orală și scrisă și-a reluat avântul, stăvilit 
de unele zăgazuri dogmatice. Distingerea valorilor reale 
de falsele valori e azi mai posibilă ca oricând. Moștenirea 
noastră literară, studiată prin prisma adevăratelor prin- 
Cipii leniniste, ne e redată acum în întreaga ei bogăție. 
Criticii și istoricii literari au în prezent destule posibilități 
de a-și dovedi dragostea pentru creaţia literară națională, 
cultura, hărnicia, iscusința exegetică, gustul... (...). 

Dar, combătând dogmatismul, noi nu putem uita nici o 
clipă de pe ce poziţii fundamentale îl combatem (...). A lupta 
impotriva dogmatismului înseamnă, în primul rând, a lupta 
impotriva idealismului metafizic, ca și împotriva materia- 
lismului vulgar, mecanicist înseamnă a lupta împotriva a 

tot ceea ce poate împiedeca gândirea materialist-dialec- 
tică, (...). 

Cine uită că are de combătut-dogmatismul de pe ferme 
poziții partinice (...) acela poate oricând să cadă el însuși 

în dogmatism (...). 

Nu ne putem lăsa antrenați într-o stearpă campanie 
antidogmatică din care lipsește perspectiva ţelurilor noas- 
tre supreme, cărora trebuie subordonate toate acţiunile 
noastre, dacă vrem să slujim conștient și cinstit cauza 
socialismului și a literaturii sale. Polemica personală lip- 
sită de principii, subtilitatea gratuită și gata de șicane, nu 
sunt bune de nimic (...). Să ripostăm prompt la orice 
confuzie care, intenţionat sau nu, constituie o tentativă de 
a folosi lupta împotriva dogmatismului, pentru a strecura 
dogmele ideologiei burgheze, pentru a întuneca ceea ce este 
clar și sfânt pentru noi: că literatura noastră este o litera- 
tură socialistă, o literatură care servește cea mai scumpă 
năzuinţă a poporului, construirea socialismului (...).” 


* 


Și acum să începem, totuși, cu începutul și să aflăm ce 
fel de lipsuri, slăbiciuni şi neajunsuri ale prestației ana- 
litice îi îngrijorau pe comentatorii realist-socialiști. 

Stil cu șapte văluri!!: „În dezvoltarea criticii din ultimii 
ani, capitolul progrese are o putere incontestabilă și nu 
poate fi trecut cu vederea fără nedreptate și fără eroare. 
Ceea ce s-a obţinut e departe de a fi îndestulător. Persistă 
greșeli şi insuficiențe vechi, s-au ivit ori s-au accentuat 
altele noi. Rândurile ce urmează se vor ocupa de una din 
aceste deficienţe (...). 

Ca și în beletristică, în critică PETAT de stiluri con- 
stituie o necesitate și tendința spre un stil unic ar fi 
ucigătoare. Pe de altă parte, nervul, culoarea stilistică 
sunt indispensabile pentru a comunica ideea și a con- 
vinge. Dar când sunt considerate văluri în sine, ajung să 
împiedice comunicarea și să deformeze ideea. Se observă — 

şi în ultima vreme se observă supărător de frecvent — 
tendinţa spre ermetizarea expresiei în articole de critică. 
Ea nu e apanajul tinerilor și cu oarecare atenţie vom putea 
găsi la fiecare dintre noi confuzii între plasticitate ori vervă 
şi obscuritate, (...). Dar e un fapt că aceste confuzii se 
întâlnesc mai ales în articolele unor tineri (...). 

Sub două mari aspecte mi se pare că se manifestă 
această tendinţă de a ascunde înţelesul afirmațiilor critice 
și de a înlocui profunzimea cu obscuritatea: printr-o 
pseudo-știinţificare a textului, care duce la un abuz de 
tehnicitate și printr-o pseudo-literaturizare (...). 

Tonul nu științific ci savant are de asemenea înfățișări 
felurite. Una - poate cea mai puțin gravă - este falsa 
erudiție (...). În articolul său Pledoarie pentru personali- 
tatea artistică a criticului, apărut în nr. 1 pe 1956 din 
Tânărul scriitor, H. Zalis aduce într-o discuţie în curs unele 
afirmatii interesante. Destul de des însă, criticul își îm- 
bracă redingota savantă și ne oferă fraze ca acestea : «Criti- 
cul nu e o ființă neutrală, fără afinități și e incontestabil 
vulnerabilă recomandarea acelora care, în numele persona- 
lității, pledează, uneori involuntar, pentru impersonalitatea 
criticului, ca și cum ar fi de preferat analize complezente, 
îingăduitoare (exprimând, în fapt, un interes egal de medio- 
cru) unei participări străbătute de pasiunea luptătorului 
comunist, disociative însă nu și discriminatorii». Mărtu- 
risesc că după ce am ajuns, cu greutăţi de respiraţie, la 
capătul frazei și după popasul cerut de căutarea cu câteva 
rânduri mai sus a substantivului pe care-l califică diso- 
ciative și discriminatorii, am eșuat definitiv în faţa ultimu- 
lui obstacol stilistic strecurat în aceste două adjective (...). 

În ce măsură e critica literatură ? Disputa e veche (...). 
Problema aceasta - critica, știință sau artă - prezintă 
interes pentru cea a stilului (...). Există și riscul adoptării 
unor convenţii de stil frumos pe care criticii îl consideră 
oarecum obligatoriu, forțându-și particularitățile proprii. 
In cronica Un om între oameni, părăsindu-și, din când în 
când, stilul ponderat, S. Fărcășan se lasă ispitit de această 

înfrumusețare stilistică. Rezultatele nu sunt întotdeauna 
fericite (...). 

Fineţea analitică a lui M. Petroveanu se împiedică uneori 
de fobia expresiei uzate. De aceea, în cronica sa despre 
Străinul lui Titus Popovici el vorbește despre dibăcia pro- 
zatorului «de a evolua mulțimile în împrejurări hotărâ- 
toare». Dar a evolua nu e tranzitiv și din dorința evitării 
unor formulări explicitate, considerate probabil greoaie, 
se ajunge la o expresie neclară (...). Un tânăr critic de azi, 
Florian Potra, reia, peste veacuri, metoda prețioaselor. Ele 
vorbeau de consilierul gratiilor, pentru a desemna o oglindă. 
Florian Potra vrea probabil să spună că regia unui specta- 
col clujean cu Ani de pribegie a lui Arbuzov n-a exprimat în 
`- întregime semnificația textului. Și scrie: «El (regizorul - n.n.) 
vede, reconstituie fără îndoială personajele și legăturile 
lor dramatice, dar o face într-un fel arid şi incomplet, 
încât consistenţa, plinătatea, semnificaţia profundă a per- 
sonajelor şi a materiei scenice se preling inapoi în text». 
Florian Potra nu e deloc singurul critic la care prețiozitatea 
face ca înțelesul să se prelingă înapoi în frază. Citim 
destule articole care progresează nu cu pași, ci cu tumbe. 

Sunt numeroase — şi nefericite — consecinţele acestor 
forme de ermetizare a expresiei. În primul rând datorită 
independenţei dintre formă şi conţinut, ideile sunt astfel 
contorsionate, sunt nu numai acoperite ci și deformate (...). 

Se va spune că aceste manifestări sunt totuși parţiale 
și că ele înseamnă un fel de boli infantile ale criticii. 
Desigur că nu acestea reprezintă fenomenul dominant în 
critică. Dar să nu uităm că maladia savantă sau cea pseudo- 
-literară se face în primul rând pe socoteala cititorilor”. 
(Silvian IOSIFESCU). 


* 


HORIA BRATU!2: „Alături de valoroasele cercetări ale 
lui Tudor Vianu, cercetarea procedeelor tehnice în strânsă 

legătură cu problemele conținutului, este astăzi o caracte- 
ristică comună multora din cronicarii noștri literari. În 
paginile Gazetei literare tov. Savin Bratu a inaugurat o 
cronică literară în care de cele mai multe ori se evită 
contabilizarea separată a considerațţiilor de conținut și a 
celor formale, realizându-se uneori o imagine de ansamblu 
justă (...). Criticul posedă darul portretisticii literare (vizibil 
mai ales cronicilor închinate unor tineri — Violeta Zamfi- 
rescu, Dumitru Micu, Rusalin Mureșan) și o capacitate de 
nuanțare care se vădește în cercetarea unor specii dificile 
pentru analiza criticii literare, cum este reportajul (vezi 
cronicile la reportajul lui G. Călinescu Am fost în China 
nouă și la culegerile lui V. Em. Galan). Datorită facturii 
elastice'a cronicii sale literare, criticul reușește adeseori 
să evite repetiţia și monotonia (...). Totuși nu se poate 
trece cu vederea că adeseori dreptul și capacitatea criti- 
cului de a face analiza procedeelor tehnice sunt abuziv și 
fără discernământ folosite, Savin Bratu suplinind în mod 
vizibil lipsa de substanţă cu consideraţii de falsă subtili- 
tate și profunzime. În cronica literară la volumul de poezii 
al lui Victor Tulbure Lauda Patriei (Gazeta literară nr. 45), 
criticul, remarcând impasul care a marcat la un anumit 
moment evoluţia poetului, găsește cauza în... metrica iam- 
bică folosită de poet (...).” 


= 


LUCIAN RAICU!3: „Critica noastră străbate acum o 
fază, ca să spunem așa, romantică (...). Critica trăiește 
acum într-un climat nou, înviorător, favorabil progreselor 
surprinzătoare. Se scrie mai mult, mai bine, mai viu, cu 
pasiune și inteligenţă (...). A 

Am câștigat posibilitatea raportării la operele clasice, 
dreptul consideraţiilor celor mai felurite, de ordin psiho- 
logic, moral și politic. E plăcut pentru un critic să scrie 
despre asemenea cărți și să strălucească astfel el însuși prin 
arta pe care o desfășoară pe marginea operelor discutate. 

E plăcut pentru Paul Georgescu să scrie despre poemele 
lui Beniuc (...) e plăcut pentru M. Petroveanu, nu mă 
îndoiesc, să se adreseze lui:Adam Jora, să-i spună tot 
entuziasmul și mândria care îl stăpâneşte, să şi-l evoce pe 
Adam Jora în dimensiunile lui statuare (...), e plăcut pen- 
tru Dumitru Micu să folosească drept pretext un roman al 
lui Camil Petrescu și, pornind de aici, să mediteze asupra 
„lucidităţii (...). 

Criticul e bucuros că are despre ce scrie, are cum să-și 
valorifice cultura, talentul şi dacă e comunist e mulțumit 
că ideile în care crede din tot sufletul său se dovedesc 
viabile și în artă și se întruchipează în opere (...). 

Dar e în aceste manifestări și o latură periculoasă 
asupra căreia aş vrea să insist în cuprinsul paginilor de 
faţă. O spun de la început: se ascunde aici o primejdie 
care atinge chiar fondul acestei profesii, autoritatea speci- 
fică de care critica literară se bucură de multă vreme. 
Generalizată, formula aceasta de critică se înstrăinează 
de obiectul fundamental al criticii literare, acela de a 
judeca fenomenul literar în tot ce are acesta bun ori rău, 
fiindcă nu manifestă o preocupare pentru stabilirea valorii 
adevărate, exprimată precis, a unei opere, considerând 
valoarea acesteia indiscutabilă. De altfel nici nu ia în 
discuţie decât operele remarcabile sau închipuit remar- 
cabile, și considerând valoarea lor de-acum demonstrată 
de alţii și acceptată de opinia publică se folosește de prilej 
spre a exprima idei filozofice, a construi simboluri Sak 

E şi acesta un tip de critică la care nu văd de ce n-am 
recurge din când în când. Și pentru că tovarășul Paul 
Georgescu se simte îndemnat mai curând spre eseistică, 
desigur c-ar fi interesant să vedem la ce rezultate duc 
experienţele sale. Gândiţi-vă însă că procedeul se poate 
extinde și constatăm într-o zi că acesta e aspectul domi- 
nant al criticii noastre (...). 

Analizând volumul lui Marcel Breslașu În târg la lași - 
1917, cronicarul Gazetei literare, tovarășul Savin Bratu 
citează, între altele, câteva versuri evident slabe, jocuri 

mobile de cuvinte, a căror vioiciune nu compensează lipsa 
de poezie autentică. Tovarăşul Savin Bratu a simțit pro- 
babil aici un deficit poetic, pe care însă îl explică în cele 
din urmă prin genul specific al autorului. Versurile sunt 
acceptabile numai fiindcă sunt «specifice» și ar fi o lipsă 
de tact din partea unui critic să nu le recepteze specifi- 
citatea. «Esenţialul - spune cronicarul — e să acceptaţi 
specificul genului...», lipsa de poezie se încadrează ea 
însăși unei formule specifice și atunci nu conţine nimic 
reprobabil și n-are nici un rost să o semnalăm (ze 

lată până la ce consecinţe poate să ducă «receptivitatea» 
rău înţeleasă (...). Se întâmplă adesea ca în focul demon- 
strației unor principii să pierdem din vedere valoarea reală 
a operelor care exemplifică principiile. Am sentimentul că 
în articolul tovarășului Ovid Crohmălniceanu Unele pro- 
bleme ale comediei se exagerează meritele piesei lui Aurel 
Baranga Mielul turbat, dând impresia că această comedie 
e făcută tocmai în spiritul celor mai caracteristice legi ale 
genului. Părerea mea este că Mielul turbat e încă departe 
de a fi o excelentă comedie satirică (...). 

Adesea se întâmplă și altfel: din spirit nu îndeajuns de 
științific, se caută cu tot dinadinsul de a se dovedi carac- 
terul eminamente revoluţionar, pozitiv până la capăt al 
unor personaje care exprimă tendinţe contradictorii. În 
această ordine de idei, cred că D. Micu tratând despre 
drama lucidităţii în romanul Ultima noapte de dragoste, 
întâia noapte de război de Camil Petrescu, a exagerat mult 
conţinutul înaintat al personajului, căutând să se con- 
vingă de faptul că Ștefan Gheorghidiu ar reprezenta o 
conștiință umană fără cusur (...). 

Articolul lui S. Damian cu privire la Descult e fără în- 
doială un bun model de analiză de pătrundere până în 
structura specifică a operei (...). S-a spus, între altele, că 
partea a doua a romanului, când îl vedem pe Darie la 
oraș, nu egalează partea întâi a romanului, în adevăr de o 
valoare și o noutate unică. Criticul însă a evitat să se 
refere la această problemă [...). 

În multe cronici procesul de dezvoltare a realismului 
socialist în literatura noastră e prezentat ca un proces 
de-acum încheiat, ca și cum-nu ne-ar rămâne decât să-i 
sărbătorim triumful (...). 

“Un caz foarte semnificativ reprezintă articolul lui S. 
Alterescu Concepţia umanistă în dramaturgia lui Mihail 
Davidoglu. Eroii lui M. Davidoglu sunt - in viziunea mult 
„exagerată a criticului - «purtătorii unor preocupări filo- 
zofice». Se vorbeşte de o „dramă filozofică” al cărei termen 
de comparație se găsea doar în teatrul antic ori în dra- 
maturgia lui Gorki (...). 

Articolul tovarăşului Traian Şelmaru cu privire la poe- 
zia lui Cicerone Theodorescu e mult prea festiv și evită să 
vorbească despre dificultăţile care mai stau în calea poe- 
ziei lui Cicerone Theodorescu (...). La fel procedează și 
tovarășul Radu Popescu în articolul consacrat volumului 
de Versuri alese de Radu Boureanu (...). 

Atmosfera necontenit festivă în jurul poeziei patetice 
de o bună calitate oratorică, dar încă deficitară în multe 
alte privinţe, a lui Dan Deșliu, a fost insistent întreţinută, 
și ar fi aici locul să-l numim în primul rând pe tov. Mihai 
Novicov (...). 

Pe un alt plan, dar datorându-se în fond aceleiași slă- 
biri a instrumentului critic, lipsa de fermitate, devierea 
aprecierii de valoare e sensibilă și în cercetările de istorie 
literară. Aș numi articolul prof. Ion Vitner Însemnări despre 
literatură privind preocupările de estetică ale lui Eminescu. 
Se aduc in discuţie câteva notații ale marelui poet, câteva 
citate care nu-mi par deloc concludente în raport cu ideea 
tradusă de tov. Vitner în formulări categorice a existenței 
unui «sistem orientat în sens moralist». Afirmațiile tov. 
Vitner înseamnă numai un exercițiu riscant”. 


* 


GEORGETA HORODINCĂ!*: „Mult timp la noi, deși nu 
exista o opreliște explicita a luptei de opinii și contrar 

indicaţiilor susținute și frecvente ale partidului, dezbaterile 
concrete asupra operelor literare sau discuțiilor teoretice 
în problemele literaturii erau frânate de tendinţe acapara- 
toare, manifestate de unii redactori, activiști pe tărâm 
cultural și tovarăși cu munci de răspundere la Uniunea 
Scriitorilor, care excludeau orice mod original de a gândi, 
de a simţi opera de artă și condamnau ca lipsită de spirit 
de partid orice interpretare mai personală, mai mlădioasă. 
Aceasta a fost epoca pe care am putea-o numi epoca 
monopolului opiniilor, când tentativele de a ieși din cadrul 
îngust, dogmatic al șablonului în aprecierea operei de artă, 
erau considerate, ipso facto, o erezie şi tratate cu rizibile 
aspirațţii.la «dezvoltarea marxismului» (...). 

Din fericire, acest mod de a trata arta este astăzi discre- 
ditat și eforturile comune ale scriitorilor noștri și ale criticii 
literare au impus o orientare către adevărata estetică mar- 
xistă, promovând o diversitate de stiluri artistice ca și 
diversitatea de păreri în aprecierea operelor în cadrul 
platformei ideologice comune, diversitate care lărgește 
orizontul literar și îmbogățește substanţa criticii. Aceasta 
nu înseamnă că rămășițele vechiului mod de considerare 
a literaturii au dispărut cu totul (...). Un alt aspect nefe- 
ricit al acestei situaţii este faptul că discuțiile foarte aprinse 
din unele ședințe ale secțiilor Uniunii Scriitorilor sau din 
cercuri mai restrânse, nu se reflectă în nici un fel în presă. 
Articolul lui N. Tertulian Schematism și realism a format 
mai bine de un an de zile obiectul unor dezbateri foarte 
înverșunate și a fost prilejul multor dizertaţii, din păcate 
numai orale. De ce însă elanul oratoric, pe care suntem 
îndreptăţiți să-l preţuim mai puţin la scriitori ca V. Em. . 
Galan și critici literari ca Jon Mihăileanu, Sergiu Fărcășan 
și alţii, nu a devenit o argumentaţie negru pe alb în pagi- 
nile unei publicaţii? La fel s-a desfășurat polemica pre- 
lungită în jurul poeziei lui Eugen Frunză, fără nici un 
ecou în vreun articol (...). 

Dacă trebuie să admitem că critica literară nu este încă 
la înălţime în felul cum se desfășoară lupta de opinii, din 

nefericire trebuie să adăugăm că nici reacţia unor scriitori 
față de efortul mai mult sau mai puţin susținut al criticilor 
de a dezbate problemele creaţiei, nu este dintre cele mai 
demne (...). De altfel, irascibilitatea nejustificată a unor 
scriitori, mai ales a unora dintre cei consacraţi și lipsa lor 
de receptivitate critică, au contribuit în mare măsură la 
crearea unui climat lânced, impropriu discuţiilor libere, 
deschizând astfel larg porţile apologiei. 
Mai există şi un alt aspect, tot atât de puţin plăcut și 
lăudabil pe care îl îmbracă uneori această atât de oropsită 
luptă de opinii. Este răfuiala personală sau de grup - 
sistem pe care-l practică de predilecție, cu multă vervă 
satirică, revista Steaua (...). Astăzi, însă, revista cade ea 
însăși uneori în greșeli asemănătoare de intoleranţă mani- 
festându-și antipatia faţă de alţi scriitori (Mihu Dragomir, 
Nicolae Labiş etc.) de care se ocupă la rubrica „Note și 
comentarii” foarte conștincios. În afară de aceasta, nici o 
obiecție critică, oricât de blândă, adusă revistei și mai ales 
șefului ei, nu rămâne nepedepsită. Lucian Raicu bănuit 
ca autor al unei note apărute în Viata românească împo- 
triva lui A.E. Baconsky, a fost trecut la categoria criticilor 
proletcultiști (...). Oare, într-adevăr, semnatarul notei din 
Steaua (b.g.) crede că Lucian Raicu promovează teorii pe 
care astăzi nici copii nu le iau în serios? Merită, oare, 
într-adevăr, activitatea rodnică, interesantă și curajosă a 
lui Lucian Raicu calificativul infamant de proletcultist, 
dat cu atâta ușurință, în urma unei pseudo-argumentatii 
evident tendenţioase? 

Într-o altă notă, Cea de-a treia dimensiune, de data 
aceasta semnată g.b., se susţine fără nici o argumentaţie 
că poeziile lui Eugen Jebeleanu sunt lipsite de profunzime, 
de cea de a treia dimensiune, spre deosebire de poeziile lui 
Mihai Beniuc cărora le sunt rezervate aceste calităţi. Cum 
poate cineva emite asemenea sentinţe, fără să schiţeze 
măcar o umbră de justificare? 

O altă categorie, tot atât de interesantă este aceea a 
erudiţilor de manual școlar, care taxează imediat drept 

dispreț pentru cultură orice le sună puțin mai altfel decât 
literatura învățată (...). 

În perspectiva Congresului scriitorilor se simte cu acui- 
tate necesitatea unor dezbateri ample asupra problemelor 
de principiu, asupra criteriilor și modurilor de apreciere a 
operelor literare, asupra stilurilor și curentelor literare (...).” 


* 


ANDREI BĂLEANU!5: „Se știe că dogmatismul și libera- 
lismul se ascund sub cele mai juste lozinci din lume. La 
rândul ei, critica de tămâiere și-a construit un lăcaș para- 
zitar pe platforma ideii, cum nu se poate mai valabile şi 
mai necesare, a varietăţii de stiluri şi curente în cadrul 
realismului socialist (...). 

Laudele nenumărate și ocolirea slăbiciunilor pot bucura 
momentan pe un tânăr scriitor, dar nu-i folosesc. Este, 
desigur, bine ca un volum ca Frații Huţulea de Al. Ivan 
Ghilia să se bucure de o primire favorabilă, e bine ca 
autorul să fie încurajat căci el are reale posibilităţi. Fără 
îndoială că este un merit al criticului Eugen Luca de a se 
fi grăbit — ca și în alte cazuri - să semnaleze pozitiv acest 
volum în articolul Un examen concludent. Mi se pare însă 
că tov. E. Luca s-a lăsat prea mult în voia entuziasmului, 
lăudând fără alegere aspectele izbutite ca și unele aspecte 
nereușite ale cărții (...). 

Ce elemente edificatoare cu privire la măiestria poetică 
au adus de pildă Însemnările despre poezia lui Victor Tul- 
bure de Aurel Martin, în care personalitatea poetului e 
definită prin «participarea sufletească sentimentală, lilială 
și telurică totodată», prin preferința nu pentru «ocomoţia 
pedestră» (...). 

De altfel, într-un articol plin de sinceritate, intitulat 
Din jurnalul unui cititor pasionat, tov. Savin Bratu, travestit 
în cititor, a dezvăluit limpede cauza cauzelor : «Mi se pare 
că, de dragul exegezelor subtile, sau, cine știe, poate pen- 
tru a nu supăra pe nimeni, ei (criticii, n.n.) sunt înclinați 

de o bucată de vreme să-și exercite unilateral meseria: să 
valorifice ceea ce e frumos și să ocolească ceea ce e discu- 
tabil sau criticabil. Știu eu ? Nu sunt în măsură să înţeleg 
ce se petrece în capul criticilor». Cititorul S.Bratu con- 
damnă sistemul de a critica în general, cu unii și unele 
practicat de criticul S. Bratu și se întreabă ironic 

«Acest om nu cunoaște cazurile la care se eTa, sau 
face pe misteriosul ?». 

Critica tehnică, pierzându-se în detalii de amănunt, 
minimalizează importanța conţinutului de idei al operei 
de artă; ea poartă în sine tendinţa spre liberalism (...). În 
aceeași direcţie împinge și exagerarea rolului individua- 
lităţii artistice care în unele formulări ajunge să fie de-a 
dreptul fetișizată. De pildă, în cronica literară din nr. 4/ 
1956 a Vieţii românești (...). 

Dusă până la extrem, lipsa de exigenţă și de principia- 
litate a redacțiilor a dat posibilitatea unor scrieri cu conţinut 
complet greșit ca, Satul fără dragoste de Radu Boureanu, 
în Viaţa românească sau fragmentul din Consula Petru de 
la Caragaţa de Al. Jar publicat în Gazeta literară [...). 

Elogierea unor opere artistice neizbutite, dar cu con- 
ținut actual — agitatoric —s-a dovedit o metodă ineficientă, 
ba chiar cu rele consecinţe, căci duce întrucâtva la dis- 
creditarea însăși a temei și încurajează crearea lipsită de 
răspundere a unor lucrări slabe (...). 

Aș vrea ca în concluzie să se desprindă această idee: 
îndeplinirea sarcinilor mari care stau în faţa criticii noas- 
tre literare depășește puterile unui singur om; ea nu poate 
fi decât opera întregului colectiv de critici, lucrând cu 
eforturi unite. Cu resursele importante de care dispune 
critica noastră, ar fi oare atât de greu ca prin colaborare, 
prin corectare reciprocă lipsită de răutate, să se lichideze 
confuziile, să se meargă înainte cu pași și mai repezi? Nu 
este oare mai folositor pentru toată lumea acel schimb de 
opinii care are în vedere lămurirea adevărului, iar nu 
discreditarea cu orice preț a adversarului? (...). 

Cultul personalităţii a încurajat în viața literară lipsa 
de modestie şi individualismul, care nu poate fi confundat 
cu dezvoltarea originalității creatoare - fiindu-i chiar 
opus (...). 

indrumările date de partid ne ajută să înlăturăm astfel 
de fenomene negative, să consolidăm și să continuăm suc- 
cesele obținute, să ridicăm la un nivel mai înalt activitatea 
criticii noastre literare, care servește interesele poporului 
și răspunde în faţa lui (...)”. 


* 


MIHAI GAFIȚA’®; „Cele două articole ale noastre din 
Gazeta literară (n-rele 14 și 15 din 1956), intitulate Între 
realism critic și realism socialist au iscat o notă în Con- 
temporanul. Semnatară, tovarășa Lucia Olteanu (...). Tov. 
Lucia Olteanu ne acuză nici mai mult, nici mai puțin că în 
aprecierea fragmentelor din romanul Groapa de Eugen 
Barbu am ajuns să categorisim «drept realism critic ten- 
dinţele obiectiviste și naturaliste ce se manifestă în unele 
lucrări din proza noastră actuală. Astfel, viziunea natura- 
listă și obiectivistă a lui E. Barbu din romanul Groapa, 
face pe tov. Gafiţa [...) să tragă concluzia că autorul (E. 
Barbu) abia s-a ridicat de la nivelul realismului critic». 
(?!). Dar să vedem ce am spus noi, în atât de incriminatele 
noastre cuvinte. «(...)». Răstălmăcirile din sus-zisa notă 
nu se opresc aici (...). 

A doua chestiune pe care o ridică aceeași notă este în 
legătură cu «falsa contradicţie dintre realismul socialist și 
realismul critic», pe care am fi scornit-o și, în legătură cu - 
cităm iar: «lipsa de consideraţie pentru scriitorii mari ale 
căror lucrări au fost create după metoda realismului cri- 
tic». Acestea ating însăși esența unei probleme de cea mai 
mare însemnătate pentru creaţia și cercetarea noastră 
ştiinţifică actuală. Va să zică, a aprecia că o metodă de 
creaţie, anumite idei, o anumită viziune au fost istoricește 

valabile într-o epocă și că ele — metoda, ideile, viziunea — 
nu mai corespund, nu mai sunt suficiente în altă epocă, 
ulterioară, asta înseamnă a deprecia, a manifesta lipsă de 
consideraţie pentru purtătorii respectivelor idei, viziuni, 
metode (...). Dar chestiunea prezintă și o latură teoretică, 
și vom stărui asupra ei, tocmai pentru că am mai auzit, 
din partea unor confraţi, aprecieri asemănătoare (...). Azi 
ne vom ocupa cu analiza acestui ultim fragment al suitei 
Groapa, publicată în Viaţa românească nr. l din 1956. 

Afirmam despre Truda că putea fi scris acum cincizeci 
sau optzeci de ani sau şi mai încoace, dar de un scriitor 
care n-a cunoscut clasa muncitoare decât din afară [...). 
Nu așa procedează scriitorul care se călăuzește de spiritul 
partinic, care foloseşte metoda realismului-socialist. Afir- 
măm din nou că viziunea din Groapa n-o credem ca apar- 
ținând constructorilor socialismului (...). 

Am spus-o și ţinem să repetăm în încheierea acestor 
rânduri convingerea noastră că Eugen Barbu este un scrii- 
tor talentat. Deosebit de talentat, chiar. Noi socotim insă 
o greşeală, o abatere de la ţelurile noastre comune, scrie- 
rea în acest fel a romanului Groapa și publicarea acestor 
fragmente. Nu pretindem nicidecum că scenele izbutit 
realizate, din care am menţionat unele, n-ar putea fi valo- 
rificate şi încă într-un roman a cărui acţiune să se poarte 
în jurul aceleiași gropi a lui Cuţarida și chiar cu aceiași 
eroi. Ceea ce este însă indispensabil pentru ca un roman 
al „gropii” să se ridice la ceea ce se așteaptă de la scriitorii 
de azi, este o nouă viziune a autorului despre momentul 
istoric respectiv (...)”. 


* 


LUCIA OLTEANU” : „Arta prestidigitației și-a găsit teren 
și în critica literară. Într-o notă publicată în Contempora- 
nul (nr. 16 a.c.) i se atrăgea atenția tov. Gafiţa că în 
articolul (semnat de d-sa în Gazeta literară) Între realism 
critic și realism socialist, s-a făcut purtătorul unor confuzii 

grave în legătură cu așa-zisa luptă ce se poartă în cadrul 
literaturii noastre actuale, între realismul-socialist şi rea- 
lismul-critic, luptă în întregime inventată de tov. Gafiţa și 
în stare să abată atenţia de la problemele vii şi reale ale 
literaturii noastre (...). 

El a descoperit până şi poziţiile realismului critic în 
literatura noastră și chiar și pe protagoniștii acestor poziții 
(12): V. Vântu, Nicolae Ţic, Beuran, Eugen Barbu. «Dar în 
Contemporanul din 30 martie a.c. — spune dânsul - mi se 
aduce o imputare al cărei sens duce direct la apărarea po- 
ziţiilor realismului-critic, impotriva realismului socialist». 

Dar să revenim la nota din Contenaporanul. Noi susţi- 
neam, contrar opiniei tov. Gafiţa că, în condiţiile societăţii 
noastre și ale literaturii realist-socialiste, nu mai poate fi 
vorba de opere create pe baza metodei realismului cri- 
tic (...). Nu pentru a apăra adevărul, ci pentru a-și susţine 
punctul său de vedere eronat privind manifestările realist- 
-critice din literatura noastră actuală (descoperite ca atare 
de d-sa), ajunge să categorisească «insuficientă, dacă nu 
chiar greșită», opinia noastră după care determinarea rea- 
lismului-critic trebuie căutată în regimul social în care 
trăiesc scriitorii realist-critici (...). Și acum câteva exemple 
concrete privind meritele tov. Gafita în arta prestidigitaţiei. 

Deși într-un articol amplu, intitulat Între realism-critic 
şi realism-socialist, își propune să dezbată «una dintre 
întrebările fundamentale pentru literatura noastră nouă 
și anume: realism critic sau realism socialist?» și să de- 
maşte manifestările realist-critice (12) din literatura noas- 
tră, el nu se sfiește, ca într-un articol următor, prins în 
jocul polemicii cu noi, să afirme și să dezvolte cu o con- 
știinciozitate didactică tocmai contrariul tezei pe care-și 
propusese s-o dezbată: «A spune despre un scriitor de azi, 
care cunoaște marxism-leninismul, care trăiește și creează, 
a spune despre un asemenea scriitor că se limitează la o 
perspectivă ce se încadrează realismului critic aceasta 
situează dintr-o dată opera sa în afara noii noastre lite- 
raturi, oricât de vizibilă ar fi dovada talentului autorului». 

Ca, în continuare, în cadrul aceluiași articol, cu o senină- 
tate: demnă de apreciat, să revină la vechiul punct de 
vedere al posibilităţii coexistenţei în literatura noastră a 
celor două metode, servindu-ne drept exemplu pe Gorki, 
care scria conform metodei realismului-socialist în timp 
ce alţi scriitori ruși contemporani Îui continuau să folo- 
sească metoda realismului-critic. ) 

Este cazul să ne întrebăm: care-i, de fapt, opinia criti- 
cului? Putem vorbi, în cadrul literaturii noastre noi, de 
folosirea metodei realismului-critic ? Tov. Gafiţa este pen- 
tru? Este contra? Sau este pentru-contra ? 

Dar tov. Gafiţa a mai realizat o performanţă. 

Reproșându-i că etichetează drept realist-critice tendin- 
tele obiectiviste și naturaliste manifestate în fragmentele 
din Groapa, interlocutorul nostru pune sub semnul între- 
bării posibilitatea noastră profesională și, cu multă iscu- 
sinţă, confruntă cele criticate de noi cu litera articolului 
său, nu cu spiritul, conchizând că i-am denaturat spusele. 
Dar să vedem cum caracterizează însuși tov. Gafiţa într-o 
altă coloană a aceluiași articol de răspuns, fragmentele 
respective. Aceasta, nu de alta, dar fiindcă dânsul neagă 
că le-ar fi apreciat ca atare. «Masa muncitorilor în episodul 
Groapa apare cel mai adesea ca o hoardă revărsată, aţâțată» ; 
și mai departe: «lipsind elementul înaintat, noul la care 
ne-am referit, autorul face și aici concesii naturalismului, 
făcând să apară un episod și dând drept specifice clasei 
muncitoare... trăsăturile care înjosesc clasa muncitoare, 
reducând-o la nivelul hoardei dezlănțuite». 

Îl întrebăm pe tov. Gafiţa: nu despre acest fragment a 
afirmat că el se ridică abia la nivelul realismului-critic? Și 
oare nu la același fragment ne-am referit noi când am 
scris că dânsul pune un semn de egalitate între tendinţele 
naturaliste, obiectiviste și realismul-critic? Să ne răs- 
pundă la această întrebare și atunci cititorul va deduce 
singur cine este și cine nu este onest”. 

H. ZALISI8: „Trecând în revistă succese, dar, și cu 
deosebire, lipsuri ale prozei noastre, tov. M. Gafiţa re- 
marca, pe bună dreptate, că atât unele cât și celelalte 
izvorăsc în mare măsură din felul în care scriitorii înțeleg 
problema perspectivei (vezi articolele Perspectiva viitorului 
şi Scriitorul și eroii săi, Gazeta literară nr. 31 şi 32/1956). 

Paralel cu o serie de observaţii juste, articolele, mai 
ales al doilea, conţin câteva afirmaţii cu care nu putem fi 
de acord. Astfel, în Perspectiva viitorului, autorul observă: 
«soluţia nu e decât de a-l face pe erou să privească acti- 
vitatea sa, sarcinile sale imediate, ca etape ale mișcării de 
ansamblu ale societății spre viitor. In acest fel se realizează 
adevărata perspectivă pe care a adus-o în literatura noas- 
tră metoda realismului socialist». Această recomandare, 
ca şi alte considerații din articolul «Scriitorii și eroii săi» 
se resimt de dogmatism pentru motive asupra cărora vom 
reveni imediat (...). Urmările înțelegerii nejuste, mecanice 
a perspectivei, sunt variate. Efectul este însă același. El se 
vădește în schematismul unor caractere, în sărăcirea lor 
de acel fond reflexiv care este o dovadă a adevăratei uma- 
nităţi, în conflictele șabloane. 

Credem însă că principala explicație a unora din insuc- 
cesele prozei este tocmai estomparea personalității mili- 
tante a autorilor respectivi, frica lor de a se defini cu relief 
partinic în sesizarea perspectivei în ceea ce ea are esenţial, 
semnificativ, pentru caracterele zugrăvite. Siluirea ade- 
vărului prin abuz de tonuri sumbre sau alunecarea în 
mirific și încântarea de circumstanță este deplorabilă și, 
în parte, se datorește situaţiei create în trecut de unii 
monopolizatori ai spiritului de partid [...). 

în articolul Scriitorul si eroii săi, M. Gafiţa afirmă, tot în 
legătură cu problema perspectivei, că dacă scriitorul nu 
este neapărat «deasupra» eroilor săi, a nivelului lor de înțe- 
legere, dacă el se identifică cu vreunul din ei, își limitează 
singur perspectiva, își restrânge singur posibilităţile de 
urmărire a proceselor obiective (...). 

Surprinde în formularea acestei idei o rigiditate dog- 
matică tocmai pentru că nu e neapărat nevoie ca scriitorul 
să procedeze numai așa, altă soluţie fiind apriori condam- 
nabilă (...). 

Datoria scriitorului este aceea :de a sesiza raporturile 
istorice, de a nu încălca tipicul. Identificarea posibilă a 
scriitorului cu perspectiva eroilor săi înaintați trebuie să 
pornească de la zugrăvirea cât mai veridică a realității, de 
pe poziţiile oamenilor care transformă această realitate. 
Când, dimpotrivă, transformarea personajelor e făcută cu 
rapiditate, nejustificată de însuși materialul de viaţă ales, 
de premisele caracterului și ţelurilor eroilor, când ţelurile 
sunt atinse miraculos, prin intervenţia unei baghete ma- 
gice, perspectiva din care sunt înfățișate și către care 
năzuiesc personajele, devine ceţoasă, superficială, dând 
un tablou neveridic al realităţii. Alteori se întâmplă ca 
perspectiva autorului să fie mai incompletă, mai firavă 
decât cea a eroului, eventualitate pe care tov. Gafiţa nici 
n-a pomenit-o (...). 

Situarea pe poziţiile spiritului de partid, contopirea cu 
idealurile cele mai înaintate ale societăţii, reprezintă con- 
diţia pătrunderii adevărului vieţii, a sensului lăuntric al 
evenimentelor. Perspectiva este, prin urmare, nu numai o 
problemă de arhitectonică cât, în special, una de gândire 
estetică, de orizont artistico-ideologic, pe scurt «o problemă 
care privește totalitatea modului nostru de a crea» [...).” 

Mi-e destul de greu să justific de ce simt nevoia să 
adun într-un capitol separat o suită de nume care s-au 
remarcat în acţiunea de direcţionare ideologică în spațiul 
literar ; ca şi cum, din fiecare comentariu apologetic sau 
critic, citat în cele cinci volume ale mele despre fenomenul 
totalitar, nu ne-am fi făcut o imagine despre sensul îndru- 
mării critice, despre scrierile care erau îmbrăţișate în 
numele realismului socialist sau, dimpotrivă, repudiate, 
sancţionate. 

Este, poate, sentimentul că n-am produs suficiente 
dovezi privind ierarhizarea zelului ideologic, tradus nu 
numai în activitatea cotidiană, cronicărească, de cana- 
lizare spre modelul literaturii partinice, ci și în opera de 
teoretizare și convingere privind superioritatea realismului 
socialist și a ideologiei din care se hrănește: marxism- 
-leninismul. 

Este, poate, convingerea că, fără zelul și vigilența exce- 
sivă, teoretică şi practică a unor critici-ideologi, fără diri- 
jismul permanent, aria egalizării și limitării în temă și 
expresie ar fi fost mai restrânsă. Evident, nu pledez pentru 
o imagine generală a bietului scriitor aflat sub vremi; au 
fost conștiințe literare care s-au integrat firesc, din pa- 
siune şi convingere în frontul noii literaturi și le știm care 
sunt, în fiecare sector: liric, epic, dramatic ; dar au fost și 
alte individualităţi pentru care apropierea sau persistența 
în model însemna calapod monstruos, atentat vizibil la 

libertatea de inspiraţie și exprimare. Tot criticii ideologi 
` au demonstrat viceversa și au acţionat în sensul aducerii 
pe linie şi refixării în canon. 

O linie falsă, nefirească de la bun început, strâmbată 
de o serie de ieșiri: formalism, idilism, obiectivism, natu- 
ralism şi alte isme, deoarece creaţia nu mai avea funcţie 
estetică ci ideologică, profund pragmatică: trebuia să con- 
vingă, să facă aderenţi, să educe, să formeze; lumea tre- 
buia să se comporte ca-n roman, ca-n poeme; la rândul 
lor, aceste romane, poeme, piese de teatru trebuiau să 
reflecte „veridic” realitatea, fără „cosmetizări burgheze”. 
Dar dacă realitatea exista ca atare, concretizată în mii de 
cazuri, de ce a fost atât de greu de surprins în opere 
exemplare și de ce totul a sucombat în șablon și manie- 
rism?... Și iarăşi îmi amintesc de povaţa unui sever îndru- 
mător din timpurile epocii de care ne ocupăm, acum un 
simpatic bătrânel:; „domnişoară (sic!) de ce nu ne lași să 
ne despărțim de trecut, râzând?” 

Revenind la structura actualului capitol, să precizăm 
că, pentru diversitatea informațiilor, am inclus, uneori, 
referiri la dramaturgie, la scenariul cinematografic, cărora 
nu le-am rezervat, în acest interval de timp, o tratare 
separată. l 


Ov. S. Crohmălniceanu 


În legătură cu problema originalității literare’? : „Prin lucră- 
rile recentului Congres al scriitorilor sovietici, o categorie 
întreagă de probleme dificile din câmpul creaţiei literare 
au fost ridicate la generalizări teoretice interesante, supuse 
dezbaterilor, adâncite și confundate cu practica vieţii. «Din 
cauza timidităţii criticilor și cercetărilor în fața experienței 
vii a literaturii noastre — arată A. Surkov în raportul Situa- 
tia și sarcinile literaturii sovietice — se întâmplă și ase- 
menea fapte ca declaraţiile cu privire la (...) elaborarea 

esteticii marxiste, la care s-ar părea că și scriitorii și criticii 
și filozofii ar trebui să lucreze, rămân până acum simple 
declaraţii și jurăminte». În salutul adresat de CC al PCUS 
Congresului se precizează că «Realismul socialist permite 
să se manifeste o largă iniţiativă creatoare, să se aleagă 
forme şi stiluri din cele mai variate, potrivit înclinațiilor și 
gusturilor individuale ale scriitorului» (...). De altfel, în 
Congres, criticii literari au fost serios săpuniţi de colegii 
lor scriitori, pentru indiferența arătată faţă de individua- 
litatea artistică a fiecărui creator, față de ceea ce constituie 
originalitatea operei sale, timbrul ei personal. «Lirica e cu 
atât mai bogată cu cât e reprezentată de personalități mai 
puternice - a arătat poeta Olga Bergholţ,. Criticii noștri se 
jură că asta doresc și ei, cât mai mulţi poeți buni și diferiţi, 
dar - să-mi fie cu iertare — a adăugat ea — judecând după 
articolele pe care le scriu cred că visul lor e să existe un 
singur poet și acela, dacă se poate, decedat. Atunci vor 
avea o viaţă liniștită». | 

Una din aceste probleme amintite mereu sub forma 
declarativă, dar ocolită, din nefericire, sistematic de critica 
şi teoria noastră literară, e problema originalității artistice 
a individualităţii creatoare, proprie întotdeauna unui talent 
autentic, unui popor, sau chiar întregii culturi a unei noi 
epoci istorice. 

Coraportul lui B. Riurikov chiar indică drept una din 
manifestările tipice ale sociologismului vulgar în critica 
literară acele articole «ubiliare» în care «scriitorii devin 
ciudat de asemănători unii cu alțiiprin faptul că despre ei 
se spun doar lucruri bune «și acelea exprimate în fraze 
atât de generale, încât se pot aplica oricărui artist» (...). 
Dar nu trebuie să uităm că «uniformitatea», «cenușiul», 
«absenţa fanteziei și imaginaţiei» sau «anularea persona- 
lităţii» constituie tema preferată a propagandei burgheze, 
atunci când are ca obiect defăimarea artei realist-socia- 
liste; lucrul e cu atât mai important cu cât asemenea 
neghiobii sunt expresia curentă a unui așa-zis «argument 
clasic» din care, de ani de zile, lumea capitalistă a încercat 

să-și facă o armă împotriva marxismului. E vorba de 
născocirea stupidă și calomnioasă a strivirii individuali- 
tății omenești în societatea socialistă, unde - chipurile — 
înclinațiile personale, inițiativele și în general toate însușirile 
particulare ale oamenilor ar dispărea supuse brutal unei 
singure norme egalizatoare. 

Dar încă Marx și-a bătut joc crunt de această reacție 
față de comunism a burghezului care identifică individua- 
litatea umană cu existența sa ca burghez, respectiv, cu 
proprietatea asupra mijloacelor de producție și de îndată 
ce se face vreo aluzie la desființarea ei, începe să ţipe că se 
urmărește însăși anularea personalității omenești. Formu- 
lată ca principiu filozofic, o asemenea absurditate devine 
în gura ideologilor burghezi solemnă și sacră (...). Dim- 
potrivă, dovedea Marx, în realitate doar societatea comu- 
nistă este capabilă să-l elibereze pe om de caracterul 
tiranic, strivitor pe care-l capătă față de libera dezvoltare 
a individualităţii sale. Într-adevăr, dacă arta este consi- 
derată ficţiune pură, creaţie absolut subiectivă a spiritului 
omenesc, dacă obiectivul ei nu e reflectarea realităţii obiec- 
tive, atunci de ce ar avea vreo însemnătate unicitatea, 
caracterul individual al unei opere? (...). 

Ce e însă original în această tristă clovnerie spirituală 
cu care ne-a obișnuit literatura decadentă din Occident? 
Ce legătură cu arta și cu reala exprimare a individualităţii 
(...) au asemenea acrobaţii penibile, menite doar să învingă 
curiozitatea blazată a celor zece mii deasupra care se 
plictisesc și suferă de obezitate? În fond, suprarealismul, 
ca expresie maximă a degradării artei burgheze, procla- 
mând sfârșitul literaturii, muzicii, picturii, sculpturii și în 
genere al esteticii (...) nu face decât să legalizeze această 
stare de fapt. Barbaria societăţii capitaliste strivește com- 
plet personalitatea creatoare. Arta se confecţionează în 
serie, pe bandă, după un procedeu brevetat, ca de exem- 
plu, frotajul, adică frecarea unei pânze cu diferite cârpe 
până ce tonurile ei se şterg și se amestecă, fumajul sau 

colorarea urmelor de fum apărute pe o hârtie plimbată 
deasupra flăcării unei lumânări (...). 

La fel și în literatură, existenţialiștii au introdus moda 
lumilor interioare, «bizare, neobișnuite, scandaloase». Revis- 
tele lor publică „jurnalul” unui hoț, al unei prostituate, al 
unui invertit, al unui criminal sadic, al unui morfinoman, 
snobii savurează această banală detaliere de turpitudini 
și arta e mutată pe nesimţite din muzee în panopticum. 

Tocmai în opoziție cu subiectivismul esteticii idealiste, 
cu impasul la care el împinge ideea originalității artistice, 
estetica marxistă vede în realitatea obiectivă baza afirmării 
adevăratei originalităţi creatoare. Orice operă de artă valo- 
roasă reflectă adevărul vieţii, cu alte cuvinte esenţa reali- 
tăţilor obiective existente, independent de voinţa noastră. 
Roşu și negru, Livada cu vișini, Pe Donul liniștit - nu sunt 
simple plăsmuiri ale unor minţi înzestrate, ficțiuni arbitrare 
izvorâte din fantezia lui Stendhal, Cehov sau Solohov, lumi 
de sine stătătoare, ci imagini bogate, complexe, profund 
adevărate ale vieţii omenești în diferite împrejurări social 
istorice (...). 

Legile în virtutea cărora are loc procesul colectivizării 
agriculturii noastre sunt ilustrate de situaţii și figuri deo- 
sebite în nuvela lui Marin Preda Desfășurarea și în roma- 
nul Bărăgan de V. Em. Galan (...). 

După Rebreanu, răscoala din 1907 au evocat-o și Petru 
Dumitriu în nuvela Bijuterii de familie şi Zaharia Stancu 
într-un episod central din romanul Descult. În fiecare din 
cazuri accentul cade însă pe alt aspect al fenomenului 
social-istoric, intrat în preocupările celor trei scriitori. 
Rebreanu excelează mai ales în prezentarea sufletului 
masei țărănești, a modului cum se adună, crește și se 
dezlănţuie mânia colectivă. Petru Dumitriu dezvăluie cu 
pătrundere portretul moral al reprimatorilor. Între sălbă- 
ticia rece, calculată cu care, apărându-și viața de huzur, 
stăpânitorii trec la pacificarea satelor răzvrătite, între această 
atmosferă de neomenie calmă, lucidă și abjecta crimă a 


357 


Ana Selejan 


doamnei Vorvoreanu există o legătură intimă, revelatoare — 
arată autorul nuvelei. | 

Episodul din Desculţ, la rândul său, are meritul de a 
lumina mai puternic semnificația răscoalei ca experiență 
social-istorică excepţională, ca moment de neșters din viața 
ţărănimii (...). Unii scriitori își fac din afirmarea preferin- 
telor și înclinațiilor individuale o finalitate ultimă, în fața 
căreia pliază datele realităţii obiective (...). 

Părăsind terenul realităților vieţii, al înțelesului adevă- 
ratelor raporturi dintre necesitate și libertate, în romanul 
Pasărea furtunii, Petru Dumitriu dă interesului său pentru 
aspectul etic ai proceselor sociale o orientare metafizică, 
abstractă, în contradicţie cu interpretarea materialist dia- 
lectică a faptelor [...). 

Nici un criteriu nu poate trece însă în arta realismului 
socialist înaintea celui dictat de principiul spiritului de 
partid. Oricât de sincere ar fi înclinațiile personale, care-l 
împing pe scriitor către o anumită tratare a problemelor 
de viaţă, valoarea obiectiv-socială a operei sale stă până la 
urmă în puterea ei de a sluji cauza proletariatului revolu- 
ționar și prin aceasta însăși cauza cea mai înaltă a umani- 
tăţii (...). Confuzii, pe o asemenea linie, există primejdia 
să iste prin imprecizia noţiunilor folosite și a elasticităţii 
date, rând pe rând, tuturor criteriilor, unele pasaje ale 
intervenţiei tovarăşului S. Fărcășan în discuţia despre 
poezie iniţiată, nu de mult, la Gazeta literară. “Trebuie 
spus - afirmă tov. Fărcășan- că oricâte condiţii ar înde- 
plini o poezie, ea nu e poezie adevărată dacă nu-i poezie 
inspirată». Iată deci că inspiraţia s-ar transforma, ca since- 
ritatea, într-un fel de criteriu estetic superior (...). Practica 
arată că și inspirat, poetul poate scrie poezie adevărată (...). 

Așadar, cu criteriul inspiraţiei ca şi cu criteriul sinceri- 
tății riscăm să ne trezim în afara sferei realismului. Asupra 
acestui lucru ne previne înspăimântat chiar tov. Fărcășan, 
scriind, «cu toate sinuozităţile, cu toate micile abateri de 
la făgașul general al regulei, întotdeauna, la poetul parti- 
nic, talentat, cult și priceput în tehnica versului, inspiraţia 

va fi factor hotărâtor pentru calitatea poetică a muncii, iar 
cunoașterea realităţii va fi factor hotărâtor pentru inspi- 
raţia sa (...).» 

Marea artă aspiră totdeauna la universalitate și poetul 
autentic va bate mereu împotriva unor asemenea îngră- 
diri. Un exemplu frumos în acest sens l-a dat de curând 
însuși Mihai Beniuc prin volumul său Mărul de lângă 
drum, nu demult Eugen Jebeleanu cu Bălcescu și, recent, 
Nina Cassian cu poemul său sarcastic și de o surăzătoare 
stăpânire, Cancerul lumii. Ilustrarea și mai vie a luptei 
pentru „autodepășire” o oferă însă activitatea poetică des- 
fășurată în ultima vreme de Cicerone Theodorescu. Graţie 
lui rondelul a cunoscut, prin ciclul satiric Cocoși de tablă, 
o fericită resuscitare (...). 

Unii scriitori mai confundă, uneori, originalitatea crea- 
toare cu extentricitatea, cu bizareria (...). Multor tineri li 

‘se pare, de exemplu, că acum când țara întreagă zumzăie 
ca un stup, dezinteresul faţă de eforturile eroice ale con- 
strucţiei socialiste, le dă o notă aparte, o trăsătură deo- 
sebită. De aceea au început să privească blazaţi, cu o 
mare apatie, problemele care frământă conștiința maselor, 
arătân-du-se în schimb foarte interesaţi de viața stri goilor, 
fagilor, gorunilor și a altor esențe tari. 

O adevărată lirică silvico-horticolă a luat astfel naștere, 
năpădind paginile revistelor. Am asistat însă la un feno- 
men revelator: întâi poezia naturii nu țâșnea deloc din 
versurile acestea amorțţite și lălâi pentru simplul motiv că 
ea n-a fost niciodată străină de frământarea social-morală 
a omului, de problematica vieții lui (...). În al doilea rând 
«poeziile» noastre «pădureţe» semănau teribil între ele poate 
tocmai pentru că n-au căutat altceva decât să se deose- 
bească, să iasă din ansamblu cu orice preț. 

O egală tendinţă de a opune câteva ambiţii mărunte cerin- 
telor colective le-a dictat aceeași tonalitate scăzută, aceeași 
sărăcie imaginativă, același vid sentimental. Fuga de reali- 
tăţile vieţii, tentativa de a o ascunde sub două trei vorbe 
goale, le-a stanțat în continuare după un «nou» șablon DR 

O practică similară în proză și dramaturgie n-a dus la 
alte rezultate. Unii și-au închipuit că prin simpla înlocuire 
a diverselor situaţii-șablon exact prin opusul lor, vor sparge 
plafonul mediocrităţii și-l vor apuca pe Apollon de picior 
(...). Au apărut, în locul directorilor atotștiutori, grijulii și 
plini de virtuţi morale, șefi de întreprinderi nepricepuți, 
tiranici și invariabil ticâloșiţi (...). Unele lucrări dramatice 
ca Urma alege de N. Moraru, realizează o adevărată sinteză 
în această direcţie, reușind să aclimatizeze într-o dulce 
simbioză vechile reţete de tipul amintit cu cele noi, chiar 
sub acelaşi acoperământ (...). 

lar nenorocirea cea mai mare e că asemenea ispite 
nefericite n-au încetat să tulbure încă şi azi viaţa noastră 
literară. Revista clujeană Steaua și-a făcut de pildă un 
titlu îndreptăţit de mândrie, din căutarea curajoasă a 
acelor căi noi (...). Dar un titlu de mândrie mai puţin îl 
constituie faptul că pasiunea noului, dragostea pentru 
experienţe artistice temerare, avântul tineresc datorită 
cărora lirica noastră s-a îmbogăţit cu o serie întreagă de 
creaţii valoroase ale unor poeți talentați ca A.E. Baconsky, 
Aurel Rău, Ion Brad sau Cornelia Sălăjan, rămân la Steaua 
foarte adesea neînsoţite de suficientul discernământ critic, 
de fermitatea ideologică în stare să deosebească inventivi- 
tatea creatoare, reala originalitate, de ipostazele reeditate 
ale diferitelor pseudoinovaţii, artificii și exhibiţii forma- 
liste (...). 

Problema originalității artistice se reduce numai la ex- 
presia individualităţii diferitelor naturi poetice. Ea com- 
portă și un aspect de grup. O literatură e originală, de 
exemplu, și în ansamblul ei, prin forța cu care exprimă 
particularităţile firii unui anumit popor, specificul său 
naţional (...). 

Cosmopolitismul, ca adversar de moarte a tot ce for- 
mează individualitatea unui popor, e implicit și un morb 
distructiv al originalității culturii lui pe planul valorilor uni- 
versale (...). Acum un deceniu, prin romanele diverșilor 

prozatori «la modă», erotologi din motive mistice sau mis- 
tici din motive erotice ca Mircea Eliade, de exemplu, circula 
o singură faună de personaje suspecte, care nu aveau 
= nimic comun cu poporul nostru, ca, de altfel, întreg spi- 
ritul cărţilor respective [...). 

Firea poporului nostru, particularităţile sale psihice, 
caracterul lui, apar întruchipate în eroii și spiritul unui 
întreg șir de opere izbutite, de la romanele maestrului 
Sadoveanu, Mitrea Cocor, Nada florilor sau Nicoară Pot- 
coavă și până la poemele epice ale lui Dan Deșliu, Lazăr 
de la Rusca sau Minerii din Maramureș (...). 

Faţă de literatura epocilor anterioare, noutatea, origi- 
nalitatea literaturii noastre de după 23 August stă de 
asemeni în valoarea mărturiei unice pe care o aduc asupra 
actualităţii (...) în acţiunea educativă deosebită, specifică 
pe care o exercită tocmai din acest motiv. 

Vulgarizatorii esteticii marxiste compromit ideea legă- 
turii între originalitatea literaturii noi și actualitate, redu- 
când-o la o problemă strictă de localizare în timp AR 

E ignorat, de asemenea, faptul elementar că trecutul 
însuși, considerat într-o lumină nouă, poate căpăta sem- 
nificaţii deosebit de actuale. Un exemplu strălucit îl oferă 
romanul lui Camil Petrescu Un om între oameni, magis- 
trală dezbatere în jurul răspunderii istorice a intelectualu- 
lui, poemul 1907 de Tudor Arghezi, zguduitor rechizitoriu 
al dușmanilor ţărănimii sau povestirea lui Zaharia Stancu 
Florile pământului, evocare plină de tragism a atrocităților 
războiului (...). 

Încă prea puţine lucrări își propun să fie o cronică 
pasionantă a timpurilor de azi. Pe o scară într-adevăr 
largă, acea actualitate care durează, literatura noastră 
n-o va câștiga decât atacând din plin temele mari ale 
luptei pentru construirea socialismului (...). 

Lupta pentru adevărata originalitate artistică e, așadar, 
o luptă pentru triumful realismuluiși, mai concret, în epoca 
noastră, o luptă pentru triumful realismului socialist”. 

Principiul leninist al spiritului de partid?0: „Lenin aplică 
reprezentarea marxistă a raporturilor dintre necesitate și 
libertate la activitatea creatoare. Liber cu adevărat va fi 
artistul care va înţelege în modul cel mai clar necesitatea 
obiectivă în viața socială și va acţionă în consecinţă. Deci 
se va angaja deliberat, conştient, în slujba clasei celei mai 
înaintate şi va opune literaturii făţarnice libere, în realitate 
legată de burghezie, o literatură într-adevăr liberă, legată 
în mod deschis de proletariat. 

De ce aceasta îi va asigura o reală libertate de creaţie? 
Pentru că numai proletariatul revoluţionar, luptând să se 
elibereze pe sine din sclavia muncii salariate, luptă tot- 
odată pentru eliberarea întregii omeniri de orice exploatare 
şi asuprire, duce deci o bătălie care se desfășoară în 
acțiunea legilor obiective ale istoriei şi e, în consecinţă, 
nemijlocit interesat în dezvăluirea cât mai completă a 
adevărului (...). Pentru scriitorul care s-a legat deschis de 
forţele sociale revoluţionare și care urmărește să le slu- 
jească prin scrisul său, nu mai există contradicţia tragică 
dintre intenţie și realitate (...). 

A dovedi cu adevărat spirit de partid în artă nu în- 
seamnă - prin urmare -— a-ţi da numai o adeziune senti- 
mentală la cauza proletariatului. Aceasta înseamnă a privi 
viața de la înălțimea ideologiei revoluţionare, a cunoaște 
realitatea în cele mai intime particularităţi ale ei, şi a o 
interpreta în lumina filozofiei marxiste. 

Unii protestează. De ce — spun ei — e nevoie neapărat de 
filozofia marxistă? N-are marele talent facultatea să se 
dispenseze de ea? Balzac parcă n-a scris destul de bine și 
fără să fie marxist ? Problema e, însă pusă fals; talentul e 
aici fetișizat. Desigur că, pe baza observaţiei și a expe- 
rienţei, mulți scriitori mari din trecut au reușit adesea să 
descopere resorturi foarte profunde ale vieţii sociale, chiar 
în lipsa unei concepţii științifice asupra lumii. Dar măr- 
ginirea lor istorică începe tocmai de la această lipsă (...). 

Filozofia marxistă îl smulge pe artist din asemenea 
impasuri, îi oferă o perspectivă nelimitată și-l înzestrează 

“cu un instrument excepţional de investigare a realităţii. 
De ce să imităm atunci metodele de lucru, fatalmente 
depășite? De ce să călătorim cu diligenta dacă ne putem 
urca în avion? (...) 

. Oare fără forța unei gândiri mature, luminate de con- 
cepţia clasei muncitoare ar fi reușit Tudor Arghezi- acum, 
în amurgul vieţii sale - acea când suavă, când majes- 
tuoasă Cântare omului sau să graveze sute de tablouri 
cutremurătoare din poemul 1907? Oare fără ajutorul ideo- 
logiei clasei muncitoare ar fi realizat Camil Petrescu ampla 
evocare a revoluţiei de la 1848, Zaharia Stancu neuitata 
istorie a celor desculți, Petru Dumitriu- Cronica lui vitrio- 
lantă de familie, sau Marin Preda imaginea uluitoare a 
satului românesc de ieri în Moromeţii? Oare nu gândurile 
și sentimentele. clasei în atac au dat aripi cântecelor bătă- 
ioase ale lui Minai Beniuc? 

Sub semnul ideologiei revoluționare a proletariatului 
se înscrie fiecare succes al literaturii noastre noi, de la 
Mitrea Cocor al maestrului Mihail Sadoveanu până la Bără- 
ganul lui V. Em. Galan sau Străinul tânărului prozator 
Titus Popovici; de la versurile lui Eugen Jebeleanu sau 
ale Mariei Banuș până la cele ale atâtor poeţi talentați. 
Acesta e un adevăr pe care numai orbii sau cei orbiți de 
ură îl mai pot contesta (...). 

Cum înţelege Lenin îndrumarea literaturii de către Par- 
tid? Iată un lucru, iarăși, de netăgăduită actualitate, astăzi 
când unele elemente șovăielnice tind să înlocuiască lupta 
pentru destinderea încordării internaționale cu un libera- 
lism burghez abia camuflat sau când altele, țepene, sunt 
gata să transforme munca de îndrumare a literaturii într-o 
muștruluială cazonă a scriitorilor. Lenin previne amân- 
două aceste abateri de la înţelegerea justă a principiilor 
pe care le expune. 

Partidul trebuie să conducă activitatea literară efectiv, 
concret, nu la modul declarativ, abstract, onorific. El e dator 
să intervină direct în procesul edificării unei literaturi 

însuflețite de idealurile proletariatului revoluţionar, să-i 
stimuleze dezvoltarea, să o orienteze şi să vegheze ca ea 
să-şi păstreze neștirbită puritatea ideologică. Cei care 
strigă că sunt de partea clasei muncitoare dar că înțeleg 
să o servească așa cum cred ei, nu recunosc principiul 
spiritului de partid. Avem de a face aci tot cu un fel de 
anarhism boieresc (...). 

Îndrumarea privește însuși procesul creator și teoria 
neamestecului aici e iarăși inacceptată (...). Îndrumarea 
nu înseamnă însă simpla îndreptare a manuscrisului către 
tipografie ; pentru aceasta nu e nevoie de redactori. Îndru- 
marea presupune un ajutor substanţial dat scriitorului 
spre a da artei sale maxima eficienţă socială (...). 

La rezultate similare duce și tendinţa instaurării în 
viaţa literară a unei atmosfere de tămâiere permanentă și 
neprincipială a scriitorilor. Acestora li se incumbă pe ne- 
simţite ideea că sunt adevărate zeități care n-ar trebui să 
tolereze în preajma lor decât gesturile de evlavie, imnurile 
de slavă și genuflexiile. Critica e firește considerată, într-o 
asemenea atmosferă, un sacrilegiu. Totuși, îndrumarea 
nu se poate face decât prin critică. O critică pătrunzătoare, 
competentă, dar neconcesivă, principială. 

Un scriitor acceptă implicit ideea criticii de partid atunci 
când aspiră ca literatura sa să servească într-adevăr cau- 
zei proletariatului. El intră într-un front de luptă bine 
definit, se angajează să apere culoarea precisă a unui 
anume steag (...). 

Cu ce logică de fier răspunde Lenin teoreticienilor — 
supărării pe critică, partizanilor neamestecului partidului 
în viaţa literară ! Parcă Vladimir Ilici ar sta aici printre noi 
și ne-ar ajuta să rezolvăm tot felul de necazuri scriito- 
ricești izvorâte din mult discutata problemă a îndrumării. 
Se plâng unii că e un atentat la adresa libertăţii să nu li se 
îngăduie, de pildă, a prezenta realitatea așa cum o văd ei 
sau a nu o prezenta pur și simplu. Teoretic foarte bine! 
Dar de ce n-ar fi liber și poporul muncitor să respingă 

literatura care nu-l interesează, care nu-i exprimă năzuin- 
tele? De ce n-ar avea libertatea să-și spună cuvântul, să 
critice prin reprezentanţii săi mai autorizaţi lucrările străine 
de idealurile sale? 

Fără îndrumarea principială a partidului, o literatură 
pusă efectiv în slujba clasei muncitoare nu e de conceput, 
şi această idee — oricât i-ar deranja pe unii - trebuie să 
rămână la baza tuturor verigilor muncii noastre scriito- 
ricești (...). 

În epoca noastră modernă, de avangardă, în sensul 
adevărat al cuvântului, e arta care aduce răspunsuri ine- 
dite, revoluţionare frământărilor omenești, arta care ex- 
primă noul umanism al lumii eliberate de exploatare, arta 
realismului-socialist. Originalitatea cea mai generală și 
mai pronunțat contemporană o are creația cu acest carac- 
ter. E firesc, deci, să ţinem ca la lumina ochilor la conți- 
nutul socialist al literaturii noastre (...).” 


Li] 


De vorbă cu Ov. S. CROHMĂLNICEANU”!: 

„— Ce slăbiciuni credeţi că se manifestă în stadiul pre- 
zent al criticii noastre literare ? 

- Spuneam că nivelul criticii noastre a crescut simţitor. 
Această creștere rapidă, ca orice dezvoltare bruscă, am 
convingerea că implică și anumite neajunsuri (...). Mă 
refer întâi la decalajul între activitatea strict analitică, pe 
obiect, și cea de generalizare (...). Câte studii de genera- 
lizare, interesante, actuale, ai scris dumneata ? Să nu-mi 
citezi articolele de fond, că asemenea exemple abia îmi 
dau dreptate. Câte studii de generalizare pe probleme con- 
crete ale literaturii noastre de astăzi au scris S. Damian, 
Paul Georgescu, M. Petroveanu, Silvian Josifescu, Georgeta 
Horodincă. Dumitru Micu? Câte am scris eu? Și îndrumă- 
rile de orientare generală, literatura le primește în special 
pe această cale. Nu se naște atunci o primejdie indiscu- 
tabilă ? (...) | 

— Cum vedeţi dvs. atunci aceste lucrări de generalizare ? 

- Un exemplu bun e studiul lui Lucian Raicu Dezvol- 
tarea romanului social, un fenomen caracteristic al noii 
noastre literaturi. Aici, problema de care se ocupă criticul, 
rezultă din studiul concret al realităţilor literare (...).” 


S. Damian 


Generalitatea și individualitatea ideii operei literare??: „În 
„ultima vreme se poate observa, însă, în critica noastră 
literară o anumită tendinţă reprobabilă de a îngusta arti- 
ficial conţinutul operei, generalizarea artistică, eliminând 
arbitrar tocmai rolul concepţiei ideologice, al viziunii poli- 
tice a scriitorului. Discutarea raportului între generalita- 
tea şi individualitatea ideii operei literare, în afara funcției 
ideologice a literaturii, este o recidivă a estetismului gău- 
nos, o infiltrare a tezelor apolitismului. 

Influenţa estetismului este păgubitoare în critica noas- 
tră literară. În cronica literară asupra volumului de versuri 
al lui Aurel Gurghianu («Vocaţia satirică a unui poet liric» — 
Steaua nr 2 / 1955), criticul Florian Potra, deși aduce unele 
observaţii interesante asupra naturii artistice a poetului 
analizat, omite consecvent referirea la orientarea ideolo- 
gică a scriitorului (...). O frază sintetică la început, «Astfel 
toată poezia lui Gurghianu e dens impregnată de sensul 
contemporaneității, de o înţelegere partinică a lucrurilor 
și fenomenelor din realitate, pe care le exprimă prin prisma 
concepției marxist-leniniste (...)», are mai curând menirea 
unei introduceri formale, preventive (...). 

Este semnificativ că în unele articole de critică literară 
nu se mai vorbește despre spirit, despre concepţia ideolo- 
gică a scriitorului. Asemenea tendinţe estetizante favori- 
zează contagiunea apolitismului în literatură (...). De aceea, 
discutarea orientării ideologice a scriitorului este esențială 
pentru judecarea valorii ideii operei literare. Critica literară 

trebuie să sprijine competent eforturile celor mai buni 
scriitori îndreptate spre abordarea temelor principale ale 
actualității, teme cu semnificaţie socială amplă CAY 

O invitație la aprecierea îngustă, rigidă asupra litera- 
turii este cuprinsă, de pildă, în articolul lui M. Novicov «Dis- 
cuţiile literare din Uniunea Sovietică» publicat în nr. 11/ 
1954 al revistei Viata românească. Autorul articolului 
încearcă să vădească în mod just însemnătatea tendinței 
sociale a operei literare, osândind studiile critice care evită 
tratarea acestei probleme fundamentale. Dar, în pasajul 
introductiv, el simplifică obiectul discuţiei, susținând că 
fondul operei literare se reduce exclusiv la tema socială 
abstractă dezbătută, iar psihologia oamenilor, complexi- 
tatea imaginii sunt catalogate probleme de măiestrie E. 
Polemizând cu articolul lui Ov. S. Crohmălniceanu despre 
Topârceanu, M. Novicov revendică tratarea în artă a pro- 
blemelor sociale în afara conținutului artistic specific artei, 
ca un teritoriu cu o existenţă separată (...). Referindu-se la 
romanul lui Petru Dumitriu, el restrânge conţinutul operei 
şi omite tocmai discutarea semnificației ample, profunde 
a personalităţii lui Adam Jora TS 

Demascarea forțelor retrograde în literatură este o pro- 
blemă esențială a artei realiste. Dar cum poate să îndepli- 
nească scriitorul această menire militantă și cum trebuie 
critica literară să-i analizeze creația, urmărind intențiile 
lui ideologico-artistice ? (...). 

În acest sens, critica trebuie să definească tema uneia 
dintre cele mai interesante nuvele ale literaturii noastre 
noi: Bijuterii de familie de Petru Dumitriu. Poate fi înţe- 
leasă în mod just oglindirea răscoalei țărănești din 1907 
în nuvela lui Petru Dumitriu, fără a se urmări soarta 
familiei Vorvoreanu ? În Bijuterii de familie răzmerița țăra- 
nilor este privită din balconul de fier al unei vechi case 
boiereşti (...). Interacțiunea caracterelor, contrastul mar- 
cat în nuantele cele mai subtile — comunică sugestiv ținta 
ideologică a operei: descompunerea morală a familii- 
lor boierești în etapele ei progresive (...). Petru Dumitriu 

descrie cu răceală chirurgicală acest joc drăcesc care dezv- 
ăluie nivelul moral și spiritual al vechii familii aristocra- 
tice (...). 

Scriitorul, condamnând o clasă în declin, a realizat 
implicit o suită de imagini ale degenerării (...). Generali- 
zarea profundă, psihologică și morală reliefează dezagre- 
garea categoriei sociale respective. Înarmat cu viziunea 
marxist-leninistă asupra comportării claselor sociale în 
regres istoric, scriitorul a creat o imagine puternic realistă, 
folosind din plin forța specifică generalizării artistice (...). 
Fără urmărirea sondajului scriitorului în opera meschină 
care macină familia Vorvoreanu, critica literară nu poate 
reliefa convingător ideea cărții, tendinţa ei socială. 

Povestirea lui Zaharia Stancu Florile pământului adună 
pagini zguduitoare despre ravagiile cumplite ale primului 
război mondial imperialist (.. .). Scrisă în viziunea învăță- 
turii marxism-leninismului despre esenţa războaielor im- 
perialiste, cartea lui Zaharia Stancu este un document 
patetic de demascare a inutilităţii și cruzimii masacrului 
mondial, iniţiat de statele capitaliste (...). Însușirea învă- 
țăturii marxist-leniniste asupra cauzelor războaielor im- 
perialiste l-au ajutat pe scriitor să înfățişeze realist tabloul 
acelor ani cumpliți și să dezvăluie convingător procesul 
de formare a conștiinței lui Darie (...). 

Analiza reflectării în artă a transformărilor petrecute în 
țara noastră, a fizionomiei oamenilor noi, este o preocu- 
pare centrală a criticii noastre literare (...). Problema poate 
fi studiată fructuos dacă ne referim, de pildă, la două 
opere literare însemnate, oglindind aspecte contemporane 
din viaţa satelor noastre: Desfășurarea de Marin Preda şi 
Lenta de Francisc Munteanu. 

Rezultatele acestor sumare analize critice sunt totuși 
concludente pentru relevarea unităţii ideii artistice a ope- 
relor literare (...). Critica trebuie să judece ideea operei 
literare în unitatea ei organică, reconstituliid astfel sensul 
artistic al imaginii. 

Trebuie combătută tendinţa estetizantă de a evita ana- 
liza orientării ideologice a operei, înțelegând limitat, fals, 
conţinutul generalizării artistice. Tot astfel trebuie înlă- 
turate tezele simplificatoare ale vulgarizatorilor, care sparg 
unitatea conţinutului și formei și interpretează mecanicist 
raportul între generalitatea și individualitatea ideii operei 
literare”. 


x 


Principiul leninist al spiritului de partid?” : „Clasicii mar- 
xismului au acordat întotdeauna o importanţă primor- 
dială conţinutului ideologic al literaturii, tendinței ei 
social-politice (...). Lenin pleda pentru formarea unui cer- 
cetător științific OG. pătruns de idealurile clasei pro- 
letare (...). 

Celebrul articol „Organizația de partid şi literatura de 
partid” - publicat în primul ziar bolșevic legal Novaia jizni 
(Viață nouă) în perioada pregătirii revoluției din 1905 - a 
însemnat o contribuție decisivă la dezvoltarea esteticii 
marxiste, la lupta pentru legarea artei de popor, de clasa 
muncitoare (...). Lenin a motivat, pentru prima dată în 
acest articol, necesitatea partinităţii proletare: «Pentru a 
contrabalansa moravurile burgheze, pentru a contraba- 
lansa presa burgheză întreprinzătoare și afaceristă, pen- 
tru a contrabalansa carierismul literar burghez, cât și 
individualismul, anarhismul boieresc, goana după profit — 
proletariatul socialist trebuie să treacă pe primul plan 
principiul literaturii de partid» (...). 

Lenin reliefa implicit caracterul nou din punct de vedere 
principial al teoriei comuniste (...). Lenin a dezvăluit magis- 
tral esenţa propagandei esteticii burgheze despre pretinsa 
neutralitate și indiferentismul intelectualităţii (...). Lenin 
a prevăzut spectacolul dezgustător al degenerării totale a 
culturii burgheze, în epoca imperialistă. Scriitorii reacțio- 
nari din țările capitaliste, finanțați de trusturile guvernante, 
îndopaţi cu ideologia războiului, întreținuţi de magnații 


369 


Ana Selejan 


capitalului internaţional, au terfelit fără rușine arta prin 
cultivarea instinctelor bestiale, prin preamărirea indivi- 
dualismului respingător, prin propagarea ferventă a misti- 
cismului și a iraţionalismului (...). 

Combătând concepţiile idealiste ale esteticii burgheze, 
Lenin a relevat totodată trăsăturile artei noi, socialiste, 
ale artei pătrunse de spiritul principialităţii comuniste. În 
articolul publicat în Novaia jizni se lămurește problema 
„libertăţii de creaţie a scriitorului, atașat deschis de popor, 
libertate bazată pe înţelegerea necesităţii istorice, pe însu- 
șirea conștiinței socialiste (...). 

Dezbaterile congresului, dezvoltând principiile funda- 
mentale leniniste, au conturat pregnant imaginea unui nou 
tip de scriitor, luptător conștient pentru pace și comunism, 
reprezentant strălucit al ideilor umanismului comunist. 
Partidul Muncitoresc Român a educat și educă scriitorii 
noștri în spiritul principiilor leniniste pentru a deveni 
combatanți fermi pe frontul ideologic, slujind cu toată 
pasiunea și sinceritatea lupta clasei muncitoare, înțele- 
gând deplin cum chestiunea literară trebuie să devină a 
parte integrantă a cauzei general-proletare”. 


x 


În luptă cu dogmatismufł* : „Desconsiderarea individua- 
lității fenomenelor din pricina superstiţiilor dogmatice s-a 
răsfrânt în toate genurile literare. Astfel, punctul de vedere 
dogmatic a adus prejudicii mari, într-o vreme, poeziei 
lirice. Critica literară are merite apreciabile în procesul 
complex de primenire a poeziei prin temele mari ale contem- 
poraneităţii - după ravagiile decadentismului în perioada 
dintre cele două războaie mondiale. S-au scris valoroase 
poeme epice de largă respirație, o poezie cetățenească 
militantă de bună calitate (...). 

În domeniul prozei, repercusiunea viziunii simpliste 
asupra raportului între esenţa socială și individualitatea 

fenomenului o constituie frecvenţa cronicilor social-politice, 
în stil frescă. Personajele deveneau reprezentanți lineari 
ai diverselor categorii sociale și urmau schema conformă 
cu teza politică generală (...). Numai influenţa criteriilor 
dogmatice a putut îndemna critica literară să aprecieze 
atât de favorabil cărți mediocre ca Ogoare noi sau Orașul 
nou Presiunea cultului personalității (respectiv subesti- 
marea figurii omului simplu, a criticii venite din mase, 
stilul pompos, atmosfera festivă, de paradă) a facilitat 
invazia de idilism în proză. 

În dramaturgie, unii critici dogmatici impuneau un 
clișeu obligatoriu al luptei de clasă pentru toate piesele, 
considerând conflictele mai restrânse, conflicte care repre- 
zentau indirect, dar nu și mai puţin adânc, antagonismul 
social fundamental — drept abateri grave de la realism (...). 

Dogmatismul în critica literară presupunea suspiciunea 
faţă de practica artistică atât de diferențiată (...). Critica 
literară se străduiește acum să fie mai elastică, părăsind 
obiceiul rudimentar de a fixa reguli categorice, de a împărți 
ranguri şi privilegii literare după clasificări impietrite. 
Păzirea principiilor realismului-socialist pretinde tocmai 
criticilor literari mai multă disponibilitate în ascultarea 
opiniilor diverse și efortul comun competent pentru îmbo- 
găţirea esteticii marxist-leniniste. 

Polemica împotriva dogmatismului este însă departe 
de a fi încheiată. Partidul ne îndeamnă să desfășurăm în 
estetică, în critica literară cercetări creatoare, renunțând 
la bucherism, la citarea formulelor arhicunoscute (...). 
Esenţialul pentru continuarea disputei cu concepțiile sco- 
lastice rezidă în asigurarea clarităţii ideologice, în preve- 
nirea sigură a recidivelor vechilor teorii estetice desuete. 
Numai de la înălțimea principialităţii comuniste se pot 
apăra fructuos criteriile primordiale ale realismului-so- 
cialist”. 


371 


Ana Selejan 


* 


Tânăra generație”: „Ar fi orb sau rău iazul acela 
care nu ar recunoaște că eliberarea ţării de sub fascism a 
redat artei demnitatea ei. Partidul a salvat literatura din 
impasul decadentismului, i-a indicat calea apropierii de 
popor. Ideea leninistă a implantării rădăcinilor culturii în 
viața maselor largi favorizează nașterea și dezvoltarea 
rapidă a noi talente (...). 

Regimul de democraţie populară asigură tânărului scrii- 
tor largi posibilităţi de învățătură. El e scutit de a rătăci în 
labirintul idealismului și al metafizicii. Marxism-leninis- 
mul îi explică ştiinţific perspectivele istoriei, îi dă certitu- 
dine în studiul culturii umane și în înţelegerea artei (...). 

Cu multă însufleţire au primit tinerii scriitori istoricele 
hotărâri ale Congresului al XX-lea al PCUS, participând 
acum la asaltul asupra dogmatismului (...). 

Astăzi, cu ajutorul partidului, ei combat vulgaritatea şi 
anchilozarea. Ei ajută la consolidarea acelui climat în care 
să fie respectat specificul fenomenului literar, să nu fie 
impuse ca obligatorii gusturile personale (...). Desolidari- 
zându-se de rugina dogmatismului, tânăra generaţie păzește 
consecvent ideea realismului-socialist, a spiritului de par- 
tid. Se poate oare continua opera de ridicare a unei noi 
culturi părăsind ideologia marxist-leninistă, ideea răs- 
punderii sociale a artistului? (...)” 


Petru Dumitriu 


Dintre toţi creatorii de „inefabil” realist-socialist, Petru 
Dumitriu a avut cea mai constantă contribuţie în publi- 
cistica ideologică; adevărata relevanţă a pledoariilor lui 
nu este cea a posteriori, că adică, neagă acum ceea ce a 
afirmat atunci ; percutanţa lor a rămas fixată în acel timp 
şi nu cred că gândurile și sfaturile unui prozator celebru, 

format — cum îi plăcea să spună, „in vremea comuniștilor”, 
aduceau a demagogie găunoasă în mintea aspiranților la 
același podium. Pledând pro domo, ori pentru succesele 
noii literaturi, Petru Dumitriu făcea același bun serviciu 
ideii de superioritate a paradigmei realist-socialiste ca şi 
teoreticienii sau comentatorii ei. lar sensul și semnificația 
directivei, a îndrumării, a sfatului, a mărturisirii, ca și 
forţa exemplului sunt și mai relevante când vin din inte- 
rior, de la practician. | 


Contemporanii comuniștilorS : „Generaţia din care fac — 
parte cuprinde talente viguroase, creatori îndrăgostiți de 
arta lor. Totuși, în preajma lui 1945 influenţa literaturilor 
burgheze în declin, formulele expresioniste, naturaliste, 
moderne, care au făcut atâta rău multor mari scriitori în 
occident, limitându-le posibilităţile de expresie (...), ne 
apăsau pe noi, scriitorii tineri, cu pecetea lor. Primele 
mele lucrări în proză arătau o iubire pentru ceea ce e 
vitalitate și energie în sânul realităţii, iubire care nu s-a 
dezminţit de atunci, dar care era strânsă în forme orna- 
mentale și puțin cuprinzătoare. Pe măsură ce scriam ulti- 
mele bucăţi din prima mea carte de proză, îmi dădeam 
seama de nevoia de a trece la o formă sobră și la o largă 
povestire epică a contemporaneităţii. Aceasta se simte 
deslușit din ultimele două părți ale cărții, unde podoabele 
baroce ale stilului se sparg sub răbufnirea lăuntrică a 
unui conținut nou care nu era altceva decât istoria anilor 
1944-1945, determinată de ideile marxismului (...). 

A urmat o perioadă de criză în care mi-am căutat dru- 
mul, încercând și părăsind de-a rândul formulele cele 
vechi. Contactul cu comuniștii, evoluția intimă a concep- 
ţiilor mele, întoarcerea la marea tradiţie a prozei realiste 
clasice, îndeosebi franceze și ruse, au fost principalele 
evenimente spirituale ale acelei perioade, după care a 
urmat participarea mea tot mai strânsă la viața socială și 
politică în care elementele active și determinante erau 
comuniștii. Am înţeles atunci ceea ce i-am spus de curând, 

într-o convorbire avută la Pekin, lui Jean Paul Sartre, 
găsind asentimentul său : că învechitele formule moderne 
nu erau decât o expresie a unui material de viaţă din ce în 
ce mai sărac, acela al unei societăţi învechite care nu mai 
poate da subiecte povestitorului dacă nu trece printr-o 
revoluţie. Așa-mi explic că scriitori ca John Dos Passos, 
William Faulkner, André Malraux, încă în deplinătatea 
puterilor, fiindcă rămân pe poziţiile societăţii vechi, se 
refugiază, primul în tăcere, al doilea într-o poezie mitică, 
ce reprezintă o degenerare a vigorii sale de la început, al 
treilea în eseistică şi politică reacționară. Soarta, aș spune 
tragică, a unor asemenea talente, e soarta formulelor bur- 
gheze în literatură. 

Iar marele noroc al scriitorilor din ţările care construiesc 
socialismul este posibilitatea de a exprima realist o reali- 
tate originală, nouă (...). Aceasta, împreună cu orientarea 
spre epica realistă, le datorez faptului de a mă fi născut 
într-o ţară în care se construiește o societate nouă și de a 
fi contemporanul comuniștilor”. 


x 


Nu, universul nu e absurd...” : „Într-o notă apărută 
recent în Gazeta literară sub titlul Contemporanul comu- 
niştilor pomeneam de destinul literar al unor scriitori din 
Europa Occidentală și Statele Unite ale Americii; oameni 
care nu mai scriu, scriitori morți deşi persoane civile încă 
în viaţă. Unii morţi, alţii în agonie literară (...). Ultima 
carte a lui Faulkner a apărut recent. Povestește revolta 
unei unități militare din tranșee, în anul 1917. Te aștepți 
să întâlnești ideile și sentimentele oamenilor de atunci, 
văzute prin conștiința unui om de azi. Dar, nu. Ideile și 
sentimentele soldaţilor din 1917 nu există în cartea lui 
Faulkner. Ci cu totul altceva. Seful revoluţiei este un 
sergent, ajutat de doisprezece soldaţi, ucenicii lui. Perso- 
najele feminine se cheamă Maria și Marta. Abia mai e ne- 
voie să-l boteze pe sergent Christ, ca să înţelegem aluzia. 

Sergentul e însă fiul (din flori, ca să nu pară forțată această 
poveste atât de firească) al marelui general care va înăbuși 
revolta soldaților, și care nu e decât Diavolul. Sau Dum- 
nezeu. În orice caz, tatăl lui Christ (...). 

Două trăsături principale mi se par că pot fi distinse la 
un mare număr de scriitori sau foști scriitori burghezi de 
azi, din primii ani ai celei de a doua jumătăţi de veac al 
douăzecilea (...). Întâia este o trăsătură lăuntrică, e filoso- 
fia implicată în operă. Și aceasta e concepţia despre univers 
ca fiind absurd, irațional, eterogen demersurilor gândirii 
omenești, cu neputinţă de cunoscut în esenţa sa. În opera 
lui Franz Kafka acest univers absurd e descris întâia oară ; 
Camus și alţi scriitori burghezi de azi nu sunt decât disci- 
polii lui Kafka, Ernst Jünger în Germania Occidentală, 
Faulkner (în faza sa actuală) în Statele Unite: înaintea lor 
şi independent de ei și de Kafka, Pirandello în Italia dinainte 
de războiul din 1914-1918, merg pe drumuri diferite în 
acest marș de noapte fără speranţa nici unei aurore (...). 

Nu, universul nu e absurd. Uneori e chiar de o logică 
înspăimântătoare. Dar, recunosc că are colțuri ascunse, 
secrete, care se apără de investigația cercetătorului, fiindcă 
sunt ca acele bacterii care nu pot trăi decât în întuneric și 
pe care lumina le ucide; fotofobia claselor supuse din 
ţările capitaliste, un fapt; și e mult mai greu și mai eroic 
să încerci să afli și să spui adevărul în ee privește anumite 
colțuri de întuneric ale societăţii, decât să construiești 
din cerneală și hârtie un univers absurd, în care problema 
adevărului nu se mai pune. 

A doua trăsătură comună a scriitorilor burghezi și care 
se leagă pretutindeni de concepția universului absurd și 
enigmatic, este o trăsătură de formă, o trăsătură exte- 
rioară a imaginii artistice. Și anume, mitul. Îndeosebi, în 
proza epică apare acţiunea care nu e o reflectare a realităţii 
prin conștiința artistului, ci o metaforă, o aluzie (...). Ni se 
spun anumite lucruri ca să înțelegem altele. Uneori direct 
opuse și alteori ca să nu înțelegem nimic sau să înțelegem 
că nu se poate înţelege nimic. Depărtarea de concepția 

rațională a realităţii e totodată depărtarea de realism. Ceea 
ce nu înseamnă că uneori mitul n-ar putea sluji ţelurilor 
realismului. Căci, uneori, ca în Călătoriile lui Gulliver sau 
în Don Quijote sau în cutare povestire de Gogol, fantezia 
artistului sugerează până la caricatură trăsăturile rea- 
lităţii, creând adevărate mituri (...). Numai că aici defor- 
marea nu merge împotriva cunoașterii, ci o slujește (...). 
Iată deci că nu procedeul în sine al mitului este antirealist, 
ci îmbinarea lui cu un conţinut iraţionalist, antirealist 
care e expresia directă a intereselor capitalismului (...) 
amenințate mortal de realitatea istorică în dezvoltare spre 
o societate de un tip nou”. 


* 


Reportaj dintr-un laborator”: „Autorul acestor rânduri 
nu este un filosof. Nici estetician, nici teoretician al vreunei 
activități omenești nici bun cunoscător al artei sau știin- 
tei. Totuși, firea sa omenească îl silește la gândire, așa 
cum îl silește să mănânce în fiecare zi. Numai că nefiind 
filosof, nici estetician, nici teoretician de nici un fel, va fi 
în situaţia unui om care nu e nici brutar, nici planificator, 
şi trebuie să-și frământe și să-și coacă singur pâinea, în 
casă la el (...). Să nu se supere cititorul dacă-l poftesc să 
guste din pâinea mea și nu-i va plăcea să se ducă la 
brutărie. Sau să-și coacă și dânsul pâinea proprie. Dar cu 
nici un chip să nu facă ce fac unii: să rumege pâinea 
făcută de alții și mestecată iarăși de alții. E nefolositor și 
nesănătos. | 

Această mică parabolă se datorește întrebării pe care 
mi-a pus-o un cititor, după apariția unui eseu (...) intitulat 
Universul nu este absurd. Cititorul mă întreba de ce l-am 
scris. Nu era un articol, nici un studiu de filosofie nu era etc. 
Cum s-ar zice, nu era pâine de prăvălie, de un kilogram, 
nici franzelă, nici chiflă, nici etc. 

Nu, dar mă hrănesc din ea. Și am dat-o și altuia nu din 
credinţa că e cea mai bună, nici unicul soi de hrană; dar 

fiindcă am încercat-o mai de mult și cu ea îmi ţin zilele; 
(...). Era vorba în acele câteva pagini despre raționalitatea 
universului. Nu e credința mea. Nu e o credinţă. E o 
convingere întemeiată pe practica (die Praxis, cum îi spun 
descoperitorii ei, K. Marx și F. Engels) omenirii întregi (...). 
Ceea ce dovedește că gândirea noastră e omogenă uni- 
versului. 

Simţeam nevoia să-mi amintesc aceste idei gândindu-mă 
la patima sălbatică cu care unii scriitori burghezi impun 
moda (căci e o modă și ei înșiși nu cred în adevărul închi- 
puirii lor) universului absurd, moda universului străin gân- 
dirii noastre, eterogen rațiunii, incognoscibil, imprevizibil. 

-Lucrul e nou numai în literatură. Căci teoreticienii 
iraționalismului burghez l-au inventat mai demult (...). 
Scriitorii burghezi care creează un univers misterios și 
înspăimântător în cărțile lor (cum sunt Kafka, Faulkner 
în multe din operele sale, Camus, Sartre în prima perioadă) 
merg cu douăzeci, treizeci, cincizeci de ani întârziere, pe 
același drum. lerte-mi-se întrebarea prozaică: se urcă 
vreodată în ascensor? Gestul de a te urca în ascensor e 
un act de încredere în raţiunea omenească, în practica 
omenească stăpână a naturii. Știu că e mult mai elegant, 
în saloanele burgheze, să vorbești păsărește despre uni- 
vers și istorie care sunt «o fatalitate încărcată cu moarte...» 
și despre artă care «a devenit un tărâm unde se amestecă 
intoxicația cu absolutul». Știu : e mult mai elegant. După 
cum e mult mai elegant să fumezi opiu decât să frămânţi 
aluat (...). 

Aici sunt cele două puncte de care nu ţin seama teore- 
ticienii iraţionalismului. Independent de ceea ce crede sau 
simte creatorul de artă, există necesitatea obiectivă. Nu 
poţi scăpa din univers și nici din societate. Arta nu poate 
crea un univers decât cu materiale din realitate. 

Nu poate crea din nimic. Ceea ce creează ea sunt sinteze 
de materiale disparate la origine, reorganizări și coordo- 
nări de fapte. Chiar și cel mai fantastic povestitor, Edgar Poe 
sau Kafka, se servește tot de fapte din realitate (...). 

Portretul bătrânului războinic?: „Nu știu, cititorule 
binevoitor, dacă ţi se întâmplă, ca și autorului acestor 
rânduri, ca atunci când citești poezii, să simți nevoia de a 
fi împreună cu cineva care ţi-e apropiat, de-a împărtăși cu 
el bucuriile pe care ți le dă poemul (...). Dacă nu ţi-e 
neplăcut un asemenea obicei, hai să parcurgem împreună 
ultimul volum de versuri al unuia din cei mai de frunte 
poeţi ai literaturii noastre noi, Mihai Beniuc: Trăinicie. 
Trăinicie a ce? Și a cui? De curând, într-un scurt eseu 
intitulat Non omnis moriar Paul Georgescu arăta una din 
temele mari ale poeziei recente a lui Beniuc înfruntarea 
morții (...). 

Sentimentul acesta de prezență a morţii e zguduitor la 
lectura poemelor Floarea mea, Pe-același drum, Nu fi tristă 
(...). Mi se pare că Mihai Beniuc e primul poet care a 
îndrăznit să privească Hârca în faţă, în această perioadă a 
dezvoltării literaturii noastre spre realismul socialist (...). 
Nu e locul aici să explicăm rădăcinile concepției marilor 
inaintași (...). Dar dacă la poetul antic, materialist și fără 
credinţă în viaţa de apoi ca epicureu ce era, încrederea în 
trainicia existenţei sale se baza pe legitima mândrie a 
marelui artist, poetul modern al unei epoci revoluționare 
crede că opera lui va supraviețui «cântare-n pieptul celor 
ce muncesc» (...). 

Întregul poem al Mărturisirii e descrierea unui caracter 
de o dârzenie stoică, de o totală independenţă și indife- 
rență faţă de milă: 


Nu te uita că tac și-s răbdător, 
Cu zâmbetul pe buze eu omor. 


Faţă de respect și pietate religioasă: 
În rai aș fi fost îngerul Satan. 


Faţă de vanitate: 

Că-s rău văzut, ori bine, nici nu-mi pasă 
Și stau numai cu cine vreau la masă. 


Unde se refugiază atunci căldura omenească, fierbin- 
teala patimii, în acest suflet ce pare pustiit («deșert») de 
asceză stoică ? Iată unde s-a concentrat, potențată și inten- 
sificată până la fanatism: 


Dar de poporul și partidul meu 
Mă cheamă iar, zbucnesc din groapă eu. 


Nu, nu era un ascet, un stoic: ar fi fost, în alt veac [...). 
Dar în secolul al XX-lea firile mari și pătimașe sunt atrase 
de filozofia revoluţionară a lui Marx și Engels, Lenin și 
Stalin. Eroul din poezia Mărturisiri e un patriot revolu- 
țiohar al clasei muncitoare. Și renunțarea la vanitate, 
dorinţă de bogății, răzbunare personală, frică de moarte și 
dorință de nemurire, slujesc la a păstra intacte toate 
energiile ființei acesteia omenești, pentru ca să le azvârle 
în bătăliile în slujba poporului și partidului său (...).” 


x 


Observaţii despre demnitatea arte” : „Un prieten străin 
mă întreba dăunăzi : de ce dați atâta importanţă problemei 
realismului în artă ? (...) 

La această întrebare sunt două răspunsuri. Întâi, că 
orice om care gândește are nevoie de un șir de idei clare și 
de convingeri ferme, în problemele cele mai importante 
ale existenţei (...). Este de o impor-tanţă vitală pentru 
orice om, să fie lămurit dacă crede că universul e materie 
sau spirit sau altceva, dacă e infinit sau limitat, dacă 
societatea progresează sau nu, dacă munca e o rușine sau 
o cinste (...). 

Dacă e foarte important să ai convingeri ferme și bine 
întemeiate despre univers și structura sa și despre ros- 
turile omului, este evident important să știi dacă arta are 

o funcțiune de cunoaștere sau nu. Acesta e al doilea 
răspuns la intrebarea amintită la inceputul rândurilor de 
faţă. De ce e important să știi dacă arta are valoare de 
cunoastere sau nu ? Fiindcă această intrebare decide asu- 
pra rostului social al artei, asupra demnității artei (...). 

În primul caz, al artei amuzament, utilitatea socială a 
artei este subordonată, minoră și ar justifica uneori dis- 
preţul. Așa o vedeau aristocrații feudali. Așa o vede și 
burghezia anglo-saxonă din epoca regine! Victoria, când 
un artist era totdeauna un animal ciudat și indecent, care 
nu era primit în lumea bună. 

În al doilea caz, al artei geniale, misterioase, autonome 
faţă de societate, lucrurile sunt și mai grave. Arta înce- 
tează de-a mai avea un rost social; ea se proclamă inde- 
pendentă, artistul se situează în afara societăţii, artistul 
pretinde că nu aparține nici unei clase. Dar (fără să luâm 
in discuţie valoarea și trăinicia acestor pretenţii) orice 
demnitate a artei dispare prin aceasta ; arta devine un Joc 
solitar, satisfacția unor tendințe individuale, fără ca opera 
de artă să fie destinată vreunui public, afară de, cel mult, 
alti artisti, o activitate de club inchis (...).” 


Mesajul prozei noastre epice! : „Mesajul prozei noastre 
epice se trage indeosebi din revoluţionarea conștiinței 
maselor. Din trecerea in zece ani de la constiința de a trăi 
intr-o societate nedreaptă, bazată pe exploatare, societate 
sfâșiată de contradicții generatoare de suferință (...) — la 
constiinţa de a trâi intr-o societate ce tinde a nu mai avea 
clase, a suprima exploatarea, umilința, intr-o societate de 
perspective deschise, intr-un cuvânt, la conștiința demni- 
tâtii si mândriei umane ṣi sociale (...). 

Întâi e vorba de transformarea unei societăţi agrare. 
Mitrea Cocor e primul semnal de trâmbiţă al acestei sim- 
fonii. Desfășurarea de Marin Preda. chiar și Moromeţii in 
măsura în care se simte referirea la prezent, chiar și 

Desculț — rechizitoriu cumplit al trecutului de la tribuna 
prezentului - toate aceste cârți arată sfârsitul vechii țârâ- 
nimi și începutul unei ţărânimi not, dispariția marii pro- 
prietâți agrare și a tot ce inseamnă ca ca implicaţii umane. 
Alte cârți ca Temelia de Eusebiu Camilar, Cronica de la 
câmpie de Petru Dumitriu, Bărăgan de V. Em. Galan, 
Pâine albă de Dumitru Mircea, Lenta de Francis Mun- 
teanu, Liniştea iernii de Remus Luca, excelentele schite 
ale lui Siito Andras, romanele lui Kovacs Gyorgy, Asztalos 
István, Horvath István, remarcabilii noștri prozatori de 
limbă maghiară. toată această masă de opere, din care 
unele sunt de o mare valoare artistică, descriu construirea 
socialismului la sat (...). 

Dar există mesajul tumultuos, de altfel plin de stridente 
artistice, de imperfecţiuni. dar și de adevăruri not, de 
realităţi necunoscute până acum alci- mesajul oamenilor 
unei ţări care se industrializează: Otel şi pâine, Drum fără 
pulbere, În orașul de pe Mureş, Cumpâna luminilor si, 
printre cele mal izbutite, La cea mai inaltă tensiune (...). 
Chiar dacă există un respect şi o continuare a tradiției 
epice la cei mai multi prozatori al noştri, Camilar mârtu- 
risindu-se învățăcel al lui Sadoveanu. Zaharia Stancu al 
lui Gorki, Marin Preda al lui Dostoievski, Petru Dumitriu 
al lui Balzac, Titus Popovici al lui Rebreanu si asa mai 
departe - totuși, totul este nou. totul e al vremii noastre: 
este mesajul poporului nostru în această epocă plâmâdită 
din acțiunea comuniștilor. 

Popor mic, țară mică. Dar se știe că micile popoare 
scandinave au produs pe Ibsen, Bjornson, Strindberg. 
Andersen (...). E in putinta noastră de a trezi un ecou 
asemânâtor. Nu din ambiţie deşartă. nici din dorința de a 
ne face importanţi. nici din dorința de a fi cineva printre 
celelalte popoare ale omenirii. Nu e vorba de asta. Însă am 
inceput să rostim si mai avem de rostit «în gura mare». in 
fata umanităţii. sfâșterile, bucuriile, inţelepeiunile, patima. 
vitalitatea poporului nostru - ca să le dâruim oamenilor 
de pe tot pământul și acestui veac al socialismului”. 

Alte referințe bibliografice la aceleași teme. in note”. 

Paul Georgescu 


Nici înainte, nici după ce a preluat funcţia de redactor-șef 
adjunct al Gazetei literare (în locul lui G. Macovescu, 
alături de Veronica Porumbacu și Ion Mihăileanu, înce- 
pând cu numărul festiv, de 23 august 1955, nr. 34), Paul 
Georgescu n-a practicat decât sporadic comentariul critic; 
şi când l-a practicat — ne referim la Gazeta literară - aria 
celor comentaţi a fost foarte restrânsă: Mihai Beniuc, 
Petru Dumitriu, Mihail Sadoveanu, Titus Popovici, Mihu 
Dragomir. Punctul său forte era eseul politic, comentariul 
agitatoric, militant, mobilizator. 


Capodopera necunoscută? : „Omul secolului nostru este 
Luceafărul și el își va înscrie în curând pe agenda activi- 
tăţii zilnice știutele versuri: 


Porni Luceafărul. Creșteau 
În cer a lui aripe 

Și căi de mii de ani treceau 
În tot atâtea clipe. 


Un cer de stele dedesupt, 
Deasupra-i cer de stele — 
Părea un fulger ne-ntrerupt 
Rătăcitor prin ele. 


Și din a chaosului văi 

Jur împrejur de sine 
Vedea ca-n ziua cea diritâi 
Cum izvorau lumine. 


Nu putem trage de aici concluzia că dacă un mare 
scriitor este esenţa vremii sale, visurile lui constituie reali- 
tatea viitorului? Nu reiese că scriitorul realist trebuie să 
viseze îndrăzneț, intensiv, să viseze așa, încât pe aripile 

romantismului revoluţionar să-și ducă cititorul pe pămân- 
tul viitorului ? Viitorul nostru are un nume și acel nume 
este Comunismul (...). 

Secolul nostru, în care peste nouă sute de milioane de 
oameni construiesc socialismul, este demn de opere mari. 
Poporul nostru așteaptă de la scriitorii săi, pe care-i iubește 
și-i cinstește pentru ceea ce au realizat, noi opere care să 
cuprindă viaţa lui bogată, lupta lui măreaţă pentru socia- 
lism. Da, prieteni scriitori, e timpul să treceţi la asemenea 
opere ale vremii noastre, care să sintetizeze acest deceniu. 
Toate semnele sunt că talentul și experienţa voastră sunt 
capabile să cuprindă viaţa poporului nostru, lupta și 
biruinţa lui istorică, să le toarne în bronzul nepieritor al 
artei, în epopei ale epocii noastre [...). În momentul acesta, 
în minţile scriitorilor noștri, autori ai unor cărți de mare 
valoare artistică, se elaborează aceste capodopere care sunt 
semnul etern al trecerii prin lume al generaţiei noastre. 

În primăvara aceasta, care are culoarea victoriei și a 
speranţei, ne plecăm cu dragoste și salutăm capodoperele 
necunoscute”. 


= 


Profilul literaturiis* : „Este neîndoielnic că Istoria litera- 
turii române s-a îmbogățit cu un nou capitol, acela deschis 
de marea zi a eliberării patriei noastre. Este neindoielnic 
că într-o epocă extrem de scurtă, îndeosebi începând din 
1948, scriitorii noștri au realizat opere de mare valoare (...). 
Aceste succese au fost obţinute prin îndrumarea partidu- 
lui, prin folosirea metodei realismului socialist și a cunoaș- 
terii multilaterale a vieţii. Cele mai bune opere ale noastre 
sunt pătrunse de spirit de partid, de pasiune revoluționară 
pentru noul care se dezvoltă. 

Neputând cuprinde întreaga producție din acești 11 ani, 
să ne rezumăm doar la producția literară din ultimii doi ani. 
Avântul poeziei lirice este evident. Au apărut numeroase 

poezii semnate de Tudor Arghezi, Maria Banuș, Mihai 
Beniuc, Horvath Imre, D. Botez, Eugen Jebeleanu, Mihu 
Dragomir, A.E. Baconsky, Eugen Frunză, Victor Tulbure, 
Veronica Porumbacu, Al. Andriţoiu, Ștefan lureş, Aurel 
Gurghianu, Nicolae Labiş și atâţia alții. Poezia satirică a 
înregistrat primele succese prin rondelele şi fabulele lui 
Cicerone Theodorescu, Marcel Breslaşu, Nina Cassian. 

Aceste succese nu trebuie să ne facă însă să pierdem 
din vedere faptul că de la poemul Bălcescu al lui Eugen 
Jebeleanu, poezia epică nu a mai realizat nimic ae seamă. 
Figura omului nou apare din păcate prea rar în poezia 
noastră. O specie literară care nu este îndeajuns încurajată 
este poezia publicistică. 

Proza noastră a înregistrat, de asemenea, succese în- 
semnate. Cele două volume din ciclul Un om între oameni 
de Camil Petrescu, Bărăgan de V. Em. Galan, Pasărea 
furtunii de Petru Dumitriu, Fetele noastre de Nagy Istvân, 
În orașul de pe Mureș de Francisc Munteanu, Cu inimă 
tânără de Asztalos Istvân, Străinul de Titus Popovici și, 
acum în urmă, Moromeţii lui Marin Preda sunt doar o 
parte din romanele apărute în acest răstimp. 

'Din producţia de nuvele și schiţe am putea cita: Salata 
și Vânt de primăvară de Petru Dumitriu, schiţele lui Siito 
Andras, Strada primăverii de D. Ignea, Munca de jos de 
E. Barbu, Jurnal de front de H. Zincă ș.a. E lesne de 
observat, pentru cititorul atent, că nuvela, schița și în- 
deosebi reportajul literar au rămas mult în urma cerinţelor 
vieţii (...). 

Stagiunea trecută a fost mult mai animată. După Mielul 
turbat de A.Baranga s-au înregistrat succese cu piese 
originale ca Citadela sfărâmată de Horia Lovinescu, Fami- 
lia Kovacs de Ana Novac ş.a. Mihail Davidoglu a terminat 
o piesă despre Horia, lucrează în prezent la o piesă despre 
viaţa muncitorilor de pe un mare șantier de construcție. 

Este necesar să spunem, deși acest lucru nu se prea 
obișnuiește, că în critica literară s-a produs o adevărată 
înviorare. Apar mult mai multe semnături, se scrie mult 

și, aş zice, mai bine. Discuţiile de idei„deși nu sunt încă la 
înălțimea necesară, fac ca presa literară să fie mai vie, 
mai interesantă. În domeniul criticii literare s-au remarcat 
îndeosebi câţiva critici productivi. Ov. S. Crohmălinceanu, 
S. Bratu, S. Damian, Lucian Raicu, Georgeta Horodincă, 
V. Râpeanu, M. Dragu ș.a. Cei mai mulți dintre ei sunt 
tineri care încearcă de puţin timp să practice acest gen 
dificil. Tot în acest răstimp au apărut volumele de articole 
ale lui Ov. S. Crohmălniceanu, Silvian losifescu și Vera 
Călin. Este evident că nu se va putea face faţă sarcinilor: 
mereu crescânde ale criticii literare fără o continuă lărgire 
a cercului de critici. De aceea este necesară activitatea 
unor critici cu experienţă ca și atragerea unui număr mare 
de tineri talentaţi (...). 

“ După această mult sumară trecere în revistă a succese- 
lor și lipsurilor noastre, putem totuși trage câteva concluzii. 

Frontul de luptă al scriitorilor legați de popor s-a lărgit 
şi se lărgește necontenit cu noi talente. La a 11-a aniver- 
sare a eliberării patriei noastre putem spune că scriitorii 
merg cu hotărâre pe drumul trasat de partid întregului 
popor (...). 5% 

Dacă privim însă în ansamblu literatura noastră, vedem 
că marile teme ale actualității sunt deficitare (...). Viaţa 
muncitorilor din industria grea, a minerilor, a petroliștilor, 
constructorilor de tractoare etc., e firesc să ocupe în litera- 
tură locul pe care-l ocupă în viață. 

Colosala revoluţie din conștiința oamenilor, modifica- 
rea relaţiilor dintre oameni care s-a petrecut în lumea 
satului prin crearea de gospodării agricole colective, e 
firesc să ocupe în literatură locul pe care îl ocupă în viaţă 
(...). O altă temă insuficient abordată, cu toate realizările 
obținute în această privinţă de A. Jar, A. Gh. Vaida ș.a. — 
este aceea a luptei ilegale a partidului nostru, a luptei 
duse de eroica clasă muncitoare împotriva claselor exploa- 
tatoare și a fascismului. 

Scriitorii noștri au, așadar, datoria de a păstra puri- 
tatea profilului tematic al literaturii noastre”. 

Pe două fronturi5 : „în articolul redacţional publicat î în 
Scânteia se spune: «Partidul i-a chemat întotdeauna pe 
scriitori şi pe critici să lupte pe două fronturi : împotriva 
rămășițelor şi a influențelor estetismului și împotriva ten- 
dinţei de desconsiderare a formei artistice». | 

Da, trebuie să luptăm pe două fronturi! Între ciumă și 
holeră nu avem nici o preferinţă. Care aspect al ideologiei 
burgheze este mai primejdios — formalismul sau sociolo- 
gismul vulgar, negativismul sau idilismul? Răspunsul 
este cunoscut: cea mai primejdioasă deviere este aceea 
împotriva căreia nu luptă! Astfel, ca o reacţie la idilismul 
tâmp, cu eroi de carton, s-a declanșat un act reflex, o 
pornire inversă : negativismul. Personajelor cărora în mod 
normal li se atribuie epitetul de pozitive li s-au agăţat 
defecte grave și astfel am văzut defilând ca într-o curte a 
miracolelor directori de întreprindere, președinți ai sfaturi- 
lor populare, secretari ai organizaţiilor de bază etc, toţi 
înzestrați cu vicii substanţiale. În faţa acestei defilări, unii 
au început să strige : înapoi la blândul idilism! Înapoi la 
lipsa de conflict! 

Idilismul nu constituie însă o greșeală mai suta gravă. 
El deformează realitatea, lipsind-o de conflicte, minima- 
lizează lupta de clasă, transformă omul nou într-o oaie 
discursivă și are un efect somnifer complet opus scopului 
literaturii de a-l emoţiona pe cititor, de a-l transforma 
prin convingere. Nu trebuie să avem nici o înduioșare faţă 
de o asemenea înjosire a literaturii și de degradare a ideilor 
noastre cele mai scumpe [...). 

Un alt fals conflict demascat în articolul redacţional 
din Scânteia este acela dintre estetism și sociologismul vul- 
gar. Formalismul, expresia ideologiei burgheze, rupe arta de 
viaţă, ignoră ființa ideologică a ei (...). Critica estetizantă 
susține teza absurdă după care forma singură are impor- 
tanţă, caută să analizeze măiestria artistică ruptă de conţi- 
nutul de idei. Desigur, principalele poziţii ale formalismului 


386 


Literatura în totalitarism. 1955-1956 


au fost distruse, dar (...) rămășițe ale formalismului au 
mai rămas. A renunţa la lupta împotriva formalismului 
înseamnă, în fond, a dori lichidarea literaturii ca artă. 
Trebuie să fim atenţi la formele noi pe care le iau forma- 
lismul și estetismul (...). Ar fi însă o enormă greșeală dacă 
sub pretextul luptei împotriva formalismului și estetis- 
mului am neglija problema măiestriei artistice, am.reinvia 
sociologismul vulgar (...). Sociologismul vulgar este cu 
atât mai primejdios cu cât - deși expresie a ideologiei 
burgheze, prin ruperea formei de conținut - se ascunde 
sub lozinci juste, ia masca partinităţii. «Până nu demult, 
spunea Riurikov, dăscăleala agasantă, predicile mora- 
lizatoare, plicticoase erau adesea justificate prin... ten- 
dinţele spre partinitate (...)» (...). Idilismul și negativismul, 
schematismul și naturalismul, estetismul și sociologismul 
vulgar se află într-o falsă opoziţie. Va trebui să luptăm 
împotriva tuturor devierilor de la principiile noastre, să 
luptăm - așa cum ne învaţă partidul - pe două fronturi”. 


= 


Învățătura leninistă despre literatură: „Acest articol 
al lui Lenin a fost scris acum o jumătate de secol? Deși 
toate informaţiile confirmă aceasta, totuși e greu să crezi. 
Ai impresia că articolul „Organizaţia de partid și literatura 
de partid” a fost scris acum, pentru a lămuri problemele 
noastre cele mai actuale (...). El nimicește individualismul 
burghez, demonstrează dependenţa artei de clasele sociale, 
spulberă pilonii literaturii decadente, lămurește cu lim- 
pezime raportul dintre libertatea creatoare a artistului și 
partinitatea artei, fundamentează caracterul popular al 
artei, rezolvă contradicţia dintre inovaţie și tradiţie în artă, 
subliniază particularităţile specifice ale literaturii (...). 

Credem că datoria criticii literare constă în aceea de a 
îndemna pe scriitori să atace curajos temele majore ale 
vieţii noastre, luptând atât împotriva negativismului natu- 
ralist care se oprește doar asupra neajunsurilor, fără să 

vadă esenţialul, calomniind viaţa noastră nouă, cât și îm- 
potriva idilismului care suprimă sau doar suspendă lupta 
de clasă, ignorează existența vechii mentalități burgheze, 
transformând efortul eroic într-un tangou lacrimogen (...). 

Prin întreaga sa activitate, Lenin ne învață să funda- 
mentăm științific lupta noastră împotriva ideologiei bur- 
gheze. Iată de ce credem că a sosit momentul analizelor 
temeinice a operelor scriitorilor dintre cele două războaie. 
în aceste analize noi trebuie să separăm operele predo- 
minant realiste de cele antirealiste, să trecem de la afir- 
maţiile generale despre opera unui scriitor la analiza pe 
text. Trebuie să mărturisim că în acest domeniu, excep- 
tând activitatea lui Ov. S. Crohmălniceanu, s-a lucrat 
destul de puţin și destul de superficial. 

Mai circulă încă părerea după care noi am putea prelua 
de la decadenţi forma, inovaţia tehnică, lepădând conti- 
nutul reacționar (...). E necesar să demonstrăm pe text, 
de asemeni, că scriitorul individualist burghez, renunțând 
la uriașa oglindă a artei realiste, vrea să reflecte lumea 
într-un ciob, că din punct de vedere artistic el renunţă la 
marea artă, mulțumindu-se cu firimituri, cu o pseudo-artă 
meschină (...). 

În articolul «Organizația de partid și literatura de par- 
tid», Lenin a dărâmat bazele esteticii claselor dominante, 
a înfățișat aspectul real al individualiștilor burghezi (...). 

În articolul «Organizaţia de partid și literatura de partid», 
Lenin a fundamentat filosofic relaţiile dialectice dintre 
personalitatea creatoare a artistului și spiritul de partid. 
El a opus libertății absolute, fățarnică frază burgheză sau 
anarhistă, adevărata libertate, izvorâtă din înţelegerea 
necesităţii (...). 

Marele Lenin era ostil dogmatismului, rezolvării meca- 
nice și șablonarde a problemelor (...). 

Clasele exploatatoare, temându-se de adevăr, ascund 
dependența ideologică și materială a savanților și artiștilor 
față de ele. Noi, însă, afirmăm cu mândrie principiul partini- 
tăţii, al legăturii deschise, directe, de cauza proletariatului. 

Obiectivismul burghez se mai manifestă încă la noi, se 
aud voci în favoarea reconsiderării obiective a lui Maio- 
rescu, Lovinescu sau a unor scriitori burghezi. lată de ce 
trebuie să trecem la studii ample, obiective și științifice în 
care să demonstrăm caracterul profund reacţionar al con- 
cepţiei acestor critici”. 


Li 


Îndrumarea literaturii de către Partid? : „Metoda realis- 
mului socialist, deschizând artei perspective nelimitate, 
neagă dogmatismul bucheresc, cenușiul și platitudinea, 
sociologismul vulgar. Partidul a chemat și cheamă scrii- 
torii și criticii la un schimb de păreri liber și constructiv, 
desfășurat larg în cadrul ideologiei socialiste. În acest sens 
este îimbucurătoare discuţia care se înfiripă în paginile Con- 
temporanului și ale Gazetei literare. Atrage atenția îndeo- 
sebi discutarea problemei receptivităţii criticului (raportul 
dintre gustul personal și valabilitatea obiectivă), problema 
criteriilor la elaborarea judecății de valoare ș.a (...). Măsu- 
rile juste luate de partid au dus, indeosebi în critică, la 
înviorarea simţitoare a creației. Înviorarea schimbului de 
păreri cere, însă, pentru fiecare dintre noi, un sporit simţ 
de răspundere. Nu ne putem îngădui o dată cu viața ca 
baza principială a literaturii, concepția noastră despre 
lume să fie subminată de ideologia burgheză (...). 

În Raportul ţinut la cel de-al doilea Congres al PMR ni 
se reamintește încă o dată linia justă: «Artei veritabile ii 
este străin tot ce este searbăd, cenușiu, simplist, îi este 
străină trivialitatea și naturalismul». Estetica marxist- 
-leninistă afirmă primordialitatea conținutului ideologic 
al literaturii, primatul tendinței ei social-politice. Ea afirmă, 
însă, unitatea operei de artă. Tendinţa e fără valoare prac- 
tică, paternitatea e doar intențională, efectul moral-edu- 
cativ este, în cel mai bun caz, nul, acolo unde ideile mari 
sunt realizate cu mijloace artistice adecvate. Opera artis- 
tică este nu numai intenţie ci, mai ales, realizare. 

În artă nu avem de-a face cu idei care se află în spaţii 
și pe care doar inițiaţii le văd, ci cu idei artistice, cu idei 
realizate în opera de artă. 

La a 35-a aniversare de la întemeierea partidului, sub 
a cărui înţeleaptă îndrumare au obținut însemnate succese, 
scriitorii noștri îşi reînnoiesc hotărârea de a dărui opere 
demne de epoca măreață a construirii socialismului.” 


Eugen Luca 


Tipul reprezentativ al noii renașter&8: „Arătam într-un alt 
articol că una din trăsăturile fundamentale ale activistului 
de partid este dragostea lui pentru oameni. Din această 
dragoste decurg alte două însușiri peste care nu ne este 
îngăduit să trecem, dacă vrem să-i făurim o imagine sără- 
cită, ciuntită : generozitatea și modestia. 

În literatura noastră, mai ales în cea zugrăvind lupta 
ilegală a partidului, și în poezie îndeosebi, există tendinţa 
sănătoasă de a reliefa acest aspect moral al activiștilor 
comuniști. Din păcate, însă, uneori, acceptarea sacrifi- 
ciilor pare a rezulta, oarecum, dintr-o concepție ascetică 
sau stoică, ceea ce e fals. 

La sacrificii consimt și activiștii zilelor noastre... Acceptă 
sacrificii fiecare tovarăș din echipa activiștilor din Otel și 
pâine când primesc sarcina de a pleca la Hunedoara: tre- 
când peste interesele sale personale, Anton Filip primește 
să conducă o fermă de stat în Delta Dunării ; sacrificii face 
și Adam Jora, când trebuie să-și înăbușe ura, dorinţa de 
răzbunare împotriva lui Pricop, pentru a nu compromite 
cauza pe care o servește. Și nu e deloc ușor pentru un tată 
iubitor cum e Karoly Bucsi să nu afle o clipă de răgaz 
pentru a vorbi cu fiul său, pe care-l găsește dormind seara, 
când vine acasă, și pe care îl părăsește tot dormind, dimi- 
neaţa când pleacă la fabrică. Sacrificiul vieţii activistului 

pentru binele obștesc, pentru progres, e ilustrat cu artă în 
Vânătoare de lupi de Petru Dumitriu (...). 

În pofida acestor începuturi, promițătoare însă, nu 
„puţine sunt operele din literatura noastră nouă, care în 
loc să ofere contemporanilor și urmașilor fresca vie a 
luptelor pe care le dau, nu oglindesc decât foarte palid, 
atunci când își propun aceasta, figura activistului de par- 
tid, a acestui om care, cu creierul, cu sufletul și cu mâinile 
lui, îngroapă o lume și creează o alta. Aceasta, în primul 
rând, fiindcă sunt neglijate tocmai trăsăturile fundamen- 
tale ale activistului de partid ; profunda cunoaștere a sufle- 
tului omenesc, străduința necontenită de a transforma 
oamenii şi de a se desăvârși pe el însuşi, dragostea lui 
pentru oameni, legătura lui indestructibilă cu masele. De 
obicei, în lucrările slabe, activistul de partid este privit 
numai ca un organizator al producției, mărginit (49; 

Dacă privim complexul de probleme cărora el trebuie 
să le facă față și dacă ţinem seama că el este nevoit să le 
rezolve în condiţiile unei împotriviri a dușmanului de 
clasă, care știe ataca nu numai cu arma de foc sau cuțitul, 
ci și cu mijloace mult mai perfide, ne vom putea da seama 
ce personalitate interesantă este un activist de partid. A 
zugrăvi viața sufletească a unui astfel de om cu o viziune 
enciclopedică, a unui astfel de erou eliberat din sclavia 
muncii «care îi face pe oameni mărginiți și unilaterali». (K. 
Marx și Fr. Engels) a-l zugrăvi pe acesta în plină acțiune 
fiindcă activistul de partid e, în primul rând, un om de 
acţiune și a arăta mobilurile care-l imping la acțiune este, 
într-adevăr, o sarcină grea. 

lată cât de mari posibilităţi de valorificare a talentului 
său oferă unui scriitor un astfel de personaj! Ce câmp larg 
de acţiune, câte conflicte, ce vastă problematică umană 
oferă scriitorului viaţa unui astfel de erou! (...) 

Spre cinstea lor, cei mai buni dintre scriitorii noștri au 
înţeles că un activist obișnuit e și el un om cu preocupări 
multiple, cu o problematică vastă. Și Ion Păvăloaia din 
Otel și pâine și Bucsi din La cea mai înaltă tensiune și 

Maftei şi Adam Jora, eroii lui Petru Dumitriu şi Anton 
Filip au un vast orizont, înțeleg adânc politica partidului 
sub toate aspectele ei, privesc sarcina lor limitată nu izolat 
ci în legătură dialectică cu celelalte sarcini ale partidului, 
cu perspectiva desăvârșirii procesului istoric ai cărui eroi 
sunt. 
"Un activist fără perspectivă nu este un adevărat activist, 
ci un practician îngust. Un astfel de practician a creat Galan 
în persoana lui Pamfil Viţcu. Viţcu a organizat o fermă, 
dar el nu contribuie la construirea socialismului fiindcă 
nu înțelege politica partidului sau o înțelege pe dos (...). 

Pentru a zugrăvi veridic un activist de partid (să nu 
uităm că prototipul activistului de partid sunt Lenin, Stalin, 
discipolii și tovarășii lor de luptă apropiată) scriitorul 
trebuie să-l înfăţișeze ca pe un om înaintat, având un larg 
orizont, preocupări multiple din domenii variate, iar cei 
mai buni dintre ei sunt adevăraţi titani comparabili din 
toate punctele de vedere cu oamenii Renașterii și superiori 
acestora, titani a căror formare se desfășoară sub ochii 
noștri. Dacă vor înţelege acest aspect al problemei și dacă 
vor ţine seama că un activist de partid este înainte de 
orice un constructor de suflete noi, un mare umanist, 
scriitorii noștri talentaţi vor reuși să creeze opere pe care 
le așteaptă contemporanii, poporul (...). 

E cu putinţă oare ca scriitorii noștri să treacă pasivi pe 
lângă acest proces, să nu depună toate eforturile de a-l 
Zugrăvi, oglindind figura luminoasă a activistului de partid? 

Nu credem, nu putem şi nu vrem să credem”. 


* 


Partidul — îndrumătorul creatie’: „Creatorul care și-a 
însușit ori țintește să-și însușească metoda realismului 
socialist se consideră un luptător conștient pentru cauza 
clasei muncitoare. Pentru ca să poată lupta cu succes, el 
trebuie să înțeleagă din plin cerinţele celor în rândurile 
cărora s-a înrolat, scopul luptei şi mijloacele pe care trebuie 

să le folosească. Trebuie ca el să se străduiască în perma- 
nenţă să se ridice la înălţimea concepţiei avangărzii clasei 
muncitoare, să-și apropie perspectiva ei (...). Îndrumarea 
creatorului de către partid are, așadar, un caracter obiec- 
tiv, e o lege căreia creatorul nu i se poate sustrage decât 
cu riscul eșecului creaţiei înseși (...). Îndrumarea partidu- 
lui, datorită caracterului ei obiectiv necesar, nu impietează 
cu nimic libertatea creației, inițiativa sau aptitudinile crea- 
torului (...). Deoarece unii dintre creatorii noștri n-au văzut 
realitatea de la înălţimea concepţiei partidului, s-a putut 
ivi la aceştia teoria primejdioasă a pauzei ideologice, a - 
suspendării luptei de clasă, ale cărei urmări n-au întârziat 
să se arate şi în creaţie. Ce alta decât un efect al acestei 
teorii dușmănoase sunt idilismul, prezentarea în culori 
trandafirii a realităţii noastre măreţe dar aspre sau înlo- 
cuirea adevăratelor conflicte ale vieții cu altele, artificiale, 
ori tendinţa de denigrare a vieţii noastre noi, vizibilă în 
unele creaţii artistice? (...) 

Cel de-al doilea Congres al PMR are o importanță ex- 
cepțională în justa îndrumare a creatorilor de toate cate- 
goriile (...). Directivele celui de-al doilea plan cincinal, al 
cărui obiectiv este crearea economiei socialiste unitare în 
tara noastră, oferă creatorilor imaginea unei ţări noi, cu o 
puternică industrie grea (electrică, extractivă, chimică și 
metalurgică), având o agricultură modernă, în care pre- 
ponderent va fi sectorul socialist, imaginea unei societăți 
în care clasele vor avea altă înfățișare, iar relațiile dintre 
ele vor lua alte aspecte. Perspectiva aceasta îi ajută pe 
creatori să înţeleagă faptul, de o importanţă capitală, că 
lupta de clasă va lua forme noi și mai ascuţite incă (...). A 
oglindi dialectica vieţii sufletești a omului muncii, a re- 
flecta modul cum în conștiința lui se oglindește această 
luptă dintre nou și vechi, dintre ideologia socialistă și cea 
burgheză, modul cum deprinderile, prejudecățile și însu- 
șirile anacronice sunt, până la urmă, biruite - iată o sar- 
cină măreaţă pe care partidul o pune în fața creatorilor 
noștri (...). 

Desigur, cercetătorilor noștri le oferă un cîmp larg de 
activitate indicaţiile Raportului de a demasca pe apologeţii 
contemporani ai capitalismului (...). Desigur, istoricii noș- 
tri literari au înţeles din aceste indicaţii că e necesar să 
studieze și să combată curente reacționare ca semănăto- 
rismul, gîndirismul etc (...). 

Să facem, deci, totul (...).” 


Al. Oprea 


Imagini realiste și imagini deformate din viața satuluit?... : 
„În presa literară au apărut articole care au combătut 
tendinţele antirealiste manifestate în unele lucrări literare 
(...). Printre aceste materiale critice se înscrie și articolul: 
„Unele recidive ale naturalismului” apărut în Gazeta lite- 
rară sub semnătura lui S. Damian. Articolul dezvăluie cu 
justeţe greșelile de ordin naturalist ale unor scriitori care, 
sub pretextul înfățișării laturilor negative din realitate, se 
delectează cu vânarea a ceea ce este întunecat și murdar, 
fără a înfățișa forțele pozitive luminoase (...). În cadrul 
articolului, întâlnim însă și unele afirmații și teze în legă- 
tură cu povestirea tânărului scriitor Ion Lăncrănjan Cor- 
dovanii care, ridicând anumite probleme mai generale de 
zugrăvire artistică a vieții ţărănimii se cer discutate [...). 
Autorul articolului categorisește povestea Cordovanii drept 
o lucrare naturalistă. Intâlnim numeroase aserțiuni de 
soiul acestora: «Plăcerea naturalistă de a zugrăvi patimi 
neînfrânate, porniri animalice, instinctuale, se manifestă 
în schița Cordovanii etc (...). 

Lăncrănjan și-a propus să arate cum în anii imediat 
următori lui 23 august 1944 continuă să existe la țară 
aspecte ale vechilor relaţii, bazate pe proprietatea privată : 
(...). I.V. Stalin arată că în «epoca producției individualiste, 
proprietatea privată a pus stăpânire pe simţămintele oame- 
nilor că ea explică „sălbaticele” simţuri și concepții ale 
oamenilor» (...). 

În povestirea lui Lăncrănjan, proprietatea privată face 
ca să se ridice fiu contra tată și frate contra frate. Pe bună 
dreptate, cititorii se întreabă ce anume nu i-a plăcut auto- 
rului articolului din Gazeta literară în acest viguros tablou 
al efectelor pe care le poate avea proprietatea privată 
asupra omului și, cu atât mai mult, unde a văzut el «reci- 
dive ale naturalismului ?» (...). Povestirea lui Lăncrănjan 
are meritul de a arăta cum, o dată cu instaurarea puterii 
populare, în ţara noastră, schimbându-se vechea înfăți- 
șare a satului, se schimbă totodată vechile simțăminte și 
concepţii ale oamenilor. A «desființa» insă povestirea ca 
naturalistă, pentru că zugrăvește în culori curajoase latu- 
rile întunecate ale vechii vieţi de la ţară, înseamnă a nu 
înţelege esenţa naturalismului, a milita, independent de 
intenţiile juste ale criticului, pentru o înfățișare dulceagă, 
in culori roze a realităţii, înfățișare care, din păcate, își 
găsește loc în unele scrieri literare (...). 

Concepţiile esteticii ostile poporului și-au găsit expre- 
sia în lucrările literare ale semănătoriștilor și poporaniș- 
tilor, care aruncau praf de zahăr vanilat asupra vieţii 
chinuite a țărănimii, înfățișând-o ca un nou Eden [...). 
Autorii operelor contemporane despre viaţa țărănimii au 
izbutit să repurteze succese literare în măsura în care au 
reușit să înfrângă recidivele semănătorismului și popora- 
nismului. Greșelile articolului din Gazeta literară pot să 
aducă apă la moara tendinţelor din aceste creaţii de a se 
eschiva de la întruchiparea artistică curajoasă a conflic- 
telor din realitate (...). 

O altă creaţie în care se vădesc influenţele vechii litera- 
turi poporaniste este schiţa lui Ion Băieșu, intitulată: Tușa 
Lisaveta (Gazeta literară) (...). Nu putem să nu observăm 
că prezentarea metodelor de lucru vechi, moștenite din 
bătrâni, ca model pentru Gospodăriile noastre Agricole de 
Stat, idealizarea «pravilelor» vechi ale ţăranului gospodar, 
constituie tocmai recidive ale romantismului economic și 
narodnicist. Aceste recidive iși găsesc expresia și în figu- 
rile de moși și bătrâne care au inceput să răsară, ca ciu- 
percile după ploaie, în publicaţiile literare. 

Dacă luăm, de pildă, un singur număr dintr-o revistă 
unde nimeni nu s-ar aștepta să găsească prea mulți bătrâni: 
Tânărul scriitor, nr. 7, vedem că avem de a face cu nenu- 
mărate chipuri, atât în proză cât şi în poezie. Bătrânii 
apar, când pe primul plan, transformându-se în rapsozi 
lirici (vezi poemul lui Constantin Nancu) sau constituind 
eroul cel mai «luminat» din povestire (schița Zbucium), 
când ca elemente pitorești de decor: poezia lui Radu 
Cârneci și a lui Gheorghe Scripcă și povestirea lui Fănuș 
Neagu: Nu mai e loc pe lume etc (...). 

Marxism-leninismul ne învaţă însă că noi putem și 
trebuie să construim orânduirea socialistă cu acel «mate- 
rial uman de rând», așa cum a fost lăsat moștenire de 
«capitalismul sângeros, murdar, hrăpăreț și meschin», (V.I. 
Lenin) (...). În ultima vreme, au apărut lucrări beletristice 
merituoase care, în numele victoriei viitorului, veștejesc 
cu focul satirei tot ceea ce se mai păstrează din întune- 
catul trecut, făcând educaţia cetăţenească a maselor de 
cititori. 

În schiţa Un examen, publicată în Gazeta literară, Dumi- 
tru Mircea supune criticii vechea mentalitate de ţăran, 
mic proprietar care se mai păstrează la un colectivist, 
după trei ani de viaţă nouă în gospodăria colectivă (...). 

În schița Scrisorile domnului Merișan, Sütö Andras con- 
damnă pasiunea administrativo-birocratică a directorului 
unei gospodării de stat (...). În schiţa Ură personală, Mihai 
Beniuc, cu mijloace specifice satirei sale cunoscute din 
poezii, arată tocmai noua înfățișare a chiaburului din 
zilele noastre”. 


* 


Literatură și contemporaneitate*! : „În articolul de fond 
din Scânteia: „Legătura artistului cu viaţa” — articol de o 
reală importanţă pentru dezvoltarea creaţiei artistice din 
țara noastră - se arată: «Ar fi profund greșit ca unii artiști 
să creadă, în mod subiectivist, că forţa operei depinde 

numai de talent, că talentul ar putea da însemnătate și 
strălucire egală oricărei teme, indiferent de natura și am- 
ploarea acesteia (...).». 

În literatura noastră nouă, poemul Mariei Banuș Despre 
pământ prezintă trăsături proprii, unice. Nu este vorba 
numai de particularitățile specifice talentului Mariei Banuș, 
de maturitatea mijloacelor artistice ale poetei. Poemul 
Despre pământ reflectă un aspect inedit din noua fizio- 
nomie spirituală a țărănimii noastre (...). 

În romanul Zorii robilor există un episod în care mun- 
citorul Roman Lupu, în anii următori lui 1907 capătă 
sarcina ca, lucrând pe șantierul de pe moșia unui boier, 
să aducă în mijlocul ţărănimii învăţătura și experiența de 
luptă a clasei muncitoare. 

Cu 40 de ani mai târziu, tot un muncitor, Anton Filip 
(Bărăgan) primește misiunea - care constituie de astă 
dată obiectul romanului - de a merge la fosta moșie a 
unui boier unde luase fiinţă ferma de stat și ajutat de 
elementele revoluţionare dintre săteni, să contribuie la 
întărirea alianţei dintre clasa muncitoare și țărănimea 
muncitoare, la biruinţa noilor forme socialiste din agricul- 
tură. S-ar putea găsi multe deosebiri între Roman și Filip 
(...). Dar deosebirea esenţială este deosebirea dintre epocile 
istorice diferite în care trăiesc. Este adevărat, amândouă 
personajele au trăsături caracteristice asemănătoare, fac 
parte din aceeași familie de personaje, preferată de V. Em. 
Galan. Lui V. Em. Galan îi plac, de obicei, oamenii de 
acţiune (...). De fapt, n-ar exista sat unde, fiind trimis de 
partid, Anton Filip să nu se simtă localnic, și să nu se 
apuce cu înflăcărare de luptă deoarece fiecare sat face 
parte din patria lui liberă. 

Atât poemul Despre pământ cât și romanul Bărăgan 
fac secțiuni adânci în realitatea epocii. Din aceasta rezultă, 
în primul rând, originalitatea și farmecul lor. 

Pline de semnificație sunt și transformările suferite de 
povestirea lui Petru Dumitriu Davida în drumul parcurs 

din paginile Vieţii românești până la apariţia ei în recentul 
volum Cronică de familie (...). 

În ultima vreme, ca un fapt îmbucurător, ape in presă 
cicluri de poezii semnate de tineri, tratând teme luate din 
cele mai importante sectoare deviaţă, acolo unde apar cel 
mai deplin trăsăturile grandioase ale epocii noastre. 

Nicolae Labiş înregistrează artistic o seamă de instan- 
tanee din viața unui tânăr oţelar sau, după expresia sa: 
«Stări de spirit» (...). Eroul liric al ciclului Tânărul oțelar 
vibrează de dragoste de viaţă: În fiecare dimineață cred / 
Când șuierând pășesc cu vântu-n fată / Că niciodată încă 
n-am trăit / O mai fermecătoare dimineață (...). Întâlnim 
aici o veche preferință a lui Nicolae Labiş către eroi mărunți, 
cu sentimente grandioase (...). Dar în timp ce în alte creaţii, 
de pildă în Marșul celor puternici, N. Labiș plătea un anu- 
mit tribut snobismului literar și uneori chiar formalismu- 
lui, aici eroul liric are o deplină finalitate ideologică (...). 

Moartea eroică a lui Lazăr Cernescu, secretarul unei 
celule sătești a dat naștere înflăcăratului poem Lazăr de 
la Rusca; eroul nuvelei Nopțile de iunie — Nelă Lepădat- 
are un corespondent real în viață; unii comuniști din Inte- 
rogatoriul lui Al. Jar, poartă chiar nume autentice ; intere- 
santele personaje din romanul Bărăgan pot fi întâlnite la 
o gospodărie de stat pe lângă delta Dunării etc. etc [...). 

__ Epoca noastră este cea mai grandioasă epocă din isto- 

ria omenirii (...). Viitorimea se va apleca cu venerație 
asupra fiecărui document care oglindește acea epocă în 
care întunericul a douăzeci de veacuri a fost sfâșiat de 
lumina strălucitoare a primei societăți bazate pe echitate 
socială (...). 

Vor trece ani şi ani și urmașii noștri vor vrea să afle cât 
mai multe lucruri despre conflictele, pasiunile, visurile 
oamenilor din epoca de trecere de la ultima orânduire 
exploatatoare la societatea primăverii omenirii, epocă în 
care vechi tradiţii, obiceiuri sunt răsturnate și înlocuite 
cu altele noi, nemaiîntâlnite. 

Dar câte goluri mai oferă harta realităţii creată de lite- 
ratura noastră! în Raportul de activitate al CC al PMR la 
Congresul al II-lea al partidului, s-a menţionat lipsa sau 
slaba oglindire în operele literare a unora din aspectele 
fundamentale ale luptei pentru construirea socialismului. 
Și, într-adevăr, posteritatea va afla din ziare despre eroii 
muncii socialiste, despre întrecerea socialistă (...). 

Dar până acum cu greu putem afirma că va găsi oglin- 
direa artistică majoră a acestor teme de epopee (...)”. 

De pe la jumătatea anului 1956, altă dezbatere însu- 
flețește condeierii în coloanele Gazetei literare: despre 
spiritul modern ; aportul de idei și clarificările sunt minime 
dar lista participanţilor la discuţie este impresionantă: D. 
Carabăţ, H. Zalis, C. Vălimăreanu, S. Ionescu, Mihnea 
Gheorghiu, M. Novicov, Andrei Băleanu, Vera Călin, Liviu 
Călin, Aurel Martin ș.a. Mult mai temeinice vor fi contri- 
buţiile despre modernism și modernitate în 1957. Dar, în 
numele istoricităţii fenomenului să creionăm conturul 
acestei veritabile discuţii de operetă, în care unilatera- 
litatea informației, falsa erudiție, confuziile, neîncrederea 
în concept, lipsa puterii de teoretizare, își spun din plin 
cuvântul. Ca-n toate întâmplările de acest fel (discuţia 
despre poezie, despre eroul pozitiv) dezbaterea a alunecat 
repede spre controversă și atac la persoană. 

Cel care a declanșat discuţia a fost Lucian Raicu în 
Viața românească (nr. 5-6) prin încercarea de a detecta 
linia moderna a unor nuvele ale lui Marin Preda, Petru 
Dumitriu, Remus Luca ș.a. O parte a acestor opinii le-am 
semnalat la capitolul despre proză (vezi nota 16 și con- 
textul). Dar să derulăm filmul dezbaterii: 

Ce este „spiritul modern”"4%2: „Se mai face simțită la 
noi, din păcate, o prejudecată, care caută să convingă pe 
toată lumea, că unei formule greșite nu i se poate opune 
decât inversul ei. Asistăm, în consecinţă, la o penibilă 
pendulare între extreme false și exagerate care, negându-se 


400 


Literatura in totalitarism. 1955-1956 


cu perspicacitate una pe alta, fac ca rezultatul discuţiilor 
să fie nul. Se inventează, prin urmare, un termen atrăgă- 
tor, în spatele căruia se așează toate problemele nerezol- 
vate în ceea ce privește raportul dintre tradiţie și inovație 
(...). Este vorba de «spiritul modern», de cerințele «artei 
moderne» (L. Raicu - „Aspecte noi în nuvelistica actuală”, 
Viața românească, nr. 5-6). Toate contradicţiile dispar, 
conciliindu-se voluptuos într-o imbrățișare solemnă de 
lungă durată, poate metafizică (...). 

Privind atent acest termen spiritul modern: cerințele 
artei moderne, golindu-l de cele două principii care nu-i 
aparţin, mobilitatea psihologică, element care, după cum 
am văzut, ţine de literatură în genere, și nu de o recentă 
cucerire estetică, iar apoi cealaltă latură, pătrunderea 
intelectuală și analitică, latura existentă la toţi scriitorii 
mari într-o dispoziţie specifică (...) ne întrebăm cu oare- 
care curiozitate - ce a mai rămas, la ce se reduce, ce 
fenomen estetic contemporan desemnează misteriosul spi- 
rit modern ?” 


Ea 


Spiritul modern = o realitate estetică: „În intervenția 
sa, D. Carabăţ nu recunoaște ca existent și, deci, sesizabil, 
fenomenul estetic modern (...). 

D. Carabăţ constată, undeva, sentențios că, de fapt, «ter- 
menul modern poate fi redus la cel de realism». E totuși 
ciudat cum criticul uită că realismul este și el o categorie 
istorică, în sensul că între realismul antic și cel socialist 
este o distanţă măsurată în orânduiri sociale (...). 

Cunoscutul estetician sovietic V. Ozerov, după ce pre- 
venea recent (Znamia nr. 5/1956) că simpla copiere a 
procedeelor tehnice, prezentate drept continuare a tra- 
diţiei, nu reprezintă un drum fertil, constata că esența 
studierii creatoare a clasicilor e mult mai largă și mai 
profundă (...). 

Refuzând să recunoască în mobilitatea etică, caractero- 
logică, elemente artistice specifice ce răspund relaţiilor 
sociale şi etice contemporane, restructurate de revoluţia 
socialistă, D. Carabăţ respinge una din cuceririle estetice 
ale'artei contemporane, impusă de realitatea contempo- 
rană. Ni se pare semnificativ că pentru perioada primelor 
cincinale, ca urmare nemijlocită a amploarei și dinamicii 
construcției socialiste în URSS, apar aici lucrări epice 
ample, scrise dintr-un unghi nou, cu unelte, paletă, culori 
și viziune nouă (...). 

© O altă idee pe care o respinge autorul articolului „Ce 
este «spiritul modern» ?” Se referă la pătrunderea intelec- 
tuală a «scriitorilor mari (G. Călinescu, Camil Petrescu, 
Hortensia Papadat-Bengescu ș.a.)». Nu negăm că Raicu, 
cu formulările sale, a lansat afirmaţii difuze, inconsis- 
tente, atât în cazul primei trăsături, cea referitoare la 
mobilitatea epică proprie spiritului modern, cât şi în cazul 
pătrunderii analitice intelectuale (...). 

Așadar, toate elementele pe care le-am amintit nu există 
ca un dat artistic de decenii și secole, cum pare a ne 
asigura tov. Carabăţ [...). 

„ Spiritul modern există, el va întruni în viitorul apropiat 
noi şi noi adeziuni, pentru că acesta este imperativul artei 
actuale și dificultatea de a-i preciza, deocamdată, siste- 
matic și complet, esenţa, în ciuda unor obstrucții și încă- 
păţânări obtuze, va fi cu siguranță depășită”. 


x 


Multumire publică*t: „Sincer îndurerați de starea de 
derută în care mă aflu de o vreme încoace, o serie de tineri 
colegi de generație s-au gândit să mă ajute cu câteva 
sfaturi, date, e adevărat, pe un ton de-ajuns de autoritar. 
Este o operă de binefacere care mă emoţionează făcân- 
du-mă numai să regret că ajutorul acesta mi-a venit destul 
de târziu. 

1. Gh. Achiţei mă sfătuiește (în Tânărul scriitor nr. 8/ 
1956) să înțeleg că arta criticii e grea și cu multiple calități, 
arătându-mi pe larg ce este critica și cum se face ea (...). 

2. Tânărul H. Zalis mă ceartă în Gazeta literară fiindcă 
nu am izbutit încă să formulez exact caracteristicile spi- 
ritului modern. Era într-adevăr un lucru din cale afară de 
ușor de realizat. Îl asigur pe tov. Zalis că încă mă mir cum 
de nu am izbutit să dezleg odată pentru totdeauna această 
falsă enigmă cu care lumea își bate capul abia de un 
secol. 

3. Criticul Boris Buzilă care, alături de mulți confrați 
ai săi, se află într-o misterioasă comunicare cu CITITORUL 
(...) face glume reușite în România liberă ironizându-mă 
pentru faptul de a fi readus în discuţie o chestie atât de 
veche şi mucegăită ca faimoasa «querelle des anciens et 
des modemes». Cât despre mine, îi sunt recunoscător, 
numai că aș ruga pe vehementul critic (...) să fie îngăduitor 
cu faimoasa discuţie. Nu de alta, dar ea e atât de bătrână 
și prăfuită, iar el e atât de tânăr și jucăuș!” 


* 


Spirit modern și proletcultismt5: „Întâlnim în perioada 
actuală - când masurile luate pentru lichidarea urmărilor 
cultului personalităţii din viața socială și literară fac ca 
dogmatismul să fie blamat pe toate drumurile - o situație 
din cele mai curioase. Nu este articol care să nu pună la 
stâlpul infamiei și să nu complimenteze cu aprige înjurături 
dogmatismul dar, în același timp, în cele mai gălăgioase 
dintre ele găsim predicate, cu o candoare înduioșătoare, 
teorii ultradogmatice sau chiar păreri izgonite multă vreme 
din presa noastră. Aceste gânduri ne-au venit citind două 
articole semnate de H. Zalis: „Spiritul modern - o realitate 
estetică” din Gazeta literară și „Debut promițător” din 
Steagul roșu. Se știe că în Gazeta literară H. Zalis a fost 
primul care răspunzând lui D. Carabăţ a luat cu infocare 
apărarea spiritului modern. Articolul impresionează prin 

tonul sentenţios și de o gratuitate solemnă. Teoriile opo- 
nente sunt categorisite cu mult calm drept obstrucții și 
încăpăţânări obtuze. Dar urmăriţi câteva dintre tezele pe 
care le susţine H. Zalis. Pornind să definească pe anumite 
laturi spiritul modern, criticul formulează o serie de între- 
bări retorice: dacă ar putea cineva să dea imaginea socie- 
tății noastre folosind maniera, optica (?!), mijloacele lui 
Nicolae Filimon din Ciocoii vechi și noi, iar mai apoi dacă 
s-ar putea hazarda cineva să descrie un oraș din patria 
noastră în maniera în care sunt înfăţişate târgurile de 
odinioară de către Cezar Petrescu și Mihail Sadoveanu 
închinate orașului provincial nu se înscriau prin caracteris- 
tice, de pildă atmosfera psihologică apăsătoare - literaturii 
moderne? 

Pentru H. Zalis o serie de aspecte ca mobilitatea dra- 
matică sau caracterologică etc. n-au apărut decât după 
Revoluţia din Octombrie. Căci iată ce citim: «Refuzând să 
recunoască în mobilitatea etică, dramatică, caractero- 
logică, elemente artistice specifice ce răspund relaţiilor 
sociale și etice contemporane restructurate de revoluţia 
socialistă, D. Carabăţ respinge una din cuceririle estetice 
ale artei contemporane, impusă de realitatea contempo- 
rană». În continuare, criticul dă drept exemplu cărțile lui 
Ehrenburg și romanul lui V. Kataev Timp înainte după 
care trage concluzia : «iată dar că mobilitatea epica nu e 
inerentă oricărui obiect oglindit cum conchide tov. Carabăţ 
(ceea ce e just, n.n.) şi că, dimpotrivă, este dictată de dina- 
mismul și efervescenţa prefacerilor revoluționare». (Am 
văzut că H. Zalis înțelege prin prefaceri revoluţionare, 
revoluţia socialistă). 

Nu credem că e nevoie să dăm exemple de opere cu 
mobilitate, scrise chiar înainte de Revoluţia socialistă (...). 
dar iată ce scrie criticul în Steagul roșu: «Romanul lui 
Corneliu Leu este mai degrabă, cu tot caracterul său de 
rechizitoriu al vechii orânduiri, o replică de comedie (cum 
vine asta ? O comedie nu poate să aibă caracterul de rechi- 
zitoriu al vechii orânduiri? n.n.), prin care se dezvăluie 

ironic, cu sarcasm, esenţa derizorie, meschină a high- 
-life-ului provincial. În aceasta constă și originalitatea sa 
(adică în prezentarea esenței derizorii, meschine a high- 
-life-ului provincial n.n.) care dacă nu este de ordin tematic, 
se impune prin tipologie». Deci, originalitatea romanului 
stă în înfățișarea <high-life>-ului provincial, dar această 
originalitate nu este de ordin tematic. Strașnică logică ! 

Evident că se cuvine ca atunci când militezi gălăgios 
pentru spiritul modern să fii cât de cât modern, dacă nu și 
în teze cel puţin în logica formulărilor”. 


* 


Disocieri!$: „Discuţia despre spiritul modern a devenit, 
efectiv, o controversă. Și totuși, în acest stadiu al ei - am 
numărat până acum vreo nouă intervenții, dar pot fi mai 
multe - se poate observa un paralelism. Mihai Novicov 
remarca, în articolul său, că Labiș sau Liviu Călin au 
confundat judecăţi de existență cu judecăţi de valoare. 
Cred că observaţia aceasta trebuie dusă mai departe și că 
de aici ar fi cazul să pornim pentru a evita situaţia bizară 
a unui concert în care știmele apar în partituri diferite 
(...). Conceptul de spirit modern se dovedește greu sesi- 
zabil și în nici un caz univoc (...). 

Dar nu cred că Raicu a urnit problema din dorinţa de 
a repeta în haine moderne disputa dintre ultimii umaniști 
și cartezieni. L-a iritat, pe el și pe alţii, spiritul și înfățișa- 
rea anacronică a unor opere scrise în acești ani, rigiditatea 
cu care sunt reproduse limbajul și procedeele literare ale 
trecutului, împrumutate unor modele ilustre ori mediocre. 
La conferința tinerilor scriitori ori la Congresul scriitorilor, 
Aurel Rău și Aurel Gurghianu au pornit de la acest straniu 
paseism. Se poate discuta unilateralitatea exemplifică- 
rilor, dar faptele sunt evidente și e foarte bine că au fost 
puse în discuţie. De aceea, cu toate bâjbâielile inerente, 
îmi pare atât de binevenită discuţia aceasta, chiar dacă ea 
nu va lumina în întregime problema. E un necesar semnal 

de alarmă asupra unui sterp academism, în care multe 
talente se pot împotmoli (...). E foarte important să reve- 
nim, cum face Raicu, asupra sensului real al ideii de a 
învăța de la clasici, ori asupra «terenurilor încă neum- 
blate» (...). Aș vrea să mă ridic împotriva formulei «spiritul 
modern» (...). 

Mai curioasă mi se pare încercarea de a alcătui lista 
scriitorilor care au drept la certificat de modernitate. E 
calea pe care o urmează Liviu Călin, dintr-o discutabilă 
pastișare a cronicii optimistului. Putem aluneca astfel în 
procedeul sumar prin care, ca la recrutare, să triem în 
grabă dintre clasici pe cei mai buni pentru serviciul efec- 
tiv (...). 


A 


Permanenţe“” : „Lucian Raicu socotește şi el - în artico- 
lul care a suscitat această discuţie — sugestia prin valori 
de stil şi de atmosferă o notă a spiritului modern. E o idee 
ascunsă în lucruri, ascunsă în oameni, o idee nicăieri 
tradusă în cuvinte dar care iese pretutindeni la iveală (a) 
Nu se poate să nu recunoaştem o dată cu Ov. S. Crohmăl- 
niceanu (în articolul dedicat lui G. Bacovia) aportul sim- 
bolismului în crearea unui stil modern, bogat în sugestii, 
invitând la interpretări și dezvoltări. 

Tot Lucian Raicu reproșează unor opere mai vechi sau 
mai noi de a fi prea statice, iar Silvian Iosifescu vorbește 
despre istoricitatea personajelor moderne (...). Dar nu 
vreau să depășesc intenţia acestor rânduri, care urmăreau 
să vorbească despre tinereţea bătrânilor, după cum nu 
vreau — pentru că nu mă simt în stare - să definesc spiritul 
și stilul modern. Socotesc, ca și unii dintre predecesorii 
mei întru această discuţie, că ne aflăm în faţa unor fapte 
literare complexe, greu definibile, chiar dacă nu ajung să 
afirm că în compoziţia lor intră și o fărâmă din acel „nu 
știu ce”, pe care l-au invocat de atâtea ori esteticienii, 
când realitatea artistică le-a depășit capacitatea de a for- 
mula definiții”. 

* 


În legătură cu spiritul modern’: „Am impresia că dis- 
__puta dusă de câteva luni, în paginile Gazetei literare, în 
jurul conceptului de modernitate, a ajuns la un impas 
(...). Tendinţa spre cerebralitate, spre analiză, compoziția 
care sparge deprinderile clasice, eliminând ideea de desfă- 
șurare gradată, în timp, a acțiunii și preferând liniei ascen- 
dente pe aceea frântă sau spiralată, versul liber etc. Au 
fost înălțate la rangul de trăsături esenţiale ale concep- 
tului, deşi — după cum se știe — ele sunt, în genere, cuceriri 
exclusive ale veacului nostru. 

Fără îndoială, nu aici trebuie căutată dominanta noțiu- 
nii de modernitate (...). Sub semnul conținutului, moder- 
nitatea rămâne mereu o categorie istorică, în vreme ce 
procedeele care i se atribuie ca fiindu-i caracteristice sunt — 
în felul lor — perene. Pornind de la un atare adevăr, ce nu 
poate fi ignorat, e limpede că, în condiţiile actuale, acel 
artist dă dovadă de spirit modern care se situează, ideologic, 
pe poziţiile partidului de avangardă a clasei muncitoare, 
deci, în ordine filozofică, pe poziţiile marxism-leninismu- 
lui. Modalitatea estetică particulară, adoptată de unul sau 
de altul dintre artiști, potrivit temperamentului său creator, 
nu are, în fond, altă menire decât aceea de a reliefa, într-un 
stil propriu, atitudinea ideologică fundamentală [...). 

Un amănunt se cere, totuși, precizat. Nu i se pot im- 
pune creatorului modalități de expresie care nu convin 
temperamentului său estetic, structurii personalității sale. 
Oricât ar vrea unii să legifereze un anumit chip de a realiza 
opera artistică, tentativa se va dovedi utopică (...). 

Problema spiritului modern mai are însă, după părerea 
mea, încă o latură nu mai puţin însemnată. Scriitorul cu 
adevărat modern e dator să fie contemporan nu numai cu 
cele mai înaintate puncte ale epocii sale, ci și cu viitorul”. 

Alte intervenții la tema titulară, în note“. 

clasicilor și clasicizarea 
realismului-socialist 


Unda verde declanșată de congresul comuniștilor sovie- 
„tici privind combaterea cultului personalității - considerat 
a fi principala cauză a dogmatismului, undă autohtonizată 
și oficializată la noi prin congresul din decembrie 1955 al 
PMR, a avut repercusiuni și în procesul „preluării” moș- 
tenirii literare. În primul rînd, în acţiunea de tipărire 
propriu-zisă. În al doilea rând, în campania de dezvăluire 
a gândirii dogmatice în procesul de după 1948 de „valo- 
rificare științifică” a clasicilor. În opera de recuperare a 
literaturii „dinainte de Eliberare” s-au mai făcut câţiva 
pași, chiar dacă un sector important (estetica) era încă 
interzis (Maiorescu, Lovinescu și, în general, așa-zisul 
estetism). 


„Una din cele mai însemnate realizări ale anului 1956 
o constituie fără îndoială retipăririle de opere mai vechi. E 
o consecinţă fericită a eliberării spiritului nostru de acele 
prejudecăţi de care pomeneam la începutul acestui articol, 
și e o dovadă că pe linia concepţiei științifice marxist- 
-leniniste a literaturii, spiritul nostru s-a maturizat sim- 
titor, devenind capabil de a judeca în toată complexitatea 
lor anumite fenomene literare și de a reține ceea ce e 
valabil în ele pentru caracterizarea și bogăţia literaturii 


408 


Literatura în totalitarism. 1955-1956 


române. După ilustra treime epică a lui Liviu Rebreanu — 
Ion- Răscoala — Pădurea spânzuraților- trebuie să însem- 
năm aici retipărirea poeziilor unicului nostru G. Bacovia, 
care au prilejuit și un început de foarte interesantă dis- 
cuție în presa literară cu privire la simbolism. La retipăriri 
mai trebuie neapărat reamintită Enigma Otiliei, romanul 
vechi de douăzeci de ani, al lui G. Călinescu (...). 

Rezultatul unui an nu poate fi considerat decât ca 
major, atunci când au văzut lumina tiparului opere atât 
de însemnate ca Descrierea Moldovei a lui D. Cantemir, 
Letopisețul țării Moldovei al lui Miron Costin, O samă de 
cuvinte a lui Ion Neculce și Jurnal de călătorie în China al 
spătarului Nicolae Milescu [...). 

Dacă la acestea vom adăuga: două volume de Opere 
ale lui Ion Ghica, două volume de Opere ale lui Cezar 
Bolliac, Peregrinul transilvan al lui I. Codru Drăguşanu și 
(...) două volume de Studii critice ale lui C. Dobrogeanu- 
-Gherea, atât de utile, atât de îndelung așteptate și vom 
reaminti numai de numeroase ediții de opere (izolate sau 
alese) ale lui Alecsandri, Odobescu, Caragiale, Creangă, 
Budai-Deleanu, Al. Donici, I. Slavici, Al. Davila, Dela- 
vrancea, Topârceanu - se va putea afirma că sectorul 
clasicilor români este, pe anul 1956, cu adevărat luxu- 
riant (...).”50, 


* 


Campania de dezvăluire a interpretărilor înguste, dog- 
matice care s-au răsfrânt asupra moștenirii literare din 
1948 încoace, a avut, însă, un suflu mic; de altfel nici nu 
poate fi numită campanie; sunt intervenţii izolate, care 
nu surprind fenomenul în esență; ceea ce nu înseamnă că 
informaţiile nu sunt interesante, că nu dau conturul socio- 
logismului vulgar și în acest domeniu, dar mai ales, preci- 
zează pașii mici, limitele dezghețului și persistenţa viziunii 
unilaterale, simplificatoare. 

Dogmatismul în istoria literaturii! : „Munca de recon- 
siderare a clasicilor n-a fost însă scutită de lipsuri; s-a 
plătit mai ales un serios tribut sociologismului vulgar. 
Urme ale unei asemenea interpretări vulgarizatoare se 
regăsesc și în manualele de istoria literaturii române pen- 
tru învățământul mediu. Nu este locul a întreprinde aici o 
cercetare critică a acestor manuale printre coautorii cărora 
se numără și semnatarul notelor de faţă și nici nu voi a le 
contesta valoarea generală. Reţinem însă faptul că modul 
în care se schițează tabloul istoric al diferitelor perioade 
ale literaturii clasice (...) nu poate fi considerat decât 
rezumate ale lecţiilor respective din istoria politică a ţării 
(...). Legând - așa cum face manualul la care ne referim- 
creaţia scriitorilor din primul sfert al veacului al XIX-lea 
numai de dezvoltarea capitalismului, comercializarea pro- 
duselor agricole, exploatarea crescândă a șerbilor și pe 
aceea a scriitorilor din perioada următoare (al doilea sfert 
de veac al secolului al XIX-lea) tot numai de dezvoltarea 
capitalismului (câte întreprinderi manufacturiere şi indus- 
triale au luat fiinţă, câţi kilometri de șosele s-au construit 
etc.) e limpede că nu vom putea explica de ce totuși creaţia 
literară din cele două perioade se deosebește așa de mult. 
lată la ce impas duce înţelegerea dogmatică, schematică, 
a literaturii ca fenomen condiţionat de dezvoltarea social- 
-economică (...). Credem însă că nu e nevoie de multe argu- 
mente pentru a pune în lumină faptul că poezia Văcăreștilor, 
dar și literatura de după ei nu pot fi lămurite fără să nu mai 
ignorăm axioma că literatura veche e o parte integrantă a 
literaturii noastre (...). 

Există scriitori care sintetizează într-un chip deosebit 
de instructiv momente de interferență a diverși factori de 
istorie literară. Unul dintre ei este Anton Pann, care creează 
fabule în spiritul epocii sale și a lui Grigore Alexandrescu 
dar, în același timp, preia folclor și prelucrează cărți 
populare: Hristoitia, Archirie, Erotocritul (...). O atenţie 
sporită se cuvine să arătăm și cărților populare (...). 

Un alt factor pe care nu-l mai putem neglija în studierea 
progresului literaturii noastre constă în relaţiile ei cu alte 
literaturi. Istoricii literari din trecut își făuriseră o dogmă 
din considerarea literaturii românești ca produs al influen- 
telor străine... Poezia Văcăreștilor era privită ca o transpu- 
nere a neoanacreontismului. Alexandrescu și Alecsandri 
nu erau decât niște emuli servili ai romanticilor francezi 
și aşa mai departe. Împotriva comparativismului meca- 
nicist burghez s-a dus o luptă susţinută și ea nu trebuie 
slăbită niciodată. Dar nici nu trebuie să înlocuim o dogmă 
cu alta (...). 

Cu puţine și onorabile excepţii, articolele și prefeţele 
despre clasici încă se limitează la o înșiruire de teme. 
Poetul, prozatorul demască - aceasta e o formulare obiș- 
nuită — după care urmează registrul de teme: venalitatea 
politicienilor burghezi, regimul barbar din armata bur- 
ghezo-moșierimii, exploatarea țăranilor ș.a.m.d (...). 

Reducerea literaturii la valoarea de document social a 
frânat în mod serios dezvoltarea analizei artei literare din 
trecut. În mod obișnuit acesta se reduce și azi la enu- 
merarea unor elemente de formă (...). Sunt încă destui 
foști școlari care rețin că printre poeziile lui Eminescu, 
dacă nu cea mai de seamă, în orice caz printre cele mai 
importante, mai presus decât Luceafărul se numără Viața. 
Și nu e de mirare. Manualele școlare au reprodus-o mai 
mulți ani, bizuindu-se între altele și pe afirmaţia făcută 
de N.Moraru în notele la ediția de poezii din 1950: «Viaţa 
exprimă - în tezaurul nepieritor al poeziei lui Eminescu - 
acea parte de mare preţ a operei sale în care este zugrăvită 
suferința maselor populare din epoca sa și revolta sinceră 
a poetului împotriva exploatatorilor, a dușmanilor poporu- 
lui» (...). În prefața aceleiași ediţii se elogia o altă ciornă 
eminesciană (De ce să mori tu 7), dar Luceafărul era pome- 
nit cu satisfacţie că poeme de felul lui sunt puține: «E 
adevărat că sunt poeme, ca Luceafărul, în care poetul 
dezamăgit ajunge la concluzia izolării. Numărul acestora 
este mai mic». 

Aceeași răsturnare de valori s-a produs și la compa- 
rarea operei unor scriitori mai mărunți cu aceea a marilor 
clasici. Pastelurile lui N.Beldiceanu au fost considerate 
superioare acelora lui Alecsandri ; s-a afirmat că lirica lui 
Miile e comparabilă, pe anume laturi, cu aceea a lui Emi- 
nescu. Despre Neculuţă, eu însumi afirmam răspicat: 
«Neculuţă își depășește înaintașii și contemporanii prin 
aceea că nu se limitează numai la denunțarea aprigă a 
ticăloșiei societăţii bazate pe exploatarea omului de către 
om, ci indică și calea de urmat, pentru a cuceri un viitor 
mai bun (...).» 

S-a vorbit despre exagerările în legătură cu literatura 
creată în jurul Contemporanului de scriitori care ne sunt 
dragi și pe care trebuie sâ-i popularizăm, fără a supra- 
aprecia meritele lor artistice şi fără a neglija pe alţii (...) 
(...). Neingăduit de mult s-a întârziat retipărirea lui Mace- 
donski, iar o culegere din poezia și proza lui Anghel nu a 
apărut nici până acum. Cu suspiciune au fost privite și o 
serie de specii literare mai puţin indicate pentru a îmbrăca 
un conținut combativ: pastelul, poezia erotică, romanţța, 
cântecul, elegia pe care și teoria literaturii le-a ocolit, cu 
jenă. Aceasta se leagă evident și de cunoscuta limitare de 
până de curând și în tematica liricii actuale. Un răstimp, 
în mod greșit, s-a considerat lirica dedicată sentimentelor 
intime -— iubirea, prietenia, tristețea, încântarea în fața 
frumuseţilor naturii — ca intimistă și anatemizată ca atare. 
Când totuși pasteluri sau poezii de dragoste celebre nu 
puteau fi ocolite, s-a introdus cu tot dinadinsul, prin 
interpretări forțate, elementul social înțeles în mod strâmt, 
când el era totuși implicat într-un sens mai larg. Desigur 
că a fost o excepţie singulară profesorul de română care, 
de la catedră, își învăţa școlarii că, în delicata poezie 
Somnoroase păsărele, izvorul ce suspină este poporul asu- 
prit, iar codrul negru și tăcut... clasa exploatatoare. Absur- 
ditatea aceasta este enormă și până la nivelul ei s-a ajuns 
rareori. Interpretări sociologice s-au produs însă destule. 
Așa, în prefața la Poeziile lui Coșbuc (Clasicii români, 

1953), D. Micu, critic literar talentat și analist fin, dar 
uneori victimă, ca şi noi, a sociologismului vulgar, s-a 
simțit obligat să afirme că : «în cele mai frumoase pasteluri 
ale lui Coșbuc (se citau Faptul zilei, Vara și Noapte de 
vară) vom avea în fața ochilor tabloul înălțător al unei zile 
de muncă pe câmpiile patriei noastre».(...)”. 


* 


Împotriva simplificărilor*?: „Dacă ne referim pentru 
început la aceleaşi manuale de istoria literaturii române 
pentru învățământul mediu, o facem deoarece alăturarea 
laolaltă în paginile acestor manuale a mai multor pre- 
zentări de scriitori și opere, scoate mai limpede la iveală 
schematismul aşa-zisei caracterizări de personaje. În capi- 
tolele respective se spune, astfel, că Alexandru Lăpușneanu, 
eroul nuvelei lui C. Negruzzi, este «tipul feudalului», iar 
Mihnea Vodă cel Rău tot «un tip reprezentativ pentru 
domnitorii feudali». Când se vorbește însă despre Mihai 
Viteazul, eroul lui Bălcescu și Mircea cel Bătrân din Scri- 
soarea III- și ei voievozi feudali, dar personaje simpatice — 
esenţa pe care o concretizează nici nu mai e pomenită. 
Schematismul interpretării sărăcește astfel mulți din eroii 
literaturii noastre clasice. Limbă Dulce și Jumătate din 
drama Despot Vodă reprezintă poporul, ca și Mircea, având 
aceleași însuşiri; (...). 

Reducerea la același numitor a unei bogate galerii de 
tipuri se transformă într-o adevărată vânătoare de simi- 
litudini. În loc să cerceteze cu pătrundere și finețe, por- 
nindu-se de la evidenţierea caracterului tipic al eroilor, 
prin ce sunt aceștia personaje literare vii, deci unice, ei 
sunt constrânși să se suprapună, aidoma unor siluete 
tăiate după același tipar. Pentru Mihai Gafiţa (...) realismul 
operei lui Creangă, constând în zugrăvirea veridică a per- 
sonajelor, este probat prin constatarea că Ionică e tipic, 
că Moș Nichifor Coţcariul «trebuie să fi avut o copilărie 
foarte asemănătoare cu a lui Ionică» (...). 


413 


Ana Selejan 


Analizând idilele lui Coșbuc, Gherea făcea observaţia 
interesantă că ele alcătuiesc un adevărat roman de dra- 
goste. Formula a fost însușită ad-litteram de cercetătorii 
de astăzi, care, de cele mai multe ori, se limitează la citirea 
nu numai a idilelor, dar și a altor categorii de poezii, ca 
simple ilustrări ale unor sentimente sau însușiri morale 
ale omului din popor (...) cum şi afirmă J. Popper: «În fapt 
în toate poemele (romanului țărănesc), ne sunt evocate 
aceleași personaje, același flăcău şi aceeași fată surprinși, 
însă, într-o fază diferită a legăturii lor sentimentale»... 
(George Coșbuc, 1950, p. 79). Consecința unei asemenea 
păreri este, între altele, restrângerea exemplelor la aceleași 
cinci-şase poezii ilustrative pentru «faza» sau momentul 
psihologic ce interesează și neglijarea celorlalte care ar 
infirma schema (...). Uniformizării personajelor în analiza 
unor opere literare clasice îi corespunde adesea și carac- 
terizarea schematică a scriitorilor înșiși. Aici a acţionat o 
altă dogmă, aceea a considerării autorilor ca exponenți 
conștienți ai intereselor clasei lor sociale, eroare legată 
de înțelegerea greșită a noțiunii de partinitate (...). Într-o 
prefață de extrase din opera lui Neculce, se afirmă cate- 
goric că marele cronicar «a făcut din scrisul său o armă pe 
care a pus-o la îndemâna clasei boierești». (Mitu Grosu, 
prefaţă la Ion Neculce, Texte alese, 1950, p. 16) (...). Un 
poet de talent, din a cărui operă se poate alcătui o culegere 
bogată de poezii valoroase, ca Ion Pillat era calificat încă 
acum vreo trei ani, în termenii «cântăreţul conacelor lui 
Brătianu». Eliade Rădulescu, căruia Hasdeu, în discursul 
funebru, îi spunea, copleșit de emoție, părinte și pe care 
contemporanii îl numiseră «părinte al literaturii române», 
a fost atâta vreme ridiculizat și înfierat (...). Pe de altă 
parte, am reproșat clasicilor că nu au fost încă mai avan- 
saţi decât ni se părea că sunt. «Actualitatea operei lui 
Caragiale — observa M. Novicov - este astfel limitată, prin 
absența răspunsului pozitiv la problemele pe care le-a 
pus». («I.L. Caragiale, maestru al realismului critic», în 

Studii și conferințe cu prilejul centenarului I.L. Caragiale, 
p. 198). Răspunsul lui Caragiale este foarte clar, iar actua- 
litatea lui categorică”. 


* 


Manualul de literatură pentru diferitele cicluri școlare 
urmărește formarea gradată a viziunii estetice prin selec- 
tarea și ierarhizarea riguroasă a valorilor din complexul 
literar. Cele două articole anterioare ne-au oferit o oarecare 
imagine despre figura și figuraţia clasicilor în manualele 
școlare de după 1950; dar care era fizionomia „literaturii 
române după 23 August 1944" într-un atare context? Am 
în faţă un manual”? pentru clasa a VII-a, tipărit în 1955. 
Ce învăța școlarul la acest capitol? Nouă scriitori, fiecare 
cu câte una, până la trei scrieri ilustrative. Să parcurgem 
lista de autori și opere, în ordinea din manual: 

* MIHAIL SADOVEANU, Mitrea Cocor (fragment) ; Nicoară 
Potcoavă (fragment) ; 

* A. TOMA, Silvester Andrei salvează abatajul; 

* ALEXANDRU JAR, Sfârșitul jalbelor (fragmente) ; 

* EUGEN FRUNZĂ, Când ramuri s-apleacă; Din câte 
cântece; j 

* PETRU DUMITRIU, Vânătoare de lupi (fragmente) ; 

* MARIA BANUŞ, Slavă eroilor Doftanei; Cântece de 
dragoste pentru Tara Sovietică; 

* DAN DEȘLIU, Cântec de August; Minerii din Maramu- 
reș (fragmente); Cuvântul poetului la un congres de pace; 

* VERONICA PORUMBACU, Politehnica muncitorească; 

„* HORVATH IMRE, Tu păcii-i ești soldat; | 

Cum se vede, numai autori și scrieri exponenţiale pen- 
tru realismul socialist; alți autori sau alte scrieri ale celor 
mai sus-pomeniți vor fi figurat, cu siguranţă, în manualele 
pentru alte clase și cicluri de învățământ. Clasicizarea 
combatanților din eșalonul de frunte al noii literaturi se 
făcea repede. Și manualul școlar, alături de editările și 

reeditările în tiraje de ordinul zecilor de mii, alături de 
premii, de traduceri în alte limbi și, mai ales, cu concursul 
presei aclamative, au contribuit, poate, în cel mai eficient 
mod, la clasicizarea autorilor în viaţă. Mă întreb, câte din 
valorile reale ale literaturii noastre au beneficiat de acest 
statut...? 

Realismul-socialist n-a fost un accident nefericit, minor, 
pe care, la urma-urmei, putem să-l punem între paranteze 
și cu superioară grimasă de dispreț să-l ignorăm în vir- 
tutea unor consideraţii de genul: „în fond 10-15 ani de 
stagnare în evoluţia literară nu e cine-știe-ce, și-apoi valoa- 
rea multor scriitori de-atunci constă în altceva, în altă 
formulă, în alt moment”. E adevărat, saltul estetic este în 
opere şi etape ulterioare, ocolindu-se, ca un perimetru 
minat, acest răstimp. 

Un răstimp care a intrat cu buldozerul în istoria literară, 
consacrând falsele valori în mintea generaţiilor tinere... Și 
dintre acestea să ne limităm doar la cele supuse învăţării 
în manualul sus-citat, a cărui prefaţă se adresează deo- 
potrivă elevilor și dascălilor lor: „Scriitorii noștri de astăzi, 
zugrăvind viața cea nouă în regimul democrat popular și 
povestind în paginile cărţilor despre faptele și oamenii 
zilelor noastre, se află în primele rânduri ale luptătorilor 
pentru socialism. Când citim cărţile lor, în care sunt des- 
crise victoriile câștigate de poporul muncitor condus de 
partid, ne cuprinde un puternic sentiment de bucurie (...). 
Romanele, povestirile și poeziile care apar acum Zugră- 
vesc chipuri de oameni înaintați, educati de partid (...). În 
felul acesta, operele literare, zugrăvind adevărul vietii, 
evocând anumite momente istorice în tot ce au ele impor- 
tant, contribuie la educarea cititorului, ajutându-l să cu- 
noască realitatea, să-și formeze convingeri proprii. Operele 
literare influenţează în mod activ viaţa cititorului”. 

Cum? Să deschidem paginile la lecţia de viaţă dată de 
Petru Dumitriu. După fragmentul din nuvela scrisă în 
1949, și după o scurtă biografie a scrierii, minţii fragede a 

copilului i se inoculau cu precizie sentimente de ură şi 

revoltă - baza catharsisului noii literaturi - prin întrebări 

(teme) ca acestea: 

l. „Cum se oglindește în nuvela Vânătoare de lupi ascu- : 
ţirea luptei de clasă la țară?” 

2. „Caracterizaţi pe Ion Jura, ca personaj tipic pentru 
țărănimea muncitoare educată de partid”. 

3. „Scriind despre felul cum a creat nuvela, Petru Dumi- 
triu a mărturisit că l-a impresionat «participarea nu 
numai a organelor de stat, ci și a țărănimii muncitoare 
la urmărirea și prinderea bandiţilor». Aceasta l-a în- 
demnat să dea nuvelei titlul Vânătoare de lupi. De ce 
titlul ales este într-adevăr foarte potrivit ?” 

4. „Analizând comportarea bandiţilor din clipa în care 
constată că sunt urmăriţi, arătaţi că sfârșitul nuvelei 
ne face să înţelegem că puterea poporului este de ne- 
învins”. | 
Și exemplele pot continua. Fiecare scriere trebuia să-și 

dezvăluie funcţia utilitaristă, combativă, educativă. În cel 

mai ineficient caz, școlarul își făcea conştiincios tema, răs- - 
punzând la întrebări de genul „ce îndemnuri desprindeți 
din această poezie ?” (de A. Toma, Maria Banuş, Horváth 

Imre). Dar dacă n-a fost așa? Rapida demolare a unui 

întreg sistem (economie, civilizaţie, cultură) s-a putut face 

numai prin forță și teroare ? Să nu se fi sporit rândurile . 

detaşamentului revoluţionar și cu tineri din rândul ace- 

lora care, an după an, au fost „influenţaţi în mod activ” 
prin operele literare? 
Dar să nu dramatizăm şi să spunem că nul 

. Ibidem (II), nr. 6, iun. 1956. 

S. Damian, În luptă cu dogmatismul. Ibidem, nr. 28 (122), 

S. Damian, Tânăra generație. Ibidem, nr. 49 (143), 6 dec. 

rară, nr. 45(87), 10 nov., 1955. 

(90), 1 dec. 1955. 

- În marea zbatere a secolului. Ibidem, nr. 7 (101), 16 febr. 

poranul, nr. 7 (489), 17 febr., 1956. 

ian., 1955. 

Al. Oprea, Literatură și contemporaneitate. Ibidem, nr. |, 

Silvian losifescu, Disocieri. În Gazeta literară, nr. 42 (136), 
18 oct. Vezi și Modern și anacronic de același autor în nr. 43 
(137), 25 oct. 1956. 

Vera Călin, Permanente. Discuţie despre spiritul modern. 
Ibidem, nr. 46 (140), 15 nov. 1956. 

Aurel Martin. În legătură cu spiritul modern. În: Contem- 
poranul, nr. 48 (530). 30 nov. 

Alte opinii despre spiritul modern: 

- M. Novicov, Despre «spiritul modern». În: Gazeta literară, 
nr. 40 (134), 4 oct. 

- Mihnea Gheorghiu, «Spirit modern» sau «stil» ?. Ibidem, nr. 
42 (136), 18 oct. 

- Victor Kernbach, Cum să fim moderni. Ibidem, nr. 47 
(141), 15 nov. 

- Andrei Băleanu, «Spiritul modern» sau curent literar ?. Ibi- 
dem, nr. 48 (142), 22 nov. 

Radu Popescu, Un an. În: Contemporanul, nr. 52 (534), 28 
dec., 1956. 

lon Roman, Dogmatismul în istoria literaturii. În: Gazeta 
literară, nr.37 (131), 13 sept. 

Ion Roman, Împotriva simplificărilor. Ibidem, nr. 38 (132), 
20 sept. 

*** Limba română. Manual pentru clasa a VII-a. București: 
Editura de stat didactică și pedagogică, 1955. 

